
KARALIENĖ MARGO 


I + LOTYNIŠKI KUNIGAIKŠČIO GIZO ŽODŽIAI 


Pirmadienį, 1572 metų rugpjūčio aštuonioliktąją, Luvre buvo 
didelė šventė. 

Senosios karalių būstinės langai, paprastai tamsūs, buvo 
skaisčiai apšviesti; gretimose aikštėse ir gatvėse, šiokiomis 
dienomis ištuštėjančiose, kai tik Sen Žermen I'Oserua bažnyčios 
bokšte išmušdavo devynias, dabar knibždėjo miestelėnų, nors jau 
buvo vidunaktis. 

Visa toji grėsminga, tiršta, triukšminga minia tamsoje panėšėjo 
į juodą, neramią jūrą, kurios kiekvienas plūstelėjimas tapdavo 
riaumojančia banga: verždamasi iš Fosė Sen Žermeno ir Astrius 
gatvių. toji žmonių jūra išsiliejo krantinėje; tvindama ji daužė 
Luvro sienas, o slūgdama trankėsi į priešais stovinčius Burbonų 
rūmus. | 

Nors tai buvo karališka šventė (o gal kaip tik dėl tos 
priežasties), tačiau minia atrodė kažkaip grasiai nusteikusi, nes ji 
neabejojo, kad dabartinės iškilmės, kuriose dalyvauja kaip 
žiūrovas, tėra įžanga, kad jos laukia kitos pramogos. atidėtos 
savaitei, ir tada liaudis bus pakviesta ir galės pasilinksminti iš 
visos širdies. 

Karaliaus dvaras šventė Margaritos Valua, velionio Henriko II 
dukters ir Karolio IX sesers, vestuves su Henriku Burbonu, 
Navaros karaliumi. Iš tikrųjų tą patį rytą ant paaukštinimo, 
pastatyto priešais Dievo Motinos katedros duris, kardinolas 
Burbonas suiuokė abu jaunavedžius su visomis ceremonijomis, 
kurios būdavo atliekamos Prancivijos sosto įpėdinių vestuvėse. 

Tos vedybos labai stebino visus, o įžvalgesnius vertė gerokai 
susimąstyti; tiesiog nesuprantama, kaip galėjo susiartinti dvi 
partijos - protestantai ir katalikai, - kurios tuo metu taip nekentė 
viena kitos; žmonės klausė save, kaip jaunasis princas Kondė 
galėtų atleisti Anžu kunigaikščiui, karaliaus broliui, už savo tėvą, 


5 


kurį Monteskju nužudė Žarnake, arba kaip jaunasis kunigaikštis 
Giras galėtų atleisti admirolui Kolinji už savo tėvą, nužudytą 
Orleane hugenoto Poltro de Merė. Buvo dar vienas dalykas: Žana 
Navarictė. narsioji silipnavalio Antuano Burbono žmona, pati prieš 
kurį žaiką supiršusi savo sūnų su karalaiie Margarita, mirė vos 
prieš porą mėnesių, ir apie jos staigią mirtį sklido keisti gandai. 
Visur buvo šnekama patyliukais, o kai kur ir garsiai, kad ji buvo 
sužinojusi kažkokią baisią paslaptį, o Katerina Mediči, bijodama 
ios paslapties atskleidimo, nunuodijusi karalienę Žaną 
kvepiančiomis pirštinėmis, pagamintomis vieno florencijiečio, 
vardu Renė, labai patyrusio tokios rūšies dalykuose. Tokie gandai 
atkakliai plito ir atrodė labai pagrįsti ypač dėl to, kad po karalienės 
mirties jos sTmaus prašymu buvo pavesta dviem gydytojams, kurių 
vienas baro garsusis Ambruazas Parė, išskrosti ir ištirti jos kūną, 
bet nežiesti galvos. Tačiau nusikaltimo pėdsakai galėjo būti tik 
smegenyse - vienintelėje skrodimo nepaliestoje kūno vietoje, - nes 
Žana Navarietė buvo nunuodyta kvepalais, per uoslę. Mes kalbame 
apie nusikaltimą, nes niekas neabejojo, kad buvo įvykdyta 


Bei tai buvo dar ne viskas: pats karalius Karolis itin atkakliai, 
nei užsispyrusiai siekė tų vedybų, kurios ne tik atstatė taiką jo 
karažystėje, bet ir sutraukė į Paryžių visus Žymesniuosius 
Prancivijos hugenotus. Kadangi jaunoji buvo katalikė, o jaunasis 
- režor matas, tai reikėjo prašyti dispenso Grigorijų XIII, tuometinį 
Romos popiežių. Dispenso jis ilgai neatsiuntė, ir tas delsimas labai 
žaudino vežionę Navaros karalienę; vieną dieną ji pareiškė Karoliui 
IX, jog bijanti, kad dispenso jie galį visai nesulaukti, bet karalius 
į tai atsakė: | 

- Nesėrūpinkite, mieloji teta, aš jus gerbiu labiau negu popiežių, 
O savo seserį myžiu labiau, negu jo bijau. Aš nesu hugenotas, bet 
tuo labiau nesu kvailys; ir jeigu monsinjoras popiežius pasirodys 
per daug užsispyręs, tai aš pats paimsiu Margo už rankos ir 
apvesdinsiu ją su jūsų sūnumi pagal visas hugenotų apeigas. 

Šie žodžiai iš Luvro pasklido po miestą, labai nudžiugino 
Iugenotus ir sukčlė nemaža rūpesčio katalikams; jie pašnibždomis 
klausinčio vienas kitą, ar karalius iš tikrųjų juos išduoda, ar tik 
vašdina kokią komediją, kurios nelaukta atomazga paaEkEBnŲ 
vieną gražų rytą ar vakarą. 

. Tpač neišaiškinamas atrodė Karolio LX elgesys su admirolų 
Kolinji, kuris penkerius ar šešerius metus įnirtingai kovojo su 
karaliumi: iki to susiartinimo karalius buvo įkainojęs jo galvą 

šimtu penkiasdešimt tūkstančių aukso ekiu, 0 dabar tiesiog 
prisiekinėjo jo vardu, vadino savo tėvu ir visu balsu žadėjo tik jam 
vienam pavesti vadovavimą karui: prieita ligi to, kad Katerina 
Mediči, iki tol lemdavusi jaunojo karaliaus veiksmus, valią ir met 
pageidavimus, atrodė iš tiesų pradedanti nėrimastauti, ir ne be 
pagrindo, nes vieną atvirumo valandėlę Karolis IX. kalbėdamas su 
admirolu apie Flandrijos karą, išsitarė: 

- Tėve, mums labai reikia saugotis vieno: tegul karalienė 
motina, kuri, kaip jums žinoma, mėgsta visur kaišioti savo nosį, 
nieko nežino apie tą sumanymą; mes jį turime laikyti tokioje 
paslaptyje, kad motina nė uoste nesuuostų, nes aš ją pažįstu: 
tokia painininkė mums viską sujauktų. 

Kad ir koks išmintingas bei patyręs buvo Kolinji, tačiau jis 
negalėjo nuslėpti tokio nepaprasto karaliaus pasitikėjimo. nors jis 
vyko į Paryžių su dideliais įlarimais, nors išvažiuojant iš Šatijono 
viena valstietė puolė jam po kojų, šaukdama: “O pone, mūsų 
gerasis šeimininke, nevažiuokite į Paryžių, nes ten laukia mirtis ir 
jūsų. ir visų tų, kurie vyksta su jumis!“, bet tie įtarimai pamažu 
išnyko tiek jam, tiek jo žentui Telinji, kuriam taip pat karalizis rodė 
daug palankumo, vadino jį broliu, kaip admirolą - tėvu.. tujino jį, 
kaip ir kitus geriausius savo draugus. 

Taigi hugenotai, išskyrus keletą paniurėlių ir įtaruolių, visiškai 
nusiramino: Navaros karalienės mirties priežastimi imta Laikyti 
plaučių uždegimą, ir erdvias Luvro sales pripildė tie šaunieji 
protestantai, kuriems jų jaunojo vado Henriko vedybos visai 
nelauktai pranašavo laimingų dienų sugrįžimą. Admirolas Kolinįž, 
Larošfuko, princas Kondė sūnus, Telinji, - žodžiu. vėsa partijos 
viršenybė džiūgavo, kad pagaliau Luvre tapo visagaliais, o 
Paryžiuje taip palankiai buvo priimti visi tie, kuriuos dar prieš tris 
mėnesius karalius Karolis ir karalienė Katerina norėjo pakarti 
aukštesnėse negu paprastų žmogžudžių kartuvėse. Tik maršalo de 
Monmoransi veltui ieškotum tarp hugenotų: jo nepajėgė suvišioti 
jokie pažadai, negalėjo apgauti tariamas nuoširdumas; jis 
pasitraukė į savo I IAdamo pilį, teisindamasis gedįs savo tėvo, 
konetablio An de Monmoransi, kurį Robertas Stiuartas nušovė š 
pistoleto Sen Deni kautynėse. Bet kadangi tai buvo tvykę pets 
trejus metus, o jausmingumas tais laikais nebuvo labai vertinama 
dorybė, kiekvienas galėjo manyti apie tokį ilgai trunkantį gediulą, 
ką tik norėjo. 

Be to, viskas liudijo, kad maršalas de Monmoransi klysta: 
karalius, karalienė, Anžu kunigaikštis ir Alansono kamigaikštis 

karališkoje puotoje puikiausiai atliko savo, kaip šeimininkų, 
pareigas. 


Patys hugenotai visiškai pelnytai gyrė Anžu kunigaikštį už 
Žarmnako ir Monkonturo pergales, laimėtas, kai jis dar neturėjo 
aštuoniolikos metų, tai yra anksčiau, negu pasižymėjo kaip 
karvedžiai Cezaris ir Aleksandras, su kuriais jis buvo lyginamas ir, 
žinoma, statomas aukščiau už tuos Isiu ir Farsalio nugalėtojus. 
Atansono kunigaikštis žvilgčiojo į visa tai savo lipšniomis ir me- 

| akimis; karalienė Katerina spinduliavo džiaugsmu ir 
saldžai, it medumi tepdama, sveikino princą Henriką de Kondė, 
neseniai vedusį Mariją de Klev; net Gizai ir tie šypsojosi 
baisiausiems savo giminės priešams, o kunigaikštis de Maijenas 
ginčijosi su Tavanu ir admirolu apie netrukus įvyksiantį karą, 
kurio paskelbimas Pilypui II dabar buvo svarstomas rimčiau negu 
kada nors. 

Tarp būreliais susispietusių svečių, kiek palenkęs galvą, 
klausydamasis pokalbių, sukinėjosi kokių devyniolikos metų 
jaunuolis, protingomis akimis, juodais, labai trumpai pakirptais 
plaukais, tankiais antakiais, kumpa kaip erelio snapas nosimi, 
sukia šypsena, besikalančiais ūseliais ir barzdele. Tas jaunuolis, 
pasižymėjęs kol kas tik d'Arne le Diuko mūšyje, kuriame jis narsiai 
kovėsi, nesigailėdamas gyvybės, o šiandien tiesiog berte 
apiberiamas sveikinimais, buvo mylimasis de Kolinji mokinys ir 
dienos didvyris; prieš tris mėnesius, kol dar gyveno motina, jis 
buvo vadinamas princu Bearniečiu; šiuo metu jis paveldėjo 
Navaros karaliaus titulą, o ateityje turėjo tapti Prancūzijos 
karaliumi Henriku IV. 

Kartkartėmis per jaunuolio kaktą greit praslinkdavo tamsus 
debesis: matyt, tomis akimirkomis jis prisimindavo savo motiną, 
mirusią vos prieš du mėnesius; jis buvo labiau negu kas kitas 
įsitikinęs, kad ji mirė ne savo mirtimi. Tačiau debesis it lengvas 
šešėlis dingdavo, išsisklaidydavo, nes tie patys žmonės, kurie su 
juo kalbėjo, jį sveikino, praeidami lietė alktmėmis, nunuodijo 
narsiąją Žaną d'Albrė. 

Stovėdamas už kelių žingsnių nuo Navaros karaliaus, beveik 
tiek pat susimąstęs ir susirūpinęs, kiek Navarietis dėjosi esąs 
linksmas ir atviras, su Telinji šnekučiavosi jaunasis kunigaikštis 
Gizas. Jis, laimingesnis už Bearnietį, sulaukęs dvidešinii dvejų 
metų, savo šlove beveik prilygo tėvui, didžiajam :ransua Gizui. Ir 
iš pažiūros tai buvo elegantiškas didžiūnas, aukšto ūgio, išdidaus 
ir puikybės pilno žvilgsnio, kupinas įgimto didingumo; apie jį 

būdavo sakoma, esą kiti princai prieš jį atrodą tikri prasčiokai. 
Nors jis buvo dar jaunas, bet katalikai laikė jį savo partijos vadu, 
kaip hugenotai savuoju laikė jaunąjį Henriką Navarietį, kurio 
portretą mes ką tik nupiešėme. Iš pradžių Gizas turėjo Žuanvilio 
princo titulą; kovos krikštą jis buvo gavęs Orleano apsiausiies 
metu, vadovaujamas tėvo, kuris ir mirė ant jo rankų, kaip savo 
žudiką nurodydamas admirolą Kolinji. Tada jaunasis kunigaikštis 
kaip Hanibalas davė iškilmingą,priesaiką: atkeršyti už tėvo mirtį 
admirolui ir jo šeimai, persekioti naujosios religijos išpažinėjus be 
paliovos ir atgajaus, būti Dievo angelu baudėju žemėje iki tos 
dienos, kol paskutinis eretikas bus sunaikintas. Todėl žmonės 
labai stebėjosi, matydami, kaip tas didikas, paprastai visuomet 
laikąsis duotojo žodžio, tiesia ranką mirtiniems savo priešams ir, 
pažadėjęs mirštančiam tėvui nužudyti Kolinji, dabar bičiuliškai 
šnekučiuojasi su admirolo ženiu. Bet, kaip mes jau sakėme, tas 
vakaras buvo pilnas netikėtumų. 

Iš tiesų, koks nors ypatingas stebėtojas, sugebąs įžvelgti atettį, 
kurios, laimė, žmonės nežino, ir mokąs skaityti kitų širdyse 
(nelaimė, šitą privalumą turi vienas Dievas), patekęs į tą šventę, 
būtų gėrėjęsis įdomiausiu reginiu iš visų tų, kokius mums pateikia 
lindnos žmogiškosios komedijos metraščiai. 

Tačiau Jeigu tokio stebėtojo nebuvo vidinėse Luvro galerijose, 
tai jis buvo gatvėje, jis vis žiūrėjo savo žėruojančiomis akimis ir 
grūmojo savo rūsčiu balsu; tas stebėtojas - liaudis, su neapykantos 
aštriai išgaląstu instinktu, iš tolo stebėjo savo nepermaldaujamų 
priešų šešėlius ir visus jų jausmus aiškinosi taip kaip koks 
smalsuolis, spoksąs pro uždarytus langus į pokylio salę, kur šoka 
žmonės. Muzika svaigina ir veda šokėjus, o smalsuolis mato tik 
Judesius ir, negirdėdamas muzikos, juokiasi Iš tų kerėpių, kurios 
skėtriojasi be priežasties. 

Muzika, svaiginusi hugenotus, buvo patenkintas jų puikybės 

Paryžiečių žvilgsniai, žybčioją nakties tamsoje, buvo 
neapykantos žaibai, kurie nušvietė būsimuosius įvykius. 

Bet rūmų viduje ir toliau tebebuvo linksma, o tą akimirką net 
dar labiau: per visą Luvrą nuskriejo itin švelnus ir pataikūniškas 
šnabždesys, nes jaunoji, nusiėmusi vestuvinius parėdus, žeme 
besivelkantį apsiautą ir ilgą šydą, vėl grįžo į puotos salę drauge su 
gražiąja Nevero kunigaikštiene, savo geriausia drauge, ir broliu, 
Karoliu IX, kuris vedė ją už parankės ir pristatinėjo žymesniems 
svečiams. 

Jaunoji - Henriko II duktė, Margarita Valua - birvo Prancūzijos 
karūnos perlas, Ir karalius Karolis IX, švelniai ją mylėjęs, visada 
vadindavo sesute Margo. 

Naujoji Navaros karalienė tikrai buvo verta io meilikaujamo 
sutikimo. Tuo metu Margaritai buvo sukakę vos dvidešimt metų, 
bet visi poctai liaupsino ją, lygindami su Aurora arba su Afrodite. 
Grožiu su įa negalėjo varžytis nė viena tame dvare, į kurį Katerina 
de Mediči bauvo surinkusi kaip savo sirenas gražiausias, kokias tik 
galčio rasti, moteris. Margarita buvo juodaplaukė, skaistaus veido, 

gomis blakstienomis pridengtų akių, raudonų dailių 
lūpų, lankstaus kaklo, puikiai nuaugusi, grakšti, su vaikiškomis 
sai ses, kurios buvo apautos atlasinėmis kurpaitėmis. 

ncteai didžiavosi ta puikia gėle, pražydusia jų Žemėje, o 
svetimšaliai. pravažiuojantieji per Prancūziją, grįždavo namo, 
apakinti jos grožio, įeigu būdavo ją tik matę, ir pritrenkti jos 
mokytumio, jeigu būdavo su ja kalbėję. Iš tiesų Margarita buvo ne 
tšk gražiaassia, bet ir mokyčiausia to laikmečio moteris; dažnai 
galėjai girdėti kartojant žodžius vieno italų mokslininko, kuris 
buvęs jai pristatytas, vieną valandą pakalbėjęs su ja itališkai, 
ispaniškai, lotyniškai ir graikiškai, o atsisveikindamas su 
užsidcgimu pasakęs: “"Nepamatyti Margaritos Valua, apsilankius 
dvare, vadinasi, nepamatyti nei Prancizijos, nei karaliaus dvaro". 

Buvo pasakyta daug sveikinimo kalbų Karoliui IX ir Navaros 
karalienei: visi žino, kad hugenotai labai mėgdavo prakalbas. Į jas 
buvo mžkliai įpinamos užuominos apie praeitį ir pageidavimai 
ateičiai, tačiau karalius, klastingai šypsodamas savo blyškiomis 
štpomės, aisakinėjo į visas tas aliuzijas: 

- Afiduodamas Henrikui Navariečiui savo seserį Margo, aš 
aliduodu visiems karalystės protestantams savo širdį. 

Tie žodžiai vienus ramino, o kitiems kėlė šypseną savo dvipr- 
aszziškum:: įie galėjo reikšti tėvišką karaliaus meilę savo liaudžiai, 
bet Karožis IX sąmoningai nenorėjo to pasakyti; kita prasme paimt 
tie žodžiai įžeidė Įaunąją, jos vyrą ir net patį karalių, nes jie priminė 
kai kurtas neaiškias apkalbas, kuriomis rūmų kronikininkai jau 
tarvo =spėję suteršti vestuvinę Margaritos Valua suknią. 

Kaip jau minėjome, ponas Gizas kalbėjosi su Telinji, tačiau 
neskyrė jam viso savo dėmesio: kartais jis grįžteldavo ir 
pažvelgdavo į būrelį damų, kurių viduryje spindėjo Navaros 
karnšienė. Ir kai jos akys susitikdavo su jaunojo kunigaikščio 

asmžu, lyg koks šešėlis aptemdydavo puikią Margaritos kaktą, 
5-6 smėrgančios deimantinių žvaigždžių aureolės, o visa jos 

laikysena, nekantri irz sujaudinta, rodė, kad ji nori kažkam 
pasiryžti. 

Princesė Klod, vyresnioji Margaritos sesuo, prieš keierius metus 
ištekėjusi už Lotaringijos kunigaikščio, pastebėjo tą sesers sin 
ir norėjo priėjusi pakiausti, kas jai yra, bet tuo metu, remcdam 
į jaunojo princo Kondė ranką, įėjo karalienė motina, svečiai 
prasiskyrė prieš ją, ir kunigaikštienė atsidūrė vėl toli nuo savo 
sesers. Gizas pasinaudojo tuo sujudimu, norėdamas prisiastinti 
prie savo brolienės ponios Never, o tuo pačiu ir o Margaritos. 
Lotaringijos kunigaikštienė, nenuleidusi akių nuo įarmosios 
karalienės, tada pamatė, kad nerimo šešėlis dingo nuo kasi 
o skruostai užsiplieskė skaisčiu nuoraudžiu. Kada krmigaikštis 
skverbdamasis pro žmones, atsidūrė už poros žingsnių, Margarita, 
kuri tartum nematė jo, tik pajuto besiartinant, pasisuko į k 
visomis valios pastangomis suteikusi savo veidui ramią r 
nerūpestingą išraišką; tada kunigaikštis pagarbiai pasveikino ją ir 
nusilenkdamas sumurmėjo: 

- Ipse attuli. 

Tai reiškė: “Aš atnešiau", arba “pats atnešiau“. 

Margarita padarė kunigaikščiui reveransą ir atsitiesdama 
pratarė: | 

- Noctu pro more. 

Tai reiškė: “Šią naktį, kaip paprastai". 

Tuos tylius žodžius, patekusius į princesės apvalias plačios 
apykaklės raukšles, tartum į garsiakalbių vamzdelius, šgiada tik 
tas asmuo, kuriam. jie buvo skirti; nors ir trumpas bervo tas 
pasikalbėjimas, bet, matyt, jaunuoliai tais žodžiais pasakė vienas 
antram viską, ką norėjo pasakyti, nes kai juodu išsiskyrė, 
Margarita buvo svajingiau, o kunigaikštis Hnksmiau musšteikęs 
negu prieš susitikimą. Navaros karalius, kurį labiausiai turėjo 
dominti tas mažas įvykis, atrodė visai jo nepastebėjęs, nes jis 
nenuleido akių nuo gražiosios ponios de Sov, aptink kurią 
būriavosi beveik tiek pat svečių kiek apie Margaritą Valua. | 

Šariotė de Bon Samblansė, nelaimingojo Samblansė vžfkaitė ir 
Simono de Fizo, barono de Sovo, žmona, buvo viena iš Katerinos 
Mediči rūmų damų ir pavojingiausių pagalbininkių tais atvejais, 
kada karalienė, nedrįsdama nugirdyti savo priešus fiorenci- 
jietiškais nuodais, stengdavosi juos apsvaiginti meile; de Sox buvo 
neaukšta blondinė, kartais linksma tr gyva, kartais svajinga kr 
liūdna, visuomet pasirengusi meilei ir intrigai - dviem 
svarbiausiems dvariškių užsiėmimams, valdant trims prancūzų; 

karaliams per paskutiniuosius penkiasdešimt metų. Tai buvo 
moteris tikra (o Žodžio prasme, tobulai žavus gamios kūdikis nuo 
Žydrų čia Ilgesingų, čia degančių akių iki judrių stamantrių 
kolyčių, apautų aksominėmis kurpaitėmis. Jau kelis mėnesius 
ponia de Sav buvo visiškai užvaldžiusi Navaros karalių, kuris tik 
ką buvo pradėjęs eiti meilės ir politinės karjeros keliu: dėl to ir 
didingas, karališkas Margaritos Navarietės grožis vyro širdyje 
nesukėlė jokio pasigėrėjimo. Kad ir kokia tamsi bei paslaptinga 
buvo Katerinos Mediči siela, tačiau visus stebino keistas jos 
elgesys: nenuilstamai siekdama savo dukters vedybų su Navaros 
karaliumi, ji nepaliovė beveik atvirai skatinusi jo meilę poniai de 
Sov. Nors ir jausdama visagalę paramą, priešingai laisviems to 
meto papročiams, gražioji Šarlotė iki šiol nepasidavė, ir šitas 
nesupraniamas, neįiikimas, negirdėtas priešinimasis labiau negu 
užsispyrčiės grožis ir sąmiojis uždegė Bearniečio širdyje aistrą, 
kuri, nerasdama pasitenkinimo, pasislėpė, kunkuliavo jo viduje ir 
išgujo iš jaunojo karaliaus širdies drovumą, išdidumą ir net 
pagrindinį jo būdo bruožą - nerūpestingumą, atsiradusį iš dalies 
dėl filosofinių pažiūrų, iš dalies dėl jo nepasiankumo. 

Ponia de Sov tik prieš kelias minutes įėjo į puotos salę: 
pradžioje iš apmaudo ar iš skausmo ji buvo pasiryžusi visai 
nedalyvauti varžovės triumfe ir, apsimesdama negaluojanti, liepė 
vykti savo vyrui, įau penkeri metai valstybės sekretoriui, į Luvrą 
vienam. Katerina Mediči, pastebėjusi baroną de Sovą be žmonos, 
pasiteiravo, dėl ko nėra jos numylėtosios Šarlotės, o sužinojusi, 
kad ją sulaikęs lengvas negalavimas, parašė keletą žodžių, 
kviesdama atvykti, ir jaunoji moteris tuojau paklausė. Henrikas 
Navarietis, iš pradžių labai nusiminęs, vis dėlto atsikvėpė lengviau, 
kai pamatė jos vyrą vieną; nusprendęs, kad jos nebesulauks, jis 
atsiduso ir buvo beeinąs prie tos malonios moters, kurią likimas 
lėmė jei ne mylėti, tai bent laikyti savo žmona, tik staiga galerijos 
gale pamatė ponią de Sov; jis sustojo vietoje, įsmeigęs akis į tą 
Kirkę, prikausčiusią jį prie savęs magiška grandine, ir, šiek tiek 
pasvyravęs labiau iš netikėtumo negu iš atšargumo, nusigręžė nuo 
žmonos ir priėjo prie ponios de Sov. 

Dvariškiai matė, kad Navaros karalius, kurio karštą širdį jau 
visi žinojo, artinosi prie gražiosios Šarlotės, todėl nedrįso trukdyti 
jų pasimatymui; jie paslaugiai atsitraukė, ir tokiu būdu tą pačią 
valandėlę, kai Margarita Valua ir ponas Gizas pasikeitė keliais 
anksčiau minėtais lotyniškais žodžiais, Henrikas, priėjęs prie po- 
nios de Sov, pradėjo su ja toli gražu ne tokį paslaptingą pokalbį vi- 

siems suprantama prancūzų kalba, nors ir nuspalvintą 
gaskonišku akcentu. 

- Ameilute! - tarė jis jai. - Tai jūs vis dėlto atėjote, o man ką tik 
sakė, kad jūs sergate, ir aš visai buvau nustojęs vilties jus 
pamatyti! 

- Jūsų didenybe, - atsakė ponia de Sov, - ar tik jūs nenorite 
manęs įtikinti, kad jums buvo sunku nustoti tos vilties? 

- Didis Dieve! Aišku! - kalbėjo toliau Bearnietis. - Argi nežinote, 
kad dieną jūs - mano saulė, o naktį - mano žvaigždė? Iš tiesų mane 
supo juodžiausia naktis, bet jūs pasirodėte ir viską staiga 
nušvietėte. | 

- Vadinasi, aš jums iškirtau piktą pokštą, didenybe. 

- Ką jūs norite tuo pasakyti, mano meilute? - paklausė 
Henrikas. 

- Aš noriu pasakyti, kad gražiausios Prancūzijos moters vyras 
gali trokšti tik vienintelio dalyko, kad kuo greičiau užgestų šviesa 
ir pasidarytų tamsu, nes tamsoje mūsų laukia laimė. 

- Jūs gerai Žinote, kietaširde, kad toji laimė yra vienintelės mo- 
ters rankose, bet toji vienintelė žaidžia ir juokiasi iš vargšo 
Henriko. 

- O! - šūktelėjo baronienė. - Aš manyčiau, kad toji moteris buvo 
žaislelis ir pramoga Navaros karaliui. 

Henriką išgąsdino toks priešiškas jos nusiteikimas, bet 
tučtuojau jis pagalvojo, kad po juo slepiasi apmaudas, o 
apmaudas tėra meilės kaukė. 

- Brangioji Šarlote, iš tikrųjų jūsų priekaištas be pagrindo, ir aš 
nesuprantu, kaip tokia graži burnelė gali taip Žiauriai kalbėti. Ar 
jūs manote, kad aš vedu? O ne, po perkūnais, tai darau ne aš! 

- Tai gal aš? - geliančiai paklausė baronienė, jei, žinoma, gali 
pasirodyti, kad moteris, kuri mus myli ir prikiša, kad jos 
nemylime, būtų norėjusi įgelti. 

- Argi savo gražiomis akelėmis jūs nematote toliau, baroniene? 
Ne, ne Henrikas Navarietis veda Margaritą Valua. 

- Tai kas gi tada? 

- O didis Dieve! Nagi reformatų bažnyčia išteka už popiežiaus, 
ir viskas! | | 

- Ne ne, didenybe, manęs neapakinsite savo sąmoju; jūsų 
didenybė mylite karalienę Margaritą ir, gink Dieve, aš 
nepriekaištauju! Ji tokia graži, jog negalima jos nemylėti. 

Henrikas valandėlę pagalvojo, ir tuo metu gera šypsena 
kilstelėjo jo lūpų kampelius. 

- Baroniene, - tarė jis, - man atrodo, kad jūs noriie su marimi 
susipykti, nors tam neturite jokio pagrindo; paklausykite, ar jūs 
padarėte ką nors, kad sukliudytumėte man vesti Margaritą? Nieko! 
Priešingai, visą laiką jūs stūmėte mane į nusiminimą. 

- Ir labai gerai dariau, didenybe! - atsakė ponia de Sov. 

- Kaip tai? | 

- Žinoma, nes šiandien jūs vedėte kitą. 

- A, aš ją vedžiau, nes jūs manęs nemylite. 

- Ojei jus būčiau mylėjusi, man būtų reikėję už valandos mirti! 

- Už valandos! Ką jūs norite pasakyti, ir kokia mirtimi jūs 
mirtumėte? 

- Iš pavydo ... Už valandos Navaros karalienė išsiųs savo 
damas, o jūsų didenybė savo bajorus. 

- Klausykite, meilute, ar toji mintis tikrai jus kankina? | 

- Aš to nesakau. Aš sakau, kad ji mane baisiai kankintų, jeigu 
aš jus mylėčiau. 

- Gerai! - sušuko Henrikas, nudžiugintas pirmą kartą išgirsto 
meilės prisipažinimo. - O jeigu Navaros karalius neišsiųstų šį 
vakarą savo bajorų? -— 

- Jūsų didenybe, - atsakė ponia de Sov, žiūrėdama į karalių šį 
kartą nuoširdžiai nustebusi, - jūs kalbate apie neįmanomą ir 
visiškai neįtikimą dalyką. 

- Ką aš turiu padaryti, kad jūs patikėtumėte? 

- Įrodyti veiksmu, bet taip įrodyti įūs negalite. - 

- Puiku, baroniene, puiku! Prisiekiu šventuoju Henriku! Aš 
jums įrodysiu! - sušuko karalius, rydamas jaunąją moterį meile 
degančiomis akimis. 

- Ojūsų didenybe!.. - sušnabždėjo gražioji Šarlotė, nuleisdama 
akis. - Aš nesuprantu... Ne, ne, negaliu patikėti, kad bėgtumėte 
nuo jūsų laukiančios laimės. 

- Mano dievinamoji! Šioje salėje yra keturi Henrikai: Prancūrijos 
Henrikas, Henrikas Kondė, Henrikas Gizas ir vienui vienas 
Navaros Henrikas. 

- Tai kas? | 

- Štai kas! O jeigu Henrikas Navarietis visą šią naktį išbus su 
jumis... 

- Visą šią naktį? | 

- Taip, ar jūs tada tikėsite, kad jis nebuvo pas kitą? 

- Ak, jeigu jūs taip padarytumėte! - sušuko šį kartą ponia de 
Sov. 

- Bajoro garbės žodis, aš taip padarysiu! 

Ponia de Sov pakėlė savo dideles akis, kupinas aistringo 
pažado, ir nusišypsojo karaliui, kurio širdis ėmė plakti iš 
svaiginamo džiaugsmo. 

- Pažiūrėsime, - tarė Henrikas, - ką jūs tada pasakysite? 

- O, tada, - aisakė Šarlotė, - tada aš pasakysiu, kad esu tikrai 
jūsų didenybės mylima! | 

- Po perkūnais! Jūs taip pasakysite, nes taip ir yra. 

- Bet kaip tą padaryti? - sušnabždėjo ponia de Sov. 

- Ak Dieve mano! Nejaugi, baroniene, jūs neturite kokios 
patikimos kambarinės, palydovės, tarnaitės? 

- O, aš turiu Dariolę, kuri taip pasiaukojusi, jog duotųsi 
sukapojama dėl manęs: tikra brangenybė. 

- Baroniene, pasakykite jai, kad aš ją apipilsiu auksu, kai 
išsipildys astrologų pranašavimai ir aš tapsiu Prancūzijos 
karaliumi. 

Šarlotė nusišypsojo, nes tuomet jau buvo susidariusi žmonių 
tam tikra pažiūra į gaskoniškus Bearniečio pažadus. 

- Na gerai, - tarė ji. - Ko jūs norite iš Dariolės? 

- Jai tai smulkmena, o man viskas. 

- Būtent? 

- Jūsų kambariai viršum manųjų? 

- Taip. 

- Tegu ji palaukia už jūsų durų. Aš iyliai tris sykius pabelsiu; 
ji atidarys, ir jūs turėsite pažadėtą įrodymą. 

Ponia de Sov kurį laiką patylėjo, paskui, tartum norėdama 
apsidairyti, ar niekas negirdi, ji vienai akimirkai sulaikė akis ties 
būreliu, supusiu karalienę motiną; kad ir kokia trumpa buvo toji 
akimirka, tačiau Katerina ir jos artimoji dama spėjo susižvelgti. 

- O jeigu man ateitų į galvą, - sučiauškėjo ponia de Sov iartum 
sirena, jog net vaškas būtų ištirpęs Odisėjo ausyse, - jeigu man 
ateitų į galvą sugauti jūsų didenybę meluojant?.. 

- Pabandykite, brangute, pabandykite... 

- Tiesą sakant, aš stengiuos nugalėti tą norą. 

- Tad tegul tas noras nugali jus: moterys niekada nebima tokios 
tvirtos kaip po pralaimėjimo. 

- Kai jūsų didenybė būsite Pranctvijos karalius, aš jums 
priminsiu jūsų pažadą Dariolei. 

Henrikas šūktelėjo iš džiaugsmo. 

Tą pačią valandėlę, kai tas šūktelėjimas išsprūdo iš Bearniečio 
lūpų, Navaros karalienė atsakė kunigaikščiui Gizui: 

Noctu pro imore: “šiąnakt, kaip paprastai". | 

Tada Henrikas išsiskyrė su ponia de Sov toks pat laimingas 
kaip kunigaikštis Gizas, nueidamas nuo Margaritos Valua. 

Praėjus valandai po tų dviejų pasikalbėjimų, karalius Karolis 
ir karalienė motina išėjo į savo kambarius; beveik tuojau pat salė 
ėmė tuštėti, ir galerijose jau galėjai matyti marmurinių kolonų 
pagrindus. Admirolą ir princą Kondė palydėjo keturi šimtai 
hugenotų bajorų; minia nepalankiai murmėjo, jiems praeinant. 
Paskui išėjo Henrikas Gizas su Lotaringijos didikais ir kitais 
bajorais katalikais; liaudis juos sveikino džiaugsmingais šūksniais 
ir plojimais. 

O Margarita Valua, Henrikas Navarietis ir ponia de Sov, kaip 
visiems žinoma, gyveno pačiame Luvre. 


II + NAVAROS KARALIENĖS MIEGAMASIS 


Kunigaikštis Gizas parlydėjo savo brolienę kunigaikštienę 
Never į jos namus diu Šomo gatvėje, priešais de Brako gatvę ir, 
palikęs ją tarnaičių globai, nuėjo į savo kambarius persirengti, 
užsimesti naktinį apsiaustą ir pasiimti trumpą aštrų durklą, kuris 
buvo vadinamas “bajoro garbe“ ir nešiojamas vietoje špagos. 
Imdamas jį nuo stalo, kunigaikštis pastebėjo raštelį, įspraustą tarp 
makšties ir ašmenų. Jis išvyniojo ir perskaitė: 

“Tikiuosi, kad ponas de Gizas šiąnakt negrįš į Luvrą, o jeigu 
grįš, tai tegu bent užsivelka gerus šarvus ir pasiima aštrią špagą". 

- Taip taip! - tarė kunigaikštis, atsigręždamas į savo kambarinį. 
- Tai keistas perspėjimas, dėde Robenai. O dabar būkite toks 
malonus ir pasakykite man, kokie žmonės pabuvojo čia man 
nesant? 

- Tik vienas, monsinjore. 

- Kas toks? 

- Ponas diu Gastas. 

- Štai kaip! Iš tikrųjų rašysena man pasirodė pažįstama. Tu esi 
tikras, kad buvo atėjęs diu Gastas, matei jį? 

- Dar daugiau, monsinjore: aš su juo kalbėjau. 

- Gerai, paklausysiu jo patarimo. Trumpuosius šarvus ir špagą! 

Kambarinis, jau įpratęs prie tų persirenginėjimų, atnešė vieną 
ir antrą. Kunigaikštis apsivilko šarvus iš tokių lanksčių grandelių, 
kad plieninis nėrinys buvo ne storesnis už aksomą; virš jų 
užsivilko liemenę ir mėgstamų spalvų - pilką, sidabru puoštą - 
striukę, apsiavė trumpas pūstas kelnes, ilgus, iki pusiau šlaunų 

baitus, ant galvos užsidėjo juodą aksominę beretę be jokių 
plunksnų ir žibučių, apsisiautė tamsiu apsiaustu, užkišo už 
juostos durklą, špagą padavė nešti pažui, kuris vienas atstojo jam 
dabar visą palydą, ir nuėje Luvro link. 

Kai jis žengė per savo namų slenkstį, Sen Žermen !'Oserua 
bokšte išmušė pirrną valandą nakties. 

Nors buvo jau vėlu ir gatvėse tais laikais negalėjai saugiai 
jaustis, tačiau drąsiajam kunigaikščiui neįvyko pakeliui nieko 
ypatinga, ir jis gyvas ir sveikas priėjo milžiniškus senojo Luvro 
mūrus, šiuo metu niūrius, tykius ir tamsius, nes visi žiburiai buvo 
jau viens po kito užgesinti. 

Priešais karališkąją pilį buvo gilus griovys; į jį atkreiptoje rūmų 
pusėje buvo beveik visi aukštųjų asmenų kambariai. Margarita 
gyveno apatiniame aukšte. Jį pasiekti šiaip būtų buvę nesunku, 
jeigu ne griovys: dabar nuo žemės iki apatinio aukšto susidarė 
beveik trisdešimt pėdų; aišku, nei meilužiai, nei vagys negalėjo į 
jį patekti, tačiau kunigaikšiis Gizas, nieko nepaisydamas, ryžtingai 
nusileido į griovį. 

Tą pačią valandėlę pirmajame aukšte sugirgždėjo praveriamas 
langas. Jis buvo apkaltas grotomis, bet kažkas iškišo ranką, išėmė 
vieną, jau anksčiau išpjautą virbą ir pro tą angą nuleido šilkinį 
raištelį. 

- Ar tai jūs, Žijona? - tyliai paklausė kunigaikštis. 

- Taip. monsinjore, - dar tyliau atsakė moteriškas balsas. 

- O Margarita? 

- Ji laukia jūsų. 

- Gerai. 

Jis mostelėjo pažui, kuris ištraukė iš po apsiausto ir išvyniojo 
siauras virvines kopėčias. Vieną jų galą kunigaikštis pririšo prie 
kabančio raištelio. Žijona prisitraukė kopėčias ir pritvirtino jas. 
Kunigaikštis prisegė špagą prie diržo, laimingai užlipo 
kopėtaitėmis ir įlindo pro langą. Tada geležinis virbas vėl atsidūrė 
savo vietoje, ir langas užsidarė: pažas, kokį dvidešimt kartų lydėjęs 
savo poną iki šio lango, pamatęs, kad kunigaikštis sėkmingai 
pateko į Luvrą, susisupo į apsiaustą ir atsigulė ant žole apaugusio 
griovio krašto sienos šešėlyje. | 

Naktis buvo apsiniaukusi, ir iš gelsvų, elektros persisunkusių 
debesų krito reti, stambūs drungno lietaus lašai. 

Kunigaikštis Gizas sekė savo vadovę, Prancūzijos maršalo Žako 
de Matinjono dukterį, ypatingą Margaritos patikėtinę, nuo kurios 
karalienė nieko neslėpė; buvo manoma, kad tarp visų paslapčių, 

saugojamų tos nepaperkamai ištikimos merginos, buvo ir tokių 
baisių, jog norom nenorom vertė ją laikyti liežuvį už dantų. | 

Nei apatiniame aukšte, nei koridoriuose nebuvo įokio žiburio, 
tik kartkartėmis tamsius kambarius nušviesdavo melsvas žaibo 
atspindys ir tuojau vėl užgesdavo. 

Vadovė visą laiką vedė kunigaikštį už rankos; pagaliau jie 
pasiekė storoje sienoje įrengtus sraigiinius laiptus, kurie baigėsi 
slaptomis, nematomomis durimis Margaritos buto prieškambaryje. 

Prieškambaris, kaip ir žemutinio aukšto kambariai, skendėjo 
juodoje tamsoje. 

Įėjusi į prieškambarį, Žijona sustojo. 

- Ar atnešėte, ko pageidavo karalienė? - sušnabždėjo ji. 

- Taip, - atsakė kunigaikštis Gizas, - bet aš atiduosiu tik pačiai 
didenybei. 

- Negaiškite laiko, įeikite, - staiga suskambėjo tamsoje žodžiai, 
ir kunigaikštis sudrebėjo, pažinęs Margaritos balsą. 

Auksinėmis lelijomis siuvinėta violetinio aksomo durų įšarijėsa 
pasikėlė, ir kunigaikštis prieblandoje įžiūrėjo pačią karalienę, kuri 
nekantraudama išėjo jo pasitikti. 

- Štai aš, ponia, - tarė kunigaikštis, greit praeidamas pro 
pakeltą porijerą, kuri nusileido užpakalyje jo. 

Dabar pačiai Margaritai Valua teko vesti kunigaikštį per savo 
kambarius, beje, gerai jam žinomus, o Žijona, atsistojusi šalia 
durų ir pridėjusi piršią prie lūpų, užtikrino, jog karalienė galinti 
būti rami. 

Tartum užjausdama pavyduliavimo kankinamą kunigaikštį, 
Margarita nuvedė jį į savo miegamąjį ir čia sustojo. 

- Na, ar jūs patenkintas, kunigaikšti? - paklausė ji. 

- Patenkintas? Kuo gi, jei galima paklausti? 

- Tuo, - atsakė Margarita kiek apmaudingai, - kad aš 
priklausau vyrui, kuris sutuoktuvių vakarą, pirmąją vedybų naktį 
tiek mažai kreipia į mane dėmesio, jog net neatėjo padėkoti už tą 
garbę, kurią jam suteikiau, tegu ir neišrinkdama jo savo vyru, tai 
bent leisdama jam vadintis šiuo vardu. 

- O ponia, - liūdnai atsiliepė kunigaikštis, - būkite tikra, kad jis 
ateis, ypač jei to norite. 

- Ir tai sakote jūs, Henrikai! - sušuko Margarita. - Jūs, kuris ge- 
rMiau negu kas kitas žinote, kad taip nėra! Jeigu būčiau pageidavusi 
to, ką jūs įtariate, ar aš būčiau prašiusi jus ateiti į Luvrą. 

- Margarita, jūs prašėte mane ateiti į Luvrą dėl to, kad trokštate 
sunaikinti visus mūsų praeities pėdsakus, o toji praeitis gyvena ne 

tik mano širdyje, bet ir toje sidabrinėje dėžutėje, kurią aš atnešiau. 

- Henrikai, norite, aš juins pasakysiu vieną dalyką? - atsakė 
Margarita, atidžiai žiūrėdama į kunigaikštį. - Jūs panašus ne į 
galingą didiką, o į mokinį! Argi aš imčiau neigti jus mylėjusi! Argi 
aš norėčiau užgesinti liepsną, kuri galbūt užges, bet užtat jos 
aispindys švies visada! Mano padėties moterų meilė paprastai esti 
tos epochos švyturys arba piktasis genijus. Ne, ne, kunigaikšti! Jūs 
galite pasilikti ir mano laiškus, ir pačią dėžutę - mano dovaną. Iš 
visų tų laiškų aš prašau vieno ir tik todėi, kad jis tiek pat 
pavojingas jums kaip ir man. | 

- Visi jie priklauso jums, išsirinkite tą, kurį norite sunaikinti. 

Margarita skubiai ėmė vartyti dėžutėje laiškus; virpančiomis 
rankomis ji kilnojo vieną po kito visus dvylika laiškų. užmesdama 
akį į jų pradžią, tarsi vien tik kreipiniai atgaivindavo jos atmintyje 
turinį, tačiau peržiūrėjusi visus, ji išblyško ir pažvelgė į kunigaikštį. 

- Pone, to, kurio aš ieškau, čia nėra. Ar jūs būtumėte netyčia jį 
pametęs? Kadangi jį kam nors atidavęs... 

- Kokic laiško jums reikia? 

- To, kuriame aš jus raginau greičiau vesti. 

- Kad galėtumėte pateisinti savo neištikimybę? 

Margarita gūžtelėjo pečiais. | 

- Ne, kad galėčiau išgelbėti jums gyvybę. Man reikia to laiško, 
kuriame aš pranešiau jums, kad karalius pastebėjo ir mūsų meilę. 
ir mano pastangas išardyti jūsų vedybas su Portugalijos infanta, 
kad jis pasikvietė savo neteisėtąjį brolį, Angulemo grafą ir, parodęs 
porą špagų, pasakė: “Arba šia špaga tu šį vakarą nudursiį Henriką 
Gizą, arba anąja aš išlaikau savo žodį ir ar galima patikėti tuo, ką 
aš prižadu. Eikite į šitą kabinetą. 

- Ponia, leiskite man išeiti, kol dar nevėlu, nes žinokite, kad vos 
tik jis pamėgins reikšti jums savo meilę, aš pulsiu iš šito kabineto, 
ir vargas įam!.. 

- Jūs patrakote, ar ką! Eikite greičiau, sakau jums! Aš atsakau 
už viską. 

Ir ji įstūmė kunigaikštį į kabinetą. 

Ir kaip tik laiku: vos užsidarė paskui kunigaikštį durys, 
Navaros karalius lydimas dviejų pažų, nešančių žvakides su aštuo- 
niomis geltono vaško žvakėmis, šypsodamas peržengė miegamojo 
slenkstį. 

Margarita, slėpdama sumišimą, žemai nusilenkė jam. 

- Jūs dar nemiegate, ponia? - paklausė Bearnietis atviru ir 
linksmu veidu. - Ar tik ne manęs laukėte? 

- Ne, pone, - atsakė Margarita, - nes dar vakar jūs man sakėte, 
kad mūsų vedybas laikote politine sąjunga ir niekada nesikėsinsite 
į Mano asmenį. 

- Visai teisingai, tačiau tas mums neturi kliudyti retkarčiais 
pasikalbėti dviese. Žijona, uždarykite duris ir palikite mus vienus. 

Margarita, kuri buvo jau atsisėdusi, vėl atsistojo ir mostelėjo 
ranka pažams, tartum įsakydama jiems pasilikti. 

- Galbūt pašaukti ir jūsų moteris? - pasiteiravo karalius. - Jeigu 
norite, aš tai padarysiu, nors prisipažįstu, kad aš maniau su jumis 
aptarti kai kuriuos dalykus akis į akį. 

Ir Navaros karalius norėjo eiti į kabinetą. 

- Ne, - sušuko Margarita, staiga užsiodama jam kelią, - 
nereikia, aš pasirengusi jus išklausyti. 

Bearnietis dabar žinojo visa, ką norėjo žinoti; jis greitai, bet 
atidžiai žvilgterėjo į kabineto duris, tartum stengdamasis pro port- 
jerą įžvelgti tamsiausius jo kampelius, o paskui, permetęs akimis 
pabalusią iš nuogąsčio savo gražuolę žmoną, visiškai ramiai tarė: 

- Jeigu taip, tai pakalbėkime valandėlę. 

- Kaip jūsų didenybė norite, - atsakė jaunoji moteris, tiesiog 
susmukdama į krėslą, kurį vyras jai nurodė. 

Bearnietis atsisėdo šalia jos. 

- Ponia, - tarė jis, - kad ir ką ten kas plepėių, bet mūsų vedybos, 
mano nuomone, yra tikros. Aš esu jūsų, o jūs - mano. 

- Bet... - prale:neno nusigandusi Margarita. 

- Vadinasi, - kalbėjosi toliau Navaros karalius, lyg nepas- 
tebėdamas Margaritos sumišimo, - mes turime elgtis viens antro 
aižvilgiu kaip geri sutuoktiniai, nes Dievo akivaizdoje šiandien 
prisiekėme ištikimybę. Kaip jūs manote? 

- Žinoma, taip, pone. 

- Ponia, aš žinau, kokia jūs įžvalgi, ir žinau, kiek pavojingų 
prarajų pasitaiko rūmuose; aš jaunas ir, nors niekam nesu pada- 
res bloga, turiu daug priešų. Prie kurios pusės aš turiu priskirti tą, 
kuri vadinasi mano vardu ir prieš altorių yra prisiekusi man meilę? 

- O pone, argi jūs galėtumėt pamanyti... 

- Aš nieko neinanau, ponia, aš viliuosi ir noriu įsitikinti, ar 
mano pasitikėjimas pagrįstas. Viena yra tikra: mūsų vedybos yra 
arba politinė dingstis, arba spąstai. 

Margarita sudrebėjo turbūt todėl, kad ir jai tokia mintis 
ateidavo į galvą. 

- Taigi prie kurios pusės jus priskirti? - pakartojo Henrikas 
Navarietis. - Karalius manęs nekenčia, Anžu kunigaikštis taip pat, 

Alansono kunigaikštis irgi, Katerina Mediči taip nekentė mano 
motinos, jog, žinoma, nekenčia ir manęs. 

- O pone, ką jūs kalbate? 

- Tiesą, ponia, - atsakė karalius. - Jeigu kas nors mano, kad 
mane pavyko apgauti, kad aš neperpratau de Mui nužudymo ir 
mano motinos nunuodijimo, tai labai klysta, todėl aš norėčiau, kad 
čia būtų kas nors ir girdėtų mano žodžius. 2 

- Ak pone, jūs puikiai žinote, kad mudu vieni, - gyvai, kaip 
galėdama ramiau ir linksmiau atšovė Margarita. 

- Kaip tik todėl aš ir esu toks atviras ir ryžtuos jums pasakyti, 
kad manęs neapgauna net Prancūzijos karaliaus dvaro 
pataikavimas, nei Lotaringijos kunigaikščių palankumas. 

- Valdove, valdove! - sušuko Margarita. 

- Kas yra, mieloji? - šypsodamasis paklausė Henrikas. 

- Tokios kalbos, pone, labai pavojingos. 

- Tik ne tada, kai šnekama akis į akį. Kaip jums sakiau.... 

Margaritai buvo kančia jo klausytis; įmanydama ji būtų 
sulaikiusi kiekvieną karaliaus žodį, bet Henrikas, dėdamasis 
nuoširdžiu, kalbėjo toliau: 

- Kaip jums sakiau, pavojus tyko manęs iš visų pusių: man 
grasina karalius, Alansono kunigaikštis, grasina karalienė motina 
ir kunigaikštis Gizas, grasina Maijeno kunigaikštis ir Lotaringijos 
kardinolas, žodžiu, visi. Tokius dalykus junti instinktyviai, jūs juk 
žinote, ponia. Nuo tų grasinimų, kurie netruks pavirsti tikrais 
puolimais, aš galėčiau atsiginti įūsų padedamas, nes visi tie 
žmonės, kurie manęs nekenčia, jus myli. 

- Mane? - paklausė Margarita. 

- Taip, jus, - kalbėjo Henrikas Navarietis visai atviraširdiškai, 
- jus myli karalius Karolis, jus myli, - pabrėžė jis, - Alansono kuni- 
gaikštis, myli karalienė Katerina, pagaliau ir kunigaikštis Gizas. 

- Pone... - sumurmėjo Margarita. 

- Na ir kas čia nuostabu, kad jus visi myli? Tie, kuriuos aš 
išvardinau - jūsų broliai ar giminės. O mylėti savo gimines, brolius 
ir Dievas įsako. | 

- Bet pagaliau, - paklausė prislėgta Margarita, - ko jūs norite, 
pone? 

- Aš noriu, kaip jau sakiau, pasiekti, kad jūs taptumėt, 
nesakau - mano drauge, bet sąjungininke, - tada aš nieko nebijau; 
o jeigu jūs pasidarysite mano priešu, aš žuvęs. 

- Jūsų priešu? O ne, pone, niekada! - sušuko Margarita. 

- O mano drauge? Irgi niekada?.. 

- Galbūt. 

- O sąjungininke? 

- Tikriausiai. 

Margarita atsigręžė į iį ir padavė jam ranką. 

Henrikas paėmė ją, galantiškai pabučiavo ir laikydamas 
savojoje ne tiek iš švelnumo, kiek iš noro geriau stebėti Margaritos 
Jausmus, tarė: 

- Na gerai. Aš jumis tikiu, ponia, ir iaikau savo sąjungininke. 
Mus apvesdino, nors mes nepasižinome ir negalėjome vienas antro 
pamilti; apvesdino nepasiteiravę mūsų nuomonės. Taigi mūsų 
negali saistyti vyro ir Žmonos prievolės. Kaip matote, ponia, aš 
elgiuosi pagal jūsų pageidavimus ir šiandien patvirtinu 
vakarykščius savo žodžius. Tačiau dabar mudu sudarome sąjungą 
niekieno neverčiami, kaip du sąžiningi žmonės, įsipareigoją vienas 
antram padėti, vienas antro nepalikti nelaimėje. Ar jūs taip pat 
žiūrite į mūsų sąjungą? 

- Taip, pone, - tarė Margarita, bandydama ištraukti ranką. 

- Puiku! - kalbėjo toliau Bearnietis, įsmeigęs akis į kabineto 
duris. - Kadangi pirmoji laisvo susitarimo sąlyga yra visiškas 
atvirumas, tai aš, ponia, papasakosiu jums iki slapčiausių 
smulkmenų vieną planą, kurį sugalvojau, norėdamas sėkmingai 
atsilaikyti prieš savo priešų puolimus. 

- Pone, - sušnabždėjo Margarita, nesąmoningai krėipdama akis 
į kabinetą; Bearnietis nežymiai šyptelėjo, pamatęs, kad jo klasta 
pavyko. 

- Tai štai ką aš ketinu daryti, - tęsė jis, lyg nepastebėdamas 
jaunos moters jaudinimosi, - aš... 

- Pone, - sušuko Margarita ir, greitai atsistojusi, paėmė karalių 
už parankės, - leiskite man atsikvėpti; aš susijaudinau... čia 
"tvanku... aš dūstu... 

Iš tikrųjų Margarita buvo išblyškusi ir taip drebėjo, jog, rodėsi, 
tuoj susmuks ant kilimo. 

Henrikas priėjo prie paties tolimiausio lango ir atidarė jį. 
Langas buvo į upės pusę. 

Margarita nusekė įkandin savo vyro. 

- Nutilkite, nutilkite! Jūsų paties labui! - sušnabždėjo ji. 

- O ponia, - atsakė Bearnietis, kažkaip savotiškai 
šypsodamasis, - juk sakėte, kad mudu čia vieni? 

- Taip, pone, bet argi jūs nežinote, kad per klausomąjį vamzdelį, 
įtaisytą lubose ar sienoje, galima viską girdėti? 

- Gerai, ponia, gerai, - patyliukais skubiai atsakė Bearnietis. - 

Jūs manęs nemylite, tai tiesa, bet jūs - garbinga moteris. 

- Ką reiškia jūsų žodžiai? 

- Jeigu jūs norėtumėte mane išduoti, jūs būtumėte leidusi man 
kaibėti, nes aš pats ką tik išsidaviau. Jūs mane nutildėte. Dabar 
aš žinau, kad ten kažkas slepiasi, kad jūs esate neištikima žmona, 
bet ištikima sąjungininkė, o šiuo metu, - pridėjo šypsodamasis 
Bearnietis, - prisipažįstu, man svarbiau ištikimybė politikoje negu 
meilėje... 

- Pone... - sumurmėjo sumišusi Margarita. 

- Gerai, gerai, apie visa tai pakalbėsime vėliau, kai geriau 
vienas antrą pažinsime. Ar jums dabar lengviau, ponia? - paklausė 
jis garsiai. 

- Taip, jūsų didenybe, taip, - tyliai atsakė Margarita. 

- Tada aš nebenoriu jums daugiau įkyrėti, - tarė Bearnietis. - 
Mano pareiga buvo pareikšti jums savo pagarbą ir pabandyti 
užinegzti draugystės ryšius: teikitės priimti juos taip, kaip aš jums 
siūlau - iš visos širdies. Miegokite ramiai, labanakt. 

Margarita paželgė į savo vyrą žibančioinis iš dėkingumo akimis 
ir pirmoji padavė jam ranką. į 

- Sutarta. 

- Politinė sąjunga, nuoširdi ir garbinga? - paklausė Henrikas. 

- Nuoširdi ir garbinga, - atsakė karalienė. 

Bearnietis pasisuko į duris, žiūrėdamas į žmoną. kuri Iyg 
pakerėta nusekė paskui jį. Kai jie išėjo iš miegamojo ir duris vėl 
pridengė portjera, Henrikas paskubomis sušnabždėjo: 

- Ačiū, Margarita, ačiū Jūs tikra Pranctzijos duktė. Aš išeisiu 
ramus. Neturėdamas jūsų meilės, aš turėsiu jūsų draugiškumą. 
Pasitikiu jumis, o jūs galite pasitikėti manimi. Sudie, ponia. | 

Ir Henrikas, švelniai paspaudęs ir pabučiavęs žimnonos ranką, 
žvaliai nužingsniavo į savo kambarius, tylomis svarstydamas: 
“Koks velnias ten sėdi pas ją? Pats karalius ar Anžu kunigaikštis, 
Alansono kunigaikštis ar kunigaikštis Gizas? Ar brolis, ar meilužis, 
o gal vienas ir antras? Iš tiesų man beveik apmaudu, kad išprašiau 
iš baronienės tą pasimatymą... Bet aš jai pažadėjau, ir Dariolė 
manęs laukia... tiek to. Vieno bijau, ar baronienė nenustos truputį 
savo Žavumo dėl to, kad aš buvau užsukęs į žmonos miegamąjį, 
nes - po perkūnais! - toji Margo, kaip ją vadina mano svainis 
Karolis IX, puikus padaras! 

Ir Henrikas Navarietis nebe taip ryžtingai ėmė kopti laiptais pas 

"ponią de Sov. 
Margarita palydėjo jį akimis, kol išnyko, ir tik tada grįžo į 

miegamąjį. Kunigaikštis stovėjo prie kabineto durų; jį pamačiusi, 
karalienė pajuto lyg ir kokį sąžinės graužimą. 

Kunigaikštis atrodė labai rimtas, o suraukti jo antakiai bylojo 
apie skaudų nusivylimą. 

- Šiandien Margarita neutrali, o už savaitės Margarita bus 
priešas, - tarė jis. 

- Vadinasi, jūs klausėtės? 

- O ką gi aš būčiau veikęs tame kabinete? 

- Jūs manote, kad aš pasielgiau ne taip, kaip reikėjo pasielgti 
Navaros karalienei? 

- Ne, tačiau ne taip, kaip turėjo pasielgti kunigaikščio Gizo 
mylimoji. 

- Pone, - atsakė karalienė, - aš galiu nemylėti savo vyro, tačiau 
niekas neturi teisės reikalauti, kad aš jį išduočiau. Pasakykite 
atvirai, argi jūs išduotumėte princesės Porsian, savo žmonos, 
paslaptis? 

- Užteks, užteks, ponia, - atsakė kunigaikštis, purtydamas 
galvą, - tebimie taip. Aš matau, kad jūs nebemylite manęs kaip 
anuomet, kai pasakodavote apie visus karaliaus kėslus prieš mane 
ir manuosius. 

- Tada karalius buvo stiprus, o jūs silpni. Dabar Henrikas yra 
silpnas, o jūs stiprūs. Aš vaidinu tą pačią rolę, pats matote. 

- Tik iš vienos stovyklos perėjote į kitą. 

- Aš įgijau tą teisę, išgelbėdama jūsų gyvybę. 

- Gerai, ponia. Persiskirdami meilužiai sugrąžina vienas antram 
gautąsias dovanas, todėl, jei tik pasitaikys proga, aš išgelbėsiu 
jūsų gyvybę, ir mes būsime atsiteisę. 

Tai pasakęs, kunigaikštis nusilenkė ir išėjo. Margarita nė 
nebandė jo sulaikyti. Prieškambaryje jo laukė Žijona, kuri jį vėl 
nuvedė iki pirmojo aukšto lango, o griovyje - ištikimasis pažas, su 
kuriuo ir grįžo namo. 

Margarita atsisėdo prie lango ir susimąstė. 

- Tai tau ir vestuvių naktis! - sušnabždėjo ji. - Vyras pabėgo, 
meilužis pametė! 

Tuo metu anapus griovio, keliu nuo Medinio bokšto į Monetų 
kalyklą, įsisprendęs žingsniavo kažkoks mokinys ir dainavo: 


Ir kodėl, kai aš geidžiu 

„ Tavo bučinių saldžių, 
Prie širdies priglaust krūtinę, 
Vengi tu mane mylėt, 

Nesileidi glamonėi, 
Tartum būtum vienuolyne. 


Kam tu brangini akis, 
Saugai nuostabias krūtis. 
Gal viliesi, kad Plutonas 
Po mirties bučiuos tave, 
Kai nuveš savam laive 
Mirusių šalin Charonas. 


Gal, gražuole, nežinai, 

Kad žavumas dings tenai, 
Lūpos tau išbluks nuo vėjo. 
Kai mane tenai nuveš, 
Neprisipažinsiu aš, 

Jog kadais tave mylėjau. 


Tad klausyk, brangioji, tu 
„Netausok dailių krūtų, 
Nešykštėk akių skaistumo. 
Kai išmuš tau valanda, 

Tu gailėsiesi tada, 

Kad mane piktai atstūmei. 


Liūdnai šypsodama klausėsi Margarita tos dainelės; kai 
mokinio balsas nutilo tolumoje, ji uždarė langą ir pašaukė Žijoną, 
kad padėtų nusirengti ir atsigulti. 


III + KARALIUS POETAS 


Rytojaus diena ir dar keletas dienų buvo skirtos iškilmėms, 
baletams ir turnyrams. Abiejų partijų susiartinimas tęsėsi ir 
toliau. Karaliaus dvaras negailėjo glamonėjimų ir meilikavimų, 
todėl net aršiausiems hugenotams apsvaigo galvos. Visi matė, kaip 
tėvas Kotonas pietavo ir lėbavo su baronu de Kurtomeru, o 
kunigaikštis Gizas su princu Kondė plaukiojo po Seną valtimi, 
kurioje grojo orkestras. 

Karalius Karolis IX atrodė nusikratęs nuolatinės blogos 
nuotaikos ir nebegalėjo apsieiti be savo svainio Henriko. Karalienė 
motina irgi buvo tokia linksma ir taip užsiėmusi siuvinėjimu, 

brangiais papuošalais ir plunksnomis, kad net miegas jos 
nebeėmė. 

Hugenotai truputį patvirko toje naujoje Kapujoje!: jie ėmė 
dėvėti šilkinius rūbus, visur kaišioti savo devizus ir šankinti Žirgus 
po savo pasirinktais balkonais ne blogiau už katalikus. Iš visų 
pusių buvo rodomas palankumas reformatų tikėjimui: galėjai pa- 
manyti, kad visas karaliaus dvaras ruošiasi priimti protestantiz- 
mą. Net admirolas, didžiai patyręs žmogus, ir tas pakliuvo ant 
meškerės kaip ir visi kiti: jam taip apsisuko galva, kad vieną 
vakarą ištisas dvi valandas buvo užmiršęs dantų krapštiklį, kuriuo 
paprastai rakinėdavo dantis nuo antros valandos, kai baigdavo 
pietauti, iki aštuntos valandos vakaro, kai sėsdavo prie stalo 
vakarienės. 

Tą patį vakarą, kai admirolas (tiesiog sunku patikėti!) užmiršo 
savo įprotį, karalius Karolis IX pasikvietė Henriką Navarietį ir 
kunigaikštį Gizą trise pavakarieniauti. Po vaišių jis nusivedė juos 
į savo kambarį ir ėmė aiškinti, kaip veikia sudėtingo mechanizmo 
spąstai, kuriuos jis pats buvo sugalvojęs vilkams gaudyti, bet 
staiga, nutraukęs savo aiškinimus, paklausė: 

- Ar admirolas šį vakarą neketina užeiti pas mane? Kas jį matė 
šiandien? Kaip jis jaučiasi? 

- Aš mačiau, - atsakė Navaros karalius. - - Jeigu jūsų didenybė 
nerimaujate dėl jo sveikatos, tai galiu jus nuraminti, nes buvau su 
juo susitikęs šeštą valandą ryto ir septintą vakare. 

- Oho! - šūktelėjo karalius, ir jo iki tol išsiblaškęs žvilgsnis 
staiga atidžiai pervėrė svainį. - Kaip jaunavedys, Anrio, jūs keliatės 
per anksti! 

- Tikrai, jūsų didenybe, - atsakė Bearnietis. - Aš norėjau 
paklausti visažinį admirolą, ar keletas mano laukiamų bajorų dar 
neišsiruošė į kelią. 

- Dar bajorai! Vestuvių dieną jūs turėjote aštuonis šimtus, ir 
kasdien atvyksta vis daugiau. Ar tik nemanote užimti Paryžiaus? 
- nusijuokė Karolis LX. 

Kunigaikštis Gizas suraukė antakius. 

-- Jūsų didenybe, - atsakė Bearnietis, - sklinda gandai, kad 
ruošiamas žygis į Flandriją, todėl aš renku iš savo srities ir 


! Kapuja - miestas Italijoje. 215 m. jį užėmė Hanibalas ir apsistojo su 
savo kariuomene. Miestas anuomet gyveno prabangų, linksmą gyvenimą, 
ir rūstūs Hanibalo kariai užsikrėtė nerūpestingumu, linksmybėmis. Posakis 
(ėjo į kalbą ir reiškia: “Gaišti brangų laiką malonumams". 

apylinkių visus tuos, kurie gali būti jūsų didenybei naudingi. 

Kunigaikštis, atsiminęs, kad vestuvių naktį Bearnietis kalbėjo 
Margaritai apie kažkokį planą, pasiatė ausis. 

- Gerai, gerai! - atsakė karalius, plėšriai šypsodamasis. - Kuo 
daugiau bus, tuo geriau; kvieskite juos, kvieskite, Henrikai. Bet 
kokie tie bajorai? Tikiuosi, visi narsuoliai? 

- Nežinau, jūsų didenybe, ar mano bajorai prilygs kada 
jūsiškiams ar Anžu kunigaikščio bei pono de Gizo bajorams, bet aš 
pažįstu juos ir esu tikras, kad jie neapsijuoks. 

- Ojūs dar daugelio laukiate? 

- Dešimties ar dvylikos. 

- Kaip jie vadinasi? 

- Dabar neprisimenu, išskyrus vieną, kurį man rekomendavo 
Telinji kaip puikų bajorą: rodos, de La Molis, nors nesiimčiau 
tvirtinti... | | | 

- De La Molis! Ar tik ne Provanso Lerakas de La Molis? - 
pastebėjo karalius, gerai žinojęs prancūzų bajorijos genealogiją. 

- Tikrai taip, jūsų didenybe; kaip matote, aš renku žmones net 
Provanse. 

-Oaš, - atsakė pajuokiamai šypsodamas kunigaikštis Gizas, 
- siekiu dar toliau negu jo didenybė Navaros karalius: aš ieškau 
man ištikimų katalikų Pjemonte. 

- Katalikai ar hugenotai - man nesvarbu, kad tik būtų narsūs, 
- pertraukė karalius. Ė | 

Karalius ištarė tuos žodžius taip bešališkai, neskirdamas 
katalikų nuo hugenotų, jog pats kunigaikštis Gizas nustebo. 

- Jūsų didenybe, ar tik ne apie mūsų flamandus kalbate? - 
paklausė admirolas, kuris, naudodamasis prieš kelias dienas 
karaliaus suteikta malone, įėjo be pranešimo ir nugirdo 
paskutiniuosius karaliaus žodžius. 

- A, štai ir mano tėvas admirolas! - sušuko Karolis IX, 
išskėsdamas rankas. - Vos tik kas ima kalbėti apie karą, bajorus, 
narsuolius, tuoj ir jis čia! Kaip magnetas traukia jį tokie dalykai! 
Mano svainis Navarietis ir pusbrolis de Gizas laukia pastiprinimo 
jūsų armijai. Apie tai ir kalbėjome. 

- Pastiprinimas jau atvyksta, - tarė admirolas. 

- Jūs gavote žinių, pone? - paklausė Bearnietis. 

- Taip, sūnau! Svarbiausia, gavau žinią apie La Molį; vakar jis 
buvo Orleane, o ryt ar poryt bus Paryžiuje. 

- Po galais! Ponas admirolas tikras burtininkas, jeigu žino, kas 
dedasi už trisdešimt ar keturiasdešimt mylių! Aš taip pat labai 

norėčiau žinoti, kas tikrai įvyko arba kas vyksta prie Orleano. 

Kolinji ramiai išklausė tą kandžią kunigaikščio Gizo užuominą 
apie savo tėvo, Fransua de Gizo, mirtį; jį prie Orleano nužudė 
Poltro de Merė, kaip buvo spėjama, admirolo pamokytas. 

- Pone, - atkirto. jis šaltai, su prideramu orumu, - aš esu 
burtininkas visada, kai noriu tikrai žinoti, kas svarbu karaliui ar 
man pačiam. Prieš valandą iš Orleano atvyko mano kurjeris: jis 
naudojosi pašto arkliais ir todėl per dieną padarė trisdešimt dvi 
mylias. Ponas de La Molis joja savo arkliu ir per dieną įveikia tik 
dešimt, todėl atvyks ne anksčiau kaip dvidešimt ketvirtą. Štai ir 
visi burtai. 

- Bravo, tėve! - sušuko Karolis IX - Puikiai atsakyta! Įrodykite 
tiems jaunuoliams, kad ne tik amžius, bet ir išmintis nubalino 
jūsų barzdą bei plaukus; tegu jie sau eina pasišnekėti apie savo 
turnyrus ir meilės nuotykius, o mudu pasiliksime ir pakalbėsime 
apie karinius reikalus. Kai geras patarėjas, tai ir karalius geras, 
tėve. Eikite, ponai, man reikia pakalbėti su admirolu. 

Jaunuoliai išėjo: pirma Navaros karalius, paskui kunigaikštis 
Gizas; už durų jie šaltai nusilenkė vienas antram ir išsiskyrė. 

Kolinji palydėjo juos akimis, šiek tiek nerimaudamas, nes 
kiekvieną kartą, kai susitikdavo tie vienas antro nekenčią žmonės, 
jis būkštaudavo kokio nors susidūrimo. Karolis LX įspėjo jo mintį, 
priėjo ir, imdamas už parankės, tarė: 

- Būkite ramus, tėve: aš pasirūpinsiu, kad jie būtų paklusnūs 
ir pagarbūs. Aš esu tikras karalius nuo to laiko, kai mano motina 
nebe karalienė, o ji nebe karalienė nuo tos dienos, kai Kolinji tapo 
mano tėvu. 

- Ką jūs, valdove!.. Karalienė Katerina... - buvo bepradedąs 
admirolas. 

- Tikra kliautininkė. Su ja neįmanoma jokia taika. Tle italai 
katalikai tikri pasiutėliai, jiems kad tik pjauti. Aš gi, priešingai. 
noriu ne tik atstatyti krašte ramybę, bet ir paremti naujojo tikėjimo 
išpažinėjus. Popiežininkai per daug pasileido, tėve, jie mane tiesiog 
piktina savo meilės istorijomis ir ištvirkimu. Žinai, aš tau 
pasakysiu atvirai, - dėstė Karolis IX vis nuoširdžiau, - aš ne- 
pasitikiu nė vienu iš tų, kurie mane supa, išskyrus naujuosius 
draugus! Garbėtroška Tavanas man labai įtartinas. Viejviliui rūpi 
tik geras vynas: jis savo karalių parduotų už statinę malvazijos. 
Monmoransi težino medžioklę ir visą laiką praleidžia su šunimis 
ir sakalais. Grafas de Recas - ispanas, Gizai - lotaringiečiai; aš 
manau, kad visoje Prancizijoje, atleisk man, Viešpatie, tėra trys 

tikri prancūzai: aš, mano svainis Navarietis ir tu. Tačiau aš 
prikaustytas prie sosto ir negaliu vadovauti armijai: daugiausia, ką 
man leidžia - tai pamedžioti Sen Žermene arba Rambuijė. Mano 
svainis Navarietis per jaunas ir neprityręs. Be to, man rodos, kad 
jis nusekęs į savo tėvą Antuaną, kurį visą gyvenimą žudė moterys. 
Tik tu vienas, tėve, esi narsus kaip Julijus Cezaris ir išmintingas 
kaip Platonas. Todėl aš nė pats nežinau, ką daryti: ar pasilaikyti 
tave čia patarėju, ar išsiųsti ten karo vadu. Jeigu tu būsi mano 
patarėjas, tai kas vadovaus armijai? O jeigu vadovausi, tai kas 
man patarinės? 

- Valdove, - atsakė Kolinji, - pirmiausia reikia nugalėti, o po 
pergalės atsiras ir patarėjai. 

- Tu taip manai, tėve? Gerai. Tebūnie. Bus taip, kaip tu nori. 
Pirmadienį tu išvyksi į Flandriją, o aš į Ambuazą. 

- Jūsų didenybė paliekate Paryžių? 

- Taip. Aš pavargau nuo viso to triukšmo ir švenčių. Aš nesu 
veiksmo žmogus, aš svajotojas. Aš gimiau poetu, ne karaliumi. Tu 
sudarysi lyg ir tarybą, kuri valdys, kol būsi kare; kadangi mano 
motina joje nedalyvaus, tai viskas bus gerai. O aš jau įspėjau 
Ronsarą!, kad atvažiuotų pas mane, ir ten, toli nuo triukšmo, nuo 
blogų žmonių, miškų pavėsyje, ant upės kranto, klausydamiesi 
šaltinėlių čiurlenimo, mudu šnekučiuosimės apie dieviškuosius 
dalykus, nes tai vienintelė paguoda šioje ašarų pakalnėje. Šiai 
paklausyk mano eilių, kurias parašiau šį rytą. Tai pakvietimas 
Ronsarui atvykti į Ambuazą. 

Kolinji nusišypsojo. Karolis IX perbraukė delnu per savo lygią, 
gelsvą it dramblio kaulas kaktą ir ėmė skanduodamas, pusiau 
dainuodamas skaityti eilėraštį: 


Ronsarai, až žinau, kai mudu ne kartu, 
Imi ir užmiršti karalių savo tu. 

Bet saugau aš širdy vis tavo atminimą 

Ir nuolatos bandau sudėti kokį rimą. 

Aš sveikinimą tau sukūriau eilėmis, 

Nes noriu, kad mane vėl džiugintum jomis. 


Tegul tavęs daugiau nedomina daržai, 
Per vasarą juose plušėjai nemažai. 


!Ronsaras (1524-1585) - žymus prancūzų poetas. 


29 


Aš myliu juk tave, tad nepamiršk manęs, 
Posmuoki vėl eiles liepsningas ir švelnias. 
Jei Ambuaze tu karaliaus nelankysi, 
Žinok, malonės mano niekad nematysi. 


- Bravo, jūsų didenybe, bravo! - tarė Kolinji. - Nors aš labiau 
nusimanau apie karą negu apie poeziją. bet man atrodo, kad šitas 
eilėraštis prilygsta geriausiom Ronsaro, Dora ir nei Mišelio 
I Opitalio!, Prancizijos kanclerio, eilėms. 

- O tėvel - sušuko Karolis IX. - Jeigu tai būtų tiesa! Žinai, poeto 
vardas man brangesnis už visa kita, ir kaip aš prieš kelias dienas 
sakiau savo poezijos mokytojui: 


Man menas kurt eiles brangesnis visad bus 
Kaip menas valdymo, nors vardas jo skambus. 
Lemtis abiem vienodus vainikus paruošia: 
Karalius dėvi pats, poetas kitą puošia. 

Didus poeto protas spindi lyg dangus, 

O man didybę teikia sostas prabangus. 
Ronsarai, jei nušviestų mus dievų skaistumas, 
Tu būtum pusdievis, o aš tik panašumas. 
Švelnioji tavo lyra valdo žmonių sielas, 

O aš valdau tik kūnus jų, poete mielas. 

Jinai tokia galinga, ir visur ji lankos, 

Kur dar nė joks tironas nėr pridėjęs rankos. 


- Aš seniai žinojau, kad jūsų didenybė kalbatės su mūzomis, - 
tarė Kolinji, - bet nemaniau, kad jos tapo jūsų svarbiausiais 
patarėjais. : 

+ - Svarbiausias patarėjas - tu, tėve, tu; todėl aš ir noriu pavesti 
tau visus reikalus, kad niekas nekliudytų man bendrauti su jomis. 
Klausyk, dabar aš turiu parašyti atsakymą į naują madrigalą, kurį 
man atsiuntė mūsų didysis, brangusis poetas... Todėl aš negaliu 
atiduoti tau visų tų dokumentų, iš kurių pamatytum, kokia 
svarbiausia nesutikimų priežastis tarp Pilypo II ir manęs. Be to, 
dar yra toks karo planas, mano ministrų sudarytas. Visa tai aš 
suieškosiu ir atiduosiu tau rytoj rytą. 


! Dora (1508-1588) - prancūzų poetas, Ronsaro mokytojas, rašęs taip 
pat ir lotyniškai. 
Mišelis I'Opitalis (1507-1573) - prancūzų valstybės veikėjas, kancleris. 

„ - Kelintą valandą, valdove? 

- Dešimtą. Jeigu aš kartais būčiau užimtas eilėraščiais, jeigu 
būčiau užsidaręs savo kabinete... vis tiek eik tiesiai čia ir pasiimk 
visus popierius, kuriuos rasi ant šito stalo, sudėtus į raudoną 
portfelį; jo spalva tokia ryški, kad tu neapsiriksi. O aš einu rašyti 
atsakymo Ronsarui. 

- Sudie, jūsų didenybe. 

- Sudie, mano tėve. 

- Gal teiksitės savo ranką? 

- Kokią ten ranką! Mano glėbys. mano krūtinė - šiai tavo vieta. 
Eikš, mano senasis kary, eikš! 

Ir Karolis IX, prisitraukęs nusilenkusį jam Kolinji, palietė 
lūpomis žilus jo plaukus. 

"Admirolas išėjo, šluostydamas ištryškusią ašarą. | 

Karolis IX sekė jį akimis, ko! galėjo matyti, paskui klausėsi jo 
žingsnių, kol galėjo girdėti; kai admirolas dingo iš akių ir jo 
žingsniai nutilo, Karolis IX, savo papratimu, palenkęs galvą į šoną, 
lėtai nuėjo į ginklų salę. 

Tai buvo mėgiamiausias karaliaus kambarys; čia jis mokėsi 
fechtuotis su Pompėjum ir rašyti eilėraščius su Ronsaru. Čia 
galėjai matyti gražiausių puolamųjų ir ginamųjų ginklų kolekciją. 
Visos sienos buvo nukabinėtos kovos kirviais, skydais, ietimis, 
alebardomis, muškietomis; tą pačią dieną vienas žymus ginklų 
meistras atnešė jam puikią arkebuzą, ant kurios tūtos buvo 
sidabni inkrustuotas paties karaliaus sukurtas ketureilis: 


Tikėjimą mūšio lauke gindama, 

Esu aš maloni ir ištikima. 
Karaliaus gi priešams kovos sūkury 
Esu aš graži ir Žiauri. 


Karolis IX, kaip jau sakėme, įėjo, uždarė paskui save duris ir, 
perėjęs per kabinetą, pakėlė nuo sienos kilimą; už įo buvo kitas 
kambarys, kuriame klaupkose meldėsi moteris. 

Kadangi karaliaus judesiai buvo labai tylūs ir jis lyg vaiduoklis 
žengė per minkštą grindų kilimą, tai klūpančioji moteris nieko 
neišgirdo ir meldėsi toliau; Karolis valandėlę susimąstęs pastovėjo, 
žiūrėdamas į ją. 

Tai buvo trisdešimt ketverių ar penkerių metų moteris; jos 
sveiką grožį dar labiau pabrėžė Ko apylinkės valstietės drabužiai. 
Jos galvą dengė aukštas kykas, buvęs labai madoje Pranctzijos 

karaliaus rūmuose Izabelės Bavarictės laikais; raudonas liemenėlis 
buvo visas siuvinėtas auksu, - tokius liemenėlius iki šiol dėvi 
valstietės Netuno ir Soros apylinkėse. Kambarys, kuriame ji 
gyveno beveik dvidešimt metų, buvo šalia karaliaus miegamojo ir 
atrodė keistai: kažkoks neįprastas akiai puošnumo ir kaimiško 
paprastumo derinys. Kaimiška pirkia ir rūmai čia naudojosi kone 
lygiomis teisėmis; tai buvo lyg ir vidurkis tarp valstietiško kuklumo 
ir didžiūnės damos prabarigos. Klaupkos, kuriose ji meldėsi, buvo 
ąžuolinės, nuostabiai išpjaustinėtos, apmuštos aksomu su 
auksiniais kutais, o biblija, kurią ji skaitė, - moteris buvo 
protestantė, - buvo tokia apiplyšusi ir sučiurusi, kokią galima rasti 
tik neturtingiausiose šeimose. 

Ir visa kita kambaryje atitiko klaupkas ir bibliją. 

- Ei'Madlonal! - tarė karalius. 

Klūpančioji moteris pakėlė galvą ir nusišypsojo, išgirdusi 
pažįstamą balsą, paskui atsikeldama tarė: 

- A, tai tu, sūneli? 

- Taip, žindyve, eikš čia. 

Karolis LX nuleido kilimą ir prisėdo ant krėslo atramos. Į ginklų 
salę įėjo žindyvė ir paklausė: 

- Ko tu iš manęs nori, Šarlio? 

- Prieik arčiau ir kalbėk patyliukais. 

Žindyvė prisiartino nesivaržydama, pasakytum, kaip moteris, 
jJaučianti motinišką švelnumą kūdikiui, kurį buvo penėjusi savo 
pienu; tačiau to laiko pamfletai aiškino jos laisvumą toli gražu ne 
tokiais tyrais santykiais su karaliumi. 

- Štai ir aš, kalbėk, - tarė ji. 

- Ar žmogus, kurį aš liepiau pakviesti, čia? 

- Jau kokį pusvalandį laukia. 

Karolis atsikėlė, prisiartino prie lango ir pasižiūrėjo, ar niekas 
neseka, paskui priėjo prie durų ir patikrino, ar niekas neklauso; 
nubraukė dulkes nuo kažkokio ginklo, paglostė didelį kurtą, kuris 
sekiojo įkandin, sustodavo, šeimininkui sustojus, ir vėl 
sliūkindavo, kai tas tik pajudėdavo iš vietos; pagaliau karalius 
grįžo prie žindyvės ir tarė: 

- Gerai, žindyve, įvesk jį. 

Moteriškė išėjo pro tą pačią angą, pro kurią buvo įėjusi, o 
karalius parimo ant stalo, apkrauto įvairiausiais ginklais. Tą pačią 
minutę portjera vėl pasikėlė, ir įėjo tas, kurio laukė karalius. 

Tai buvo kokių keturiasdešimties metų vyras, pilkų klastingų 
akių, kumpa kaip pelėdos snapas nosimi, plačiais, atsikišusiais 

žandikauliais; jo veidas bandė išreikšti pagarbą, tačiau iš baimės 
pabalusios lūpos įstengė tik veidmainiškai prasišiepti. 

Karolis IX tyliai ištiesė už nugaros ranką ir sugniaužė rankeną 
naujos sistemos pistoleto, kurio parakas užsidegdavo be dagties, 
plieno ratukui patrynus piritą; jis nenuleido savo blausių akių nuo 
naujo mūsų scenoje pasirodžiusio personažo, visą laiką teisingai 
ir net melodingai švilpaudamas vieną iš savo mėgiamų medžioklės 
dainelių. 

Taip praėjo kelios minutės, o nepažįstamojo veidas vis labiau 
ir labiau keitėsi. 

- Jūsu vardas - Fransua de Luvjė Morvelis? - paklausė karalius. 

- Taip, jūsų didenybe. 

- Petardininkų karininkas? 

- Taip, jūsų didenybe. 

- Aš norėjau jus pamatyti. 

Morvelis nusilenkė. 

- Jūs žinote, - kalbėjo toliau Karolis, pabrėždamas kiekvieną 
žadį, - kad aš vienodai myliu visus savo valdinius. 

- Aš žinau, - sulemeno Morvelis, - kad jūsų didenybė - visos 
liaudies tėvas. 

- Ir kad hugenotai bei katalikai - lygūs mano vaikai. 

Morvelis tylėjo; nors jis stovėjo šešėlyje, bet skvarbios karaliaus 
akys matė, kad jis visas dreba. 

- Tai jums nepatinka, - tarė karalius, - juk jūs aršiai kovėtės su 
hugenotais? 

Morvelis krito ant kelių. 

- Jūsų didenybe, - sumurmėjo jis, - patikėkite ... 

- Aš tikiu, - kalbėjo Karolis IX, ir jo žvilgsnis, iš pradžių lyg 
stiklinis, o dabar kone liepsnojantis varstyte varstė Morvelį, - aš 
tikiu, kad jūs labai norėjote Monkonture nušauti admirolą, kuris 
tik ką išėjo iš šito kambario; aš tikiu, kad tada jūs nepataikėte į jį 
ir po to perėjote į mūsų brolio, Anžu kunigaikščio, armiją; pagaliau 
tikiu, kad jūs antrą kartą perbėgote pas princus Kondė ir stojote 
į de Mui Sen Falio dalinį... 

- Ak jūsų didenybe! 

- Tai buvo šaunus Pikardijos bajoras! 

- Jūsų didenybe, jūsų didenybe, nekankinkite taip manęs! - 
sušuko Morvelis. 

- Jis buvo puikus karininkas, - dėstė Karolis IX C. tr kuo ilgiau 
jis kalbėjo, tuo labiau jo veidė atsispindėjo beveik plėšrus žiau- 
rumas, - jis priėmė jus kaip sūnų, davė pastogę, rengė, maitino. 

Iš Morvelio lūpų išsprūdo nusiminimo aimana. 

- Jūs, rodos, vadindavote jį tėvu, - negailestingai tardė karalius, 
- osu jaunuoju de Mui, jo sūnumi, buvote artimai susidraugavęs? 

Morvelis, vis tebeklūpodamas, lenkėsi nuo tų žodžių sunkumo 
kaskart žemiau, o Karolis LX stovėjo nepajudinamas kaip statula 
su gyvo žmogaus lūpomis. 

- Beje, - kalbėjo karalius toliau, - ar ne dešimt tūkstančių ekiu 
jūs turėjote gauti iš pono de Gizo už admirolo nužudymą? 

Siaubo apimtas žudikas sudavė kaktą į grindis. 

- Taigi vieną sykį jūs lydėjote poną de Mui, savo gerąjį tėvelį, į 
žvalgybą Ševrė kryptimi. Jam iškrito vytinis, ir jis nusėdo nuo 
arklio, norėdamas jį pakelti. Jūs buvote vienas su juo, ištraukėte 
iš balno dėklo pistoletą ir, kai gerasis tėvelis pasilenkė, šovėte jam 
į nugarą: pamatęs, kad jis nebegyvas, nes jūs jį nudėjote iš karto, 
pabėgote jo dovanotu arkliu. Rodos, viskas taip buvo? 

Morvelis tylėjo, pritrenktas kaltinimo, kurio visos smulkmenos 
jam buvo tiksliai nupasakotos, o Karolis IX vėl ėmė taip pat 
teisingai ir melodingai švilpauti tą pačią medžioklės dainelę. « 

- Taigi štai, pone žmogžudy, - tarė jis po valandėlės, - ar žinote, 
kad man labai norisi jus pakarti? 

- Ojūsų didenybe! - sušuko. Morvelis. 

- Jaunasis Mui dar vakar mane to prašė. Iš tiesų aš nežinojau 
nė ką atsakyti, nes jo prašymas visai teisingas. 

Morvelis maldaujamai sudėjo rankas. 

- Ir tas prašymas tuo labiau teisingas, nes jūs ką tik mane 
pavadinote liaudies tėvu, o aš į tai atsakiau, kad dabar, susitaikius 
su hugenotais, jie man tokie pat vaikai kaip ir katalikai. 

- Jūsų didenybe, - pratarė visiškai vilties nustojęs Morvelis, - 
mano gyvybė jūsų rankose, darykite su manimi, ką norite. 

- Visai teisingai! Aš už jus neduočiau nė skatiko. 

- Bet, jūsų didenybe, - paklausė žmogžudys, - nejaugi nėra 
galimybės atpirkti mano nusikaltimą? 

- Aš tokios nežinau. Tačiau, jeigu būčiau jūsų vietoje, nors, ačiū 
Dievui, gerai, kad nesu... 

- Taigi, jei būtumėte mano vietoje?.. - vebleno Morvelis, 
įsisiurbęs akimis į Karolio lūpas. . 

- Aš manau, kad išsisukčiau iš bėdos, - atsakė karalius. 

Morvelis pakilo ant vieno kelio, ranka įsiremdamas į grindis, ir 
nenuleido akių nuo Karolio, norėdamas įsitikinti, ar tas 
nejuokauja. 

- Žinoma, aš labai myliu jaunąjį de Mui, - dėstė karalius, - bet 

aš taip pat myliu savo pusbrolį de Gizą; tr jei pastarasis mane 
prašytų kokio nors žmogaus gyvybės, o anas - to paties asmens 
mirties, tai, prisipažįstu, atsidurčiau labai nepatogioje padėtyje. 
Tačiau, elgdamasis kaip geras politikas ir geras bažnyčios sūnus, 
aš turėčiau patenkinti mano pusbrolio de Gizo prašymą, nes de 
Mui, nors ir labai narsus karininkas, tačiau gana menkas, 
palyginus su Lotaringijos princu. 

Klausydamas tos kalbos, Morvelis pamažu kėlėsi nuo žemės, 
lyg būtų iš naujo atgimęs. 

- Dabar, kai jūs atsidūrėte tokioje beviltiškoje padėtyje, 
svarbiausia jums būtų įsigyti mano pusbrolio de Gizo malone; ta 
proga aš prisiminiau, ką jis man vakar pasakojo. 

Morvelis žengė žingsnį artyn. 

- “Įsivaizduokite, valdove, - sakė Gizas, - kiekvieną rytą, 
dešimtą valandą, Sen Žermen I'Oserua gatve iš Luvro grįžta mano 
mirtinas priešas, ir aš matau jį pro grotuotą apatinio aukšto langą 
iš mano buvusio mokytojo kanauninko Pjero Pilio buto. Taigi 
kasdien aš matau praeinantį savo priešą ir kasdien meldžiu velnią 
atverti žemę, kad jis skradžiai prasmegtų". Sakykite, Morveli, - tarė 
Karolis, - jeigu jūs būtumėt velnias arba bent valandėlę užimtumėt 
jo vietą, gal mano pusbrolis de Gizas būtų tuo patenkintas? 

Morvelio lūpas vėl iškreipė šėtoniška šypsena, ir jos, nors dar 
pabalusios iš išgąsčio, pratarė: 

- Bet, jūsų didenybe, ne mano galioje atverti žemę. 

- Tačiau, jeigu aš gerai atsimenu, jūs ją atvėrėte šauniajam de 
Mui. Aišku, jūs pasakysite, kad tada pasinaudojote pistoletu... Ar 
jūs to pistoleto nebeturite?.. 

- Atleiskite, jūsų didenybe, - atsakė žudikas, beveik visai 
nusiraminęs, - bet iš arkebuzos aš šaudau dar geriau negu iš 
pistoleto. | 

- Na, nesvarbu, iš pistoleto ar iš arkebuzos! Aš esu tikras, kad 
ir mano pusbrolis de Gizas paliks jums laisvę pasirinkti 
priemones! 

- Bet man reikėtų tokios šaudyklės, kurios taiklumu galėčiau 
pasikliauti, nes galbūt teks šauti iš toli, - tarė Morvelis. 

- Šitame kambaryje yra dešimt arkebuzų. - atsakė Karolis IX. 
- Iš kus! aš pataikau į auksinį ekiu per šimtą penkiasdešimi 
žingsnių. Gal norite vieną kurią nors pabandyti? 

- Ojjūsų didenybe, su didžiausiu ažia!14smu! - sušuko Morvelis, 
puldamas prie tos, kuri buvo tik šįryt karaliui atnešta ir pastatyta 
kampe. 

- Ne, tik ne šitą, - sulaikė jį karalius. - Ją aš pasilieku sau. 
Šiomis dienomis įvyks didelė medžioklė, kurioje, tikiuosi, ji man 
pasitarnaus. Bet iš kitų galite rinktis, kurią tik norite. 

Morvelis nukabino nuo sienos pirmą pasitaikiusią arkebuzą ir 
paklausė: 

- Dabar, jūsų didenybe, o kas gi tas priešas? 

- Oaš žinau? - atsakė Karolis IX, pritrenkdamas piktadarį savo 
paniekinančiu žvilgsniu. 

- Tada aš paklausiu poną de Gizą, - suvebleno Morvelis. 

Karalius gūžtelėjo pečiais. 

- Nieko neklauskite, ponas de Gizas neatsakys. Argi aisakoma 
į tokius klausimus? Tie, kurie nori išvengti kartuvių, patys turi 
susiprotėti. 

- Tai bent pasakykite, iš ko jį galima pažinti? 

- Aš sakiau, kad kiekvieną rytą, dešimtą valandą, jis praeina 
pro kanauninko langą. | 

- Bet pro tą langą praeina daug žmonių. Gal jūsų didenybė 
teiktųsi man nurodyti nors kokią žymę. 

- Na, tai lengva padaryti. Pavyzdžiui, rytoj jis po pažastimi nešis 
raudono tymo portfelį. 

- Jūsų didenybe, man to pakanka. 

- Ar jūs tebeturite tą pono de Mui dovanotą eiklųjį žirgą? 

- Mano arklys - kaip vėjas eiklus berberiškas žirgas. 

- Na, aš nė kiek nebijau dėl jūsų! Tik jums būtų pravartu žinoti, 
kad vienuolyne esama ir užpakalinių vartelių. 

- Ačiū, jūsų didenybe. Dabar melskite Dievą už mane. 

- Ką, tūkstantis velnių! Verčiau jūs pats melskitės šėtonui, nes 
tik per jo užtarimą galite išvengti kilpos. 

- Sudie, jūsų didenybe. 

- Sudie. Tiesa, pone de Morveli, dar vienas dalykas: jeigu rytoj 
prieš dešimtą žmonės ką nors kalbės apie jus arba jei po dešimtos 
niekas nieko nekalbės, tai atsiminkite, kad Luvre yra viena 
užmirštųjų kamera! 

Ir Karolis IX vėl ėmė ramiai ir teisingiau negu bet kada švilpauti 


savo pamėgtąją dainelę. 

IV + 1572 kids RUGPjŪČIO DVIDEŠIMT KETVIRTOSIOS 
VAKARAS 


Mūsų skaitytojas atsimena, kad paskutiniajame skyrelyje buvo 
kalba ma apie bajorą La Molį, kurio kiek nekantraudamas laukė 
Henrikas Navarietis. Tas jaunas bajoras, kaip admirolas ir buvo 
pranešęs, įjojo į Paryžių pro Sen Marselio vartus 1572 metų 
rugpjūčio 24 dienos pavakare ir, su panieka žiūrinėdamas 
vaizdingas viešbučių iškabas dešinėje ir kairėje gatvės pusėje, 
leidosi savo apsiputojusio arklio nešamas į patį miesto vidurį; 
perkirtęs Mobero aikštę, Mažąjį tiltą, Katedros tiltą ir prajojęs 
išilgai krantinės, jis pagaliau sustojo pradžioje Breseko gatvės, 
kuri vėliau buvo pavadinta Arbr Seko gatve - didesniam skaitytojų 
patogumui mes ir paliksime jai tą naująjį vardą. 

Gatvės pavadinimas - Arbr Sekas (sausas medis), matyt, patiko 
pakeleiviui, nes jis įsuko į ją ir tuoj sustabdė žirgą, kadangi jo 
dėmesį patraukė kairėje pusėje ant trikampės kabyklos girgždanti 
puiki skardinė iškaba, apkabinėta mažais skambaliukais. La Molis 
perskaitė: “Keliarodė Žvaigždė“; tie žodžiai buvo parašyti po 
paveikslu, vaizduojančiu maloniausią išalkusiam keleiviui dalyką: 
juodo dangaus fone kepė paukštiena, o Žmogus raudonu 
apsiaustu, iškėlęs rankose piniginę, šaukėsi tos naujoviškos 
žvaigždės. 

“Štai užeiga, mokanti save garsinti, - pagalvojo bajoras, - tr jos 
šeimininkas tikriausiai labai apsukrus vyrukas; be to, girdėjau, 
kad Arbr Seko gatvė yra Luvro kvartale, ir jeigu tik toji įstaiga bent 
kiek atitinka iškabą, tai man čia bus visai gera". 

Tuo metu, kai pirmasis keleivis deklamavo sau tą monologą, iš 
kito skersgatvio galo, tai yra nuo Sent Onorė gatvės prisiartino 
kitas raitelis ir taip pat susižavėjęs sustojo prieš “Keliarodės 
Žvaigždės“ iškabą. 

Raitelis, kurį mes jau pažįstame bent iš vardo, sėdėjo ant balto 
ispaniško žirgo ir buvo apsirengęs juodu švarku, papuoštu juodais 
žibančiais gagatais. Jo apsiaustas buvo iš tamsiai violetinio 
aksomo; jis avėjo juodos odos batais, prie savęs turėjo špagą su 
raižyto plieno rankena ir panašų durklą. Jeigu dabar, nusakę jo 
drabužius, pakelsime akis į veidą, tai pamatysime divdešimt 
ketverių penkerių metų saulėje įdegusį vyruką mėlynomis akimis, 
plonais ūsais ir akinamai baltais dantimis, kurie, rodos, 
nušviesdavo jo veidą, kai jis nusišypsodavo savo švelnia ir liūdna 
šypsena; jo burna buvo dailios formos ir labai taurios išraiškos. 

Antrasis keleivis atrodė visiška pirmojo priešingybė. Iš po jo 
skrybėlės su viršun užlenktais kraštais buvo matyti tankūs, 
garbanoti rusvo atspalvio šviesūs plaukai, žibėjo pilkos akys, 
kurios nuo mažiausio nepasitenkinimo taip suliepsnodavo, kad 
atrodydavo juodos. Krito į akis jo skaistūs veidai, plonos lūpos su 
rusvais ūsais ir puikūs dantys. Aukštas, petingas, balto gymio, jis 
buvo tikras gražuolis įprasta to žodžio prasme, ir per tą valandą, 
kai jodinėdamas po miestą dairėsi į langus neva ieškodamas 
iškabų, daugelis moterų įsižiūrėjo į jį; vyrai gal ir būtų norėję 
pasišaipyti iš jo per siauro apsiausto, aptemptų kelnių ir 
senoviškų batų, tačiau juokas tučtuojau pasikeisdavo 
maloniausiu linkėjimu “Tesaugo jus Dievas“, pamačius, kad 
keleivio veido išraiška per minutę keisdavosi bent dešimt kartų, 
tačiau nė karto neatspindėjo to geraširdiško žioplumo, kuris 
būdingas sumišusiam provincialui. 

Jis pirmas kreipėsi į tą kitą bajorą, kuris, kaip jau minėjome, 
iš lauko apžiūrinėjo “Keliarodės Žvaigždės" užeigą. 

- Velniava! Pone, - tarė jis ta siaubinga kalniečių tarme, jog, 
išgirdęs pirmą žodį, neapsirikdamas atskirsi pjemontietį iš šimto 
kitų atvykėlių, - nuo čia nebetoli ir Luvras? Atrodo, kad mūsų 
skoniai sutampa: tai teikia garbės mano asmeniui. 

- Pone, - atsakė antrasis Provanso tarme, nė kiek 
neužsileidžiančia Pjemonto tarmei, kuria kalbėjo jo pašnekovas, - 
iš tikrųjų manau, kad toji užeiga yra netoli nuo Luvro. Tačiau aš 
dar nežinau, ar man teks garbė prisidėti prie jūsų nuomonės. Aš 
tebesvarstau. 

- Jūs dar neapsisprendęs, pone? O vis dėlto smuklės išvaizda 
viliojanti! Nors galbūt aš susigundžiau sustoti, pamatęs jus čia. 
Šiaip ar taip, pripažinkite, kad iškaba gražiai nutapyta. 

- O, žinoma! Bet kaip tik ji ir kelia man abejonių, ar tikrenybėje 
taip yra. Mane įspėjo, kad Paryžiuje pilna sukčių, o iškaba juk gali 
būti taip pat apgaulinga, kaip ir visa kita. 

- Velniava! Apsukti manęs neapsuks, dėl to aš nesijaudinu, - 
atsakė pjemontietis. - Jeigu šeimininkas paduos man vištą, 
iškeptą blogiau negu toji, kur jo iškaboje, tai aš jį patį užmausiu 
ant iešmo ir sukinėsiu tol, kol jis visas gražiai apskrus. Eime, 
pone. 

- Įtikinote mane, - atsakė provansietis juokdamasis. - Prašau, 
pone, eikite pirma. 

- Ne,:pone, prisiekiu savo siela, to nepadarysiu, aš - (ON 
nuolankus tarnas grafas Anibalas de Kokonasas. 

- O aš, pone, esu tik grafas Žozefas Hiacintas Bonifacas de 
Lerakas de La Molis, - visas jūsų paslaugoms. 

- Jeigu taip, duokite man ranką ir eikime kartu. 

Po šitokio taikingo pasiūlymo abu jaunuoliai, nusėdę nuo žirgų 
ir pavedę juos arklininkui, susiėmė už rankų ir taisydamiesi savo 
špagas pasuko į užeigą, kur ant slenksčio stovėjo šeimininkas. 
Tačiau priešingai tokios rūšies žmonių įpročiui, gerbiamas užeigos 
savininkas neatrodė kreipiąs į juodu bent kiek dėmesio, nes buvo 
labai įsigilinęs į kažkokį pašnekesį su ilgu, pageltusiu džiūsna, 
susisupusiu į neaiškiai rudos spalvos apsiaustą kaip pelėda į savo 
plunksnas. 

Abu bajorai jau buvo priėję taip arti šeimininko ir jo pašnekovo 
su neaiškiai rudos spalvos apsiaustu, jog Kokonasas, išvestas iš 
kantrybės, kad nekreipiama dėmesio nei į jį, nei į jo bendrą, 
trūktelėjo šeimininką už rankovės. Pastarasis, atrodo, tuoj 
atsitokėjo ir atsisveikino su savo pašnekovu. 

- Iki pasimatymo! Ateikite greičiau ir, svarbiausia, 
pranešinėkite apie viską, kas darosi. 

- Ei nenaudėli, - tarė Kokonasas, - ar nematote, kad į jus 
kreipiamasi? | 

- O, atsiprašau, ponai, - atsakė šeimininkas, - aš jūsų 
nepastebėjau. 

- Velniava! Mus reikėjo pastebėti. O dabar, kai jau pamatėte, 
prašau sakyti ne tiesiog “pone", bet “pone grafe“. 

La Molis stovėjo užpakalyje, leisdamas kalbėti Kokonasui, 
kadangi jis, atrodo, buvo apsiėmęs pais viską sutvarkyti. Tačiau 
iš surauktų La Molio antakių buvo aišku, kad jis pasirengęs 
kiekvieną akimirką padėti pirmajam, kai tik ateis laikas veikti. 

- Na gerai! Tai ko gi jūs norite, pone grafe? - ramiausiai 
paklausė šeimininkas. 

- Taip... tai jau geriau, ar ne? - paklausė Kokonasas, grįžtelėjo 
į La Molį, kuris linktelėjo galva. - Ponas grafas ir aš, privilioti jūsų. 
iškabos, norime gauti vakarienę ir nakvynę. 

- Ponai, man baisiai gaila, - atsakė šeimininkas, - tačiau turiu 
tik vieną laisvą kambarį, kuris, manau, judviem netiks. 

- Tiek to, iš tikrųjų, - tarė La Molis, - apsistosime kitur. 

- One, ne, - paprieštaravo Kokonasas, - aš pasilieku čia, mano 
arklys nebepaeina. Tada aš paimsiu tą kambarį, jeigu jūs nenorite. 

- O, tai kitas dalykas, - atsakė šeimininkas su tuo pačiu ramiu 
įžūlumu. - Jeigu jūs vienas, tai aš jūsų visai nepriimu. 

- Velniava! - sušuko Kokonasas. - Koks juokdarys tas galvijas! 

Tik ką mūsų abiejų jam buvo per daug, o dabar jau vieno per 
maža! Tai tu nenori mūsų įsileisti, nenauda? 
- Jeigu jūs, ponai, ėmėte kalbėti tokiu tonu, tai aš jums atvirai 


pasakysiu. 

- Atsakyk, tik greičiau. 

- Žinote, aš verčiau atsisakyčiau garbės jus priimti. 

- Kodėl? - paklausė Kokonasas, pabaldamas iš pykčio. 

- Todėl, kad jūs neturite liokajų;: ponams skirtas kambarys, taip 
sakant, bus užimtas, o du tarnų kambariai liks tušti. Išnuomojęs 
jums tą kambarį, aš vargu ar galėsiu išnuomoti anuos du. 

- Pone de La Moli, - tarė atsigręždamas Kokonasas, - ar jums 
neatrodo, kad teks apkulti tą mulkį? 

- Kodėl ne, galima, - atsakė La Molis, ruošdamasis, kaip ir jo 
draugas, aptalžyti smuklininką vytiniu. 

Nors abu bajorai, atrodo, buvo tvirtai pasiryžę įvykdyti savo 
grasinimus, smuklininkas nė kiek nesumišo, tik atatupstas 
atsitraukė žingsnį į vidų. 

- Tuoj matyti, kad ponai iš provincijos, - piktai sumurmėjo jis. 
- Paryžiuje nebe mada mušti šeimininkus, kurie atsisako 
išnuomoti kambarius. Dabar žudomi didikai, o ne miestelėnai, ir 
jeigu jūs per daug triukšmausite, aš pašauksiu kaimynus; tada jūs 
patys gausite lazdų, nepažiūrės, kad bajorai. 

- Velniava! Jis dar tyčiojasi iš mūsų! - sušuko Kokonasas nebe- 
sivaldydamas. 

- Greguarai, arkebuzą! - kreipėsi šeimininkas į tarną tokiu 
tonu, lyg būtų sakęs: “Paduok ponams kėdes“. 

- Po šimts popiežių! - suriaumojo Kokonasas, traukdamas 
špagą. - Na, įkaiskite nors kiek, pone de La Moli! 

- One, kuriam galui? Kol mes karščiuosimės atauš vakarienė. 

- Kaip? Jūs manote? - sušuko Kokonasas. 

- Aš manau, kad “Keliarodės Žvaigždės“ šeimininkas teisingai 
pašnekėjo, bet jis nemoka elgtis su keleiviais, ypač su bajorais. 
Užuot šiurkščiai mums atkirtęs: “Ponai, aš nenoriu jūsų priimti!" 
jis turėjo mandagjai pakviesti mus: “Prašau, ponai", o paskui į 
sąskaitą galėjo įrašyti: ponų kambarys - tiek, liokajų kambarys - 
tiek, turėdamas omenyje, kad jeigu mes dar neturime liokajų, tai 
manome juos pasisamdyti. 

Taip kalbėdamas La Molis atstūmė šeimininką, jau tiesiantį 
ranką prie arkebuzos, praleido Kokonasą ir pats taip pat įėjo į 


- Tiek to, - tarė Kokonasas, - tačiau labai apmaudu kišti špagą 

atgal į makštį, nepatikrinus, ar ji lenda taip pat gerai, kaip šito 
nenaudos smeigtai lašiniams kaišyti. 

- Kantrybės, brangusis bendrakeleivi, - atsakė La Molis, - 
kantrybės! Visi viešbučiai pilni bajorų, susirinkusių į Paryžių 
karališkosioms vestuvėms arba būsimajam Fiandrijos karui, mes 
niekur nerasime kambarių. O gal sostinėje priimta taip sutikti 
svetimšalius? 

- Velniava! Koks jūs kantrus, - sumurmėjo Kokonasas, 
nirtulingai sukdamas savo rudus ūsus ir varstydamas šeimininką 
žvilgsniais. - Bet tegu niekšas pasisaugo! Jeigu jis blogai mus 
valgydins, jeigu lova bus kieta, o vynas išlaikytas mažiau negu 
trejus metus, jeigu jo tarnas nebus lankstus kaip nendrė... 

- Olia lia lia, mielas bajore, - atsakė šeimininkas, galąsdamas 
prie diržo pasietą peilį, - būkite ramus, pas mane - kaip pas Dievą 
užupečky. 

Paskui, purtydamas galvą, jis sušnabždėjo sau: 

- Tikriausiai koks hugenotas! Tie išdavikai baisiai suįžūlėjo po 
savo Bearniečio vedybų su panele Margo! 

Paskui nusišypsojęs taip, kad jo svečius būtų šiurpas 
nupurtęs, jei jie būtų matę jo šypseną, šeimininkas pridūrė sau po 
nosim: 

- Tai gražu, jei būtų čia pakliuvę hugenotai, ir kaip tik dabar, 

- Na, ar mes gausime pagaliau vakarienės? - šiurkščiai 
paklausė Kokonasas, nutraukdamas šeimininko šnekas su pačiu 
savimi. 

- Jei tik norite, pone, - atsakė tas, matyt, sušvelnėjęs nuo 
minties, kuri tik ką buvo atėjusi jam į galvą 

- Taigi mes norime, ir netrukus, - atsakė Kokonasas. 

Po to jis kreipėsi į La Molį: 

- Kol mums paruoš kambarį, pasakykite, grafe, kaip jums 
atrodo Paryžius? Linksmas miestas? 

- Tlesą pasakius, ne, - tarė La Molis, - aš kol-kas sutikau tik 
susirūpinusius arba atžarius veidus. O gal paryžiečiai taip 
1usiteikę, bijodami audros? Žiūrėkite, kaip apsiniaukę. Ir kaip 
vanku! 

- Pasakykite man, grafe, jūs ieškote Luvro, ar ne? 

- Jūs taip pat, man rodos, pone Kokonasai. 

- Na ir puiku! Tad eikime kartu. 

- Kažin! Ar ne per vėlu išeiti? - suabejojo La Molis. 

- Vėlu ar ne, bet man reikia eiti. Man tiksliai įsakyta: kuo 

greičiausiai pasiekti Paryžių, o atvykus tuoj pasimatyti su 
kunigaikščiu de Gizu. 

Išgirdęs šį vardą, šeimininkas prislinko ir pastatė ausis. 

- Man rodos, kad tas išpera mūsų klauso, - tarė Kokonasas, 
kuris, kaip ir visi pjemontiečiai, negreit pamiršdavo įžeidimus ir 
negalėjo atleisti “Keliarodės Žvaigždės“ savininkui jo ne visai 
mandagaus priėmimo. 

- Taip, ponai, aš jūsų klausau, - prisipažino smuklininkas, 
pridėdamas ranką prie savo virėjiškos kepuraitės, - kad galėčiau 
pasitarnauti. Išgirdęs kalbant apie didįjį kunigaikštį de Gizą, aš 
tuoj atbėgau. Kuo galiu būti jums naudingas, ponai bajorai? 

- O! Tas žodis, atrodo, esąs stebuklingas, nes iš akiplėšos tu 
pavirtai, atrodo, pataikautoju. Velniava! Metrai, metrai... kuo tu 
vardu? 

- Metras La Jurjeris, - atsakė nusilenkdamas šeimininkas. 

- Klausyk, metrai La Jurjeri: ar tu manai, kad mano ranka 
lengvesnė už kunigaikščio de Gizo, kuris įstengė tave taip 
nulenkti? 

- Ne, pone grafe, tik jūsiškė trumpesnė, - atšovė La Jurjeris. - 
Be to, turiu jums pasakyti, kad didysis Henrikas - tai viso 
Paryžiaus numylėtinis. 

- Koks Henrikas? - pasiteiravo La Molis. 

- Man rodos, kad Henrikas tėra vienas, - tarė smuklininkas. 

- Atsiprašau, drauguži, yra dar ir kitas, ir aš jus įspėju 
nekalbėti apie jį nieko bloga: tai Henrikas Navarietis, jei 
neminėsime dar Henriko de Konde, kuriam irgi reikia pripažinti 
nuopelnų. 

- Tųaš nepažįstu, - atsakė šeimininkas. 

- Taip, bet aš juos pažįstu, - tarė La Molis, - o kadangi aš pats 
esu siųstas pas Navaros karalių, tai patariu, man girdint, jo 
neapkalbinėti. 

Šeimininkas, nieko neatsakydamas La- Moliui, pasitenkino 
lengvai palietęs savo kepuraitę ir nenuleido saldžių akelių nuo 
Kokoraso: 

- Tai ponas kalbėsite su pačiu kunigaikščiu de Gizu? Koks jūs 
laimingas! Jūs tikriausiai atvykote... 

- Ko? - paklausė Kokonasas. 

- Į šventę, - atsakė šeimininkas keistai šypsodamasis. 

- Geriau sakytumėt į šventes, nės aš girdėjau, kad visas 
Paryžius dabar pramogauja: visur tik baliai, puotos, karuselės... 
Šauniai linksminamasi Paryžiuje, tiesa? 

- Ne per daug, pone, bent iki šiol, - atsakė šeimininkas, - bet, 
tikiuos, netrukus bus linksmiau. | 

- Vis dėlto jo didenybės Navaros karaliaus vestuvės pritraukė 
daug žmonių į šį miestą, - pastebėjo La Molis. 

- Daug hugenotų, tai tiesa, pone, - atkirto La Jurjeris, bet tuoj 
susigriebė. - O, atsiprašau, ponai gal irgi protestantai? 

- Aš, protestantas? - sušuko Kokonasas. - Še kad nori! Aš toks 
pat katalikas kaip mūsų šventasis tėvas popiežius. 

La Jurjeris pasisuko į La Molį, lyg kiausdamas ir jį, bet La Molis 
ar nesuprato jo pažvelgimo, ar nenorėjo tiesiai atsakyti ir pats 
kreipėsi į šeimininką: 

- Jeigu jūs, metrai La Jurjeri, nepažįstate jo didenybės Navaros 
karaliaus, tai gal žinote poną admirolą? Girdėjau, kad admirolas 
įsigijo kai kurių malonių karaliaus dvare: aš esu jam 
rekomenduotas, todėl norėčiau žinoti, kur jis gyvena, jeigu tik jo 
adresas neįstrigs jums burnoje. 

- Jis gyveno Betizi gatvėje, į dešinę nuo čia, - atsakė 
šeimininkas su vidiniu pasitenkinimu, kuris netruko atsispindėti 
ir jo veide. 

- Kaip tai - gyveno? - paklausė La Molis. - Tai jis išsikraustė 
kitur? 

- Taip, galbūt iš šio pasaulio. 

- Ką reiškia jūsų Žodžai: “Admirolas išsikraustė iš šio pasaulio?" 
- sušuko abudu bajorai. 

- Kaip jūs, pone de Kokonasai, būdamas Cizo šalininkas, dar to 
nežinojote? - tarė šeimininkas, gudriai šypsodamas. 

- Ko? 

- Kai užvakar admirolas ėjo Sen Žermen I'Oserua aikšte, ties 
kanauninko Pjero Pilio namais į jį kažkas šovė iš arkebuzos. 

.- Jis nukautas? - sušuko La Molis. 

- Ne, šūvis jam tik sutrupino ranką ir nunešė du pirštus, tačiau 
yra vilties, kad šovinys buvo užnuodytas. 

- “Yra vilties", niekše? - sušuko La Molis. 

- Aš noriu pasakyti, kad taip manoma, - atsakė šeimininkas, - 
nereikia pyktis dėl vieno žodžio, man liežuvis suklupo. 

La Jurjeris, nusigręžęs nuo La Molio, reikšmingai mirktelėjo 
Kokonasui ir parodė liežuvį. 

- Tai tiesa? - džiaugsmingai paklausė Kokonasas. 

- Tiesa? - sulemeno La Molis, nustebęs ir pritrenktas. 

- Visa įvyko taip, kaip aš turėjau = apsakyti ponams, 
patvirtino šeimininkas. 

- Tuo atveju aš turiu eiti į Luvrą, negaišdamas nė minutės. Ar 
aš ten rasiu karalių Henriką? 

- Turbūt, nes jis ten gyvena. 

- Aš taip pat einu į Luvrą, - tarė Kokonasas. - Ar aš ten rasiu 
kunigaikštį de Cizą? 

- Galbūt, nes jis ką tik prajojo su pora šimtų bajorų. 

- Tai eime, pone de Kokonasai, - tarė La Molis. 

- Einu, pone, - aisakė Kokonasas. 

- O jūsų vakarienė, ponai? - pasiteiravo metras La Jurjeris. 

- Ak, tiesa! - tarė La Molis. - Galbūt aš pavalgysiu pas Navaros 
karalių. 

- O aš pas kunigaikštį de Gizą, - tarė Kokonasas. 

- O aš, - kalbėjo šeimininkas, palydėjęs akimis abu bajorus, 
žingsniuojančius Luvro link, - aš nušveisiu šalmą, įstatysiu 
arkebuzai naują dagtį ir išgaląsiu ietį. Nežinia, kas gali atsitikti. 


V + IŠ DALIES APIE LUVRĄ, O APSKRITAI APIE DORYBĘ 


Abu bajorai, pasiteiravę kelio pirmą sutiktą pracivį, pasuko į 
Averono gatvę, paskui į Sen Žermen I'Oserua ir netrukus atsidūrė 
prieš Luvrą, kurio bokštus jau gaubė vakaro sutemos. 

- Kas jums? - paklausė Kokonasąs La Molį, kuris stabtelėjo ir 
su šventa pagarba žiūrinėjo pakeliamuosius tiltus, siaurus langus 
ir smailius bokštelius, visą senąją pilį, staiga iškilusią prieš jo akis. 

- Iš tiesų nė pats nežinau, - tarė La Molis, - kažkodėl man širdis 
ėmė smarkiau plakti. Juk aš nesu iš bailiųjų, bet kažkodėl toji pilis 
man atrodo niūri, net, tiesą pasakius, baisi! 

- O aš pats nežinau, kas su manimi darosi, bet esu labai 
linksmas, - tarė Kokonasas. - Tik apdaras tai jau ne koks, - tarė 
Jis, apžiūrinėdamas savo kelioninius drabužius. - Bet niekis, užtat 
išvaizda tikro šaunuolio! Be to, man buvo įsakyta negaišti. Aš taip 
tr padariau, todėl turėčiau būti palankiai sutiktas. 

Ir abu jaunuoliai nužingsniavo prie Luvro, kiekvienas 
išgyvendamas savo tik ką pasipasakotus jausmus. 

Luvras buvo gerai saugomas; atrodė, kad sargybos postų buvo 
dvigubai daugiau negu paprastai. Todėl iš pradžių abu mūsų 
keleiviai nežinojo nė ką daryti. Bet Kokonasas, kuris jau buvo 
pastebėjęs, kad kunigaikščio Gizo vardas veikia paryžiečius lyg 
koks talismanas, priėjo prie vieno sargybinio ir, remdamasis tuo 
visagaliu vardu, paklausė, ar nepadėtų jam patekti į Luvrą. 

Iš pradžių tas vardas, atrodo, paveikė, kaip ir visuomet, tačiau 
sargybinis paklausė Kokonasą slaptažodžio. Kokonasas buvo 
priverstas prisipažinti jo nežinąs. 

- Tai traukis šalin, bajore, - tarė kareivis. 

Tą valandėlę kažkoks vyras šnekėjosi su sargybos karininku ir, 
nugirdęs, kaip Kokonasas reikalavo įleisti jį į Luvrą, paliko savo 
pašnekovą ir prisiartino prie jo. 

- Go jūs norėti iš bono Gizo? - paklausė jis. 

- Aš norėčiau su juo pakalbėti, - atsakė šypsodamas 
Kokonasas. 

- Neįmanoma! Kunigaikštis būti pas karalius. 

- Tačiau aš turiu raštišką pranešimą atvykti į Paryžių. 

- A! Jūs durėti raštišką branešimą? 

- Taip. Ir atvykau labai iš toli. 

- A! Jūs adfyko liabai iš doli! 

- Iš Pjemonto. 

- Gerai, gerai! Tai gitas dalygas. Ir jūs fadina?.. 

- Grafas Anibalas de Kokonasas. 

- Gerai, gerai! Tuokit liaišką, ponas Anipalai, tuokit. 

“Garbės žodis, koks malonus žmogus, - tarė La Molis pats sau. 
- Kad taip man pavyktų rasti panašų į jį, kuris mane nuvestų pas 
Navaros karalių". 

- Pet tuokit gi liaišką, - kalbėjo vokiečių bajoras, tiesdamas 
ranką svyruojančiam Kokonasui. 

- Velniava! - atsakė pjemnontietis, įtarus, kai ir visi pusiau italai. 
- Nežinau, ar privalau... Pone, aš neturiu garbės jūsų pažinti. 

- Aš esu Pemas, Gizo šmogus. 

- Pemas, - sumurmėjo Kokonasas. - Negirdėjau tokio vardo. 

- Tai ponas Bemas, bajore, - tarė sargybinis. - Jus suklaidino 
ištarimas. Atiduokite savo laišką, aš laiduoju už jį. 

- A, ponas de Bemas! - sušuko Kokonasas. - Na, kaipgi aš jūsų 
nežinosiu! Kaipgi!.. Su didžiausiu malonumu. Štai laiškas. 

Atleiskite, kad abejojau. Bet reikia visko saugotis, jei nori būti 
ištikimas. 

- Gerai, gerai, - atsakė Bemas, - nereigia adsiprašinėti. 

Tada La Molis irgi priėjo prie jo ir tarė: 

- Pone, kadangi jūs toks paslaugus, tai gal apsiimtumėte 
perduoti ir mano laišką? 

- Kaip jūsų fardas? 

- Grafas Lerakas de La Molis. 

- Krafas Lieragas de La Molis?. 

- Taip. 

- Tokis nešinau. 

- Tai visai suprantama, kad aš neturiu garbės būti jūsų 
pažįstamas, nes esu nevietinis, kaip ir grafas de Kokonasas, ir tik 
šiandien atvykau irgi iš toli. 

- O iš gur jūs atfykote? 

- Iš Provanso. 

- Zu liaišku? 

- Taip, su laišku. 

- Bonui de Gizui? 

- Ne, jo didenybei Navaros karaliui. 

- Aš nedarnauju Nafaros karaliui, pone, - staiga šaltai atrėžė 
Bernas, - dodėl ir negaliu berdafinėti jūsų liaiškas. 

Bemas pasitraukė nuo de La Molio, mostelėjo Kokonąsui sekti 
paskui ir įėjo į Luvrą. 

La Molis paliko vienas. 

Tą pačią minutę pro kitus Luvro vartus, lygiagrečius tiems, pro 
kuriuos sargybinis praleido Bemą ir Kokonasą, išjojo kokia šimtinė 
raitelių. 

- A, štai ir Mui su savo hugenotais, - tarė vienas sargybinis 
kitam. - Matai, kokie jie linksmi. Karalius jiems pažadėjo nubausti 
admirolo žudiką; o kadangi tas užmušė ir Mui tėvą, tai sūnus 
vienu šūviu nudės du kiškius. | 

- Atsiprašau, - kreipėsi La Molis į kareivį, - jūs, rodos, sakėte, 
kad tas karininkas - ponas de Mui? 

- Taip, ponas bajore. 

- Ojo palydovai... 

- Bambizai... Aš taip ir sakiau. 

- Ačiū - padėkojo La Molis, tartum neišgirdęs sargybinio 
pavartoto niekinamo pavadinimo. - Tiek ir tenorėjau sužinoti. 

Jis tuoj priėjo prie raitelių viršininko ir tarė: 

- Pone, aš sužinojau, kad jūs esate de Mui. 

- Taip, pone; - mandagiai atsakė karininkas. 

- Jūsų vardas, gerai žinomas visiems protestantams, padrąsino 
mane kreiptis į jus ir prašyti vienos paslaugos. 

- Kokios, pone?.. Bet pirmiausia su kuo turiu garbę kalbėtis? 

- Su grafu Leraku de La Moliu. 

Abu jaunuoliai pasisveikino. 

- Aš jūsų klausau, pone, - tarė de Mui. 

- Pone, aš atvykau iš Ekso su Provanso gubernatoriaus 
d'Oriako laišku. Laiškas adresuotas Navaros karaliui; juo 

pranešamos svarbios ir skubios žinios... Kaip jam perduoti tą 
laišką? Kaip patekti į Luvrą? 

- Nieko nėra lengviau, kaip patekti į Luvrą, - atsakė de Mui, - 
tačiau bijau, kad Navaros karalius šiuo metu labai užimtas ir 
galbūt negalės jūsų priimti. Na, tiek to, prašau paskui mane, aš jus 
nuvesiu iki jo kambarių. Visa kita - jūsų dalykas. 

- Dėkoju tūkstantį kartų! 

- Eikite su manimi, pone, - tarė de Mui. 

De Mui nušoko nuo žirgo, numetė pavadį liokajui, priėjo prie 
vartelių. pasisakė vardą sargybiniui, įvedė La Molį į pilį ir, 
atidarydamas karaliaus buto duris, tarė: 

- Įeikite, pone, ir pasiteiraukite. 

Paskui linktelėjo La Moliui ir išėjo. 

Palikęs vienas, La Molis apsidairė. 

Prieškambaris buvo tuščias, vienos jo durys buvo atviros. 

Jis žengė kelis žingsnius ir atsidūrė kažkokiame koridoriuje. Jis 
pasibeldė į vienas duris ir pašaukė, bet niekas neatsiliepė. Visiška 
tyla viešpatavo toje Luvro dalyje. 

“O man pasakojo apie griežčiausią etiketą! Juk šiuose rūmuose 
galima vaikštinėti kaip po miesto aikštę“. 

Jis dar sykį šūktelėjo, bet pasekmės buvo tokios pat kaip ir 
pirma. 

“Na, eisiu toliau, - pagalvojo jis. - Pagaliau turėsiu ką nors 
rasti". Ir jis nuėjo pirmyn vis tamsėjančiu koridoriumi. 

Staiga durys priešais atsidarė, ir pasirodė du pažai; jų žibintų 
šviesa nušvietė aukštaūgę, didingos laikysenos ir nuostabaus 
grožio moterį. 

Šviesos spindulys krito tiesiai ant La Molio, kuris apmirė 
vietoje. 

Moteris irgi stabtelėjo. 

- Ko jums reikia. pone? - paklausė ji tokiu balsu, kuris 
jaunuolio ausyse nuskambėjo lyg puikiausia muzika. 
 - O ponia, - tarė La Molis, nuleisdamas akis, - atleiskite man, 
maldauju. Aš ką tik persiskyriau su ponu de Mui, kuris buvo toks 
geras ir mane čia įvedė; aš ieškau Navaros karaliaus. 

- Jo didenybės čia nėra, pone; man rodos, jis pas savo svainį. 
Kadangi jo nėra, tai gal jūs pasakytumėte karalienei... 

- Taip, be abejonės, ponia, - atsakė La Molis, - jeigu tik kas nors 
teiktųsi mane nuvesti pas ją. 

- Jūs prieš ją stovite, pone. 

- Kaip? - sušuko La Molis. 

- Aš esu Navaros karalienė, - tarė Margarita. 

La Molis taip krūptelėjo iš nuostabos ir išgąsčio, kad karalienė 
nusišypsojo. 

- Kalbėkite greičiau, pone, nes esu laukiama pas karalienę 
motiną. 

- O ponia, jeigu jūsų laukia, tai leiskite man pasitraukti, nes 
šią valandėlę aš nepajėgsiu kalbėti. Aš negalėčiau suregzti 
poros žodžių; jūsų vaizdas mane apakino. Aš nebegalvoju, o tik 
grožiuos. 

Spindėdama visu savo grakštumu ir grožiu, Margarita pri- 
siartino prie jaunuolio, kuris nesąmoningai buvo pasakęs 
komplimentą tartum labai išprusęs dvariškis. 

- Atsipeikėkite, pone, - tarė ji. - Aš palauksiu, manęs taip pat 
palauks. 

- O, atleiskite man, kad aš pirmiausia nepasveikinau jūsų 
didenybės su tokia pagarba, kokios jūs turite teisės laukti iš 
nuolankiausio savo tarno, bet... 

- Bet, - tarė Margarita, - jūs palaikėte mane viena iš mano 
damų. | | 

- Ne, ponia, aš jus palaikiau gražuolės Dianos de Puatjė vėle. 
Man pasakojo, kad ji vaidenasi Luvre. 

- Na, pone, - tarė Margarita, - man nėra ko jumis rūpintis, jūs 
padarysite karjerą Luvre. Jūs sakėte, kad turite laišką karaliui? 
Dabar su juo nepasimatysite. Bet nesvarbu. Kur tas laiškas? Aš 
jį perduosiu jam. Tik prašau pasiskubint. 

Akies mirksniu La Molis atleido savo striukės raištelius ir iš 
užančio ištraukė į šilkinį voką įdėtą laišką. 

Margarita paėmė laišką ir pasižiūrėjo į užrašą. 

- Tai jūs esate ponas La Molis? - paklausė ji. 

- Taip, ponia. O Dieve! Nejaugi, mano laimei, jūs jau žinote šitą 
vardą? | 

- Jį minėjo karalius, mano vyras, ir Alansono kunigaikštis, 
mano brolis. Aš žinau, kad jūsų laukiama. 

Ir ji užkišo už savo liemenėlio, standžiai išsiuvinėto šilku ir 
deimantais, tą laišką, kurį jaunuolis tik ką buvo ištraukęs iš po 
savo drabužių ir kuris dar buvo šiltas nuo jo krūtinės šilumos. La 
Molis godžiai sekė akimis kiekvieną Margaritos judesį. 

- Dabar, pone, nusileiskite į žemutinę galeriją ir palaukite, kol 
Navaros karalius arba Alansono kunigaikštis atsiųs pas jus ką 
nors. Vienas iš mano pažų nuves jus ten. 

Tai pasakiusi, Margarita žengė pirmyn. La Molis pasitraukė 

prie sienos, bei koridorius buvo toks siauras, o Navaros karalienės 
krenolinas toks plaius, kad jos šilkinis sijonas palietė įaunojo vyro 
drabužius, ir stiprus kvepalų kvapas padvelkė toje vietoje, pro 
kurią ji praėjo. 

La Molis suvirpėjo visu kūnu ir, jausdamasis silpstąs, atsirėmė 
į sieną. 

Margarita dingo kaip vaiduoklis. 

- Jūs eisite, pone? - paklausė pažas, kuriam buvo pavesta 
nuvesti La Molį į žemutinę galeriją. 

- O taip, taip! - sušuko apsvaigęs La Molis, nes pažas rodė jam 
tą patį kelią, kuriuo tik ką buvo nuėjusi Margarita, ir jis vylėsi 
pasiskubinęs pamatyti ją dar kartą. 

Iš tikrųjų, priėjęs prie laiptų, jis pamatė ją apačioje; atsitiktinai, 
o gal išgirdusi jo žingsnius, Margarita pakėlė galvą, ir jis dar kartą 
išvydo jos veidą. 

- O, tai ne mirtingoji moteris, bet deivė, - sušnabždėjo jis, - ir, 
kaip sako Vergilijus Maronas: 

Et vera incessu patuit dea.! 

- Tai ką gi jūs? - paklausė jį jaunutis pažas. 

- Einu, - tarė La Molis, - atsiprašau, einu. 

Pažas pralenkė La Molį, nusileido į apatinį aukštą, atidarė 
vienas duris, paskui kitas ir sustojo ant slenksčio. 

- Štai čia palaukite. 

La Molis įėjo į galeriją, ir durys užsidarė. 

Galerija buvo tuščia, tik vienas bajoras vaikštinėjo ten ir atgal 
ir, atrodo, taip pat kažko laukė. 

Jau temo, nuo aukštų skliautų leidosi vakaro šešėliai, ir abu 
vyrai per kokį dvidešimt žingsnių negalėjo įžiūrėti vienas antro. La 
Molis prisiartino ir, būdamas už kelių žingsnių nuo pirmojo, 
sušnabždėjo: 

- Viešpatie, apsaugok! Juk tai grafas de Kokonasas! 

Išgirdęs žingsnius, pjemontietis irgi atsigręžė ir taip pat 
nustebęs žiūrėjo į jį. 

- Velniava! - sušuko jis. - Juk tai ponas de La Molis, tegu mane 
šėtonas! Fu, ką gi aš darau? Keikiuos karaliaus rūmuose! Bet tiek 
to: atrodo, kad karalius keikiasi dar geriau už mane, ir net 
bažnyčioj. Aha! Tai jūs vis dėlto Luvre?.. 

- Kaip matote. Ar jus įvedė ponas Bemas? 


! Ji ėjo taip, kaip tikra deivė (lot). 

- Taip. Be galo malonus vokietis, tas ponas de Bemas. O kas 
jums pabuvo už vadovą? 

- Ponas de Mui... Aš jums sakiau, kad hugenotai irgi įgijo 
nemažą įtaką karaliaus dvare... Ar jūs matėtės su ponu de Gizu? 

- Ne, dar ne... O jūs susitikote su Navaros karaliumi? 

- Ne, bet aš manau, kad tuoj susitiksiu. Mane atvedė čia ir liepė 
laukti. 

- Čia turbūt ruošiama iškilminga vakarienė, ir mudu gal 
sėdėsime puotoje vienas šalia kito. Iš tikro koks keistas 
supuolimas! Jau dvi valandos, kaip likimas mus vis suveda... Bet 
kas jums yra? Jūs atrodote susirūpinęs... 

- Ar aš? - smarkiai krūptelėjo La Molis, nes iš tikrųjų jis vis dar 
Jautėsi lyg pakerėtas tik ką jam pasirodžiusio regėjimo. - Ne, tačiau 
ši vieta, kurioje mudu dabar esame, kelia man daugybę minčių. 

- Filosofiškų, ar ne? Lygiai kaip ir man. Kai jūs įėjote, mano 
galvoje atgijo visi mano mokytojo patarimai. Ar jūs skaitėte 
Plutarchą, grafe? 

- Kaipgi! - šypsodamas atsakė La Molis. - Tai vienas 
mėgstamiausių mano autorių. 

- Taigi, - rimtai tęsė Kokonasas, - man rodos, kad tas didis 
vyras neklydo, palygindamas mūsų įgimius gabumus su 
skaisčiomis, bet trumpai žydinčiomis gėlėmis, o dorybę su 
balzaminiu augalu, kurio kvapas niekad nHelEnyksta ir 
sėkmingiausiai gydo visas sielos žaizdas. | 

- Argi jūs mokate graikų kalbą, pone de Kokonasai? - paklausė 
La Molis, atidžiai žiūrėdamas į savo pašnekovą. 

- Ne, bet mano mokytojas mokėjo ir iš širdies patarė kuo 
daugiau samprotauti apie dorybę, kai būsiu karaliaus dvare. Anot 
jo, tai esą labai tinkama. Taigi įspėju, toje srityje aš apsiginklavęs 
kaip reikiant. Beje, ar jūs norite valgyti? 

- Ne. 

- Tačiau man rodos, kad “Keliarodėje Žvaigždėje" jus labai 
masino pamauta ant iešmo višta; aš tai tiesiog mirštu iš bado. 

- Žinote, pone de Kokonasai, štai jums puiki proga pritaikyti 
gyvenime savo samprotavimus apie dorybę ir įrodyti pagarbą 
Plutarchui, nes vienoje vietoje tas didis rašytojas sako: “Labai 
naudinga sielą grūdinti skausmu, o pilvą badu". Prepon esti ten 
men psuchen odune, ton de gastera limo askeyn. 

- O! Tai jūs mokate graikiškai? - sušuko nustebęs Kokonasas. 

- Žinoma! - atsakė La Molis. - Mano mokytojas išmokė ir mane. 

- Velniava! Tada jūsų ateitis užtikrinta: jūs rašysite eiles su 

karaliumi Karoliu IX ir kalbėsite graikiškai su karaliene Margarita. 

- Be to, aš dar galėsiu kalbėti gaskoniškai su Navaros 
karaliumi, - pridėjo juokdamasis La Molis. 

Tą valandėlę durys galerijos gale, kur buvo karaliaus 
kambariai, atsidarė, pasigirdo žingsniai, ir tamsoje sujuodavo 
besiartinąs šešėlis. Paskui šešėlis įgavo Žmogaus pavidalą. Tai 
buvo ponas de Bernas. 

Jis prisikišęs pasižiūrėjo į abu jaunuolius, pažino Kokonasą ir 
mostelėjo jam. Kokonasas atsisveikindamas pamojavo ranka La 
Moliui. 

Bemas nusivedė Kokonasą į patį galerijos galą, atidarė duris, 
ir juodu atsidūrė ant laiptų. 

Čia jis sustojo, pasidairė į visas puses ir tyliai paklausė: 

- Bonas de Gogonasai, gur jūs gyfena? 

- *“Keliarodės Žvaigždės" užeigoje Arbr Seko gatvėje. 

- Gerai, gerai... Tai už boros šingsnių... Tuoj grįžti namo ir šią 
nagtį... 

Ir jis vėl apsidairė. 

- Ką šią naktį? - paklausė Kokonasas. 

- Taigi šią naktį grįžkite fėl šionai su baltu gryšiumi prie. 
sgrybėlės. Sliaptašodis Gizas. Tik... Niegam nė šodšio. 

- O kurią valandą man ateiti? 

- Gai išgirsi palojaus farpą. 

- Kokį “palfojaus farpą"? 

- Na, na... farpą: pum! pum! 

- A! Pavojaus varpą? 

- Aš taip (r sagiau. 

- Aha! Gerai. Ateisiu, - tarė Kokonasas. 

Jis atsisveikino su Bemu ir nuėjo, svarstydamas sau vienas: 

“Kokį velnią visa tai reiškia, ir kodėl skambės pavojaus varpas? 
Nesvarbu! Šiaip ar taip, aš vis tiek manau, kad tas Bemas - labai 
puikus germanas. O gal palaukti grafo de La Molio? Bet 
neapsimoka: tikriausiai jis vakarieniaus su Navaros karaliumi". 

Ir Kokonasas patraukė į Arbr Seko gatvę, į kurią tarsi koks 
magnetas traukė jį “Keliarodės Žvaigždės" iškaba. 

Tuo metu durys, jungiančios galeriją su Navaros karaliaus 
butu; atsivėrė, ir prie La Molio priėjo pažas. 

- Ar jūs - grafas de La Molis? - tarė jis. 

- Taip, aš. 

- Kur jūs apsistojęs? 

- Arbr Seko gatvėje, “Keliarodėje Žvaigždėje“. 

- Gerai, tai visai netoli. Klausykite... Jo didenybė liepė pasakyti, 
kad šiuo metu negali jūsų priimti, bet galbūt dar šią naktį iškvies 
jus. Jeigu rytoj rytą negausite iš karaliaus jokios žinios, dėl visa 
ko pats ateikite į Luvrą. 

- Bet jeigu sargybinis manęs neįleis? 

- Ak, tiesa... Slaptažodis - Navara. Ištarkite tą žodį, ir visos 
durys atsidarys prieš jus. 

- Ačiū. 

- Palaukite, bajore; man įsakyta palydėti jus iki vartelių, kad 
kartais nepaklystumėite Luvre. 

“Beje, o kurgi Kokonasas? - pagalvojo La Molis, išėjęs iš rūmų. 
- A, jis bus likęs vakarienės pas kunigaikštį Gizą". 

Bet pirmas žmogus, kurį jis pamatė grįžęs pas metrą La Jurjerį, 
buvo Kokonasas, atsisėdęs prieš didžiulį dubenį kiaušinienės su 
lašiniais. 

- Cha chal - nusikvatojo Kokonasas. - Atrodo, kad jūs tiek pat 
pietavote pas Navaros karalių, kiek aš vakarieniavau pas poną de 
Gizą. 

- Taip ir yra. 

- O kaip, alkį ar pajutote? 

- Atrodo, kad pajutau. 

- Nors ir vadovaujatės Plutarchu? 

- Pone grafe, - nusijuokė La Molis, - kitoje vietoje Plutarchas 
sako: “Tas, kas turi, privalo dalytis su tuo, kas neturi“. Ar jūs 
nesutiktumėte iš meilės Plutarchui pasidalyti kiaušiniene su 
manimi, o valgydami galėtumėm pakalbėti ir apie dorybę? 

- Na jau ne! - atsakė Kokonasas. - Kalbos apie dorybę tinka 
Luvre, kai baisu, kad kas nepasiklausytų ir kai pilvas tuščias. 
Sėskite ir valgykime. 

- Dabar aš jau tikrai matau, kad likimas surišo mus 
neatskiriamai. Ar jūs čia nakvosite? 

- Nieko nežinau. 

- Aš taip pat. 

- Bet aš žinau, kur praleisiu naktį. 

- Kurgi? 

- Ten, kur ir jūs, tai neišvengiama. 

Ir abu ėmė juoktis, su didžiausia pagarba šveisdami La Jurjerio 
kiaušinienę. 

VI + ATSITEISTA 


Dabar, jeigu skaitytojas susidomėtų, kodėl Navaros karalius 
nepriėmė de La Molio, o Kokonasas negalėjo pasimatyti su de 
Gizu, ir pagaliau, kodėl juodu vaigė ne fazanus, kurapkas ir 
stirnieną Luvre, o šveitė “Keliarodėje Žvaigždėje“ kiaušinienę su 
lašiniais, tai tegu tas malonusis skaitytojas teikiasi grįžti su 
mumis į senuosius karalių rūmus ir pasekti Navaros karalienę 
Margaritą, kuri La Moliui dingo iš akių prie įėjimo į didžiąją 
galeriją. 

Tuo metu, kai Margarita leidosi laiptais, karaliaus kabinete 
buvo kunigaikštis Henrikas Gizas, kurio ji nematė nuo savo 
vestuvių nakties. Laiptai, kuriais lipo Žemyn Margarita, baigėsi 
koridoriuje: į jį buvo durys ir iš karaliaus kabineto; tuo 
koridoriumi buvo galima patekti taip pat į karalienės motinos 
Katerinos Mediči kambarius. 

Katerina Mediči sėdėjo viena prie stalo, uždėjusi alkūnę ant 
atverstos maldaknygės ir parėmusi galvą vis dar nuostabiai dailia 
ranka, kurios grožį padėjo palaikyti florencijiečio Renė kosmetika; 
tas Renė buvo kartu ir karalienės kvepalų tiekėjas, ir nuodytojas. 

Henriko II našlė buvo apsirengusi gedulo drabužiais, kuriuos 
tebedėvėjo nuo savo vyro mirties. Tuo metu ji galėjo turėti apie 
penkiasdešimt dvejus ar penkiasdešimt trejus metus, tačiau 
būdama sveika, apkūni, dar iki šiol išsaugojo šiek tiek savo 
jaunystės grožio. Kaip apdaras, taip ir kambariai liudijo apie jos 
našlysię. Audiniai, sienos, baldai - viskas buvo niūru. Tik viršum 
tam tikro baldakimo ties karališkuoju krėslu sienoje buvo 
nutapyta skaisti vaivorykštė, o aplink ją graikiškai parašytas 
šūkis, kurį kadaise buvo sugalvojęs Fransua I: Phos pherei te kai 
aithren, kuris išvertus maždaug skambėtų šitaip: “Ji skleidžia 
šviesą ir giedrą“. Tuo metu krėsle miegojo karalienės numylėta 
mažytė levretė, pavadinta mitologiniu Febės vardu, kurią jai buvo 
padovanojęs žentas, Navaros karalius. 

Tą valandėlę, kai karalienė motina atrodė labai susimąsčiusi ir 
jos karminu dažytos lūpos lėtai, neryžiingai šypsojosi, staiga 
kažkoks vyras atidarė duris, pakėlė  užuolaidą, įkišo savo 
išblyškusį veidą ir ištarė: 

- Blogi reikalai. 

Katerina pakėlė galvą ir pažino kunigaikštį de Gizą. 

- Kodėl blogi reikalai? - paklausė ji. - Ką jūs norite pasakyti, 
Henrikai? 

- Aš noriu pasakyti, ad karaliui labiau negu kada nors 
apsuko galvą tie prakeikti hugenotai ir jeigu mes lauksime jo 
išvykimo, tai turėsime laukti dar labai ilgai, galbūt visą gyvenimą. 

- Kas gi atsitiko? - paklausė Katerina ramiu kaip visuomet 
veidu, nors prireikus mokėdavo parodyti kitokius savo jausmus. 

- Aš ką tik buvau pas jo didenybę ir gal dvidešimtą kartą 
pradėjau kalbą apie tai, ar ilgai dar reikės mums kęsti visus 
tuos akibrokštus, kuriuos leidžia sau tic naujojo tikėjimo 
išpažinėjai nuo to laiko, kada buvo sužeistas jų admirolas. 

- Ir ką jums atsakė mano sūnus? - paklausė Katerina. 

- Jis man atsakė: “Kunigaikšti, liaudis, žinoma, įtaria, kad jūs 
surengėte pasikėsinimą prieš mano antrąjį tėtėą admirolą; ginkitės, 
kaip išmanote. O jeigu mane ims pulti, tai aš pats mokėsiu 
apsiginti..." Po tų žodžių jis nusigręžė nuo manęs ir nuėjo šerti 
savo šunų. 

- O jūs nepandėte jo sulaikyti? 

- Bandžiau, bet karalius pažvelgė į mane taip, kaip jis tik 
vienas moka, ir atsakė jums gerai pažįstamu balsu: “Kunigaikšti, 
mano šunes išalko, o jie ne žmonės, ir aš negaliu versti jų laukti..." 
Po tų žodžių aš atėjau jus įspėti. 

- Ir gerai padarėte, - tarė karalienė motina. 

- Ką gi dabar nuspręsim? 

- Pabandyti dar kartą. 

- O kas tai padarys? 

- Aš. Ar karalius vienas? 

- Ne. Jis su Tavanu. 

- Palaukite manęs čia. Arba dar geriau - sekite iš tolo mane. 

Katerina atsikėlė ir nuėjo į kambarį, kuriame ant turkiškų 
kilimų ir aksominių pagalvių gulėjo mėgstamieji karaliaus kurtai. 
Ant kartelių, įmūrytų į sieną, tupėjo du ar trys rinktiniai sakalai 
ir nedidelė medšarkė, kuri suteikdavo Karoliui IX pramogą, 
gaudydama smulkiuosius paukštelius Luvro ir veisiamuose Tiuilri 
soduose. 

Eidama karalienė motina nutaisė susikrimtusį veidą, per 
kurį riedėjo neva paskutinė, o iš tikrųjų pirmoji ir vienintelė 
ašara. 

Ji tylutėliai prisiartino prie Karolio IX, kuris dalijo savo šunims 
lygiais gabalais supjaustytą pyragą. 

- Sūnau! - tarė Katerina, ir jos balsas sudrebėjo taip natūraliai, 
kad karalius krūptelėjo. 

- Kas jums, ponia? - paklausė greit atsigręždamas karalius. 

- Mano sūnau, - atsakė Katerina, - aš prašau jus leisti man 
išvykti į kurią nors jūsų pilį, nesvarbu kurią, kad tik toliau nuo 
Paryžiaus. | 

- O kodėl gi, ponia? - paklausė Karolis IX, įsmeigdamas į 
motiną savo stiklinį žvilgsnį, kuris kartais verte perverdavo. 

- Todėl, kad protestantai mane kasdien vis labiau įžeidinėja, 
todėl, kad net šiandien aš esu girdėjusi, kaip jie grasino jums 
pačiam čia, Luvre, o aš nenoriu daugiau matyti tokių dalykų. 

- Bet, motule, juk buvo pasikėsinta prieš jų admirolą! - 
atsakė su giliausiu įsitikinimu Karolis IX - Niekšingas žudikas 
jau anksčiau juk atėmė gyvybę tų vargšų žmonių mylimam 
šauniajam de Mui. Prisiekiu savo gyvybe, motina, valstybėje juk 
turi būti teisingumas! 

- O, būkite ramus, sūnau, - tarė Katerina, - be teisingumo jie 
neapsieis; jeigu jūs neįgyvendinsite teisingumo, tai jie patys savaip 
jį įgyvendins: šiandien nužudys poną de Gizą, rytoj mane, o vėliau 
ir jus. 

- Šit kaip! - tarė Karolis IX, ir jo balse pirmą kartą nuskambėjo 
abejonė. - Jūs taip manote? 

- Ak sūnau, - tarė Katerina, visiškai pasiduodama audringai 
savo minčių srovei, - argi jūs nesuprantate, kad čia svarbu ne 
Fransua de Gizo ar admirolo mirtis, ne protestantų ar katalikų 
tikyba: kova vyksta dėl sosio, į kurį siekiama pasodinti Antuano 
Burbono sūnų vietoje Henriko II sūnaus? 

- Na na, motule, jūs vėl perdedate, kaip visuomet, - atsakė 
karalius. 

- Tai ką jūs manote daryti, sūnau? 

- Laukti, motule, tik laukti! Visa Žmogiškoji išmintis telpa tame 
žodyje. Didžiausias, stipriausias ir gudriausias tas, kas moka 
laukti. 

- Laukite, bet aš nelauksiu. 

Taip pasakiusi, Katerina padarė reveransą, priėjo prie durų ir 
norėjo grįžti į savo kambarius. 

Karolis LX ją sustabdė. 

- Tai ką gi aš turiu daryti, motule? - tarė jis. - Pirmiausia, aš 
esu teisingas ir nGriu, kad visi būtų manimi patenkinti. 

Katerina prisiartino prie jo. | 

- Eikite čia, grafe, - tarė ji Tavanui, kuris glostė karaliaus 
medšarkę, - ir pasakykite karaliui, kas, jūsų nuomone, darytina. 

- Jūsų didenybė leidžiate? - paklausė grafas. 

- Sakyk, Tavanai, sakyk! 

- Ką jūsų didenybė darote, kai medžioklėje puola šernas? 

- Velniai griebtų! Aš be baimės prisileidžiu jį artyn ir persmeigiu 
jam kaklą savo ragotine. 

- Vien tam, kad jis jūsų nesužeistų, - pridėjo Katerina. 

- Ir savo paties malonumui, - tarė karalius su tokiu atodūsiu, 
kuris rodė, kad valdovo drąsa greit pavirsdavo žiaurumu. - Bet 
žudydamas savo valdinius aš nejausčiau malonumo, 
nes hugenotai, šiaip ar taip, tokie pat mano valdiniai, kaip ir 
katalikai. | 

- Tada jūsų valdiniai hugenotai padarys taip, Ėaip tas šernas, 
kuriam neįsmeigiama į kaklą ragotinė, - tarė Katerina, - jie 
ištaršys jūsų sostą. 

- Na jau! Taip tik jums atrodo, - atsakė karalius, ir iš jo 
išvaizdos buvo matyti, kad jis nelabai tiki motinos pranašystėmis. 

- Argi jūs šiandien nematėte de Mui ir jo pakalikų? 

- Taip, aš juos mačiau, nes tik ką išsiskyriau su jais; bet ar jis 
iš manęs reikalavo ko nors neteisinga? Jis prašė nubausti 
mirtimi jo tėvo žudiką ir pasikėsintoją prieš admirolą! Argi 
mes nenubaudėme Mongomeri už mano tėvo ir jūsų vyro mirtį, 
nors toji mirtis buvo tiesiog nelaimingas atsitikimas? 

- Gerai, jūsų didenybe, - atsakė įsižeidusi Katerina, - nebe- 
kalbėkime apie tai. Jūsų didenybę globoja Dievas, kuris teikia 
Jums visas jėgas, išmintį ir pasitikėjimą, o aš, vargšė moteris, be 
abejo, Dievo apleista už mano nuodėmes, bijau ir nusileidžiu. 

Po tų žodžių Katerina atsisveikino antrą kartą ir pasitraukė, 
davusi įėjusiam kunigaikščiui Gizui ženklą pasilikti jos vietoje 
ir dar pabandyti perkalbėti karalių. 

Karolis IX nulydėjo akimis savo motiną, bet nebesulaikė jos, 
paskui jis ėmė glostyti šunis, švilpaudamas medžioklės dainelę. 

Staiga jis liovėsi švilpavęs ir tarė: 

- Mano motinos tikrai karališkas protas, ji niekad neabejoja. 
Nei iš šio, nei iš to imk ir išžudyk keletą tuzinų hugenotų vien už 
tai, kad jie atėjo ieškoti teisybės! Argi jie neturi tam teisės! 

- Keletą tuzinų! - sumurmėjo kunigaikštis Gizas. 

- A, jūs čia, pone! - tarė karalius, dėdamasis tik dabar jį 
pastebėjęs. - Taip, keletą tuzinų: nedidelis nuostolis! O, jei kas 
nors man pasakytų: “Jūsų didenybė iš karto nusikratysite visų 
savo priešų, ir rytoj nebeliks nė vieno, kas galėtų jums prikišti 
kitų mirtį!" - tada, žinoma, aš nė žodeliu neprieštaraučiau! 

- Jūsų didenybe... - buvo bepradedąs Gizas. 

- Tavanai, - pertraukė jį karalius, - nekamuokite Margo, 

patupdykite ją vėl ant kartelės. Jeigu ji vadinama mano sesers, 
Navaros karalienės, vardu, tai dar nereiškia, kad visi gali ją 
glamonėti. | 

Tavanas patupdė medšarkę ant kartelės ir ėmė Žaisti vieno 
kurto ausimis. 

- Bet, jūsų didenybe, - vėl pradėjo kunigaikštis Gizas, - jeigu 
jums pasakytų: “Jūs rytoj būsite išvaduotas nuo visų savo priešų". 

- Kokio gi šventojo užtarimu įvyktų toks stebuklas? 

- Šiandien rugpjūčio dvidešimt ketvirta, vadinasi, šventojo 
Baltramiejaus užtarimu. 

- Geras šventasis, - pastebėjo karalius, - jeigu leidosi gyvas kailį 
nudiriamas! 

- Tuo geriau! Kuo labiau jis buvo kankinamas, tuo daugiau 
pagiežos turi jausti savo budeliams. 

- Irjūs, pusbroli, savo dailute špaga su auksine rankena iki 
rytojaus išžudysite dešimt tūkstančių hugenotų! Cha-cha-cha! 
Prisiekiu giltine, na ir juokdarys gi jūs, ponas Gizai! 

Ir karalius nusikvatojo, tačiau kažkaip nenuoširdžiai, ir tas 
Juokas kraupiai aisimušė nuo kambario sienų. 

- Jūsų didenybe, vieną Žodį, vienintelį, - nenusileido 
kunigaikštis, nejučiomis sudrebėjęs nuo to nežmoniško kva- 
tojimo. - Viskas jau paruošia, tik duokite ženklą. Aš turiu šveica- 
rus, vienuolika šimtų bajorų. lengvąją kavaleriją, miestiečius; 
jūsų didenybė turite savo asmens sargybą, savo bičiulius, jus 
palaiko katalikiškoji diduomenė... Mūsų dvidešimt prieš vieną! 

- Na, jeigu jūs toks galingas, pusbroli, tai kurių velnių jūs man 
įkyrite iki gyvo kaulo... Imkitės, darykite, bet mane palikite 
ramybėje!... 

Ir karalius nusigręžė į savo šunis. 

Durų porijeros prasiskleidė, ir pasirodė Katerinos galva. 

- Viskas gerai, - sušnabždėjo ji kunigaikščiui, - laikykitės 
savo, jis nusileis. 

Portjera vėl nusileido; karalius nepastebėjo savo motinos ar 
bent dėjosi nepastebėjęs. 

- Tačiau aš turiu žinoti, - atsakė kunigaikštis Gizas, - ar elgda- 
masis pagal savo norą nepasielgsiu prieš jūsų didenybės valią? 

- Iš tikrųjų, pusbroli Henrikai, jūs tiesiog ant sprando man 
gulate, bet aš nepasiduosiu, kad jus skradžiai! Ką, ar aš ne 
karalius? 

- Kol kas dar ne, jūsų didenybe. Bet būsite rytoj, jeigu 
panorėsite. 

- Štai kaip! - nusistebėjo Karolis IX - Ir Navaros karalius, ir 
princas Kondė... būtų nužudyti čia... Luvre... Fui! 

Paskui pridūrė neaiškiai, vos suprantamai: 

- Kad taip už Luvro sienų, tada nieko nesakyčiau. 

- Jūsų didenybe! - sušuko kunigaikštis. - Šį vakarą juodu 
išeina patžti į miestą su jūsų broliu, Alansono kunigaikščiu. 

- Tavanai, - tarė karalius, puikiai vaidindamas susierzinusį, - 
ar jūs nematote, kad pykinate mano šunį! Eikš, Akteonai, eikš! 

Ir nebenorėdamas nieko girdėti Karolis IX išėjo į savo kambarį, 
o Tavanas ir kunigaikštis Gizas paliko kaip pirma, nežinodami, ar 
karalius jiems pritaria, ar ne. 

Tuo pačiu metu pas Kateriną Mediči vyko kiek kitokia scena; 
patarusi kunigaikščiui Gizui laikytis tvirtai, karalienė grįžo į savo 
kambarius ir čia užtiko visus asmenis, kurie paprastai būdavo 
pas ją tuo metu, kai ji ruošdavosi gulti. Karalienė sugrįžo ne 
nusiminusi, kaip buvo išeidama, o linksmutėlė. Labai maloniai ji 
leido išeiti savo damoms ir dvariškiams; netrukus su ja pasiliko 
viena Margarita, kuri sėdėjo ant skrynios prie atviro lango ir 
susimąsčiusi žiūrėjo į dangų. 

Jau du ar tris kartus, palikusi viena su savo dukterimi, kara- 
lienė motina buvo beprasižiojanti kažką pasakyti, bet kiekvieną 
sykį niūri mintis sulaikydavo krūtinėje jau jau beišsprunkančius 
žodžius. 

Tą valandėlę portjera pakilo, ir pasirodė Henrikas Navarietis. 

Mažytė levretė, miegojusi soste, pabudo ir šoko prie jo. 

- Tai jūs, sūnau! - ištarė krūptelėjusi Katerina. - Argi jūs 
vakarieniaujate Luvre? 

- Ne, ponia, - atsakė Henrikas, - aš su ponais Alansoniečiu ir 
Kondė eisiu pasibastyti po mieštą. Buvau beveik tikras rasiąs juos 
čia. 

Katerina nusišypsojo. 

- Eikite, ponai, eikite... Vyrams bepigu, jie gali bastytis kur tik 
nori... Argi ne, dukrele? 

- Tikrai, - atsakė Margarita, - laisvė - puikus ir viliojantis 
dalykas. 

- Jūs norite pasakyti, kad aš varžau jūsų aER- paklausė 
Henrikas, nusilenkdamas savo žmonai. . 

- Ne, pone, aš apgailestauju ne savo dalią, o visų E likimą. 

- Gal jūs aplankysite admirolą, sūnau? - pasiteiravo Katerina. 

- Taip, galbūt. 

- Nueikite, jūs parodysite gerą pavyzdį kitiems ir rytoj 

papasakosite man, kaip jis jaučiasi. 

- Aš būtinai nueisiu, ponia, kadangi jūs pritariate tam mano 
sumanymui. 

- Aš niekam nepritariu... - atsakė Katerina. - Kas dar ten?.. 
Neleiskite nieko. | 

Henrikas žengė prie durų, norėdamas išpildyti Katerinos 
įsakymą, bet tą pačią akimirką prasiskyrė portjeros, ir ponia de 
Sov įkišo savo gelionplaukę galvutę. 

- Ponia, atvyko parfumerininkas Renė, kurį jūsų didenybė 
liepėte pašaukti, - tarė ji. 

Katerina metė žaibišką žvilgsnį į Henriką Navarietį. 

Jaunasis princas paraudo ir beveik tuoj pat baisiai išblyško. 
Jis išgirdo savo motinos žudiko vardą! Pajutęs, kad jo susijau- 
dinimas atsispindi veide, jis pasitraukė į šalį ir atsirėmė į palangę. 

Mažoji levretė suurzgė, ir Luojau įėjo tas, apie kurį buvo pra- 
nešta, taip pat viena dama, turinti teisę įeiti be pranešimo. 

Pirmasis prie Katerinos prisiartino parfumerininkas Renė, 

perdėtai mandagus ir vergiškai lankstydamasis, kaip įpraię 
florencijiečiai tarnai; rankose jis laikė dėžutę, kurią tuoj atidarė, 
ir visi pamatė, kad jos skyreliuose pilna ET dėžučių ir visokių 
buteliukų. 
Antroji buvo Lotaringijos kunigaikštienė, vyresnioji Margaritos 
sesuo. Ji įėjo pro slaptas dureles iš karaliaus kabineto išbalusi 
ir drebanti. Katerina su ponia de Sov žiūrinėjo Renė atneštos 
dėžutės kosmetiką, todėl kunigaikštienė tikėjosi, kad karalienė jos 
nepastebės; ji priėjo ir atsisėdo prie Margaritos, šalia kurios sto- 
vėjo ir Navaros karalius, parėmęs galvą ranka, tartum peikė- 
damasis nuo kokio apsvaigimo. Bet Katerina atsigręžė ir tarė 
Margaritai: 

- Jūs galite eiti į savo kambarius, dukra, o jūs, sūnau, drožkite 
linksmintis į miestą. 

Margarita atsistojo, Henrikas taip pat pasisuko. 

Lotaringijos kunigaikštienė pagriebė Margaritos ranką. 

- Sese, - paskubomis, vos girdimai sušnabždėjo ji, - ponas de 
Gizas nori išgelbėti jūsų gyvybę, kaip jūs buvote išgelbėjusi jį: 
pasilikite čia, neikite namo! 

- Ką jūs sakote, Klod? - paklausė atsigręždama Katerina. 

- Nieko, mama. 

- Jūs kažką tyliai pasakėte Margaritai. 

- Aš pasakiau jai labanakt ir perdaviau Nevero kunigaikštienės 
linkėjimus. 


59 


- Kurgi ji dabar, toji gražuolė kunigaikštienė? 

- Pas savo svainį, poną de Gizą. 

Katerina įtariai pažiūrėjo į abi moteris, suraukė antakius ir 
įsakė: 

- Eikite čia, Klod! 

Klod paklausė. Katerina pagriebė ją už rankos. 

- Ką jūs jai pasakčte? Negalite nulaikyti liežuvio už dantų! - 
sumurmėjo įi, skaudžiai suspausdama dukters riešą. 

- Ponia, - kreipėsi į Margaritą Henrikas, kuris nors ir nieko 
negirdėjo, bet matė visą nebylią sceną, įvykusią tarp karalienės, 
Klod ir Margaritos, - ponia, suteikite man garbę ir leiskite 
pabučiuoti jūsų ranką. 

Margarita jam atkišo drebančią ranką 

- Ką ji jums pasakė? - sušnabždėjo Henrikas, lenkdamasis 
prie jos rankos. 

- Neišeiti. Dangaus vardu maldauju, neišeikite ir jūs. 

Tie žodžiai Žybtelėjo lyg žaibas, kurio šviesoje Henrikas įžiūrėjo 
visą sąmokslą 

- Tai ne viskas, - tarė Margarita. - Štai laiškas, kurį atvežė 
vienas Provanso bajoras. 

- Ponas de La Molis? 

- Taip. 

- Ačiū, - tarė jis, imdamas laišką ir slėpdamas jį po striuke. 

Praėjęs pro savo sumišusią žmoną, jis prisiartino prie 
florencijiečio ir uždėjo jam ranką ant peties. 

- Na, metrai Renė, kaip sekasi prekyba? 

- Neblogai, monsinjore, neblogai, - atsakė nuodytojas, 
klastingai šypsodamasis. 

- Kitaip ir būti negali, - tarė Henrikas, - kai esi visų Prancūzijos 
ir užsienio karūnuotųjų asmenų tiekėjas. 

- Išskyrus Navaros karalių, - įžūliai atkirto florencijietis. 

- Po perkūnais! Metrai Renė, jūsų tiesa; o juk mano vargšė 
motina, kuri taip pat pas jus pirkdavo, mirdama patarė ir man 
prireikus kreiptis į jus. Ateikite pas mane ryt ar poryt ir atneškite 
geriausių savo kvepalų. 

- Tas jūsų žingsnis bus tinkamai įvertintas, - nusišypsojo 
Katerina, - nes kalbama, kad... 

- Kad mano kišenės tuščios? - pertraukė ją juokdamasis 
Henrikas. - Kas jums tai pasakojo, motina? Ar tik ne Margo? 

- Ne, sūnau, - atsakė Katerina, - ponia de Sov. 

Kad ir kaip stengėsi susivaldyti Lotaringijos kunigaikštienė, 

bet nepajėgė ir staiga ėmė garsiai kūkčioti. Henrikas net 
neatsigręžė. 

- Sese, kas jums? - sušuko Margarita, puldama prie Klod. 

- Nieko, - atsakė Katerina, atsisiodama tarp abiejų jaunų 
moterų, - nieko jai nėra. Tai nervų priepuolis; gydytojas Mazilis 
pataria jai gydytis kvapniomis žolelėmis. 

Ir Katerina dar kartą, tik daug skaudžiau negu pirma, suspau- 
dė vyresniosios dukters ranką, paskui atsigręžė į jaunėlę ir tarė: 

- Margo, ar jūs negirdėjote, kad aš jau buvau jums pasiūliusi 
eiti į savo kambarius? Jei to nepakanka, aš įsakau. 

- Atleiskite, ponia! Linkiu jūsų didenybei labos nakties, - tarė 
išblyškusi, drebanti Margarita. 

- Tikiuos, kad jūsų linkėjimas išsipildys. Labanak, labanakt. 

Margarita išėjo svyruodama, veltui mėgindamas sugauti vyro 
žvilgsnį, bet tas nė neatsigręžė į jos pusę. | 

Valandėlę buvo tylu; Katerina žiūrėjo įsmeigusi akis į 
Lotaringijos kunigaikštienę, o šioji, nieko nesakydama, sudėjusi 
rankas, taip pat nenuleido žvilgsnio nuo motinos. 

Henrikas stovėjo nugara į jas, bet viską matė veidrodyje, dėda- 
masis besitepąs ūsus kvepiančiu tepalu, kurį jam ką tik buvo 
padavęs Renė. 

- O jūs, Henrikai, einate į miestą? - paklausė Katerina. 

- Ak, tiesa! - sušuko Navaros karalius. - Prisiekiu, aš visai 
buvau pamiršęs, kad Alansono kunigaikštis ir princas Kondė 
manęs laukia; tikriausiai tas nuostabus kvapas mane apsvaigino, 
ir aš nustojau atminties. Iki pasimatymo, ponia. 

- Iki pasimatymo! Rytoj jūs man papasakosite apie admirolą, 
taip? 

- Būtinai, ponia. Na, Febe, kas tau? 

- Febe! - nekantriai šūktelėjo karalienė motina. 

- Pašaukite ją, ponia, nes ji nenori manes išleisti iš kambario, 
- tarė Bearnietis. 

Karalienė motina atsikėlė ir palaikė kalytę už antkaklio, o Hen- 
rikas išėjo iš kambario tokiu giedru ir linksmu veidu, tartum šir- 
dies gilumoje visai nebūtų jautęs jam gresiančio mirties pavojaus. 

Katerina de Mediči paleido kalytę, kuri puolė vytis išėjusį, bet 
durys buvo jau uždarytos, todėl ji tik pakišo savo ilgą snukutį puo 
užuolaida ir tęsiamai, gūdžiai sustaugė. 

- Dabar, Šarlote, - tarė Katerina poniai de Sov, - atvesk poną 
de Gizą ir Tavaną - jie mano koplyčioje, ir visi drauge pabūkite su 
Lotaringijos kunigaikštiene: ji blogai jaučiasi. 

VII + 1572 METŲ RUGPJŪČIO DVIDEŠIMT KETVIRTOSIOS 
NAKTIS 


Kadangi “Keliarodės Žvaigždės" užeigoje keptos vištos buvo 
tiktai iškaboje, tai La Molis ir Kokonasas greit pabaigė savo kuklią 
vakarienę; Kokonasas pasisuko ant savo kėdės, ištiesė kojas, pasi- 
rėmė alkūne į stalą ir gurkšnodamas paskutinę stiklinę vyno 
paklausė La Molį; 

- Ar jūs tuojau eisite gulti? 

- Tiesą pasakius, labai norėčiau numigti, nes naktį mane gali 
pabudinti. 

- Mane taip pat, - tarė Kokonasas. - TIk aš manau, kad gulti 
neverta, nes tada atvykusiems pasiuntiniams teks laukti, kol mus 
prižadins. Geriau paprašykime kortų ir paloškime. Tokiu būdu 
mus ras visai pasiruošusius. 

- Mielai sutikčiau su jūsų pasiūlymu, pone, tačiau turiu per 
maža pinigų lošimui; vargu ar sukrapštysiu daugiau kaip šimtą 
auksinių ekiu; be to, tai visas mano turtas. Su jais aš turiu prasis- 
kinti kelią į gyvenimą. 

- Šimtas auksinių ekiu! - sušuko Kokonasas. - Ir jūs dar 
skundžiatės? Velniava! O aš, pone, turiu tik šešis. 

- Na jau, - suabejojo La Molis. - Aš mačiau, kaip jūs iš kišenės 
buvote ištraukęs piniginę, kuri man pasirodė ne tik pilna, bet ir 
išsipūtusi. 

- A, tie pinigai tai skola, kurią turiu atiduoti vienam senam tėvo 
draugui; įtariu, kad jis irgi hugenotas, panašiai kaip ir jūs. Taip, 
čia šimtas auksinių, - kalbėjo Kokonasas, plekšnodamas sau per 
kišenę, -bet jie visi priklauso Merkandonui; savų aš teturiu, kaip 
jau sakiau, tik šešis ekiu. 

- Tai kaipgi mudu lošime? 

- Aš kaip tik dėl to ir norėjau lošti, kad pinigų maža teturime. 
Žinote, mai: šovė į galvą viena mintis! 

- Kokia? 

- Mes abu atvykome į Paryžių tuo pačiu tiks!:? 

- Taip. 

- Kiekvienas iš mūsų turi galingą globėją? 

- Taip. 

- Kiekvienas pasitikime savuoju globėju? 

- Taip. 

- Man šovė į galvą lošti pirmiausia iš mūsų turimų pinigų, 
paskui iš pirmos malonės, kuria apdovanos mus karaliaus dvaras 

ar meilužė... 

- Puikiai sugalvota! - nusišypsojo La Molis. - Tačiai prisipažįstu: 
aš nesu toks azartiškas lošikas, kad visą savo gyvenimą statyčiau 
ant kortos, nes nuo pirmosios malonės, kurią gausite jūs arba aš, 
tikriausiai pareis visa mūsų ateitis. 

- Na gerai, palikime ramybėje pirmąją karaliaus dvaro malonę 
ir loškime iš pirmosios dovanos, kurią gausime iš meilužės. 

- Tam yra viena kliūtis, - atsakė La Molis. 

- Kokia? 

- Aš neturiu meilužės. | 

- Aš taip pat neturiu, bet tikiuosi netrukus įsitaisyti! Ačiū 
Dievui, tokiam vyrui iš stuomens ir liemens kaip aš moterų 
niekada nestigs. 

- Žinoma, pone Kokonasai, jums jų nestigs, bet aš nesu toks 
tikras savo pasisekimu meilėje, todėl būtų ne visai sąžininga statyti 
mano būsimąjį laimikį prieš jūsų. Loškime tik iš jūsų turimų šešių 
ekiu, o jeigu jūs juos praloštumėte ir norėtumėte lošti toliau, - 
prašau, nes jūs - bajoras, o bajoro Žodis vertas tiek pat kiek 
auksas. 

- Sutinku! - sušuko Kokonasas. - Puikiai pasakyta! Jūsų tiesa, 
pone: bajoro žodis vertas aukso, ypač jeigu tas bajoras turi 
pasitikėjimą karaliaus dvare. Taigi nemanykite, kad aš per plačiai 
užsimoju, siūlydamas lošti iš pirmosios dvaro dovanos, kurią 
tikriausiai ir gausiu. 

- Žinoma. jūs galite ją pralošti, bet aš negalėčiau išlošti, nes 
tarnaudamas Navaros karaliui nieko negaliu tikėtis iš kunigaikščio 
de Gizo. . p 

- Aha, bambizas! - sumurmėjo šeimininkas, šveisdamas savo 
seną šalmą. - Aš tuoj tave užuodžiau. 

Jis pertraukė darbą ir persižegnojo. 

- Štai kaip, vadinas, jūs iš tikrųjų esate?.. - pratarė Kokonasas, 
pašydamas tarno paduotas kortas. 

- Kas? 

- Protestantas. 

- Ar aš? 

- Taip, jūs. 

- Na tebūnie kad ir taip! - atsakė šypsodamasis La Molis. - Ar 
jums kas nors mumyse nepatinka? 

- O, ačiū Dievui, ne! Man visiškai vis tiek. Aš iš visos širdies 
nekenčiu protestantizmo, tačiau protestantų nė kiek; be to, jie 
dabar madoje. 

- Taip, - atšovė juokdamasis La Molis, - ir geriausias įrodymas 
- admirolo pasveikinimas iš arkebuzos! Ar mes lošime taip pat ir 
iš arkebuzos šūvių? 

- Iš ko norite, - atsakė Kokonasas. - Man kad tik lošti, o iš ko 
- vis viena. 

- Na tai loškime, - tarė La Molis, paimdamas savo kortas ir 
skirstydamas jas rankoje. 

- Taip, loškite ir neabejokite, jeigu aš praloščiau net visą šimtą 
ekiu, tai rytoj rytą jau turėčiau kuo užmokėti. 

- Vadinasi, pinigai jums ateis bemiegant? 

- Ne, aš pats eisiu jų paimti. 

- Kur? Pasakykite, ir aš eisiu kartu. 

- Į Luvrą. 

- Negi jūs šiąnakt dar grįšite į Luvrą? 

- Taip, šią naktį aš turiu asmenišką audienciją pas didįjį 
kunigaikštį de Gizą. 

Kai Kokonasas pasisakė eisiąs į Luvrą pinigų ieškoti, La 
Jurjeris liovėsi blizginęs savo šalmą ir priėjęs atsistojo už La Molio 
kėdės; jį galėjo matyti tik Kokonasas, kuriam šeimininkas ėmė 
rodyti kažkokius ženklus, bet pjemontietis visai jų nepastebėjo, 
nes šnekėjo ir buvo labai įsitraukęs į lošimą. 

- Tikri stebuklai! - šūktelėjo La Molis. - Jūs neklydote, 
sakydamas, esą mudu gimę po ta pačia žvaigžde. Aš taip pat 
šiąnakt turiu pasimatymą Luvre, tačiau ne su kunigaikščiu Gizu, 
o su Navaros karaliumi. 

- Ar žinote slaptažodį? 

- Taip. 

- O atpažinimo ženklą? 

- Ne. 

- O aš žinau. Mano slaptažodis... 

Po tų pjemontiečio žodžių La Jurjeris padarė tokį išraiškingą 
judesį, kad plepusis Kokonasas, tuo metu kilstelėjęs galvą. staiga 
nutilo, labiau išsigandęs to judesio, negu nusi:ninęs dėl praloštų 
trijų ekiu. Pamatęs nustebusį savo partnerio veidą, La Molis 
atsigręžė, bet užpakaly savęs pastebėjo tik šeimininką, 
sukryžiuotomis rankomis, užsidėjusį ant galvos šalmą, kurį prieš 
keletą minučių šveitė. 

- Kas jums? - paklausė La Molis Kokonasą. 

Kokonasas tylėdamas žiūrėjo čia į šeimininką, čia į savo 
partnerį, nieko nesuprasdamas, nors La Jurjeris vėl rodė 
kažkokius ženklus. 

La Jurjeris susiprato jam padėti. 

- Mat aš taip pat labai mėgstu kortas, - ėmė jis malti, - todėl 
priėjau pažiūrėti, kokiu būdu jūs laimėjote, o ponas Kokonasas, 
pamatęs ant mano, vargšo miestiečio, galvos kareivio šalmą, turbūt 
labai nustebo. 

- Iš tikrųjų, tai bent karingas veidas! - nusikvatojo La Molis. 

- Ak ponuli, - atsakė La Jurjeris, apsimesdamas jau dideliu 
geraširdžiu ir gūžtelėdamas pečiais, tartum pripažindamas savo 
menkystę, - mes juk ne narsuoliai, ir iš mūsų nėra ko laukti 
kariško šaunumo. Bepigu jums, drąsiems bajorams, spindėti 
paauksuotais šalmais ir plonytėm rapyrom, o mūsų darbas - 
tvarkingai budėti sargyboje... 

- Taip, taip! - pratarė La Molis, kurio eilė buvo pašyti kortas. - 
Jūs einate sargybą? 

- Taip, grafe, tenka: aš esu vieno miestiečių milicijos būrio 
seržantas, - aisakė La Jurjeris ir tuo metu, kai La Molis dalijo 
kortas, tyliai pasitraukė, pridėjęs pirštą prie lūpų, duodamas 
suprasti visai suglumusiam Kokonasui, kad jis prikąstų liežuvį. 

Nėra abejonės, kad dėl to perspėjimo Kokonasas pralošė ir 
antrą kartą beveik taip pat greitai kaip ir pirmą. 

- Štai ir visi jūsų šeši ekiu! Ar norite atsilošti būsimo 
praturtėjimo sąskaita? - paklausė La Molis. 

- Mielai, - tarė Kokonasas, - mielai. 

- Bet prieš tai aš norėčiau priminti, kad jūs sakėtės turįs 
pasimatymą su ponu de Gizu. 

Kokonasas pažvelgė į virtuvę ir pamatė, kad La Jurjeris žiūri į 
jį išsprogdinęs akis ir rodo jam tą patį ženklą: “Tylėk". 

“ - Taip, bet dar anksti. Geriau pašnekėkime apie jus, pone de La 
Moli. 

- Mano manymu, geriau pakalbėkim apie lošimą, nes, jeigu 
neklystu, aš vėl iš jūsų išlošiu šešis ekiu. 

- Velniava!.. Teisybė... Man visuomet sakydavo, kad 
hugenotams sekasi lošti. Ima noras pasicasyti hugenotu, velniai 
mane griebtų! 

La Jurierio akys užsidegė lyg žarijos, bet Kokonasas, įsigilinęs 
į lošimą, to nematė. 

- Pereikite pas mus, grafe, pereikite, - tarė La Molis, - ir nors 
jūsų atsivertimas įvyktų labai keistu būdu, mes jus mielai 
priimsime. 

Kokonasas pasikrapštė už ausies. 

- Jeigu būčiau tvirtai įsitikinęs, kad jums taip sekasi lošti dėl 

jūsų tikėjimo, duodu žodį... nes, šiaip ar taip, mišių aš ne taip jau 
laikausi įsikibęs, o ypač dabar, kai ir karalius nelabai jų laikosi... 

- Be to, mūsų tikėjimas toks gražus, toks paprastas, grynas!.. 
- tarė La Molis. 

- Ir, taip sakant, madoje, - pritarė Kokonasas, - ir.. atneša laimę 
kortuojant, nes - terauna mane šėtonas! - visi tūzai tenka tik 
jums, nors nuo pat lošimo pradžios aš jus seku: jūs lošiate 
sąžiningai, nesukčiaujate... Ne kitaip, kad protestantų tikėjimas * 
čia padeda... 

- Jūs skolingas man dar šešis ekiu, - ramiai pareiškė La Molis. 

-- Ak, kaip jūs mane gundote! - sušuko Kokonasas. - ir jeigu 
šiąnakt aš nebūsiu patenkintas ponu de Gizu... 

- Tada? 

- Tada rytoj paprašysiu jus pristatyti mane Navaros karaliui; 
būkite ramus: jeigu sykį pasidarysiu hugenotas, tai būsiu aršesnis 
negu Liuteris, Kalvinas, Melanchtonas, negu visi pasaulio 
reformatai! 

- Cit! Jūs susibarsite su mūsų šeimininku, - perspėjo La Molis. 

- O, tikrai! - atsakė Kokonasas, pažvelgdamas į virtuvę. - Bet 
ne, jis mūsų negirdi: per daug užsiėmęs šiuo metu. 

- Ką gi jis daro? - paklausė La Molis, kuris iš savo vietos 
negalėjo jo matyti. 

- Jis kalbasi su... Teima mane velniai! Tai jis! 

- Kas jis? 

- Na, tas nakties paukštis, su kuriuo jis kuždėjosi, kai mudu 
atėjome, tas vyras su geltona striuke ir tamsiai rudu apsiaustu. 
Velniava! Koks karštuolis! Ei, La Jurjeri! Ar jūs kartais ne politika 
taip susidomėjęs? 

Bet šį sykį metras La Jurjeris atsakė jam tokiu energingu ir 
įsakmiu judesiu, kad Kokonasas, nugalėjęs savo silpnybę 
išmargintiems kartono lapeliams, atsikėlė ir nuėjo pas jį. 

- Kas gi jums darosi? - paklausė La Molis įkandin. 

- Jūs norėjote vyno, bajore? - tarė La Jurjeris, greitai 
nutverdamas Kokonaso ranką. - Tuojau jums bus paduota. 
Greguarai, vyno ponams! 

"Paskui sušnabždėjo Kokonasui į ausį; 

- Tylėkite, dėl savo gyvybės, tylėkite! Kaip nors nusikratykite to 
draugo. 

La Jurjeris buvo toks išblyškęs, o geltonasis vyras toks 
paniuręs, kad Kokonasą nukrėtė šiurpas; jis atsigręžė į La Molį ir 
tarė: 

- Brangusis pone, prašau man atleisti. Vienu prisėdimu aš 
prakišau penkiasdešimt ekiu. Matyt, šį vakarą man nesiseka, ir aš 
bijau prasiskolinti iki ausų. 

- Labai gerai, pone, darykite, kaip norite, - atsakė La Molis. - 
Beje, aš ir pats su malonumu nusnūsiu valandėlę. Metrai La 
Jurjeri!.. 

- Ko grafas pageidaujate? 

- Jeigu Navaros karalius atsiųstų Žmogų pas mane, tai 
pabudinkite. Aš guisiu nenusirengęs, todėl kiekvieną akimirką 
būsiu pasiruošęs. 

- Aš irgi taip padarysiu, - tarė Kokonasas. - O kad jo aukštybei 
nereikėtų nė minutės laukti, jau dabar pasidarysiu ženklą. Metrai 
La Jurjeri, duokite man žirkles ir balto popieriaus. 

- Greguarai! - šūktelėjo La Jurjeris. - Balto popieriaus laiškui 
ir žirkles vokui susikirpti! 

“Iš tikro čia dedasi kažkas nepaprasta“, - pagalvojo 
pjemontietis. 

- Labanakt, pone Kokonasai! - tarė La Molis. - O jūs, 
šeimininke, būkite toks geras ir parodykite, kur mano kambarys. 
Sėkmės, bičiuli! 

Ir La Molis, lydimas šeimininko, dingo sraigtiniuose laiptuose. 
Tada paslaptingas vyras pasriebė Kokonasą už rankos, prisitraukė 
prie savęs ir ėmė skubiai kalbėti: 

- Pone, jūs šimtą kartų buvote beišduodąs paslaptį, nuo kurios 
pareina visos karalystės likimas. Garbė Dievui, kad jums vis laiku 
užčiaupdavo burną. Dar vienas Žodis, ir aš būčiau jus nušovęs iš 
arkebuzos. Dabar mes, laimei, vieni, todėl klausykite. 

- Kas jūs per vienas, kad drįsiate kalbėti su manimi tokiu 
įsakmiu tonu? - paklausė Kokonasas. 

- Ar jums kartais neteko ko nors girdėti apie tokį Morvelį? 

- Admirolo žudiką? 

- Ir kapitono de Mui. 

- Taip, žinoma, girdėjau. 

- Aš esu - Morvelis! 

- O! O! - nusistebėjo Kokonasas. 

- Taigi klausykite manęs. 

- Velniava! Žinoma, aš klausau jūsų. 

- Cit! - tarė Morvelis, pakeldamas pirštą prie burnos. 

Kokonasas ištempė ausis. | 

Tą minutę juodu išgirdo, kaip šeimininkas uždarė kažkokio 
kambario duris, paskui užšovė koridoriaus duris velke ir 

galvotrūkčiais atskubėjo prie abiejų pašnekovų. Jis padavė vieną 
kėdę Kokonasui, kitą Morveliui, ant trečios atsisėdo pats ir 
pranešė: : 

- Viskas uždaryta, pone de Morveli, dabar galite kalbėti. 

Sen Žermen I'Oserua varpinėje išmušė vienuolika. Morvelis 
skaičiavo dūžius, kurie gūdžiai virpėdami aidėjo tamsoje, ir kai 
nutilo paskutinysis, jis kreipėsi į Kokonasą, visiškai apdujusį nuo 
tų atsargumo priemonių, kurių griebėsi abu vyrai: 

- Pone, ar jūs geras katalikas? 

- Aš manau, kad taip, - atsakė Kokonasas. R 

- Atsidaves karaliui? - tesė Morvelis. 

- Visa širdimi ir siela. Man net atrodo, kad jūs mane įžeidžiate 
to klausdamas. 

- Dėl to nesiginčysime; jūs eisite su mumis. 

- Kur? 

- Jums tai nesvarbu. Pasikliaukite mumis. Bus sprendžiamas 
Jūsų pasisekimo ir galbūt gyvybės klausimas. 

- Įspėju jus, kad vidunaktį aš turiu būti Luvre. 

- Mes kaip tik ten ir eisime. 

- Manes laukia ponas de Gizas. 

- Mūsų taip pat. 

- Tačiau aš turiu atskirą slaptažodį, - tarė Kokonasas, 
apmaudaudamas, kad gali tekti pasidalyti savo audiencijos garbe 
su kažkokiu Morveliu ir metru La Jurjeriu. 

- Mes taip pat. 

- Bet aš turiu atpažinimo ženklą. 

Morvelis nusišypsojo, ištraukė iš po savo striukės saują balių 
audeklinių kryžių, vieną jų padavė La Jurjeriui, kitą Kokonasui, 
o trečią pasiliko sau. La Jurjeris, prisisegė savąjį prie šalmo, o 
Morvelis prie skrybėlės. 

- Štai kaip! - tarė nustebęs Kokonasas. - Vadinasi, ir 
pasimatymas, ir slaptažodis, ir atpažinimo ženklas bendras 
visiems? 

- Taip, pone, tai yra - visiems geriems katalikams. 

- Turbūt Luvre kokia šventė, karališka puota, ar ne? - sušuko 
Kokonasas. - Ir į ją nenori įsileisti tų šunų hugenotų?.. Gerai! 
Nuostabu! Per daug ilgai jie jau ten puikavosi! 

- Taip, Luvre šventė, - tarė Morvelis, - karališka puota, bet 
hugenotai bus į ją pakviesti... Dar daugiau: jie bus šventės 
didvyriai, jie užmokės už tą puotą ir, jeigu jūs tikrai norite būti tarp 
mūsų, mes pradėsime nuo to, kad eisime pakviesti svarbiausiąjį jų 

kovotoją, jų Gedeoną!, kaip jie sako. 

- Poną admirolą? - sušuko Kokonasas. 

- Taip, senį Gasparą, į kurį nepataikiau kaip koks mulkis, nors 
šoviau iš paties karaliaus arkebuzos. | 

- Štai kodėl, pone bajore, aš šveičiau savo šalmą, aštrinau 
špagą ir galandau peilius, - gergždžiančiu balsu ištarė La Jurjeris, 
apsitaisęs kautynių apranga. | 

Po tų žodžių Kokonasas sudrebėjo ir išblyško kaip drobė: jis 
pradėjo suprasti. 

- Kaip? Iš tikrųjų? - sušuko jis. - Šita šventė, puota... tai... 
reiškia... 

- Jūs labai nenuovokus, pone, - tarė Morvelis, - tuoj matyti, kad 
jums eretikų atžarumas dar taip neįkyrėjo kaip mums. 

- Jūs iš tiesų pasiryžę eiti pas admirolą ir... - ištarė Kokonasas. 

Morvelis nusišypsojo, privedė Kokonasą prie lango ir tarė: 

- Žiūrėkite, ar matote gatvės gale, aikštelėje, už bažnyčios, 
žmonių būrį, kuris tylomis rikiuojasi tamsoje? 

- Taip. 

- Visi to būrio vyrai prie kepurių turi prisisegę kryžius, kaip 
metras La Jurjeris, jūs ir aš. 

- Na ir kas? 

- Tie vyrai - tai mažųjų kantonų šveicarų dalinys, 
vadovaujamas Tokeno; žinote, kad mažųjų kantonų gyventojai - 
visi karaliaus bendrai. 

- Oho! - ištarė Kokonasas.. 

- Dabar pažiūrėkite į tuos raitelius, kurie joja krantine, ar 
pažįstate jų viršininką? 

- Iš kur aš galiu jį pažinti? - tarė jaudindamasis Kokonasas. - 
Juk aš tik šį vakarą atsiradau Paryžiuje. 

- Tai tas, su kuriuo jūs vidunaktį turite pasimatyti Luvre. 
Matote, jis joja ten ir lauks jūsų. | 

- Kunigaikštis Gizas? 

- Tas pats. Jį lydi Marselis, buvęs pirklių seniūnas, ir Šoronas, 
dabartinis seniūnas. Jie abu turi atvesti po vieną miestiečių dalinį; 
o štai ir mūsų kvartalo kapitonas įsuka į gatvę; žiūrėkite, ką jis 
darys. 

- Jis beldžia į kiekvienas duris. Bet kas ten yra ant tų durų. į 
kurias jis beldžia? 

- Baltas kryžius, jaunuoli; toks pat, kaip ir prie mūsų kepu- 
nių. Seniau būdavo pavedama Dievui atskirti, kas savas, kas 
svetimas, šiandieną mes esame mandagesni ir išvaduojame jį nuo 
to darbo. | | 

- Kur tik jis pabeldžia, durys atsidaro, ir išeina ginkluotas 
vyras. 

- Jis pasibels ir čia, ir mes taip pat išeisime. 

- Bet šitiek žmonių sukelti ir eiti žudyti vieno seno hugenoto! 
- nusistebėjo Kokonasas. - Velniava! Kokia gėda! Tai žmogžudžių, 
o ne kareivių darbas! | 

- Jaunuoli, - atsakė Morvelis, - jeigu jums grasu žudyti senius, 
galėsite pasirinkti jaunus. Užieks visiems, kokių tik kas nori. Jei 
niekinate durklą, galėsite naudotis špaga, nes hugenotai ne iš tų. 
kurie leidžiasi smaugiami nesigindami, be to, kaip žinote, visi jie 
- jauni ar seni - labai gajūs. 

- Tai ketinate juos visus išžudyti? - sušuko Kokonasas. 

- Visus. 

- Karaliaus įsakymu? 

- Karaliaus ir pono de Gizo įsakymu. 

- Kada? 

- Kai išgirsime Sen Žermen !'Oserua varpą. 

- Ak, tai dėl to tas malonus vokietis, tarnaująs Gizui.. kaip ten 
jis? 

- Ponas de Bemas? 

- Taip, jis. Tai dėl to Bemas liepė man bėgti į Luvrą, išgirdus 
pirmąjį pavojaus varpo dižį? 

- Tai jūs matėte Bemą? 

- Mačiau ir kalbėjau su įuo. 

- Kur? 

- Luvre. Jis mane įvedė, pasakė slaptažodį ir... 

- Žiūrėkite. 

- Velniavai! Tai jis pats. 

.- Ar norite su juo pakalbėti? 

- Prisiekiu savo išganymu! Būtų gerai. 

Morvelis tyliai atidarė langą. Iš tikrųjų pro šalį žygiavo Benas 
su dvidešimčia miestiečių. 

- Gizas ir Lotaringija! - ištarė Morvelis. 

Bemas atsigręžė ir, supratęs, kad buvo kreiptasi į jį, prisiartino 
prie lango. 

- A, tai jūs, pone de Morfeli. 

- Taip, aš; ko jūs ieškote? 


70 


- Aš ieškau “Geliarodės Švaigšdės" užeigos ir noriu įsbėti tokį 
boną Gogonasą. 

- Štai aš, pone Bemai! - atsiliepė jaunuolis. 

- Al Gerai, gerai... Ar jūs basiruošęs? 

- Taip, ką reikia daryti? 

- Fiską, ką pasakys bonas de Morftelis. Jis būti geras gatalikas. 

- Girdite? - tarė Morvelis. 

- Taip, - atsakė Kokonasas. - O jūs, pone Bemai, kur einate? 

- Aš?.. - nusijuokė Bemas. 

- Taip. jūs! 

- Aš eiti pasakyti fieną šodį admirolui. 

- Dėl visa ko pasakykite jam du žodžius, - patarė Morvelis, - bet 
taip, kad atsistojęs po pirmojo, jis jau tikrai neatsistotų po antrojo. 

- Būgite ramus, bonas Morfeli, būgite ramus ir gerai man 
išmangštingite šitą jauną fyruką. 

- O, nebijokite, visi Kokonasai puikūs pėdsekiai ir geros veislės 
medžiokliniai šunys. 

- Sudief. 

- Laimingos kelionės. 

- Ojūs? 

- Tik pradėkite medžioklę, mes spėsime pačiam aliojimui. 

Bemas nuėjo, ir Morvelis uždarė langą. 

„ - Girdėjote, jaunuoli? - paklausė Morvelis. - Jeigu turite kokį 
asmenišką priešą, nors jis būtų ir ne visai hugenotas, įtraukite į 
sąrašą: tarp kitų ir jis tiks. 

Kokonasas, visiškai išmuštas iš vėžių to, ką matė ir girdėjo. 
žiūrėjo. pakaitomis čia į šeimininką, kuris iš anksto stengėsi 
karingai atrodyti, čia į Morvelį, kuris ramiai traukė iš kišenės 
kažkokį popierių. 

- Štai mano sąrašas: trys šimtai. Tegu šiąnakt kiekvienas geras 
katalikas padaro dešimtąją dalį to, ką aš nuveiksiu, ir rytoj visoje 
karalystėje neliks nė vieno hugenoto! 

- Citl - tarė La Jurjeris. 

- Kas yra? - vienu balsu paklausė Kokonasas ir Morvelis. 

Sen Žermen !'Oserua bokšte pasigirdo pirmas pavojaus varpo 
dūžis. 

- Signalas! - sušuko Morvelis. - Vadinasi, pradedama 
anksčiau? Man buvo sakę, kad lygiai dvyliktą... Juo geriau! Dievo 
ir karaliaus garbei geriau, kada laikrodis skuba negu vėluoja. 

Iš tikrųjų buvo girdėti, kaip gūdžiai aidėjo bažnyčios varpas. 
Tuojau pokštelėjo pirmas šūvis, ir beveik tą pačią valandėlę keletas 

deglų kaip žaibas nušvietė Arbr Seko gatvę. 

Kokonasas perbraukė delnu per išprakaitavusią kaktą. 

- Prasidėjo! - sušuko Morvelis. - Pirmyn! 

- Palaukite, palaukite! - tarė šeimininkas. - Ruošies į žygį, 
užtikrink savo namų saugumą, kaip sakoma kare. Aš nenoriu, 
kad, man nesant, pasmaugtų mano žmoną ir vaikus: čia yra 
vienas hugenotas. 

- De La Molis? - sušuko pašokęs Kokonasas. 

- Taip! Eretikas įlindo tiesiai liūtui į nasrus. 

- Kaip! Jūs užpulsite savo gyventoją? - tarė Kokonasas. 

- Pirmiausia jam ir galandau savo rapyrą. 

- Oho! - ištarė pjemontietis, suraukdamas antakius. 

- Iki šiol aš pjaudavau tik triušius, antis ir viščiukus, - atšovė 
garbingasis smuklininkas, - tai nelabai ir Žinau, kaip Žudyti 
žmogų. Pasimankštinsiu jį nudaigodamas. Jeigu ir ne visai-gerai 
man pavyktų, tai bent niekas nematys ir nesijuoks. 

- Velniava! Tai žiauru! - pasipriešino Kokonasas. - Ponas de La 
Molis mano bendras, jis valgė su manimi vakarienę, lošė su 
manimi kortomis. 

- Taip, bet La Molis - eretikas, - atkirto Morvelis, - jis 
pasmerktas; ne mes, tai kiti jį nužudys. 

- Neužmirškite, kad jis iš jūsų išlošė penkiasdešimt ekiu, - 
pridėjo šeimininkas. 

- Teisybė, atsakė Kokonasas, - bet visai garbingai, aš esu tuo 
įsitikinęs. 

- Garbingai ar ne, bet jums vis tiek reikės užmokėti, o jeigu aš 
Jį nudėsiu, tai viskas bus baigta. 

- Na, pasiskubinkime, ponai! - sušuko Morvelis. - Šaukite iš 
arkebuzos, durkite rapyra, smokite plaktuku ar šiaip kokiu 
gelžgaliu, žodžiu, kuo tik norite, bet pribaikime jį greičiau, jeigu 
norime laiku, kaip prižadėjau, nueiti pas admirolą padėti Gizui. 

Kokonasas atsiduso. 

- Aš bėgu! - sušuko La Jurjeris. - Palaukite manęs. 

- Velniava! - sušuko Kokonasas. - Jis prikankins tą vargšą 
vaikiną ir galbūt apvogs. Eisiu ir aš, kad prireikus galėčiau jį 
pribaigti ir sukliudyčiau smuklininkui paimti jo pinigus. 

Paskatintas tos kilnios minties Kokonasas puolė į laiptus 
paskui metrą La Jurjerį ir greit jį pavijo, nes kuo aukščiau 
šeimininkas kopė, tuo labiau lėtino žingsnį: matyt, prabilo jo 
sveikas protas. 

Tą valandėlę, kai jis, Kokonaso lydimas, priėjo prie durų, 

gatvėje nuaidėjo keli šūviai. Buvo girdėti, kaip La Molis iššoko iš 
lovos ir po jo kojomis sugirgždėjo grindys. 

- Velnias! - sumurmėjo La Jurjeris, šiek tiek nerimasiaudamas. 
- Man rodos, jis pabudo! 

- Atrodo, kad taip, - tarė Kokonasas. 

- Juk jis ginsis? 

- Gali. Klausykite, metrai La Jurjeri, tai būtų juoko, jeigu jis jus 
užmuštų. 

- Hm. hm, - krenkštelėjo šeimininkas. 

Bet turėdamas rankoje gerą arkebuzą jis atgavo drąsą ir spyriu 
išlaužė duris. 

Jie pamatė La Molį, kuris vienplaukis, bet apsirengęs, stovėjo 
už lovos, laikydamas dantyse špagą, o kiekvienoje rankoje po 
pistoletą. Ė 

- Oho! - tarė Kokonasas, išplėsdamas šnerves kaip plėšrus 
žvėris, užuodęs kraują. - Čia jau įdomu, metrai La Jurjeri. Na, ką 
jūs! Pirmyn! 

- A, atrodo, kad tai užpuolimas! - sušuko Žėruojančiomis 
akimis La Molis. - Tu, niekše! 

Metras La Jurjeris nieko neatsakė, tik pridėjo arkebuzą prie 
peties ir ėmė taikyti į jaunuolį. Bet La Molis, sekęs jo judesius, 
staiga pritūpė, pasigirdo šūvis, ir kulka pralėkė viršum jo galvos. 

- Pas mane, pone de Kokonasai, pas mane! - sušuko La Molis. 

- Pas mane, pone Morveli, pas mane! - šaukė La Jurjeris. 

- Iš tiesų, pone La Moli, - pareiškė Kokonasas, - visa, ką aš 
galiu padaryti šiuo atveju, tai nesioti prieš jus. Atrodo, kad šią 
naktį karaliaus vardu naikinami visi hugenotai. Gelbėkitės pats 
kaip galėdamas. 

- O išdavikai: Žmogžudžiai! Šit kaip! Gerai, palaukite! 

Ir La Molis prisitaikęs paspaudė vieno pistoleto gaiduką. La 
Jurjeris, visą laiką nenuleidęs nuo jo akių, suskubo atšokti į šalį, 
bet Kokonasas, nesitikėdamas tokio atsakymo, liko stovėti vietoje, 
ir kulka kliudė jam petį. 

- Velniava! - sušuko jis, grieždamas dantimis. -- Nori susikibti 
su manimi? Sutinku! 

Ir, ištraukęs rapyrą, puolė La Molį. 

Jo vieno La Molis, be abejonės, būtų laukęs, Tačiau už 
Kokonaso stovėjo La Jurjeris, kuris vėl užtaisė savo arkebuzą, be 
to, skubėdamas smuklininkui į pagalbą, laiptais visom keturiom 
bėgo Morvelis. Todėl La Molis šoko į kabinetą šalia jo kambario ir 
užšovė duris. 

- Ak nenaudėlis! - sušuko įniršęs Kokonasas daužydamas 
rapyros rankena duris. - Palauk gi. palauki Aš tavo kūne 
padarysiu tiek pat skylių, kiek ekiu tu šį vakarą iš manęs išiošei! 
Aš atėjau, kad tau nereikėtų kankintis! Kad tavęs neapvogtų! O tu 
atsilygini, paleisdamas kulką į petį! Palauk, gaišena, palauki 

Tuo metu metras La Jurjeris prisiartino ir savo arkebuzos 
buože suskaldė duris į šipulius. Kokonasas šoko į kabinetą, bet 
atsitrenkė kakta į sieną: kabinetas buvo tuščias, o langas atviras. 

- Matyt, bus iššokęs pro langą, - tarė šeimininkas, - - kadangi čia 
penktas aukštas, tai jis užsimušė. 

- Arba pabėgo gretimo namo stogu, - tarė Kokonasas, 
apžergdamas palangę ir rucšdamasis sekti priešą slidžiu ir staigiai 
nuolaidžiu stogo pakraščiu. 

Bet Morvelis ir La Jurjeris prišoko prie jo ir nutempė į kambarį. 

- Jūs iš galvos išėjotei - sušuko jie abu kartu. - Užsimušite! 

- Na iau! - atkirto Kokonasas. - Aš kalnietis, papratęs bėgioti po 
ledynus. Be to, jei Žmogus mane sykį įžeidė, tai aš įlipsiu paskui 
4į į dangų ar nusileisiu į pragarą, kokiu keliu jis ten bepatektų. 
Leiskite mane! 

- Klausykite, - tarė Morvelis, - arba jis užsimušė, arba jau toli 
nuo čia. Eikite su mumis; jei tas ir išspruks iš jūsų rankų, tai 
rasite tūkstantį kitų jo vietoje. 

- Teisingai sakoiei - suriaumojo Kokonasas. - Mirtis 
hugenotams! Aš turiu keršyti, ir kuo greičiau, tuo geriau. 

Ir visi trys nubildėjo laiptais žemyn, kaip sniego griūtis nuo 
kaino. 

- Pas admirolą! - riktelėjo Morvelis. 

- Pas admirolą! - pakartojo La Jurjeris. 

- Tebūnie pas admirolą, jeigu norite, - sutiko Kokonasas. 

Jie visi trys išbėgo iš “Keliarodės Žvaigždės" užeigos, palikę ją 
saugoti Greguarui bei kitiems tarnams, ir pasuko į Betizi gatvę, 
kur gyveno admirolas; liepsnos šviesa ir arkebuzų šūviai rodė 
jiems kelią. 

- Ei, kas ten? - sušuko Kokonasas. - Aure, žmogus be striukės 
ir be perpetinio raiščio. 

- Tai kažkoks bėgiys, - tarė Morvelis. 

- Jūs turite arkebuzas, šaukite į jį! - šaukė Kokonasas. 

- Na jau ne, aš savo paraką laikau geresniam laimikiui. 

- Tada jūs, La Jurjeri. 

- Palaukite, palaukite! - tarė smuklininkas taikydamas. 

- Taigi - laukite, o jis tuo metu pabėgs, - sušuko Kokonasas ir | 

pasileido paskui nelaimingąjį, kurį netrukus pavijo, nes tas jau 
buvo sužeistas. Nenorėdamas smogti į nugarą. jis suriko jam: 
“Atsigręžk, atsigręžk gi!“ Tą pačią akimirką nuaidėjo arkebuzos 
šūvis, pro Kokonaso ausis pradūzgė kulka, ir bėglys persivertė 
kūliais kaip kiškis, kurį, dumiantį iš visų jėgų. nušauna 
medžiotojas. 

Už Kokonaso nugaros pasigirdo pergalės šauksmas; 
pjemontietis atsigręžė ir pamatė La Jurjerį, mosuojantį savo 
arkebuza. 

- A, bent šį sykį aš padariau pradžią! 

- Taip, bet vos manęs kiaurai neperšovėte. 

- Pasisaugokite, bajore, pasisaugokite! - šūktelėjo La Jurjeris. 

Kokonasas atšoko atgal. Sužeistasis pasikėlė ant vieno kelio ir, 
degdamas kerštu, vos nepervėrė savo durklu Kokonaso, bet 
smuklininkas laiku įspėjo pjemontietį. 

- Ak gyvate! - sušuko Kokonasas, puolė sužeistąjį tr tris kartus 
suvarė jam į krūtinę savo špagą iki pat rankenos. 

- O dabar pas admirolą! Pas admirolą! - sušuko Kokonasas, 
palikęs priešmirtinių traukulių tampomą hugenotą. 

- Oho. mielas bajore, - tarė Morvelis, - atrodo, kad jus tie 
dalykai pradeda masinti! | 

- Iš tikrųjų, - atsakė Kokonasas. - Nežinau, ar parako kvapas 
mane svaigina, ar išvydęs kraują taip užsidegiau. bet, velniava, 
mane tiesiog traukte traukia žudyti. Kažkas panašu į žmonių 
medžioklę. Iki šiol aš medžiodavau tik meškas ir vilkus, bet, garbės 
žodis, žmonių medžioklė atrodo kur kas įdomesnė. 

Ir visi trys pasileido toliau. 


VIII + SKERDYNĖS 


Kaip jau anksčiau minėjome, rūmai, kuriuose gyveno 
admirolas, stovėjo Betizi gatvėje. Tai buvo didelis pastatas kiemo 
gilumoje; du jo sparnai rėmėsi į gatvę. Pro vienerius vartus ir 
dvejus vartelius mūriniame aptvare galima buvo patekti į kiemą. 

Kai mūsų trys Gizo šalininkai pasiekė Betizi gatvę (ji yra Fosė 
Sen Žermen I'Oserua gatvės tęsinys), jie pamatė, kad admirolo 
rūmus supo šveicarai, kareiviai ir ginkluoti miestiečiai. Dešinėje 
rankoje visi spaudė špagas, ietis arba arkebuzas, o kairėje kai 
kurie turėjo deglus, apšviesdami šią sceną kraupia, mirgančia 
šviesa; ji pagal deglus nešusiųjų judesius čia skleidėsi ant 

grindinio, čia šliaužė sienomis aukštyn arba švysčiojo viršum tos 
gyvos jūros, kurioje lyg Žaibai blykčiojo kiekvienas ginklas. Aplink 
rūmus - Tiršapo, Etjeno ir Berten Puarė gatvėse - vyko baisūs 
dalykai. Buvo girdėti pratisi klyksmai, poškėjo šūviai; retkarčiais 
koks nors nelaimingas hugenotas, pusnuogis, išbalęs, kruvinas, 
dideliais šuoliais, tarsi vejamas danielius, prabėgdavo kraupios 
šviesos apšviestą plotą, kuriame lyg demonai blaškėsi žmonės. 

Kokonasas, Morvelis ir La Jurjeris, džiaugsmingai sutikti dėl 
savo baltų kryžių. kurie buvo matomi iš tolo, vienu mirksniu 
atsidūrė uždususios ir besigrūdančios lyg gauja skalikų minios 
spūstyje. Jie, žinoma, nebūtų galėję prasisprausti, bet daugelis 
pažino Morvelį ir davė jam kelią. Kokonasas ir La Jurjeris 
neatsiliko nuo jo, taip visiems trims pasisekė įsiveržti į kiemą, 
kurio tiek vartai, tiek varteliai jau buvo išlaužti.. 

Kiemo viduryje, nedidelėje aikštelėje, nes žmogžudžiai iš 
pagarbos buvo pasitraukę nuo jo į šalį, stovėjo žmogus, pasirėmęs 
nuoga rapyra ir įsmeigęs akis į balkoną, kuris kyšojo prieš 
centrines stiklines rūmų duris kokių penkiolikos pėdų aukštyje 
nuo žemės. Tas žmogus nekantriai trypčiojo koja ir tarpais 
atsigręždamas klausinėjo arčiau jo stovinčius. | 

- Vis nieko, - murmėjo jis. - Nieko! Jį bus įspėję, ir jis bus 
pabėgęs. Kaip jums atrodo, diu Gastai? 

- Negalimas daiktas, monsinjore. 

 - Kodėl ne? Argi jūs man nepasakojote, kad prieš mūsų atėjimą 
kažkoks vienplaukis vyras su nuoga špaga rankoje atbėgo lyg 
vejamas, pasibeldė į duris ir buvo įleistas į vidų? 

- Taip, monsinjore, bet beveik tuo pačiu metu atvyko ir ponas 
de Bemas; jie išvertė vartus, apsupo rūmus. Tas vyras įėjo į vidų, 
bet išeiti jokiu būdu negalėjo. 

- Ar aš klystu, ar tikrai ten stovi de Gizas? - paklausė 
Kokonasas La Jurjerį. | 

- Taip, tai jis, didysis Henrikas de Gizas. Be abejonės, laukia, 
kol išeis admirolas, kad galėtų su juo susidoroti taip pat, kaip 
admirolas susidorojo su kunigaikščio tėvu. Kiekvienas sulaukia 
savo eilės, bajore, ir šiandien, ačiū Dievui, išmušė mūsų valanda. 

- Ei! Bemai! - sušuko savo galingu balsu kunigaikštis. - Ar dar 
nebaigei? 

Ir nekantrios kaip ir jis pats špagos galu išskėlė kibirkštis iš 
grindinio akmenų. i 

Tą akimirką rūmuose pasigirdo kažkoks riksmas, šiviai, 
smarkus kojų trypimas, ginklų žvangėjimas, ir vėl viskas nutilo. 

Kunigaikštis buvo bepuoląs į vidų. 

- Monsinjore, monsinjore, - tarė jam diu Gastas, artindamasis 
prie jo ir sustabdydamas. - Jūsų orumas reikalauja pasilikti čia ir 
laukti. 

- Tavo tiesa, diu Gastai! Ačiū, aš lauksiu. Bet, tiesą pasakius, 
aš mirtinai nekantrauju ir nerimstu. O jeigu jis paspruko! 

Staiga pasigirdo besiartiną žingsniai... Antrojo aukšto langai 
nušvito, tartum viduje būtų kilęs gaisras. 

Stiklinės durys, į kurias visą laiką Žžvilgčiojo kunigaikštis, 
atsidarė ar, tikriau pasakius, išlėkė, sudaužytos į šipulius, ir 
balkone pasirodė žmogus išblyškusiu veidu ir kruvinu 
atsilapojusiu kaklu. 

- Bemnai! Pagaliau ir tu! - sušuko kunigaikštis. - Na kaip? Kaip 
ten? 

- Štai, šia! - šaltai atsakė vokietis, pasilenkė ir vėl atsitiesė, lyg 
keldamas nelengvą naštą. 

- O kiti, kur kiti? - nekantriai paklausė kunigaikštis. 

- Giti paigia gitus. 

- O tu? Ką tu darai? 

- Aš? Tuojau pamatyti; pasitraugite truputis. 

Kunigaikštis žengė žingsnį atgal. 

Tą valandėlę galima buvo įžiūrėti, ką Bemas taip sunkiai kėlė 
aukštyn. 

Tai buvo senio kūnas. 

Jis pakėlė jį virš balkono, įsiūbavo ore ir numetė prie savo pono 
kojų. 

Duslus Žnegtelėjimas, kraujas, ištryškęs iš kūno ir aptaškęs 
aplinkui grindinį, išgąsdino visus, net ir patį kunigaikštį; tačiau 
greit smalsumas paėmė viršų, visi ėmė spraustis artyn, ir deglo 
šviesa sumirgėjo viršum aukos. Susispietusieji įžiūrėjo ir baltą 
barzdą, ir taurų veidą, ir mirties sustingdytas rankas. 

- Admirolas! - iš karto sušuko koks dvidešimt balsų ir tuoj 
nutilo. 1 

- Taip, admirolas. Tikrai jis, - tarė kunigaikštis, prieidamas prie 
lavono ir su slepiamu džiaugsmu žiūrėdamas į jį. 

- Admirolas! Admirolas! - pusbalsiu kartojo visi tos šiurpios 
scenos liudininkai, grūsdamiesi ir nedrąsiai artindamiesi prie šito 
didžiojo nugalabyto senio. 

- Aha, Gasparai, štai kur tu pagaliau! - tarė džiūgaudamas 
kunigaikštis de Gizas. - Tu liepei nužudyti mano tėvą, dabar aš tau 
keršiju! 

Ir jis įžūliai uždėjo koją ant protestantų didvyrio krūtinės. 

Tą pačią akimirką mirštančiojo akys sunkiai atsimerkė, jo 
sužalota, sukruvinta ranka susigniaužė paskutinį sykį, ir 
admirolas, vis taip pat nejudėdamas, atsiliepė gūdžiu lyg iš karsto 
balsu: 

- Henrikai Gizai, ateis diena, ir tu taip pat ant savo krūtinės 
pajusi žudiko koją. Ne aš nužudžiau tavo tėvą. Būk prakeiktas! 

Kunigaikštis išblyško, nejučia sudrebėjo, ir šaltis nukrėtė visą 
jo kūną; jis persibraukė ranka per kaktą, tarsi norėdamas nuvyti 
nuo saves klaikią šmėklą, paskui nuleido ranką ir prisivertęs dar 
kartą žvilgterėjo į admirolą: nužudytojo akys vėl buvo 
užsimerkusios, ranka sustingusi, o po tų baisiųjų žodžių, kuriuos 
ką tik ištarė jo lūpos, iš burnos pliūptelėjo juodas kraujas ir 
nudažė jo baltą barzdą. 

Kunigaikštis su kažkokiu beviltišku pasiryžimu iškėlė savo 
špagą. 

- Na, pone, ar jūs būti patenkintas? - paklausė jį Bemas. 

- Taip, šaunuoli, - atsakė Henrikas, - nes tu atkeršijai... 

- Už kunigaikštis Fransua, ar ne?.. 

- Už tikėjimą, - dusliai pridėjo Henrikas. - Na o dabar, - kreipėsi 
jis į šveicarus, kareivius ir miestiečius, susibūrusius kieme ir 
gatvėje, - prie darbo, draugai, prie darbo! 

- O, laba diena, pone Bemai! - iarė tada Kokonasas, su 
pasigėrėjimu prieidamas prie vokiečio, kuris tebestovėjo balkone 
ir ramiai šluostė savo špagą. 

- Tai jūs jį pasiuntėte į aną pasaulį? - džiūgaudamas sušuko La 
Jurjeris. - Kaip jūs tai padarėte, gerbiamasis? 

- O, liabai paprastai, liabai paprastai; jis būti girdėti triugšmą, 
atidaryti safo duris, o aš perdurti jį rapyra. Bet dar ne fiskas, man 
rodytis. kad Telinji dar liaikosi. aš girdšiu, kaip jis šaukti. 

Iš tikrųjų tuo metu iš rūmų pasigirdo pilnas nusiminimo 
riksmas, atrodė, kad šaukia moteris; viena iš šoninių galerijų 
nušvito rausvais liepsnos atšvaitais. Pro langus buvo matyti, kaip 
būrys žudikų vijosi du bėgančius vyrus. Vienas iš jų krito 
nušautas iš arkebuzos; kitas, pribėgęs prie atviro lango, be baimės 
šoko į kiemą, nors buvo aukštai ir apačioje laukė priešai. 

- Mušk! Mušk! - ėmė šaukti žmogžudžiai, matydami, kad auka 
gali pasprukti. 

Vyriškis pašoko ir pagriebė špagą, kuri, jam parpuolus, buvo 
iškritusi iš rankos ir, palenkęs galvą, pasileido pro susirinkusius: 
tris ar keturis iš jų pargriovė, vieną pervėrė savo špaga ir, 

apšaudomas iš pistoletų, keikiamas įtūžusių, nepataikiusių į jį 
kareivių, kaip žaibas nėrė pro Kokonasą, kuris laukė jo prie vartų 
su durklu rankoje. 

- Gavai! - sušuko pjemontietis, perdurdamas aštriais ir 
smailais ašmenimis jo ranką. 

- Niekšas! - aisakė bėglys ir smogė jam į veidą špagos aš- 
menimis, nes dėl susigrūdimo nebuvo kaip durti smaigaliu. 

- O, tūkstantis šėtonų! Tai ponas de La Molis! - sušuko 
Kokonasas. 

- Ponas de La Molis! - pakartojo La Jurjeris ir Morvelis. 

- Tai jis perspėjo admirolą! - sušuko keli kareiviai. 

- Mušk! Mušk! - buvo girdėti riaumojant iš visų pusių. 

Kokonasas, La Jurjeris ir koks dešimt kareivių šoko vytis La 
Molį, kuris, srūdamas krauju, apimtas to nepaprasto susijau- 
dinimo, leidžiančio žmogui įtempti paskutines jėgas, dūmė 
gatvėmis, vadovaudamasis tik savo nuojauta. Priešų žingsniai ir 
šūksniai užpakalyje ragino jį lyg pentinai žirgą; jis lėkė, tartum 
įgavęs sparnus. Kartais pro jo ausis prazvimbdavo kulka - tada.jis 
vėl paspartindavo lėtėjančius šuolius. Jo krūtinė nebeįkvėpdavo ir 
nebeiškvėpdavo oro, bet dusliai gargaliavo, maurojo. Prakaitas ir 
kraujas lašėjo nuo jo plaukų ir tekėjo per veidą. 

Netrukus jis pajuto. kad striukė varžo jo širdies plakimą, ir 
nuplėšė ją nuo savęs. Paskui špaga paliko per sunki rankai, ir jis 
nusviedė ją tolyn. Tarpais jam atrodė, kad budelių Žingsniai tolsta 
ir jis išsisuks iš jų rankų, tačiau kiti Žmogžudžiai, sutinkami 
kelyje, išgirdę šauksmus, mesdavo savo kruviną darbą ir puldavo 
paskui jį. Siaiga kairėje jis pastebėjo ramiai tekančią upę ir pajuto, 
kad didžiausias malonumas dabar būtų - šokti į ją lyg vejamam 
briedžiui, tačiau visomis šalto proto pastangomis jis susivaldė. 
Dešinėje stūksojo Luvras, niūrus, tvirtas, neįveikiamas, bet pilnas 
kažkokių duslių gūdžių garsų. Pakeliamuoju tiltu zujo kareiviai su 
šalmais ir šarvais, nuo kurių atsispindėjo šalta mėnulio šviesa. La 
Molis pagalvojo apie Navaros karalių, kaip anksčiau buvo pagal- 
vojęs apie Kolinji: tai buvo vieninteliai jo globėjai. Jis sukaupė 
paskutines savo jėgas, pažvelgė į dangų, tylomis pasižadėdamas 
priimti katalikybę, jeigu išsigelbės, gudrumu pailgino nuotolį nuo 
persekiotojų būrio kokia trisdešimčia žingsnių, pasileido tiesiai į 
Luvrą, įsimaišė ant tilto tarp kareivių, gavo smūgį durklu, 
nustydusiu išilgai šonkaulių, ir nors aplinkui skambėjo šauksmai: 
“Mušk! Mušk!", o sargybiniai buvo pasirengę kovai, kaip strėlė šovė 
per kiemą, atsidūrė prieangyje, užbėgo laiptais į trečią aukštą, 

pamatė pažįstamas duris ir atsirėmė į jas, daužydamas kojomis ir 
rankomis. 

- Kas ten? - tyliai paklausė moteriškas balsas. 

- O Dieve, Dieve! - sušnabždėjo La Molis. - Jie ateina... Šiai jie!.. 
Aš juos matau... Tai ašl.. Ašl.. 

- Kas jūs? - vėl paklausė balsas. 

La Molis prisiminė slaptažodį. 

- Navara! Navara! - sušuko jis. 

Durys tuojau atsidarė. Nieko nematydamas, net nepadėkojęs 
Žijonai, La Molis įsiveržė į prieškambarį, perbėgo koridorių, du ar 
tris kambarius ir pagaliau pateko į miegamąjį, kurį apšvietė 
palubėje kabanti lempa. 

Išpjaustinėtoje ąžuolinėje lovoje, už auksinėmis lelijomis 
išsiuvinėtų aksomo užuolaidų, gulėjo pusnuogė moteris, 
pasirėmusi alkūne, išplėstomis iš siaubo akimis. 

La Molis puolė prie jos. 

- Ponia! - sušuko jis. - Ten žudo, smaugia mano brolius!.. Mane 
taip pat nori nužudyti, pasmaugti. Ak, jūs karalienė... gelbėkite 
mane. 

Ir jis parkrito prie jos kojų, palikdamas ant kilimo platų kraujo 
lataką. 

Matydama prieš save klūpantį išblyškusį, susitaršiusį vyrą, 
Navaros karalienė išsigandusi pašoko lovoje, užsidengė veidą 
rankomis ir ėmė šauktis pagalbos. 

- Ponia, - tarė La Molis, bandydamas atsistoti, - dėl Dievo, 
nešaukite, nes jeigu jus kas išgirs, aš žuvęs. Mane persekioja 
žmogžudžiai, jie lipo laiptais paskui mane. Aš juos girdžiu... Štai 
Jie... štai... 

- Pagalbos! - kartojo paklaikusi Navaros karalienė. - Pagalbos! 

- Ak, jūs mane Žudote! - tarė netekęs vilties La Molis. - Mirti nuo 
tokio gražaus balso, nuo tokios dailios rankos! O, niekada 
nebūčiau patikėjęs. 

Tą pačią akimirką atsidarė durys, ir gauja uždususių, įtūžusių 
vyrų kruvinais ir parako apsvilintais veidais, ginkluotų 
arkebuzomis, alebardomis ir špagomis įsiveržė į kambarį. Jų 
priešakyje buvo Kokonasas; pasišiaušusiais rudais plaukais, 
žydromis, klaikiai iššokusiomis akimis, La Molio špagos perrėžtu 
kruvinu skruostu pjemontietis buvo baisus pasižiūrėti. 

- Velniava! - sušuko jis. - Štai jis, štai! A, pagaliau jis mūsų 
rankose! | 

La Molis veltui dairėsi aplink, ieškodamas kokio ginklo. Tada 

jis pažvelgė į karalienę ir jos veide pamatė nuoširdžią užuojautą. 
Jis suprato, kad tik ji viena gali jį išgelbėti, todėl puolė ir apkabino 
ją. 

Kokonasas žengė trejetą žingsių pirmyn ir savo ilgos rapyros 
galu dar sykį perdūrė priešo petį; keli lašai šilto, raudono kraujo 
kaip rasa išmargino baltas, iškvėpintas Margaritos paklodes. 

Pamačiusi kraują ir pajutusi drebant prie jos prisiglaudusį 
kūną, Margarita šoko su juo iš lovos į laisvą tarpą prie sienos. Ir 
kaip tik laiku: La Molis buvo visai netekęs jėgų, jis nebegalėjo nei 
bėgti, nei gintis. Jo pamėlynavęs veidas palinko ant jaunosios 
moters peties, o pirštai, mėšlungiškai kabindamiesi į ją, perplėšė 
ploną siuvinėtą batistą, kuris lyg koks banguciąs debesėlis supo 
Margaritos kūną. 

- Ak, ponia, - sumurmėjo jis vos girdimai, - gelbėkit mane!.. 

Daugiau jis nieko nebegalėjo pasakyti. Jo akys, apvilktos 
besiartinančios mirties tamsos, apsiblausė, pasunkėjusi galva 
atsilošė, rankos atsileido, kojos sulinko, ir jis susmuko į savo 
paties kraujo klaną, patraukdamas ir karalienę. 

Sujaudintas riksmų, apsvaigintas kraujo kvapo, suerzintas tik 
ką pasibaigusio įnirtingo vijimosi, Kokonasas ištiesė ranką į 
karališką alkovą. Dar akimirką, - ir jo špaga būtų pervėrusi La 
Molio, o gal ir Margaritos širdį. 

Matydama nuogus ašmenis, o svarbiausia tokį brutalų akiplė- 
šiškumą, Prancizijos karaliaus duktė išsitiesė visu Ggiu ir riktelėjo 
su tokiu siaubu, pasipiktinimu ir įniršiu, jog pjemontietis sustingo 
vietoje, apimtas keisto, neįprasto jausmo; žinoma, jeigu toji scena 
su tais pačiais veikėjais būtų užsitęsusi ilgiau, tai šitas jo jausmas 
būtų ištirpęs kaip rytinis sniegas balandžio mėnesio saulėje. 

Bet staiga atsivėrė sienoje paslėptos durys, ir į kambarį įbėgo 
kokių šešiolikos septyniolikos mietų jaunuolis, juodai apsirengęs, 
išbalęs, sutaršytais plaukais. 

- Nebijok, sesuo! - sušuko jis. - Aš, aš! Aš čia! 

- Fransua, Fransua! Gelbėk! - riktelėjo Margarita. 

- Alansono kunigaikštis! - sušnabždėjo La Jurjeris, 
nuleisdamas arkebuzą. 

- Velniava! Prancizijos karalaitis! - subambėjo Kokonasas, 
žengdamas žingsnį atgal. 

Alansono kunigaikštis apsidairė. Jis pamatė Margaritą palai- 
dais plaukais, gražesnę negu kada nors, prigludusią prie sienos, 
o aplink ją įnirtusius, prakaituotais veidais, apsiputojusiomis 

- Niekšai! - sušuko jis. 

- Gelbėkite mane, brolau! - bejėgiškai maidavo Margarita. - Jie 
nori mane nužudyti. 

Išbalęs kunigaikščio veidas užsiplieskė lyg ugnis. 

Jis buvo beginklis, tačiau sugniaužė kumščius ir žengė artyn 
prie Kokonaso ir jo bendrų, kurie ėmė trauktis, išsigandę 
žaibuojančių jaunuolio akių. 

- Gai jūs nužudysite ir Pranctzijos karalaitį? Ką?.. 

Būrys vis traukėsi. 

- Mano sargybos kapitone! Eikite šeni - riktelėjo jis. - įsakykite 
pakarti visus tuos plėšikus! 

Kokonasas, išsigandęs to beginklio jaunuolio labiau, negu būtų 
išsigandęs reiterių ar landsknechtų būrio, atsidūrė prie išėjimo. La 
Jurjeris lėkė laiptais žemyn lyg briedis, o kareiviai grūdosi 
prieškambaryje, stumdydami vienas kitą, nes durų plotis neatitiko 
jų karšto noro kuo greičiausiai išnerti laukan. 

Tuo metu Margarita instinktyviai užmetė ant apalpusio 
jaunuolio savo damastinę antklodę ir pasitraukė nuo jo. 

Kai paskutinis žmogžudys dingo, Alansono kunigaikštis atsi- 
gręžė ir, pamatęs, kad Margarita visa aptaškyta krauju, sušuko: 

- Sesele, tu sužeista? 

Jis puolė prie sesers taip sieniniai: kad kiekvienas būtų 
pasigėrėjęs šitokiu švelnumu, jeigu juo nebūtų dangstęsi stipresni 
Jausmai negu derėtų broliui. 

- Ne, - atsakė ji, - atrodo, kad aš nesužeista arba tik labai 
lengvai. 

- Tai iš kur tas kraujas? - paklausė kunigaikštis, drebančiomis 
rankomis liesdamas Margaritos kūną. 

- Nežinau. Vienas iš tų niekšų buvo mane sugriebęs, matyt, jis 
buvo sužeistas. 

- Buvo sugriebęs mano seserį! - šūktelėjo kunigaikštis. - O, kad 
tu būtum jį man parodžiusi pirštu, būtum pasakiusi, kuris taip 
padarė! Kad aš jį galėčiau surasti! 

- Citl - tarė Margarita. 

- Kodėl? - paklausė Fransua. 

- Jeigu jus kas pamatytų tokiu metu mano miegamajame... 

- Margarita, argi brolis negali užeiti pas savo seserį? 

Karalienė pažvelgė į Alansono kunigaikštį taip įdėmiai ir rūsčiai, 
kad jaunuolis pasitraukė nuo jos. 

- Taip, Margarita, teisingi tavo žodžiai, - pripažino jis. - Aš einu. 
Bet tu negali palikti viena tokią baisią naktį. Gal pašaukti Žijoną? 

- Ne, nieko nešauk, Fransua, ir eik tuo pačiu keliu, kuriuo 
atėjai. | 

Jaunasis princas paklausė. Vos tik jis išėjo, Margarita, 
išgirdusi už savo lovos dejavimą, puolė prie slaptųjų durelių ir 
užstūmė jas velke, paskui pribėgo prie įeinamųjų durų ir jas 
uždarė kaip tik tą minutę, kai kitame koridoriaus gale būrys šaulių 
ir kareivių lyg uraganas vijosi kitus hugenotus, gyvenusius Luvre. 

Atidžiai apsidairiusi, ar kambaryje tikrai nieko daugiau nėra, 
Margarita nuėjo už lovos, pakėlė damastinę antklodę, kuri buvo 
paslėpusi La Molį nuo Alansono kunigaikščio akių, vargais 
negalais ištempė nejudantį kūną į kambario vidurį ir, matydama, 
"kad nelaimingasis dar kvėpuoja, atsisėdo ant kilimo, padėjo jo 
galvą sau ant kelių ir apšlakstė veidą vandeniu, kad nelaimingasis 
greičiau atgautų sąmonę. 

Kai vanduo nuplovė dulkių, parako suodžių ir kraujo sluoksnį 
nuo sužeisiojo veido, Margarita pažino tą gražųjį bajorą, kuris, 
kupinas gyvybės ir vilčių, prieš tris ar keturias valandas buvo 
atėjęs prašyti jos pagalbos susitikti su Navaros karaliumi 
ir, palikęs jai pačiai didelį įspūdį, atsisveikino, sužavėtas jos 
grožio. 

Margarita suriko išsigandusi, nes dabar sužeistasis pažadino 
ne tik užuojautą, bet ir susidomėjimą; jis buvo jai ne svetimas, o 
beveik pažįstamas. Netrukus ji savo rankomis nuplovė visą gražų, 
bet išblyškusį. nuo skausmo sumenkusį La Molio veidą: 
drebėdama iš baimės ir beveik taip pat išblyškusi kaip jis, ji pridėjo 
ranką prie jo krūtinės: širdis tebeplakė. Tada ji ištiesė ranką ir 
pasiekė nuo gretimo stalelio buteliuką su uostomąja druska ir 
davė pauostyti La Moliui. 

Jis atsimerkė ir sušnabždėjo: 

- O viešpatie! Kurgi aš esu? 

- Išgelbėtas! Nusiraminkite, jūs išgelbėtas, - tarė Margarita. 

La Molis su vargu atgręžė savo akis į karalienę, kurį laiką 
godžiai žiūrėjo į ją, paskui sumurmėjo: 

- Ak, kokia jūs graži! | 

Ir tarsi apakintas tuojau užsimerkė, giliai atsidusdamas. 

Margarita tyliai šūktelėjo: jaunuolis išblyško dar labiau; ji 
pagalvojo, kad tai paskutinis jo atodūsis. 

- O Dieve, Dieve! Pasigailėk jo! - ištarė ji. 

Staiga kažkas smarkiai pabeldė į koridoriaus dutis. 

Margarita priklaupė, vis dar prilaikydama La Molį už pažastų. 

- Kas ten? - garsiai paklausė ji. 

- Ponia, tai aš, aš! - sušuko moteriškas balsas. - Aš, Nevero 
kunigaikštienė. 

- Henrietė! - sušuko Margarita. - O, nėra jokio pavojaus, tai 
draugė, suprantate, pone? 

La Molis didžiausiomis pastangomis priklaupė ant vieno kelio. 

- Pasistenkite nesugriūti, kol aš atidarysiu duris, - pasakė 
karalienė. 

La Molis pasirėmė ranka į grindis, norėdamas išlaikyti 
pusiausvyrą. 

Margarita buvo beeinanti prie durų, bet staiga sustojo, 
sudrebėjusi iš baimės. 

- O, tu ne viena! - sušuko ji, išgirdusi ginklų žvangėjimą. 

- Ne, su manimi dvylikos kareivių sargyba, kurią man paskyrė 
mano dieveris, ponas de Gizas. 

- Ponas de Gizas! - sumurmėjo La Molis. - O! Žmogžudys! 

- Tylėkite! - tarė Margarita. - Nė žodžio! 

Ji greit apsidairė, ieškodama, kur paslėpti sužeistąjį. 

- Kad taip špagą ar durklą! - šnabždėjo La Molis. 

- Ar gintis? Tai nieko nepadės. Ar negirdėjote? Jų dvylika, o jūs 
vienas. ' 

- Ne gintis, bet kad nepakliūčiau gyvas į jų rankas. 

- Ne, ne! - atsakė Margarita. - Aš jus išgelbėsiu. Ogi kabinetas! 
Eikime ten. 

La Molis sukaupė paskutines jėgas ir Margaritos palaikomas 
šiaip taip pasiekė kabinetą. Margarita įleido jį, užrakino ir 
slėpdama raktą į krepšelį sušnabždėjo jam pro duris: 

- Nešaukite, nedejuokite, nedūsaukite ir būsite išgelbėtas. 

Paskui užsimetė ant pečių chalatą ir priėjusi atidarė duris savo 
draugei, kuri puolė jai į glėbį. 

- Ak, ar jums neatsitiko nieko bloga. ponia? - paklausė ji. 

- Ne, nieko, - tarė Margarita, labiau susisiausdama chalatą, 
kad nebūtų matyti kraujo dėmių ant jos peniuaro. | 

- Tuo geriau, bet dėl visa ko aš paliksiu jūsų didenybei šešis 
sargybinius. Kunigaikštis de Gizas davė jų dvylika, kad jie 
parlydėtų mane namo, tačiau man tiek daug nereikia. Šeši 
kunigaikščio de Gizo sargybiniai šiąnakt atstoja visą pulką 
karaliaus kareivių. 

Margarita nedrįso atsisakyti; ji pastatė tuos šešis sargybinius 
koridoriuje ir atsisveikino su kunigaikštienė, kuri, lydima kitų 
šešių, sugrįžo į Gizų rūmus, kur gyvendavo, kai vyro nebūdavo 
Paryžiuje. 

IX + ŽUDIKAI 


Iš Navaros karalienės kambarių Kokonasas ne bėgo, bet 
"traukėsi". La Jurjeris irgi ne bėgo, bet dūmė. Pirmasis pasišalino 
kaip tigras, antrasis - kaip vilkas. 

Todėl La Jurjeris jau buvo Sen Žermen I'Oserua aikštėje, o 
Kokonasas tik išėjo iš Luvro. | 

La Jurjeris, atsidūręs su savo arkebuza tarp Žmonių, zujančių. 
ten ir atgal po aikštę, kur švilpė kulkos, o pro langus krito lavonai, 
vieni visai sveiki, kiti sukapoti į gabalus, ėmė būgštauti ir dairytis, 
kaip čia atsargiau parsiradus į savo smuklę, tačiau, išėjęs iš 
Averono gatvės į Arbr Seko skersgatvį, jis susidūrė su šveicarų ir 
lengvosios kavalerijos daliniu, kuriam vadovavo Morvelis. 

- Na, jūs jau baigėte? - sušuko Morvelis, pats prasimanęs sau 
pravardę - “Karališkasis galabytojas". - Grįžiate namo, šeimininke? 
O kokį velnią jūs padarėte su mūsų pjemontiečiu bajoru? Jam 
neatsitiko nieko bloga? Būdų gaila, nes jis laikėsi puikiai. 

- Kiek Žinau, nieko neatsitiko, - pasakė La Jurjeris, - tikiuosi, 
kad jis netrukus prisidės prie mūsų. 

- Iš kur jūs? 

- Iš Luvro. Turiu pripažinti, kad ten mus sutiko gana šiurkščiai. 

- Kas? | 

- Alansono kunigaikštis. Ar jis ne mūsų pusėje? 

- Monsinjoras Alansono kunigaikštis yra toje pusėje, iš kurios 
jis asmeniškai tikisi daugiau naudos; pasiūlykite jam pasielgti su 
abiem vyresniaisiais broliais kaip su hugenotais, jis kaipmat 
sutiks, bet su viena sąlyga: kad ant jo nekristų joks įtarimas. Ar 
jūs neisite kartu su šiais narsuoliais, metrai La Jurjeri? 

- O kur jie eina? 

- Nagi į Montorgei gatvę; ten gyvena vienas mano pažįstamas 
hugenotų pastorius su Žmona ir šešetu vaikų. Tie eretikai baisiai 
vislūs. Bus įdomu. 

- O jūs kur? 

- O! Čia į vieną vietelę. 

- Na nepalikite ir manes, - atsiliepė kažkieno balsas, nuo kurio 
Morvelis krūptelėjo. - Jūs žinote gerų vietelių, į kurias ir aš noriu 
patekti. 

- A, tai mūsų pjemontietis! - tarė Morvelis. 

- Ponas Kokonasas, - tarė La Jurjeris. - O aš maniau, kad jūs 
einate paskui mane. 

- Kad jus maras! Jūs skuodėte taip, jog negalėjau pavyti. Be to, 

aš truputį pasukau iš tiesaus kelio: norėjau įmesti į upę bjaurų 
vaikiščią, kuris visą laiką rėkė: “Šalin popiežininkus! Tegyvuoja 
admirolas!" Bet berniūkštis, atrodo, mokėjo plaukti. Jei nori prigir- 
dyti tuos niekšingus bambizus, tai mesk juos upėn kaip kačiukus 
- vos gimusius. 

- Tlesa, jūs sakėtės einąs iš Luvro? Tai jūsų hugenotas net ten 
buvo pasislėpęs? - paklausė Morvelis. 

- Taigi kad ten. 

- Aš paleidau į jį pistoleto šūvį tuo metu, kai jis admirolo kieme 
pasilenkė paimti špagos, bet nežinia, kaip atsitiko, kad 
nepataikiau. 

- Aš tai tikrai pataikiau, - pasigyrė Kokonasas. - Aš suvariau 
jam špagą į nugarą taip giliai, kad jos galas per kokius penkis co- 
lius buvo kruvinas. Be to, savo akimis mačiau, kaip jis krito į glėbį 
Margaritai... Graži moteris, velniai rautų! Tačiau prisipažįstu, bū- 
čiau labai patenkintas, sužinojęs, kad jis tikrai jau nebegyvas. 
Man rodos, tas vyriokas labai kerštingo būdo; visą gyvenimą jis 
griežtų prieš mane dantį. Taip! Jūs, rodos, sakėte kažkur besi- 
ruošiąs? 

- O jūs norite eiti su manimi? 

- Tiesiog nenoriu stovėti vietoje, velniava! Iki šiol nukoviau 
turbūt tik tris ar keturis... O kai tik atauštu, pradeda mausti petys. 
Na, pirmyn! | 

- Kapitone! - kreipėsi į būrio vadą. Morvelis. - Duokite man 
trejetą vyrų, o su likusiais eikite pas tą pastorių ir pasiųskite Jil 
aną pasaulį. 

Iš būrio atsiskyrė trys šveicarai ir prisijungė prie Morvelio. Abu 
būreliai sykiu nužygiavo į Tiršapo gatvę; iš čia lengvosios 
kavalerijos raiteliai ir šveicarai pasuko į Tonelri gatvę, o Morvelis, 
Kokonasas, La Jurjeris ir trys jų kareiviai perėjo Feronri, paskui 
Trus Vašo skersgatvius ir įsuko į Sent Avua gatvę. 

- Kurgi, po velnių, jūs mus vedaie? - tarė Kokonasas, kuriam 
nusibodo taip ilgai ir veltui žingsniuoti. 

- Aš jus vedu į puikų ir kartu naudingą žygį. Po admirolo Telinji 
ir hugenotų princo nieko geresnio nė negalėčiau jums pasiūlyti. 
Turėkite kantrybės. Mes vykstame į diu Šomo gatvę ir tuojau ją 
pasieksime. 

- Pasakykite, - paklausė Kokonasas, - diu Šomo gatvė, rodos, 
netoli Tamplio? 

- Taip, na ir kas7 

- Mat ten gyvena senas mūsų šeimos kreditorius, Lamberas 

Merkandonas; mano tėvas pavedė jam sugrąžinti šimtą auksinių, 
kuriuos ir turiu savo kišenėje. 

- Jums taikosi puiki proga atsiskaityti su juo, - tarė Morvelis. 

- Kaipgi? 

- Juk šiandien tokia diena, kai suvedamos senos sąskaitos. Ar 
jūsų Merkandonas hugenotas? 

- A! Dabar suprantu, - tarė Kokonasas. - Jis tikriausiai 
hugenotas. 

- Citi Mes jau vietoje. 

- Kieno tie dideli rūmai su paviljonu į gatvę? 

- Gizų. - 

- Tiesą pasakius, man reikėjo čia užeiti, nes atvykau į Paryžių 
per didžiojo Henriko malonę. Tai velniava! Šitame kvartale labai 
ramu, vos girdėti iš tolo šūviai; lyg būtum kaime. Visi drūmyja, kad 
juos kur kipšas! 

Iš tikrųjų net Gizų rūmuose, atrodo, buvo ramu, kaip visada. 
Visi langai uždaryti, tik paviljone, kuris patraukė Kokonaso dėme- 
sį, vos jam įėjus į gatvę, pro centrinio lango spragotines užuolaidas 
sklido šviesa. | 

Paėjęs keletą žingsnių už Gizų rūmų, Morvelis sustojo Pti 
Šantjė ir Katr Fis gatvių sankryžoje. 

- Štai čia gyvena tas. kurio mums reikia, - tarė jis. 

- Tas, kurio jums reikia... - pastebėjo La Jurjeris. 

- Jeigu atėjote su manimi, vadinasi, mums reikia. 

- Kaipgi čia? Tame name, atrodo, visi saldžiai miega... 

- Teisingai! La Jurjeri, jūs pasinaudosite savo padoraus žmo- 
gaus veidu, kurį dangus jums suteikė per klaidą, ir pabelsite į 
duris. Atiduokite arkebuzą ponui Kokonasui, jis jau seniai į ją 
žvilgčioja. Jeigu jus įleis, pasakykite, kad jums reikia pasikalbėti 
su jo malonybe ponu de Mui. 

- Aha! Suprantu. - tarė Kokonasas, - atrodo, kad ir jūs Tamplio 
kvartale turitė savo kreditorių. : 

- Taip ir yra, - tęsė Morvelis. - Taigi, La Jurjeri, jūs apsimesite 
hugenotu ir įspėsite de Mui apie viską, kas darosi mieste; jis 
drąsus vyras, išeis į gatvę... 

- O kai išeis? - pasiklausė La Jurjeris. 

- O kai išeis, aš paprašysiu jį sukryžiuoti savo špagą su 
manąja. 

- Prisiekiu sielos išganymu, taip ir turi elgtis šaunus bajoras! 
- pritarė Kokonasas. - Žinote, aš manau lygiai taip pat padaryti 
su Lamberu Merkandonu; o jeigu jis per senas kautis, tai 

išsauksiu kurį nors iš jo sūnų ar sūnėnų. 

La Jurjeris neprieštaraudamas ėmė belsti į duris. | 

Kai nakties tyloje nuaidėjo garsūs jo dūžiai, Gizų rūmuose atsi- 
darė durys, ir pro jas ėmė kyščioti galvos: tada visi pamatė, kad rū- 
mai atrodė ramūs todėl, kad jie buvo paversti tvirtove, saugojama 
patikimų kareivių. 

Galvos tuojau vėl pasislėpė, matyt, suprato, kas čia dedasi. 

- Tas jūsų de Mui čia ir gyvena? - pasiteiravo Kokonasas, 
rodydamas į narną, į kurį tebesibeldė La Jurjeris. 

- Ne, tai jo meilužės namas. 

- Velniava! Jūs labai maloniai su juo elgiatės! Suteikiate gali- 
mybę kautis mylimosios akivaizdoje! O mes pabūsime dvikovos 
teisėjais. Nors, tiesą sakant, man pačiam norėtųsi susiremti, nes 
petys degte dega. 

- O veidas? - paklausė Morvelis. - Jis taip pat gerokai 
apgadintas. 

Kokonasas net sustaugė iš įsiutimo. 

- Velniava! Tikiuos, kad La Molis jau mirė, kitaip aš sugrįžčiau 
į Luvrą ir pribaigčiau jį. 

La Jurjeris vis beldėsi į duris. 

Pagaliau atsidarė stiklinės antrojo aukšto dūrys, ir balkone pa- 
sirodė beginklis vyras su naktine kepuraite ir apatinėmis 
kelnėmis. 

- Kas ten? - sušuko jis. 

“ Morvelis mostelėjo šveicarams, kurie pasislėpė už kampo, o 
Kokonasas prisiglaudė prie sienos. 

- Ar tai jūs, pone de Mui? - maloniai paklausė smuklininkas. 

- Taip, aš. O ko jums? 

- Tikrai jis, - sumurmėjo Morvelis virpėdamas iš džiaugsmo. 

- Ak pone, ar jūs nežinote, kas dedasi? - tarė La Jurjeris. - 
Nugalabytas admirolas, žudomi mūsų tikėjimo broliai. Greičiau 
eikite pas juos; gelbėkite! 

- Ol! - sušuko de Mui. - Aš taip ir maniau, kad šiai nakčiai 
kažkas buvo rengiama. Nereikėjo man skirtis su šauniaisiais 
draugais. Einu, bičiuli, einu, palaukite. 

De Mui, nebeuždaręs durų, pro kurias buvo girdėti 
išsigandusios moters aimanos ir švelnūs maldavimai, griebė savo 
striukę, apsiaustą ir ginklus. 

- Jis lipa žemyn, ateina! - murmėjo Morvelis blykšdamas iš 
džiaugsmo. - Ei jūs, būkit akyli! - sušnabždėjo jis šveicarams, 
paskui ištraukė iš Kokonaso rankų arkebuzą ir papūtė į dagtį, 

tikrindamas, ar neužgesęs. 

- La Jurjeri, - tarė jis smuklininkui, kuris sugrįžo prie būrio, - 
atsiimk savo arkebuzą. 

- Velniava! - sušuko Kokonasas. - Štai ir mėnulis išlindo iš už 
debesų, tarsi norėdamas dalyvauti toje puikioje dvikovoje. Aš kažin 
ką atiduočiau, kad tik Lamberas Merkandonas būtų čia kaip pono 
de Mui sekundantas. 

- Palaukite, palaukite! - tarė Morvelis. - Vienas de Mui atstoja 
dešimt vyrų, ir, ko gera. mūsų šešetui bus su juo vargo. Na, 
pirmyn! - paragino Morvelis šveicarus, rodydamas ženklais, kad jie 
turi slinkti prie durų ir pulti de Mui, kai tik tas atidarys duris. 

- O! - nustebo Kokonasas, matydamas tuos pasirengimus. - 
Atrodo, kad čia bus ne taip, kaip aš tikėjausi. 

Subraškėjo de Mui atitraukiama geležinė dalba. Šveicarai 
išlindo iš savo užuolandos, norėdami prislinkti prie durų, prie 
kurių pirštų galais sėlino Morvelis ir La Jurjeris. Ir tik Kokonasas, 
dar turįs šiek tiek bajoriškos garbės, susilaikė vietoje. Tą minutę 
jaunoji moteris, apie kurią niekas negalvojo, išėjo į balkoną ir 
garsiai suriko, pamačiusi šveicarus, Morvelį ir La Jurjerį. 

De Mui, kuris buvo beatveriąs duris, susilaikė. 

- Atgal, atgal! - sušuko jaunoji moteris. - Aš matau, ten žiba 
špagos ir dega arkebuzos dagtis. Tai spąstai! 

- Ak šitaip! - sugriaudė vyriškas balsas. - Pažiūrėsime, ką visa 
tai reiškia. 

De Mui vėl uždarė duris, uždėjo dalbą, užšovė velkę ir 
nuskubėjo į antrąjį aukštą. 

Morvelis, pamatęs, kad de Mui neišeis, pakeitė mūšio planą. 
Šveicarai užėmė vietas kitoje gatvės pusėje, o La Jurjeris pasiruošė 
šauti, kai tik priešas pasirodys lange. Jam neteko ilgai laukti. De 
Mui išėjo į balkoną su dviem pistoletais, kurių vien ilgi vamzdžiai 
jau kėlė pagarbą, ir todėl La Jurjeris, nusitaikęs šauti, staiga 
sumetė, kad hugenoto kulkoms ne toliau nuo balkono iki gatvės, 
kaip jo kulkai nuo gatvės iki balkono. “Žinoma, - pagalvojo jis, - aš 
galiu nušauti tą bajorą, bet ir jis gali mane nudėti". 

Kadangi metras La Jurjeris visų pirma buvo smuklininkas, o 
kareiviu tapo tik atsitiktinai, tai apsigalvojęs jis atsitraukė ir 
susirado saugią vietelę Broko gatvėje, už kampo; iš tokio nuotolio 
nebuvo sunku, žinoma, apytikriai, ypač nakties metu, nustatyti, 
kuria kryptimi turi lėkti jo kulka, kad pasiektų de Mui. 

De Mui apsidairė aplink ir žengė pirmyn, “prisidengdamas", lyg 
ruošdamasis dvikovai; nieko nematydamas, jis prašneko: 

- Na, pone įspėjike! Jūs, rodos, pamiršote prie mano durų savo 
arkebuzą! Štai aš, ko jums reikia? 

“Tai bent narsuolis! Iš tikrųjų!" - pasigėrėjo tylomis Kokonasas. 

- Na, - kalbėjo de Mui, - kas jūs tokie bebūtumėt, draugai ar 
priešai, matote, aš laukiu. 

La Jurjeris tylėjo. Morvelis neatsakė nieko, trys šveicarai irgi 
neprasižiojo. | 

Kokonasas valandėlę palaukė, bet matydamas, kad niekas 
nepalaiko šnekos, pradėtos La Jurjerio su de Mui, išėjo į vidurį 
gatvės ir, nusiėmęs skrybėlę, tarė: 

- Pone, mes atėjome ne žudyti, kaip jūs galėjote pagalvoti, bet 
kautis dvikovoje... Aš atlydėjau čia vieną jūsų priešą, kuris norėtų 
su jumis susitikti ir padoriu būdu užbaigti seną kivirčą. Po velnių, 
eikite šen, pone Morveli, nesislėpkite: tas ponas priima jūsų 
iššūkį. 

- Morvelis! - sušuko de Mui. - Morvelis - mano tėvo žudikas! 
Morvelis - “Karališkasis galabytojas!" Taip, po perkūnais, aš pri- 
imu! 

Morvelis šoko prie Gizų rūmų ir ėmė belstis į duris, prašydamas 
paramos; tuo metu Mui prisitaikė ir iššovė: kulka pramušė 
Morvelio skrybėlę. 

- Išgirdę Morvelio šauksmus ir šūvį, iš rūmų išėjo sargybiniai, 
neseniai parlydėję Nevero kunigaikštienę, o įkandin jų trys ar 
keturi bajorai su savo pažais, ir visi prisiartino prie jaunojo de Mui 
meilužės namo. 

Nuo antro pistoleto šūvio, nutaikyto į būrio vidurį, krito karei- 
vis, stovėjęs šalia Morvelio; dabar de Mui liko beginklis, tikriau 
sakant, ginkluotas nenaudingais ginklais: abu pistoletai buvo 
neužtaisyti, o su špaga priešų pasiekti negalėjo ir todėl užsiglaudė 
už balkono kolonų. 

Tuo tarpu aplinkiniuose namuose čia vienur, čia kitur atsiver- 
davo langai, ir priklausomai nuo gyventojų būdo, arba jie tuojau 
vėl užsidarydavo, arba iš jų pasirodydavo muškietų ir arkebuzų 
vamzdžiai. | 

.- Šen, į pagalbą, šaunusis Merkandonai! - sušuko de Mui, 
mojuodamas nebejaunam vyrui, kuris ką tik atidarė langą į Gizų 
rūmų pusę ir bandė nors šį tą įžiūrėti visoje toje maišatyje. 

- Ar tai jūs, pone de Mui? - sušuko senis. - Ar jus užpuolė? 

- Ir mane, ir jus, žodžiu, visus protestantus! Matote, štai 
įrodymas! 

Iš tikrųjų tą akimirką Mui pamatė į save nukreiptą La Jurjerio 

arkebuzą. Pasigirdo šūvis, bet jaunuolis spėjo pasilenkti, ir kulka 
sutrupino virš jo galvos langą. 

- Merkandonas! - sušuko Kokonasas, kuris drebėjo iš 
pasigėrėjimo, stebėdamas visą tą maišatį, ir buvo visai pamiršęs 
savo kreditorių, tačiau de Mui ištarta pavardė vėl jį priminė. 
“Merkandonas iš Šomo gatvės! Tas pats! A, jis čia gyvena, puiku! 
Dabar kiekvienas turėsime savo priešą!" 

Tuo metu, kai vyrai iš Gizų rūmų laužėsi į Mui namus, o 
Morvelis bandė juos deglu padegti, kai durys buvo išlaužtos ir 
viduje užvirė baisi kova prieš vieną žmogų, kuris kiekvienu rapyros 
smūgiu vis paguldydavo priešą, Kokonasas, išlupęs iš grindinio 
akmenį, mėgino išversti Merkandono duris, bet šeimininkas, 
nekreipdamas dėmesio į to vieno užpuoliko pastangas, pyškino 
kaip mokėdamas pro langą iš arkebuzos. 

Pagaliau tas tuščias ir tamsus kvartalas nušvito lyg vidudienį 
ir ėmė knibždėti lyg skruzdėlynas: iš Monmoransi rūmų iššoko 
šešetas ar aštuonetas hugenotų bajorų su tarnais ir draugais, 
įnirtingai užpuolė žudikus ir, palaikomi šūvių pro langus, atstūmė 
Morvelio ir Gizo vyrus, priremdami pagaliau prie tų rūmų, iš kurių 
jie buvo išėję. 

Kokonasas nespėjo išlaužti Merkandono durų, nors stengėsi iš 
visų jėgų, ir visiems besitraukiant, turėjo jas palikti. Tada jis 
atsirėmė nugara į sieną ir ėmė ne tik gintis, bet ir pulti špaga, taip 
baisiai šūkaudamas, kad jo balsas nustelbė visą kautynių 
triukšmą. Jis badė kairėn ir dešinėn, neskirdamas draugų nuo 
piešų, kol aplink jį paliko tuščia. Kai tik jo rapyra perverdavo kieno 
krūtinę ir šiltas kraujas užtikšdavo ant jo rankų ir veido, jis vėl 
atsiimdavo prarastą teritoriją ir išvertęs akis, išplėtęs šnerves, 
sukandęs dantis artinosi prie apsupto namo. 

Po siaubingų kautynių laiptuose ir prieangyje, de Mui išėjo iš 
degančio namo kaip tikras didvyris. Kaudamasis jis nesiliovė 
šaukęs: “Eikš čia, Morveli! Morveli, kur tu?“ ir įžeidinėjęs 
visokiausiais vardais. Pagaliau de Mui atsidūrė gatvėje viena ranka 
prilaikydamas pusnuogę ir beveik apalpusią savo mylimąją, 
dantyse įsikandęs durklą. Kita ranka jis švaistėsi špaga, kuri 
nubrėždavo čia baltą lanką, jei jos ašmenyse atsispindėdavo 
mėnesiena, čia raudoną, jei nuo deglo šviesos sublizgėdavo 
kruvinas jos šonas. Morvelis pabėgo. La Jurjeris, de Mui atstumtas 
iki Kokonaso, kuris jo nepažino ir atstatė špagos smaigalį, ėmė 
maldauti pasigailėjimo abi puses. Tą akimirką jį pastebėjo Mer- 
kandonas ir iš balto raiščio pažino, kad tai žmogžudys. 

Trinktelėjo šūvis. La Jurjeris suriko, skėstelėjo rankomis, 
išmetė arkebuzą, norėjo prislinkti prie sienos, atsiremti į ją, bet 
nespėjo ir pargriuvo kniūpsčias. 

Mui pasinaudojo jo žuvimu, šoko į Paradi gatvę ir dingo. 

Hugenotų pasipriešinimas buvo toks smarkus, jog atstumtieji 
Gizo kareiviai suėjo į rūmus ir užsidarė duris, bijodami, kad 
priešas jų neapsuptų ir neįsiveržtų į vidų. 

Kokonasas, apsvaigęs nuo kraujo ir triukšmo, apimtas tokio 
įsiutimo, kada žmonės, ypač pietiečiai, iš narsuolių pasidaro 
bepročiais, nieko nematė, nieko negirdėjo. Jis tik pajuto, kad 
ausyse nebe taip smarkiai ūžia, kad rankos ir veidas pamažu 
džiūsta, ir nuleidęs špagą pamatė priešais save kraujo klane 
sukniubusį kažkokį žmogų, o aplinkui vien liepsnojančius namus. 

Trumpai tetruko toji atvangos valandėlė, nes kai Kokonasas jau 
buvo beeinąs prie gulinčiojo, spėdamas, kad tai La Jurjeris, 
atsidarė duris, kurias jis veltui buvo bandęs išlaužti akmenimis, 
ir senis Merkandonas lydimas sūnaus ir dviejų sūnėnų užpuolė 
besiilsintį pjemontietį. 

- Štai jis! Štai! - sušuko jie vienu balsu. 

Kokonasas stovėjo vidury gatvės, todėl, bijodamas, kad keturi 
užpuolikai jo neapsuptų, atšoko atgal taip smarkiai, kaip tie ožiai, 
kuriuos jis dažnai buvo medžiojęs kalnuose, ir atrėmė nugarą į 
Gizų sieną. Apsidraudęs tokiu būdu nuo netikėtumo, jis pakėlė 
špagą ir ėmė juokauti: 

- Na, tėvuk Merkandonai! Ar jūs manęs nepažįstate? 

- O niekšas! - sušuko senasis hugenotas. - Kaipgi, aš puikiai 
tave pažįstu. Ir tu kėsinies į mane, savo tėvo draugą, bičiulį? 

- Ir jo kreditorių, ar ne? 

- Taip, ir jo kreditorių, kaip tu pats sakai. 

- Aš kaip tik ir atėjau išlyginti mūsų sąskaitas, - atsakė 
Kokonasas. 

- Griebkime jį, suriškime, - tarė senis jį lydėjusiems 
jaunuoliams, kurie tuojau pasileido prie Kokonaso. 

- Palaukite, palaukite! - atsakė juokdamasis Kokonasas. - 
Norėdami žmogų suimti, turite parodyti įsakymą, o jūs 
nepasirūpinote jo paprašyti iš teisėjo. | | 

Taip kalbėdamas, Kokonasas ėmė kautis su arčiausiai prie jo 
stovėjusiu jaunuoliu ir, pirmą kartą atmušęs smūgį, nukirto jam 
savo rapyra rankos plaštaką. Nelaimingasis atšoko, sukaukęs iš 
skausmo. 

- Vienas! - riktelėjo Kokonasas. 

Tą akimirką girgždėdamas atsidarė langas, po kuriuo buvo 
prisiglaudęs. Kokonasas atšoko, bijodamas užpuolimo iš tos. 
pusės, bet išvydo ne priešą, o moterį, o vietoj kokio pavojingo 
ginklo, kurį jis buvo pasirengęs atremti, priė jo kojų nukrito 
puokštė gėlių. 

- Žiūrėk tu man! Moteris! - tarė jis. 

Špaga jis pasveikino damą ir pasilenkė paimti gėles. 

- Saugokitės, narsusis katalike, saugokitės! - sušuko dama. 

Kokonasas išsitiesė, tačiau nespėjo išvengti antrojo sūnėno 
durklo, kuris perrėžė jam apsiaustą ir įsmigo į antrąjį petį. 

Dama suklykė. 

Kokonasas rankos mostelėjimu padėkojo ir nuramino ją, 
paskui puolė antrąjį sūnėną. Iš pradžių tam pavyko išsisukti nuo 
smūgio, bet, pjemontiečiui užpuolus antrą sykį, paslydo kraujo 
klane. Tada Kokonasas šoko prie jo lyg lūšis ir pervėrė špaga 
krūtinę. 

- Puiku, narsuoli! - sušuko dama iš Gizų rūmų. - Puiku! Aš 
atsiųsiu jums paramos. 

- Nesivarginkite, ponia! - atsakė Kokonasas. - Geriau žiūrėkite 
iki galo, jeigu jums įdomu; pamatysite, kaip grafas Anibalas de 
Kokonasas novija hugenotus. 

Tą akimirką senio Merkandono sūnus beveik prisikišęs iššovė 
iš pistoleto, ir Kokonasas suklupo ant vieno kelio. 

Dama lange vėl suriko, bet Kokonasas atsikėlė; jis tyčia buvo 
priklaupęs, kad išvengtų kulkos, kuri ištrupino namo sieną per dvi 
pėdas nuo gražiosios žiūrovės. 

Beveik tuo pačiu metu iš Merkandono buto pro langą pasigirdo 
įnirtingas riksmas, ir kažkokia senė, iš balto kryžiaus ir raiščio 
pažinusi, kad Kokonasas katalikas, sviedė į jį gėlių puodą, 
pataikydama į koją aukščiau kelio. 

- Puiku! - pareiškė Kokonasas.- Viena man meta gėles, o kita 
puodus. Jeigu taip bus toliau, tai dėl manęs išardys ir namus. 

- Ačiū, mamyte, ačiū! - sušuko senės sūnus. 

- Varyk toliau, žmona, - pagyrė ją senis Merkandonas, - tik 
neužkliudyk mūsų! 

- Palaukite, pone Kokonasai! - atsiliepė jaunoji moteris iš Gizų 
rūmų. - Aš įsakysiu šaudyti pro langus. 

- Štai kaip! Čia tikras moterų pragaras, kur vienos stoja už 
mane, 0 kitos prieš, - tarė Kokonasas. - Velniava! Reikia baigti! 

Iš tikrųjų padėtis buvo pasikeitusi, ir atrodė, kad kautynės eina 
prie galo. Priešais Kokonasą, tiesa, sužeistą, tačiau stiprų 


93 


dvidešiint ketverių metų jaunuolį, pripratusį prie ginklo, greičiau 
įpykintą negu susilpnintą keleto lengvų įdrėskimų, buvo likęs tik 
Merkandonas ir jo sūnus: Merkandonas šešiasdešimties ar 
septyniasdešimties metų senis, sūnus šešiolikos ar aštuoniolikos 
metų išblyškęs, šviesiaplaukis, gležnas jaunuolis; pastarasis buvo 
numetęs savo iššautą nebenaudingą pistoletą ir drebančia ranka 
mojavo špaga, dvigubai trumpesne negu pjemontiečio: tėvas, 
ginkluotas durklu ir neužtaisyta arkebuza, šaukėsi pagalbos. 
Lange, kitoje pusėje gatvės, stovėjo senė, jaunuolio motina, 
laikydama rankoje marmuro luitą ir ruošdamasi jį mesti. Tada 
Kokonasas, paveiktas vienos pusės grasinimų, o kitos - 
padrąsinimų, didžiuodamasis dviejų vyrų nugalėjimu, apsvaigęs 
nuo parako dūmų ir kraujo, nušviestas degančio namo liepsnos, 
sujaudintas minties, kad jį besikaunantį mato moteris, kuri jam 
atrodė esanti neprilygstamo grožio ir neginčijamai aukštos kilmės, 
- tas Kokonasas kaip paskutinis iš Horacijų pajuto savyje dvigubai 
daugiau jėgų: matydamas, kad jaunuolis nesiryžta, jis pribėgo prie 
jo ir sukryžiavo savo kruviną rapyrą su jo menkute špaga. Užieko 
dviejų kirčių, ir špaga buvo išmušta iš jaunuolio rankų. Tuomet 
Merkandonas pabandė atstumti Kokonasą atgal, kad pro langus 
mėtomi daiktai geriau į jį pataikytų. Kokonasui dabar grėsė puoli- 
mas iš dviejų pusių: senis Merkandonas taikėsi jį perverti savo 
durklu, o jaunuolio motina jau buvo besviedžianti akmenį, kad 
perskeltų jam galvą; tada pjemontietis apglėbė savo priešininką ir, 
spausdamas iš visų savo herakliškų jėgų, kaip kokiu skydu 
dangstėsi juo nuo smūgių. 

- Gelbėkite, gelbėkit! - šaukė jaunuolis. - Jis įlauš man krūtinę! 
Gelbėkit! 

Jo šauksmas pavirto kurčiu, dusliu gargaliavimu. 

Tada Merkandonas liovėsi grasinęs ir ėmėsi maldauti: 

- Pasigailėkite, pone de Kokonasai! Tai mano vienturtis vaikas, 
pasigailėkite! 

- Mano sūnus! Mano sūnelis! - sušuko ir motina. - Mūsų 
senatvės viltis! Nežudykite jo, pone, nežudykite! 

- Štai kaip! - nusikvatojo Kokonasas. - Nežudyti jo? O ką gi jis 
norėjo man padaryti savo špaga ir pistoletu? 

- Pone - tarė Merkandonas, lyg maldai sudėdamas rankas, -aš 
turiu jūsų tėvo pasirašytą skolos raštą - atiduosiu jį jums; turiu 
dešimt tūkstančių auksinių, ekiu - atiduosiu jums; turiu 
šeimyninės brangenybes, - jos bus jūsų, tik nežudykite jo, 
nežudykite! 

- O aš turiu meilę, - pusbalsiu ištarė dama iš Gizų rūmų, - ir 
ją prižadu jums. 

Kokonasas valandėlę pagalvojo ir staiga kreipėsi į jaunuolį; 

- Ar jūs hugenotas? 

- Taip, - pralemeno vaikiščias. 

- Jeigu taip, turėsite mirti! - atsakė Kokonasas, suraukdamas 
antakius ir prikišdamas prie jo krūtinės aštrų, siaurą durtuvėlį, 
vadinamą “mizerikord". 

- Mirti! - sušuko senis. - Mano vargšas vaikeli! Mirti! 

Sielvartingas motinos riksmas, išsiveržęs iš pat širdies 
gelmių, akimirkai sulaikė pjemontietį nuo žiauraus sprendimo 
įvykdymo. 

- O ponia kunigaikštiene! - sušuko tėvas, kreipdamasis į Gizų 
rūmų damą. - Užtarkite, mes kiekvieną rytą ir vakarą melsimės už 
jus. 

- Tai tegu jis priima kaialikybę! - atsakė dama. 

- Aš protestantas, - pakartojo jaunuolis. 

- Tai mirk, - tarė Kokonasas, vėl keldamas savo durklą, - mirk, 
jei tau nebrangus gyvenimas, kurį pasiūlė tokia gražuolė. 

Merkandonas ir jo žmona pamatė, kad baisusis ginklas lyg 
žaibas žybtelėjo virš jų sūnaus galvos. 

- Sūneli, Olivjė! - klykė motina. - Išsižadėk savo tikėjimo! 

- Išsižadėk, sūnau! - suriko Merkandonas, puldamas 
Kokonasui po kojų. - Nepalik mūsų vienų pasaulyje. 

- Išsižadėkite visi. trys! - sušuko Kokonasas. - Už vieną Credo 
bus išgelbėtos trys sielos ir viėna gyvybė. 

- Sutinku, - atsakė jaunuolis. 

- Sutinkame, - sušuko Merkandonas su žmona. 

'- Tad klaupkite! - paliepė Kokonasas. - Tegu tavo sūnus 
pažodžiui kartoja mano kalbamą maldą. 

Tėvas paklausė pirmas. 

- Aš pasiruošęs, - pasakė jaunuolis ir taip pat atsiklaupė. 

Tada Kokonasas pradėjo jam lotyniškai sakyti Credo žodžius. 
Tačiau jaunasis Olivjė, tyčia ar netyčia, atsiklaupė netoli nuo tos 
vietos, kur buvo nukritusi jo špaga. Vos tik pamatęs, kad gali 
pasiekti savo ginklą, jis ištiesė ranką, nepaliaudamas kartoti 
Kokonaso žodžių. Kokonasas pastebėjo tą jo judesį, bet apsimetė 
nieko nematąs. Tačiau tą akimirksnį, kai jaunuolis savo nevikrių 
pirštų galais palietė ginklo rankeną, Kokonasas šoko prie jo, 
pargriovė ir įsmeigė jam į kaklą savo durklą, šaukdamas: 

- Ol Išdavike! 

Jaunuolis riktelėjo, mėšlungiškai pasikėlė ant vieno kelio ir 
griuvo negyvas. 

- A! Budeli! - sustaugė Merkandonas. - Tu mus žudai, 
norėdamas pasisavinti šimtą auksinių, kuriuos esi skolingas. 

“| - Visai ne, - atkirto Kokonasas, - ir štai įrodymas... 

Tai sakydamas, Kokonasas sviedė prie senio kojų kapšelį, kurį 
jam buvo įdavęs tėvas sumokėti skolą kreditoriui: 

- Štai jūsų pinigai! 

- O štai tavo mirtis! - sušuko pro langą motina. 

- Saugokitės, pone de Kokonasai, saugokitės! - įspėjo jį dama 
iš Gizų rūmų. 

Nespėjo Kokonasas atsigręžti, nespėjo suvokti, dėl ko 
perspėjamas, ar išvengti grėsusio pavojaus, tik sunkus didelis 
akmuo sušvilpė ore, krito tiesiai ant jo skrybėlės, perlaužė rankoje 
špagą ir partrenkė jį ant grindinio; netikėtai ištiktas tokio smūgio, 
Jis nustojo sąmonės ir negirdėjo nei džiaugsmingo šūktelėjimo, nei 
išgąstingo riksmo, kartu nuaidėjusių iš kairės ir iš dešinės. 

Merkandonas su1 durklu rankoje tuojau puolė prie nejudančio 
Kokonaso. Tačiau tą pačią valandėlę Gizų rūmų durys atsivėrė, ir 
senis pabėgo, pamatęs žibant ietis ir špagas; o toji dama, kurią jis 
buvo pavadinęs kunigaikštienė, persisvėrė pro langą ir, 
spindėdama gaisro šviesoje savo baisiu grožiu, brangiaisiais 
akmenimis ir deimantais, rodė ranka į Kokonasą ir šaukė 
išėjusiems sargybiniams: 

- Ten, ten, prieš mane, tas bajoras raudona striuke. Tas, tas, 
taip, tas!.. 


X + MIRTIS, MIŠIOS ARBA BASTILIJA 


Kaip jau -<sakėme, Margarita užsidariusi duris, grįžo į 
miegamąjį. Dar tebedrebėdama ji įėjo į kambarį ir pamatė Žijoną, 
kuri, atsirėmusi į kabineto duris, su siaubu žiūrėjo į kraujo dėmes 
ant lovos, baldų ir kilimo. 

- O ponia! - sušuko ji, pamačiusi karalienę. - Nejaugi jis mirė? 

- Tyliau, Žijona, - griežtai atsakė jai Margarita, savo tonu 

"pabrėždama įsakymo svarbumą. 

Žijona nutilo. 

Tada Margarita ištraukė iš krepšelio mažą paauksuotą raktelį, 
atrakino kabineto duris ir pirštu parodė savo tarnaitei jaunuolį. 

La Moliui buvo pavykę atsistoti ir prieiti prie lango. Po ranka 

jam pasitaikė mažytis durkias, kokius tais laikais nešiodavosi 
moterys, ir jaunasis bajoras pastvėrė jį, išgirdęs atidarant duris. 

- Nebijokite nieko, pone, - pasakė Margarita, - prisiekiu savo 
siela, jums negresia joks pavojus. 

La Molis krito ant kelių ir sušiako: 

- O ponia, man jūs esate daugiau negu karalienė! Jūs - tikra 
dievybė. 

- Nesijaudiikite taip, pone, - sušuko Margarita, - jums tebeteka 
kraujas... Žiūrėk, Žijona, koks jis išbalęs!.. Sakykite, kur jūs 
sužeistas? 

- Ponia, - atsakė La Molis, bandydamas nusakyti labiausiai 
skaudamas vietas visame kenčiančiame kūne, - man rodos, kad 
pirmiausia mane sužeidė durklu į petį, o paskui į krūtinę; kitos 
žaizdos menkos, neverta į jas kreipti dėmesio. 

- Tuojau pažiūrėsime, - tarė Margarita. - Žijona, atnešk mano 
dėžutę su balzamais. 

Žijona paklausė ir tuojau grįžo vienoje rankoje nešina dėžute, 
o kitoje sidabriniu paauksuotu ąsotėliu ir eabali plonos 
olandiškos drobės. 

- Padėk man jį pakelti, Žijona, - tarė karalienė Margarita, - nes 
atsistodamas jis išeikvojo visas savo jėgas. 

- Bet, ponia... man labai nemalonu... aš negaliu sutikti... - 
lemeno La Molis. 

- Tikiuosi, pone, kad jūs leisite atlikti mums visa, kas 
reikalinga, - tarė Margarita. - Būtų nusikaltimas nesutrukdyti 
jums mirti tada, kai mudvi galime jus išgelbėti. 

- Ol - sušuko La Molis. - Aš jau geriau mirsiu, negu leisiu jums, 
karalienei, teptis rankas mano nevertu krauju... O, niekada, 
niekada! 

Ir jis pagarbiai pasitraukė nuo jos. 

- Ak, brangusis bajore, - tarė šypsodamasi Žijona, - savo krauju 
jūs jau ištepėte jos didenybei ir lovą, ir kambarį. 

Margarita labiau susisiautė savo chalatą virš batistinio 
peniuaro, viso apiaškyto raudonais lašais. Tas kupinas moteriško 
drovumo judesys priminė La Moliui, kad šitą gražią, taip mylimą 
karalienę jis buvo apglėbęs, prispaudęs prie krūtinės, ir lengvas 
nuoraudis nuslinko per blyškų io veidą. 

- Ponia, - silpnu balsu paklausė jaunuolis, - ar jūs negalite 
pavesti mane gydyti kokiam chirurgui? 

- Chirurgui katalikui, ar ne? - paklausė karalienė tokiu balsu, 
kad La Molis suprato ir sudrebėjo. 

- Argi jūs nežinote, - maloniu balsu, švelniai šypsodamasi tarė 
karalienė, - kad Prancūzijos karalaitės mokomos pažinti gydomuo- 
sius augalus ir gaminti balzamus? Visais laikais moterų ir karalie- 
nų pareiga - malšinti skausmus! Todėl, - bent taip mums sako pa- 
taikūnai, - mes galime atstoti geriausią chirurgą. Argi jūs nieko ne- 
sate girdėjęs apie mano sugebėjimą gydyti? Na, Žijona, prie darbo! 

La Molis dar sykį bandė prieštarauti; jis pakartojo, kad geriau 
sutiksiąs mirti, negu leisiąs karalienei imtis tokio darbo, kuris, 
pradėtas iš užuojautos, gali sukelti jai pasibjaurėjimą. Tačiau tas 
priešinimasis galutinai pribaigė jo jėgas: jis užsimerkė, aimetė 
galvą ir antrukart apalpo. 

Tada Margarita pagriebė iš jo rankos iškritusį durklą ir greit 
perpiovė raištelius, kuriais buvo suvarstyta jo striukė, o Žijona 
kitu peiliu praardė ar, tiksliau pasakius, perrėžė La Molio 
rankoves. 

Sumirkiusi tyru vandeniu gabalėlį drobės, Žijona nuplovė 
kraują, besisunkiantį iš jaunojo vyro peties ir krūtinės, o Margarita 
auksiniu zondu tyrė žaizdas taip švelniai ir mikliai kaip pats 
mokytasis Ambruazas Parė. 

Peties žaizda pasirodė besanti gili, o krūtinėje durklas buvo 
nuslydęs šonkauliais ir perrėžęs tik raumenis; nė viena iš tų 
žaizdų nesiekė krūtinės, kuri lyg kokia tvirtovė saugo širdį ir 
plaučius. 

- Skausminga, bet nemirtina žaizda, Acerrimum humeri 
vulnus, non autem lethale, - sumurmėjo mokyta gražuolė 
chirurgė. - Paduok man balzamą ir paruošk korpijos, Žijona. 

Tuo metu Žijona jau buvo nušluosčiusi ir iškvėpinusi jaunojo 
vyro krūtinę ir antikinės formos rahkas, jo grakščiai ailoštus 
pečius, kaklą, pridengtą tankiomis garbanomis, kuris buvo labiau 
panašus į kokios nors Paroso marmuro statulos, o ne į sužaloto, 
mirštančio vyro kaklą. į 

- Vargšas vaikinas, - sumurmėjo Žijona, gėrėdamasi ne tiek 
savo darbu, kiek pačiu darbo objektu. 

- Gražus, ar ne? - su visu karališku atvirumu paklausė 
Margarita. 

- Taip, ponia. Bet, man rodos, mums nereikėtų jo taip palikti 
žemėje, atsirėmusio į kušetę, pakelkime jį ir paguldykime ant jos. 

- Gerai sakai, - pritarė Margarita. 

Abi moterys pasilenkė, bendromis jėgomis pakėlė La Molį ir 
paguldė jį į plačią išpjaustinėta aikalte sofą, stovinčią prie pat 

Pajudintas La Molis atsipeikėjo, atsiduso ir aimerkė akis. 
Dabar jis išgyveno tą nepaprastą malonumą, kurį įaučia 
kiekvienas sužeistasis, kai atgavęs sąmonę pajunta ne deginantį 
skausmą, 0 vėsumą, ir užuodžia ne drungną, šleikšiųų kraujo 
kvapą, o balzamo dveikimą. 

Jis sumurmėjo kažką be sąryšio, bet Margarita nieko neatsakė, 
nusišypsojo ir pridėjo prie lūpų pirštą. 

Tą akimirką nuaidėjo dtžiai į duris. 

- Kažkas beldžia į slaptąsias dureles, - tarė Margarita. 

- Kas čia galėtų dabar ateiti? - paklausė nusigandusi Žijona. 

- Eisiu pažiūrėti, - atsakė Margarita. - O tu pasilik prie jo ir 
neišeik nė vienai minutei. 

Margarita grįžo į miegamąjį ir, uždariusi kabinetą, atidarė 
slaptąsias duris į koridorėlį, kuriuo buvo galima patekti pas 
karalių ir karalienę motiną. 

- Ponia de Sov! - suriko ji atšokdama, o jos balse pasigirdo ne 
išgąstis, o neapykanta, nes, jeigu tai teisybė, moteris niekada 
neatleidžia kitai, atėmusiai iš jos vyrą, tegu ir nemylimą. - Ponia 
de Sovi. 

- Taip, jūsų didenybe! - atsiliepė įėjusioji ir susiėmė rankas. 

- Ir jūs čia? - toliau kalbėjo Margarita, vis labiau stebėdamasi 
ir piktindamasi. 

Šarlotė krito ant kelių. 

- Ponia, atleiskite man! Aš gerai žinau, kaip labai esu jums 
nusikaltusi: bet... jeigu jūs žinotumėt! Kalta ne aš viena... buvo 
ypatingas karalienės motinos įsakymas... 

- Stokite, - liepė jai Margarita, - aš manau, jūs atėjote ne 
teisintis prieš mane. Sakykite, ko jums reikia? 

- Aš atėjau... - atsakė tebeklūpodama Šarlotė, paklaikusiomis 
akimis dairydamasi po kambarį, - atėjau paklausti, ar jis ne čia? 

- Jis - čia? Apie ką jūs klausiate, ponia? Iš tikrųjų aš 
nesuprantu. 

- Karalius čia? | 

- Karalius? Jūs sekiojate jį net čia! Tačiau jūs puikiai žinote, 
kad jis pas mane neužsuka! 

- O ponia! - tarė baronienė de Sov, neatsakydama į priekaištus 
ir, atrodo, nė nesuprasdama jų. - Duok Dieve, kad jis čia bitų! 

- Kodėl? 

- Ak Dieve! Juk žudomi hugenotai, o jis - jų galva. 

- O! Aš buvau ir užmiršusi! - sušuko Margarita, stverdama 
ponios de Sov ranką ir priversdama ją atsistoti.'- Be to, man į galvą 


as 99 


neatėjo, kad karaliui gali grėsti toks pat pavojus kaip paprastiems 
žmonėms. 

- Daug didesnis, ponia, tūkstantį kartų didesnis! - sušuko 
Šarlotė. 

- Iš tikrųjų, įuk Lotaringijos kunigaikštienė buvo mane įspėjusi. 
Aš jam sakiau, kad jis niekur neitų iš Luvro. Nejaugi jis išėjo? 

- Ne ne, jis Luvre. Bet jo niekur negalima rasti. Jeigu jis ne čia... 

- Čia jo nėra. 

- O, tai jis Žuvęs, - išsiveržė skausmingas ponios de Sov 
riksmas, - nes karalienė motina prisiekė jį nugalabyti! 

- Jį nugalabyti? Jūs mane gąsdinate, - tarė Margarita. - 
Negalimas dalykas! 

- Ponia, - prabilo ponia de Sov su tokia energija, kokią tik aistra 
gali įkvėpti žmogui, - kartoju jums: niekas nežino, kur Navaros 
karalius. 

- O kur karalienė motina? 

- Ji mane buvo pasiuntusi atvesti iš savo koplyčios de Gizą ir 
Tavaną, o paskui liepė išeiti. Tada... atleiskite man... Aš nuėjau į 
savo kambarius, kaip paprastai, ir laukiau jo. 

- Mano vyro, tiesa? - paklausė Margarita. 

- Jis neatėjo, ponia. Tada aš ėmiau jo visur ieškoti, visų 
klausinėti. Tik vienas kareivis man pasakė, lyg ir pastebėjęs jį, 
apsuptą sargybinių su ištrauktais kardais, prieš žudynių pradžią, 
o žudynės prasidėjo prieš kokią valandą. 

- Ačiū, ponia, - pasakė Margarita. - Nors tas jūsų rūpinimasis 
juo galbūt įžeidžia mane, vis dėlto dėkoju jums. 

-- O ponia, atleiskite man, ir aš grįšiu ramesnė; aš Eu 
sekti jūsų net iš tolo. 

Margarita ištiesė jai ranką ir tarė: 

- Aš S BSS karalienę Kateriną, o jūs eikite į savo kambarius. 
Navaros karalius yra mano globoje: aš prižadėjau būti jo 
sąjungininke ir savo žodį ištesėsiu. 

- Bet jeigu jums nepavyktų patekti pas karalienę motiną? 

- Tada aš kreipsiuosi į savo brolį Karolį ir su juo pasikalbėsiu. 

- Eikite, eikite, ponia, - tarė Šarlotė, pasitraukdama ir 
praleisdama Margaritą, - te Dievas laimina jūsų didenybę. 

Margarita greit nuėjo koridoriumi, bet priėjusi iki galo atsigręžė, 
norėda:na įsitikinti, ar ponia de Sov neatsiliko, bet ioji sekė paskui 
ją. | 
Paskui Navaros karalienė, pamačiusi, kad baronienė pasuko 
laiptais savo kambarių link, nuėjo pas motiną. 

"Viskas buvo pasikeitę: vietoje minios paslaugių dvariškių, kurie 
paprastai traukdavosi į šalis ir pagarbiai ją sveikindavo. Margariia 
matė tik sargybinius su kruvinomis ietimis ir kruvinais drabužiais 
arba bajorus su perplėštais apsiaustais, pajuodusiais nuo parako 
veidais; jie nešiojo įsakymus ir pranešimus - vieni įeidavo, kiti 
išeidavo. Ir visi tie žmonės, zuję pirmyn ir atgal po galerijas, 
priminė didžiulį baisų skruzdėlyną. 

Margarita vis dėlto greitai stūmėsi pirmyn ir pagaliau pasiekė 
karalienės motinos prieškambarį. Tačiau jame stovėjo dvi eilės 
kareivių, kurie praleisdavo tik žinančius slaptažodį. 

Veltui bandė Margarita praeiti pro tą gyvą užtvarą Kiekvieną 
kartą, kai durys čia prasiverdavo, čia vėl užsidarydavo, ji matydavo 
Kateriną, pajaunėjusią ir veiklią, lyg dvidešimties metų. rašančią, 
priimančią laiškus, laužančią jų antspaudus, įsakinėjančią... Į 
vienus ji kreipdavosiu keliais žodžiais, kitiems tik nusišypsodavo, 
bet itin maloniai šyposojosi tiems, kurie buvo labiau už kitus 
dulkėti ir susikruvinę. | 

Pro visą tą maišaiį ir baisų triukšmą, kurio buvo pilnas Luvras, . 
iš gatvės vis dažniau ir dažniau aidėjo arkebuzų šūviai. 

“Aš neįsiveršiu pas ją. Geriau negaišti laiko ir eiti pas brolį“, - 
pagalvojo Margarita, tris kartus veltui mėginusi perkalbėti 
alebardininkus. 

Tą valandėlę pro šalį praėjo de Gizas; jis ką tik pranešė 
karalienei apie admirolo mirtį ir dabar skubėjo tęsti skerdynių. 

- O Henrikai! - sušuko Margarita. - Kur Navaros karalius? 

Kunigaikštis nustebęs pažiūrėjo į įą, šyptelėjo. nusilenkė ir 
nieko neatsakydamas išėjo, savo sargybinių lydimas. 

Margarita pribėgo prie vieno kapitono, kuris su savo būriu buvo 
beišeinąs iš Luvro, bet sustojo, liepdamas kareiviams pirma 
užtaisyti arkebuzas. 

- Kur Navaros karalius? - paklausė ji. - Pasakykite, pone, kur 
jis? 

- Nežinau, ponia, - atsakė tas, - aš netarnauju jo didenybės 
sargyboje. 

- Ak, brangusis Renė, - sušuko Margarita, pažinusi Katerinos 
parfumerininką. - Jūs ... Jūs ką tik buvote pas mano motiną... Ar 
nežinote, kas atsitiko mano vyrui? 

- Jo didenybė Navaros karalius nėra mano bičiulis, ponia... ma- 
nau, jūs tą žinote. Žmonės net kalba, - pridūrė jis šiepdamasis, tar- 
si norėdamas ne nusišypsoti, o įkasti, - kad jis drįstąs mane kai- 
tinti, esą mudu drauge su karaliene Katerina nunuodiję jo motiną. 

- Ne ne! - sušuko Margarita. - Netikėkite tuo, gerasis Renė! 

- Man tai visai nesvarbu, ponia! - atšovė parfumerininkas. - 
Šiuo metu nebaisūs nei Navaros karalius, nei jo šalininkai. 

ir jis atsuko Margaritai nugarą. 

- Pone Tavanai! Pone Tavanai! - sušuko Margarita. - Vieną žodį, 
prašau! 

Ėjęs pro šalį Tavanas sustojo. 

- Kur Henrikas Navarietis? - paklausė Margarita. 

- Kur? Manau, kad kartu su Alansono kunigaikščiu ir princu 
Kondė bastosi po miestą, - atsakė jis žarsiai. Paskui pridūrė tyliai, 
kad tik viena Margarita girdėtų: - Jūsų gražioji didenybe, jeigu 
norite pamatyti tą, kurio vietoje aš norėčiau būti net savo gyvybės 
kaina. pasibelskite į karaliaus ginklų salę. 

- Ačiū, Tavanai! Einu ten, - tarė Margarita, iš visų jo žodžių 
supratusi tik tai, kas jai buvo svarbiausia. 

Margarita nuskubėjo į karaliaus kambarius, kalbėdama pati 
sau: “Po to, ką aš jam pažadėjau, po to, kaip jis su manimi pasielgė 
tą naktį, kai nedėkingasis Henrikas Gizas buvo pasislėpęs mano 
kabinete, aš negaliu leisti jam žūti!" 

Ji pasibeklė į karaliaus apartamentą, kurį saugojo du sargybos 
daliniai; prie jos pribėgo karininkas ir pranešė: 

- Pas karalių įeiti negalima! 

- O man? - paklausė Margarita. 

- Vienas įsakymas visiems. 

- Bet juk aš Navaros karalienė, jo sesuo! 

- Ponia, man įsakyta nedaryti jokių išimčių: todėl teikitės n man 
atleisti. 

Ir karininkas vėl uždarė duris. 

- O! Jis žuvęs! - sušuko Margarita, išgąsdinta tų niūrių veidų, 
arba degančių kerštu, arba nepermaldaujamų. - Taip, taip... dabar 
aš viską suprantu... manimi pasinaudota kaip jauku... Aš esu 
pinklės, kuriomis sugavo ir dabar skerdžia hūgenotus... Bet aš vis 
tiek įeisiu, nors man ir grėstų mirtis... | 

ir Margarita kaip pablūdusi nubėgo vėi koridoriais ir 
galerijomis; staiga, praeidama pro nedideles dureles, ji išgirdo tylų, 
vienodą, beveik gedulingą giedojimą: kažkieno drebąs balsas už 
durų traukė kalvinų psalmę,. 

- A. tai karaliaus. mano brolio žindyvė, geroji Madlona... Ji čia! 
- sušuko Margarita ir sudavė sau į kaktą Jai šovė į galvą puiki 
mintis. - Ji čia... Krikščionių Dieve, padėk man!. 

Ir Margarita, atgavusi pasitikėjimą, tyliai pasibeldė į dureles. 

Kada Henrikas Navarietis, išklausęs Margaritos perspėjimą, 
pasikalbėjęs su Renė, išėjo iš karalienės motinos kambarių. nors 
maža kalaitė Febė lyg kokią geroji dvasia norėjo jį sulaikyti, Jis 
sutiko kelis katalikų bajorus, kurie, neva jį pagerbdami, nulydėjo 
į jo kambarius; čia Henrikas rado apie dvidešimt hugenotų, 
susirinkusių pas savo jaunąjį vadą. Jie nenorėjo skirstytis ir 
palikti jo vieno, nes jau kelios valandos Luvre visi kažką nujautė, 
spėjo, kad tą naktį įvyks kažkas siaubinga. Jie visi sėdėjo Henriko 
kambaryje, ir niekas jiems netrukdė. Pagaliau, nuaidėjus pir- 
majam Sen Žermen I'Oserua varpo dūžiui, kraupiai atsiliepusiam 
visų širdyje, įėjo Tavanas, ir, visiems tylint, lyg prie mirusiojo, 
pranešė Henrikui, kad karalius Karolis IX nori su juo pasikalbėti. 

Nebuvo ko ir bandyti priešintis, niekam nė į gaivą neatėjo tokia 
mintis. Luvro galerijose ir koridoriuose, viršuj ir apačioj. trepsėjo 
kareiviai; kieme ir viduje jų buvo surinkta apie du tūkstančius. 
Atsisveikinęs su draugais, kurių jam nebebuvo lemta pamatyti, 
Henrikas nusekė paskui Tavaną, kuris nuvedė jį į nedidelę galeriją 
šalia karaliaus kambarių ir paliko jį ten vieną, beginklį, įtarimų 
prislėgta širdimi. 

Čia Navaros karalius skaičiuodamas minutes praleido dvi 
siaubingas valandas, šu augančia baime klausydamasis pavojaus 
varpų ir šūvių pyškėjimo; pro nedidelį langelį jis matė, kaip gaisro 
atšvaituose ir deglų šviesoje šmėsčiojo aukos ir budeliai, bet iokiu 
būdu negalėjo suprasti nei žudikų šauksmų. nei kankinamųjų 
klyksmo. Nors jis gerai pažinojo Karolį IX, karalienę motiną ir 
kunigaikštį Gizą, tačiau negalėjo įsivaizduoti, kokia baisi drama 
vyko tomis valandomis. |, 

Henrikas nepasižymėjo fizine drąsa, bet užtat turėjo kitą, 
geresnę savybę: jis buvo stiprus dvasia. Jis bijodavo pavojaus, 
tačiau šypsodamasis stodavo prieš jį kautynių lauke, atvirame ore. 
dienos šviesoje, visų akyse, kada pavojų lydi skardūs trimitų garsai 
ir duslus būgnų dundėjimas... Bet čia jis stovėjo vienas, beginklis, 
uždarytas, prietemoje, kurioje vos būtų galėjęs įžiūrėti priešą, 
sėlinantį artyn, ir peilį, pakelią smūgiui. Tos dvi valandos buvo jam 
galbūt žiauriausios gyvenime. 

Per patį skerdynių įkarštį, kai Henrikas pradėjo suprasti, kad 
greičiausiai mieste vyksta organizuotos žudynės, įėjo kapitonas ir 
nuvedė jį koridoriumi į karaliaus kambarius. Abiem vyrams 
prisiartinus, durys atsivėrė, įėjus tučtuojau vėl užsidarė. lyg 
burtininko lazdelei mostelėjus, ir kapitonas įvedė Henriką pas 
Karolį LX į ginklų salę. 

Kai jie įėjo, karalius sėdėjo dideliame krėsie, pasirėmęs 
alktmėmis į porankius ir nuleidęs galvą žemai ant krūtinės. 
Išgirdęs tėjusiųjų žingsnius, Karolis LX pakėlė galvą, ir Henrikas 
pamatė, kad per jo kaktą stambiais lašais rieda prakaitas. 

- Labas vakaras, Anrio, - šiurkščiai pratarė jaunasis karalius. 
- Ka Šastrai, išeikite. 

Kapitonas paklausė. 

Valandėlę viešpatavo gūdi tyla. 

Henrikas nerimaudamas apsidairė ir pamatė, kad jis vienas su 
karaliumi. 

Staiga Karolis IX atsikėlė. 

- Po šimts velnių! - tarė jis. greit nubraukdamas savo šviesius 
plaukus nuo kaktos ir kartu nušluostydamas prakaito lašus. - Jūs 
patenkintas, kad esate su manimi, argi ne, Anrio? 

- Žinoma, - atsakė Navaros karalius, - aš visuomet laimingas, 
kai būnu su jūsų didenybe. 

- Labiau patenkintas, negu būdamas ten, ką? - kalbėjo toliau 
Karolis IX, ne tiek atsakydamas į svainio komplimentą, kiek 
tęsdamas savo paties mintį. 

- Jūsų didenybe, aš nesuprantu, - tarė Henrikas. 

- Pažiūrėkite ir suprasite, 

Karolis LX greitai pribėgo, tikriau pasakius, prišoko prie lango 
tr, prisitraukęs išsigandusį svainį, parodė jam baisius žmogžudžių 
siluetus kažkokios valties denyje, kur jie pjovė ir skandino kas 
minutę atvedamas jiems aukas. 

- Bet dėl Dievo! - sušuko išblyškęs Henrikas. - Kas gi šią naktį 
dedasi? 

- Šią naktį, pone, mane vaduoja nuo hugenotų, - atsakė Karolis 
IX. - Ar matote ten, virš Burbonų rūmų, dūmus ir liepsną? Tai dega 
admirolo namai. Ar matote, ką ten gerieji katalikai tempia, pasidėję 
ant suplyšusio čiužinio? Tai admirolo žento, jūstį draugo Telinji, 
lavonas 

- Ką tai reiškia? - sušuko Navaros karalius, veltui prie šono 
ieškodamas savo durklo rankenos ir drebėdamas iš pažeminimo 
ir pykčio, nes jautė, kad karalius tyčiojasi iš jo ir kartu grasina. 

* Tai reiškia, - sušuko Karolis IX iš įnirtimo staiga baisiai 
išbaldamas, - tai reiškia, kad aš nebenoriu aplink save matyti 
hugenotų, ar girdite, Henrikai? Ar aš ne karalius? Ne valdovas? 

- Bet, jūsų didenybe... 

- Mano didenybė šiuo metu žudo, skerdžia visus, kas 
nekatalikas; tokia mano valia. Ar jūs katalikas? - sušuko Karolis, 

kurio įniršis vis smarkėjo kaip baisus įūros potvynis. 

- Jūsų didenybe, atsiminkite savo žodžius: “Kas man rūpi 
tikėjimas tų, kurie gerai man tarnauja!“ 

- Cha, cha, cha! - kraupiai nusikvatojo Karolis. - Tu patari man 
prisiminti, ką aš esu sakęs, Henrikai? Verba volant!, kaip sako 
mano sesutė Margo. O visi tie, žiūrėk - pridūrė jis, pirštu 
rodydamas miestą, - ar jie negerai man tarnavo? Ar jie nebuvo 
narsūs kovoje, ar neišmintingai patarinėjo, ar nebuvo visada 
atsidavę? Visi jie buvo geri valdiniai! Bet jie buvo hugenotai, o man 
reikalingi tik katalikai. 

Henrikas tylėjo. 

- Nagi suprask mane, Anrio! - sušuko Karolis IX 

- Aš suprantu, jūsų didenybe... 

- Nair ką? 

- Jūsų didenybe, aš nematau priežasties, dėl kurios Navaros 
karalius turėtų elgtis kitaip, negu tie visi bajorai ir paprasti 
žmonės. Tie nelaimingieji mirė dėl to, kad jiems buvo pasiūlyta tas 
pats, ką jūsų didenybė man siūlote. Jie nesutiko, nesutinku ir aš. 

Karolis pagriebė jaunojo princo ranką ir, įsmeigęs į jį savo 
blausų žvilgsnį, kuris pamažu plėšriai įsidegė, tarė: 

- A, tu manai, kad užsikroviau sau darbo ir siūliau tiems, 
žudomiems, priimti katalikybę? 

- Jūsų didenybe, - tarė Henrikas, ištraukdamas ranką, - ar jūs 
nesilaikysite iki pat mirties savo tėvų tikėjimo? 

- Žinoma, po velnių! O tu? 

- Aš taip pat, - atsakė Henrikas. 

Karolis sustaugė iš pykčio ir virpančia ranka sugriebė nuo stalo 
arkebuzą. Henrikas prisiglaudė prie sienos, iš išgąsčio jam 
aprasojo kakta, bet mokėdamas puikiai valdytis iš pažiūamos ramus 
sekė visus žiauriojo monarcho judesius sustingęs, tartum gyvatės 
užžavėtas paukštis. 

Karolis užtaisė arkebuzą ir aklo įsiūčio draskomas trepielėjo 
koja. 

- Ar pripažįsti mišias? - suriko jis, apakindamas Henriką 
lemtingojo ginklo žvilgesiu. 

Henrikas nieko neatsakė. 

Karolis IX sudrebino Luvro skliautus baisiausiu keiksmu, kokį 
yra kada ištaręs žmogus, ir jo išbalęs veidas pamėlynavo. 


! Žodžiai nuskrenda (lot). 

- Mirtis, mišios arba Bastilija! - sušuko jis, taikydamas į 
Navaros karalių. 

- Jūsų didenybe! - sušuko Henrikas. - Ir jūs žudysite mane, 
savo brolį? 

Vienas didžiausių Henriko Navariečio įgimtų privalumų buvo 
tas, kad jis niekuomet neprarasdavo šalto proto; ir dabar jis tiesiai 
neatsakė į Karolio IX klausimą, nes neigiamas atsakymas, be 
jokios abejonės, reiškė mirtį. 

Kadangi po įsiutimo priepuolių visuomet prasideda reakcija, tai 
ir Karolis IX nebekartojo savo klausimo Navaros karaliui; valandėlę 
pasvyravęs, dusliai sumaurojęs, jis nusigręžė į atvirą langą ir 
nusitaikė ! kažkokį žmogų, bėgantį krantine. 

- Tačiau man reikia ką nors nudėti! - sušuko Karolis LX, 
pajuodęs lyg lavonas, kraujū pasruvusiomis akimis. 

Jis iššovė, ir bėgęs Žmogus parkrito. 

Henrikas nejučia sudejavo. 

Baisiai užsidegęs, susijaudinęs Karolis be paliovos užtaisinėjo 
arkebuzą ir šaudė džiaugsmingai sušukdamas kiekvieną kartą, kai 
pataikydavo. 

“Man galas, - pagalvojo Navaros karalius. - Kai nebeturės įką 
šaudyti, įis nudės mane“. 

Staiga už jų nugarų pasigirdo balsas: 

- Na kaip? Baigta? 

Tai buvo Katerina de Mediči; jos žingsnių nebuvo girdėti, nes 
tuo pat laiku sugriaudėjo paskutinis šūvis. 

- Ne, kad jį kur tūkstantis pragaro perkūnų! - sustaugė Karolis, 
mesdamas ant grindų arkebuzą. - Ne, jis nenori!.. 

Katerina neatsakė. Ji lėtai pasuko akis į tą pusę, kur stovėjo 
Henrikas, sustingęs kaip ir figūros kilime, į kurį jis buvo atsišliejęs. 
Paskui vėl pažvelgė į Karolį, tarsi norėdama paklausti: “Tai kodėl 


- Jis gyvas... gyvas... - sumurmėjo Karolis IX, kuris puikiai 
suprato tą motinos žvilgsnį ir, kaip matome, atsakė į jį. - Jis gyvas, 
nes yra... Mano giminė. 

Katerina nusišypsojo. 

“ Henrikas pastebėjo tą šypseną ir suprato, kad pirmiausia jam 
reikia nugalėti Kateriną. 

- Ponia, - tarė jis, - kaip matau, visa tai jūsų sugalvota, o nc 
mano svainio Karolio; tai jūs sumanėte atvilioti mane į spąstus, iš 
savo dukters padaryti jauką mums visiems pražudyti; jūs 
atskyrėte mane nuo žmonos, kad ji išvengtų nemalonaus reginio 

- nematytų mano mirties... 

- Taip, bet to nebus! - sušuko kitas, trūkčiojąs aistringas 
balsas, kurį Henrikas tuojau pažino; jį išgirdęs, Karolis IX 
sudrebėjo iš netikėtumo, o Katerina iš pykčio. 

- Margarita! - sušuko Henrikas. 

- Margo! - tarė Karolis KK 

- Mano duktė! - sumurinėjo Katerina. 

- Pone, - kreipėsi Margarita į Henriką, - paskutinieji jūsų žodžiai 
kaltina mane; iš dalies jūs klysiate, iš dalies esate teisus: jūs 
teisus, nes iš tikrųjų aš tapau visų jūsų pražūties kaltininke, bet 
jūs ir klystate: aš nieko apie tai nežinojau. Aš pati išlikau gyva tik 
atsitiktinai, o gal ir dėl to, kad motina mane pamiršo. Bet vos tik 
sužinojau, koks pavojus gresia jums, tuojau prisiminiau savo 
pareigą. O Žmonos pareiga - dalytis savo vyro likimu. Jeigu jus 
ištrems, pone, aš vyksiu kartu, jeigu pasodins į kalėjimą, aš taip 
pat būsiu kalinė, jeigu nužudys - mirsiu ir aš. 

Ir ji ištiesė Henrikui ranką, kurią tas sugriebė, jeigu ir ne su 
meile, tai bent su dėkingumu. 

- Vargšė Margo, geriau tu prikalbink jį priimti katalikybę, - tarė 
Karolis IX 

- Jūsų didenybe, - atsakė Margarita su tuo įgimtu jai iškilniu 
orumu, - savo paties labui nereikalaukite, kad jūsų šeimos narys 
pasielgtų niekšiškai. 

Katerina reikšmingai pažvelgė į Karolį. 

- Brolau, - sušuko Margarita, supratusi kaip ir Karolis [X baisią 
Katerinos žvilgsnio reikšmę, - brolau, atsiminkite, kad jūs pats 
išleidote mane už jo! | 

Karolis LX valandėlę svyravo, veikiamas įsakmaus Katerinos 
žvilgsnio ir maldaujančių Margaritos akių; pagaliau Ormuzdas 
nugalėjo Arimaną!. 

- Iš tiesų, ponia, - sušnabždėjo jis Katerinai į ausį. - Margo teisi, 
juk Anrio mano svainis. 

- Taip, - atsakė Katerina, pasilenkusi prie jo ausies, - o jeigu 
nebūtų? 


'Ormuzdas -iraniečių aukščiausias dievas. Jis yra gėrio pradas. 
Arimandas - blogio pradas. 

XI + GUDOBELĖ NEKALTŲJŲ KŪDIKIŲ KAPINĖSE 


Grižusi į savo kambarius, Margarita veltui bandė įspėti, ką 
Katerina de Mediči tylomis pasakė Karoliui EX ir kodė! jos žodžiai 
staiga nutraukė tą baisų pasitarimą Henriko gyvybės ir mirties 
klausimu. 

Keletą valandų rytą Margarita praleido slaugydama La Molį, o 
per likusį laiką bandė įspėti Katerinos žodžius. bet jos protas 
nepajėgė įminti tos mįslės. 

Navaros karalius liko Luvre kaip kalinys. Hugenotai buvo 
persekiojami dar aršiau. Po baisiosios nakties išaušo dar klaikesnė 
žudynių diena. Varpai dabar skelbė ne pavojų, o Te Deum, ir šitie 
džiaugsmingi vario dūžiai vidury dienos, aplinkui siaučiant 
skerdynėms ir liepsnojani gaisrams, atrodo, skambėjo gūdžiau 
negu praėjusios nakties tamsoje. Tai buvo dar ne viskas; atsitiko 
nepaprastas dalykas: gudobelė, kuri paprastai žydi pavasarį ir 
birželio mėnesį numeta visą savo kvapnų. apdarą, pražydo 
anirukart. Katalikai palaikė tai stebuklu, išgarsino jį po visą 
miestą ir padarę dievą savo bendrininku suruošė procesiją su 
kryžiais ir vėliavomis į Nekaltųjų kūdikių kapines, kur toji gu- 
dobelė žydėjo. Tas savotiškas dangaus pritarimas vykdomoms 
žudynėms dar labiau pakurstė žmogžudžių užsidegimą. Tuo metu, 
kai miestė kiekvienoje gatvėje, kiekvienoje kryžkelėje, kiekvienoje 
aikštėje tebevyko siaubingos naikinimo scenos, Luvras jau buvo 
tapęs bendru kapu visiems protestantams, užiiktiems ten tą 
valandą, kai suskambėjo pavojaus varpas; gyvi išliko tik Navaros 
karalius, princas Kondė ir La Molis. 

La Molio sveikata nebekėlė Margaritai jokio nerimo, nes 
„pasitvirtino jos vakarykščiai žodžiai, kad žaizdos pavojingos, bet 
nemirtinos: dabar ji buvo susirūpinusi vienu: išgelbėti gyvybę savo 
vyrui, kuriam tebegrėsė pavojus. Žinoma, pirmas jausmas, kilęs 
žmonos širdyje, buvo užuojauta vyrui, kuriam ji neseniai prisiekė, 
anot Bearniečio, jeigu ne meilę, tai bent draugiškumą. Bet po šito 
jausmo į karalienės širdį įsiskverbė ir kitas - savanaudiškesnis. 

Margarita buvo garbėtroška: ištekėdama už Henriko Burbono, 
ji btzvo beveik tikra gausianti ir sostą. Navara buvo draskoma iš 
abiejų pusių Pranctzijos ir Ispanijos karalių, kurie gabalas po 
gabalo baigė atplėšti iš jos beveik pusę teritorijos; tačiau jeigu 
Henrikas Burbonas panaudotų visą savo ryžtą, kuris iš dalies 
pasireikšdavo tais atvejais, kai įam pasitaikydavo proga ištraukti 
iš makštų kardą, tai Navara galėtų tapti tikra karalyste, c jos 

valdiniai būtų Pranctzijos hugenotai. Savo išlavintu lanksčiu protu 
Margarita viską buvo numačiusi ir apskaičiavusi. Netekusi 
Henriko, ji nustotų ne tik vyro, bet ir sosto. 

Kai ji taip sėdėjo, paskendusi savo slapčiausiose mintyse, stai- 
ga išgirdo kažką beldžiant į slaptojo koridoriaus duris; ji krūptelėjo, 
nes pro čia vaikščiodavo tik trys asmenys: karalius, karalienė mo- 
tina ir Alansono kunigaikštis. Margarita pradarė kabineto duris, 
davė ženklą Žijonai ir La Moliui tylėti ir nuėjo įleisti lankytoją. 

Tas lankytojas buvo Alansono kunigaikštis. 

Jaunuolis nuo vakar vakaro buvo kažkur dingęs. Vieną 
akimirką Margaritai šovė į galvą paprašyti kunigaikštį užstoti 
Navaros karalių, bet kita baisi mintis sulaikė ją. Jos vedybos įvyko 
prieš Fransua norą; Fransua nekentė Henriko ir jo atžvilgiu laikėsi 
bešališkai tik dėl to, kad buvo įsitikinęs, jog Margarita ir Henrikas 
liko vienas kitam svetimi kaip ir prieš vedybas. Taigi Margaritos 
rūpinimasis savo vyru galėjo ne atitolinti, bet dar labiau priartinti 
prie jo krūtinės vieną iš tų trijų durklų, kurie jam grasino. 

Štai kodėl Margarita labiau sudrebėjo, išvydusi jaunąjį princą, 
negu būtų drebėjusi matydama Karolį IX /arba pačią karalienę 
motiną. Iš jo išvaizdos nebuvo žymu, kad mieste ir Luvre dedasi 
kas nors nepaprasta: jis buvo apsirengęs elegantiškai kaip 
visuomet. Nuo jo drabužių ir baltinių dvelkė kvepalai, labai 
nemėgiami Karolio IX, bet nuolat vartojami abiejų brolių - Anžu ir 
Alansono kunigaikščių. Tik įgudusios Margaritos akys galėjo 
pastebėti, kad kunigaikščio širdis buvo pilna džiaugsmo, nors 
veidas atrodė dar labiau išblyškęs negu visada, o gražios, 
rūpestingai prižiūrimos lyg moters rankos virpėjo. 

lėjęs jis kaip visada prisiartino prie sesers, norėdamas ją 
pabučiuoti, bet Margarita pasilenkė ir atkišo jam kaktą, nors 
Karolis arba Anžu kunigaikštis bučiuodavo ją į skruostą. 

Alansono kunigaikštis atsiduso ir prispaudė savo blyškias 
lūpas prie Margaritos kaktos. 

Po to jis atsisėdo ir ėmė seseriai pasakoti kruvinus nakties 
įvykius: kokia lėta, baisia mirtimi mirė admirolas ir kaip staigiai 
žuvo Telinji, kurį kulka pervėrė vietoje. Kunigaikštis nutilo, 
patogiau įsitaisė kėdėje ir su kraujo pomėgiu, būdingu tiek jam, 
tiek abiem jo broliams, piešė kruvinas praėjusios nakties 
smulkmenas. Margarita jo nepertraukė. 

Pagaliau, viską išsakęs, jis nutilo. 

- Juk įūs užėjote pas mane ne vien visa tai papasakoti, ar ne, 
brolau? - paklausė Margarita. 

Alansono kunigaikšiis nusišypsojo. 

- Jūs norite man dar kažką pasakyti? 

- Ne, - atsakė kunigaikštis, - aš laukiu. 

- Ko jūs laukiate? 

- Ar jūs man nesakčte, mieloji, brangioji Margarita, - pradėjo 
kunigaikštis, pritraukdamas savo kėdę prie sesers, - kač vedybos 
su Navaros karaliumi įvyko prieš jūsų norą? 

- Taip, žinoma. Aš visai nepažinojau Bearno princo tada, kai 
man buvo pasiūlyta už jo tekėti. 

- O ar jūs netikinote manęs, kad ir pažinusi įį nejaučiate jam 
jokios meilės? 

- Tlesa, aš jums taip sakiau. 

- Argi jūs nemanote, kad tos vedybos - tai jūsų nelaimė? 

- Brangusis Fransua, - tarė Margarita, - vedybos, kurios 
neatneša didelės laimės, beveik visuomet atneša didelę nelaime. 

- Taigi, brangioji Margarita, kaip jau sakiau, aš laukiu. 

- Bet sakykite, ko jūs laukiate? 

- Laukiu, kada jūs imsite džiaugtis. 

- O kuo gi man džiaugtis? 

-- Nagi ta netikėta proga, kuri dabar jums pasitaikė atgauti 
laisvę. 

- Atgauti laisvę? - pakartojo Margarita, norėdama priversti 
princą išsakyti savo mintį iki galo. 

- Be abejonės laisvę: jus perskirs su Navaros karaliumi. 

- Perskirs? - tarė Margarita, įsmeigdama akis į kunigaikštį. 

Alansono kunigaikštis pamėgino atlaikyti jos žvilgsnį, bet 
netrukus sumišęs nukreipė savo akis į šalį. 

- Perskirs! - pakartojo Margarita. - Pasvarstykime, brolau, nes 
man labai malonu, kad jūs pats galite padėti man BuacriicŲ tą 
klausimą: kaipgi manoma mus perskirti. 

- Juk Henrikas - hugenotas, - sumurmėjo kunigaikštis. 

- Žinoma, bet jis juk neslėpė savo tikėjimo, ir-visi tą žinojo, kai 
mudu vesdino. 

- Taip, sesele, bet ką gi darė Henrikas po vestuvių? - paklausė 
kunigaikštis, ir jo veidas nenoromis suspindėjo džiaugsmu. 

-- Jūs, Fransua, tai žinote geriau negu kas kitas, nes visas 
dienas jis praleidžia kartu su jumis medžioklėje. žaisdamas 
rutuliais ar sviediniu. 

- Dienas - sutinku, bet naktis? - kamantinėjo kunigaikštis. 

Margarita nutilo ir nuleido akis. 

- Na, kur jis praleidžia naktis? - tarė Alansono kunigaikštis. 

- Na kur? - paklausė Margarita, jausdama, kad reikia ką nors 
atsakyti. 

- Jis jas praleidžia pas ponią de Sov. 

- Iš kur jūs žinote? - sušuko Margarita. 

- Žinau, nes man reikėjo žinoti, - atsakė nubaldamas ir 
nekantriai draskydamas savo rankovių apsiuvus jaunasis 
kunigaikštis. | 

Margarita pradėjo numanyti, ką Katerina pašnabždėjo Karoliui 
IX į ausį, bet dėjosi vis dar nieko nesuprantanti. 

- Kam jūs man tai sakote, brolau? - atsakė ji, puikiai 
vaidindama nuliūdusią. - Ar norite priminti, kad manęs čia niekas 
nebrangina ir nemyli: nei tie, kuriuos gamta man davė globėjais, 
nei tas, kurį bažnyčia padarė mano vyru? 

- Jūs neteisi, - gyvai atšovė Alansono kunigaikštis, dar arčiau 
prisitraukdamas savo krėslą prie jos, - aš jus myliu ir globoju. 

- Fransua, karalienės motinos pavestas, jūs turite kažką man 
pasakyti, - tarė Margarita, atidžiai žiūrėdama į jį. 

- Aš? Jūs klystate, sesuo, prisiekiu. Kodėl jūs taip manote? 

- Todėl kad jūs ardote draugystę su mano vyru, todėl kad 
paliaujate buvęs jo šalininkas. 

- Jo šalininkas! - pakartojo visiškai suglumęs Alansono 
kunigaikštis. 

- Žinoma. Klausykite, Fransua, kalbėkime atvirai. Kokį 
dvidešimt kartų jūs abudu buvote priėję išvadą, kad vienas be 
antro ne tik negalite iškilti, bet ir išsilaikyti. Toji sąjunga... 

- Dabar neįmanoma, - nutraukė ją brolis. 

- Kodėl? į 

- Kadangi karalius turi savo sumanymų jūsų vyro atžvilgiu. 
Atsiprašau, aš suklydau, pavadinęs jį jūsų vyru: norėjau psakyti 
Henriko Navariečio atžvilgiu. Mūsų motina patyrė viską. Aš 
susidėjau su hugenotais, manydamas, kad jie yra karaliaus 
malonėje. Bet štai hugenotus ima žudyti ir po savaitės visoje 
karalystėje jų neliks nė penkių dešimčių. Aš ištiesiau Navaros 
karaliui ranką, nes jis buvo... jūsų vyras. Bet jis dabar nebe vyras 
jums. Ką į tai pasakysite jūs, ne tik gražiausia Prancūzijos moteris, 
bet ir gudriausia karalystės galva? 

- Pasakysiu, kad gerai pažįstu mūsų brolį Karolį, - atsakė 
Margarita. - Vakar aš mačiau, kaip jį buvo ištikęs vienas iš tų 
įsiutimo priepuolių, kurie sutrumpina jo gyvenimą dešimčia metų; 
pasakysiu, kad tokie priepuoliai ištinka jį dabar gana dažnai, ir, 
atrodo, mūsų broliui Karoliui neilgai beliko gyventi; pagaliau 

pasakysiu, kad neseniai mirė Lenkijos karalius, ir rimtai 
svarstomas klausimas į jo vietą išrinkti kurį nors Prancūzijos 
karalaitį; ir dar pridėsiu, kad tokiomis aplinkybėmis visai ne laikas 
palikti savo sąjungininkus, kurie, atėjus lemiamai kovai, gali mus 
palaikyti, remdamiesi visos liaudies palankumu i: savo karalystės 
jėgomis. 

- Ojūs, - sušuko kunigaikštis, - ar neišduodate manęs, labiau 
rūpindamasi svetimu negu savo broliu?.. 

- Paaiškinkite, Fransua, kuo ir kaip aš jus išdaviau? 

- Argi įūs neprašėte vakar karalių pasigailėti Navariečio? 

- Na tai kas? - paklausė Margarita, tartum nieko 
nenumanydama. 

Kunigaikštis greit pašoko, du ar tris kartus lyg apdujęs perėjo 
per kambarį, paskui vėl grįžo prie Margaritos ir paėmė jos ranką. 
Ji buvo sustyrusi ir šalia. 

- Sudie, sesuo, - tarė jis. - Jūs nenorėjoie maręs suprasti, tad 
dėl visų įvyksiančių nelaimių kaltinkite tik save. 

Margarita išbalo, bet nepajudėjo iš vietos. Ji matė, kaip išėjo 
Alansono kunigaikštis, bet nė nebandė jo sulaikyti. Bet vos dingęs 
tamsiame koridoriuje, jis pats sugrįžo ir tarė: 

- Klausykite, Margarita, aš užmiršau pasakyti vieną dalyką: 
rytoj, maždaug tuo pačiu laiku, Navaros karaliaus nebebus gyvo. 

Margarita šūktelėjo; ją nepakeliamai gąsdino mintis pasidaryti 
žmogžudystės įrankiu. 

- Ir jūs nesukliudysite tos Žmogžudystės? Neišgelbėsite savo 
geriausio ir ištikimiausio sąjungininko? 

* - Nuo vakar dienos Navaros karalius man nebe sąjungininkas. 

- Tai kas dabar jūsų sąjungininkas? 

- Kunigaikštis Gizas. Išnaikinęs hugenotus, Gizas tapo katalikų 
karaliumi. 

- Ir Henriko II sūnus pripažįsta savo karaliumi Lotaringijos 
kunigaikštį!.. 

- Margarita, jūs blogai nusiteikusi ir nieko nesuprantate. 

- Prisipažįstu, kad veltui bandau perskaityti įūsų mintis. 

- Sesuo, jūs ne žemesnės kilmės už princesę de Porsian, o Gizas 
yra toks pat mirtingas kaip ir Navaros karalius. Dabar padarykite 
tris prielaidas, visos jos galimos: pirmoji - mūsų brolis, Anžu 
kunigaikštis, išrenkamas Lenkijos karaliumi; antroji - jūs 
pamilsiate mane taip, kaip aš myliu jus; trečioji - aš esu 
Prancūzijos karalius, o jūs... jūs - katalikų karalienė. 

Margarita užsidengė veidą rankomis, pritrenkta, kad jaunuolis, 

kurio niekas karaliaus dvare nesiryžių pavadinti protingu, 
puoselėja šitokius toli siekiančius planus. Valandėlę patylėjusi, ji 
paklausė: 

- Tačiau jūs nepavyduliaujaie kunigaikščiui de Gizui taip kaip 
Navaros karaliui? 

- Kas buvo - pražuvo, - dusliai atsakė Alansono kunigaikštis. 
- O jeigu buvo ko pavyduliauti kunigaikščiui de Gizui, tai... aš ir 
pavyduliavau. 

- Tą gražų planą įvykdyti neleidžia viena kliūtis. 

- Kokia? 

- Aš nebemyliu kunigaikščio dc Gizo. 

- Tai ką gi jūs mylite? 

- Nieko. 

Dabar Alansonietis nustebęs pažvelgė į Margaritą kaip Žmogus, 
kuriam niekas nebeaišku, ir atsidusęs išėjo iš kambario šalta 
plaštaka spausdamas kakią, lyg bijodamas, kad ji nesprogtų. 

Margarita, likusi viena, susimąstė. Dabar ji aiškiai ir tiksliai 
matė visą padėtį: karalius leido įvykti Baltramiejaus nakčiai, o 
karalienė Katerina ir kunigaikštis de Gizas ją įvykdė. Kunigaikštis 
Gizas ir Alansono kunigaikštis susidėjo, kad galėtų. geriau 
pasinaudoti tuo įvykiu. Navaros karaliaus mirtis tiesiogiai susijusi 
su ta didele katastrofa. Po jo mirties tuojau užgrobs ir jo karalystę. 
Margarita liks našlė, be sosto, be valdžios; jos laukia vienuolynas, 
kur net nebūtų kaip gedėti savo vyro, nes jis juo niekada nebuvo. 

Čia ir nutrūko jos svarstymai: Katerina atsiuntė paklausti, ar 
ji nenorėtų su visu dvaru atlikti šventąją kelionę prie Nekaliųjų 
kūdikių kapinėse pražydusios gudobelės. 

Pirmoji Margaritos mintis buvo atsisakyti nuo to pasi- 
Jodinėjimo, bet paskui. pagalvojusi, kad iškylos metu gali 
pasitaikyti proga ką nors sužinoti apie Navaros karalių, nutarė 
paklausyti motinos. Ji liepė pasakyti, kad jeigu žirgas bus tuojau 
pabalnotas, ji mielai palydėsianti karališkąsias didenybes - motiną 
ir brolį. 

Po penkių šilnučių įėjo pažas ir pranešė, jog visi kieme jau 
pasirengę išjoti, laukią tik jos. Margarita mostelėjo Žijonai, 
pavesdama jai sužeistąjį, ir nusileido laiptais žemyn. 

Karalius, karalienė motina, Tavanas ir Žymiausieji katalikai jau 
sėdėjo ant žirgų. Margarita greit permetė akimis būrelį maždaug iš 
dvidešimt asmenų: Navaros karaliaus tarp jų nebuvo. Bet užtat 
buvo ponia de Sov, ir, susitikusi su ja akimis, Margarita suprato, 
kad vyro meilužė turi jai kažką pasakyti. 

Raiteliai išjojo ir Astrius gatve pasiekė Sent Onorė gatvę. 
Pasirodžius karaliui, karalienei Katerinai bei katalikų viršūnėms, 
ėmė rinkiis žmonės, kurie lyg tvinstanti banga sekė jojančius 
šaukdami: 

- Tegyvuoja karalius! Tegyvuoja rišios! Mirtis hugenotams! 

Šaukiantieji mojavo kruvinomis špagomis ir rūkstančiomis 
arkebuzomis, ir iš to buvo galima spręsti, kad kiekvienas daugiau 
ar mažiau dalyvavo ką tik surengtose kraupiose žudynėse. 

Prijojusi Pruvelio gatvę, iškilminga kavalkada sutiko žmones, 
velkančius lavoną be galvos. Tai buvo admirolo lavonas, ir tie 
žmonės norėjo jį pakarti už kojų Monfokone.. 

į Nekaltųjų kūdikių kapines visi suėjo pro vartus iš Šapo 
gatvės, lzuri šiandien vadinama Dešaržerų gatve. Įspėti apie 
karaliaus ir karalienės motinos apsilankymą, kunigai jau laukė jų, 
norėdami pasveikinti juos. 

Kol Katerina klausėsi jai skirto sveikinimo, ponia de Sov 
nutaikė progą ir, priėjusi prie Navaros karalienės, paprašė leidimo 
pabučiuoti jos ranką. .Margarita ištiesė ranką, ponia de Sov 
priglaudė prie jos lūpas ir bučiuodama įkišo į rankovę mažą 
susuktą popieriuką. 

Nors ponia de Sov pasitraukė nuo Katerinos tik vienai minutei, 
tačiau karalienė motina pastebėjo jos dingimą ir atsigręžė tuo. 
pačiu metu, kai jos garbės dama bučiavo Margaritai ranką. 

Abi moterys pamatė jos veriantį lyg Žaibas Žvilgsnį, tačiau 
nesumišo. Ponia de Sov atsitolino nuo Margaritos ir vėl užėmė savo 
vietą prie Katerinos. | 

Atsakiusi į sveikinamąją kalbą, Katerina šypsodamasi pirštu 
pasivadino Navaros karalienę prie savęs. Margarita priėjo. 

- Na, dukra! Pasirodo, jūs didelės draugės su ponia de Sov? - 
paklausė ji itališkai. 

Margarita šyptelėjo, ir jos gražus veidas susiraukė. 

- Taip, motina, gyvatė prišliaužė ir įgėlė man į ranką, - atsakė 


ji. Ž 

- O! Atrodo, kad jūs pavyduliaujate! - tarė šypsodamasi 
Katerina. 

- Jūs apsirinkate, ponia, - atsakė Margarita. - Navaros 
karaliaus aš pavydžiu jai tiek, kiek jis yra mane įsimylėjęs. Aš tik 
moku skirti savo draugus nuo nedraugų. Myliu tuos, kurie mane 
myli, ir nekenčiu tų, kurie manęs neapkenčia. Argi jūsų duktė gali 
būti kitokia? | 

Katerina vėl nusišypsojo, duodama Margaritai suprasti, kad 

Jeigu ir buvo jai kilę kokių įtarimų, tai dabar jie išsisklaidė. Be to, 
susirinkusiųjų 'didenybių dėmesį patraukė naujas maldininkų 
būrys: atjojo kunigaikštis de Gizas su savo bajorais, kurie visi dar 
buvo apiinti neseniai vykusių skerdynių įkarščio. Jie lydėjo bran- 
giais kilimais uždangstytus neštuvus, kurie sustojo prieš karalių. 

- Nevero kunigaikštienė! - sušuko Karolis IX - Na, išlipkite! Aš 
noriu pasveikinti gražiąią ir uciiają katalikę! Man pasakojo, kad jūs 
medžiojote hugenotus pro savo langą ir vieną nudėjote akmeniu. 
tiesa? į 

“ Nevero kunigaikštienė skaisčiai nuraudo. 

- Jūsų didenybe, - tyliai atsakė ji, priklaupdama pricš karalių, 
- priešingai, man teko laimė priglausti vieną sužeistą kataliką. 

- Gerai, gerai, pussesere! Man galima tarnasti dvejaip: naikinti 
mano priešus arba padėti mano draugams. Kiekvienas daro, ką 
gali, ir aš esu tikras, kad jūs būtumėte padariusi daugiau, jeigu 
būtumėte galėjusi. 

Tuo metu žmonės, matydami Lotaringijos kunigaikščių ir 
Karolio LX santarvę, šaukė visa gerkle: 

- Tegyvuoja karalius! Tegyvuoja kunigaikštis de Gizas! 
Tegyvuoja mišios. 

- Jūs grįšite su mumis į Luvrą, Henriete? - paklausė karalienė 
motina gražuolę kunigaikštienę. 

Margarita alkūne kumštelėjo savo draugę, kuri suprato jos 
ženklą ir atsakė: 

- Ne, ponia, jeigu tik jūsų didenybė man neįsakysite, nes turiu 
reikalą mieste su jos didenybe Navaros karaliene. 

- Ką gi jūs abi ten darysite? - pasiteiravo Katerina. 

- Apžiūrėsime labai retas ir įdomias graikiškas knygas, rastas 
pas vieną seną protestantų pastorių. Jas nugabeno į Sen Žak la 
Bušri bokštą, - paaiškino Margarita. 

- Geriau nuvyktumėte pažiūrėti, kaip nuo Malūnininkų tilto 
metami į Seną paskutinieji hugenotai, - patarė Karolis XX - Visų 
tikrų prancūzų vieta ten. "a 

- Jeigu jūsų didenybė pageidaujate, mes nueisime, - atsakė 
Nevero kunigaikštienė. 

Katerina nepasitikėdama peržvelgė abi jaunąsias moteris. 
Margarita, visą laiką sekusi motiną, sugavo jos žvilgsnį ir ėmė 
neramiai dairytis, tarsi ko rūpestingai ieškodama. L 

Tas tikras ar tariamas jos nerimas nepaspruko nuo Katerinos 
akių. 

- Ko jūs ieškote? 

- Aš ieškau... Nebematau - sumurmėjo ji. 

- Ko jūs ieškote? Ko nebemaitote? 

- De Sov, - aisakė Margarita. - Argi ji būtų grįžusi į Luvrą? 

- Aš sakiau, kad tu pavyduliaujii - sušnabždėjo Katerina 
dukteriai į ausį. - O bestia!..! Na, Henriete, - pridūrė ji, gūžtelėjusi 
pečiais, - pasiimkite su savimi Navaros karalienę! 

Margarita dar sykį apsidairė aplink, paskui pasilenkė prie 
draugės ausies ir tyliai tarė: 

- Greičiau eikime iš čia! Aš turiu pasakyti tau kai ką labai 
svarbaus. 

Kunigaikštienė padarė reveransą Karoliui IX, paskui Katerinai 
ir, lenkdamasi Navaros karalienei, tarė: 

- Gal jūsų didenybė teiksitės sėsti į mano neštuvus? 

- Mielai, bet jūs turėsit pargabenti mane paskui į Luvrą. 

- Mano neštuvai, kaip mano tarnai ir aš pati, esame jūsų 
didenybės įsakymams, - atsakė kunigaikštienė. 

Karalienė Margarita įsėdo į neštuvus ir davė ženklą Nevero 
kunigaikštienei, kuri pagarbiai užėmė sėdynę priešais. 

Katerina ir jos bajorai grįžo į Luvrą tuo pačiu keliu, kuriuo at- 
jojo. Tik buvo pastebėta, kad karalienė motina visu keliu be palio- 
vos kažką tyliai kalbėjo karaliui į ausį, keletą karių rodydama 
ponią de Sov. Ir kiekvieną kartą Karolis IX nusijuokdavo, kaip jis 
vienas temokėdavo, kraupiu juoku, kuris buvo baisesnis už bet 
kokį jo grasinimą. 

Kai dengti nešiuvai pajudėjo ir Margaritai nebereikėjo bijoti 
akylo Katerinos žvilgsnio, ji greit ištraukė iš rankovės ponios de 
Sov raštelį ir perskaitė šiuos žodžius: 

“Man įsakyta šį vakarą perduoti Navaros karaliui du raktus: 
vieną to kambario, kuriame jis dabar užrakintas, o kitą mano 
kambario. Kai jis ateis, man įsakyta sulaikyti jį iki šeštos valandos 
ryto. 

Tegu jūsų didenybė viską apgalvoja ir nutaria, ką daryti, tegu 
jūsų didenybė visai nevertina mano gyvybės." 

- Nėra abejonės, kad ta vargše moteriške norima pasinaudoti 
kaip įrankiu mums visiems pražudyti, - sumurmėjo Margarita. - 
Tačiau pažiūrėsime, ar taip lengva uždaryti įvienuolyną karalienę 
Margo, kaip mane vadina brolis Karolis. 

- Iš ko tas laiškas? - paklausė Nevero kunigaikštienė, rodydama 


! O bestija! (it). 

raštelį, kurį Margarita labai atidžiai keletą kartų perskaitė. 
- Ak, kunigaikštienė, man reikia daug ką tau papasakoti, - 
atsakė Margarita, piėšydama raštelį į smulkiausius skutelius. 


XII + PRISIPAŽINIMAI 


- Pirmiausia, kur mudvi vykstame? - paklausė Margarita. - Aš 
manau, tik ne prie Malūnininkų tilto?.. Nuc vakar dienos aš 
pakankamai prisižiūrėjau skerdynių, mano vargše Hern:riete! 

- Aš išdrįsau gabenti jūsų didenybę... 

- Visų pirma mano didenybė prašo tave užmiršti tą iškilmingą 
titulą... Tai kur tu gabeni mane?.. 

- Į Gizų rūmus, jei tik jūs neprieštaraujate. 

- Ne, neprieštarauju, Henriete! Vykime pas tave. Ar ten nebus 
kunigaikščio de Gizo ir tavo vyro? 

- O nei - sušuko kunigaikštienė, ir jos smaragdinės spalvos 
akys sublizgėjo iš džiaugsmo. - Nei dieverio, nei mano vyro, nieko! 
Aš laisva kaip vėjas, kaip paukštis, kaip debesys... Ar girdite, 
karaliene, laisva? Ar jūs suprantate, kiek laimės šitame žodyje: 
laisva?.. Einu, kur noriu, darau, ką noriu. O vargše karaliene! Jūs 
nesate laisva, todėl dūsaujate... 

- Tu eini, kur nori, darai, ką nori! Ar tai viskas? Tik tiek 
tesinaudoji laisve? Žinai, tu per daug linksma kalbėdama apie 
laisvę - čia yra kažkas daugiau. 

- Jūsų didenybė žadėjote pirmiausia išlieti savo širdį. 

- Ir vėl “jūsų didenybė"! Žinai, mudvi susipyksime, Henriete; 
argi tu pamiršai susitarimą? 

- Ne. “Pagarbi tarnaitė žmonių akyse, nutrūktgalvė patikėtinė, 
kai niekas nemato." Ar ne taip, ponia? Ar ne taip, Margarita? 

- Taip, taip, - atsakė šypsodama karalienė. 

- Nesirungti giminės aukštakilmiškumu, neišduoti meilės 
paslapčių; elgtis gerai, garbirigai, atvirai; žodžiu, išlaikyti ginamąją 
ir puolamąją sąjungą, kurios vienintelis tikslas ieškoti ir suradus 
pagauti tą vienadienę peteliškę, vadinamą laime. 

- Taip, kunigaikštienė, teisingai. Atnaujindamos sutartį, 
-pasibučiuokime. 

Ir dvi žavios moterys - viena liūdna ir pablyškusi, o kita rausva, 
geltonplaukė, šypsanti - grakščiai pasilenkė viena prie kitos ir 
sujungė savo lūputes taip pat stipriai, kaip buvo sujungusios savo 
mintis. 

- Vadinasi, įvyko kažkas nauja? - paklausė kunigaikštienė, 
įsmeigdama į Margaritą susidomėjusį, godų žvilgsnį. 

- Argi maža naujienų buvo per pastarąsias dvi dienas? 

- O, aš kalbu apie meilę, o ne apie politiką. Kai sulauksime 
ponios Katerinos metų, tada susidomėsime politika. Bet mums tik 
dvidešimt metų, tad pakalbėkime apie ką kitą. Klausyk, ar tu jau 
iš tikrųjų ištekėjusi? 

- Už ko? - nusijuokė Margarita. 

- Jeigu taip, iu mane nuraminai! 

- Žinai, Henriete, tai, kas tave ramina, mane gąsdina. Aš turiu 
būti ištekėjusi. 

- Kada? 

- Rytoj. 

- Iš tiesų? Vargže drauguže! Ir tai būtina? 

- Būtiniausia. | 

- Velniava, kaip sako vienas mano pažįstamas. Iš tikrųjų labai 
liūdna. | 

- Tu turi pažįstamą, kuris sako “velniava"? - paklausė 
juokdamasi Margarita 

- Taip. 

- O kas jis toks? 

- Tu visą laiką klausinėji mane, nors pati turi pasakoti. Pabaik 
tu, paskui aš pradėsiu. 

- Trumpai štai kas yra: Navaros karalius įsimylėjęs kitą ir 
manim nesidomi. Nors aš nieko neįsimylėjusi, bet irgi nenoriu jam 
priklausyti. Tačiau mums abiem iki rytdienos reikia pakeisti 
pažiūrą į mūsų vedybas arba bent dėtis, kad mes ją pakeitėme. 

- Na ir kas? Būk tikra, jeigu tu pakeisi savo nusistatymą, ir jis 
pakeis! 

- Čia ir visa bėda, kad keisti savo nusistatymą aš dabar 
nusiteikusi mažiau negu bet kada. 

- Tikiuosi, tik savo vyro atžvilgiu? 

- Henriete, mane graužia sąžinė. 

- Dėl ko? 

- Dėl religijos. Tu skiri hugenotus nuo katalikų? 

- Politikoje? 

- Taip. 

- Žinoma. 

- O meilėje? 

- Miela drauge, mes, moterys, esame tokios stabmeldės, kad 
pritariame visoms sektoms ir pripažįstame keletą dievų. 

- Keletą dievų viename asmenyje, ar ne? 

- Taip, - atsakė kunigaikštienė, gosliai žibančiomis akimis, - tą, 
kuris vadinamas Eroto, Kupino, Amūro vardu; dievą užrišiomis 
akimis, su strėline ir sparnais anti nugaros... Velniava! Tegu būna 
garbinamas šitas dievas! 

“ - Tačiau tu meldiesi labai savotišku būdu: svaidai į hugenotų 
galvas akmenis! 

- Svarbu, kad žmogus dorai elgiasi, o kiti tegu plepa, ką nori... 
Ak Margarita, kaip žmonių kalbos iškraipo ir geriausias mintis, ir 
gražiausius veiksmus! 

- Žmonių kalbos! Mano OGB, kad tave gyrė mano brolis 
Karolis! 

- Margarita, tavo brolis Karolis - aistringas medžiotojas, jis 
ištisomis dienomis pučia ragą ir nuo to labai suliesėjo... Todėl aš 
nepripažįstu net įo komplimentų. Be to, aš jam atsakiau... Argi tu 
negirdėjai mano atsakymo? 

- Ne, tu labai tyliai kalbėjai. 

- Tuo geriau, turėsiu daugiau ko tau papasakoti. Ar tu jau 
viską išsipasakojai, Margarita? 

- Matai... 

- Kas yra? 

- Matai, - atsakė juokdamasi karalienė, - jeigu tas akmuo, apie 
kurį kalbėjo mano brolis, buvo tikrai panaudotas, tai man geriau 
susilaikyti ir nieko nepasakoti. 

- Gerai! - sušuko Henrietė. - Tu išsirinkai hugenotą! Būk rami. 
Kad tavęs nebegraužtų sąžinė, aš tau prižadu prie pirmos progos 
irgi išsirinkti hugenotą. 

- Ak taip! Vadinasi, dabar tu pasirinkai kataliką? 

- Velniava! - sušuko kunigaikštienė. 

- Gerai, gerai! Aš suprantu.. 

- O koks jis, tas hugenotas? 

-— Aš jo nesirinkau; tas jaunuolis visai manęs nežavi ir 
tikriausiai niekada nežavės. 

- Bet kaip vis dėlto jis atrodo? Tu galėtum man pasakyti, Žinai, 
kad aš smalsi. 

- Vargšas jaunikaitis, gražus kaip Benvenuto Čelinio! Nizas, 
atbėgo pas mane ieškoti prieglobsčio. 


! Benvenutas Čelinis (1500 - 1571) - italų skulptorius, graveris, 
auksakalys. Jo darbai (čia minima jo skulptūra "Nizas") puošė Prancizijos 
karalių rūmus. 

- Ot Ir tu jo nė kiek neviliojai! 

- Vargšas vaikinas! Nesijuok taip, Henriete, dar nežinia, ar jis 
išgyvens. 

- Jis serga? 

- Sunkiai sužeistas. 

- Bet sužeistas hugenotas - baisiai nepatogus daiktas. ypač 
šiornis dienomis; ir ką gi tu su juo darai, su tuo sužeistu hugenotu, 
kuris lavęs nė kiek nežavi ir niekuomet nesužavės? 

- Jis mano kabinete, aš jį slepiu ir noriu išgelbėti. 

- Jis gražus, jaunas, sužeistas. Tu jį slepi savo kabinete ir nori 
išgelbėti; jis būtų baisus nenaudėlis, jeigu nebūtų tau dėkingas iš 
visos širdiesi 

- Bijau, kad jau dabar jis taip dėkingas... labiau, negu aš 
pageidaučiau. | 

- Ir tas vargšas jaunuolis domina tave? 

- Tik žmoniškumo požiūriu... 

- Ak tas žmoniškumas! Vargše mano karaliene! Toji dorybė ir 
žudo mus, moteris! 

- Taip. Supranti? Kiekvieną minutę pas mane gali įeiti karalius, 
Alansono kunigaikštis, motina, net mano vyras... 

- Tu nori mane prašyti priglausti tavo hugenotėlį, ar ne? Bet su 
viena sąlyga: kai išgis, vėl grąžinti tau? | 

- Juokauji! - atsakė Margarita. - Ne, prisiekiu, aš negalvoju apie 
tokią tolimą ateitį. Tačiau jeigu tu galėtum paslėpti tą vargšą 
vaikiną, išsaugoti jam gyvybę, kurią aš išgelbėjau, tai būčiau tau 
iš tiesų dėkinga. Tu laisva Gizų rūmuose, neturi nei dieverio, nei 
vyro, kurie tave šnipinėtų ar varžytų, be to, už miegamojo, į kurį, 
laimė, niekas neturi teisės įeiti, yra erdvus kabinetas panašus į 
manąjį. Žinai ką? Leisk man pasinaudoti kabinetu ir patalpinti tą 
hugenotą; kai jis pasveiks, tu atidarysi narvą, ir paukštis išlėks. 

- Yra tik viena kliūtis, brangioji karaliene: narvas jau užimtas. 

- Kaip? Tu irgi ką nors išgelbėjai? 

- Tą patį aš ir pasakiau tavo broliui. 

- A, suprantu. Štai kodėl tu kalbėjai taip tyliai, kad aš nieko 
negirdėjau. | 

- Klausyk, Margarita, tai puikus nuotykis, ne mažiau gražus ir 
poetiškas kaip tavasis. Palikusi tau šešis sargybinius, aš su kitais 
šešiais grįžau į Gizų rūmus ir mačiau, kaip priešais, kitoje Katr Fis 
gatvės pusėje dega namas ir kažkokie žmonės jį plėšia. Įėjusi vidun: 
staiga girdžiu - rėkia moterys, keikiasi vyrai. Išeinu į balkoną ir 
pirmiausia pamatau špagą, kuri, atrodo, viena savo švytravimu 


120 


nušvietė viską aplinkui. Aš tiesiog negalėjau atsigėrėti: mėgstu 
visa, kas gražu! Paskui, žinoma, bandau įžiūrėti ranką, kuri iaip 
mikliai valdo špagą, ir patį narsuolį. Pro špagų švytravimą ir 
riksmus pastebiu vyrą... tikrą didvyrį, Ajaksą!; išgirstu jo balsą - 
tikrą Stentoro balsą. Mane pagauna pašėlęs džiaugsmas, aš visa 
drebu, krūpčioju, kai jam gresia kieno nors smūgis arba kai jis 
pats ima pulti; patikėk, karaliene, ketvirtį valandos aš taip jaudi- 
nausi, kaip niekada gyvenime. Niekuomet negalvojau, kad galima 
patirti tokį stiprų jausmą. Todėl aš vis stovėjau nerami, sulaikiusi 
kvėpavimą, tylėdama, tik staiga žiūriu - mano didvyris dingo. 

- Kaipgi? 

- Į jį pataikė akmuo, mestas kažkokios senės; tada kaip Kiras 
aš atgavau balsą ir ėmiau šaukti: “Į pagalbą! Gelbėkite!“ Atbėgo. 
mūsų sargybiniai, paėmė jį, pakėlė ir nunešė į ią kambarį, kurio 
tu prašai savo globotiniui. 

- Deja! Aš gerai tave suprantu, Henriete, nes tavo nuotykis 
beveik toks pat kaip manasis, - tarė Margarita. 

- Tik toks skirtumas, karaliene, kad, pasitarnaudama karaliui 
ir tikėjimui, aš neprivalau slėpti pono Anibalo de Kokonaso. 

- Jo vardas Anibalas de Kokonasas? - pakartojo Margarita 
kvatodama. 

- Rūstus vardas, tiesa? - tarė Henrietė. - Tas vyras vertas tokio 
vardo! Koks kovotojas, velniava! Kiek kraujo jis praliejo! Užsidėk 
savo kaukę, karaliene, mudvi jau atvykome. 

- O kam dėtis kauke? 

- Aš noriu parodyti tau savo didvyrį. 

- Ar jis gražus? — 

- Kautynių metu jis man atrodė nuostabus! Tiesa, aš jį mačiau 
tada naktį, gaisro nutviekstą. Prisipažįstu, kad šį rytą, dienos 
šviesoje, įis man pasirodė ne toks jau gražus. Bet manau, kad iau 
jis irgi turės patikti. 

- Vadinasi, mano globotinio nenorima priimti į Gizų rūmus? 
Gaila, nes niekam neateitų į galvą čia ieškoti hugenotų. 

- Ne, visai ne! Dar šį vakarą liepsiu jį čia atgabenti; vienas gulės 
dešinėje pusėje, kitas - kairėje. 

- Bet jeigu jie sužinos, kad vienas protestantas, o kitas 
katalikas, tai suės vienas antrą. 


 —— 


'Ajaksas - Trojos karo didvyris. Stentoas - Trojos karo 
didvyris, pasižymėjęs stipriu griausmingu balsu. 

- Toks pavojus negresia. Kokonasas gavo į veidą tokį smūgį, kad 
beveik nieko nemato, o tavo hugenotas sužeisias į krūtinę ir be- 
veik negali pasijudinti... Be to, tu patark jam nekalbėti tikėjimo 
klausimais, ir viskas eis kuo puikiausiai. 

- Gerai, tebūnie taip. 

- Sutarta. Eisime į vidų. 

- Ačiū, - tarė Margarita, spausdama draugės ranką. 

- Čia, ponia, jūs vėl esate jos didenybė karalienė, - priminė 
Nevero kunigaikštienė, - todėl leiskite man priimti jus Gizų rū- 
muose taip kaip pridera. 

Kunigaikštienė, išlipusi iš neštuvų, kone priklaupė ant vieno 
kelio, padėdama atsistoti Margaritai ant žemės, paskui parodė 
ranka rūmų duris, saugomas dviejų sargybinių su arkebuzomis, 
ir nusekė, atsilikusi per keletą žingsnių, įkandin karalienės, kuri 
didingai ėjo pirma. Kunigaikštienė atrodė nusižeminusi tol, kol jas 
abi galėjo kas nors matyti. Įėjusi į savo miegamąjį, Henrietė uždarė 
duris ir, pašaukusi savo kaineristę, labai apsukrią sicilietę, 
paklausė ją itališkai: 

- Mika, kaip jaučiasi grafas? 

- Kaskart geriau, - atsakė toji. 

- Ką jis veikia? 

- Man rodos, kad dabar jis užkandžiauja. 

- Geras ženklas, jeigu atsiranda apetitas, - tarė Margarita. 

- Ak, tiesa! Aš buvau ir pamiršusi, kad tu Ambruazo Parė 
mokinė. Eikite, Mika. 

- Tu ją išsiunti? 

- Taip. Tegu pasaugo mus. 

Mika išėjo. 

- Dabar, - tarė kunigaikštienė, - ar tu pati įeisi pas jį, ar jį 
pakviesti čionai? 

- Nei taip, nei kitaip: aš norėčiau jį pamatyti, bet kad jis manęs 
pačios nematytų. | 

- Kodėl? Juk tu su kauke. 

-.Jis gali mane atpažinti iš plaukų, rankų, kokio papuošalo. 

- O, kokia atsargi pasidarė mano gražioji karalienė ištekėjusi! 

Margarita nusišypsojo. | 

"- Tad tėra vienas būdas jį pamatyti, - pareiškė kunigaikštienė. 

- Koks? 

- Pasižiūrėk pro rakto skylutę. 

- Tebūnie ir taip! Vesk mane. 

Kunigaikštienė paėmė Margaritą už rankos, privedė prie 


122 


užuolaidomis užleistų durų, atsiklaupė ant vieno kelio ir prikišo 
akį prie rakto skylutės. 

- Jis kaip tik sėdi už stalo, atgręžęs veidą į mūsų pusę. Eikš! 

Karalienė Margarita užėmė draugės vietą ir taip pat pridėjo akį 
prie skylutės. Kaip sakė kunigaikštienė, Kokonasas sėdėjo prie 
gausiai apkrauto stalo ir šveitė pilna burna. 

- O Dieve! - sušuko atšokdama Margarita. 

- Kas yra? - paklausė nustebusi kunigaikštienė. 

- Negalimas dalykas! Ne! Bet tikrai! Dievaži, tikrai tas pais! 

- Kas! 

- Cit! - nutildė kunigaikštienę Margarita, pasikeldama ir 
imdama ją už rankos.- Tas, kuris norėjo nužudyti mano hugenotą, 
atsivijo jį į pat mano miegamąjį, smogė jam mano glėbyje! O 
Henriete, kokia laimė, kad jis manęs nepastebėjo! 

- Vadinasi, tu matei, kaip jis kaunasi? Jis tada buvo gražus, 
tiesa? 

- Nežinau, - atsakė Margarita, - aš žiūrėjau į tą, kurį jis 
persekiojo. 

- O kuo vardu tas jo persekiotas hugenotas? 

- Lerakas de La Molis. 

- Na, kaip jis tau atrodo? 

- De La Molis? 

- Ne, Kokonasas. 

- Iš tiesų, - atsakė Margarita, - prisipažįstu, man atrodo, kad... 

Ji nutilo. : 

- Na na, - tarė kunigaikštienė, - matau, kad negali jam atleisti 
už tą žaizdą, kurią jis padarė tavo hugenotui. 

- Tačiau, rodos, hugenotas neliko jam skolingas, - atsakė 
juokdamasi Margarita, - ir tas randas, kurį jis jam įrėžė po akimi... 

- Vadinasi, jie aisiteisę, ir mes galime juodu sutaikyti. Atsiųsk 
man savo sužeistąjį. 

- Ne, ne dabar. Vėliau. 

- Kada? 

- Kai tu savajam pavesi kitą kambarį. 

- Kurį gi? 

Jos tylėdamos pažiūrėjo viena į kitą, ir kunigaikštienė pradėjo 
juoktis. 

- Gerai. Tebūnie taip! - atsakė ji. - Taigi - sąjunga, glaudesnė 
negu bet kada! 

- Nuoširdi draugystė visada, - atsakė karalienė. 

- O slaptažodis, sutartas ženklas, jeigu man reikėtų susižinoti? 

- Trigubas tavo trigubo dievaičio vardas: Eros Kupido Amor. 
Abi moterys dar kartą pasibučiavo, kokį dvidešimtą kartą 
paspaudė viena kitai ranką ir išsiskyrė. 


XIII + YRA RAKTŲ, RAKINANČIŲ NE TIK TAS DURIS, 
KURIOMS JIE PRITAIKYTI 


Grįžusi į Luvrą, Navaros karalienė rado Žijoną labai 
susijaudinusią. Kol Margarita svečiavosi pas kunigaikštienę, buvo 
atėjusi ponia de Sov; ji paliko raktą, atsiųstą jai karalienės 
motinos. Raktas buvo nuo to kambario, kuriame sėdėjo dabar 
uždarytas Henrikas. Matyt, karalienei motinai nežinia kokiu tikslu 
reikėjo, kad Bearnietis ateinančią naktį praleistų pas ponią de Sov. 

Margarita paėmė raktą ir vartydaina jį prisiminė kiekvieną 
žodelį iš ponios de Sov laiško, perkartojo juos paraidžiui ir pagaliau 
tartum suprato Katerinos sumanymą. 

Ji paėmė plunksną, rašalo ir parašė: 


“Šį vakarą eikite ne pas ponią de Sov, bet pas Navaros 
karaliene. 
Margarita.“ 


Paskui ji susuko popierėlį, įdėjo jį į rakto kiaurymę ir liepė 
Žijonai, kai tik sutems, pakišti raktą po kalinio durimis. 

Pirmajam rūpesčiui nukritus nuo pečių, Margarita pagalvojo 
apie vargšą sužeistąjį, užrakino visas duris ir nuėjo į kabinetą, kur 
dideliam savo nustebimui pamatė La Molį, apsivilkusį savo 
suplyšusiais ir kruvinais drabužiais. 

Pamatęs ją, jis pamėgino atsikelti, net susverdėjo ir vėl griuvo 
ant kušetės, paverstos lova. 

- Kas atsitiko, pone! - paklausė Margarita. - Kodėl jūs taip 
blogai laikotės savo gydytojo įsakymų? Aš jums buvau liepusi 
nejudėti, o jūs neklausote ir darote priešingaii 

- Ponia, aš nekalta, - ėmė teisintis Žijona. - Aš prašiau, 
maldavau poną grafą nedaryti tos kvailystės, bet jis pareiškė, kad 
niekas jo ilgiau nesulaikys Luvre. 

- Išeiti iš Luvro? - tarė nustebusi Margarita žiūrėdama į 
jaunuolį, kuris negalėjo išlaikyti jos žvilgsnio. - Bet tatai 
neįmanoma! Jūs negalite paeiti, esate išbalęs, bejėgis, jums linksta 
kojos. Šį rytą žaizda petyje dar tebekraujavo. 

- Ponia, - atsakė jaunikaitis, - kaip iš visos širdies aš dėkojau 
jūsų didenybei už vakar vakare suteiktą prieglobstį, taip šiandien 
iš visos širdies maldauju jus leisti man išeiti. 

- Aš nė nežinau, kaip pavadinti tokį neprotingą sprendimą, - 
atsakė nustebusi Margarita. - Tai daugiau negu nedėkingumas. 

- O ponia! - sušuko sudėdamas rankas La Molis. - Nekaltinkite 
manęs nedėkingumui Mano širdyje dėkingumas jums neišblės visą 
gyvenimą! 

- Vadinasi, neilgai terusens, - atsakė Margarita, sujaudinta jo 
žodžių nuoširdumo. - Arba Žaizdos vėl atsivers, ir jūs mirsiie nuo 
kraujo nutekėjimo, arba kas nors pažins, kad esate hugenotas, ir 
pribaigs, nespėjus jums nueiti nė šimto žingsnių. Ž 

- Vis dėlto aš privalau išeiti iš Luvro, - sušnabždėjo La Molis. 

- Privalote! - pakariojo Margarita, žiūrėdama į jį savo aiškiu, 
giliu žvilgsniu ir truputį nublykšdama. - Taip, aš suprantu! 
Atleiskite man, pone. Be abejonės, už Luvro sienų yra moteris, 
kuri nerimsta ir kankinasi, nesulaukdama jūsų. Tai teisinga, visai 
natūralu, aš jus suprantu. Kodėl jūs man tuojau nepasakėte, ar, 
teisingiau, kaip aš pati nesusipratau! Šeimininko pareiga - globoti 
savo svečio jausmus taip pat, kaip perrišinėti jo žaizdas; slaugyti 
ne tik kimą, bet ir sielą. 

- Deja, ponia, jūs labai klystate, - alsakė La Molis. - Aš 
pasaulyje beveik vienas ir visiškai vienišas Paryžiuje, čia niekas 
manęs nepažįsta. Pirmas žmogus, su kuriuo aš kalbėjau šiame 
mieste, yra tas, kuris bandė mane nužudyti. o pirmoji moteris, 
ka!lbėjusi su manimi - jūsų didenybė. 

- Tai kodėl jūs norite išeiti? - suglumusi pakiausė Margarita. 

- Todėl, - aisakė La Molis, - kad aną naktį įūsų didenybė 
neturėjote poilsio, o šiąnakt... 

Margarita paraudo. 

- Žijona, - tarė ji, - jau temsta, aš manau, kad tau laikas 
nunešti raktą. 

Žijona nusišypsojo ir išėjo. 
 - Bet jeigu jūs Paryžiuje esate vienas, neturite draugų, tai kur 
dėsitės? - toliau klausinėjo Margarita. 

- Ponia, aš jų daug turėsiu; kai mane vijosi, aš pagalvojau apie 
savo motiną - ji buvo katalikė. Man pasirodė, kad lyg aš ją matau 
skriejančią pirma manęs Luvro keliu su kryžiumi rankoje; tada aš 
padariau įžadą priimti savo motinos tikėjimą, jeigu tik Dievas leis 
man išlikti gyvam. Bet Dievas man padarė dar daugiau: jis 
atsiuntė vieną iš savo angelų, kad aš pamilčiau gyvenimą. 

- Bet jūs nepaeisite! Jūs apalpsite, nenužengęs nė šimto 
žingsnių! 

- Ponia, aš šiandien bandžiau vaikščioti po kabinetą; tiesa, aš 
vos pacinu, ir man labai skauda, bet šiuo metu svarbiausia patekti 
į aikštę prieš Luvrą, o ten kas bus - tas. 

Margarita parėmė ranka galvą ir susimąstė. 

- O kodėl jūs nebekalbate man apie Navaros karalių? - 
paklausė ji, norėdama iškvosti jaunuolį. - Kai sumanėte pakeisti 
tikėjimą, jums Ir noras dingo jam tarnauti? 

- Ponia, - atsakė blykšdamas La Molis, - jūs paminėjote tikrąją 
priežastį, kuri verčia mane iš čia išvykti... Aš žinau, kad Navaros 
karaliui gresia didžiausias pavojus ir jūs, kaip Prancūzijos 
karalaitė, nors ir panaudotumėte visą savo įtaką, vargu ar 
pajėgsite išgelbėti jo galvą. 

- Ką jūs sakote, pone? - paklausė Margarita. - Apie kokius 
pavojus kalbate? 

- Ponia, - atsakė nesiryždamas La Molis, - iš šito kabineto 
viskas girdėti. 

“ Tiesa, - sumurmėjo Margarita, - tą patį man jau sakė Gizas". 

Paskui garsiai pridūrė: 

- Na ir ką gi jūs girdėjote? 

- Pirmiausia - šį rytą jūsų didenybės pasikalbėjimą su broliu. 

- Su Fransua? - sušuko nurausdama Margarita. 

- Taip, ponia, su Alansono kunigaikščiu, o S aka išvykus, 
Žijonos pasikalbėjimą su ponia de Sov. 

- Ir šitie du nugirsti pokalbiai?.. 

- Taip, ponia. Jūs ištekėjote prieš savaitę ir mylite savo-vyrą. 
Jūsų vyras ateis taip pat, kaip buvo atėjęs Alansono kunigaikštis 
ir ponia de Sov. Jis atskleis jums savo paslaptis. O aš neprivalau 
girdėti, aš būčiau nekuklus... aš negaliu, neprivalau... Svarbiausia, 
aš nenoriu toks būti! 

Iš virpančio balso, kuriuo buvo ištarti tie žodžiai, iš sutrikusios 
jaunuolio laikysenos Margarita staiga viską suprato. Ji paklausė: 

- A! Tai iš kabineto jūs girdėjote viską, kas buvo iki šiol 
miegamajame kalbama? 

- Taip, ponia, - sušnabždėjo jis vos girdimai. 

- Ir šį vakarą, šią naktį jūs norite išeiti, kad neišgirstumėte ko 
daugiau? 

- Tuojau pat, jei tik jūsų didenybė man leisite. 

- Vargšas vaikas! - tarė Margarita, ir švelnios užuojautos 
gaidelė pasigirdo jos balse. 

Nustebintas tų malonių žodžių, nes tikėjosi griežto atsakymo, 
La Molis nedrąsiai pakėlė galvą; jo akys susitiko su Margaritos 
akimis ir, lyg kokio magneto traukiamos, nebegalėjo nusigręžti nuo 
aiškaus ir gilaus karalienės žvilgsnio. 

- Tai jūs jaučiatės nepajėgsiąs išlaikyti paslapties, pone de La 
Moli? - meiliai paklausė Margarita. Ji sėdėjo atsilošusi krėsle, storo 
kilimo šešėlyje ir, pati neišsiduodama, su pasigėrėjimu aiškiai 
skaitė, kas darėsi jo sieloje. 

- Ponia, - tarė La Molis,- aš žemo būdo žmogus, aš nepasitikiu 
savimi, mane skaudina kito žmogaus laimė. 

- Kieno laimė? - nusišypsojo Margarita. - A! Navaros karaliaus 
laimė! Vargšas Henrikas! 

- Štai, matote, ponia! Jis laimingas! - sušuko La Molis. 

- Laimingas?.. 

- Taip, nes jūsų didenybė gailitės jo. 

Margarita maigė savo šilkinį krepšiuką ir traukiojo jo auksinių 
kutų siūlus. 

- Vadinasi, jūs nebenorite nė pasimatyti su Navaros karaliumi? 
- tarė ji. - Taip jūsų tvirtai nuspresta? 

- Bijau, kad šiuo metu aš galiu jam tik kliudyti. 

- O su Alansono kunigaikščiu, mano broliu? 

- O ponia! - sušuko La Molis. - Su Alansono kunigaikščiu? Ne, 
ne! Jį matyti noriu dar mažiau negu Navaros karalių. 

- Kodėl? - paklausė Margarita, taip susijaudinusi, kad net jos 
balsas drebėjo. 

- Dabar aš esu per daug blogas hugenotas, kad galėčiau 
ištikimai tarnauti jo didenybei Navaros karaliui, ir ne toks dar 
geras katalikas, kad galėčiau būti Alansono kunigaikščio ir 
kunigaikščio de Gizo bičiulis. 

Šį kartą Margarita nuleido akis, ne La Molio žodžiai sukrėtė jos 
širdį iki pat gelmių; ji nebūtų mokėjusi pasakyti, ar jie būvo jai 
malonūs, ar skaudis. 

Tą pačią akimirką įėjo Žijona. Margarita klausiamai pažvelgė į 
ją, ir mergina taip pat žvilgsniu atsakė teigiamai: jai pavykę 
perduoti raktą Navaros karaliui. 

Margarita vėl nukreipė akis į La Molį, kuris guiėjo prieš ją, 
laukdamas ištarmės, nuleidęs galvą ant krūtinės, visas išbalęs, 
kaip žmogus, kenčiąs tiek kūno, tiek sielos kančias. 

- Ponas de La Molis išdidus, - prabilo Margarita, - todėl aš 
nesiryžtu pasiūlyti jam vieno dalyko, kurį jis tikriausiai atmes. 

La Molis atsikėlė, žengė prie Margaritos ir norėjo nusilenkimu 

pareikšti savo iusnumą jos įsakymams, bet aštrus, deginąs 
skausmas išspaudė jam iš akių ašaras; jausdamas tuoj griūsiąs jis 
įsikibo į sienos kilimą, kad išsilaikytų ant kojų. 

- Matote, - sušuko Margarita bėgdama prie jo ir laikydama jį, 
- matote, pone, kaip aš jums dar reikalingai 

Vos krutinidarnas lūpas La Molis suriurmėjo: 

- O taipi Kaip oras, kuriuo kvėpuoju, kaip šviesa, kurią 
mataul!.. | | 

Tuo pačiu metu į Margaritos duris kažkas tris kartus subeldė. 

- Ar girdite, ponia? - paklausė nusigandusi Žijona. 

- Jau! - sumurmėjo Margarita. 

- Ar atidaryti? 

- Palauk. Tai galbūt Navaros karalius. 

- Ak ponia! - sušuko La Molis, tarsi jį būtų sustiprinę tie keli 
žodžiai, kuriuos karalienė ištarė tyliai, tikėdamasi, kad juos išgirs 
viena Žijona. - Aš jus maldauju, išsiųskite mane iš Luvro gyvą ar 
mirusį! Pasigailėkite manęs! O, jūs neatsakote! Tada aš kalbėsiu! 
Ir kai aš prabilsiu, tikiuosi, jūs mane išvysite. 

- Tylėkit, nelaimingasai! - tarė Margarita, kuriai buvo be galo 
malonu klausytis jaunuolio priekaištų. - Tylėkite! 

- Ponia, kartoju jums: iš šio kabineto viskas girdėti! - kalbėjo 
toliau La Molis, kuris tikėjosi didesnio griežtumo iš karalienės. - 
O, neverskite manes mirti tokia mirtimi, kurios nė žiauriausi 
budeliai neišgalvotų. 

- Tylos, tylos! - kartojo Margarita. 

- O ponia, jūs negailestinga! Jūs nenorite nieko klausyti, nieko 
girdėti. Supraskite, aš jus myliu... 

- Tylėkite, jeigu sakau! - nutraukė Margarita, uždėdama savo 
šiltą, kvepiančią ranką ant jo burnos. 

La Molis pagriebė ją abiem rankom ir prispaudė prie lūpų. 

- Bet... - sumurmėjo jis. 

- Tylėkite gi, vaike! Kas čia per maištininkas, nenorįs klausyti 
savo karalienės! 

Paskui Margarita išbėgo iš kabineto, uždarė jo duris, atsirėmė 
į sieną ir virpančia ranka bandydama sustabdyti širdies plakimą 
įsakė: 

"- Atidaryk, Žijona! 

Žijona išėjo iš miegamojo, tučtuojau pakilo portjera ir pasirodė 
gudrus, sąmojingas, kiek sunerimęs Navaros karaliaus veidas. 

- Jūs mane kvietėte, ponia? - paklausė Navaros karalius 
Margaritą. 


128 


- Taip. Jūsų didenybė gavote mano laiškelį? 

- Gavau ir, turiu prisipažinti, gerokai nustebau, - atsakė 
Henrikas įtariai dairydamasis, bet jo nepasitikėjimas greit 
išsisklaidė. 

- Ir gerokai sunerimote, ar ne, pone? - pridėjo Margarita. 

- Prisipažįstu, kad taip. Tačiau būdamas apsuptas priešų ir 
draugų, galbūt pavojingesnių už priešus, aš prisiminiau, kad vieną 
sykį jūsų akys spindėjo taurumu: tai buvo mūsų vestuvių vakarą. 
Kitą sykį jos žibėjo diąsa - tai buvo vakar, tą dieną, kai man buvo 
lemta mirti. 

- Na ir, pone? - šypsodama tarė Margarita savo vyrui, kuris, 
atrodo, stengėsi įžvelgti į pačią jos širdies gilumą. 

- Ponia, aš prisiminiau visa tai ir, perskaitęs jūsų laiškelį, kvie- 
čiantį mane atvykti, pasakiau sau: Navaros karaliui, beginkliui, 
belaisviui, tėra vienintelė proga žūti šaunia mirtimi ir įeiti į istoriją 
- žūti savo žmonos išduotam. Taip pagalvojęs aš ir atėjau. 

- Jūsų didenybė taip nekalbėsite, - atsakė Margarita, - kai 
sužinosite, kad visa tai yra darbas vienos moters, kuri myli jus ir 

.. kurią jūs mylite. 

Išgirdęs tuos žodžius, Henrikas vos neatšoko atgal; jo pilkos, 
veriančios akys iš po juodų antakių susidomėjusios Žiūrėjo į 
karalienę. | 

- O, nusiraminkite, - tarė šypsodamasi Margarita, - aš visai 
nemanau tvirtinti, kad toji moteris - aš! 

- Tačiau jūs man atsiuntėte raktą, o šitas laiškelis rašytas jūsų 
ranka, - pastebėjo Henrikas. 

- Prisipažįstu, kad laiškelis mano rašytas; neneigiu, kad aš jį 
pasiunčiau. Bet raktas - tai jau kitas dalykas. Jums pakaks Žinoti, 
kad iis perėjo per keturių moterų rankas, kol pateko pas jus. 

- Per keturių moterų rankas! - sušuko nustebęs Henrikas. 

- Taip, per keturių moterų rankas, - pakartojo Margarita. - 
Karalienės motinos, ponios de Sov, Žijonos ir mano. 

Henrikas susimąstė, norėdamas įminti tą mįslę. 

- Pone, o dabar pakalbėkime protingai ir, svarbiausia, atvirai, 
- tarė Margarita. - Šiandien pasklido gandai, kad jūs sutinkate 
pereiti į katalikybę. Ar tai tiesa? 

- Tie gandai nepagrįsti: aš dar nesutikau. 

- Tačiau jūs jau apsisprendėte. 

- Tikriau pasakius, aš dar svarstau. Ko jūs norite? Kai žmogui 
dvidešimt metų ir kai jis beveik karalius, tai - po perkūnais! - yra 
dalykų, dėl kurių galima sutikti ir mišių klausyti! 

- Tarp jų ir gyvybė, ar ne? 
Henrikas nesusilaikęs šyptelėjo. 
 - Jūs neatskleidžiate man visų savo sumanymų, - tarė 
Margarita. | 

- Taip, s4vo sąjungininkams aš atidengiu ne viską, ponia. Kaip 
jūs žinote, kol kas mudu tik sąjungininkai; jeigu jūs būtumėt ir 
sąjungininkė, ir... kartu... 

- Ir jūsų Žmona? 

- Taip... ir mano žmona. 

- Tada? 

- Tada gal būtų kas kita; gal tada aš ir stengčiaus išsilaikyti 
hugenotų karaliumi, kaip mane vadina... O dabar reikia 
pasitenkinti, kad išliksiu gyvas. 

Margarita pažiūrėjo į Henriką taip keistai, kad būtų sukėlusi 
įtarimus ir ne tokiam nuovokiam žmogui kaip Navaros karalius. 

- Ar jūs tikras bent to pasieksiąs? - paklausė ji. 

- Lyg ir tikiuosi, - atsakė Henrikas. - Jūs žinote, kad šiame 
pasaulyje nieko negali būti tikras. 

- Viena yra tikra, - tęsė Margarita. - Jūsų didenybė esate toks 
kuklus ir nesavanaudiškas, kad, atsisakęs savo karūnos, 
išsižadėjęs savo tikėjimo, tikriausiai išsižadėsite (bent taip 
tikimasi) ir savo vedybų su Pranctzijos karalaite. 

Tuose žodžiuose buvo tiek prasmės, kad Henrikas nejučia 
sudrebėjo, bet tą pačią akimirką sutramdė savo jaudinimąsi ir 
tarė: į 
- Teikitės atsiminti, ponia, kad šiuo metu niekas nepaiso mano 
valios. Aš pasielgsiu taip, kaip sakys Prancūzijos karalius. Jei kas, 
spręsdamas mano sosto, mano garbės ir viso mano gyvenimo 
klausimą, nors kiek atsiklaustų mano nuomonės, tai aš 
nebandyčiau savo ateities remti tomis teisėmis, kurias man 
suteikė mūsų priverstinės vedybos; geriau aš pasitraukčiau į kokią 
nuošalią pilį ir medžiočiau sau arba užsidaryčiau į kokį vienuolyną 
ir atgailaučiau. | 

Tas ramus pasidavimas aplinkybėms, tas atsisakymas nuo šio 
pasaulio dalykų išgąsdino Margaritą. Jai dingtelėjo mintis, kad 
galbit Karolis IX, Katerina ir Navaros karalius jau susitarė 
tarpusavy dėl jos vedybų panaikinimo. Kodėl gi jie negalėtų jos 
apgauti ar paaukoti savo interesams? Ar todėl, kad ji vieno sesuo 
ir kitos duktė? Ji žinojo iš patyrimo, kad jai negalima savo 
saugumo grįsti giminystės ryšiais. Jaunosios moters širdyje 
atbudo savigarba, tačiau būdama karalienė ji negalėjo pasiduoti 

paprastoms moteriškoms silpnybėms tr todėl bematant užgniaužė 
savo nepasitenkinimą; kiekviena, net ir eilinė, mylinti moteris 
niekada nenusikidžia iki menkystės, nes tikra meilė visuomet 
gerbia save. 

- Atrodo, kad jūsų didenybė nelabai pasitikite ta žvaigžde, kuri 
spindi viršum kiekvieno karaliaus galvos? - su pašaipa paklausė 
Margarita. 

- O, veltui aš jos ieškočiau šiuo metu, - atsakė Henrikas, - aš 
negaliu jos matyti, ją dengia debesis, ir virš mano galvos trankosi 
perkūnai. 

- Ojeigu moteris savo kvėptelėjimu nuvytų audrą, ir ta žvaigždė 
sužibėtų šviesiau negu kada nors? 

- Tai padaryti labai sunku, - tarė Henrikas. 

- Ar jūs netikite, kad aisirastų tokia moteris? 

- Kodėl, tik nemanyčiau ją turint tokią galią. 

“ - Jūs norite pasakyti - valią? 

- Aš pasakiau - galią ir pakartoju tą patį dar sykį. Moteris yra 
tikrai galinga tik tada, kai ją stumia veikti tiek meilė, tiek 
asmeniškas interesas; bet jeigu ją valdo tik vienas iš tų jausmų, 
tai ji sužeidžiama taip pat kaip Achilas. Jeigu neklystu, tai jūsų 
minimos moters meilės aš negaliu tikėtis. 

Margarita tylėjo. 

- Klausykite, - tarė Henrikas, - nuaidėjus paskutiniam Sen 
Žermen I'Oserua varpo dūžiui, jūs tikriausiai pagalvojote, kokiu 
būdu atgauti laisvę, kurią kiti panaudojo kaip laidą šalininkams 
sunaikinti. O aš tik galvojau, kaip išlaikyti sveiką galvą ant pečių. 
Tai buvo svarbiausia. Aš puikiai žinau, kad mudu netenkame 
Navaros, bet Navara yra jums smulkmena, palyginti su laisve, kuri 
grąžino jums galimybę garsiai kalbėti savo miegamajame: taip 
elgtis jūs nedrįsote tada, kai kažkas klausėsi kabinete. 

Nors ir labai susirūpinusi, Margarita nesusilaikė ir nusišypsojo. 
Navaros karalius atsistojo, ketindamas išeiti, nes jau buvo išmušę 
vienuolika ir Luvre visi miegojo ar bent dėjosi miegą. 

Henrikas žengė trejetą žingsnių durų link, paskui staiga 
sustojo, lyg tik dabar prisimindamas, kokiu reikalu buvo atėjęs, ir 
tarė: 


- Tiesa, ponia, gal jūs turėjote man ką nors pasakyti? O gal 
norėjote tik suteikti progą padėkoti jums už vakarykštį drąsų 
atsiradimą karaliaus ginklų salėje? Iš tikrųjų labai klaiku, negaliu 
to neigti; jūs pasirodėte scenoje kaip kokia antikinė deivė 
paskutinę akimirką, kad išgelbėtumėt mano gyvybę. 

- Nelaimingasis! - dusliu balsu sušuko Margarita, griebdama 
vyrą už rankos. - Kaipgi jūs nematote, kad niekas dar neišgelbėta: 
nei jūsų laisvė, nei karūna, nei gyvybė!.. Apakėlis! Beprotis! 
Vargšas beprotis! Mano laišką jūs palaikėte tik kvietimu 
pasimatyti? Jūs pagalvojote. kad Margaritą įžeidė jūsų šaltumas ir 
ji nori atlyginimo? 

- Bet, ponia, prisipažįstu... - buvo bepradedąs nustebęs 
Henrikas. | 

Margarita kažkaip keistai gūžtelėjo pečiais. 

Tą pačią valandėlę pasigirdo keistas garsas: tartum kažkas 
aštriu daiktu skubiai krapštė slaptąsias dureles. 

Margarita pritraukė karalių prie tų durelių. 

- Klausykite, - tarė ji. 

- Karalienė motina išeina iš savo kambario, - sumurmėjo už 
durų kažkieno trūkčiojąs. persigandęs balsas. Henrikas tuojau 
pažino, kad tai ponia de Sov. 

- O kur ji eina? - paklauė Margarita. 

- Pas jūsų didenybę. 

Iš šilkinių drabužių tolstančio šlamėjimo buvo aišku, kad ponia 
de Sov nubėgo. 

- O! - šūktelėjo Henrikas. 

- Aš taip ir maniau, - tarė Margarita. 

- Oaš to bijojau, - atsakė Henrikas. - Štai įrodymas, žiūrėkite. 

Jis greit praskėtė savo juodą aksominę striukę, ir ant jo 
krūtinės Margarita pamatė plonus plieninius grandijus, o prie šono 
- ilgą milanišką durklą, kuris tuojau sublizgėjo jo rankoje lyg 
gyvatė prieš saulę. 

- Vargu ar čia daug padės plienas ir šarvai! - sušuko Margarita. 
- Paslėpkite, greičiau paslėpkite durklą; taip, ateina karalienė 
motina, bet ji viena. 

- Tačiau... 

- Tai ji, aš jau girdžiu... Tylėkite! 

Prisikišusi prie Henriko ausies, ji tyliai pasakė jam keletą 
žodžių, kuriuos jaunasis karalius išklausė atidžiai, nors ir 
stebėdamasis, ir tuoj pasislėpė už lovos užuolaidų. 

Pati Margarita vikriai kaip pantera šoko prie kabineto, kur 
drebėdamas laukė La Molis, atidarė duris, surado tamsoje 
jaunuolį, pagriebė jo ranką ir suspaudė savojoje. 

- Tylėkite! - tarė ji, pasilenkdama prie jo taip arti, kad jis pajuto 
veidu jos šiltą, kvapų, drėgną kvėpavimą. - Tylėkite! 

Paskui, grįžusi į miegamąjį ir vėl uždariusi duris, ji paleido 

plaukus, durkleliu perpjovė visus suknios raištelius ir krito į lovą. 
Buvo pats laikas: slapiųjų durelių spynoje jau sukosi raktas. 

Katerina turėjo visų Luvro durų raktus. 

- Kas ten? - sušuko Margarita, išgirdusi, kaip Katerina duoda 
įsakymą keturiems ją atlydėjusiems bajorams saugoti duris. 

Tartum išgąsdinta šito staigaus įsiveržimo į miegamąjį, 
Margarita, praskleidusi užuolaidą, iššoko iš lovos su savo baltu 
peniuaru ir, pažinusi motiną, priėjo pabučiuoti jai rankos, taip 
puikiai apsimesdama nustebusi, kad net toji florencijietė patikėjo. 


XIV + ANTROJI VESTUVIŲ NAKTIS 

Katerina nepaprastai greit apmetė kambarį akimis. Aksominės 
šliurės ant pakopėlės prie lovos, išmėtyti ant kėdžių Margaritos 
drabužiai, ji pati, trinanti užmiegotas akis, įtikino Kateriną, kad 
duktė miegojo. 

Tada ji nusišypsojo patenkinta, jog pasisekė įvykdyti savo“ 
sumanymą, ir traukdamasi krėslą tarė: 

- Sėskitės, Margarita, ir pasišnekėkime. 

- Ponia, aš klausau. 

- Jau laikas, - tarė Katerina, iš lėto užsimerkdama, kaip daro 
žmonės, kurie ką nors svarsto arba nori paslėpti savo mintis, - 
laikas, dukrele, suprasti, kaip jūsų brolis ir aš trokštame jums 
laimės. 

Žmonėms, kurie pažinojo Kateriną, tokia įžanga nelėmė nieko 
gera. 

“Ką ji man pasakys?“ - pagalvojo Margarita. 

- Žinoma, - tęsė florencijietė, - išleisdami jus už vyro, mes 
atlikome vieną iš tų politinių aktų. kurie diktuojami valdovams 
rimtų sumetimų. Tačiau reikia pripažinti, vargšas mano vaikeli, 
kad mes nesitikėjome iš Navaros karaliaus pusės tokio atkaklaus 
nepalankumo tau - jaunai, gražiai, žavingai moteriškei. 

Margarita atsistojo ir, susimetusi peniuarą, padarė prieš 
motiną ceremonijinį reveransą. 

- Aš tik šį vakarą sužinojau, - kalbėjo Katerina, - kitaip būčiau 
anksčiau atėjusi, - kad jūsų vyras ne tik nekreipia į jus dėmesio, 
kaip į gražią moterį, bet ir negerbia kaip Prancizijos karalaitės. 

Margarita atsiduso, o Katerina, paskatinta nebylaus jos 
pritarimo, kalbėjo toliau: 


- Iš tikrųjų Navaros karalius nesislėpdamas palaiko santykius 

su viena iš mano dvariškų, kuri dievina jį be jokio varžymosi; tavo 
meilės paniekinimas, nepaisymas moters, kurią mes teikėmės 
duoti jam už žmoną, yra nelaimė, bet mes, visagaliai, tokiu atveju 
esam bejėgiai ir niekuo negalime pagelbėti, nors menkiausias 
mūsų karalystės bajoras nubaustų už tai savo žentą, pats iššauk- 
damas jį į dvikovą arba pavesdamas tai savo sūnui. 

Margarita nuleido galvą 

- Jau gana seniai, dukrele, - kalbėjo Katerina - aš matau iš jūsų 
paraudusių akių, iš karčių užuominų de Sov adresu, kad jūsų 
širdies Zaizda nebegali visą laiką būti paslėpta nuo žmonių, nors 
jūs tr labai stengiatės. 

Margarita krūptelėjo: truputį sujudėjo lovos užuolaidos, bet, 
laimė, Katerina nepastebėjo. 

- Tą žaizdą, - suokė ji dar jausmingiau ir švelniau, - tą žaizdą, 
vaikeli, privalo gydyti motinos ranka. Tle, kurie jus išleido už vyro, 
tikėdamiesi jums laimės, dabar graužiasi, matydami, kaip jis 
kasnakt patenka ne įtą miegamąjį; tie, kurie negali pakęsti, kad 
kažkoks karaliukas kiekviename žingsnyje žemintų tokią gražią, 
aukštakilmę ir vertingą moterį kaip jūs, niekindamas jūsų asmenį 
ir nesirūpindamas jūsų palikuoniais, tie, kurie pagaliau mato, kad, 
papūtus pirmam palankiam vėjui, tas įžūlus pusgalvis stos prieš 
mūsų giminę ir išvys jus iš namų, - ar visi tie neturi teisės perskirti 
jus ir tokiu būdu užtikrinti jums ateiųį, atitinkančią jūsų 
visuomeninę padėtį? 

- Tačiau, ponia, - atsakė Margarita, - nors visos moliniška meile 
persunktos jūsų pastabos teikia man daug džiaugsmo ir garbės, 
aš vis dėlto išdrįsiu jums priminti, kad Navaros karalius - mano 
vyras. 

Katerina užsiplieskė, pasilenkė prie Margaritos ir tarė: 

- Jis - jūsų vyras! Vadinasi, pakanka vien bažnyčios palaimi- 
nimo, kad žmonės pasidarytų vyras ir žmona? Argi vedybos 
pašventinamos vien kunigo žodžiais? Jis - jūsų vyras! Ak dukra, 
jeigu jūs būtumėte ponia de Sov, tada galėtumėte taip atsakyti. 
Mes žaukčme iš jo visai ko kita, o Henrikas Navarietis nuo to laiko, 
kai jūs suteikčte jam garbę vadintis jo žmona, visas žmonos teises 
atidavė kitai. Eikite tuoj pat su manimi! - įsakė Katerina, keldama 
balsą - Eikime, šituo raktu galima atrakinti ponios de Sov butą, 
ir jūs pamatysite. | 

- Tyliau, ponia, tyliau, prašau jus, - tarė Margarita. - Jūs 
klystate, be to... 

- Na? 

- Jūs pabudinsite mano vyrą. 

Tai sakydama Margarita atsikėlė; jos judesiai buvo grakštūs ir 
goslūs. Plevėsuodama prasiskyrusiais peniuaro skvernais, 
savo nuogomis, trumpų rankovių nepridengtomis, lyg nulietomis, 
tikrai karališkomis rankomis ji prinešė rožinio vaško žvakę prie 
lovos ir, šypsodamasi motinai, pirštu parodė išdidų Navaros 
karaliaus profilį, juodus jo plaukus ir kiek pražiotą bumą: 
jis gulėjo sumaigytuose pataluose ir, atrodo, ramiai tr kietai 
miegojo. | 

Išblyškusi, klaidžiojančiomis akimis, Katerina staiga loštelėjo 
atgal, lyg žemė būtų prasivėrusi po jos kojomis, ir net nesuriko, tik 
dusliai sušvokštė. 

- Matote, ponia, kaip neteisingai buvo jums pranešta, - tarė 
Margarita. 

Katerina pažvelgė į dukterį, paskui į Henriką. Ji greit susiejo 
galvoje jo pabalusią, prakaituotą kaktą, lengvais šešėliais apsuptas 
akis su Margaritos šypsena ir tylomis niršdama sukando savo 
plonas lūpas. Margarita leido motinai valandėlę stebėti miegančiojo 
paveikslą, kuris darė jai tokį įspūdį kaip Medūzos galva Paskui vėl 
nuleido užuolaidą, pirštų galais grįžo prie Katerinos ir, sėsdama į 
savo vietą, paklausė: 

- Jūs man kažką sakėte? 

Fiorencijietė keletą sekundžių bandė įsitikinti, ar jaunoji 
moteris kalba nuoširdžiai, bet jos žvilgsniai šokte atšoko nuo 
raruybe apsišarvavusios Margaritos; tada ji atsakė: 

- Nieko. 

Ir dideliais žingsniais išėjo iš kambario. 

Vos tik koridoriuje nutilo jos žingsnių aidas, lovos užuolaidos 
vėl prasiskyrė, ir Henrikas, sunkiai kvėpuodamas, žibančiomis 
akimis, drebančiomis rankomis, puolė ant kelių prieš Margaritą 
Jis buvo su trumpomis, pūstomis kelnėmis ir grandijais, todėl 
Margarita, kad ir nuoširdžiai spausdama jam ranką, negalėjo 
susilaikyti nekvatojusi, matydama tokį jo apdarą. 

- Ak ponia! Ak Margarita! - sušuko jis. - Kaip aš jums 
atsilyginsiu? 

Jis apibėrė jos ranką bučiniais, kurie nejučia pasiekė jaunosios 
moters alkūnę. | 

- Jūsų didenybė, - tarė Margarita, švelniai traukdamasi nuo jo, 
- užmiršote, kad šią valandą viena vargšė moteris, išgelbėjusi ūsų 
gyvybę, ilgisi jūsų ir kenčia? Ponia de Sov, - tyliai pridūrė ji, - pa- 
aukojo savo pavydą, atsiųsdama jus pas mane, o dabar gal aukoja 

ir gyvybę, nes mano motinos pyktis baisus, jūs tą žinote geriau 
negu kas kitas. 

Henrikas sudrebėjo, atsistojo ir pasinešė eiti. 

- Ne, palaukite, - tarė Margarita, žavingai koketuodama, - aš 
pagalvojau ir nusiraminau. Raktas buvo jums įteiktas be jokių 
nurodymų. ir jūs savo non! galėjoie suteikti šį vakarą pirmenybę 
nan. 


- Aš įums ir suteikiu ją, Margarita, tik užmirškite... 

- Tytiau, tytiau! - įuokaudama pakartojo karalienė žodžius, 
kuriuos prieš dešimt minučių buvo sakiusi savo motinai. - Viskas 
girdėti kabinete, o kad aš dar nesu visiškai laisva, tai prašyčiau jus 
kalbėti ne taip garsiai. 

- Ak šitaip, - tarė Henrikas, pusiau įuokais, pusiau 
nepatenkintas. - Jūsų tiesa; aš buvau užmiršęs, kad tikriausiai ne 
man lemta suvaidinti tos įdomios scenos pabaigą. Tas kabinetas... 

- Prašau įeiti, - tarė Margarita, - aš noriu pristatyti jums vieną 
šaunų bajorą, sužeistą per skerdynes, kada jis bėgo į Luvrą 
perspėti jūsų didenybės apie gresiantį pavojų. 

Karalienė pasisuko į duris. Henrikas nusekė paskui savo 
žmoną 

Durys atsidarė, ir Henrikas nustebęs sustojo; kabinete, kuris 
buvo skirtas netikėtumams, jis išvydo kažkokį vyrą. 

Bet La Molis dar labiau nustebo, netikėtai susidūręs akis į akį 
su Navaros karaliumi. 

Henrikas tai pastebėjo ir ironiškai žvilgterėjo į Margaritą, bet ji 
nė kiek nesumišo. 

- Jūsų didenybe, - kreipėsi į jį Margarita, - man tenka bijoti, 
kad čia, mano bute, nenužudytų šito bajoro, atsidavusio jūsų 
didenybės tarno, todėl aš pavedu jį jūsų globai. 

- Jūsų didenybe, - tarė tada jaunikaitis, - aš esu grafas Lerakas 
de La Molis, kurio jūs laukėte. Apie mane jums buvo pranešęs 
vargšas Telinji, kurį nužudė mano akyse. 

- Ak, tiesa, pone, karalienė man perdavė jūsų laišką; bet argi 
jūs neturėjote taip pat laiško iš Langedoko gubernatoriaus? 

- Taip, jūsų didenybe, man buvo liepta įteikti jį jums tuoj 


- Kodėl jūs to nepadarčtie? 

- Aš buvau atėjęs į Luvrą vakar vakare, bet jūsų didenybė 
buvote taip užimtas, kad negalėjote manęs priimti. 

- Teisybė, - atsakė karalius, - bet, man rodos, jūs galėjote tą 
laišką per ką nors perduoti? 

- Gubernatoriaus pono d Oriako buvo įsakyta įteikti jį tik jums 
į rankas; pasak jo, laiške esama tokio svarbaus pranešimo, kurio 
jis neišdrįstąs patikėti paprastam pasiuntiniui. 

- Iš tikrųjų, - tarė karalius, paėmęs ir perskaitęs laišką - Čia 
patariama man tuojau palikti dvarą ir vykti į Bearną. D'Oriakas 
geras mano draugas, nors katalikas; matyt, jis nujautė tai, kas 
įvyko. Po šimis perkūnų! Kodėl jūs man įteikėte šitą laišką ne prieš 
tris dienas, o tik šiandien? 

- Aš jau turėjau garbę pasakyti jūsų didenybei, kad, nors ir 
labai stengiausi, į Paryžių patekti galėjau tik vakar. 

- Labai apmaudu, - sumurmėjo karalius. - Šią valandą mes 
būtume saugūs ar La Rošelėje, ar kitoje kurioje lygumoje su 
kokiais dviem ar trim tūkstančiais raitelių. 

- Kas įvyko, nebepakeisi, - tarė pusbalsiu Margarita. - 
Negaiškite laiko, apgailėdamas praeitį; dabar svarbu geriausiai 
išnaudoti ateitį. 

- Vadinasi, būdama mano vietoje, jūs dar turėtumėte vilties, 
ponia? - paklausė Henrikas, tiriamai žiūrėdamas į ją. 

- Žinoma, aš žiūrėčiau į viską, kaip į trijų taškų lošimą, kur 
būčiau pralošusi tik vieną tašką 

- Ak ponia, - tyliai tarė jai Henrikas, - jeigu aš būčiau tikras, 
kad tame lošime jūs dalyvaujate lygia dalimi su manimi... 

- Jei aš būčiau norėjusi pereiti į jūsų priešų pusę, - atsakė 
Margarita, - tikriausiai nebūčiau taip ilgai laukusi. 

- Tlesa, - tarė Henrikas, - aš esu nedėkingas. Jūs teisingai 
pasakėte, kad viską dar galima pataisyti, gal net šiandien. 

- Deja, jūsų didenybe! - įsiterpė La Molis. - Jūsų didenybei aš 
trokštu tik gera, bet šiandien mes nebeturime admirolo. 

Henrikas nusišypsojo ta sukto kaimiečio šypsena, kurios 
karaliumi. 

- Tačiau, ponia, - pastebėjo jis, atižiai žiūrėdamas į La Molį, - 
tas bajoras čia sudaro jums daug nepatogumų; be to, ir jam 
pačiam čia nuolat gresia labai pavojingi netikėtumai. Ką jūs 
darysite su juo? 

- Aš visai sutinku su jumis. Ar negalima būtų kaip nors jį 
Išvesti iš Luvro? - paklausė Margarita. 

- Sunku. 

- Ar negalėtų ponas La Molis rasti kokią vietelę pas jus? 

- Deja, ponia, jūs kreipiatės į mane, tartum aš vis dar 
tebebūčiau hugenotų karalius ir tebeturėčiau savo žmonių. Jūs gi 

žinote, kad aš pusiau atsivertęs ir visai nebeturiu bajorų. 

Kita moteris būtų tuojau pasiskubinusi atsakyti: “Jis irgi 
kaialikas!" Bet karalienė norėjo, kad Henrikas pats paprašytų ją 
to, ką ji troško iš jo išgauti. O La Molis, matydamas savo globėjos 
santfrumą ir nežinodamas, kur statyti koją tokioje slidžioje dir- 
voje, kaip pavojingasis Pranctzijos karalių dvaras, taip pat tylėjo. 

- Štai kaip! - tarė Henrikas, dar sykį perskaitęs La Molio atvežią 
taišką. - Provanso gubernatorius rašo, kad jūsų motina buvo 
katalikė ir kad dėl to jis toks draugiškas jums. 

- Jūs, grafe, man kažką kalbėjote apie įžadą pakeisti savo 
tikčiimą? - paklausė Margarita. - Bet man viskas susimaišė 
galvoje. Pagelbėkite man, pone La Moli. Jūsų nutarimas, atrodo, 
atitinka karaliaus pageidavimą? 

- Deja, taip. Bet jūsų didenybė taip šaltai sutikote mano 
aiškinimus iuo klausimu, kad aš nedrįsau... 

- Todėl kad visa tai manęs nelietė, pone. Paaiškinkite dabar 
karaliui. 

- Tai koks gi ten buvo įžadas? - pasiteiravo karalius. 

- Žudikų vejamas, beginklis, vos gyvas nuo žaizdų, aš tartum 
pamačiau savo motinos šešėlį, kuris su kryžiumi rankoje vedė 
mane Luvro link. Tada aš padariau įžadą: jeigu liksiu gyvas, 
pareisiu į katalikų tikėjimą, kaip mano motina, kuriai Dievas leido 
išeiti iš kapo ir pabūti mano vadovu tą baisiąją naktį Dievas mane 
čia atvedė, įūsų didenybe. Čia aš esu globojamas ir Prancivijos 
karalaitės, ir Navaros karaliaus. Mano gyvybė buvo išgelbėta 
pasirengęs priimti katalikybę. 

Henrikas suraukė antakius. Būdamas skeptikas, jis laikė 
galimu pakeisti tikėjimą iš apskaičiavimo Ir labai nepasitikėjo 
tokiu atsivertimu iš įsitikinimo. 

“Karalius nenori rūpintis mano giobotiniu“, - pagaivojo 


Susidūrus dviem priešingom valiom, La Molis sumišo ir 
susidrovėjo. Jis kažkodėl jautėsi atsidūręs įuokingoje padėtyje. Iš 
to nepatogumo jį moteriškai delikačiu būdu ištraukė Margarita. 

- Mes ir užmiršome, kad varšui sužeistajam reikalingas poilsis. 
Aš pati vos pastoviu, taip noriu miego. O, matote! 

Iš tikrųjų La Molis išbalo, išgirdęs paskutiniuosius Margaritos 
žodžius, kuriuos jis savaip išsiaiškino. 

- Na kas čia tokio, ponia, - atsakė Henrikas. - Palikime poną La 

Molį ramybėje. 

Jaunuolis įsmeigė į Margaritą maldaujamą žvilgsnį, 
nepaisydamas jų karališkųjų didenybių priėjo prie krėsio r 
susmuko jame, pakirstas skausmo ir nuovargio. 

Margarita suprato, kiek meilės slypėjo jo žvilgsnyje ir kiek 
nevilties jo nusilpime. | 

- Jūsų didenybe, - tarė ji, - tas jaunas bajoras rizikavo gyvybe 
dėl savo karaliaus, jis buvo sužeistas tuo metu, kai bėgo Čia, 
norėdamas jums pranešti apie admirolo ir Telinji mirtį, todėl įūs1; 
Gilcnybel cErčių paroeyti Jatn pagarbą Už Kur js MB OEngas 
visą gyvenimą. 

- Ką aš turiu padaryti, ponia? - paklausė Henrikas. - Įsakykiie, 
aš pasirengęs klausyti. 

- Jūsų didenybė nakvosite šiąnakt ant tos kušetės, o ponas La 
Molis atsiguls prie jūsų kojų. O aš, leidus jo aukštybei mano vyrui, 
- pridėjo šypsodamasi Margarita, - pasišauksiu Žijoną ir eisiu gulti, 
nes, prisiekiu, man reikia poilsio ne mažiau kaip bet kirriam iš 
mūsų trijų. 

Henrikas buvo protingas, gal net per daug protingas, kaip 
vėliau prikaišiodavo jam draugai ir priešai. Jis suprato, kad 
žmona, ištremdama jį iš vedybinio patalo, turėjo teisę taip 
pasielgti, atsimokėdama už jo abejingumą; be to, Margarita tik ką 
buvo jam atkeršijusi už abejingumą išgelbėdama gyvybę. Todėči jis 
nutiklė savo savimeik ir atsakė paprastai: 

- Jeigu ponas de La Molis pajėgtų nueiti iki mano kambarių, tai 
aš jį pagukdyčiau į savo lovą. 

- Taip, - tarė Margarita, - bet šiuo metu jūsų kambariuose nėra 
saugu nei jums, net jam, ir būtų geriau, jeigu jūsų didenybė 
pasiliktumėte Čia iki rytojaus. 

Ir nelaukdama karaliaus atsakymo ji šūktelėjo Žijoną, Eepė 
atnešti pagalves karaliui, o jo kojūgaly pataisyti guokį La Moliui, 
kuris atrodė toks laimingas ir patenkintas ta garbe, kad - - galėtum 
prisiekti - nebejuto nė savo žaizdų. | 

Margarita gi padarė karaliui ceremonijinį reveransą, grįžo į savo 
miegamąjį, užskiendė visas duris ir išsitiesė lovoje. 

Rytoj La Molis turi turėti Luvre globėją, o tas, kuris šį vakarą. 
nenorėjo nieko apie tai girdėti, rytoj pasigailės“, - pagalvojo pati 
sau viena Margarita. 

Po to ji mostelėjo Žijonai, laukusiai paskutiniųjų įsakymų, 
prieiti artyn. Žijona prisiartino. 

- Žijona, - sušnabždėjo jai karalienė, - reikia, kad ryto; mano 
brolis, Alansono kunigaikštis, kokia nors dingstimi panosčtų užeiti 

Čia prieš aštuntą valandą. 

Luvre išinušė dvi. 

La Molis valandėlę pakalbėjo su karaliumi apie politiką, bet tas 
ėmė snausti ir neirukus taip garsiai užknarkė, lyg būtų gulėjęs 
Bearne, savo įprastoje oda aptrauktoje lovoje. 

La Možis gal būtų irgi užmigęs kaip karalius, bet Margarita 
nemiegojo ir vartėsi savo lovoje; tas šlamėjimas drumstė jaunuolio 
mintis ir vijo šalin miegą. 

- Jis labai jaunas, - šnabždėjo sau Margarita, negalėdama 
užmigti. - ir labai drovus; reikės pažiimėti, ar nebus jis. ir 
juokingas... Tačiau jo gražios akys... dailus stuomuo, ir apskritai 
fis labai žavus; bet jeigu jis bailys!.. Jis bėgo... Jis atsisako savo 
tikėjimo... Labai apmaudu, sapnas buvo prasidėjęs iaip gražiai... 
Na... Kas bus. tas... paveskime save tos vėjavaikės Henrietės 

Pagaliau paryčiui Margarita užmigo šnabždėdama: Eros- 
Kupido-Amor. 


XV + KO MOTERIS NORI, IR DIEVAS NORI 


Margarita neklydo: Katerina suprato, kad prieš ją buvo 
suvaidinta komedija, kurios eigą ji matė, bet nepajėgė pakeisti 
atomazgos: pyktis, susitvenkęs jos širdyje, turėjo ant ko nors 
išsilieti. Užuot grįžusi į savo kambarius, karalienė motina pakilo 
laiptais tiesiai pas savo garbės damą. 

Ponia de Sov tikėjosi dviejų vizitų: Henriko ji laukė su 
džiaugsmu. o karalienės motinos su baime. Gulėdama lovoje 
pusiau apsirengusi (Dariolė budėjo prieškambaryje). ponia de Sov 
išgirdo spynoje trakštelini raktą ir kažkieno neskubius, 
pasakytum. net sunkius žingsnius, jeigu jų nebūtų slopinęs storas 
kilimas. Ji tuoj pažino, kad tai ne Henriko lengva ir skubi eisena, 
suprato, kad Dariolei kažkas neleido jos įspėti: ji pasirėmė alkūne 
žr, ištempusi ausis bei išplėtusi akis, ėmė laukti. 

Portjera pasikėlė, ir jaunoji moteris sudrebėjo, pamačiusi 
Kateriną Mediči. 

Katerina atrodė rami, bet ponia de Sov, per dvejus metus 
įgudusi ją stebėti, suprato, kiek tamsių sumanymų ir galbūt 
žiaurių keršto planų slėpė tas tariamas jos ramumas. 

Ponia de Sov, pamačiusi Kateriną, norėjo šokti iš lovos, bet 
Katerina pakėlė pirštą, duodama jai ženklą nejudėti, ir vargšė 

Šarlotė pasiliko kaip prikalta vietoje, kaupdama visas savo 
dvasines jėgas, kad galėtų atsispirti tyloje atslenkančiai audrai. 

- Ar jūs perdavėte raktą Navaros karaliui? - paklausė Katerina, 
ir jos balsas nuskambėjo be mažiausio jaudinimosi, tik tuos 
žodžius tardamos lūpos blyško vis labiau ir labiau. 

- Taip, ponia... - atsakė Šarlotė, vėltui bandydama kalbėti taip 
pat ramiai kaip Katerina. 

- Ir jūs su juo matėtės? 

- Su kuo? - paklausė ponia de Sov. 

- Su Navaros karaliumi. 

- Ne, ponia. Bet aš jo laukiu ir net, išgirdusi trakšteliant raktą 
spynoje, pamaniau, kad tai jis ateina. 

Po tokio atsakymo, liudijančio apie visišką ponios de Sov 
nuoširdumą arba apie puikiausią jos vaidybą, Katerina nesusilaikė 
nekriptelėjusi. Ji sugniaužė savo putlią trumpą ranką. 

- Bet vis dėlto tu gerai žinojai, Karlota, - tarė ji piktai 
šypsodama, - kad Navaros karalius šią naktį neateis. 

- Ponia, aš žinojau? - sušuko Šarlotė, puikiai apsimesdama 
nustebusi. 

- Taip, tu žinojai. 

- Jeigu jis neateina, “ prabilo jaunoji moteris, drebėdama vien 
pagalvojusi apie tokią galimybę. - vadinasi, jo jau nebėra gyvo! 

Šarlotė puikiai žinojo, koks baisus kerštas laukia, jeigu 
paaiškėtų jos išdavystė, todėl melavo nesvyruodama. 

- Ir tu nieko nerašei Navaros karaliui, Karlota inia? - paklausė 
Katerina vis taip pat šypsodamasi - žiauriai, be garso. 

- Ne, ponia, - atsakė Šarlotė kuo paprasčiausiai ir 
atviraširdiškai. - Man rodos, kad jūsų didenybė man nieko apie tai 
nebuvote minėjusi. 

Valandėlę jos abi tylėjo, tik Katerina žiūrėjo į ponią de Sov kaip 
gyvatė į paukštelį, kurį nori apžavėti savo žvilgsniu. 

- Tu manai esanti graži, - tarė Katerina, - apsukri, tiesa? 

- Ne, ponia, - atsakė Šarlotė, - aš tik žinau, kad jūsų didenybė 
kartais parodydavote daug nuolaidumo, kalbėdama apie mano 
apsukrumą ir grožį. 

- Tu klydai, jeigu tuo tikėjai, o aš melavau, jeigu taip sakiau, 
- su įkarščiu išrėžė Katerina, - nes tu kvaila ir bjauri, palyginti su 
mano dukterimi Margo. 

- Ak, vis tai gryna tiesa! - atsakė Šarlotė. - Aš nė nebandysiu 
to neigti, ypač jums. 

- Todėl ir Navaros karalius daug labiau vertina mano dukterį, 

- tarė Katerina. - Tačiau aš manau, kad tu visai ne tc norėjai ir 
visai ne taip mudvi buvome susitarusios. 

- Deja, ponia! - tarė Šarlotė ir ėmė raudoti, šį sykį nė kiek 
nebeprisiversdama. - Jeigu taip, tai aš labai nelaiminga! 

-- Taip ir yra, - patvirtino Katerina, įsmeigdama savo akis lyg du 
durklus į ponios de Sov širdį. 

- Bet kodėl jūs taip manote? - paklausė Šarlotė. 

- Nueik pas Navaros karalienę, pazza !, ir ten rasi savo meilužį. 

- Ak! - sudejavo ponia de Sov. 

Katerina gūžtelėjo pečiais. 

- O gal tu pavyduliauji? - paklausė karalienė motina. 

- Aš? - ištarė ponia de Sov, kaupdama paskutines jėgas, kurios 
buvo ją bepaliekančios. 

- Taip, tu! Būtų įdomu pamatyti prancūzės pavyduliavimą. 

- Bet aš galėčiau pavyduliauti tik iš savimeilės: juk Navaros 
karalių aš myliu tiek, kiek reikia mylėti, kad įtikčiau jūsų 
didenybei! 

Valandėlę Katerina žiūrėjo į ją susimąsčiusi. 

- Žinoma, visa tai, ką tu man sakai, gali būti ir teisybė, - 
sumurmėjo ji. 

- Jūsų didenybė skaitote mano širdį kaip knygą. 

- O toji širdis man ištikima? 

- Įsakykite, ponia, ir tada galėsite spręsti. 

- Na gerai: kadangi tu man ištikimai tarnauji, Karlota, tai turi 
ir toliau būti įsimylėjusi Navaros karalių ir, svarbiausia, turi būti 
labai pavydi, pavydi kaip italė. 

- O kaip pavydi italės? - paklausė Šarlotė. 

- Aš tau pasakysiu vėliau, - atsakė Katerina. 

Du ar tris kartus linktelėjusi galva, ji išėjo taip pat tyliai ir lėtai, 
kaip buvo įėjusi 

Šarlotė, paveikta Katerinos akių su išplėstais lyg katės ar 
panteros šviesiais vyzdžiais, nors žvilgsnis dėl to liko gilus, 
veriantis, nepajėgė ištarti nė vieno žodžio, stengėsi net nealsuoti 
ir atsikvėpė tik tada, kai karalienė išėjo, užsidarė durys ir įėjusi 
Dariolė pranešė, kad baisusis vaiduoklis tikrai jau išnykęs. 

- Dariole, prisitrauk prie mano lovos krėslą ir pasėdėk per 
naktį. Aš bijau pasilikti viena. 

Dariolė paklausė. Tačiau nors kambarinė sėdėjo prie savo 
ponios, nors švietė lempa, kurios negesino visą naktį, kad būtų 

ramiau, ponia de Sov užmigo tiktai apyaušriu, - taip ilgai spengė 
jos ausyse metalinis Katerinos balsas. 


Margarita užmigo tik švintant, tačiau ji atsibudo vos tik 
pasigirdo pirmieji trimitų garsai ir sulojo šunys. Ji tuojau atsikėlė 
ir apsivilko tokia paprasta suknele, kad ji atrodė lyg tyčiomis 
parinkta. Tada ji pašaukė savo palydoves ir liepė pavadinti į 
prieškambarį Navaros karaliaus bajorų palydą; po to atrakino ka- 
bineią, kur buvo Henrikas ir La Molis, pastarąjį pasveikino 
maloniu žvilgsniu ir kreipėsi į savo vyrą: 

- Žinote, jūsų didenybe, įlikinti mano motiną tuo, ko nėra, - tai 
dar ne viskas; reikia dar įrodyti visam dvarui, kad mudu 
puikiausiai sutinkame. Bet nusiraminkite, - pridūrė ji juokdamasi, 
- ir gerai atsiminkite mano žodžius, kurie esamomis aplinkybėmis 
skamba beveik iškilmingai: šiandien aš paskutinį kartą taip 
žiauriai bandysiu jūsų didenybę. 

Navaros karalius nusišypsojo ir liepė įleisti bajorus. Tuo metu, 
kai jie sveikino jį, jis apsimetė tik dabar pastebėjęs ant karalienės 
lovos savo apsiaustą; jis atsiprašė, kad priimąs juos nebaigęs 
rengtis, paėmė iš paraudusios Margaritos rankų apsiaustą ir 
susisegė jį ant peties. Paskui, atsigręžęs į bajorus, paklausė, kas 
nauja mieste ir karaliaus rūmuose. 

Margarita matė, kaip bajorų veiduose atsispindėjo vos žymus 
nustebimas tuo staiga išaiškėjusiu Navaros karaliaus ir karalienės 
suartėjimu; tą valandėlę įėjo durininkas, lydimas trijų ar keturių 
bajorų. ir pranešė, kad ateina Alansono kunigaikštis. 

Žijona atviliojo jį labai paprastai: užteko jai tik pranešti, kad 
karalius nakvojo pas savo žmoną. 

Jis taip skubėjo, kad vos neparvertė kelių priešais einančių 
bajorų. Pirmiausia jis pažvelgė į Henriką. o paskui į Margaritą. 

Henrikas mandagiai nusilenkė jam, o Margarita nutaisė kuo 
giedriausią veidą. 

Po to kunigaikštis nežymiai, bet įdėmiai peržvelgė visą kambarį 
ir pamatė atitrauktas lovos užuolaidas, sumaigytą dvigulę pagalvę, 
ant kėdės numestą karaliaus skrybėlę. 

Jis išblyško, bet tuojau susitvardė ir tarė: 

- Brolau Henrikai, ar jūs ateisite šį rytą lošti su karaliumi 
muštuko? 

- Ar karalius man suteikė garbę, pasirinkdamas savo partneriu, 
- paklausė Henrikas, - ar tai tėra jūsų paties parodytas man 
dėmesys, svaini? 

- Ne, karalius nieko apie tai nekalbėjo, - atsakė truputį sumišęs 
kunigaikštis, - bet argi ne jūs paprastai su juo lošiaie? 

Henrikas nusišypsojo; nuo paskutiniosios partijos, loštos su 
karaliumi, įvyko tiek daug ir tokių svarbių įvykių, kad nebūtų nie- 
ko stebėtina, jeigu Karolis IX būtų pakeitęs savo įprastuosius par- 
tnerius. 

- Aš ateisiu, brolau! - tarė šypsodamasis Henrikas. 

- Ateikite, - atsakė kunigaikštis. 

- Jūs išeinate? - paklausė Margarita. 

- Taip, sese. 

- Jūs labai skubate? 

- Labai. 

- O jeigu aš paprašyčiau pasilikti kelioms minutėms? 

Margarita taip retai kreipdavosi į savo brolį su panašiais 
prašymais, kad tas pažiūrėjo į ją tai rausdamas, tai baldamas. 

“Ką ji pasakys jam?“ - pagalvojo Henrikas, stebėdamasis ne 
mažiau už Alansono kunigaikštį. 

Tarsi įspėjusi savo vyro mintį, Margarita atsisuko į jį ir tarė, 
žavingai šypsodamasi: 

- Pone, jeigu norite, galite eiti pas jo didenybę. Paslaptį, kurią 
aš ketinu atskleisti savo broliui, jūs jau žinote, nes mano prašymą, 
susijusį su ta paslaptimi, jūs beveik atmetėte. Taigi aš nebeno- 
rėčiau, - tarė Margarita, - varginti jūsų didenybę antrą kartą, 
kartodama savo pageidavimą, kuris jums pasirodė nepriimtinas. 

- Kas gi yra? - paklausė Fransua, žiūrėdamas nustebęs čia į 
vieną, čia į antrą. 

- Ak, dabar suprantu, ką jūs norite pasakyti, ponia, - tarė 
Henrikas, paraudęs iš apmaudo. - Tikrai man labai gaila, kad 
neturiu valios elgtis savo nuožiūra. Bet jeigu aš negaliu suteikti 
ponui de La Moliui saugaus prieglobsčio. tai vis dėlto galiu katu 
su jumis rekomenduoti savo broliui. Alansono kunigaikščiui, jums 
rūpimą asmenį. Galbūd, - pridūrė jis, norėdamas ypatingai pabrėžti 
paskutiniuosius žodžius, - galbūt mano brolis net sugalvos tokią 
išeitį, kuri leistų jums La Molį... palikti čia... prie jūsų... Tai būtų 
geriausia, argi ne, ponia? 

“Puiku, - tarė sau Margarita. - Abu jie padarys tai, ko nė vienas 
nepadarytų skyrium“. : 

Ji atidarė kabineto duris ir išvedė sužeistąjį jaunuolį, prieš tai 
pasakiusi Henrikui: 

- Pone, jūs turite paaiškinti mano broliui, dėl ko mes taip 
rūpinamės ponu de La Moliu. 

Henrikas, įkliuvęs į žabangus, trumpai papasakojo Alansono 
kunigaikščiui, pusiau protestantui iš opozicijos, kaip pats 
Henrikas buvo pusiau katalikas iš atsargumo, kad La Molis atvyko 
į Paryžių ir buvo sužeistas tuo metu, kai nešė įam d'Oriako laišką. 

Kai kunigaikštis atsigręžė, prieš jį stovėjo La Molis, tik ką išėjęs 
iš kabineto. 

Matydamas jį, tokį gražų, išbalusį ir tuo pačiu dvigubai 
žavingesnį, Fransua pajuto širdies gilumoje kylančią naują baimę. 
Margarita valdė jį, užgaudama vienu kartu ir pavydą, ir savimeilę. 

- Brolau, - kalbėjo ji jam, - užtikrinu, kad tas jaunas bajoras 
bus naudingas kiekvienam, kas mokės juo pasinaudoti. Jeigu jį 
priimsite tarp savo bajorų, tai jis turės galingą globėją, o jūs - 
atsidavusį tarną. Šiais laikais, brolau, reikia turėti prie savęs 
patikimus žmones, ypač, - pridūrė ji tyliau, kad girdėtų vienas 
kunigaikštis, - ypač jeigu esi garbėtroška ir, nelaimei, gimęs 
trečiuoju iš eilės Prancūvijos karalaičiu. 

Ji pridėjo pirštą prie lūpų, tuo būdu duodama Fransua 
suprasti, kad, be tos įžangos, ji dar labai daug ką nuslepia. 

- Beje, - kalbėjo ji toliau, - priešingai, negu galvoja Henrikas,- 
jums gal atrodys nepadoru, kad tas jaunas vyras gyventų taip arti 
manęs? 

- Sese, - pasakė Fransua, - La Molis, jeigu tik jam patinka, už 
pusvalandžio gali būti apgyvendintas mano bute, kur, manau, jam 
nėra ko bijoti. Tegu tik jis pamilsta mane, o aš jį mylėsiu. 

Fransua melavo, nes širdies gilumoje jis jau nekentė La Molio. 

“Gerai, gerai.. vadinasi, aš neklydau! - sumurmėjo sau 
Margarita, pamačiusi surauktus Navaros karaliaus antakius. - 
Kad galėčiau pasinaudoti jais abiem, reikia tik sukelti jų norą 
pirmauti". Paskui, papildydama savo mintį; ji pridūrė: “Gerai, 
Margarita! - kaip pasakytų Henrietė“". | 

Iš tikrųjų po kokio pusvalandžio La Molis, išklausęs rimtų 
Margaritos pamokymų ir pabučiavęs jos suknios kraštelį, gana 
vikriai kaip sužeistasis kopė į Alansono kunigaikščio butą. 

Praėjo dvi ar trys dienos; per tą laiką geri Henriko ir jo žmonos 
santykiai, atrodo, dar labiau sutvirtėjo. Henrikas buvo gavęs 
leidimą atsisakyti savo tikėjimo ne viešai, o tik karaliaus 
nuodėmklausiui ir kiekvieną rytą eidavo klausyti Luvre mišių. 
Vakarais jis nesislėpdamas, pro didžiąsias duris, eidavo į žmonos 
kambarius, keletą minučių pakalbėdavo su ja, o paskui išeidavo 
pro slaptąsias dureles pas ponią de Sov, kuri, aišku, jam 
papasakojo apie Katerinos apsilankymą ir apie neabejotinai jam 

grėsusį pavojų. Henrikas, gaudamas žinias iš vienos ir iš kitos 
pusės, ėmė dar labiau nepasitikėti karaliene motina, ypač kai 
pastebėjo, kad jos veido išraiška pamažu darosi vis malonesnė. 
Prieita net iki to, kad vieną rytą blyškios jos lūpos palankiai 
nusišypsojo Henrikui. Tą dieną jam buvo labai sunku ryžtis valgyti 
ką nors kita kaip kiaušinius, kuriuos pats išsivirė ir gerti kitokį 
gėrimą kaip vandenį, jo akyse pasemtą iš Senos. 

Hugenotų žudynės tebesitęsė, bet jau mažesniu mastu; jų buvo 
tiek daug išžudyta, kad visai maža beliko. Didžiausia jų dalis buvo 
žuvusi, daugelis pabėgo, kai kurie pasislėpė. 

Kartkariėmis viename ar kiiame kvartale kildavo triukšmas: 
vadinasi, ten rasdavo kokį pasislėpusį hugenotą. Jį nužudydavo 
kas nors vietoje arba bausmę vykdydavo viešai: pareidavo nuo to, 
ar nelaimingasis būdavo pasislėpęs tokioje vietoje, iš kurios galėjo 
pabėgti. ar ne. Pirmuoju atveju džiaugdavosi visas kvartalas, 
kuriame pasitaikydavo toks įvykis. nes katalikai ne tik nenurimo, 
išnaikinę savo priešus, bet dar labiau sužiaurėjo: kuo mažiau 
hugenotų liko, tuo aršiau jie persekiojo tuos kur ne kur 
užsilikusius Žmones. 

Karoliui LX buvo labai patikusi hugenotų medžioklė; vėliau, kai 
jis nebegalėjo pats jos tęsti, bent džiaugdavosi kitų medžioklės 
keliamu triukšmu. | 

Vieną dieną, grįždamas po žaidynių rutuliais, kurios kartu su 
muštuku ir medžiokle buvo mėgiamiausios jo pramogos, jis, 
spindinčiu iš džiaugsmo veidu, savo bajorų lydimas, užėjo pas 
motiną. 

- Motin, - tarė jis, bučiuodamas florencijietę, kuri, tik 
pamačiusi sūnų, mėgino įspėti jo linksmos nuotaikos priežastį, - 
motin, gera naujiena! Po šimts velnių, ar žinote ką? Garsieji pono 
admirolo griaučiai. pasirodo, nepražuvę! Jie atsirado. 

- Šit kaip! - tarė Katerina. | 

- Taip taip, dievaži! Juk jūs, kaip ir aš, manėte, kad juos seniai 
ištampė šunys? Visiškai ne. Mano liaudis, brangioji, geroji liaudis 
sugalvojo šaunų pokštą: ji pakorė admirolą Monfokono kartuvėse. 


Žemyn Gasparą žmonės nubloškė įšėlę, 
Paskui pačiupo ir aukštyn iškėlė. 


- Na ir kas? - tarė Katerina. 
- Ogi tas, mieloji motin, - tarė Karolis IX, - kad nuo to laiko, kai 
aš sužinojau apie jo mirtį, man labai norėjosi pamatyti šitą brangų 

draugužį. Toks puikus oras, viskas žydi, visur pilna gyvybės ir 
kvapsnių. Aš taip gerai jaučiuos, kaip niekada. Jeigu jūs 
norėtumėte, motin, galėtume sėsti ant žirgų ir nujoti iki 
Monfokono. | | 

- Mielai sutikčiau, sūnau, - tarė Katerina, - jei nebūčiau 
paskyrusi vieno pasimatymo, kurio nenorėčiau atidėti; be to, 
vykdami aplankyti tokio aukšto asmens kaip ponas admirolas, 
turėtume sukviesti visą dvarą. Ta proga pastabios akys galėtų 
painatyti įdomių dalykų. Pamatytumėm, kas jos su mumis, o kas 

liks namie. 

- Jūsų tiesa, motin! Atidėkime verčiau rytdienai! Taigi jūs 
kvieskite, ką norite, kviesiu ir aš, o dar geriau - nekvieskime nieko. 
Paskelbsime tiktai, kad josim, tokiu būdu kiekvienas pasielgs, kaip 
norės. Sudie, mama! Eisiu, papūsiu ragą. 

- Jūs labai išvargsite, Karoli! Ambruazas Parė nuolatos jums 
kartoja ir visai teisingai: tokia pramoga jūsų sveikatai visiškai 
netinkama. 

- Na na! - atšovė Karolis. - Aš labai norėčiau žinoti, kad tikrai 
nuo to mirsiu. Tada aš jus visus palaidočiau, net Anrio, kuris, anot 
Nostradamuso!, turės užimti sostą po mūsų. 

Katerina paniuro ir tarė: 

- Mano sūnau, nelikėkite tariamai negalimais dalykais ir 
tausokite save. 

- Aš sugrosiu tik dvi ar tris fanfaras. Noriu palinksminti savo 
šunis, kurie vos nedvesia iš nuobodulio, vargšeliai! Man reikėjo 
hugenotus jais užpjudyti, tai būtų pasiautę! 

Karolis IX iš motinos kambario nuėjo į savo ginklų salę, 
nukabino nuo sienos ragą ir sutrimitavo taip garsiai, kad ir 
Rolandas būtų galėjęs pasididžiuoti. Žmonės negalėdavo suprasti, 
kaip tas silpnas, liguistas kūnas ir tos pabalusios lūpos. pajėgdavo 
išgauti tokį galingą garsą. 

Kaip buvo sakiusi savo sūnui, Katerina iš tikrųjų laukė vieno 
lankytojo. Išėjus Karoliui, po kelių minučių įėjo viena iš jos damų 
ir kažką jai tyliai pranešė. Karalienė nusišypsojo, atsistojo, 
linktelėjo savo dvariškiams ir nusekė paskui pranešėją. 

Florencijietis Renė, su kuriuo'taip diplomatiškai kalbėjo 
Navaros karalius šv. Baltramiejaus vakarą, tik ką buvo įėjęs į 
koplyčią. 


!Nostradamusas - garsus to meto astrologas. 


147 


- A, tai jūs, Renė! - tarė jam Katerina. - Aš jūsų nekantriai 
laukiau. 

Renė nusilenkė. 

- Ar jūs gavote vakar mano laiškelį? 

- Taip, turėjau tą garbę. 

- Ar patikrinote, kaip prašiau, tą Rudžierio! sustatytą 
horoskopą, kuris tiksliai sutampa su Nostradamuso pra- 
našystėmis, kad visi trys mano sūnūs bus karaliai?.. Paskutinėmis 
dienomis aplinkybės labai pasikeitė, ir aš pagalvojau: gal likimas 
irgi pasidarė maloningesnis? . 

- Ponia, - atsakė Renė, purtydamas galvą, - jūsų didenybė gerai 
žinote, kad aplinkybės nekeičia likimo; priešingai, likimas valdo 
aplinkybes. 

- Bet jūs vėl pakartojote aukojimą, ar ne? 

- Taip. ponia, - atsakė Renė, - nes pirmoji inano pareiga - 
klausyti jūsų. . | 

- Na ir kokios išdavos? 

- Tos pačios, ponia. 

- Kaip! Juodasis ėriukas taip pat bliovė tris kartus? 

- Taip, ponia. 

- Tai reiškia, kad mano šeimoje įvyks trys baisios mirtys! - 
sumurmėjo Katerina. | 

- Deja! - ištarė Renė. 

- Nao paskui? 

- Jo viduriuose buvo ta pati keista kepenų padėtis, kurią 
pastebėjome ir anais dviem ankstyvesniais atvejais: jos buvo 
pakrypusios į priešingą pusę. 

- Dinastijos pasikeitimas! Vis tas pats, tas pats... - sumurmėjo 
Katerina. - Tačiau reikės su tuo kovoti, Renė! 

Renė papurtė galvą. 

- Aš jau sakiau jūsų didenybei: viską valdo likimas. 

- Tu taip manai? 

- Taip, ponia. 

- Ar tu prisimeni Žanos d'Albrė horoskopą? 

- Taip, ponia. 

- Pakartok jį man, aš truputį primiršau. 

- Vives honorata, - tarė Renė, - morieris reformidata, regina 
amplificabere. 


! Rudžteris - Florencijos astronomas, Katerinos de Mediči favoritas. 

- Kiek žinau, tai reiškia: Gyvensi gerbiama, o jai stigdavo 
reikalingiausių daiktų! Mirsi baugindama, - o mes juokėmės iš jos! 
Būsi didesnė už karalienę, - bet štai ji mirė, ir jos didenybė guli 
kape, ant kurio mes užmiršome net jos vardą parašyti. 

- Jūsų didenybė neteisingai išvertėte vives honorata. Navaros 
karalienė iš tikrųjų gyveno visų gerbiama, nes buvo mylima vaikų 
ir gerbiama šalininkų. Toji meilė ir pagarba buvo juo nuoširdesnė, 
nes ji pati buvo neturtinga. | 

- Taip, - atsakė Katerina, - nusileidžiu dėl posakio gyvensi 
gerbiama. Bet kaipgi jūs išaiškinsite morieris reformidata? 

- Kaip išaiškinsiu? Nieko nėra lengviau: mirsi baugindama. 

- Na argi ji ką nors baugino? 

- Taip, baugino, nes iki šiol būtų gyvenusi, jeigu jūsų didenybė 
nebūtumėt jos bijojusi. Pagaliau žodžiai būsi didesnė už karalienę. 
arba būsi didesnė, negu būdama karalienė taip pat teisingi, ponia, 
nes vietoje žemiškos. laikinos karūnos ji dabar galbūt kaip 
karalienė ir kankinė gavo dangiškąjį vainiką. Be to, nežinia, kas 
dar žemėje laukia jos palikuonių? 

Katerina buvo be galo prietaringa. Galbūt ji labiau išsigando 
Renė šaltakraujiškumo negu vis pasikartojančių, vienodų lėmimų; 
bet kadangi nesėkmės skatindavo ją drąsiai nugalėti kliūtis, tai ir 
dabar, be jokio parengimo, sekdama tik savo minčių eigą, staiga 
paklausė Renė: 

- Ar gavote kvepalus iš Italijos? 

- Taip. ponia. 

- Jūs man atsiųsite parinkęs buteliuką kvepalų. 

- Kokių? 

- Tų kaip paskutinį kartą... 

Katerina nutilo. | 

- Ar tų, kuriuos ypač mėgo Navaros karalienė? - paklausė Renė. 

- Tų pačių. 

- Nėra reikalo juos ruošti, ar ne, ponia? Juk jūsų didenybė 
dabar tokia pat mokyta kaip ir aš. 

- Tu manai? - tarė Katerina. - Tikrai jie veikia puikiai. 

- Ar jūsų didenybė daugiau nieko neturite man pasakyti? - 
paklausė parfumerininkas. 

- Ne, - atsakė Katerina susimąsčiusi, - atrodo, nieko. Tačiau 
jeigu aukojant pastebėtumėte ką nors nauja, praneškite man. 
Beje, palikime ėriukus ir pabandykime su vištomis. 

- Deja, ponia, bijau, kad, keisdami aukas, mes niekuo ne- 
pakeisime lėmimų. 

- Daryk, kaip sakau. 

Renė nusilenkė ir išėjo. 

Valandėlę Katerina pasėdėjo susimąsčiusi, paskui atsistojo ir 
nuėjo į miegamąjį, kur jos laukė dvaro damos; ji pranešė joms, kad 
rytoj rengiama iškyla į Moniokoną. 

Visą vakarą rūmuose ir mieste tik ir buvo kalbama apie tą 
iškylą. Ponios liepė paruošti puošniausius apdarus, o bajorai - 
iškilmių ginklus ir žirgus. Pirkliai uždarė savo krautuvėles ir 
dirbtuves, o bastūnai nudėjo dar keletą išlikusių lyg per stebuklą 
hugenotų, kad admirolo lavonas turėtų tinkamą palydą. 

Visą vakarą iki pat vidunakčio visur buvo didžiausias 
triukšmas. 

Toji diena La Moliui buvo liūdniausia iš visų trijų ar keturių 
nelinksmų, rūmuose praleistų, dienų. 

Alansono kunigaikštis, norėdamas įtikti Margaritai, 
apgyvendino jį pas save, bet nuo to laiko nė karto jo neaplankė. La 
Molis staiga pasijuto vargšas apleistas vaikas: jis pasigedo 
švelnios, jautrios, žavios dviejų moterų priežiūros; vienos jų 
paveikslą jis nuolat nešiojosi mintyse. Apie ją jis truputį išgirdo iš 
chirurgo Ambruazo Parė, kurį Margarita buvo pas jį atsiuntusi. 
Tačiau tos žinios, perduotos penkiasdešimties metų vyriškio, 
nenumanančio ar tik nenorinčio numanyti, dėl ko La Molis taip 
domisi menkiausiomis smulkmenomis apie Margaritą, buvo labai 
šykščios ir negalėjo jo patenkinti. Tiesa, vieną kartą buvo atėjusi 
Žijona, žinoma, niekieno nesiunčiama, pasiteirauti, kaip jaučiasi 
sužeistasis. Jos apsilankymas buvo lyg koks saulės spindulys 
tamsiame kalėjime, apakinęs La Molį; jis visą laiką laukė kito 
apsireiškimo, bet nesulaukė, nors praėjo dvi dienos nuo pirmojo 
Žijonos atėjimo. 

Todėl, kai tik sveikstąs jaunuolis sužinojo apie prašmatnią 
rytdienos viso dvaro išvyką, jis per kilus paprašė Alansono 
kunigaikštį suteikti jam malonę - leisti jį lydėti su kitais bajorais. 

Kunigaikštis nė nepasiteiravo, ar La Molis jau pakankamai 
sustiprėjęs, kad galėtų taip vargintis. Jis tik atsakė: 

- Gerai! Teduodie jam vieną mano arklių. 

La Moliui to ir tereikėjo. Kai metras Ambruazas Parė atėjo, kaip 
visuomet, jo perrišti, La Molis paaiškino, kad jam būtinai reikia 
sėsti į balną, ir paprašė gydytoją itin rūpestingai sutvarstyti 
žaizdas. Juoba kad abi žaizdos jau buvo užsitraukusios, tiek 
krūtinės, tiek peties, bet ši pastaroji dar skaudėjo. Abu randai 
buvo raudoni, kaip įprasta neseniai suaugusiems audiniams. 

Metras Ambruazas Parė uždėjo ant jų kelis gabalėlius taftos, 
sumirkytos kažkokiais sakais, - tokie vaisiai tais laikais buvo 
vartojami panašiais atvejais, - ir užtikrino La Molį, kad viskas bus 
gerai, jeigu tik jis pasijodinėjimo metu saugosis smarkių judesių. 

La Molis nesitvėrė džiaugsmu. Šiaip jis jautėsi palyginti 
neblogai, tik dėl kraujo nutekėjimo buvo dar gana silpnas, ir šiek 
tiek svaigo galva. O svarbiausia - tarp kitų raitelių turėjo būti ir 
Margarita: jis vėl pamatys ją! Kai jis  pagalvodavo, kaip jį 
sustiprino Žijonos apsilankymas, -tai visai neabejodavo, kad, 
pamatęs jos ponią, jis beveik iš karto pasveiks. 

Dalį pinigų, įdėtų išvykstant iš namų, La Molis sumokėjo už 
gražią balto atlaso striukę ir apsiaustą, išsiuvinėtą taip 
prašmatniai, kaip tik galėjo padaryti madingas siuvėjas. Tas pats 
siuvėjas parūpino jam ir kvepiančios odos pušnis, kokias avėdavo 
tais laikais. Viskas jam buvo atnešta rytą, tik pusvalandžiu vėliau 
nustatyto laiko, taigi La Moliui nebuvo ko labai priekaištauti. Jis 
prideramai apsirengęs, susišukavęs, išsikvėpinęs ir todėl gali būti 
savim patenkintas. Paskui jis keletą kartų skubiai perėjo per 
kambarį ir, nors žaizdos dar gerokai diegė, stengėsi įtikinti save, 
kad sielos džiaugsmai kaipmat pašalins visus kitus kūno 
negalavimus. 

Vyšninės spalvos apsiaustas, sukirptas pagal paties La Molio 
sumanymą, kiek ilgėlesnis, negu tuo metu buvo dėvima, jam be 
galo tiko. 

Tokia pat ruoša kaip Luvre vyko ir Cizų rūmuose. Aukštas 
rudaplaukis bajoras prieš veidrodį atidžiai tyrinėjo rausvą randą, 
gadinusį jo veidą; sušukavęs ir iškvėpinęs ūsus, jis pabandė randą 
užtepti raudonais ir baltais dažais, tačiau randas atkakliai ryškėjo 
net po trigubu kosmetikos sluoksniu. Tada bajorui šovė kita 
mintis. Lauke buvo karšta, saulėta rugpjūčio diena; jis išėjo į 
kiemą. nusiėmė skrybėlę ir norėdamas įdegti saulėje, užsimerkęs, 
pakėlęs veidą pasivaikščiojo apie dešimt minučių srovenančioje iš 
dangaus kepinančioje kaitroje. 

Po dešimties minučių bajoro veidas taip skaisčiai paraudo, kad 
dabar randas vėl skyrėsi nuo sveikos odos, nes atrodė geltonas. 
Tačiau mūsų bajorui, rodos, patiko tokia spalvų vaivorykštė, kurią 
jis kaip mokėdamas sušvelnino, užtepdamas randą raudonais 
lūpų dažais. Po to jis apsirengė puikiais drabužiais, kuriuos jam 
atnešė siuvėjas anksčiau, negu jis pagalvojo apie kokį siuvėją. 

Išsipuošęs, išsikvėpinęs, ginkluotas nuo galvos iki kojų bajoras 

vėl išėjo į kiemą ir ėmė glostyti didelį juodą žirgą, kurio grožiui 
nieko nebūtų galima prikišti, jeigu ne randas, gadinęs jį kaip ir jo 
poną; tą randą vienoje iš paskutinių kovų jam įdėjo vokiečių 
raitelio kardas. 

Tačiau tas bajoras, kurį mūsų skaitytojai, be abejonės, jau 
pažino, atrodė patenkintas tiek savimi, tiek savo žirgu ir sėdėjo 
balne ketvirčiu valandos anksčiau negu kiti iškylos dalyviai; jo 
ristūno žvengimas aidėjo Gizų rūmų kieme pakaitomis su sodrių 
keiksmažodžiu "velniava", ištariamu įvairiausiais tonais, pagal tai, 
kiek raiteliui sekėsi tramdyti žirgą. Po valandėlės arklys buvo 
visiškai suimtas į rankas; savo paklusniais, lanksčiais judesiais jis 
įrodė pripažįstąs teisėtą raitelio valdžią; bet pergalė buvo pasiekta 
gana triukšmingai, ir tas triukšmas (galbūt to ir tikėjosi bajoras) 
pritraukė prie lango damą; tada mūsų arklių tramdytojas jai žemai 
nusilenkė ir buvo apdovanotas meiliausiu šypsniu. 

Po kokių penkių minučių Nevero kunigaikštienė liepė pašaukti 
savo ūkvedį. | 

- Pone, - paklausė ji, - ar grafas Anibalas de Kokonasas gavo 
prideramus pusryčius? 

- Taip. ponia, - atsakė ūkvedys. - Šį rytą jis valgė su dar 
geresniu apetitu negu paprasiai. | 

- Gerai, pone, - tarė kunigaikštienė. 

Paskui ji kreipėsi į savo pirmąjį bajorą: 

- Pone d'Argiuzonai, jojame į Luvrą! Aš jus prašau stebėti grafą 
Anibalą de Kokonasą, nes jis sužeistas ir dar nesustiprėjęs; ne- 
duok Dieve, jeigu jam atsitiktų kokia nelaimė! Tai šaipytųsi huge- 
notai, kurie griežia ant jo dantį nuo palaimintos šv. Baltramiejaus 
nakties. 

Nevero kunigaikštienė užšoko ant žirgo ir, spindėdama 
džiaugsmu, nujojo į Luvrą, kur visi turėjo susirinkti. 

Buvo antra valanda po pietų. kada auksu, brangenybėmis ir 
puošniais rūbais žibančių raitelių vora išniro iš už Nekaltųjų 
kūdikių kapinių kampo į Sen Deni gatvę, rangydamasi tarp dviejų 
eilių tamsių namų tartum milžiniška, saulėje visokiausiais 
atšvaitais Žžėrinti gyvatė. 


XVI + PRIEŠO LAVONAS VISADA KVEPIA 


Joks mūsų dienų žmonių sambūris, koks puošnus jis būtų, nė 
iš tolo negali prilygti tam paveikslui. Švelnūs, brangūs, 

skaisčiaspalviai drabužiai, palikti Fransua I kaip prabangi mada 
būsimoms kartoms, dar nebuvo pavirtę siaurais tamsiais apdarais, 
dėvimais Henriko III viešpataviino metu; Karolio LX apdaras, nors 
ir ne toks puošnus, bet galbūt dailesnis negu ankstyvesnių epochų 
rūbai, žavėjo akį savo menišku tobulumu. Mūsų dienomis su 
niekuo neįmanoma palyginti tokią joją, nes dabartinių paradų 
didingumas remiasi simetrija ir uniformomis. 

Pažai, arklininkai, Žemesnieji bajorai, šunys ir atsarginiai 
arkliai sekė iš šonų ir užpakalyje, todėl karališkoji eisena panėšėjo 
į tikrą kariuomenę. Už jos žygiavo liaudis, ar, geriau pasakius, 
liaudis buvo visur: ji sekė, supo iš šonų, ėjo priešaky, tuo pačiu 
metu šaukdama “tegyvuoja!" ir “šalin!", nes tarp jojančiųjų buvo 
ir keletas atsivertėlių kalvinistų, ant kurių vis dėlto tebegiežė 
apmaudą. 

Tą rytą Katerinos ir kunigaikščio Gizo akivaizdoje Karolis IX 
užsiminė Henrikui Navariečiui, lyg kalbėdamas apie visai paprastą 
dalyką. kad ruošiama išvyka į Monfokoną - kitaip sakant, norima 
pasižiūrėti sužaloto admirolo lavono, kuris ten pakartas. Pirmoji 
Henriko mintis buvo - kaip nors išsisukti nuo dalyvavimo toje 
išvykoje. Katerina to ir telaukė. Vos jis ištarė keletą žodžių. 
reikšdamas savo pasibjaurėjimą, ji susižvelgė su kunigaikščiu 
Gizu ir nusišypsojo: Henrikas pastebėjo jų žvilgsnius, suprato jų 
reikšmę ir staiga susivaldęs tarė: 

- Bet iš tikrųjų, kodėl aš neturėčiau ten vykti? Aš katalikas ir 
privalau vykdyti savo naujojo tikėjimo pareigas. - Po to, 
kreipdamasis į Karolį IX, pridūrė: - Jūsų didenybė galite pasitikėti 
manimi: aš visuomet būsiu laimingas, galėdamas jus lydėti visur, 
kur tik vyksite. | 

Ir jis greitai apžvelgė visus, norėdamas įsidėmėti, kam nepatiko 
tie jo žodžiai. 

Jojant karališkosioms didenybėms, žmonės labiausiai žiūrėjo į 
tą sūnų be motinos, karalių be karalystės, kataliku tapusį 
hugenotą. Jo. charakteringas pailgas veidas, kiek stačiokiškos 
manieros, bičiuliški, paprasti, kartais tiesiog nederą karaliui 
santykiai su Žemesniaisiais, - tą paprastumą jis įsisavino vai- 
kystėje, augdamas tarp Bearno kalniečių, ir išlaikė iki pat mirties, 
- visa tai išskyrė jį iš kitų, todėl kartkartėmis žiūrovai šūkavo jam: 

- Eik mišių klausyti, Anrio! Mišių! 

Henrikas į tai atsakinėjo: 

- Aš klausiau vakar, šiandien, klausysiu ir rytoj. Po perkūnais! 
Man atrodo, turėtų pakakti! 


153 


Raita Margarita buvo tokia graži, tokia skaisti ir taip skoningai 
išsipuošusi, kad visi vienu balsu gėrėjosi ja, nors, reikia pripažinti, 
buvo girdėti nemaža pagyrimų ir jos draugei, Nevero 
kunigaikštienei, atjojusiai baltu žirgu, kuris nirtulingai purtė 
galvą, lyg didžiuodamasis savo našta. | 

- Na, kunigaikštiene, kas nauja? - paklausė Navaros karalienė. 

- Kiek aš žinau, nieko nauja, ponia, - garsiai atsakė Henrietė, 
o po to tyliai pridūrė: - O kas atsitiko hugenotui? 

- Aš radau jam beveik saugią prieglaudą, - atsakė Margarita. - 
O ką tu padarei su savo didžiuoju žmonių žudiku? 

- Jis būtinai norėjo dalyvauti šios dienos iškilmėse ir joja mano 
vyro kautynių žirgu, didžiuliu kaip dramblys. Baisus jojikas! Aš 
leidau jam vykti kartu, nes pagalvojau, kad tavo hugenotas iš 
atsargumo sėdės namie, tad nėra ko būgštauti dėl jų susitikimo. 

- O, jo čia nėra, bet jeigu ir būtų, manau, neįvyktų jokio 
susidūrimo, - atsakė šypsodamasi Margarita. - Tas mano huge- 
notas - gražus vaikinas, ir daugiau nieko: ne vanagas, o balandis; 
jis nesikapoja, o burkuoja. Galbūt tik mes jį palaikėme hugenotu, 
- tarė ji kažkokiu neįprastu tonu, lengvai gūžtelėdama pečiais, - 
iš tikrųjų jis bramanas, kuriam tikėjimas draudžia lieti kraują. 

- Bet kurgi Alansono kunigaikštis? - paklausė Henrietė. - Aš jo 
nematau. 

- Jis pasivys mus; šį rytą jam skaudėjo akis, ir jis norėjo 
pasilikti namie. Visiems žinoma, kad stengdamasis laikytis 
priešingų pažiūrų negu jo broliai Karolis ir Henrikas Alansono 
kunigaikštis linksta į hugenotų pusę, todėl jam buvo duota 
suprasti, jog karalius jo nebuvimą išsiaiškins bloga prasme. Tada 
ir jis ryžosi joti. Matai, ten, kur žmonės žiūri, šaukia - tai tikriausiai 
jis atvyksta pro Monmartro vartus. 

- Iš tikrųjų jis. aš matau, - tarė Henrietė. - Šiandieną jis visai 
neblogai atrodo. Jau kuris laikas jis labai čiustijasi -- matyt, 
įsimylėjo. Žiūrėkite, kaip gera būti viešpataujančios šeimos princu: 
jis šuoliuoja tiesiai į žmones, ir visi traukiasi jam iš kelio. 

- Tikrai jis mus sutryps! - tarė juokdamasi Margarita. - 
Apsaugok, Viešpatie! Įsakykite savo bajorams pasitraukti, 
kunigaikštiene! Štai ten vienas - jeigu jis nepasuks į šalį, jį užmuš 
negyvai. | 

- O! Tai mano narsuolis! - sušuko kunigaikštienė. - Tik tu 
žiūrėk, žiūrėk! 

Kokonasas tikrai išjojo iš savo eilės, norėdamas būti arčiau prie 
ponios Never, bet tą pačią valandėlę, kai. jo arklys lėkė skersai 

aikštelę, skiriančią gatvę nuo Sen Deni priemiesčio, vienas 
Alansono kunigaikščio palydos raitelis, veltui bandydamas 
suvaldyti savo pasibaidžiusį žirgą, iš visų jėgų trenkėsi į Kokonasą. 
Pjemontietis susverdėjo ant savo milžiniško arklio; nuo jo galvos 
vos nenulėkė skrybėlė - jis sučiupo ją ir įpykęs atsigręžė. | 

- Dieve! - šūktelėjo Margarita, pasilenkdama prie savo draugės 
ausies. - Tai ponas La Molis! 

- Tas gražus išbalęs jaunuolis! - sušuko nemokanti paslėpti 
savo pirmojo įspūdžio kunigaikštienė. | 
-  - Taip taip! Tas, kuris vos neapvertė tavo pjemontiečio. 

- O! Žinai, tai geruoju nepasibaigs! Jie žiūri vienas į antrą, jie 
pažino vienas antrą! 

Kokonasas atsigręžęs tikrai pažino La Molį ir taip nustebo, kad 
net išleido iš rankos pavadį; jis buvo tikras nukovęs savo buvusijį 
bendrą ar bent kuriam laikui išvedęs jį iš rikiuotės. La Molis taip 
pat pažino Kokonasą ir pajuto, kaip užsiplieskė jo veidas. Keleią 
sekundžių jie rijo vienas kitą akimis, reikšdami visus savo jaus- 
mus tokiais žvilgsniais, nuo kurių sudrebėjo abi moterys. Po to La 
Molis apsidairė ir, matyt, supratęs. kad tokioje vietoje aiškintis 
labai nepatogu, paspaudė savo žirgą pentinais ir prisivijo Alansono 
kunigaikštį. Kokonasas kurį laiką pastovėjo vietoje, sukdamas ūsą, 
kol jo smailas galiukas vos neišdūrė jam akies; po to, matydamas, 
kad La Molis nujojo šalin nieko jam nepasakęs, pasijudino ir jis. 

- Taip, taip... - ištarė Margarita karčiu pilnu paniekos balsu, -- 
vadinasi, neapsirikau... O! Šį kartą tai jau tikrai per daug. 

Ir ji iki kraujo prikando lūpas. 

- Jis labai gražus, - atsakė su užuojauta kunigaikštienė. 

Kaip tik tuo metu Alansono kunigaikštis atsirado savo vietoje 
užpakaly karaliaus ir karalienės motinos, ir jo bajorai, sekdami 
paskui, turėjo prajoti pro Margaritą ir Nevero kunigaikštienę. 
Prisiartinęs prie jų, La Molis nusiėmė skrybėlę, nusilenkė iki pat 
žirgo kaklo, sveikindamas karalienę, ir laukė vienplaukis, kol jos 
didenybė teiksis į jį pažvelgti. 

Bet Margarita išdidžiai nusigręžė. 

Be abejonės, La Molis suprato paniekos pilną karalienės 
išraišką ir išbalęs jo veidas pamėlo. Dar daugiau: bijodamas 
nukristi nuo žirgo, jis turėjo įsikibti į karčius. 

- O, pažvelk, žiaurioji! - tarė Henrietė karalienei. - Jis tuo 
apalps!.. 

- To dar trūktų!.. - atsakė karalienė, niekinamai šypsodama. - 
Ar turi uostomosios druskos? 

Ponia Never apsiriko. 

Nors La Molis susvyravo, bet greit atsipeikėjo ir, tvirčiau 
įsitaisęs balne, nujojo į savo vietą tarp Alansono kunigaikščio 
bajorų. 

Iškilmingas raitelių būrys judėjo pirmyn; jau iš tolo juodavo 
šiurpiosios kartuvės, pastatytos ir pirmą kartą panaudotos 
Engeranui de Marinji. Niekada dar jos nebuvo taip gausiai 
nukarstytos kaip tomis dienomis. 

Tvarkdariai ir gvardiečiai išėjo į priešakį, plačiu ratu apstodami 
tvorą. Jiems prisiartinus, nuo kartuvių pakilo būrys varnų ir, 
liūdnai karkdamos, nuskrido šalin. 

Paprastomis dienomis apie Monfokono kartuves šlaistydavosi 
šunys, privilioti dažnai čia randamo grobio, arba filosofai plėšikai, 
kurie ateidavo čia apmąstyti liūdnų savo likimo staigmenų. 

Tą dieną Monfokone, atrodo, nebuvo matyti nei šunų, nei 
plėšikų. Tvarkdariai ir gvardiečiai šunis nuvijo kartu su varmnomis, 
o plėšikai įsimaišė į minią, norėdami ten pritaikyti savo rankų 
miklumą, nuo kurio pareina linksmoji jų amato pusė. 

Būrys artėjo; pirmieji prijojo karalius ir Katerina, paskui su 
savo bajorais Anžu ir Alansono kunigaikščiai, Navaros karalius ir 
de Gizas; už jų Margarita, Nevero kunigaikštienė ir visos dvaro 
damos, kurias vadindavo lakiuoju karalienės motinos eskadronu; 
užpakalyje visų pažai, arklininkai, tarnai ir liaudis, iš viso apie 
dešimt tūkstančių žmonių. 

Aukščiausiose kartuvėse kybojo sumaitotas, sunkiai 
bepažįstamas pajuodęs lavonas, apiekęs sukrešėjusiu krauju, 
purvais, padengtas tik ką nugulusių balių dulkių sluoksniu. 
Lavonas buvo be galvos, todėl jį pakorė už kojų. Bet liaudis, visada 
tokia išradinga, vietoj galvos pritaisė šiaudų gumulą, ant kurio 
užtempė kaukę, o kažkoks šaipūnas, gerai žinojęs admirolo 
įpročius, į tos kaukės burną buvo įkišęs dantų krapštiklį. 

Šiurpu ir kartu keista buvo matyti, lyg kokioje Gojos! 
nutapytoje procesijoje, visus tuos išsipuošusius didikus ir gražias 
damas, jojančius pro pajuodusius lavonus po ilgais bjauriais 
kartuvių skersiniais. Juo triukšmingiau reiškėsi lankytojų 
džiaugsmas, juo labiau jis netiko čia, kur kybojo niūrūs, tylūs, 
sustingę lavonai; buvo tokių, kurie šaipėsi iš pakaruoklių, bet nuo 


tų pašaipų jiems patiems šiurpo oda. 


'Go ja (1746-1828) - žymus ispanų tapytojas. 

Daugelis vos vos galėjo pakelti tą baisų vaizdą; atsivertusių 
hugenotų būrelyje savo išblyškimu labiausiai skyrėsi iš kitų 
Henrikas, kuris, nors ir mokėdamas tvardytis, nors ir dangaus 
apdovanotas sugebėjimu slėpti savo jausmus, vis dėlto nepajėgė 
ištverti. Pasinaudojęs ta dingstimi, kad nuo šių apgailėtinų palaikų 
sklido bjaurus tvaikas, jis prisiartino prie Karolio IX ir Katerinos, 
kurie vienas šalia antro stovėjo priešais admirolo lavoną, ir tarė: 

- Ar jūsų didenybei neatrodo, kad tas sumaitotas lavonas labai 
dvokia ir kad neįmanoma čia ilgiau būti? | 

- Tu taip manai, Anrio! - tarė Karolis IX, kurio akys spindėjo 
nuožmiu džiaugsmu. 

- Taip, jūsų didenybe. 

- Oaš esu kitokios nuomonės: priešo lavonas visuomet kvepia. 

- Dievaži, - tarė Tavanas, - jei jūsų didenybė žinojote, kad mes 
vyksime aplankyti admirolo, tai jums reikėjo pakviesti Pjerą 
Ronsarą, savo poezijos mokytoją, ir jis čia pat būtų sukūręs seniui 
Gasparui epitafiją. 

- Apsieisime ir be jo, - atsakė Karolis IX, - mes patys 
sukursime... Pavyzdžiui, klausykite, ponai! - Ir karalius valandėlę. 
pagalvojęs tarė: 

Sakytum, admirolas ilsis po pavojų, - 
Bet jis nevertas tokios pagarbos! 
Pakartas kybo jis už kojų, 

Nes nebeturi jau galvos. 

- Bravo! Bravo! - vienu balsu sušuko bajorai katalikai, o 
atsivertėliai hugenotai suraukę kaktas nepravėrė burnos. 

Henrikas tuo metu šnekučiavosi su Margarita ir ponia de 
Never, todėl dėjosi nieko negirdėjęs. 

- Na, sūnau, - tarė Katerina, įjausdama, kad nuo to dvoko jai 
darosi bloga, nors prieš išvykdama ji nebuvo pagailėjusi kvepalų, 
- jokime, nes nėra tokios malonios draugijos, su kuria nereikėtų 
išsiskirti. Atsisveikinkime su ponu admirolu ir grįžkime į Paryžių. 

Ji ironiškai lintelėjo galvą, lyg atsisveikindama su draugu, 
užėmė vietą kolonos priešaky ir išjojo į kelią, o visa vora tuo tarpu 
prajojo pro Kolinji lavoną. 

Saulė jau leidosi. Minia siūbtelėjo paskui jų didenybes, 
norėdama iki galo pasidžiaugti eisenos didingumu ir visomis 
reginio smulkmenomis; kartu su žmonėmis patraukė ir 
kišenvagiai, žodžiu, po dešimties minučių nebeliko nė gyvos 
dvasios prie suluošinto admirolo lavono, kurį glostė tik lengvas 
vakaro vėjelis. 

Sakydami “neliko nė gyvos dvasios", mes suklydome. Kažkoks 
bajoras ant juodo žirgo, matyt, negalėjęs kaip reikiant apžiūrėti 
sumadaroto, pajuodusio strampo per tą laiką, kol čia buvo 
karališkosios didenybės, atsiliko nuo kitų ir su pasigėrėjimu 
spoksojo į grandines, kablius, akmeninius stulpus, žodžiu, į 
kartuves su visais jų įrenginiais, kurie jam, tik prieš kelias dienas 
atvykusiam į Paryžių ir nežinančiam tų patobulinimų, kokius 
visose srityse padaro sostinių meistrai, be abejonės, atrodė 
aukščiausia viršūnė viso to, ką bjauriausia ir baisiausia gali 
išgalvoti žmogus. 

Nėra reikalo skaitytojams nė sakyti, kad šitas bajoras buvo 
mūsų draugas Kokonasas. Įgudusios vienos moters akys veltui 
ieškojo jo raitelių eilėse ir nerado. 

Kaip mes jau sakėme, Kokonasas gėrėdamasis stovėjo prieš 
Engerano de Marinji kūrinį. 

Tačiau ne tik dama ieškojo Kokonaso. Kitas bajoras su balta 
atlasine striuke ir prašmatnia plunksna prie skrybėlės, pasižvalgęs 
priešais ir į šonus, susiprato pažiūrėti atgal ir tuoj pamatė aukštą 
Kokonaso stuomenį ir didžiulį arklio siluetą, ryškėjantį 
paraudusiame saulėlydžio danguje. 

Tada bajoras su balta atlasine striuke pasuko iš kelio, kuriuo 
traukė visa eisena, į takelį ir, padaręs lanką, sugrįžo prie kartuvių. 

Beveik tuo pačiu metu ir dama, kuri buvo Nevero 
kunigaikštienė, kaip bajoras ant juodo arklio buvo Kokonasas, 
prijojo prie Margaritos ir tarė: 

- Margarita, mudvi apsirikome. Pjemontietis atsiliko nuo visų, 
o La Molis nujojo pas jį. 

- Velniava! - atšovė juokdamasi Margarita. - Vadinasi, iš to kas 
nors bus. Prisipažįstu, man nebūtų nemalonu pakeisti savo 
pažiūrą į La Molį. 

Margarita atsigręžė ir pamatė La Molį, jojantį keliuku, kaip mes 
jau buvome sakę. | 

Tada ir abi princesės nutarė palikti būrį, juoba kad pasitaikė 
patogi proga: visa vora jojo pro siaurą keliuką, apsodinta aukšta 
žalitvore; tas keliukas sukosi atgal ir vienoje vietoje buvo nuo 
kartuvių ne toliau kaip už kokių trisdešimt žingsnių. Ponia de 
Never šnipštelėjo keletą žodžių savo sargybos kapitonui, Margarita 
davė ženklą Žijonai, ir visi keturi, pasukę lauko keliuku, pasislėpė 
už žalitvorės netoli tos vietos, kurioje turėjo įvykti abi moteris 
dominanti scena. Kaip jau minėjome, iš čia buvo maždaug 
trisdešimt žingsnių iki Kokonaso, kuris viską pamiršęs, sužavėtas 

stovėjo prieš admirolo lavoną, rankų mostais lydėdamas savo 
svarstymus. 

Margarita nušoko nuo žirgo, ponia de Never su Žijona taip pat; 
paskui nulipo kapitonas ir paėmė į rankas visų keturių arklių 
pavadžius. Vešlios žolės veja atstojo trims moterims sostą, kurio 
dažnai bergždžiai siekia princesės. Pro krūmų tarpus jos galėjo 
matyti kiekvieną sekamų vyrų judesį. | 

La Molis, apsukęs ratą, sustojo už Kokonaso ir sudavė jam 
ranka per petį. 

Pjemontietis atsigręžė. 

- O! Vadinasi, tai ne sapnas? Jūs gyvas! 

- Taip, pone, aš gyvas! - atsakė La Molis. - Jūs dėl to nekaltas, 
bet vis dėlto aš gyvas. 

- Velniava! Aš jus pažinau, nors jūs ir labai išblyškęs, - atkirto 
Kokonasas. - Kai mes matėmės paskutinį kartą, jūs buvote 
raudonesnis. 

- Aš taip pat jus pažįstu, nors jūsų veidą dabar kerta geltonas 
randas; tada, kai jums jį įdėjau, buvote nė toks raudonas. 

Kokonasas prikando lūpas, bet, matyt, pasiryžęs ir toliau 
kalbėti ironiškai, vėl prabilo: 

- Ar ne tiesa, pone La Moli, kad labai neįprasta, ypač 
hugenotui, žiūrėti į admirolą, pakabintą ant to geležinio kablio; 
tačiau yra tokių perdedančių žmonių, kurie kaltina mus išžudžius 
visus hugenotus, net kūdikius hugenočiukus! 

- Grafe, - atsakė lintelėjęs La Molis, - aš nebe hugenotas, aš 
turiu laimę būti katalikas. 

- Še tau, kad nori! - sušuko kvatodamas Kokonasas. - Jūs 
atsivertėte! Koks apsukrus! 

- Pone, - tarė La Molis vis taip pat rimtai ir mandagiai, - aš 
padariau įžadą priimti katalikybę, jeigu išliksiu gyvas. 

- Grafe, - atsakė pjemontietis, - tai labai protingas įžadas, aš jus 
sveikinu: o kitų kokių įžadų nepadarėte? 

- Taip, pone, padariau ir dar vieną, - ramiausiai atsakė La 
„Molis, glostydamas savo žirgą. 

- Kokį? - pasiteiravo Kokonasas. 

- Pakarti jus ten, aukštai. Matote, ant tos vinies, kuri tarsi 
laukte jūsų laukia, kiek žemiau pono de Kolinji. 

- Kaip! Mane gyvą? - šūktelėjo Kokonasas. 

- Ne, pone, pirma perdūręs jus savo špaga. 

Kokonasas paraudo kaip vyšnia, jo žalios akys sužaibavo. 

“ - Tik pamanykite! - pasityčiodamas atsakė jis. - Ant tos vinies!.. 

- Taip, - pakartojo La Molis, - ant tos vinies... 

- Jūs per mažas. ponaiti! Nepasieksite! - nusišaipė Kokonasas. 

- Tada aš pasisiosiu ant jūsų arklio, didysis žmonių žudike! - 
atrėžė La Molis. - A, brangusis pone Anibalai de Kokonasai! Jūs 
manote, kad galima nebaudžiamam žudyti žmones vien ia teisėta 
ir garbinga dingstimi, kad esate šimtas prieš vieną! Ne, ne! Ateina 
laikas, kada priešai vėl susitinka, ir, man rodos, tokia yra kaip tik 
ši diena. Man labai norėtųsi sutriuškinti jūsų štykščią makaulę 
pistoleto kulka, bet galiu nepataikyti, nes man tebedreba ranka. 
kurią jūs taip išdavikiškai sužeidėte. 

- Mano šlykščią makaulę! - suriaumojo Kokonasas, šokdamas 
nuo arklio. - Kad tave skradžiai! Pone grafe, traukite špagą! 

Ir jis ištraukė špagą. 

- Rodos, tavo hugenotas jo galvą pavadino šlykščia makaule, - 
sumurmėjo Margaritai į ausį Nevero kunigaikštienė, - argi tau jis 
atrodo bjaurus? 

- Žavus! - atsakė juokdamasi Margarita. - Turiu pasakyti, kad 
įnirtimas apakino La Molį. Bet, cit, žiūrėkime! 

La Molis nulipo nuo arklio taip pamažu, kaip Kokonasas buvo 
greit nušokęs, nusisegė savo vyšninį apsiaustą, padėjo ant žemės, 
išsitraukė špagą ir atsistojo kautynių poza. 

- Ai! - sušuko jis, ištiesdamas ranką. 

- Ak! - sudejavo Kokonasas, atlenkdamas savąją, nes, kaip 
prisimename, jie abu buvo sužeisti į petį, todėl, staiga sujudėjus, 
jiems labai suskaudo žaizdos. 

Iš už krūmo pasigirdo vos sulaikomas juokas. Princesės 
negalėjo ištverti nesijuokusios, matydamos, kaip abu didvyriai 
raukydamiesi trynė kiekvienas savo skaudamą petį. Juokas 
pasiekė abu bajorus, kurie iki tol nežinojo, kad iuos stebi 
liudininkai, ir tik atšigręžę pamatė savo damas. 

La Molis tvirtai, automatiškai vėl stojo kautynių poza, o 
Kokonasas, sodriai keiktelėjęs velniava, puolė jį. 

- Na, nai! Jie iš tiesų rimtai susikibo ir, ko gera, papjaus vienas 
kitą, jeigu mudvi neįsikišime. Gana juokauti! Ei, ponai, ei! - 
sušuko Margarita. 

- Tegu, tegu! - sustabdė ją Henrietė, kuri, sykį jau mačiusi, kaip 
kaunasi Kokonasas, širdies gilumoje tikėjosi, kad jis parblokš La 
Molį, kaip buvo parbloškęs Merkandono sūnų ir abu sūnėnus. 

- Iš tikrujų dabar jie puikūs! - pastebėjo Margarita. - Žiūrėk, 
atrodo, kad nuo jų ugnis žyra! 

Ir tikrai, kautynės, prasidėjusios patyčiomis ir įžeidinėjimais, 

dabar, kai susikryžiavo špagos, vyko tylomis. Abu jie nepasitikėjo 
savo jėgomis; tiek vienas, tiek antras po kiekvieno smarkesnio 
mosto visomis jėgomis stengėsi nugalėti dar neužgijusių žaizdų 
skausmą. Vis dėlto La Molis, įsmeigęs į priešą degančias akis, 
pražiojęs burną, sukandęs dantis, žengė nedideliais, bet tvirtais ir 
tiksliais žingsniais jo link. Kokonasas, pajutęs, kad La Molis 
puikus fechtuotojas, traukėsi, nors nedideliais žingsniais, bet vis 
dėlto traukėsi. Taip jie abu prisiartino iki griovio, kurio kitoje 
pusėje sėdėjo žiūrovai. Čia Kokonasas, dėdamasis, kad traukėsi 
tyčia, norėdamas būti arčiau savo damos, staiga sustojo ir, 
pasinaudojęs kiek per plačiu La Molio užsimojimu, žaibo greitumu 
smogė tiesų smūgį: tą pačią akimirką balta atlasinė La Molio 
striukė nusidažė raudonai, ir dėmė vis plėtėsi. 

- Drąsiau! - šūktelėjo Nevero kunigaikštienė. 

- Ak! Vargšas La Molis! - skausmingai suriko Margarita. 

La Molis išgirdo tą riktelėjimą ir, pažvelgęs į karalienę tokiu 
žvilgsniu, kuris įsmingą į širdį giliau negu kardo smaigalys, 
nubrėžė špaga pilną apgaulingą ratą ir iš visų jėgų dūrė. 

Šį kartą abi moterys suriko vienu balsu. Iš Kokonaso nugaros 
pasirodė kruvinas La Molio rapyros smaigalys. 

Bet nė vienas jų neparpuolė; abu stovėjo prasižioję, žiūrėdami 
vienas į antrą: kiekvienas jautė, kad, nors kiek sujudėjęs, nustos 
pusiausvyros. Pagaliau pjemontietis, sužeistas pavojingiau už savo 
priešą ir jausdamas, kad kartu su krauju jis nustoja ir jėgų. griuvo 
ant La Molio, apkabinęs jį viena ranka, o kita bandydamas 
ištraukti durklą. Bet La Molis, sukaupęs paskutines jėgas, pakėlė 
ranką ir špagos rankena smogė į kaktą Kokonasui: tas apsvaigęs 
krito žemėn, patraukdamas kartu priešininką, ir abu nuriedėjo į 
griovį 

Margarita ir Nevero kunigaikštienė, matydamos, kad net 
leisgyviai jie stengiasi vienas antrą pribaigti, tuojau šoko prie jų: 
neatsiliko ir sargybos kapitonas. Bet jos nespėjo pribėgti; abiejų 
vyrų akys užsimerkė, rankos pastiro, paleisdamos iš piršių 
ginklus, ir abu kovotojai sustingo, nurimus priešmirtiniam 
traukuliui. Aplink juos putojo platus kraujo klanas. 

- O! Narsusis La Molis! - sušuko Margarita, nebepajėgdama 
Ilgiau suvaldyti savo pasigėrėjimo. - O, atleisk man, kad aš 
nepasitikėjau tavimi! | 

Ir jos akys pasruvo ašaromis. 

- Deja, mano galingasis Anibalai... - sudejavo Henrietė. - 
Sakykite, ponia, ar jūs kada matėte drąsesnius liūtus? 

Ir ji ėmė garsiai raudoti. 

- Velniai rautų! Smarkūs smūgiai! - tarė kapitonas, 
bandydamas sulaikyti srove besiveržiantį kraują. - Ei, jūs ten! 
Važiuokite greičiau! 

Iš tiesų vakaro sutemoje pasirodė raudonai dažytas vežimas, 
kurio pirmagaly sėdėjo vyras ir dainavo senovišką dainelę, matyt, 

"atėjusią jam į galvą ryšium su Nekaltųjų kūdikių kapinių stebuklu. 


Gudobele, pražydėk, 
Suklestėk, 

Augi tu gražiam krante, 
Lapais vynuogių žalių, 
Didelių 

Apsigaubus lyg skraiste. 


Lakštingėlė atplazdės, 
Sučiulbės, 

Kas pavasarį jinai 
Suka lizdą šakose, 
Žaliose, 

Ir lakštuoja dyvinai. 


Gudobele, vis kerok 

Ir lapok, | 

Kad nei sausvėjai laukų, 
Nei audra, lietus bangus, 
Nei Žmogus 

Nenulaužtų tau šakų. 


- Ei, ei! - dar kartą šūkielėjo kapitonas. - Važiuokite čia, jeigu 
Jus šaukia! Ar nematote, kad tiems bajorams reikia pagalbos? 

Vyras, kurio atstumianti išvaizda ir žiaurus veidas keistai 
nesiderino su švelnia, idiliška., mūsų tik ką pacituota dainele, 
sustabdė s272 arklį, išiipo iš vežimo, pasilenkė prie abiejų kūnų ir 
tarė: 
- Štai kur puikios žaizdos! Bet aš padarau dar geresnių. 

- Kas gi jūs toks? - paklausė Margarita, jausdama 
nesuprantamą, neįveikiamą baimę. 

- Ponia, - atsakė vyras, lenkdamasis iki žemės, - aš esu metras 
Kabošas, Paryžiaus teismo budelis, o čia atvežiau pakabinti 
kartuvėse keletą draugų admirolui. 

- O aš Navaros karalienė, - atsakė Margarita. - Išmeskite savo 
lavonus, išklokite vežimėlį mūsų žirgų gūniomis ir pamažu 
važiuodamas paskui mus pargabenkite tuos bajorus į Luvrą. 


XVII + METRO AMBRUAZO PARĖ BENDRADARBIS 


Vežimas, į kurį buvo paguldę Kokonasą ir La Molį, pasuko atgal 
į Paryžių, neatsilikdamas nuo būrelio raitelių. Jis sustojo Luvro 
kieme, ir vežėjui buvo gausiai atlyginta. Sužeistieji buvo nunešti 
pas Alansono kunigaikštį; tuoj pasiųsta ir metro Ambruazo Parė. 

Kai jis atėjo, nė vienas iš sužeistųjų dar nebuvo atgavęs 
sąmonės. 

La Molis buvo mažiau nukentėjęs: špagos smūgis pataikė jam 
į dešiniąją pažastį, bet nekliudė jokio svarbaus organo; Kokonasui 
buvo perdurtas plautis, ir nuo besiveržiančio iš žaizdos oro pleveno 
artyn prikištos žvakės liepsna. 

Metras Ambruazas Parė negalėjo užtikrinti, kad Kokonasas 
pasveiks. 

Ponia Never buvo labai nusiminusi; juk ji, pasitikėdama 
pjemontiečio jėga, vikrumu ir drąsa, neleido Margaritai sutrukdyti 
dvikovos. Ji mielai būtų perkeldinusi Kokonasą į Gizų rūmus, kad 
ir šį kartą galėtų pati slaugyti, bet kiekvieną valandą galėjo iš 
Romos grįžti jos vyras, kuriam kažkokio įsibrovėlio įkurdinimas 
šeimos židinyje būtų pasirodęs labai keistas. 

Norėdama nuslėpti jų sužeidimo priežastį, Margarita liepė 
paguldyti abu jaunuolius pas savo brolį, juoba kad vienas iš jų ten 
Jau anksčiau buvo įkurdintas, visiems sakydama, kad tiedu 
bajorai nukritę nuo arklio pasijodinėjimo į Monfokoną metu; 
tačiau visą teisybę su pasigėrėjimu išpasakojo kapitonas, kuris 
buvo jų dvikovos liudininkas, tokiu būdu visas dvaras sužinojo, 
kad atsirado du nauji narsuoliai. 

Nors abu sužeistuosius gydė tas pats chirurgas, tačiau jie 
sveiko nevienodai: tai parėjo nuo jų sužalojimo. La Molis, ne taip 
pavojingai sužeistas, pirmas atgavo sąmonę. Kokonasas degte degė 
karščiu ir, gydamas labai lėtai, visą laiką baisiausiai kliedėjo. 

Patalpintas viename kambaryje su Kokonasu La Molis, atgavęs 
sąmonę, nematė jo, ar bent jokiu ženklu neparodė jį matąs. Koko- 
nasas, priešingai, vos atmerkęs akis, įsistebeilijo į La Molį su tokia 
išraiška, kuri rodė, kad nors pjemontietis ir daug kraujo nustojo, 
bet jo ugningas temperamentas nuo to nė kiek nesumažėjo. 

Kokonasas manėsi sapnuojąs, matydamas savo priešą, kurį, jo 
įsitikinimu, jis buvo nudėjęs jau du kartus, bet tas sapnas tęsėsi 
be galo. Iš pradžių jis matė, kad La Molis guli kaip ir jis, kad 
chirurgas perriša La Molio žaizdas taip pat, kaip ir jo; paskui matė, 
kaip La Molis sėdėdavo lovoje, kai jis, Kokonasas, dar turėjo gulėti, 
karščio, silpnumo ir skausmų sukaustytas; matė, kaip jo 
priešininkas išlipo iš lovos, pradėjo vaikščioti, įsikibęs į gydytoją, 
paskui pasiremdamas lazda ir pagaliau visai vienas. 

Kokonasas, vis tebekliedėdamas, sekė tuos savo priešo gijimo 
etapus kartais blausiomis, kartais įnirtusiomis, bet visada 
grasinančiomis akimis. 

Karščio nukamuotose pjemontiečio smegenyse liguisios 
vaizduotės padariniai sumišo su tikrove. Jo įsitikinimu, La Molis 
buvo miręs, tikrai miręs, ir ne vieną, o du kartus, ir vis dėlto jis 
matė, kad La Molio šmėkla gulėjo tokioje pat lovoje kaip ir jo, 
paskui jis matė, kaip jau sakėme, kad ta šmėkla atsikėlė, ėmė 
vaikščioti ir, kas baisiausia, priėjo prie jo lovos. Toji šmėkla, nuo 
kurios Kokonasas norėjo pabėgti kuo toliausiai, nors į patį 
pragarą, priėjo tiesiai prie jo ir sustojo galvūgalyje, žiūrėdama į jį; 
jos veide net atsispindėjo švelni užuojauta, kuri Kokonasui 
pasirodė esanti velniškas pasityčiojimas. 

Tada jo sieloje galbūt labiau sergančioje negu kūnas, 
suliepsnojo aklas troškimas keršyti. Vienintelis Kokonaso rūpestis 
dabar buvo - gauti kokį nors ginklą ir tuo ginklu nudobti tą La 
Molio kūną ar jo šmėklą, taip žiauriai jį kankinusius. Jo kruvini 
drabužiai iš pradžių buvo padėti ant kėdės, o paskui tarnai juos 
išnešė, kad ligonis jų nematytų; tačiau ant tos pačios kėdės buvo 
paliktas jo durklas, nes atrodė, kad sužeistasis dar ilgai nenorės 
juo naudotis. Kokonasas pamatė durklą; tris naktis, kai La Molis 
miegodavo, jis bandė jį pasiekti, bet visus tris kartus jam neužteko 
jėgų ištiesti ranką, ir jis vis apalpdavo. Pagaliau ketvirtą naktį jis 
pasiekė ginklą, pagriebė jį savo sustingusių pirštų galais ir, 
dejuodamas iš skausmo, paslėpė po savo pagalve. 

Ryto metą atsitiko kažkas neregėta. La Molio šmėkla, atrodo, 
kiekvieną dieną vis stiprėjo, o Kokonasas, nuolat kamuojamas 
baisaus vaiduoklio, alino savo jėgas, galvodamas vien apie tai, 
kokiu būdu jo nusikratyti; ir štai dabar toji La Molio šmėkla, 
kasdien darydamasi vis judresnė, susimąsčiusi perėjo du ar tris 
kartus per kambarį, paskui užsimetė apsiaustą, prisiejo špagą, 
užsidėjo ant galvos plačiakraštę skrybėlę, atidarė duris ir išėjo. 

Kokonasas atsikvėpė, pagaliau atsikratęs tos pamėklės. Dvi ar 

tris valandas jo gysiomis ramiau tekėjo kraujas, pirmą kartą po 
dvikovos jam nukrito karštis; vieną dieną nematydamas La Molio, 
jis būtų atgavęs sąmonę, o per savaitę gal būtų ir išgijęs; deja, po 
poros valandų La Molis grįžo. 

Tai buvo tikras smūgis pjemontiečiui; nors La Molis grįžo ne 
vienas, Kokonasas nė nepažvelgė į tą svetimąjį. 

Tačiau į ateivį buvo verta pažiūrėti. 

Tai buvo kokių keturiasdešimties metų vyriškis, žemas, 
kresnas, tvirtas, juodais iki antakių užkritusiais plaukais, juoda 
barzda, kuri ne pagal madą dengė visą apatinę veido dalį; bet 
atvykėlis, atrodo, labai maža dėmesio tekreipė į madą. Jis dėvėjo 
kažką panašų į odinę berankovę striukę, visą išteptą rudomis 
dėmėmis, jaučio kraujo spalvos kelnes, raudoną megztinį, mūvėjo 
storom odinėm kurpėm, siekiančiom virš riešų, o ant galvos buvo 
užsidėjęs kepurę tokios pat spalvos kaip kelnės; prie plataus diržo 
makštyje karojo peilis. 

Tas keistas asmuo, kurio buvimas Luvre atrodė kažkokia 
anomalija, numetė ant kėdės savo rudą apsiaustą ir stačiai priėjo 
prie lovoje gulinčio Kokonaso, kuris lyg užžavėtas nenuleido akių 
nuo toliau stovinčio La Molio. Atvykėlis pažiūrėjo į ligonį, palingavo 
galva ir tarė: | 

- Jūs per ilgai delsėte, bajore! 

- Aš negalėjau anksčiau išeiti, - atsakė La Molis. 

- Po galais! Reikėjo ką nors pasiųsti manęs. 

- Kągi? 

- Ak, tiesa! Buvau pamiršęs, kur mes esame. Aš juk sakiau 
toms damoms, bet jos nenorėjo manęs klausyti. Jeigu būtumėt 
pildę mano nurodymus, o ne avidvakos Ambruazo Parė, abu seniai 
jau būtumėte kartu sekioję gražuoles arba vėl susibadę špagomis, 
užėjus norui. Na, pažiūrėsime. Ar jis ką nors supranta? 

- Nelabai. : 

- Iškiškite liežuvį, bajore. 

Kokonasas iškišo La Moliui liežuvį, taip išsišiepdamas, kad 
nepažįstamasis antrą kartą papurtė galvą murmėdamas: 

- O, raumenų mėšlungis! Nėra ko gaišti. Dar šį vakarą aš jums 
atsiųsiu paruoštą gėralą, kurį reikės jam sugirdyti per tris kartus 
kas valandą: vidurnaktį, paskui pirmą valandą ir paskutinį kartą 
- antrą valandą. 

- Gerai. 

- O kas jam paduos tuos vaistus? 

- Aš. 

- Bajoro garbės žodis. 

- O jeigu koks gydytojas norėtų paimti jų nors lašelį ir ištirti, 
iš ko jie padaryti... 

- Aš juos išpilčiau iki paskutinio lašelio. 

- Taip pat duodate bajoro garbės žodį? 

- Prisiekiu jums. 

- Per ką jums atsiųsti vaistus? 

- Per ką tik norite. 

- 58 mano pasiuntinys... 

k jis pricis iki jūsų? 

- Aš tau viską numačiau. Tegu jis pasako, kad jį siunčia 
parfummerininkas Renė. 

- Tas florencijietis, kuris gyvena ant Sen Mišelio tilto? 

- Tas pats. Jis turi teisę įeiti į Luvrą bet kuriuo metu dieną ir 
naktį. 


Vyriškis nusišypsojo. 
- Iš tikrųjų bent tuo jam turi atsidėkoti karalienė motina. Gerai, 


sutarta: mano siųstas žmogus pasisakys ateinąs iš 
parfumerininko Renė. Kokį sykį ir aš. galiu pasisavinti jo vardą, 
nes jis dažnai atlieka mano pareigas, tam neturėdamas teisių. 
- Na, tai aš galiu jumis pasitikėti? - paklausė La Molis. 
- Galite. 
- O dėl užmokesčio... 
- Mes atsiskaitysime su tuo bajoru, kai jis atsistos ant kojų. 
- Būkite ramus, aš manau, kad jis galės dosniai įums 
ži anti 
- Aš taip pat manau. Bet, - pridūrė jis, keistai šypsodamasis, 
- kadangi žmonės, turį su manimi reikalų, nepratę būti man 
dėkingi, aš visai nenustebčiau, jeigu pagijęs jis užmirštų arba, 
teisingiau sakant, nesiteiktų manęs prisiminti. 
- Gerai, gerai! - nuramino jį taip pat šypsodamasis La Molis. - 
Tokiu atveju aš jam atgaivinčiau atmintį. 
"- Na, tebūnie! Už poros valandų jūs turėsite vaistus. 
- Iki pasimatymo. 
- Kaip jūs pasakėte? 


- Aš įpratęs visuomet sakyti "sudie", - paaiškino jis. - Taigi, 
sudie, pone de La Moli; už poros valandų jūs turėsite vaistus. 
Girdite, juos reikia gerti nuo vidurnakčio... tris kartus... kas 
valandą. 

Taip pasakęs, nepažįstamasis išėjo, ir La Molis liko vienas su 
Kokonasu. | 

Kokonasas girdėjo visą tą pasikalbėjimą, bet nieko nesuprato: 
jo sąmonę pasiekė vien paskiri žodžiai, kažkokios beprasmės 
sakinių nuotrupos. Iš visos kalbos jam įsmigo tik vienas žodis 
“vidurnaktis". : | 

Jis ir toliau nenuleido savo degančių akių nuo La Molio. kuris 
vėl paliko vienas ir kažką galvodamas vaikščiojo po kambarį. 

Nežinomasis gydytojas išlaikė žodį ir pažadėtą valandą atsiuntė 
vaistus; La Molis iš anksto pastatė juos ant mažos sidabrinės 
viryklėlės, kad jie būtų šilti, ir atsigulė. 

Dabar Kokonasas truputį atsikvėpė: jis taip pat pabandė 
užsimerkti, bet ir snūduriuodamas nenustojo kliedėjęs. Tas pats 
vaiduoklis, kuris persekiojo jį dienos metu, prikibo ir naktį; pro 
išdžiūvusias blakstienas jis visą laiką matė jam grasinantį La Molį, 
ir kažkoks balsas kartojo jam į ausį: “Vidurnaktis, vidurnaktis. 
vidurnaktis!“ 

Siaiga nakties tamsoje virpėdamas sugaudė laikrodis ir išmušė 
dvylika kartų. Kokonasas vėl atmerkė karščiuojančias akis; degi- 
nąs kvėpavimas džiovino suskeldėjusias lūpas: nenu-malšinamas 
troškulys kankino įkaitusią gerklę: kaip visada, kambaryje degė 
maža naktinė lemputė, ir blausioje jos šviesoje prieš klaidžio- 
jančias Kokonaso akis šmėkščiojo tūkstančiai šokančių pamėklių. 

Ir tada jis pamatė siaubingą reginį; La Molis išlipo iš lovos, porą 
sykių apsuko aplink kambarį, lyg vanagas apie apmirusį paukštelį, 
ir prisiartino prie jo, rodydamas kumštį. Kokonasas pakišo ranką 
po pagalve, stvėrė savo durklą, pasiruošęs paleisti savo priešui 
žarnas. 

La Molis vis artėjo. 

Kokonasas murmėjo: 

- A, tai tu, vėl tu, visą laiką tu! Eikš! A, tu man grasini, rodai 
kumštį, šypsai! Eikš, eikš. Tu sėlini tyliai, žingsnis po žingsnio... 
eikš, aš tave nudėsiu. 

Tą pačią minutę, kai La Molis pasilenkė prie jo, Kokonasas nuo 
tylaus grasinimo perėjo prie veiksmo, iš po antiklodės blykstelėjo 
durklo ašmenys; bet pasikeldamas pjemontietis išeikvojo visas sa- 
vo jėgas: užsimota į La Molį ranka sustojo pusiaukelyje, iš nusil- 

pusių pirštų išslydo durklas, ir mirštantysis susmuko ant 
pagalvės. 

- Na, na, - sumurmėjo La Molis, švelniai pakeldamas jo galvą, 
ir prikišdamas prie lūpų puodelį, - išgerkite, vargšas mano drauge, 
nes jūs degte degate. 

Iš tikrųjų La Molis rankoje laikė puodelį, kuris Kokonasui buvo 
pasirodęs grasinančiu Kačių, taip išgąsdinusiu liguistą 
sužeistojo sąmonę. 

Kai tik švelnus gaivinąs gėrimas sudrėkino jo lūpas ir atvėsino 
krūdinę, Kokonasas atgavo sąmonę ar, tikriau pasakius, sveiką 
Instinktą. Jis pajuto visame kūne plintant tokį malonumą, kokio 
niekad dar nebuvo patyręs: jis atsimerkė ir visai supratingai 
pažiūrėjo į La Molį, kuris šypsodamas prilaikė jį savo rankomis; iš 
pjemontiečio akių, neseniai žiūrėjusių niūriu įpykiu, nežymiai 
ištryško ašara ir tuojau nudžiūvo ant įkaitusio skruosto. | 

- Velniava! - sušnabždėjo Kokonasas, vėl krisdamas ant pagal- 
vės, - jeigu aš išsikapanosiu, tai jūs, pone de La Moli, būsite mano 
draugas. 

- Išsikapanosite, bičiuli, - atsakė La Molis, - jeigu teiksitės 
išgerti dar du tokius puodelius kaip šitas ir nebesapnuosite 
bjaurių sapnų. 

Po valandos La Molis, eidamas slaugės pareigas ir tiksliai pil- 
dydamas nepažįstamojo gydytojo nurodymus, atsikėlė antrą karią, 
vėl pripylė puodelį vaistų ir sugirdė juos Kokonasui. Bet dabar 
pjemontietis laukė jo ne durklą gniauždamas, o išskėstomis ranko- 
mis, su malonumu išgėrė vaistus ir pirmą kartą ramiai užmigo. 

Trečias puodelis paveikė ne mažiau stebuklingai: švokštimas 
dar buvo girdėti, bet ligonis jau alsavo lygiai. Sustirę sąnariai 
atsileido, sausa deganti oda maloniai atidrėko. Rytojaus dieną 
atėjęs pas ligonį Ambruzas Parė nusišypsojo patenkintas ir tarė: 

- Nuo šios dienos aš esu tikras, kad ponas Kokonasas pasveiks; 
jo išgydymas - vienas geriausių mano praktikoje. 

Turint galvoje nuožmų Kokonaso charakterį, šitai pusiau 
dramatiškai, pusiau komiškai gydymo scenai nestigo tam tikros 
graudinančios poezijos; jos dėka abiejų bajorų draugystė. 
užsimezgusi “Keliarodės Žvaigždės“ užeigoje ir prievartingai 
nutraukta šv. Baltramiejaus nakties įvykių, labai sustiprėjo, greit 
pralenkdama Oresto ir Pilado! draugystę, kuriai stigo vieno 


! Du neišskiriami draugai, minimi graikų epe. 

pistoleto šiMio ir penkių špagos dūrių. paženklinusių jų abiejų 
kūnus. 

Šiaip ar taip, senos ir naujos, sunkios ir lengvos žaizdos 
pagaliau ėmė gyti. La Molis, ištikimai vykdąs slaugytojo pareigas, 
nenorėjo išeidinėti tol, kol Kokonasas visai pasveiko. Jis jį 
kilnodavo, kol silpnas ligonis buvo prikaustytas prie lovos, 
padėdavo jam vaikščioti, kai jis ėmė keltis, žodžiu, teikdavo visas 
paslaugas, kokias tik išgalvodavo jo švelni, mylinti prigimtis; La 
Molio rūpestis ir įgimtas pjernontiečio stiprumas padarė savo, ir 
sužeistasis pasveiko greičiau, negu galima buvo tikėtis. 

Tačiau abu jaunus vyrus kamavo viena mintis: kiekvienas jų 
kliedėdamas. rodos, tikrai prie savęs matydavo moterį, kurios buvo 
pilna jo širdis, bet nuo to laiko, kai jie abu atgavo sąmonę, nei 
Margarita, nei ponia Never nė sykio nebuvo įžengusios į jų 
kambarį. Žinoma, tai buvo visai suprantama: negi galėjo Navaros 
karaliaus Žmona ir kunigaikščio Gizo brolienė visų akyse taip 
aiškiai išskirti du paprastus bajorus? Ne. Tokį atsakymą ir turėjo 
sau duoti tiek La Molis, tiek ir Kokonasas. Bet vis dėlto abiejų 
damų nesirodymas, tarytum jos būtų visiškai užmiršusios 
jaunuolius, labai skaudino širdį. 

Tiesa, retkarčiais jų užeidavo aplankyti bajoras, stebėjęs 
dvikovą, ir tarsi pats įdomaudamasis teiraudavosi apie sužeistųjų 
sveikatą. Tiesa, užsukdavo ir Žijona, bet irgi savo vardu; tačiau nei 
La Molis nedrįsdavo su ja kalbėti apie Margaritą, nei Kokonasas 
su tuo bajoru apie ponią Never. 


XVIII + VAIDUOKLIAI 


Kurį laiką abu jaunuoliai slėpė vienas nuo kito savo širdies 
paslapųį. Pagaliau vieną nuoširdžių prisipažinimų dieną iš jų Epų 
ištrūko toji nuolai juos neraminusi mintis, ir juodu sustiprino savo 
draugystę tuo didžiausiu įrodymu, be kurio nėra tikros 
draugystės, - visišku atvirumu. 

Jie abudu buvo beprotiškai įsimylėję - viėnas kanisikkios 
kitas karalienę. 

Abu vargšus garbintojus gąsdino tas beveik neperžengiamas 
visuomeninės padėties atstumas, skyręs juos nuo jų geidžiamų 
objektų. Tačiau viltis yra taip giliai isišaknijusi Žmogaus širdyje, 
kad jie, nors ir beprotiška buvo puoselėti bet kokią viltį, vis dar 
vylėsi. 

Beje, reikia pasakyti, kad sveikdami jie ėmė labai rūpintis savo 
išore. Kiekvienas Žmogus, kad ir koks abejingas jis būtų savo 
išvaizdai, kai kuriomis aplinkybėmis įsileidžia su veidrodžiu į tylias 
šuekas, į kažkokius sandėrius, po kurių jis išsiskiria su savo 
nebyliu patikėtiniu beveik visada labai patenkintas. Abu mūsų 
vaikinai nebuvo iš tų, kuriems veidrodžio ištarmė būtų buvusi 
nemaloni. Lieknas, pabalęs ir dailaus sudėjimo La Molis 
pasižymėjo tauriu grožiu; stiprus, stotingas, raudonskruostis 
Kokonasas buvo gražus savo jėga. Dar daugiau: šiam pastarajam 
Iiga net išėjo į gera, jis suliesėjo, pablyško; garsusis randas, 
kadaise teikęs į2m tiek rūpesčių savo visomis prizmės spalvomis, 
buvo išrykęs, pranašaudamas kaip vaivorykštė po visuotinio 
tvano, kad dabar ilgai bus saulėtos dienos ir giedrios naktys. 

Tarp kitko, abiem sužeistaisiais visą laiką buvo kuo jautriausiai 
rūpinamasi: kai tik katras iš jų jau galėjo atsikelti, jis rado chalatą, 
kažkieno rankų padėtą prie pat lovos, ant krėslo, o tą dieną, kai 
jau galėjo apsirengti - pilną apdarą. Negana to: kiekvienas savo 
striukės kišenėje užtiko po kietai prikimštą piniginę, kurias, 
žinoma, pasilaikė tik tam, kad, pasitaikius progai, galėtų 
sugrąžinti nežinomajam globėjui. 

Tas nežinomasis globėjas negalėjo būti juos pas save 
apgyvendinęs Alansono kunigaikštis, kuris ne tik pats nė karto 
pas įuos nebuvo užėjęs, bet tr per kitus nepasiteiravo apie jų 
sveikatą. 

Kažkokia neaiški viltis tyliai šnabždėjo kiekvieno širdžiai, kad 
tas nežinomasis globėjas - mylima moteris. 

Todėl abu sužeistieji degė nekantrumu, laukdami tos dienos, 
kada galės išeiti. La Molis, anksčiau pasveikęs ir labiau sustiprėjęs 
negu Kokonasas, jau seniai galėjo tą padaryti, bet tam tikras 
susitarimas be žodžių siejo jį su draugo likimu. Jie jau buvo 
susikalbėję pirmą dieną nueiti į tris vietas. 

Pirmiausia pas nepažįstiamąjį gydytoją, kurio švelnus gėrimas 
taip palengvino Kokonasui karščiuojančios krūtinės skausmus. 

Paskui į velionio La Jurjerio užeigą, kurioje buvo palikę savo 
hagaminus ir arklius. 

Galiausiai pas florencijietį Renė, kuris buvo ne tik 
parfumerininkas, bet ir burtininkas, kadangi pardavinėjo ne vien 
kosmetiką ir nuodus, bet gamindavo taip pat meilės gėrimus ir 


spėdavo ateitį. 
Pagaliau po dviejų gijimo mėnesių. nelaisvėje atėjo seniai 


hauktoji diena. 

Mes pasakėme "nelaisvėje", ir tas žodis čia visiškai tinka, nes 
jau keletą kartų, netekę kantrybės, jie norėjo priartinti tą dieną, 
bet sargybinis, stovįs už durų, sulaikydavo juos, pranešdamas, 
kad jie išeisią tik tada, kai bus gautas Ambruazo Parė exeat ! 

Ir štai vieną dieną žymusis chirurgas pripažino, kad abu 
ligoniai, jeigu dar ir ne visiškai pasveikę, tai bent jau baigia 
pasveikti, ir ištarė tą exeat; antrą valandą po pietų, vieną tų gražių 
rudens dienų, kurias kartais Paryžius suteikia nustebusiems 
gyventojams, jau apsirūpinusiems kantrybės atsarga visai žiemai, 
abu draugai susiėmę už rankų išėjo iš Luvro. 

La Molis, su dideliu malonumu radęs ant krėslo nuostabųjį 
savo vyšninės spalvos apsiaustą, kurį taip atidžiai buvo sulankstęs 
prieš dvikovą, pasišovė vadovauti, ir Kokonasas nesipriešindamas 
ir net nesvarstydamas sutiko. Jis žinojo, kad draugas jį veda pas 
nežinomą gydytoją, kurio nepatentuoti vaistai išgydė jį per vieną 
naktį, kai tuo tarpu visos Ambruazo Parė žolės jį pamažu artino 
prie galo. Visus savo pinigus, du šimtus auksinių, jis perskyrė į dvi 
dalis, kurių vieną šimtą auksinių atidėjo bevardžiui Eskulapui *, 
išgydžiusiam jį. Kokonasas nebijojo mirties, bet jis ne mažiau mėgo 
gyvenimą, todėl, kaip matome, ruošėsi dosniai atlyginti savo 
išgelbėtojui. 

La Molis nuėjo Astrius gatve, paskui didžiąja Sent Onore gatve. 
Pruvelio skersgatviu ir netrukus atsidūrė Turgaus aikštėje. Pris 
senojo šulinio, toje vietoje, kuri šiandien vadinama Turgaus 
keturkampiu, stūksojo aštuoniakampis mūrinis pastatas su plačiu 
mediniu smailastogiu bokštu, kurio viršūnėje girgždėjo vėjarodis. 
Mediniame bokšte buvo aštuonios angos, kurias kirto, kaip “raiš- 
tis“ kerta heraldinius skydus, lyg ir koks medinis lankas su 
viduryje išpjautomis skylėmis nuteistųjų galvoms ir rankoms 
iškišti; taip surakintus nuteistuosius. žiūrint, kiek jų būdavo, 
išstatydavo vienoje, dviejose ar visose aštuoniose angose. 

Tas savotiškas pastatas, nepanašus nė į vieną iš aplinkinių. 
buvo vadinamas gėdos stulpu. 

Keistojo bokšto papėdėje tartum koks grybas buvo priaugęs 
beformis, kuprotas, perkrypęs vienalangis namas, samanomis, lyg 
raupsuotojo oda, nusėtu stogu. 

Tai buvo budelio namas. 

Mediniame bokšte buvo išstatytas vyras, kaišiojąs praciviams 


! teišcinie (lot) | 
*Eskulapas - romėnų mitologijoje medicinos dievas. 

Kežuvį;, tai buvo vienas iš tų vagių, besidarbavusių Monfokono 
kartuvių apylinkėse, atsitiktinai sučiuptas nusikaltimo vietoje. 

Kokonasas pagalvojo, kad draugas jį atsivedė pažiūrėti to 
įdomaus reginio; jis įsimaišė į minią mėgėjų, kurie į kankinamojo 
vaipymnąsi atsakinėjo šauksmais ir švilpimu. 

Kokonasas iš prigimties buvo žiaurus, ir tas reginys labai jam 
patiko, tik jis būtų pageidavęs, kad vietoj rėksmo ir keiksmų būtų 
mėtomi akmenys į nuteistąjį, tokį įžūlų, drįstantį rodyti liežuvį 
kilmingiems ponams, pagerbusiems jį savo apsilankymu. 

Todėl, kai judąs bokštelis pasisuko, kad nuteistąjį galėtų 
pamatyti ir kitoje aikštės pusėje stovintieji žiūrovai, ir minia 
siūbtelėjo besisukančio bokšto kryptimi, Kokonasas taip pat buvo 
beeinąs paskui žmones, bet La Molis jį sulaikė, sakydamas 
pusbalsiu: 

- Mes visai ne dėl to čia aiėjomė. 

- O dėl ko? - paklausė Kokonasas. 

- Tuoj pamatysi, - atsakė La Molis. 

Abu draugai pradėjo tujinti vienas antrą kitą dieną po tos 
nakties, kai Kokonasas norėjo paleisti La Moliui žarnas. 

La Molis nuvedė Kokonasą tiesiai prie namelio, susigūžusio 
bokšto papėdėje; atsirėmęs į mažo langelio palangę kambaryje 
sėdėjo kažkoks vyras. 

- A, tai jūs, ponai! - tarė vyras, nusiimdamas jaučio kraujo 
spalvos kepurę ir atidengdamas galvą su juodais. tankiais 
plaukais, užkritusiais iki pat akių, - būkite pasveikinti. 

- Kas jis toks? - paklausė Kokonasas, bandydamas jį prisiminti, 
nes jam atrodė, kad tą galvą jis buvo vienu tarpu matęs savo 
kliedėjimų metu. 

- Tavo išgelbėtojas, bičiuli, - tarė La Molis, - tas, kuris atnešė 
į Luvrą taip tave atgaivinusį gėrimą. 

- Ak, jeigu taip, drauguži... - kreipėsi į jį Kokonasas ir atkišo 

Bet nepažįstamasis nepadavė savo rankos, kaip būtų turėjęs 
padaryti, atsitiesė ir šiek tiek pasitraukė nuo abiejų draugų. 

- Pone, - tarė jis Kokonasui, - ačiū už tą garbę, kurią jūs norite 
man suteikti, bet jeigu jūs mane pažintumėte, greičiausiai 
nenorėtumėte jos suteikti. 

- Aš pareiškiu, kad jeigu jūs būtumėte pats velnias, - atsakė 
Kokonasas, - tai vis tiek aš laikau save jūsų skolininku, nes be 
jūsų pagalbos aš seniai būčiau pakratęs kojas. 

- Nesakyčiau, kad aš velnias, - tarė raudonkepuris vyras, - bet 

dažnai daugelis žmonių labiau meilytų matyti velnią negu mane. 

- Tai kas gi jūs toks? - paklausė Kokonasas. 

- Pone, - atsakė vyras, - aš esu metras Kabošas, Paryžiaus 
teismo budelis!.. 

- Aha!.. - tiek tepratarė Kokonasas ir atitraukė ranką. 

- Štai matote, - pastebėjo metras Kabošas. 

- Ne! Aš paliesiu jūsų ranką, velniai mane griebtų! Duokite 
savąją... 

- Tikrai? 

- Visu delnu. 

- Štai! 

- Drąsiau... na... gerai! 

Tada Kokonasas ištraukė iš kišenės saują aukso, paruoštą 
bevardžiui savo gydytojui, ir subėrė jį į budelio delną. 

- Man būtų buvę maloniau paspausti vien tik jūsų ranką, - tarė 
metras Kabošas, linguodamas galvą, - nes aukso man nestinga, o 
rankų, spaudžiančių manąją, labai pasigendu. Tiek to. Te Dievas 
jus laimina, bajore. 

- Tai jūs, drauguži, - tarė Kokonasas, smalsiai Aužisišdsikas 
budelį, - jūs kankinate, pritvirtinate prie rato, kapojate į keturias 
dalis, kertate galvas, laužote kaulus? Ką gi, man labai malonu 
susipažinti su jurnis. 

- Pone, - ėmė aiškinti metras Kabošas, - aš ne viską darau pats; 
kaip jūs turite liokajus, kurie padaro tai, ko nenorite patys daryti, 
taip ir aš turiu padėjėjų, kurie atlieka juodą darbą ir susidoroja su 
prasčiokais. Tik jeigu kartais pasitaiko bajoras, kaip jūs ir jūsų 
draugas, tada kas kita! Tada aš pats turiu garbę atlikti visas 
bausmės smulkmenas, nuo pat pradžios iki galo, nuo kankinimo 
tardymo metu iki galvos nuėmimo. 

Kokonasą nenoromis nupurtė šiurpas, tartum kietas pleištas 
jau spaustų jam kojas, tartum plieno ašmenys jau liestų kaklą. La 
Molis pajuto tą patį, nors nesuprato kodėl. 

Bet Kokonasas susigėdo savo jaudinimosi, susivaldė ir 
atsisveikindamas su metru Kabošu juokais tarė: 

- Na gerai, metrai, atsiminsiu jūsų žodžius: kai prieis man eilė 
lipti į Engerano de Marinji kartuves arba ant pono Nemuro ešaioto, 
niekas kitas tik jūs atliksite tą darbą. 

- Prižadu. 

- Priimu jūsų pažadą, - tarė Kokonasas, - štai mano ranka. 

Ir jis atkišo ranką, kurią budelis nedrąsiai paspaudė, nors buvo 

matyti, kad jis labai norėjo paspausti iš visos širdies. 

Nuo to paprasto prisilietimo Kokonasas truputį pabaio, nors 
nesiliovė šypsojęsis; La Moliui taip pat pasidarė nesmagu ir jis, 
pamatęs, kad minia vėl artėja prie jų, sekdama bokšto sukimąsi, 
truktelėjo savo draugą už apsiausto. 

Toks jau buvo Kokonaso būdas, kad jis įsileisdavo į šnekas pats 
to nenorėdamas Ir dabar širdies gilumoje kaip ir La Molis troško 
greičiau baigti tą pasimatymą, todėl tik lintelėjo galva ir nuėjo. 

- Prisipažink, kad ir tau čia lengvesnis oras negu Turgaus 
aikštėje, - tarė La Molis, priėjęs su draugu prie Trahuaro kryžiaus. 

- Prisipažįstu, - sutiko Kokonasas, - bet vis dėlto aš labai 
patenkintas susipažinęs su metru Kabošu. Naudinga visur turėti 
draugų. 

- Net ir po “Keliarodės Žvaigždės" iškaba, - nusijuokė La Molis. 

- Ak, vargšas La Jurjeris, - tarė Kokonasas, - tas tai jau 
negyvas, tikrai negyvas. Aš pats mačiau arkebuzos ugnį, girdėjau, 
kaip pykštelėjo kulka, sugaudusi taip, lyg būtų pataikiusi į Dievo 
Motinos katedros didįjį varpą; aš jį palikau pasliką gulintį kraujo 
klane. Kraujas čiurkšlėmis mušė pro nosį ir burną. Jeigu 
laikysime jį mūsų draugu, tai žinokime, kad turime draugą ana:ne 
pasaulyje. 

Taip kalbėdami, abu S ynikai įsuko į Arbr Seko gatvę ir 
nužingsniavo prie “Keliarodės Žvaigždės" iškabos, kuri 
tebegirgždėjo toje pačioje vietoje, viliodama keleivį savo skaniu 
kepsniu ir žadindama apetitą savo užrašu. 

Kokonasas ir La Molis tikėjosi rasią namuose visus 
nusiminusius, našlę gedulo rūbais, o padavėjus su juodais 
raiščiais ant rankovių; bet kaip jie nustebo, pamatę viduje verdant 
darbą, ponią La Jurjer švytinčiu veidu, o padavėjus linksmesnius 
negu bet kada. 

- O neištikimoji! - šūktelėjo La Molis. - Ji vėl bus ištekėjusi! 

Ir kreipdamasis į naująją Artemizę tarė: 

- Ponia, mudu esame bajorai, vargšelio La Jurjerio pažįstami. 
Mes čia palikome savo žirgus ir lagaminus, kuriuos norėtumėm 
atsiimti. 

- Ponai, - atsakė šeimininkė, negalėdama jų prisiminti, - 
kadangi aš neturiu garbės jūsų pažinti, tai, jeigu leisite, pašauksiu 
savo vyrą... Greguarai, pakvieskite šeimininką. 

Iš pirmosios virtuvės, skirtos paprastiems valgiams gaminti, 
Greguaras nuėjo į antrąją, lyg kokią laboratoriją, kurioje La 
Jurjeris būdamas gyvas taisydavo tuos patiekalus, kuriems, jo 
nuomone, reikėjo jo paties įgudusių rankų. 

- Tegu mane velniai, - sumurmėjo Kokonasas, - jeigu man 
malonu matyti linksmybę namuose, kur turėtų būti taip liūdna. 
Vargšas La Jurjeris! 

- Jis norėjo mane nužudyti, - tarė La Molis, - bet aš jam 
atleidžiu iš visos širdies. 

Tik La Molis ištarė tuos žodžius, ir tarpdury pasirodė žmogus 
nešinas prikaistuvu, kuriame troškino svogūnus ir maišė juos 
mediniu šaukšiu. 

La Molis ir Kokonasas riktelėjo iš nustebimo. Į jų riksmą 
žmogus pakėlė galvą, atsakė panašiu šūktelėjimu..išmetė iš rankų 
prikaistuvį ir sustingo, tebelaikydamas rankoje savo „medinį 
šaukštą. | 

- In nomine Patris, - tarė žmogus, judindamas šaukštą, lyg kokį 
švęsto vandens šlakstytuvą, - et Filii, et Spiritus sancti... 

- Metras La Jurjeris! - sušuko abu vaikinai. 

- Ponas Kokonasas ir ponas de La Molis! - tarė La Jurjeris. 

- Tai jūs nežuvęs? - paklausė Kokonasas. 

- Tai jūs gyvi? - taip pat paklausė šeimininkas. 

- Betgi aš mačiau, kaip jūs kritote, girdėjau pakštelėjimą 
kulkos, kuri jums kažką sutriuškino, tik nežinau ką. Aš jus 
palikau gulintį griovyje, ir jums iš nosies, burnos ir net akių tekėjo 
kraujas. 

- Visa tai tiesa kaip evangelija, pone Kokonasai. Jūs girdėjote 
pykštelėjimą, tik kulka pataikė man į šalmą ir, laimė, jo 
nepramušusi susiplojo; tačiau vis tiek sudavė man gerokai, štai 
jums įrodymas, - pridūrė La Jurjeris, nusiimdamas kepuraitę ir 
rodydamas savo pliką kaip kojos kelis galvą, - matote, man 
nebeliko nė vieno plaukelio. 

Jaunuoliai nusikvatojo, matydami juokingą jo veidą. 

- A, jūs juokialės! - tarė La Jurjeris. - Vadinasi, neturite blogų 
ketinimų? 

- O jūs, La Jurjeri, išsigydėte nuo savo karingų palinkimų? 

- Taip, prisiekiu, mano ponai; ir dabar... 

- Na, dabar? 

- Dabar aš padariau įžadą nebežiūrėti į jokią ugnį, išskyrus 
viryklės. 

- Bravo! - tarė Kokonasas. - Protingai pasakyta. O dabar štai 
kas, - pridūrė pjemontietis, - mudu palikome jūsų arklidėje porą 
arklių, o jūsų miegamuosiuose porą lagaminų. 

- Ak, velnias! - ištarė šeimininkas, kasydamasis paausį. 

- Na? 

- Porą arklių, sakote? 

- Taip, arklidėje. 

- Ir du lagaminus? 

- Taip, kambaryje. 

- Matote... Jūs manėte, kad aš nebegyvas, ar ne?.. 

- Tikriausiai. 

- Turite sutikti, kad, jeigu jūs apsirikote, aš taip pat galėjau 
apsirikti. 

- Manydamas, kad mudu žuvę? Žinoma, jūs galėjote taip 
pagalvoti. | 

- Taigi!.. O kadangi jūs mirėte, nepalikę testamento... - tarė 
metras La Jurjeris.. 

- Tai kas iš to? 

- Aš pagalvojau... žinoma, dabar matau, kad klydau... 

- Na, ką gi jūs pagalvojote? 

- Pagalvojau, kad galiu paveldėti jūsų palikimą. 

- AI A! - ištarė abu jaunuoliai. 

- Bet vis dėlto esu labai patenkintas, kad jūs, ponai, gyvi. 

- Vadinasi, jūs pardavėte mūsų arklius? - tarė Kokonasas. 

- Deja! - atsakė La Jurjeris. | 

- O lagaminus? - tardė toliau La Molis. 

- Lagaminų ne! - sušuko La Jurjeris. - Tik tai, kas juose buvo. 

- Sakyk, La Moli, - kreipėsi į draugą Kokonasas, - ar ne akiplėša 
tas šunsnukis?.. Vertėtų jį išmėsinėti? 

Atrodo, kad tas grasinimas padarė metrui La Jurjeriui įspūdį, 
nes jis išdrįso prabilti: 

- Bet, ponai, man rodos, juk galima susitarti. 

- Klausyk, - tarė La Molis, - aš labiausiai turiu pagrindo tavimi 
skųstis. 

- Taip, pone grafe, nes prisimenu, kad vienu metu apkvaišęs 
turėjau drąsos net jums grasinti. 

- Taip, grasinti kulka, kuri pralėkė dviem coliais aukščiau 
mano galvos. | 

- Jūs taip manote? 

- Aš esu tikras. | 

- Jeigu jūs tuo tikras, pone La Moli, - tarė La Jurjeris, nekalta 
išvaizda keldamas nuo žemės savo prikaistuvį, - tai aš, nuolankus 
jūsų tarnas, neimsiu to neigti. 

- Iš savo pusės, aš iš tavęs nieko nereikalauju, - tarė La Molis. 

- Nejaugi, bajore!.. į 

- Tiktai... 

- Ajai-jai! - atsiduso La Jurjeris. 

- Tiktai pietų sau ir savo draugams kiekvieną kartą, kai 
užklysiu į šitą kvartalą. 

- Žinoma, - sušuko sužavėtas La Jurjeris, - visada pasiruošęs 
jums patarnauti, bajore, visada! 

- Tai sutarta? 

- Iš visos širdies... O jūs, pone Kokonasai, - tarė šeimininkas, 
- taip pat prisidedate prie tos sutarties? 

- Taip, bet kaip ir mano draugas su viena menka sąlyga. 

- Kokia? 

„ - Jūs atiduosite ponui La Moliui penkiasdešimt ekiu, kuriuos 
aš jam skolingas ir kuriuos patikėjau jums. 

- Man? Kada gi tai buvo? 

- Prieš ketvirtį valandos, kada jūs pardavėte mano arklį ir 
lagaminą. 

La Jurjeris mirktelėjo jam ir tarė: 

- A, suprantu. 

Jis priėjo prie spintos, išėmė iš jos vieną po kito penkiasdešimt 
ekiu ir padavė La Moliui. 

- Gerai, pone, - tarė bajoras. - Duokite mums kiaušinienės, o 
penkiasdešimt ekiu bus Greguarui. 

- Ol - sušuko La Jurjeris. - Iš tiesų, ponai bajorai, jūs dosnūs 
kaip princai. Už jus aš pasiruošųs ir mirti. 

- Jeigu taip, - tarė Kokonasas, - kepkite mums užsakytą 
kiaušinienę, negailėdamas nei sviesto, nei lašinių. - - Paskui, 
pažiūrėjęs į sieninį laikrodį, pridūrė: - Tavo tiesa, La Moli, mums 
reikia dar tris valandas laukti, tai geriau čia pasėdėsime, juoba 
kad nuo čia iki Sen Mišelio tilto, jeigu neklystu, tėra pusė kelio. 

Ir abu jaunuoliai vėl susėdo prie to paties stalo tame pačiame 
galiniame kambaryje, kur jie sėdėjo garsųjį 1572 metų rugpjūčio 
24 dienos vakarą, kai Kokonasas buvo pasiūlęs La Moliui lošti iš 
pirmos turėsimos meilužės. 

Abiejų jaunuolių garbei reikia pripažinti, kad šį vakarą nė 
vienam iš jų neatėjo į galvą pasiūlyti savo draugui panašų dalyką. 


XIX 4 METRO RENĖ, KARALIENĖS MOTINOS 
PARFUMERININKO, BŪSTAS 


Tais laikais, kada vyko mūsų skaitytojams pasakojamoji 
istorija, Paryžiuje buvo tik penki mediniai ar akmeniniai tiltai, 

kuriais galėjai pereiti per upę ir patekti iš vienos miesto dalies į 
kitą; visi penki.vedė į miesto centrą. Tai buvo Malūnininkų, Pinigų 
keitimo, Katedros, Mažasis ir Sen Mišelio tiltai. 

Kitose vietose persikelti per upę buvo įrengti keltai, šiaip taip 
pavaduojantieji tiltus. 

Ant visų tiltų stovėjo namai, kaip kad šiandien dar yra ant 
Ponte Vecchio (Senojo tilto) Florencijoje. 

Kiekvienas tų tiltų turi savo istoriją, bet mes arčiau 
susipažinsime tik su Sen Mišelio tiltu. 

Sen Mišelio tiltas, pastatytas 1373 metais, buvo akmeninis, 
tačiau, nors pažiūrėti ir stiprus atrodė, Senos potvynis 1408 metų 
sausio 31 dieną dalį jo nunešė; 1416 metais jis buvo atstatytas, 
bet iš medžio; 1547 metais, naktį į gruodžio 16 dieną, jis vėl buvo 
nuneštas; apie 1550 metus, tai yra dvidešimt dvejais metais 
anksčiau negu vyko mūsų pasakojami dalykai, toje vietoje vėl buvo 
pastatytas medinis tiltas ir, nors dabar jau reikėjo jį taisyti, bet vis 
dėlto Jis buvo laikomas dar gana tvirtu. 

"Tarp namų, išsirikiavusių išilgai tilto, prieš pat mažą salelę (joje 
kadaise buvo sudeginti templininkai), kur dabar Naujojo tilto 
pylimas, galima buvo įžiūrėti apmuštą lentomis namelį, kurį lyg 
milžinišką akį blakstiena dengė platus stogas. Vienintelis antrojo 
aukšto langas, iškirstas kaip tik virš pirmojo aukšto lango ir durų, 
visada tvirtai uždaiytų, švytėjo rausva šviesa, tarsi viliodama 
praeivius, kurie mėgdavo paspoksoti į žemą, platų, mėlynai dažytą, 
paauksuotais lipdiniais gausiai padabintą fasadą. Pirmąjį aukštą 
nuo antrojo skyrė lyg ir koks frizas, vaizduojąs daugybę velniukų 
jJuokingiausiomis pozomis, o tarp to frizo ir pirmojo aukšto lango 
vietoj iškabos buvo nupieštas platus, mėlynas kaip ir fasadas 
kaspinas su įrašu: 


Renė, Horencijietis, jos didenybės karalienės 
motinos parfumerininkas 


Tos krautuvėlės durys, kaip jau minėjome, buvo stipriai 
uždarytos, bet geriau negu visos velkės nuo naktinių užpuolimų 
gynė bauginąs jos savininko garsas, nes praeiviai, einantieji tiltu 
pro tą vietą, aplenkdavo ją iš tolo, sukdami į kitą pusę, tartum 
bijodami, kad, prasiskverbęs pro sienas, jų nepasiektų įvairiausių 
kvepalų dvelkimas. 

Gyventojai iš dešinės ir kairės, matyt, bijodami, kad tokia 
kaimynystė nepakenktų jų geram vardui, išsinešdino, vos tik 

metras Renė įsikūrė ant Sen Mišelio tilto; tokiu būdu iš abiejų 
pusių prie Renė namo prisišlieję pastatai stovėjo tušti, seniai 
užkalinėti. Nors tie namai buvo negyvenami ir apleisti, tačiau 
vėlyvi praeiviai sakydavo matę pro uždarytų langinių plyšius 
besiskverbiančią šviesą ir prisiekinėjo girdėję garsus, panašius į 
dejavimą; visa tai rodė, kad kažkokios būtybės lankydavosi tuose 
tuščiuose namuose, tik niekas nežinojo, iš kur jos - iš šio ar iš ano 
pasaulio. 

Štai dėl ko ir abiejų dar toliau stovinčių namų gyventojai 
kartkartėmis pagalvodavo, ar nebūtų geriau ir jiems pasekti 
kaimynų pavyzdžiu. 

Be abejonės, tik dėl tos visų jam pripažintos baisios šlovės 
metras Renė vienas įsigijo teisę deginti žiburį po nusiatytos 
valandos. Nei sargyba, nei naktiniai budėtojai, žinoma, ir be to 
nebūtų drįsę kabintis prie žmogaus, kuris buvo artimas jos 
didenybei kaip tautietis ir parfumerininkas. 

Manydami, kad XVIII anfžiaus filosofija apsiginklavęs 
skaitytojas nebetiki nei į burtus, nei į burtininkus, mes kviečiame 
jt įžengti kartu su mumis į tą parfumnerininko buveinę, kuri tuo 
prietaringo tikėjimo laikotarpiu sėjo aplink neįveikiamą siaubą. 

Pati krautuvė žemutiniame aukšte ištuštėja ir paskęsta tamsoje 
jau nuo aštuonių valandų vakaro, kada ji uždaroma; o vėl atida- 
roma ji tik kitą dieną, kartais gana vėlai; joje kasdien pardavinė- 
jami kvepalai, tepalai ir įvairiausia apsųkriojo chemiko pagaminta 
kosmetika. Mažmeninėje prekyboje jam padeda du mokiniai, kurie 
nakčiai nepasilieka tame name, bet eina miegoti į Kalandro gatvę. 
Vakare jie išeina prieš krautuvės uždarymą. Rytą vaikštinėja prie 
durų, laukdami, kol šeimininkas atidarys krautuvę. 

Taigi, kaip jau sakėme, žemutinio aukšto krautuvėje šiuo metu 
buvo tamsu ir tuščia: 

Pačioje krautuvėlėje, kuri užima gan didelį ir erdvų kambarį, 
yra dvejos durys į laiptus; vieni laiptai įtaisyti storoje šoninėje 
sienoje, o kiti - priestate iš lauko pusės, kurį galima matyti iš 
Ogiustino krantinės bei nuo stataus upės šlaito, šiandien 
vadinamo Orfevrų krantine. 

Abejais laiptais galima patekti į antrąjį aukštą. 

Čia kambarys tokio pat didumo, kaip ir žemutiniame aukšte, 
tik kilimas skiria jį perpus. Pirmosios pusės galinėje sienoje yra 
durys į išorinius laiptus, o antrosios pusės šoninėje sienoje - durys 
( slaptuosius laiptus, bet tų durų nematyti, nes jos užstatytos 
aukšta išpjaustinėta spinta; spintos durys sujungtos su laiptų 

durimis geležiniais kabliais, ir atsivėrus vienoms, aisidaro ir kitos. 
Tų durų paslaptį žino tik Renė ir Katerina, pro jas ji ateina ir 
išeina; prisikišusi prie spintoje išpjautų skylučių, karalienė mato 
ir girdi, kas darosi kambaryje. 

Šioje antroje kambario pusėje yra iš šonų dar dvejos gerai 
matomos durys. Pro vienas įeinama į mažą kambarėlį, apšviestą 
stogo langeliu; čia yra didelis židinys, retortos, garintuvai, 
tirpinimo indeliai: tai alchemiko laboratorija. Už kitų durų yra celė, 
keisčiausia iš visų kambarių, nes ji visai neapšviesta, joje nėra nei 
kilimų, nei baldų, o tik kažkas panašaus į akmeninį aukurą. 

Grindys išklotos plytelėmis, nuo vidurio nuolaidžiau į visus šo- 
nus, pasieniais padarytas griovelis, o viename kampe lyg ir koks 
piltuvas, pro kurio angą matyti tamsus Senos vanduo. Ant vinių, 
sukaltų į sieną, kabo keistos formos duriamieji ar pjaunamieji įna- 
glai: viršūnės smailos kaip adatos, o ašmenys aštrūs lyg skustuvai; 
vieni jų blizga tartum veidrodis, kiti matiniai, pilki arba tamsiai 
mėlyni. 

Viename kampe spurda dvi juodos vištos, surištos už kojų. Tai 
„ateities spėjiko šveniovė. 

Grįžkime į vidurinį pusiau perskirtą kambarį, į kurį įvedami 

“paprasti lankytojai; čia stovi Egipto ibių iškamšos, paauksuotais 
raiščiais suvystytos mumijos, palubėje kabo išsižiojęs krokodilas, 
iš kampų žiūri juodomis akiduobėmis, iššieptais dantimis 
kaukolės, ant lentynų apdulkėjusios, garbingai žiurkių apgraužtos 
senos knygos; visa ta maišalynė sukelia lankytojams įvairiausių 
įspūdžių, trukdančių normaliai minties eigai. Anapus užuolaidos 
sustatyti buteliukai, kažkokios ypatingos dėžutės, niūrios išvaizdos 
amforos: visa tai apšviesta dviem nedidelėmis - vienodomis 
sidabrinėmis lempelėmis, tartum pavogtomis nuo altorių Santa 
Maria Novella ar Dei Servi bažnyčiose Florencijoje; kiekviena jų 
kabo trimis aprūkusiomis grandinėlėmis tamsių skliautų palubėj 
ir, pripildytos kvapios alyvos, skleidžia iš viršaus gelsvą šviesą. 

Renė vienas sukryžiavęs ant krūtinės rankas dideliais žings- 
niais vaikšto antrojoje didžiojo kambario pusėje, tarpais linguoda- 
mas galvą. Po ilgų, nemalonių svarstymų jis sustoja priešais 
smėlio laikrodį. 

- Ak, aš užmiršau jį apversti! Smėlis turbūt seniai išbyrėjęs, - 
tarė jis. 

Paskui, pažiūrėjęs į mėnulį, vargais negalais beišlendantį iš už 
juodo didelio debesio, kuris tarsi užgulė katedros bokšto smaigalį, 
pridūrė: 

- Dabar devynios. Jeigu ji ateis, tai ateis kaip visuomet už 
valandos ar pusantros; užteks laiko visam kam. 

Tą valandėlę ant tilto pasigirdo kažkieno žingsniai. Renė pridėjo 
ausį prie ilgo vamzdžio, kurio kitas galas kyšojo gatvėje 
fantastiškos gyvatės galvos pavidalu. 

- Ne, - tarė jis, - tai ne ji. Tai vyriški žingsniai; jie sustojo prie 
mano durų; jie eina čia. 

Tuo pačiu metu pasigirdo trys trumpi smūgiai į duris. 

Renė greitai nusileido laiptais ir. neatidarydamas durų, pridėjo 
prie jų ausį. 

Tie patys smūgiai pasikartojo vėl. 

- Kas ten? - paklausė metras Renė. 

- Ar būtinai reikia pasakyti savo vardus? - paklausė kažkieno 
balsas. 

- Būtinai, - atsakė Renė. 

- Jeigu taip, tai aš grafas Anibalas de Kokonasas, - tarė tas pats 
balsas. 

- O aš grafas Lerakas de La Molis, - ištarė kitas, pirmą sykį 
prabilęs balsas. 

- Palaukite, ponai, palaukite, tuojau aš jums patarnausiu. 

Ir Renė, atšovęs velkes, nuėmęs skersines' kartis, atidarė 
jaunuoliams duris: įleidęs juos, užrakino duris tiktai raktu ir 
išoriniais laiptais įvedė į antrąją kambario pusę. 

La Molis, įeidamas į kambarį, persižegnojo po savo apsiaustu; 
Jis buvo išblyškęs ir niekaip negalėjo suvaldyti rankų drebėjimo. 

Kokonasas apžiūrėjo iš eilės kiekvieną daiktą ir, priėjęs prie 
celės durų. norėjo jas atidaryti. 

- Atleiskite, bajore, - rimtai tarė Renė, sulaikydamas jo ranką, 
- visi, kas mane pagerbia savo apsilankymu, gali naudotis tik šia 
kambario puse. . 

- AI Tada kitas dalykas, - atsakė Kokonasas, - be to, jaučiu, kad 
man reikėtų atsisėsti. 

Ir jis atsisėdo į kėdę. 

Valandėlę buvo visai tylu: metras Renė laukė, kol vienas ar 
kitas iš atėjusiųjų pasakys, ko jie nori. Buvo girdėti tik švilpiąs dar 
ne visai pagijusio Kokonaso kvėpavimas; po valandėlės 
pjemontietis prabilo: 

- Metrai Renė, jūs daug žinote, tad pasakykite, ar aš taip liksiu 
sužalotas: visada ir būsiu toks duslius, negalįs nei jodinėti, nei 
fechtuotis, nei valgyti kiaušinienės su lašiniais? 

Renė pridėjo ausį prie Kokonaso krūtinės ir atidžiai išklausė 

plaučius. 

- Ne, pone grafe, jūs pasveiksite, - tarė jis. 

- Tikrai? 

- Užtikrinu jus. 

- Malonu tai girdėti iš jūsų lūpų. 

Ir vėl visi nutilo. 

- Ar jūs nenorite dar ką nors sužinoti, pone grafe. 

- Žinoma, - tarė Kokonasas, - aš norėčiau žinoti, ar tikrai esu 
įsimylėjęs? 

- Tikriausiai, - atsakė Renė. 

- Iš kur jūs Žinote? 

- Iš to, kad įūs klausiate. 

- Velniava! Manau, kad jūsų tiesa. Bet ką? 

- Tą, kuri dabar kiekviena proga kartoja tą patį keiksmą. 

- Iš tikro, - nustebo Kokonasas, - jūs labai gudrus žmogus, 
metrai Renė. Na, dabar tavo eilė, La Moli. 

La Molis paraudo (r sutriko. 

- Ką čia, po velnių! Kalbėk, - paragino jį Kokonasas. 

- Kalbėkite, - tarė florencijietis. 

- Aš, pone Renė, - sulemeno La Molis, bet pamažu jo balsas 
sutvirtėjo, - aš nenoriu jūsų klausti, ar esu įsimylėjęs, nes žinau 
tai "r neslepiu nuo savęs, bet pasakykite man, ar aš būsiu 
mylimas, mes visa, kas iš pradžių teikė man vilties, dabar atsigręžė 
prieš mane. : 

- Galbūt jūs nepadarėte visko, ką reikėjo tuo tikslu padaryti? 

- O ką gi galima dar padaryti, jeigu ne pagarba ir pasiaukojimu 
įrodyti savo širdies damai, kad ją tikrai myliu? 

“> Jūs pats žinote, - pastebėjo Renė, - kad tokių meilės 
pareiškimų kartais nepakanka. 

- Tai belieka nusiminimas? 

- Ne, tokiu atveju reikia griebtis mokslo. Žmogaus prigimtyje 
yra antipatijų, kurias galima nugalėti, ir simpatijų, kurias galima 
sužadinti. Geležis nėra magnetas, bet įmagnetinta ji traukia geležį. 

- Žinoma, - sumurmėjo La Molis, - bet man bjaurūs visokie 
užkalbinėjimai. 

- Na, jeigu jie jums bjaurūs, tai nereikėjo čia eiti. 

- Na, na! - tarė Kokonasas draugui. - Ką čia dabar 
mažvaikiuosi! Pone Renė, ar jūs galite man parodyti velnią? 

- Ne, pone grafe. 

- Labai gaila, aš jam pasakyčiau keletą žodžių, ir tai gal truputį 
padrąsintų La Molį. 

- Na gerai, tebūnie! - tarė La Molis. - Kalbėkime atvirai. Esu 
girdėjęs apie kažkokias vaškinės statulėles, panašias į mylimą 
asmenį. Tai padeda? 

- Be jokios abejonės. 

- Bet ar tas bandymas negali kuo nors pakenkti mylimojo 
asmens gyvybei ar sveikatai? 

- Niekuo. 

- Tai pabandykime. 

- Gal tu nori, kad aš pradėčiau? - paklausė Kokonasas. 

- Ne, - atsakė La Molis, - kadangi aš pradėjau, tai eisiu iki galo. 

- Ar jūs labai trokštate, karštai, galingai, kad kas nors įvyktų, 
pone La Moli? - paklausė florencijietis. 

"- Ol - sušuko La Molis. - Mirtinai! 

Tą pačią minuię kažkas pasibeldė į duris iš gatvės taip tyliai, 
kad išgirdo tiktai Renė ir tai greičiausiai todėl, kad laukė to 
pasibeldimo. 

Renė, vis šio to klausinėdamas La Molį, nepastebimai 
prisiartino prie klausomojo vamzdžio ir išgirdo gatvėje balsus, iš 
kurių pažino atėjusius. 

- Dabar sukaupk!te savo troškimus ir šaukite mylimą asmenį, 
- tarė jis. 

La Molis atsiklaupė, lyg kreipdamasis į dievybę, o Renė išėjo į 
pirmąją kambario pusę ir be garso nusileido išoriniais laiptais: po 
valandėlės krautuvės grindimis sučiuženo lengvi žingsneliai. 

Atsistojęs La Molis pamatė prieš save metrą Renė; jo rankose 
buvo maža vaškinė, gana nedailiai nulipdyta statulėlė su karūna 
ir mantija. 

- Ar jūs vis taip pat norite būti mylimas savo karališkosios 
mylimosios? - paklausė parfumerininkas. 

- Taip, savo gyvybės ar sielos pražūties kaina, - atsakė La Molis. 

- Gerai, - tarė florencijietis: jis pamirkė pirštų galus ąsotėlyje 
ir apšlakstė vandeniu statulėlės galvą, tardamas keletą lotyniškų 
Žodžių. 

La Molis suvirpėjo, supratęs, kad vyksta kažkas šventvagiška. 

- Ką jūs darote? - paklausė jis. 

- Aš krikštiju šitą statulėlę Margaritos vardu. 

- Kokiu tikslu? 

- Noriu sužadinti simpatijos jausmą. 

La Molis buvo beprasižiojąs, kad neįvyktų didesnė 
šventvagystė, bet jį sulaikė pajuokiąs Kokoniaso žvilgsnis. 

Renė, pastebėjęs tą jo ketinimą, laukė. 

- Reikia visiško, pilnutinio sutikimo, - pastebėjo jis. 

- Darykite, kas reikia, - atsakė La Molis. 

Renė nubrėžė siauroje raudono popieriaus juostelėje kažkokius 
kabalistinius ženklus, įvėrė ją į plieninę adatą ir perdūrė statulėlę 
toje vietoje, kur turėtų būti širdis 

Keistas dalykas! Aplink dūrį ištryško lašelis kraujo. Tada Renė 
padegė popierėlį. Adata įkaito, aplink įą nutirpo vaškas, ir kraujas 
išdžiūvo. 

- Taip jūsų meilė savo stiprumu pervers ir uždegs mylimosios 
moters širdį, - tarė Renė. 

Kokonasas, laikęs save laisvamaniu, patyliukais į ūsą šaipėsi 
iš tų ceremonijų, bet La Molis, įsimylėjęs ir prietaringas, jautė, 
kaip iš pat plaukų pašaknų jį išmušė šaltas prakaitas. 

- O dabar pridėkite savo lūpas prie statulėlės lūpų ir sakykite: 
“Margarita, aš tave myliu, ateik, Margarita!“ 

La Molis taip ir padarė. 

Tą pačią valandėlę pasigirdo, kaip atsivėrė antrojo kambario 
durys ir kažkas lengvais žingsniais įėjo. Smalsus ir įtarus 
Kokonasas išsitraukė durklą; bijodamas, kad mėginant pakelti 
kilimą Renė gali jį taip pat sudrausti, kaip tada, kai jis buvo 
bepraveriąs celės duris. pradūrė savo durklu storą kilimą ir, 
prikišęs akį prie skylutės. šūktelėjo iš nustebimo; jam atsakė 
dviejų moterų aiktelėjimas. 

- Kas yra? - paklausė La Molis, vos neišmesdamas iš rankų 
vaškinės statulėlės, kurią pačiupo Renė. 

- Ten Nevero kunigaikštienė ir karalienė Margarita, - atšovė jis. 

- Taigi, mažatikiai! - prikišo jiems rūsčiai šypsodamas Renė. - 
Ar jūs dar abejojate simpatijos galia? 

La Molis nustėro, pamatęs savo karalienę. Vienai akimirkai 
apsvaigo ir Kokonasas, pažinęs ponią Never. Pirmasis įsivaizdavo, 
kad Renė savo kerais iššaukė Margaritos dvasią, o antrasis, 
matydamas dar neuždarytas duris, pro kurias buvo įėjusios abi 
žavingos vaiduoklės, tuojau išsiaiškino tą regėjimą visai paprastai, 
kaip dažniausiai ir atsitinka mūsų žemiškame ir materialiame 
pasaulyje. 

Tuo metu, kai La Molis žegnojosi ir dūsavo, lyg būtų uolas 
skaldęs, Kokonasas spėjo pasitalkinti filosofiją ir nuvyti piktąją 
dvasią ta šlakstykle, kuri vadinama netikėjimu; pamatęs pro 
užuolaidos skylutę, kad ponia Never visiškai suglumusi, o 
Margarita kažkaip kandžiai šypsosi, jis nutarė, jog ši akimirka 
lemiama ir greit sumetė, kad savo draugo vardu galima pasakyti 

tai, ko niekad neišdrįstum pasakyti nuo savęs; todėl jis priėjo ne 
prie ponios Never, o tiesiai prie Margaritos ir, atsiklaupęs ant vieno 
kelio, kaip mugių iškilmėse būdavo vaizduojamas didvyris 
Artakserksas, sušuko savo švilpiančiu ir dėl to savotiškai 
įspūdingu balsu: | 

- Ponia, tik ką metras Renė, įprašytas mano draugo grafo de La 
Molio, šaukėsi jūsų šešėlio; didžiausiam mano nustebimui, jūsų 
šešėlis iš tikrųjų pasirodė, lydimas labai man brangaus kūno, kurį 
aš noriu pristatyti savo draugui. Jos didenybės Navaros karalienės 
šešėli, gal teiktumėtės įsakyti savo draugės kimui nueiti į kitą 
užuolaidos pusę? 

Margarita nusijuokė ir mostelėjo Henrietei, kuri nuėjo už 
užuolaidos. 

- La Moli, drauguži! - paprašė Kokonasas. - Būk iškalbingas 
kaip Demostenas, kaip Ciceronas, kaip kancleris !'Opitalis! 
Atsimink. man gresia mirtis, jeigu tu neįtikinsi Nevero 
kunigaikštienės, kad aš jos labiausiai atsidavęs, paklusniausias ir 
ištikimiausias tarnas. 

- Bet... - sumurmėjo La Molis. 

- Daryk, ką sakau, o jūs, metrai Renė, pasaugokite, kad mums 
niekas netrukdytų. 

Renė jo paklausė. 

- Velniava! Pone, jūs sąmojingas žmogus, - pastebėjo Margarita. 
- Aš klausau; pažiūrėsime, ką gi jūs man pasakysite? 

- Aš jum pasakysiu. ponia, kad mano draugo šešėlis (nes tai 
tikrai šešėlis! Girdite, jis negali ištarti nė menkiausio žodelio!), taigi 
pasakysiu, kad tas šešėlis maldauja mane pasinaudoti kūnų 
sugebėjimu kalbėti suprantama kalba ir pareikšti jums: gražusis 
šešėli, tam bekūniji bajorui net užėmė kvapą nuo jūsų griežtų 
žvilgsnių. Jeigu čia būtumėt jūs pati su kūnu ir siela, tai aš verčiau 
paprašyčiau metrą Renė nutrenkti mane į kokią degančios sieros 
pilną duobę, negu kreipčiausi tokiais žodžiais į Henriko II dukterį, 
Karolio IX seserį ir Navaros karaliaus žmoną. Tačiau šešėliai neturi 
žemiškojo išdidumo ir nepyksta, kai juos kas myli. Todėl 
paprašykite, ponia, savo kūną bent kiek pamilti to vargšo La Molio 
sielą, kenčiančią neišpasakytas kančias; sielą, kuri pirmiausia 
nukentėjo nuo savo draugo, tris kartus įsmeigusio jai į pilvą keletą 
colių plieno; sielą, deginamą jūsų akių ugnies, tūkstantį kartų 
kaitresnės negu pragaro ugnis. Taigi pasigailėkite tos vargšės 
sielos, pamilkite truputį tą, kuris kadaise buvo gražusis La Molis! 
Jeigu jūs negalite kalbėti, pasinaudokite mostais, šypsena. Mano 


185 


draugo siela labai išmintinga, ji viską supras. Pradėkite gi, 
velniava! Jeigu ne, tai aš perdursiu Renė savo špaga, kad jis, taip 
laiku iššaukęs jūsų dvasią, pasinaudojo savo antgamtine galia ir 
įkvėpė elgesį, visiškai nepriderantį tokiai maloniai dvasiai, kokia 
jūs man atrodote. 

Kai Kokonasas baigė savo postringavimus ir atsistojo prieš ją 
lyg Enėjas, rengdamasis į požeminę dvasių karalystę, Margarita 
negalėjo ištverti nenusikvatojusi, bet paskui nutilo ir, kaip 
panašiais atvejais dera karališkam šešėliui, atkišo Kokonasui 
ranką. Jis švelniai paėmė ją ir šūktelėjo La Molį. 

- Mano draugo šešėli, eikš tuojau čia! 

Nustebęs, virpėdamas La Molis priėjo. 

- Gerai, - pasakė Kokonasas, paėmęs jį už pakaušio ir 
lenkdamas jo galvą. - Dabar palenkite savo gražaus, nudegusio 
veido šešėlį prie šitos baltos lengvutės rankutės. 

Ir Kokonasas prispaudė La Molio lūpas prie dailios rankutės ir 
valandėlę su pagarba taip palaikė, nors karalienė ir nebandė jos 
atitraukti nuo švelniai prisilietusių lūpų. 

Margarita visą laiką šypsojosi, bet ponia Never nesišypsojo, dar 
nenurimusi po netikėto abiejų bajorų atsiradimo. Ji pajuto 
kažkokį liguistą, vis augantį pavydo jausmą, nes jai atrodė, kad 
Kokonasas neturėtų taip užmiršti savo interesų, norėdamas 
pagelbėti draugui. 

La Molis pastebėjo surauktus jos antakius, pykčiu degančias 
akis; nors ir apimtas svaigaus susijaudinimo, kada aistra skatina 
viską užmiršti, jis suprato draugui gresiantį pavojų ir įspėjo, ką 
reikia daryti. 

Atsikėlęs ir palikęs Kokonasą, tebelaikantį Margaritos ranką, 
Jis priėjo prie Nevero kunigaikštienės, paėmė jos ranką ir, 
priklaupęs ant vieno kelio, prabilo: 

- O gražiausioji, žaviausioji moterie! Aš kalbu apie gyvas 
moteris, ne šešėlius, - pridūrė jis, žvilgterėdamas į Margaritą ir 
nusišypsodamas jai, - leiskite mano sielai, nusimetusiai savo 
šiurkštų apvalkalą, atitaisyti nerūpestingumą vieno kūno, visiškai 
pavergto žemniškosios draugystės. Ponas Kokonasas, kurį jūs štai 
matote, tėra žmogus, tiesa, tvirtas ir narsus vyras, gražus 
pažiūrėti, bet vis dėlto žemės dulkė kaip ir kiekvienas kūnas: 
Omnis caro fenum. Nors tas bajoras nuo ryto iki vakaro be 
perstojo man kalba apie jus, nors, kaip jūs pati matėte, jis smogia 
smarkiausius smūgius, kokie tik Prancizijoje yra buvę smogti, 
tačiau tas karingas vyras moka kalbėti tik su šešėliu ir nedrįsta 

kreiptis į gyvą moterį. Todėl jis prabilo į karalienės šešėlį, o man 
pavedė kalbėti su gražiuoju jūsų kūnu, pasakyti jums, kad jis kloja 
savo širdį ir sielą jums po kojų; kad jis maldauja dieviškąsias jūsų 
akis pažvelgti į jį su užuojauta, jūsų rausvus karštus pirštelius - 
pavadinti jį prie savęs, jūsų skambų, virpantį balsą - ištarti 
žodžius, kurių negalima pamiršti. Bet jeigu jūsų negalima būtų 
permaldauti, tai jis mane prašė antrą kartą perverti špaga, - ne jos 
šešėliu, nes špaga turi šešėlį tik prieš saulę, - kadangi jis nebenori 
gyventi, jei jūs neleisite jam gyventi tiktai dėl jūsų. 

Kokonaso prakalba pasižymėjo užsidegimu ir žaismingumu, o 
La Molio maldavimai buvo jausmingi, svaiginą ir nuolankiai 
meilūs. 

Tada Henrietės akys nukrypo nuo kalbančio La Molio ir įsmigo 
į Kokonasą, norėdamos patikrinti, ar jo veido išraiška atitinka 
draugo kalbą. Atrodo, kad ji buvo patenkinta, nes paraudusi, 
greitai kvėpuodama, nugalėia, ji paklausė Kokonasą, šypsodama 
ir rodydama dvi eiles perlų tarp koralo spalvos lūpų: 

- Ar tai tiesa? 

- Velniava! - sušuko Kokonasas, užkerėtas jos žvilgsnio, 
degdamas meilės ugnimi. - Tai tiesal.. Taip, ponia, prisiekiu jūsų 
gyvybe, prisiekiu savo mirtimi! | 

; - Tai eikite čia! - tarė Henrietė, tiesdama jam ranką ir 
pasiduodama kažkokiam ilgesingam goslumui, atsispindėjusiam 
Jos akyse. 

Kokonasas išmetė įviršų savo aksominę beretę ir vienu šuoliu 
prišoko prie jaunosios moters, o La Molis, tuo metu Margaritos 
pavadintas, pasikeitė su draugu damomis kaip kadrilvie. 

Tą minutę pro galines duris pasirodė Renė. į 

- Tylos! - suriko jis tokiu balsu, kuris iš karto užgesino visą 
Jaunų žmonių įkarštį. - Tylos! 

Pro storą sieną pasigirdo, kaip subraškėjo raktas spynoje ir 
girgžtelėjo praveriamos durys. 

- Bet, man rodos, niekas neturi teisės įeiti, kol mes čia! - 
išdidžiai tarė Margarita. 

- Net karalienė motina? - sušnabždėjo jai į ausį Renė. 

Margarita tuojau puolė į išorinius laiptus, traukdama paskui 
save La Molį;, Henrietė ir Kokonasas, apsikabinę per liemenį, išbėgo 
Jų pėdomis. Ir keturi įsimylėjėliai nulėkė, kaip nulekia išgirdę 
Įtartiną triukšmą paukščiukai, kurie tik ką bučiavosi, sutūpę ant 
Žydinčios šakos. 

XX + JUODOSIOS VIŠTOS 


Buvo pats metas išsinešdinti abiem poroms. Katerina rakino 
antrąsias duris tą pačią minutę, kai Kokonasas ir ponia Never bėgo 
pro duris, todėl įėjusi karalienė išgirdo, kaip po bėglių kojomis 
braškėjo laiptai. 

Ji apsidairė tiriamu žvilgsniu, paskui įsmeigė savo 
nepasitikinčias akis į Renė, kuris nusilenkęs stovėjo prieš ją, ir 
paklausė: 

- Kas čia buvo? > 

- Įsimylėjėliai, kurie labai nudžiugo, kai aš patvirtinau, kad jie 
vienas kitą myli. 

- Palikime juos, - tarė Katerina, gūžtelėjusi pečiais. - Daugiau 
čia nieko nėra? 

- Nieko, tik jūsų didenybė ir aš. 

- Ar jūs padarėte, ką aš sakiau? 

- Su juodomis vištomis? 

- Taip. 

- Jos paruoštos, ponia. 

- Ak, jeigu jūs būtumėte žydas! - sumurmėjo Katerina. 

- Žydas? Kodėl? 

- Tada galėtumėte perskaityti tas vertingas hebrajiškas knygas, 
kurias žydai parašė apie aukojimus. Vieną jų aš liepiau man 
išversti ir patyriau, kad žydai ieško ženklų ne širdyje ir kepenyse, 
kaip daro romėnai, bet smegenyse ir jų raukšlėse, kuriose visagalė 
likimo ranka įbrėžia savo raides. 

- Taip, ponia, man tą patį pasakojo vienas mano bičiulis senas 
rabinas. 

- Bima tokių raidžių, - tęsė Katerina, - kurios nurodo kelią 
daugeliui pranašysčių; tik chaldėjų išminčiai pataria... 

- Ką pataria?.. - paklausė Renė, matydamas, kad karalienė 
nesiryžta visko sakyti. 

- Pataria daryti bandymą su žmogaus smegenimis, nes jos 
labiau išsivysčiusios ir jautresnės klausiančiojo valiai. 

- Deja, jūsų didenybė gerai žinote, kad tai neįmanoma, - tarė 
Renė. 

- Bent sunku, - patikslino jį Katerina, - bet jeigu mes būtume 
tai žinoję šv. Baltramiejaus naktį... ką, Renė? Jų buvo kiek nori. 
Kai tik pasitaikys koks nuteistas mirti... aš pagalvosiu apie tai. Na, 
o iki tol darysime, kas įmanoma... Ar aukojimų kambarys 
paruoštas? 

- Taip, ponia. 

- Eikime ten. 

Renė uždegė žvakę, nulietą iš įvairių medžiagų, nes jos dūmai 
skleidė tarpais malonų ir stiprų kvapą, o tarpais šlykščiai dvokė, 
ir šviesdamas kelią Katerinai pirmas įėjo į celę. 

Katerina pati išrinko tarp aukojimo įrankių melsvą plieninį 
peilį, o Renė nuėjo prie vištų, kurios gulėjo kampe, neramiai 
vartydamos savo auksines akis. 

- Kaip darysime bandymą? 

- Apžiūrėsime vienos kepenis, o kitos smegenis. Jeigu abu 
bandymai duos vienodus rezultatus, tai reikės tikėti, ypač jeigu jie 
atitiks ankstyvesniuosius. . 

- Kuriuo bandymu pradėsime? 

- Kepenų. 

- Gerai, - tarė Renė. 

Jis pririšo vištą aukštielninką ant aukurėlio prie dviejų iš šonų 
įtaisytų žiedų taip, kad paukštis nors ir spurdėjo, bet negalėjo 
pasijudinti iš vietos. Katerina vienu peilio smūgiu perrėžė jai 
krūtinę. Višta tris kartus karktelėjo ir gana ilgai pasitampiusi 
nusibaigė. 

- Vis tris kartus! - sumurmėjo Katerina. - Trijų mirčių ženklas. 

Paskui ji perskrodė vištą. 

- Ir kepenys pakrypusios į kairę, - tarė ji, - vis į kairę: trys 
mirtys ir po jų dinastijos pasikeitimas. Žirniai, Renė, tai baisu! 

- Pažiūrėsime, ponia, ar antrosios ženklai atitiks pirmosios 
pranašavimus. 

Renė atrišo nusibaigusią vištą ir numetė ją į kampą; paskui 
priėjo prie antrosios, kuri, numanydama, kad jos laukia toks pat 
likimas, pabandė jo išvengti; ėmė bėgioti pasieniais ir pagaliau, 
įvyta į vieną kampą, suplasnojo, purptelėjo viršum Renė galvos ir 
užgesino Katerinos rankoje magiškąją žvakę. 

- Matote, Renė, - tarė karalienė. - Taip užges ir mūsų giminė. 
Mirtis pūstels į ją, ir ji išnyks nuo žemės paviršiaus. Tačiau aš 
turiu tris sūnus... tris sūnus... - sumurmėjo ji liūdnai. 

Renė paėmė iš jos rankų užgesusią žvakę ir nuėjo į kitą 
kambarį jos uždegti. 

Grįžęs jis pamatė, kad višta kampe ir įkišusi galvą į piltuvo 
angą. 

- Šį kartą nebus riksmo, - tarė Katerina. - Aš jai nupjausiu 
galvą vienu ypu. 

Iš tikrųjų, vištą pririšus, Katerina, kaip ir buvo žadėjusi, vienu 

mostelėjimu nupjovė jai galvą. Priešmirtinio mėšlungio tampomas 
paukščio snapas prieš sustingdamas tris kartus prasižiojo 1 vel 
susičiaupė. 

- Matai! - tarė nusigandusi Katerina. - Užuot tris kartus 
karktelėjusi, tris kartus prasižiojo. Trys! Visą laiką trys! Jie mirs 
visi trys. Visų tų vištų sielos prieš išlėkdamos skaičiuoja iki trijų 
ir tris kartus šūkteli. Dabar pažiūrėkime galvos ženklus. 

Katerina nupjovė pabalusią vištos skiauterę, atsargiai 
prarėžė kiaušą ir, praskyrusi-jį, kad būtų matyti smegenys, ėmė 
ieškoti kruvinose smegenų plėvės raukšlėse ko nors panašaus į 
raides. | 
“ - Vėl tas pats! - sušuko ji, suplodama delnais. - Tas pats! Šį 
kartą pranašavimas aiškesnis negu kada nors anksčiau! Eikš, 
pažiūrėk. 

Renė priėjo. 

- Kokia čia raidė? - paklausė jį Katerina, rodydama vienoje 
vietoje susiraizgiusias linijas. 

- H, - atsakė Renė. 

- Kiek sykių ji kartojasi? 

Renė suskaičiavo: 

- Keturis, - tarė jis. 

- Taip, taip! Aš suprantu. tai reiškia - Henrikas IV! O, - 
sudejavo ji, mesdama peilį, - aš prakeikta savo ainiuose!.. 

Buvo baisu žiūrėti į tą išblyškusią lyg lavonas moterį, niūrioje 
žvakės šviesoje grąžančią savo kruvinas rankas. 

- Jis karaliaus, - tarė ji beviltiškai atsidusdama, - jis karaliaus! 

- Jis karaliaus, - pakartojo susimąstęs Renė. 

Tačiau niūri išraiška greit išnyko nuo Katerinos veido, kurį 
nušvietė kažkokia nauja mintis, matyt, tik ką kilusi jos galvoje. 

- Renė, - tarė ji, tiesdama į florencijietį savo ranką, bet 
nepakeldama nuleistos ant krūtinės galvos, - ar tu nežinai tos 
siaubingos istorijos apie vieną Perudžijos gydytoją, kuris lūpų 
dažais nunuodijo ir savo dukterį, ir jos meilužį? | 

- Taip, ponia. 

- Ir tas meilužis buvo?.. - neužbaigė Kater'na, visą laiką apie 
kažką galvodama. į 

- Karalius Vladislovas, ponia. 

- Ak taip, tiesa! - sumurmėjo ji. - Ar jūs žinote to įvykio 
smulkmenas? 

- Aš turiu seną knygą, ten yra aprašyta, - atsakė Renė. 

- Gerai, eikime į kitą kambarį; jūs man paskolinsite tą knygą. 

Abu jie išėjo iš celės, ir Renė uždarė jos duris. 

- Ar jūsų didenybė duosite man kokių kitų nurodymų naujiems 
aukojimams? - paklausė florencijietis. | 

- Ne, Renė, ne! Tam kartui aš pakankamai įtikinta. Palaukime, 
kol galėsime gauti kokio pasmerktojo galvą, ir bausmės vykdymo 
dieną tu susitarsi su budeliu. 

Renė nusilenkė sutikdamas, paskui su žvake rankoje priėjo 
prie lentynų, kuriose buvo sustatytos knygos, užlipo ant kėdės, 
ištraukė vieną ir padavė karalienei. 

Katerina ją atvertė. 

- Kas čia? - paklausė ji. - “Kaip auginti ir maitinti plėšriuosius 
paukščius, sakalus ir suopius, kad jie būtų drąsūs, narsūs- ir 
visada pasirengę pulti". 

- O, atsiprašau, ponia, aš apsirikau! Tai medžioklės su sakalais 
vadovas, sudarytas vieno Lukos mokslininko garsiajam Kastručio 
Kastrakaniui!'. Toji knyga stovėjo šalia anos, įrištos tokiais pat 
viršais. Aš apsirikau. Beje, tai labai brangi knyga; pasaulyje yra tik 
trys jos egzemplioriai: vienas priklauso Venecijos bibliotekai, kilą 
buvo pirkęs jūsų prosenelis Lorencas, o vėliau Pietras Medičis 
dovanojo Karoliui VIII, kai tas lankėsi Florencijoje, o trečias - šitas. 

- Gerbiu kaip retenybę, bet toji knyga man nereikalinga, todėl 
grąžinu ją jums, - tarė Katerina. | 

Ir ji ištiesė dešiniąją ranką, norėdama paimti iš Renė kitą 
knygą. o kairiąja grąžino jam medžioklės vadovą. 

Šį kartą Renė neapsiriko ir paėmė tą, kurios karalienė norėjo. 
Jis nulipo nuo kėdės, pavartė lapus ir padavė Katerinai atverstą 
knygą. 

Katerina atsisėdo prie stalo, Renė pastatė prie jos magiškąją 
žvakę, kurios melsvoje šviesoje įi pusbalsiu perskaitė keletą 
eilučių. 

- Gerai, - tarė ji, užversdama knygą, - aš tiek ir norėjau Žinoti. 

Ji atsikėlė, palikdama knygą ant stalo ir nusinešdama galvoje 
tą mintį, kuri buvo neseniai kilusi ir turėjo dar subręsti. 

Renė pagarbiai laukė, laikydamas rankoje žvakę, ko! karalienė, 
kuri, atrodo, rengėsi išeiti, jam duos naujus nurodymus ar 
kreipsis į jį su naujais klausimais. 

Katerina, nuleidusi galvą ir pridėjusi prie lūpų pirštą, tylėdama 
žengė keletą žingsnių. Paskui staiga sustojo prieš Renė, pakėlė į 


"Kastručio Kastrakanis (1281-1328) - Lukos kunigaikštis, 
karvedys. 

jį savo apskritas, tiesiai įsmeigtas lyg grobuonio paukščio akis ir 
tarė: 

- Prisipažink, kad tu jai davei kokį meilės gėrimą. 

- Kam? - paklausė sudrebėjęs Renė. 

- De Sov. 

- Ne, ponia, niekada, - atsakė Renė. 

- Niekada? 

- Prisiekiu savo siela. 

- Vis dėlto čia neapsieita be burtų, nes jis myli ją kaip beprotis, 
o iki šiol nepasižymėjo tokiu pastovumu. 

- Kas jis, ponia? 

- Jis, tas prakeiktas Henrikas, kufis užims sostą po trijų mano 
sūnų, kurį kada nors vadins Henriku IV, nors jis tėra Žanos 
d'Albrė sūnus. | | 

Savo paskutiniuosius žodžius Katerina palydėjo atodūsiu, nuo 
kurio Renė sudrebėjo, nes jis prisiminė garsiąsias pirštines, 
«urias, Katerinos įsakymu, buvo pagaminęs Navaros karalienei. 

- Tai jis tebesilanko pas ją? - pasiteiravo Renė. 

- Visą laiką, - tarė Katerina. 

- O man atrodė, kad Navaros karalius visiškai grįžo prie savo 
žmonos. 

- Komedija, Renė, komedija. Nežinau, kokiais tikslais. bet visi 
lyg susitarę apgaudinėja mane. Pati mano duktė Margarita 
nusistačiusi prieš mane; galbūt ir ji laukia savo brolių mirties, 
viliasi būsianti Prancūzijos karalienė. 

- Taip, galbūt, - tarė Renė, vėl susimąstydamas ir lyg aidas 
pakartodamas baisų Katerinos įtarimą. 

- Na, pamatysime, - tarė Katerina ir žengė prie durų, nes 
būdama tikra esanti čia viena nematė reikalo leistis slaptaisiais 
laiptais. 

Renė ėjo prieš ją, ir po kelių akimirkų jie abu atsidūrė 
parfumerininko krautuvėje. 

- Tu man žadėjai naujų tepalų rankoms ir lūpoms, Renė, - tarė 
karalienė. - Jau žiema, o tu žinai, kad mano oda labai jautri 
šalčiui. 

- Aš jau pradėjau juos gaminti, ponia, ir rytoj jums atnešiu. 

- Rytoj vakare tu mane rasi ne anksčiau kaip devintą ar 
dešimtą valandą. Dienos metu aš užimta maldomis. 

- Gerai, ponia, aš būsiu Luvre devintą valandą. 

- Ponios de Sov gražios rankos ir gražios lūpos, - abejingai 
pastebėjo Katerina. - Kuo ji jas tepa?, 

- Rankas? 

- Taip, rankas. 

- Heliotropų tepalu. 

- O ltpas? 

- Lūpoms ji dabar naudos naują mano išrastą tepalą, kurio 
dėžutę maniau rytoj nunešti jūsų didenybei, o tuo pačiu ir jai. 

Katerina valandėlę pagalvojo. 

- Žinoma, ji graži, - kalbėjo karalienė, lyg atsakydama į savo 
slaptą mintį, - ir nieko nuostabaus, kad Bearnietis taip aistringai 
ją myli. 

- Svarbiausia, ji atsidavusi jūsų didenybei, bent man taip 
atrodo, - tarė Renė. 

Katerina nusišypsojo ir gūžtelėjo pečiais. 

- Kai moteris myli, ar ji gali būti kam nors kitam atsidavusi, 
išskyrus savo mylimąjį? - tarė ji. - Tu jai vis tiek parūpinai kokių 
apdavų, Renė. 

- Prisiekiu, ponia, ne. 

- Gerai! Užieks apie tai. Parodyk gi man tą naująjį tepalą, apie 
kurį kalbėjai ir nuo kurio jos lūpos turi pasidaryti dar gaivesnės ir 
raudonesnės. 

Renė priėjo prie vienos lentynos ir parodė Katerinai šešias 
mažas sidabarines vienodos formos, apskritas dėžutes, sustatytas 
eilute viena šalia kitos. 

- Tik šitokių apdavų ji iš manęs prašė, - tarė Renė. - Tiesa, kaip 
jūsų didenybė sakėte, tą tepalą aš pagaminau jai, nes jos lūpos 
jautrios ir švelnios, pleišėja vienodai nuo saulės ir nuo vėjo. 

Katerina atidarė vieną dėžutę, kurioje buvo raudonas, labai 
gražaus atspalvio tepalas. 

- Renė, - tarė ji, - duok man tepalo rankoms, aš jį dabar 
pasiimsiu. 

Renė nuėjo, nešinas žvake, paieškoti kitame krautuvės skyriuje 
to, ko prašė karalienė. Eidamas jis greit grįžtelėjo, ir jam pasirodė, 
kad Katerina staigiu judesiu pastvėrė vieną dėžutę ir pasikišo po 
mantija. Bet Renė jau buvo apsipratęs su tokiu karalienės motinos 
vagiliavimu ir nė neparodė, kad ką nors pastebėjo. Todėl, paėmęs 
reikalaujamą tepalą, įdėtą į lelijomis išmargintą popierinį maišelį, 
Jis padavė jai sakydamas: 

- Štai, ponia. 

- Ačiū, Renė, - padėkojo Katerina ir, valandėlę patylėjusi, 
pridūrė: - šitą tepalą poniai dė Sov nunešk tik po savaitės ar 
dešimt dienų: aš noriu pirmoji jį išbandyti. 

Ir ji apsigręžė eiti. 

- Gal jūsų didenybė pageidaujate, kad aš palydėčiau? - 
paklausė Renė. 

- Tik iki tilto galo, - atsakė Katerina. - Ten manęs laukia 
palydovai su neštuvais+ 

Katerina su Renė išėjo iš krautuvės ir pasiekė Barijri gatvės 
kampą, kur karalienės laukė keturi raiti bajorai ir neštuvai be 
herbo. “ 

Grįžęs Renė pirmiausia suskaičiavo savo naujojo tepalo 
dėžutes. | 

Vienos stigo. 


XXI + PONIOS DE SOV APARTAMENT AS 


Katerinos įtarimai buvo teisingi: Henrikas nepakeitė savo 
įpročių ir kiekvieną vakarą eidavo pas ponią de Sov. Iš pradžių jis 
tai darydavo visiškai paslapčiomis, bet pamažu jo nepasitikėjimas 
atslūgo, jis ėmė nepaisyti atsargumo priemonių, ir Katerina be 
jokio vargo įsitikino, kad Navaros karalienė iš vardo buvo 
Margarita, o tikrumoje ponia de Sov. 

Pasakojimo pradžioje mūsų buvo trumpai užsiminta apie 
ponios de Sov butą, bet durys, pro kurias tada Dariolė įleido 
Navaros karalių, aklinai užsidarė jam įėjus, todėl ir tas butas, 
slaptosios Bearniečio meilės vieta, mums visiškai nežinomas. 

Ponios de Sov butas buvo vienas iš tų, kuriuos karališko kraujo 
asmenys paveda savo rūmuose dvariškiams, norėdami visuomet 
juos turėti arti savęs; tokie butai paprastai būna mažesni ir ne 
tokie patogūs, kaip savas butas mieste. Jis buvo, kaip jau 
minėjome, trečiame aukšte, beveik virš Henriko kambarių: durys 
atsidarė į koridorių, kurio gale buvo smailas langas mažais, švinu 
įrėmintais stiklais, pro kuriuos net giedriausiomis dienomis 
įspisdavo tik truputis drumstos šviesos. Žiemos metu koridoriuje 
jau trečią valandą po pietų tekdavo degti šviesą, bet kadangi 
lempoje alyvos tilpdavo tiek pat vasarą ir žiemą, tai ji užgesdavo 
apie dešimtą valandą vakaro, todėl, žiemai atėjus, abu įsimylėjėliai 
galėdavo susitikinėti kuo saugiausiai. 

Mažas prieškambaris, išmuštas damastiniu šilku didelėmis 
geltonomis gėlėmis, svečių kambarys, mėlynu aksomu išklotomis 
sienomis, miegamasis, o jame lova su įvijomis kolonėlėmis ir 
vyšninio atlaso užuolaidomis; už lovos, pasieny, veidrodis 

sidabriniais rėmais ir pora paveikslų, vaizduojančių Veneros Ir 
Adonio rneilę, - toks buvo Katerinos Mediči žavingosios rūmų 
damos butas arba lizdelis, kaip šiandien pasakytume. 

Atidžiai paieškojus, tamsiame to kambario kampe, priešais 
tualetinį staliuką su visais būtinais jo reikmenimis, galima buvo 
rasti nedideles dureles į savotišką koplytėlę, kur ant dviejų laiptų 
paaukštinimo stovėjo klaupkos. Čia ant sienų kabojo trys ar keturi 
paveikslai, labai švento, dvasiško turinio, tartum iais norėta 
išpirkti įau minėtą mitologinę miegamojo tapybą. Tarp paveikslų 
ant paauksuotų vinių kabojo moteriški ginklai, nes tame 
paslaptingų intrigų amžiuje ginklus nešiodavo ne tik vyrai, bet ir 
moterys, kartaiš ir pavartodavo juos ne prasčiau už vyrus. 

Kitą dieną po aprašytųjų įvykių pas metrą Renė, ponia de Sov 
sėdėjo vakare savo miegamajame ant kušetės ir pasakojo Henrikui 
apie savo meilę ir būgštavimus, apie savo pasiaukojimą tą 
pažymėtiną naktį po šv. Baltramiejaus, kai Henrikas, kaip 
prisimename, nakvojo pas savo žmoną. | 

Henrikas, žinoma, nešykštėjo karštų padėkos žodžių. Ponia de 
Sov tą vakarą atrodė itin žavi su savo paprastu baltu batistiniu 
peniuaru, o Henrikas buvo jai labai dėkingas. 

Kadangi Henrikas buvo tikrai įsimylėjęs, tai dabar jis 
užsisvajojo, 0-'ponia de Sov, kurios širdyje pagaliau tikrai 
įsiliepsnojo meilė (nes iš pradžių tai buvo tik Katerinos įsakymo 
vykdymas). nenuleido nuo Henriko akių, norėdama įsitikinti, ar jis 
neveidmainiauja. | 

- Klausykite, Henrikai, - kalbėjo ponia de Sov, - būkite atviras: 
tą naktį, kai miegojote jos didenybės Navaros karalienės kabinete, 
o jūsų kojūgaly gulėjo ponas La Molis, ar jums nebuvo apmaudu, 
kad tarp jūsų ir karalienės miegamojo tįsojo tas gerbiamas 
bajoras? ž 

- Tikrai, meilute, - tarė Henrikas, - nes man būtinai reikėjo 
pereiti jos miegamąjį, kad galėčiau patekti į tą, kuriame taip 
puikiai įaučiuos ir esu toks laimingas šią valandėlę. 

Ponia de Sov nusišypsojo. 

- Ojūs daugiau ten nebeidavote nuo to laiko? 

- Kiekvieną kartą aš jums pasakydavau. 

- O man nieko nesakes ten neisite? 

- Niekuomet. 

- Galite prisiekti? 

- Prisiekčiau, jeigu dar būčiau hugenotas, bet... 

- Bet kas? 

- Bet katalikų tikėjimas, kurio dogmų aš dabar mokausi, sako, 
kad prisiekinėti negalima. 

- Klasčius! - tarė ponia de Sov, purtydama galvą. 

- Dabar jūsų eilė, Šarlote, - kreipėsi į ją Henrikas, - ar jūs man 
atsakytumėte įvisus klausimus, jeigu aš imčiau klausinėti? 

- Be jokios abejonės, - atsakė jaunoji moteris. - Aš neturiu ko 
nuo jūsų slėpti. 

- Paaiškinkite man, Šarlote, - tarė karalius, - kodėl po tokio 
nepalaužiamo priešinimosi prieš mano vedybas, jūs ėmėte su 
manimi elgtis nebe taip Žiauriai, nors aš esu tik nerangus 
bearnietis, juokingas provincialas ir neturtingas karalius, neturįs 
iš ko išlaikyti blizgančių net savo karūnos brangenybių? 

- Henrikai, - atsakė Šarlotė, - jūs norite, kad aš įminčiau mislę, 
kurios jau tris tūkstančius metų neįmena visų šalių išminčiai! 
Henrikai, niekada neklauskite moters, kodėl ji jus myli, 
pasitenkinkite paklausęs: “Ar myli mane?" 

- Ar mylite mane, Šarlote? - paklausė Henrikas. 

- Myliu, - atsakė ponia de Sov, žavingai šypsodamasi ir 
tiesdama ranką myiimajam. 

Henrikas suspaudė šitą rankutę. 

- O jeigu, - tarė jis, - jeigu aš įminčiau tą mįslę, kurią veltui 
bando įminti filosofai jau tris tūkstančius metų, bent kiek tai liečia 
jus, Šarlote? 

Ponia de Sov paraudo. 

- Jūs mane mylite, - kalbėjo toliau Henrikas - taigi man nėra ko 
daugiau prašyti ir aš save laikau laimingiausiu žmogumi 
pasaulyje. Bet jūs žinote, kad laimei visuomet ko nors stinga. Net 
rojuje būdamas, Adomas nesijautė visiškai laimingas ir atsikando 
to pragaištingo obuolio, nuo kurio mus visus kamuoja smalsumas, 
ir dabar kiekvienas Žmogus praleidžia savo gyvenimą, ieškodamas 
ko nors nežinoma. Pasakykite man, meilute, padėkite sužinoti 
tiesą: ar pradžioje ne Katerina įsakė jums mane mylėti? 

- Henrikai, - tarė ponia de Sov, - kalbėkite tyliau, jeigu kalbate 
apie karalienę motiną. 

- O, kadaise man tikrai reikėdavo ja nepasitikėti, - tarė 
Henrikas taip laisvai ir su tokiu pasitikėjimu, kad apgavo net ponią 
de Sov, - mes nesutardavome su ta gerąja motina, bet dabar, kai 
esu jos čukters vyras... 

- Ponios Margaritos vyras! - tarė Šarlotė ir paraudo iš pavydo. 

- Dabar jūs kalbėkite tyliau! - perspėjo Henrikas. - Šiuo metu, 
kai aš esu jos dukters vyras, mudu su Katerina geriausi draugai 


196 


pasaulyje. Ko iš manęs norėta? Atrodo, vien to, kad pasidaryčiau 
katalikas. Na, mane palietė malonė, ir šventojo Baliramiejaus 
užtarimu aš atsiverčiau. Dabar mes gyvename šeimoje kaip tikri 
broliai, kaip geri krikščionys. 

- O karalienė Margarita? 

- Karalienė Margarita? - pakartojo Henrikas. - Na, ji yra ryšys. 
jungiąs mus visus. į 

- Bet jūs man sakėte, Henrikai, kad Navaros karalienė, 
atsilygindama už mano pasiaukojimą, su manimi pasielgusi 
kilniai. Jeigu jūs kalbėjote tiesą, jeigu jos kilnumas, už kurį aš 
labai dėkinga, buvo tikras. tai ji tėra sąlyginis ryšys, lengvai 
nutraukiamas. Taigi jūs negalite pasitikėti to ryšio tvirtumu, nes 
savo tariamuoju artumu karalienei jūs nieko neapgavote. 

- Tačiau už šito siūlelio aš laikausi jau tris mėnesius. 

- Vadinasi, Henrikai, - sušuko ponia de Sov, - jūs mane 
apgaudinėjate, vadinasi, ponia Margarita tikrai yra jūsų žmona. 

Henrikas nusišypsojo. 

- Žinote, Henrikai, - tarė ponia de Sov, - toji jūsų šypsena mane 
varo iš proto, dėl jos mane kartais ima nors išdraskyti jums akis, 
nors jūs ir karalius. 

- Vadinasi, - tarė Henrikas, - man kartais pavyksta kitus įtikinti 
tuo tariamuoju artumu, jeigu net jus kartais ima noras išdraskyti 
man akis, nors aš ir karalius, - vadinasi, ir jūs tuo artumu tikite! 

- Henrikai, Henrikai, - tarė ponia de Sov. - Man rodos, kad nė 
Dievas nežino, ką jūs galvojate. 

- Aš galvoju, meilute, - ėmė kalbėti Henrikas, - kad iš pradžių 
Katerina liepė jums mane pamilti, o jūsų širdyje tik daug vėliau 
prabilo tas jausmas; o dabar, kai kalba tie abu balsai, jūs klausote 
tik savo širdies. Aš taip pat myliu jus visa siela ir dėl to, net 
turėdamas kokių paslapčių, jums jų neatskleidžiu, bijodamas jus 
sukompromituoti... nes karalienės draugiškumas nepastovus, - tai 
uošvės draugiškumas. 

Šarlotė visiškai ne tą norėjo išgirsti; kiekvieną kartą, kai tik ji 
norėdavo įžvelgti į savo mylimojo širdies gelmes, jai atrodydavo, 
kad tanki uždanga nusileisdavo tarp jų ir virsdavo tikra siena, 
skiriančia juos vieną nuo antro. Išgirdusi tokį atsakymą, ji pajuto, 
kaip jos akys paplūdo ašaromis, o kadangi tuo laiku kaip tik 
išmušė dešimt, ji tarė jam: 

- Laikas man pailsėti, nes rytoj aš labai anksti turiu būti pas 
karalienę motiną. 

- Tai šį vakarą jūs išvejate mane, meilute? - paklausė Henrikas. 

- Henrikai, man taip liūdna... O kai aš lindna, tai jums 
pasirodysiu nuobodi, ir jūs liausitės mane mylėjęs. Matote pats, 
kal jums geriau išeiti. | 

- Tebūnie taip, - tarė Henrikas, - išeisiu, jeigu jūs reikalaujate, 
tuk, po perkūnais, jūs suteiksite man malonę pabūti tol, kol 
atliksite savo naktinį tualetą. 

- Bet ar jūs nepriversite laukti karalienės Margaritos čia 
gaišdamas? 

- Šariote, - rimtai atšovė jai Henrikas, - mūsų buvo sutarta 
niekad nekalbėti apie Navaros karalienę, o šį vakarą, rodos, mes 
kalbėjome tik apie ją. | 

Ponia de Sov atsiduso ir priėjusi atsisėdo priešais tualetinį 
staliuką. Henrikas paėmė kėdę, pastatė ją šalia mylimosios krėslo, 
priklaupė ant jos vienu keliu, ranka pasirėmė atlošo ir ėmė 
juokauti: 

- Na, mano mažyte Šarlote, štai aš ir pamatysiu, kaip jūs 
gražinatės, ir, ką bekalbėtumėte, gražinatės dėi manęs. Dieve 
mano! Kiek čia įvairių daiktelių, kvepalų buteliukų, pudros 
maišelių, fiakonėlių, s 

- Atrodo daug, - atsiduso Šarlotė, - tačiau vis dar per maža, nes 
ir naudodamasi visu tuo aš dar neišgaliu viena viešpatauti jūsų 
didenybės širdyje. | 

- Na, nepradėkime vėl politikuoti, - tarė Henrikas. - Kas čia per 
teptukas, toks plonytis, švelnutis? Ar tik jis ne mano deivės 
antakiams tepti? | 

- Taip, jūsų didenybe, - atsakė šypsodamasi ponia de Sov, - jūs 
tspėjote iš pirmo žvilgsnio. 

- O tas dramblio kaulo grėbliukas? 

- Sklastymui perskirti. 

- O toji daili sidabrinė dėžutė, raižytu dangteliu? 

- Tai Renė atsiuntė savo garsųjį tepalą, kurį jis seniai jau man 
pažadėjo lūpoms sušvelninti, nors jūsų didenybei ir taip jos kartais 
atrodo gana švelnios. 

Tarsi norėdamas patvirtinti tai, ką pasakė žavingoji moteris, 
tuoj pralinksmėjusi, kai tik įžengė į įprasto koketiškumo sritį, 
Henrikas prispaudė savo lūpas prie baronienės lūpų, kurias ji tik 
ką taip atidžiai apžiūrinėjo veidrodyje. 

Šarlotė ištiesė ranką į dėžutę, apie kurią buvo kalbėjusi, matyt, 
norėdama parodyti Henrikui, kaip vartojamas tas raudonas 
tepalas, bet tą akimirksnį į prieškambario duris kažkas pabeldė, 
tr abu įsimylėjusieji krūptelėjo. | 

- Kažkas beldžiasi, ponia, - tarė Dariolė, įkišusi pro užuolaidą 
galvą. 

- Paklausk kas ir sugrįžk, - paliepė ponia de Sov. 

Henrikas ir Šarlotė neramiai pažvelgė vienas į antrą; karaliui 
šovė į galvą mintis pasislėpti koplytėlėje, kurioje ne kartą buvo 
radęs prieglobstį, bet vėl pasirodė Dariolė. 

- Ponia, - tarė ji, - tai parfumerininkas, metras Renė. 

Išgirdęs tą vardą, Henrikas suraukė antakius ir nejučia kietai 
sučiaupė lūpas. 

- Jeigu norite, aš jo neįleisiu, - pasiūlė Šarlotė. 

- Ne ne! - tarė Henrikas. - Metras Renė niekada nedaro nieko, 
pirmiau gerai neapgalvojęs; jeigu jis eina pas jus, vadinasi, turi 
pagrindo eiti. 

- Tai gal jūs pasislėptumėte? 

- Nedarysiu to, nes metras Renė žino viską; jis žino, kad aš čia. 

- Bet ar jūsų didenybei nebus nemalonu su juo susitikti? 

- Man? - tarė Henrikas prisiversdamas. Nors jis puikiai 
tvardėsi, tačiau negalėjo visiškai nuslėpti, kaip jam tai nemalonu. 
- Nėmaž. Tiesa, mūsų santykiai buvo šalti, bet nuo šv. 
Baltramiejaus vakaro mes suartėjome. 

- Įveskite! - liepė ponia de Sov Dariolei. 

Nėtrukus įėjo Renė ir vienu žvilgsniu apmetė visą kambarį. 

Ponia de Sov tebesėdėjo prieš tualetinį staliuką. 

Henrikas buvo sugrįžęs į savo senąją vietą - ant kušetės. 

Šarlotė sėdėjo šviesoje, Henrikas šešėlyje. 

- Ponia, - tarė Renė pagarbiai, bet nė kiek nesivaržydamas, - aš 
atėjau jūsų atsiprašyti. 

- Dėl ko gi, Renė? - paklausė ponia de Sov tuo nuolaidžiu tonu, 
kuriuo gražuolės kreipiasi į savo tiekėjus, besistengiančius jas 
padaryti dar gražesnėmis. 

 - Dėl to, kad jau seniai pažadėjau pagaminti ką nors nauja 
šitoms žavingoms lūputėms, bet... 

- Bet savo pažadą išpildėte tik šiandien, ar ne? - tarė Šarlotė. 

- Šiandien? - pakartojo Renė. 

- Taip, tik šiandien, tai yra šį vakarą, aš gavau jūsų atsiųstą 
dėžutę. 

- Ak, iš tikrųjų, - tarė Renė, su kažkokia keista išraiška 
žiūrėdamas į mažą tepalo dėžutę, stovinčią ant ponios de Sav stalo 
ir visai panašią į tas, kurios buvo jo krautuvėje. 

- Aš taip ir spėjau! - sumurmėjo jis. - Ar jūs jau naudojote tą 
tepalą? 

- Dar ne, buvau jį bebandanti, bet tuo metu jūs įėjote. 

Renė veide atsispindėjo susimąstymas, nepasprukęs nuo 
Henriko akių, kurioms, beje, maža kas likdavo nepastebėta. 

- Na, kas gl jums, Renė? - paklausė karalius. 

- Nieko, - tarė parfumerininkas, - aš tik nuolankiai laukiu, kad 
"prieš atsisveikindamas ponią baronienę išgirsčiau ką nors iš jūsų 


- Na jau! - nusišypsojo Henrikas. - Argi jums reikia dar sakyti, 
kad man visuomet malonu jus matyti? 

Renė apsidairė, apėjo kambarį, tarsi norėdamas akimis ištirti 
visas duris ir sienų kilimus, paskui atsistojo taip, kad galėtų kartu 
matyti ir ponią de Sov, ir Henriką. 

- Aš to nežinojau, - tarė jis. 

Nuostabus instinktas, tartum koks šeštasis pojūtis, kuris 
nurodinėjo Henrikui kelią pirmojoje jo gyvenimo pusėje tarp visų 
pavojų, įspėjo jį ir dabar, kad parfumerininko sieloje vyksta kažkas 
nepaprasta, panašu į vidinę kovą; jis atsigręžė į florencijietį ir, 
pasiliidtamas šešėlyje, tuo tarpu, kai Renė veidas buvo apšviestas, 
paklausė: 


- Kodėl jūs atėjote taip vėlai? 

- Nejaugi aš sutrukdžiau jūsų didenybei? - paklausė 
parfurmnerininkas, pasitraukdamas atgal. 

- Ne, tik aš norėčiau žinoti vieną dalyką. 

- Kokį, įūsų didenybe? 

- Ar jūs tikėjotės mane čia rasti? 

- Buvau tuo tikras. 

- Tai jūs manęs ieškojote? 

- Bent csu laimingas, jus čia sutikęs. 

- Jūs turite man kažką pasakyti? - spyrė jį Henrikas. 

- Galbūt, jūsų didenybe, - atsakė Renė. 

Šarlotė paraudo; ji bijojo, kad parfumerininkas, atrodo, norįs 
kažką svarbaus atskleisti, neužsimintų apie jos ankstyvesnį elgesį 
su Henriku; dėdamasi, kad užsiėmusi savo tualetu nieko 
negirdėjo, ji atidarė tepalo dėžutę ir šūktelėjo, tuo pertraukdama 

pokalbį 


jų 

- O Renė, įūs puikus žmogus! Kokia nuostabi spalva, o kad 
esaie čia pat, tai aš jus pagerbdama tuojau išbandysiu jūsų naująjį 
gaminį. 

Ji pačmė dėžutę ir piršto galiuku brūkštelėjo per rožinę masę, 
norėdama pasitepti ja lūpas. 

Renė sudrebėjo. 

Baronienė šypsodamasi pakėlė prie burnos nudažytą pirštą. 

Renė išblyško. 

Henrikas, tebesėdėdamas šešėlyje, savo godžiu, atidžiu 
žvilgsniu pastebėjo de Sov judesį ir Renė krūptelėjimą 

Šarlotei reikėjo tik truputį aukščiau kilstelėti ranką, ir fi jau 
būtų palietusi lūpas, bet Renė pagriebė jos ranką tą pačią 
akimirką, kai atsistojo Henrikas, norėdamas padaryti tą patį 

Henrikas tylomis vėl atsisėdo. 

- Ponia, palaukite, - tarė jai Renė, kažkaip 
nusišypsojęs, - šito tepalo nereikėtų vartoti be tam tikrų 
nurodymų. 

- O kas man duos tuos nurodymus? 

- Aš. 

- Kada? 

- Tuojau, kai tik baigsiu pasikalbėjimą su jo didenybe Navaros 
karaliumi. 

Šarlotė išplėtė akis, nesuprasdama paslaptingos abiejų vyrų 
kalbos; ji taip ir paliko sėdėti, vienoje rankoje laikydama dėžiię 
tepalo ir žiūrėdama į raudonais dažais išteptą kitos rankos 
pirščiuką. 

Henrikas atsistojo ir, skatinamas kažkokios minties, kuri, kaip 
ir visos jaunojo karaliaus mintys, turėjo dvejopą prasmę - vieną 
lengvai nuvokiamą, o kitą slaptą, - paėmė Šarlotės ranką ir pakėlė 
prie lūpų, lyg norėdamas pabučiuoti karminu nudažytą pirštelį. 

- Vieną minutę, - skubiai tarė Renė, - vieną minutę! Teikitės. 
ponia, nuplauti savo gražiąsias rankuteės štai šiuo neapolišku 
muilu, kurį aš buvau pamiršęs atsiųsti jums kartu su tepak:, o 
dabar turiu garbę įteikti pais. 

Ištraukęs iš sidabruoto įpakavimo plytelę žalsvos spalvos 
muilo, Renė įdėjo jį į sidabrinį paauksuotą dubenį, užpytė 
vandeniu ir, priklaupęs ant vieno kelio, pakišo poniai de Sov. 

- Žinote, Renė, aš jūsų negaliu pažinti! - tarė Henrikas. - Savo 
galantiškumu jūs pralenkiate visus dvaro mergininkus! 

- O, koks malonus kvapas! - sušuko Šarlotė, trindama savo 
dailias rankeles perlamutrinėmis kvapaus muilo putomis. 

Renė sąžiningai atliko paslaugaus kavalieriaus pareigas ir 
padavė poniai de Sov ploną drobės servetėlę, kuria ji nusišiuostė 
rankas 


- Dabar, monsinjore, - kreipėsi frorencijietis į Henriką, - galite 


padaryti, ką norėjote. 
Padavusi ranką Henrikui, kuris ją pabučiavo, Šarlotė pasisuko, 

"norėdama išklausyti, ką sakys Renė, o Navaros karalius vėl 


Fiorencijietis, atrodo, sukaupė visą savo ryžtą ir pasisuko į 
Henriką. 


XXII + JŪS BŪSITE KARALIUS 


'- Jūsų didenybe, - tarė Renė Henrikui, - aš noriu su jumis 
pakalhti apie vieną dalyką, kuriuo jau seniai domiuosi. 
 - Apie kvepalus? - nusišypsojo Henrikas. 

- Taip... apie kvepalus! - atsakė Renė, savotišku judesiu 
palydėdamas tuos žodžius. 

- Ka!bėkite, aš klausau, nes tas klausimas visuomet mane labai 
domino. į 

Renė pažvelgė į Henriką, bandydamas suprasti ne tik jo 
žodžius, bet įskaityti ir jo mintis, tačiau pamatęs, kad tai 
neįmanoma, kalbėjo toliau: 

- Iš Florencijos atvyko mano draugas, kuris daug dirba 
astrologijos srityje. 

- Taip. - -petraukė jį Henrikas, - aš žinau, kad tai visų 
florencijiečių aistra. 

- Bendradarbiaudamas su protingiausiais Europos 
mokslininkais, jis sustatė žymiausių Europos didikų horoskopus. 

- Štai kaip! - ištarė Henrikas. | 

- Kadangi Burbonų dinastija stovi visų kitų įžymių giminių 
priešaky, nes ji kilusi iš grafo Klermono, penktojo šv. Liudviko 
sūnaus, tai jūsų didenybė galite būti tikras, kad nebuvo pamirštas 
ir jūsų horoskopas. | 

Henrikas ėmė klausyti dar atidžiau. 

- O jūs atsimenate tą horoskopą? - paklausė Henrikas, 
stengd+masis nusišypsoti kaip galima abejingiau. 

- O, taip, - ištarė Renė, linktelėdamas galva, - jūsų horoskopas 
ne iš tų, kad jį galima būtų pamiršti. | 

- Štai kaip! - ironiškai atsiliepė Henrikas. 

- Taip. Pagal to horoskopo lėmimus, jūsų didenybės laukia 
nepaprasta dalia. 

Jaunojo princo akys savaime blykstelėjo, bet tučtuojau užgeso, 
pridengtos abejingumo debesiu. 

- Visi tie italų pranašai - pataikūnai, - atsakė Henrikas, - o jeigu 
pataikūnas, tai ir melagis. Vienas iš jų išpranašavo, kad aš 
vadovausiu armijoms! Ašl.. 

Ir jis nusikvatojo. Tačiau stebėtojas, mažiau susirūpinęs savo 
reikalais negu Renė, būtų tame juoke nugirdęs kažką nenuoširdu. 

- Jūsų didenybe, - šaliai pastebėjo Renė, - horoskopas sako kai 
ką daugiau. 

- Gal vadovaudamas vienai iš tų armijų aš laimėsiu kautynes? 

- Dar geriau. 

- Na, aš būsiu užkariautojas. 

- Jūsų didenybė būsite karalius. 

- Po perkūmnais! Argi aš juo nesu dabar? - tarė Henrikas, 
stengdamasis nuraminti smarkiai plakančią širdį. 

- Jūsų didenybe, mano draugas žino, ką žada: jūs ne tik būsite 
karalius, bet ir karaliausite. 

- Matyt, jūsų draugui reikia dešimties auksinių ekiu, ar ne, 
Renė? - paklausė Henrikas tuo pačiu pajuokiamu tonu. - Juk 
tokia pranašystė, ypač šiuo metu, labai glosto savimeilę! Na, Renė, 
kadangi aš nesu turtingas, tai penkis ekiu duosiu jūsų draugui 
tuojau, o kitus tada, kai pranašystė išsipildys. 

- Jūsų didenybe, - priminė jam ponia de Sov, - neužmirškite, 
kad jau turite įsipareigojimą Dariolės atžvilgiu. todėl 
nesišvaistykite pažadais. 

- Ponia, aš tikiuos, kad tuomet su manimi bus ir elgiamasi kaip 
su karaliumi: jeigu aš įvykdysiu nors pusę to, ką pažadėjau, tai visi 
bus labai patenkinti, - atsakė Henrikas. | 

- Jūsų didenybe, - tarė Renė, - aš kalbu toliau. 

- O, tai dar ne viskas? - nustebo Henrikas. - Gerai, jeigu būsiu 
imperatorius - moku dvigubai. 

- Kartoju: mano draugas atvyko iš Florencijos su tuo 
horoskopu, patikrino jį Paryžiuje ir gavo tą patį rezultatą; po to jis 
patikėjo man vieną paslaptį. 

- Paslaptį, svarbią jo didenybei? - greit paklausė Šarlotė. 

- Aš manau, - atsakė florencijietis. 

“Jis renkasi žodžius, - pagalvojo Henrikas, niekuc 
nepadėdamas parfumerininkui, - atrodo, kad tą dalyką pasakyti 
gana sunku". 

- Tai kalbėkite, - paragino jį ponia de Sov, - kas yra? 

* Jis kalbėjo, - tarė florencijietis, pasverdamas kiekvieną savo 
žodį, - apie tuos visus nuodijimų gandus, kurie pastaruoju laiku 
buvo pasklidę rūmuose. 

Navaros karaliaus šnervės kiek išsiplėtė, ir tai buvo vienintelis 
ženklas, rodąs, su kokiu augančiu susidomėjimu jis sekė staigų 
pasikalbėjimc posūkį. 

- O jūsų draugas iš Florencijos žino ką nors apie tuos 
nuodijimus? - pasiteiravo Henrikas. | 

- Taip, įūsų didenybe. 

- Kodėl jūs patikite man svetimą paslaptį, ypač kai ji tokia 
svarbi? - paklausė Henrikas lyg niekur nieko, kaip begalėdamas 
paprastesniu tonu. 

- Tas draugas nori prašyti įūsų didenybę patarimo. 

- Mane? 

- Kas čia nuostabaus, jūsų didenybe? Prisiminkite seną kareivį, 
dalyvavusį Akcijaus! mūšyje: jis dėl kažko bylinėjosi ir klausė 
patarimo imperaiorių Augustą. 

- Augustas buvo advokatas, o aš ne. 

- Kai mano draugas patikėjo man šitą paslaptį, jūsų didenybė 
dar priklausėte kalvinistų partijai, buvote jos pirmoji galva, o 
princas Kondė - antroji. 

- Ir kas toliau? - paklausė Henrikas. 

- Tas draugas tikėjosi, jog jūs, panaudojęs savo galingą įtaką, 
paveiksite princą de Kondė, kad jis nekeršiautų mano draugui. 

- Kalbėkile aiškiau, Renė, įeigu norite, kad aš ką nors 
suprasčiau, - tarė Henrikas savo įprasia išraiška ir tokiu pat 
balsu. 

| - Jūsų didenybė suprasite iš pirmo žodžio: mano draugas 
smulkiai žino, kaip buvo mėginia nunuodyti princą. 

- Argi buvo mėginta nunuodyti princą de Kondė? - paklausė 
Henrikas, puikiai suvaidindamas nustebusį. - Tikrai? Kada tai 
buvo? 

Renė atidžiai pažiūrėjo į karalių ir trumpai atsakė: 

- Prieš savaile. 

- Koks nors jo priešas? - paklausė karalius. 

- Taip, - aisakė Renė, - priešas, kurį jūsų didenybė pažįsta ir 
kuris jus pažįsta. | 

- Tiesa, rodos, kažką girdėjau apie tai, - tarė Henrikas, - bet 
nežinau smulkmenų, kurias, anot jūsų, nori man atskleisti tas 


- Taip. Princui de Kondė buvo perduotas kvepiantis obuolys, 


'Akcijaus mūšyje (31 m. prieš ne.) Oktavianas (jo garbės 
titulas Augustas) nugalėjo Antonijų ir Kleopatrą. 

tačiau, laimė, tuo metu pas jį buvo jo gydytojas. Jis paėmė iš 
pasiuntinio rankų obuolį ir pauostė, norėdamas iš kvapo nustatyti 
jo kokybę. Po dviejų dienų gydytojo veide atsirado gangrenozinis 
patinimas su kraujo išsiliejimu po oda, paskui atsivėrė opa, 
suėdusi jam visą veidą; taip jis užmokėjo už savo pasiaukojimą 
arba neatsargumą. | 

- Deja, aš jau pusiau katalikas, - atsakė Henrikas, - todėl 
princui Kondė nebegaliu turėti jokios įtakos; taigi ir jūsų draugas 
veltui kreiptųsi į mane. 

- Jūsų didenybė galėtumėt labai padėti mano draugui, 
panaudodamas savo įtaką ne tik princui Kondė, bet ir princui 
Porsianui, nunuodyto Porsiano broliui. 

- Žinote, Renė, - tarė Šarlotė, - nuo jūsų istorijų kūnas 
pagaugais eina! Jūsų prašymas labai ne laiku. Jau vėlu, o jūs 
šnekaie vis apie numirėlius. Jau verčiau jūsų kvepalais užsiimti. 

Ir Šarlotė vėl ištiesė ranką į tepalo dėžutę. 

- Ponia, - tarė Renė, - prieš jį vartodama, paklausykite, kaip 
blogi žmonės gali panaudoti tokius dalykus piktam. 

- Iš tikrųjų, Renė, - tarė baronienė, - šį vakarą jūs kalbate tik 
apie mirtį, lyg per šermenis. 

Henrikas paniuro, bet, supratęs, kad Renė siekia kažkokio 
tikslo, kurio jis pats dar neatspėjo, pasiryžo iki galo tęsti tą 
pasikalbėjimą, sužadinusį jam tokių skaudžių atsiminimų. 

- Jūs žinote ir princo Porsiano nunuodijimo smulkmenas? - 
tarė jis. 

- Taip, - patvirtino Renė. - Buvo žinoma, kad jis per naktis 
negesindavo lempos prie savo lovos; tad buvo užnuodyta jos alyva, 
ir jis užduso nuo smalkių. 

Henrikas sugniaužė drėgnas nuo prakaito rankas. 

- Vadinasi, tas, kurį jūs vadinate savo draugu, žino ne tik to 
nunuodijimo smulkmenas, bet ir patį nuodytoją? - tyliai paklausė 
jis. 

- Taip, todėl žudikas norėjo žinoti, ar jūs galėtumėte išgauti iš 
princo de Porsiano atleidimą už jo brolio nužudymą? 

- Deja, būdamas dar pusiau hugenotas, aš niekuo negaliu 
paveikti princą de Porsianą: jūsų draugas nieko nelaimėtų, 
kreipdamasis į mane, - atsakė Henrikas. 

- Bet kaip jums atrodo, ką mano princas de Kondė ir princas 
de Porsianas? 

- Iš kur aš galiu žinoti jų sumanymus? Juk Dievas man 
nesuteikė dovanos skaityti kitų širdyse. 

- Jūsų didenybė galite paklausti pats save, - ramiai tarė 
florencijietis. » Ar jūsų gyvenime nėra kokio niūraus įvykio, pagal 
kurį būtų galima išbandyti jūsų gailestingumą, skaudaus įvykio, 
iš kurio galima būtų spręsti apie jūsų atlaidumą? 

Tuos žodžius jis ištarė tokiu keistu balsu, kad net Šarlotė 
sudrebėjo: užuomina buvo tokia aiški ir suprantama, kad jaunoji 
moteris nusisuko, norėdama paslėpti savo nuoraudį ir kartu 
išvengti Henriko akių. 

Henrikas didelėmis valios pastangomis susivaldė; florencijiečiui 
kalbant, grėsmingai apsiniaukusi jo kakta vėl nusigiedrijo, taurus 
sūniškas skausmas, spaudęs jo širdį, sušvelnėjo, karalius tartum 
"pasinėrė atsiminimuose. 

- Niūraus įvykio mano gyvenime... - pakartojo jis. - Ne, Renė, 
iš savo jaunystės aš prisimenu tik visokias kvailystes ir 
nerūpestingumą, susijusius su didesniais ar mažesniais 
nemalonumais, kuriuos užkrauna mūsų prigimties poreikiai arba 
išbandymui atsiunčia Dievas. 

Renė taip pat susivaldė, tik atidžiai žvilgčiojo čia į Henriką, čia 
į Šarlotę, lyg norėdamas pirmąjį paraginti, o antrąją sulaikyti, nes 
stengdamasi nuslėpti sumišimą, kurį jai sukėlė tes 
pasikalbėjimas, Šarlotė vėl prisėdo prie savo tualetinio staliuko ir 
ištiesė ranką į dėžutę su tepalu. 

- Na, o jeigu jūs būtumėte princo de Porsiano brolis ar princo 
de Kondė sūnus ir jeigu kas būtų nunuodijęs jūsų brolį ar nužudęs 
tėvą... 

Šarlotė tyliai šūktelėjo ir pakėlė ranką, vėl ruošdamasi tepti 
lūpas. Renė matė jos judesį, bet šį kartą jis nesulaikė jos. nei 
žodžiais, nei mostu, tik sušuko: $ 

- Dėl Dievo, jūsų didenybe, atsakykite! Ką darytumėte, 
būdamas jų vietoje? | | 

Henrikas susikaupė, drebančia ranka nubraukė šaltu prakaitu 
aprasojusią kaktą, paskui atsistojo, išsitiesė visu savo ūgiu ir 
visiškoje tyloje, nes Renė ir Šarlotė net kvapą sulaikė, ištarė: 

- Jeigu būčiau jų vietoje ir tikrai žinočiau būsiąs karalius, tai 
yra atstovausiąs žemėje Dievui, tai pasielgčiau kaip Dievas - 
atleisčiau. 

- Ponia, - sušuko Renė, ištraukdamas iš as de Sov rankų 
tepalą, - ponia, grąžinkite man tą dėžutę! Aš matau, kad mano 
mokinys suklydo, ją jums atnešdamas: rytoj atsiųsiu kitą. 

XXIII + NAUJAI ATSIVERTĘS 


Rytojaus dieną Sen Žermeno miške buvo ruošiama medžioklė 
su skalikais. 

Henrikas buvo liepęs aštuntai valandai jam paruošti - 
pabalnoti ir pažaboti - nedidelį bearnišką arkliuką, kurį jis buvo 
nutaręs padovanoti poniai de Sov, bet iš pradžių norėjo išbandyti 
pats. Be ketvirčio aštuntą žirgas stovėjo kieme. Mušant aštuntą, 
Henrikas nusileido į kiemą. 

Stiprus ir karštas arklys, nors ir nedidukas, purtė karčius ir 
daužė kanopomis kiemo veją. Oras buvo atvėsęs, žemę dengė 
lengvas pašalas. 

Henrikas buvo beeinąs per kiemą prie arklidžių, kur jo laukė 
su žirgu arklininkas, bet tuo metu vienas šveicarų kareivis, stovįs 
sargyboje prie durų. pasveikino jį ginklu tardamas: 

- Te Dievas saugo jo didenybę Navaros karalių! 

Išgirdęs tokį linkėjimą, o ypač jį ištarusį balsą, BcamtEE su- 
drebėjo. 

Jis atsigręžė ir žengė žingsnį atgal. 

- De Mui! - sumurmėjo jis. 

- Taip, de Mui. 

- Ko jūs čia atėjote? 

- Pas jus. 

- Ko jūs iš manęs norite? 

- Man reikia pasikalbėti su jūsų didenybe. 

- Nelaimingasis, - tarė karalius, prieidamas arčiau, - ar tu 
nežinai. kad rizikuoji savo galva? 

- Žinau. 

- Ir vis dėlto? 

- Ir vis dėlto aš čia. 

Henrikas truputį išblyško, suprasdamas, kad tas pats pavo- 
jus gresia tiek jaunam karštuoliui, tiek jam pačiam. Todėl jis 
neramiai apsidairė ir vėl pasitraukė nuo jo taip pat skubiai kaip 
pirma. 

Jis pastebėjo prie lango Alansono kunigaikštį ir tuojau pakeitė 
savo elžesį; paėmė iš sargyboje stovinčio de Mui muškietą ir, 
tartum ją apžiūrinėdamas, tarė: | 

- De Mui, be abejonės, kokia nors svarbi priežastis pastūmėjo 
Jus tiesiai į liūto nasrus? 

- Žinoma. Jau visą savaitę aš jūsų tykau, bet tik vakar 
sužinojau, kad jūsų didenybė prajodinės šį rytą arklį ir todėl 

stojau į sargybą prie Luvro durų. 

- Bet kaip jūs gavote šiuos drabužius? 

- Kuopos vadas protestantas mano draugas. 

- Štai jūsų muškieta, stovėkite vėl kaip sargybinis. Mus seka. 
Grįždamas aš stengsiuos su jumis pasikalbėti, bet jeigu 
neužkalbinsiu, tai nestabdykite manęs. Sudie. 

De Mui vėl pradėjo žingsniuoti pirmyn ir atgal, o Henrikas 
nuėjo prie arklio. 

- Kas čia tas gražus gyvulėlis? - paklausė pro langą Alansonc 
kunigaikštis. 

- Žirgelis, kurį turiu šį rytą išbandyti, - atsakė Henrikas. 

- Bet juk tas arklys ne vyrui! 

- Jis ir skirtas vienai gražiai damai. 

- Pasisaugokite, Henrikai, nes išduosite paslaptį: juk tą 
gražuolę mes pamatysime medžioklėje; jeigu neaišku, kieno jūs 
riteris, tai bent bus aišku, kieno ginklanešys. 

- Na ne, nieko jūs nesužinosite, - atsakė Henrikas lyg niekur 
nieko, - toji dama negalės šiandien joti: ji rimtai sunegalavo. 

Ir jis užšoko ant žirgo. 

- Vargšė ponia de Sov! - nusijuokė Alansono kunigaikštis. 

- Fransua, Fransua, štai dabar jūs išdavikas! 

- O kas gi jai yra, tai gražutei Šarlotei? - susirūpino Alansono 
kunigaikštis. 

- Kad aš gerai nė nežinau, - tarė Henrikas, leisdamas žirgą 
lengvais šuoliais ir sukdamas ratą, kaip jodykloje, - Dariolė sakė, 
kad ji skundėsi baisiais galvos skausmais, kažkokiu viso kūno 
sustingimu, žodžiu - bendru nusilpimu. 

- Ir jos liga jums nesutrukdys joti su mumis? - paklausė 
kunigaikštis. 

- Kodėlgi? - tarė Henrikas. - Jūs šešis kad aš beprotiškai 
mėgstu medžioklę su skalikais, ir jokios aplinkybės manęs 
nepriverstų ją praleisti. 

- Tačiau šią reikės praleisti, Henrikai, - tarė kunigaikštis po to, 
kai nusigręžęs pasikalbėjo su kažkuo, stovėjusiu kambario gilu- 
moje ir Henrikui nematomu, - nes jo didenybė man ką tik atsiuntė 
pasakyti, kad medžioklė neįvyks. 

- Tai gražiausia! - šūktelėjo Henrikas, dėdamasis be galo 
nusivylęs. - Kodėlgi? 

- Atrodo, kad gauti labai svarbūs laiškai iš kunigaikščio de 
Nevero. Dabar karalius, karalienė motina ir mano brolis Anžu 
kunigaikštis suėjo pasitarti. 

“Aha! Nejaugi būtų gauta kokių naujienų iš Lenkijos?" - 
pagalvojo Henrikas. 

Paskui balsu tarė: | 

- Jeigu taip, nėra man ko čia ilgiau jodinėti: šiandien labai 
slidu, galiu nusisukti sprandą. Iki pasimatymo, brolau! 

Prajodamas pro de Mui, jis sustabdė arklį ir tarė jam: 

- Drauguži, paprašyk, kad tave kas nors iš draugų pavaduotų, 
o pats padėk arklininkui nubalnoti šitą žirgą, užsidėk balną ant 
galvos ir nunešk jį pas karaliaus rūmų balnių, kad ten siuvinėtojas 
pabaigitų tuos papuošalus, kurių nespėjo išsiuvinėti šiai dienai. 
Paskui ateisi pas mane ir perduosi jo atsakymą. 

De Mui paskubėjo vykdyti jo įsakymą, nes Alansono 
kunigaikštis jau buvo nuėjęs nuo lango: matyt, jam kilo koks 
įtarimas. 

Iš tikrųjų, vos tik de Mui išėjo pro vartelius, pasirodė Alansono 
kunigaikštis. De Mui vietoje jau stovėjo tikras šveicaras. 

Kunigaikštis labai atidžiai pažiūrėjo į naująjį sargybinį, paskui 
atsigręžė į Henriką ir paklausė: 

- Juk ne su šiuo kareiviu jūs ką tik kalbėjotės, tiesa, brolau? 

- Tai buvo vienas iš mano dvariškių, kurį įstačiau į šveicarus; 
aš jį pasiunčiau atlikti vieną darbą, ir jis nuėjo. 

- A! - ištarė kunigaikštis, tartum pasitenkindamas tokiu 
atsakymu. - Kaip gyvuoja Margarita? 

- Aš tuoj eisiu pas ją ir pasiteirausiu. 

- Tai jūs dar nuo vakar dienos jos nematėte? 

- Ne. Šią naktį aš nuėjau pas ją apie vienuoliktą, bet Žijona 
pasakė, kad ii labai pavargusi ir jau mieganti. 

- Jūs dabar jos nerasite, ji išėjusi. 

- Taip, galimas daiktas, - pastebėjo Henrikas. - Ji ketino vykti 
į Apreiškimo vienuolyną. = 

+ Nebuvo jokios prasmės tęsti pasikalbėjimą, nes Henrikas 
atrodė pasiryžęs tik atsakinėti į klausimus. 

Taigi abu svainiai išsiskyrė: Alansono kunigaikštis pasisakė 
eisiąs parankioti politinių naujienų, o Navaros karalius grįžo į savo 
kambarius. 

Po kokių dešimties minučių jis išgirdo beldžiant. 

- Kas ten? - paklausė jis. 

- Jūsų didenybe, - aisakė de Mui balsas, - aš atnešu balniaus 
siuvinėtojo aisakymą. 

Henrikas regimai jaudindamasis įleido jaunuolį ir vėl uždarė 
duris. 

- Tai jūs, de Mui! Aš maniau, kad jūs apsigalvosite. 

- Jau trys mėnesiai, kaip aš galvoju, užtenka! - atsakė de Mui. 
- Dabar laikas veikti. 

Henrikas neramiai sujudėjo. 

- Nebijokite nieko, jūsų didenybe, mes vieni. Aš skubu, nes 
kiekviena minutė brangi. Jūsų didenybė vienu žodžiu galite mums 
sugrąžinti viską, ko dėl šių metų įvykių nustojo mūsų tikėjimas. 
Kalbėkime aiškiai, trumpai ir atvirai. 

- Aš klausau, mano narsusis de Mui, - atsakė Henrikas, 
matydamas, kad pasiaiškinimo išvengti negalima. 

- Ar tiesa, kad jūsų didenybė išsižadėjote protestantų tikėjimo? 

- Tlesa, - atsakė Henrikas. 

- Taip, bet ar tik lūpomis, ar visa širdimi? 

- Žmogus visada dėkingas Dievui, kai jis išgelbsti jam gyvybę, 
- atsakė Henrikas išsisukinėdamas, kaip visuomet elgdavosi 
panašiais atvejais, - o Dievas pirštu prikišamai apsaugojo mane 
nuo baisiausio pavojaus. 

- Jūsų didenybe, - tarė de Mui, - pripažinkite viena. 

- Ką? 

- Kad jūs tikėjimą pakeitėte ne iš įsitikinimo, bet vien 
žiūrėdamas naudos. Jūs išsižadėjote protestantizmo dėl to, kad 
karalius paliktų jus gyvą, o ne dėl to, kad Dievas jums apsaugojo 


- Kad ir kokia būtų mano atsivertimo priežastis, de Mui, - 
atsakė Henrikas, - aš vis tiek esu katalikas. 

- Taip, bet ar liksite visuomet? Pirmai progai pasitaikius atgauti 
elgesio ir sąžinės laisvę, argi jūs ja nepasinaudosite? Žinote, tokia 
proga pasitaiko dabar: La Rošelė sukilo, visas Rusijonas ir Bearnas 
laukia tik ženklo pakilti; Gijenoje girdėti šaukimas į karą. Tik 
pasakykite, kad jūs katalikas per prievartą, ir aš atsakau už jūsų 
ateitį. | 

- Karališkos kilmės bajorams niekas netaiko prievartos, 
brangusis de Mui. Ką padariau, padariau laisva valia. 

- Bet, jūsų didenybe, - tarė iaunuolis suspausta širdimi, nes 
nebuvo tikėjęsis sutikti tokį karaliaus pasipriešinimą, - argi 
nepagailvojote, kad taip darydamas jūs mus apleidžiate... mus 
išduodate? 

Henrikas paliko nepajudinamas. 

- Taip, - pakartojo de Mui, - jūs mus išduodate, nes daugelis 
mūsų, statydami į pavojų savo gyvybę, atvyko čia gelbėti jūsų 
garbės ir laisvės. Mes viską paruošėme, norėdami jums suteikti 

sostą. Girdite? Ne tik laisvę, bet ir valdžią: sostą pasirinktinai, nes 
už dviejų mėnesių jūs galėsite rinktis Navarą arba Prancūziją. 

“ - De Mui, - tarė Henrikas, prigesindamas savo žvilgsnį, kuris 
nenoromis sužėrėjo, išgirdus tokį pasiūlymą, - aš =su gyvas, esu 
katalikas, Margaritos vyras, karaliaus Karolio brolis ir gerosios 
uošvės Katerinos žentas. De Mui, susiedamas save tais įvairiopais 
ryšiais, aš ne tik apsvarsčiau, kokią rniaudą iš to turėsiu, bet 
prisiėmiau ir įsipareigojimus. 

- Bet kuo gi reikia tikėti, jūsų didenybe? - tarė de Mui. - 
Sakoma, kad jūs vedęs tik tariamai, kad širdies gilumoje jūs 
laisvas, kad Katerinos neapykanta... 

- Melas, melas!.. - gyvai nutraukė jį Bearnietis. - Drauguži, 
jums begėdiškai primelavo. Brangioji Margarita tikrai mano 
žmona, Katerina tikrai mano motina, o karalius Karolis IX tikrai 
mano gyvybės ir širdies valdovas. 

De Mui krūptelėjo, jo lūpomis nuslinko beveik niekinama 
šypsena. 

- Vadinasi, jūsų didenybe, - tarė jis, beviltiškai nuleisdamas 
rankas ir žvilgsniu bandydamas prasiskverbti į tos tamsios sielos 
gelmes, - tokį atsakymą aš ir perduosiu savo vienminčiams. Aš 
jiems pasakysiu, kad Navaros karalius tiesia ranką ir atiduoda 
širdį tiems, kurie mus žudė, pasakysiu, kad jis tapo karalienės 
motinos pataikūnu ir Morvelio draugu... 

- Brangusis de Mui, - pertraukė jį Henrikas, - karalius tuoj išeis 
iš pasitarimo, man reikia nueiti pas jį ir pasiteirauti, kodėl jis liepė 
atidėti tokį svarbų dalyką kaip medžioklę. Imkite iš manęs pavyzdį, 
drauguži, meskite politiką, grįžkite pas karalių ir priimkite 
katalikybę. 

Ir Henrikas nulydėjo, tiksliau pasakius, išstūmė į prieškambarį 
jaunuolį, kurio nustebimas ėmė virsti įniršiu. 

Kai tik Henrikas uždarė duris, de Mui nebeištvėrė ir, 
negalėdamas atkeršyti žmogui, išliejo savo pyktį ant daikto: jis 
sulamdė savo skrybėlę, trenkė ją žemėn ir ėmė mindyti lyg bulius 
matadoro skraistę. | 
 - Prisiekiu mirtimi! Koks niekšas tas princas! - sušuko jis. - 
Tegu mane čia nudeda, kad jo garbė per amžius būtų suiepta 
mano krauju! 

- Cit, pone de Mui! - nutildė jį kažkieno balsas pro praviras 
duris. - Cit, nes kas nors kitas, ne tik aš, gali jus išgirsti. 

De Mui staiga atsigręžė ir pastebėjo į apsiaustą įsisupusį 
Alansono kunigaikštį, kuris iškišo į koridorių savo išblyškusį 


211 


veidą, norėdamas įsitikinti, ar tikrai nieko daugiau ten nėra. 

- Alansono kunigaikštis! - sušuko de Mui. - Aš žuvęs! 

- Priešingai, - pašnabždomis nuramino jį princas, - galbūt jūs 
radote tai, ko ieškojote: matote, aš nenoriu, kad jus čia nužudytų, 
kaip jūs pats pageidavote. Tikėkite manimi, jūsų kraujas gali 
praversti kam nors geresniam, negu nudažyti Navaros karaliaus 
slenkstį. 

Tai pasakęs, kunigaikštis plačiai atvėrė duris, iki šiol tik 
pradarytas. 

- Šitame kambaryje gyvena du mano bajorai, - tarė 
kunigaikštis. - Čia mūsų niekas neieškos, galėsime laisvai 
pasikalbėti. Įeikite, pone. 

- Gerai, monsinjore, - tarė nustebęs sąmokslininkas. 

Jis įėjo į kambarį, ir Alansono kunigaikštis uždarė duris taip 
pat skubiai, kaip buvo padaręs ir Navaros karalius. : 

De Mui įėjo įnirtęs, nusivylęs, keikdamasis, bet šaltas ir įdėmus 
jaunojo kunigaikščio Fransua žvilgsnis pamažu paveikė hugenotų 
kapitoną kaip ledas pasigėrusį. 

- Monsinjore, - tarė jis, - jeigu aš gerai supratau, tai jūsų 
aukštybė norite man kažką pasakyti? 

- Taip, pone de Mui, - atsakė Fransua. - Nors jūs persirengęs, 
aš lyg ir pažinau jus, o kai gerbėte ginklu mano brolį Henriką, 
galutinai tuo įsitikinau. Na, tai jūs nepatenkintas Navaros 
karaliumi? 

- Monsinjore! 

- Ką čia! Kalbėkite drąsiai! Nors jūs nė nejįtariate, bet aš galbūt 
jūsų draugas. 

- Jūs, monsinjore? 

- Taip, aš. Kalbėkite gl. 

- Aš nežinau, ką jums pasakyti, aukštybe. Tų dalykų, apie 
kuriuos pasakojau Navaros karaliui, jūsų aukštybė negalėtumėt 
suprasti. Be to, - pridūrė de Mui kaip galėdamas abejingiau, - 
kalbama buvo apie niekus. 

- Apie niekus? - pakartojo kunigaikštis. 

- Taip, monsinjore. 

- Geri niekai, kad dėl jų surizikavote gyvybe ir atėjote į Luvrą, 
nors žinojote, jog jūsų galva čia įkainota tiek aukso, kiek ji pati 
sveria. Niekam ne paslaptis, kad Navaros karalius, princas de 
Kondė ir jūs - svarbiausieji hugenotų vadai. 

- Jeigu jūs tuo tikite, pasielkite su manimi taip, kaip turi 
pasielgti karaliaus Karolio brolis ir karalienės Katerinos sūnus. 

- Kam aš taip elgsiuos, jeigu esu jūsų draugas? Pasakykite man 
tiesą. 
- Monsinjore, prisiekiu... - buvo bepradedąs de Mui. 

- Neprisiekinėkite, pone; reformatų tikėjimas draudžia 
priesaikas, ypač neteisingas. 

De Mui suraukė antakius. 

- Aš jums sakau, kad žinau viską, - tarė kunigaikštis. 

De Mui tylėjo. 

- Jūs abejojate? - primygtinai, bet maloniai paklausė princas. 
- Tada teks jus įtikinti, brangusis de Mui. Jūs pats nuspręsite, ar 
aš klystu. Siūlėte ar nesiūlėtec mano svainiui Henrikui prieš 
valandėlę ten, - kunigaikštis parodė Bearniečio kambario link, - 
savo ir saviškių pagalbą, kad jis vėl galėtų užimti Navaros sostą? 

De Mui suglumęs pažiūrėjo į kunigaikštį. 

- Tuos siūlymus jis išsigandęs atmetė! 

De Mui nustėro. 

- Ar jūs nepriminėte jam tada buvusios draugystės, bendro 
tikėjimo? O paskui ar nemasinote Navaros karaliaus skaisčia 
viltimi, tokia skaisčia, kad jis buvo apakintas - viltimi gauti 
Prancūzijos karūną? Ką? Ar aš blogai informuotas? Ar ne tam jūs 
atvykote, kad visa tai pasiūlytumėte Bearniečiui? 

- Monsinjore! - sušuko de Mui. - Visa tai yra taip tikra, kad aš 
klausiu pats save, ar neprivalau pavadinti jūsų melagiu, stoti į 
dvikovą be pasigailėjimo ir abiejų mūsų mirtimi užtikrinti tos 
baisios paslapties išsaugojimą? 

- Ne taip smarkiai, narsusis de Mui, ne taip smarkiai! - tarė 
Alansono kunigaikštis, kuris nesujudėjo ir nepasikeitė iš veido, 
girdėdamas tokį baisų grasinimą. - Paslaptis bus geriau išlaikyta, 
Jeigu mes abu gyvensime, negu vienam iš mūsų mirus. 
Paklausykite manęs ir palikite ramybėje savo špagos rankeną. 
Trečią kartą aš jums sakau, kad prieš jus draugas, taigi ir 
atsakykite man kaip draugui. Argi Navaros karalius neatmetė visų 
jūsų pasiūlymų? 

- Taip, monsinjore, tai aš galiu pripažinti, nes toks 
prisipažinimas gali pakenkti tiktai man. 

- Išėjęs iš jo kambario ir mindydamas savo skrybėlę, ar jūs 
nešaukėte, kad jis - bailys, nevertas būti jūsų vadu? 

- Tlesa, sakiau taip. 

- Aha! Tiesa? Vadinasi, pagaliau prisipažįstate? 

- Taip. | 

- Tokios nuomonės laikotės ir dabar? 

- Tvirčiau negu kada nors. 

- Na o aš, pone de Mui, aš, tretysis Henriko II sūnus, aš, 
Prancūzijos karalaitis, ar pakankamai esu aukštos kilmės, kad 
galėčiau vadovauti jūsų kareiviams? Ar jūs mane laikote 
pakankamai garbingu, kad galėtumėte pasitikėti mano žodžiu? 

- Jūs? Jūs, monsinjore, hugenotų vadas? 

- Kodėl ne? Dabar madoje atsivertimai, jūs pats žinote. 
Henrikas tapo kataliku, aš galiu tapti protestantu. 

- Taip, žinoma; todėl aš ir laukiu, kad jūs paaiškintumėte... 

- Nieko nėra lengviau: aš keliais žodžiais nusakysiu visą 
politinę padėtį. Mano brolis Karolis žudo hugenotus, norėdamas 
išplėsti savo valdžią. Mano brolis Anžu kunigaikštis netrukdo jų 
žudyti, nes jis - Karolio įpėdinis, o jūs žinote, mano brolis Karolis 
dažnai sirguliuoja. Aš gi... čia visai kitas dalykas; aš niekada 
nekaraliausiu, bent jau Prancūzijoje, nes esu trečias sūnus iš eilės, 
tačiau ne tiek įgimtas paveldėjimo įstatymas, kiek mano motinos 
ir abiejų brolių neapykanta neprileidžia manęs prie sosto. Aš 
negaliu tikėtis nei šeimos meilės, nei garbės, nei karalystės, bet 
mano krūtinėje plaka tokia pat kilminga širdis kaip ir mano 
vyresniųjų brolių. Štai kas, de Mui: aš noriu pabandyti savo špaga 
atsirėžti sau karalystę toje Prancūzijoje, kurią jie skandina 
kraujyje. Štai ko aš noriu, de Mui, klausykite: aš noriu būti 
Navaros karalius ne paveldėjimo, bet rinkimų keliu. Turėkite 
galvoje, jūs negalite tam planui nieko prikišti, nes aš nesu 
uzurpatorius: juk Henrikas atmeta jūsų pasiūtymus ir nieko ne- 
veikdamas atvirai pripažįsta, kad Navaros karalystė tėra vien 
vardas. Gavę Henriką Bearnietį, jūs nieko negausite; gavę mane - 
turėsite ir kardą, ir vardą. Alansono kunigaikštis, Prancūzijos 
princas, mokės apginti visus savo bendrus arba sąmokslininkus, 
vadinkite, kaip norite. Na? Ką jūs atsakysite į tą pasiūlymą, pone 
de Mui? 

- Pasakysiu, kad jis mane apakino, monsinjore. 

- De Mui, mums teks nugalėti nemaža sunkumų. Todėl 
nebūkite iš pat pradžių per daug reiklus ir apdairus su karaliaus 
sūnumi ir karaliaus broliu, kuris pirmas tiesia jums ranką. 

- Monsinjore, viskas jau būtų sutarta, jeigu aš vienas spręsčiau 
tą klausimą, tačiau mes turime tarybą, tad kad ir koks viliojąs 
būtų pasiūlymas, galbūt kaip tik dėl to, kad jis viliojąs, partijos 
galvos gali nesutikti su juo be tam tikros sąlygos. 

- Tai kitas dalykas! Jūsų atsakymas liudija apie garbingą širdį 
ir atsargų protą. Iš to, kaip aš ką tik pasielgiau su jumis, de Mui, 

Jūs turite pripažinti mano tiesumą. Todėl ir jūs iš savo pusės elkitės 
su manimi, kaip su pagarbos vertu žmogumi, o ne kaip su princu, 
kuriam stengiamasi pataikauti. De Mui, ar man yra galimybių 
laimėti? 

- Kadangi jūsų aukštybė norite išgirsti mano nuomone, tai 
duodu garbės žodį, kad po to, kai Navaros karalius atmetė mano 
pasiūlymą, jūs turite visas galimybes laimėti. Bet, kartoju, aš 
būtinai turiu susitarti su mūsų vadovybe. 

- Taip ir padarykite, de Mui, - atsakė Alansono kunigaikštis. - 
O kada gausiu atsakymą? 

De Mui tylėdamas pažiūrėjo į kunigaikštį. Paskui tarė: 

- Monsinjore, duokite man savo ranką! Aš turiu būti tikras, kad 
nebūsiu išduotas, todėl privalau paliesti Prancūzijos princo ranką. 

Kunigaikštis ne tik ištiesė, bet ir paspaudė de Mui ranką. 

- Dabar, monsinjore, aš ramus, - tarė jaunasis hugenotas. - 
Jeigu mes būsime išduoti, pasakysiu, kad jūs nekaltas. Priešingu 
atveju, kad ir kaip menkai prikištumėte pirštus prie išdavimo, jūs 
nustosite garbės. 

- Kodėl jūs man tai kalbate, de Mui, pirma neatsakęs, kada 
atnešite jūsų vadų atsakymą? 

- Todėl, kad klausdamas, kada atnešiu atsakymą, jūs taip pat 
teiraujatės, kur yra tie vadai. Jeigu aš pasakysiu: “Pranešiu šį 
vakarą", - jūs žinosite, kad vadai slapstosi čia, Paryžiuje. 

Taip sakydamas, de Mui įsmeigė savo veriantį žvilgsnį į 
klastingas, neramiai bėgiojančias jaunuolio akis. 

- Na, jūs dar abejojate manimi, pone de Mui, - tarė kunigaikštis. 
- Žinoma, aš negaliu iš pirmo karto reikalauti visiško jūsų 
pasitikėjimo. Jūs mane geriau pažinsite vėliau. Kai mes būsime 
surišti bendrais interesais, jūs aisikratysite visų įtarimų. Tai jūs 
sakote, šį vakarą, pone de Mui? 

- Taip, monsinjore, laikas nelaukia. Sį vakarą. Bet kur? 

- Luvre, čia, šitame kambaryje. Ar gerai bus? 

- Ar tas kambarys gyvenamas? - paklausė de Mui, akimis 
rodydamas dvi lovas, stovinčias viena prieš kitą. 

- Taip, čia gyvena du mano bajorai. 

- Monsinjore, grįžti į Luvrą man būtų neatsargu. 

- Kodėl? | 

- Todėl, kad jeigu jūsų aukštybė mane pažinote, tai ir kiti gali 
būti tokie pat akylūs ir taip pat gali mane pažinti. Tačiau aš ateisiu 
dar kartą į Luvrą, jeigu įūs man duosite tai, ko aš paprašysiu. 


-Kągi? 

- Leidimą įeiti ir išeiti. 

- Jeigu pas jus rastų mano išduotą leidimą, jis pražudytų mane 
ir neišgelbėtų jūsų. Aš galiu jums ką nors padaryti tik su viena 
sąlyga: kad žmonių akyse mes būtume visiškai svetimi vienas 
kitam. Jeigu mano motina ar broliai sužinotų, kad aš palaikau su 
jumis nors ir nekalčiausius santykius, už tai turėčiau sumokėti 
savo galva. Tokiu būdu mano savisaugos jausmas bus jūsų 
saugumo laidas nuo tos akimirkos, kai aš, užmezgęs ryšius su 
kitais vadais, atsidursiu pavojingoje būklėje, kaip kad dabar esu, 
kalbėdamas su jumis. Turėdamas laisvas rankas, būdamas 
galingas, kol mano sumanymai nežinomi, kol aš pats esu 
neįtariamas, aš galiu jums užtikrinti viską - neužmirškite to. Dar 
sykį sukaupkite savo drąsą, pasitikėdamas mano žodžiu, 
bandykite atlikti tai, ką atlikote, neturėdamas mano brolio Henriko 
pažado. Ateikite šį vakarą į Luvrą. 

- Bet kaip aš čia pateksiu? Juk negaliu įeiti į rūmus su tokiu 
apdaru: jis tinka tik prieškambariams ir kiemui. Mano rūbai dar 
pavojingesni, jie manęs nepaslėptų, juk čia mane visi pažįsta. 

- Taigi aš ir galvoju... Palaukite... Manau, kad... taip, taip. 

Apžvelgęs kambarį, kunigaikštis pastebėjo ant lovos ištiestus 
išeiginius La Molio drabužius: puikų vyšninės spalvos apsiaustą, 
siuvinėtą auksu, apie kurį jau esame kalbėję, balta plunksna 
papuoštą ir sidabrinėmis bei auksinėmis sauluotėmis apsiūtą 
beretę ir šviesiai pilką, auksiniais siūlais adytą aksominę striukę. 

- Matote šitą apsiaustą, plunksną ir striukę, - tarė kunigaikštis, 
- jie vieno mano bajoro, La Molio, šauniausio dabitos dvare. Tas jo 
apdaras dvare sukėlė didelį susidomėjimą: juo apsirengusį visi 
pažįsta iš šimto žingsnių. Aš jums duosiu jo siuvėjo adresą, 
užmokėjęs dvigubai, šį vakarą turėsite visai panašius rūbus. 
Prisiminsite pono de La Molio pavardę, ar ne? 

-Vos tik. Alansono kunigaikštis baigė savo nurodymus, 
koridoriuje pasigirdo ariėjantys žingsniai ir spynoje pasisuko 
raktas. 

- Ei, kas ten? - sušuko kunigaikštis, pribėgdamas prie durų ir 
užstumdamas velkę. 

- Po velnių! Keistas klausimas! - atsakė balsas iš lauko. - O jūs 
„pats kas toks? Labai malonu: aš grįžtu į savo kambarį, ir mane 
"klausia: “Kas ten?" 

- Tai jūs, pone de La Moli? 
- Žinoma, aš. Bet kas jūs toks? 
Tuo metu, kai La Molis stebėjosi, radęs savo kambarį 

apgyvendintą ir mėgino sužinoti, kas tas naujasis jo bendras, 
Alansono kunigaikštis greitai atsigręžė viena ranka prilaikydamas 
velkę, o kita dengdamas rakto skylutę, ir paklausė de Mui: 

- Ar jūs pažįstate La Molį? 

- Ne, monsinjore. 

- O jis pažista jus? 

- Nemanau. 

- Tai gerai, bet dėl visa ko nusigręžkite ir žiūrėkite pro langą. 

De Mui, nieko nesakydamas, paklausė, nes La Molis, netekęs 
kantrybės, ėmė kumščiais daužyti duris. 

Alansono kunigaikštis dar sykį žvilgtelėjo į de Mui ir, pamatęs, 
kad jis stovi nusigręžęs, atidarė duris. 

- Kunigaikštis! - sušuko La Molis, nustebęs traukdamasis 
atgal. - O, labai atsiprašau, monsinjore, atleiskite! 

- Nieko, pone. Man prireikė jūsų kambario pasikalbėti su vienu 
žmogumi. 

- Prašom, monsinjore, prašom. Tik leiskite man, maldauju, 
pasiimti nuo lovos apsiaustą ir skrybėlę, nes šią naktį Grevo 
krantinėje mane užpuolė vagys ir atėmė viską. 

- Iš tikrųjų, pone, - tarė šypsodamasis kunigaikštis pats 
paduodamas La Moliui prašomus daiktus, - jus, atrodo, gerokai 
nustekeno tie pramuštgalviai vaikinai! 

Kunigaikštis pats padavė La Moliui apsiautą ir beretę. 
Jaunuolis nusilenkė jam ir išėjo į prieškambarį persirengti, nė kiek 
nesirūpindamas tuo, ką kunigaikštis veikė jo kambaryje; Luvre 
buvo gana įprastas dalykas, kad karališkosios šeimos narys 
panaudodavo savo bajorų kambarius įvairiausiems susitikimams. 

De Mui priėjo prie kunigaikščio, ir abu jie ėmė laukti, kol La 
Molis apsirengs ir išeis, bet La Molis pats juos išvadavo iš keblios 
padėties, nes, baigęs rengtis, priėjo prie durų ir paklausė: 

- Atsiprašau, monsinjore, ar jūsų aukštybė kartais nematėte 
kur graio de Kokonaso? 

- Ne, grafe, nors šį rytą jis turėjo būti pas mane tarnyboje. 

“Vadinasi, jį bus nudėję“, - pasakė sau nueidamas La Molis. 

Kunigaikštis klausėsi, kaip tilo tolumoje jo žingsniai, paskui 
atidarė duris, prisitraukė artyn de Mui ir tarė: 

- Pažiūrėkite į jį ir pabandykite perimti tą nepamėgdžiojamą 
laikyseną. 

- Pasistengsiu kaip galėdamas, - atsakė de Mui. - Deja, esu ne 
dabišius, o kareivis. 

- Aš jūsų lauksiu apie vidurnaktį šitame koridoriuje. Jeigu 

mano bajorų kambarys bus laisvas, aš jus priimsiu čia, jeigu ne 
- rasime kitą vietą. 

- Gerai, monsinjore. 

- Tai iki vakaro, prieš vidurnaktį. 

- Iki vakaro, prieš vidurnaktį. 

- Beje, de Mui, eidamas smarkiai mojuokite dešinę ranką: tai 
būdinga La Moliui. 


XXIV + TIZONO IR KLOŠS PERSĖ GATVĖS 


La Molis bėgte išbėgo iš Luvro ir ėmė po visą Paryžių ieškoti 
vargšo Kokonaso. 

Prisiminęs, jog pjemontietis dažnai mėgdavo cituoti vieną loty- 
nišką posakį apie Amūrą, Bakchą ir Cererą, esą jie reikalingiausi 
žmogui dievai, La Molis pirmiausia nuskubėjo į Arbr Seko gatvę 
pas metrą La Jurjerį, tikėdamasis, kad Kokonasas po nakties, 
tokios įtemptos jiems abiem, vadovaudamasis tuo romėnišku 
aforizmu, bus radęs prieglobstį “Keliarodėje Žvaigždėje". 

Užeigoje La Molis Kokonaso nerado; La Jurjeris prisiminė savo 
įsipareigojimą ir gana mielai jam patiekė pusryčius, kuriuos mūsų 
bajoras, kad ir būdamas susirūpinęs, sudorojo su dideliu apetitu. 

Nuraminęs pilvą, bet ne sielą, La Molis vėl ėmėsi ieškoti draugo, 
eidamas Senos krantu prieš srovę, kaip tas vyras, kuris ieškojo 
savo nuskendusios žmonos. Priėjęs Grevo krantinę, jis pažino tą 
vietą, kur, kaip buvo sakęs Alansono kunigaikščiui, prieš kokias 
tris ar keturias valandas nakties metu jį užpuolė kažkokie plėšikai; 
tokie įvykiai nebuvo retenybė Paryžiuje šimtas metų prieš tai, kaip 
Bualio pabudo nuo kulkos, pramušusios jo kambario langinę. 
Mūšio lauke buvo likęs mažytis La Molio skrybėlės plunksnos 
gabalėlis. Nuosavybės jausmas įgimtas žmogui. La Molis turėjo 
dešimt plunksnų, vieną gražesnę už kitą, tačiau stabtelėjęs pakėlė 
ir tą, numestą, tikriau sakant, plunksnos liekaną. Tuo metu, kai 
jis su gailesčiu ją apžiūrinėjo, staiga sudundėjo sunkūs žingsniai, 
ir keletas balsų šiurkščiai riktelėjo jam pasitraukti iš kelio. La 
Molis pakėlė galvą ir pastebėjo neštuvus su dviem pažais priešaky 
ir raiteliu užpakalyje. 

Neštuvai La Moliui pasirodė pažįstami, ir jis greitai pasitraukė 
į šalį. 

- Pone de La Moli! - pašaukė iš neštuvų švelnus balsas, ir balta, 
lygi kaip atlasas rankelė pakėlė užuolaidėlę. 

- Taip, ponia, tai aš! - atsakė nusilenkdamas La Molis. 

- Ponas de La Molis su plunksna rankojė... - tarė dama iš 
neštuvų. - Tai jūs įsimylėjęs, brangusis pone, ir radote pamestus 
mylimosios pėdsakus? | 

- Taip, ponia, aš įsimylėjęs, - atsakė La Molis, - ir labai karštai, 
tačiau šią valandėlę aš radau savo paties pėdsakus, nors ne jų 
ieškojau. Jūsų didenybe, leiskite man pasiteirauti, kaip jūsų 
sveikata? 

- Puikiausia, pone; man rodos, aš niekada dar taip gerai 
nesijaučiau, greičiausiai dėl to, kad naktį praleidau vienumoje, 
apmąstymuose. 

- A, apmąstymuose, - tarė La Molis, keistai žiūrėdamas į 
Margaritą. 

- Kas čia nuostabu? 

- Ar galima būtų paklausti, įeigu ne paslaptis, kuriame 
vienuolyne? E 

- Žinoma, pone, aš to visai neslepiu: Apreiškimo vienuolyne. 
Bet ką gi jūs čia veikiate, nes atrodote labai sunerimęs? 

- Ponia, aš taip pat praleidau naktį vienumoje, apmąstymuose, 
to paties vienuolyno apylinkėse; dabar ieškau savo dingusio 
draugo, o jo ieškodamas, radau šitą plunksną. 

- Tai jo plunksna? Iš tikrųjų man baisu dėl jo, nes šita vieta turi 
blogą vardą. 

- Nesirtpinkite, jūs didenybe, plunksna ne jo, o mano; aš ją 
pamečiau apie pusę šeštos šitoje vietoje, gindamasis nuo keturių 
banditų, kurie, bent man taip atrodo, norėjo mane nudėti. 

Margarita krūptelėjo iš išgąsčio, bet greit susitvardė. 

- O, papasakokite man apie tai! - tarė ji. 

- Labai paprastas dalykas, ponia. Taigi, kaip jau turėjau garbę 
pastebėti, buvo maždaug penkta valanda ryto... 

- Penktą valandą ryto jūs jau buvote išėjęs iš namų? - pertraukė 
Margarita. 

- Atsiprašau, jūsų didenybe, aš dar nebuvau grįžęs namo, - tarė 
La Molis. 

- Ak, pone de La Moli! Grįžti penktą valandą ryto! - tarė 
Margarita, kurios šypsena kiekvienam kitam būtų atrodžiusi 
klastinga, bet La Moliui pasirodė žavinga. - Grįžti taip vėlai! Jūs 
nusipelnėte tokios bausmės. 

- Todėl aš ir nesiskundžiu, ponia, - atsakė La Molis, pagarbiai 
nusilenkdamas, - ir jeigu mane būtų papjovę, aš vis tiek laikyčiau 
save šimtą kartų laimingesniu, negu esu to vertas. Žodžiu, aš 

grįžau vėlai ar anksti, kaip jums geriau patinka, iš tų laimingųjų 
"namų, kuriuose praleidau naktį vienumoje ir apmąstymuose, tik 
staiga iš Mortelri gatvės iššoko keturi pakartuvės ir puolė mane su 
ilgiausiais peiliais! Juokinga, argi ne, ponia? Bet taip jau buvo; 
man prisiėjo bėgti, nes buvau užmiršęs savo špagą. 
- A, suprantu, - tarė Margarita, lyg niekuo dėta, - jūs grįžote 
ieškoti savo špagos? 

La Mclis pažiūrėjo į Margaritą, tarsi kažką įtardamas. 

- Ponia, aš sugrįžčiau ir net labai mielai, nes mano špaga buvo 
tikrai puiki, bet nežinau, kur tas namas. 

+ Kaip, pone! - nustebo Margarita. - Jūs nežinote namo, 
kuriame praleidote naktį? 

- Ne, ponia, ir tegu mane šėtonas rauna, jeigu aš numanau, 
kur jo ieškoti. 

- Keistas dalykas! Jūsų nuotykiai - tikras romanas. 

- Tikras romanas, kaip jūs sakote. 

„ - Papasakokite man. 

- Ilgai truks. 

- Nesvarbu! Aš turiu laiko. 

- Svarbiausia, kad viskas tiesiog neįtikėtina. 

- Vis tiek pasakokite: aš labai patikli. 

- Jūsų didenybė man įsakote? 

- Žinoma, jeigu to reikia. 

- Klausau. Vakar vakare, persiskyrę su dviem puikiom 
moterim, su kuriom praleidome vakarą ant Sen Mišelio tilto, mudu 
vakarieniavome pas metrą La Jurjerį. 

- Pirmiausia, - paprastai paklausė Margarita, - kas jis toks, tas 
metras La Jurjeris? 

- Metras La Jurjeris, ponia, - tarė La Molis, antrą kartą 
pažvelgdamas į ją įtariu žvilgsniu, kurį jau pastebėjome anksčiau, 
- tai užeigos “Keliarodė Žvaigždė" Arbr Seko gatvėje šeimininkas. 

- Gerai, visa tai tarsi savo akimis matau... Taigi jūs vakarienia- 
vote pas metrą La Jurjerį, be abejonės, su savo draugu Kokonasu? 

- Taip, ponia, su Kokonasu. Tada įėjo kažkoks žmogus ir 
kiekvienam iš mūsų padavė po raštelį. 

- Vienodus? - paklausė Margarita. 

-. Visiškai vienodus, buvo parašyta tik viena eilutė: “Jūsų 
laukiama Sent Antuano gatvėje prieš de Žui gatvę". 

- Po tais žodžiais nebuvo jokio parašo? - paklausė Margarita. 

- Ne, tik trys žodžiai, trys žavingi žodžiai, kurie tris kartus žada 
tą patį - trigubą laimę. 

- Kokie gi tai buvo žodžiai? 

- Eros, Kupido, Amor. 

- Iš tikrųjų tai labai saldūs vardai; ir pažadas buvo ištesėtas? 

- O ponia, net šimteriopai! - karštai sušuko La Molis. 

- Pasakokite toliau, man įdomu, kas jūsų laukė Sent Antuano 
gatvėje, prieš de Žui gatvę. 

- Dvi duenjos su nosinėmis rankose: mat reikėjo mums užrišti 

akis. Jūsų didenybė turbūt įspėjote, kad mudu nesipriešinome ir 
narsiai aistatėme galvas. Mano vadovė nuvedė mane į kairę, o 
antroji mano draugą nuvedė į dešinę: taip mes išsiskyrėme. 
- O paskui? - paklausė Margarita, pasiryžusi vesti tardymą iki 
galo. S 
- Nežinau, kur anoti vadovė nuvedė mano draugą, - atsakė La 
Molis, - gal į pragarą. Bet viena žinau gerai: manoji atvedė mane 
į vietą, kurią aš laikiau rojumi. 

- Ir įūs tikriausiai buvote iš to rojaus išvytas už per didelį 
smalsumą? 

- Taip ir buvo: jūs turite aiškiaregystės dovaną. Aš nekantriai 
laukiau ryto, kad galėčiau susivokti, kame esąs, bet pusę penkių 
atėjo ta pati duenia, vėl užrišo man akis, liepė prižadėti, jog 
nemėginsiu pakelti raiščio, išvedė mane lauk, pavedėjo kokį šimtą 
žingsnių ir dar sykį liepė prisiekti, kad nenusiimsiu raiščio, kol 
nesuskaičiuosiu iki penkiasdešimties. Suskaičiavęs iki 
penkiasdešimt, aš atsidūriau Sent Antuano gatvėje priešais de Žui 
gatvę. 

- O tada? 

- Tada, ponia, aš leidausi namo toks linksmas, įog visai 
nepastebėjau keturių driskių, iš kurių nagų buvo ne taip lengva 
ištrūkti. O kai radau čia galelį savo plunksnos, man ir širdis iš 
džiaugsmo sudrebėjo; aš jį pakėliau ir pasižadėjau pasilaikyti tos 
laimingos nakties atminimui. Tačiau kad ir koks aš laimingas, 
mane kankina viena mintis: kas atsitiko mano draugui? 

- Tai jis negrįžo į Luvrą? | 

- Deja, ne, ponia! Aš jo ieškojau visur, kur tik jis galėjo būti: 
“Aukso Žvaigždėje", lošimo namuose ir daugelyje kitų garbingų 
vietų, bet niekur nėr nei Anibalo, nei Kokonaso... 

Savo žodžius La Molis palydėjo gailesio kupinu mostu; kai jis 
išskėtė rankas, prasiskleidė apsiaustas, po kuriuo pasirodė 
suplyšusi jo striukė; pro jos skyles buvo matyti pamušalas, 
panašiai kaip pro madingas to laiko dabitų rankovių išpjovas. 

- Tai jus taip užpuolikai prakiurdė? - tarė Margarita. 

- Prakiurdė! Labai tiksliai pasakyta, - tarė La Molis, ne- 
sikratydamas išgyventų pavojų nuopelnų. - Matote, ponia! 
Žiūrėkite! 

- Kodėl gi jūs nepakeitėte striukės Luvre, jeigu buvote grįžęs 
namo? - paklausė karalienė. j 

- Todėl, kad mano kambaryje buvo kažkoks žmogus. 

- Kaip? Kažkoks žmogus buvo |ūsų kamtaryje? - paklausė 
Margarita, ir jos akyse atsispindėjo nuostaba. - Kas jis? 

- Jo aukštybė. 

- Citl - nutraukė jį Margarita. 

Jaunuolis nutilo. 

- Bul ad lecticam meam stant?! - paklausė ji La Molį. 

- Duo pueri et unus egues. 

- Optime, barbarii - tarė ji. - Dic, Moles, guem inveneris in 
cubiculo tuo? 

- Franciscum ducem. 

- Agentem? 

- Nescio guid. 

- gGuocum? 

- Cum ignoto. 

- Keista, - tarė Margarita. - Tai jūs neradote Kokonaso? - 
pridūrė ji, matyt, negalvodama, ką sako. 

- Todėl, kaip jau turėjau garbę pareikšti jūsų didenybei, aš 
tiesiog nesitveriu nerimu. 

- Gerai, - tarė atsidususi Margarita, - aš nenoriu jums ilgiau 
trukdyti, bet kažkodėl manau, kad jis ir pats atsiras. Bet nesvarbu, 
ieškokite. | 

Ir karalienė pridėjo prie lūpų pirštą. Kadangi gražioji Margarita 
nebuvo patikėjusi jam jokios paslapties, niekuo jam nebuvo 
prisipažinusi, vaikinas suprato, kad tas ženklas reiškė ne įsakymą 
tylėti, bet turėjo kitą prasmę. 

Neštuvai su palydovais pajudėjo; La Molis, norėdamas tęsti 


1 - Kas stovi prie mano neštuvų? 

- Du pažai ir vienas raitelis. 

- Gerai, tai nemokšos prasčiokai! Pasakykit, La Moli, ką jūs radote savo 
kambaryje? 

- Kunigaikštį Fransua. 

- Ką jis darė? 

- Nežinau. 

- Su kuo? 

- Su nepažįstamu. 

savo ieškojimus, leidosi tolyn iki Lon Pono gatvės ir išėjo į Sent 
Antuano gatvę. 

Prieš Žui gatvę jis sustojo. 

Štai čia vakar vakare dvi duenjos užrišo jam ir Kokonasui akis. 
Jis tada pasuko į kairę, paskui suskaičiavo dvidešimt žingsnių; jis 
ir dabar padarė tą patį ir atsidūrė priešais kažkokį namą arba, 
geriau pasakius, prieš mūrinę sieną, už kurios buvo matyti namas. 
Sienoje buvo durys su stogeliu, prikalinėtos plačiagalvių vinių, o 
iš abiejų durų pusių - šaudymo angelės. 

Tas namas stovėjo mažame Kloš Persė skersgatvyje, kuris 
prasideda nuo Sent Antuano gatvės ir atsiremia į Rua de Sisilio 
gatvę. 

“Tikriausiai čia... Galėčiau prisiekti... - kalbėjo sau La Molis. - 
Išeidamas aš ištiesiau ranką ir užčiuopiau vinių galvutes duryse, 
paskui nužengiau dviem laipteliais žemyn. Kaip tik tą akimirką, 
kai stačiau koją ant pirmojo laiptelio, prabėgo šaukdamas 
pagalbos tas vyras, kurį paskui užmušė Rua de Sisilio gatvėje. 
Pažiūrėsime“". 

La Molis priėjo prie durų ir pasibeldė. 

Duris atidarė kažkoks ūsuotas durininkas. 

- Was ist das?' - paklausė jis vokiškai. 

“Aha, pasirodo, mes šveicarai", - pagalvojo La Molis ir kreipėsi 
L jį kaip mokėdamas maloniau: 

- Drauguži, aš norėčiau pasiimti savo špagą, ją palikau šituose 
namuose, kur praleidau šią naktį. 

- Ich verstehe nicht *, - atsakė durininkas. 

- Špagą... - pakartojo La Molis. 

- Ich verstehe nicht, - pakartojo durininkas. 

- Kurią aš palikau... Savo špagą, kurią palikau... 

- Ich verstehe nicht... 

- Šituose namuose, kur praleidau naktį. 

- Geh' zum Teufel?... 

Ir jam panosėje užtrenkė duris. 

- Po velnių! - nusikeikė La Molis. - Jeigu turėčiau špagą, kurios 
reikalauju, mielai ja persmeigčiau tą susuktuvą... Bet neturiu jos, 
tad reikės atidėti kitai dienai. 


———— — 


! Kas yra? 
* Nesuprantu. 
3 Eik po velnių! 

Po to La Molis nuėjo iki Rua de Sisilio gatvės, pasuko į dešinę, 
nužingsniavo maždaug penkiasdešimt žingsnių, dar pasuko į 
dešinę ir atsirado mažoje Tlzono gatvelėje, lygiagrečioje su Kloš 
Persė gatve ir visu kuo į ją panašioje. Dar daugiau: paėjęs kokią 
trisdešimt žingsnių, jis vėl atrado mažas vini:į prikalinėtas duris 
su stogeliu ir šaudymo angomis, du laiptelius prie jų ir mūrinę 
sieną. Galėjau pasakyti, kad Kloš Persė gatvė atsigręžė, norėdama 
vėl pamatyti jį pracinantį. 

La Molis pagalvojo, kad jis galėjo vakar apsirikti ir dešinę pusę 
palaikyti kaire, todėl priėjęs pasibeldė ir į šitas duris, nutaręs 
pakartoti savo reikalavimą. Bet šį kartą jis veltui daužė: durų 
niekas neatidarė. 

La Molis du ar tris kartus apėjo tas pačias vietas ir priėjo 
išvadą, kad tas namias turėjo du įėjimus: VIERA iš Kloš Persė 
gatvės, o kitą iš Tizono. 

Tačiau kad ir kokia logiška buvo toji išvada, ji negrąžino nei 
špagos, nei paaiškino, kur yra draugas. 

Vienu metu jam atėjo į galvą nusipirkti kitą špagą ir perdurti 
pilvą tam bjauriam durininkui, kuris spyriojosi kalbėti tik 
vokiškai; bet paskui jis ėmė svarstyti: o gal tas durininkas 
tarnauja Margaritai ir jeigu ji pati tokį buvo pasirinkusi, tai turėjo 
tam kokį nors pagrindą, todėl jo nustoti jai galėjo būti labai 
nemalonu. La Molis už nieką pasaulyje nebūtų padaręs Margaritai 
kokio nors nemalonumo. | 

Bijodamas pasiduoti pagundai, jis apie antrą valandą po pietų 
pasuko aigal į Luvrą. 

Šį sykį jo kambarys nebuvo užimtas, ir jis galėjo įeiti vidun. 
Reikėjo negaišti ir tuojau pasikeisti striukę, kuri, kaip pastebėjo 
karalienė, buvo smarkiai apgadinta. Taigi jis tuojau priėjo prie 
lovos, norėdamas persivilkti savo gažiąją pilką naują striukę. 
Didžiausiam savo nustebimui pirmas daiktas, kurį jis pastebėjo 
šalia šviesiai pilkos striukės, buvo jo špaga, ta pati, palikta Kloš 
Persė gaivės name. 

La Molis paėmė ją ir pavartė: tikrai ta pati! 

- Oho! Nejaugi čia kokie monai? - tarė jis sau ir pridūrė 
atsidusdamas: - Ak, jeigu ir vargšas Kokonasas atsirastų taip pat 
kaip mano špaga! 

Kokioms dviems ar trims valandoms praėjus po to, kai La Molis 
liovėsi sukęs ratu aplink nedidelį namą su dviem įėjimais, atsidarė 
Tizono gatvės durys. Buvo jau apie penkias, taigi visai sutemnę. 

Moteris, įsisupusi į ilgą, kailiais apvedžiotą apsiaustą, lydima 

tarnaitės, išėjo pro tas duris, kurias jai atidarė kokių keturias- 
dešimiles metų duenja, skubiai prasmuko iki Rua de Sisilio 
gatvės, paskui į d'Aržansono skersgatvį ir pasibeldė į kažkokių 
namų dureles, kurios tuoj atsidarė; paskui ji vėl pasirodė išeinanti 
pro didžiasias to paties namo duris Viej riu diu Tamplio gatvėje, 
pasickė slaptąsias de Gizų rūmų dureles, išėmė iš kišenės raktelį, 
atrakino jas ir dingo. 

Po pusvalandžio pro ias pačias nedidelio namo duris išėjo 
užrištomis akimis jaunuolis; lydėjusi moteris nuvedė jį iki Žoižrua 
Lanjė ir Mortelri gatvių kampo, paprašė nuo tos vietos suskaičiuoti 
iki penkiasdešimt ir tik tada nusiimti raištį. 

Jaunuolis tiksliai išpildė tą nurodymą ir, suskaičiavęs iki 
nustatytojo skaičiaus, nusirišo nuo akių skarelę. 

- Velniava! - sušuko jis, dairydamasis aplink. - Tegu mane 
pakaria, jeigu aš žinau, kur esu! Šešios valandos! - vėl riktelėjo jis, 
išgirdęs mušant katedros laikrodį. - O kas gi atsitiko vargšui La 
Moliui? Dumsiu į Luvrą, gal ten ką nors sužinosiu apie jį. 

Taip kalbėdamas, Kokonasas pasileido bėgti Mortelri gatve ir 
prie Luvro vartų atsidūrė greičiau, negu būtų atjojęs paprastu 
arkliu; išstumdęs ir prasiskynęs sau kelią pro judančią gyvatvorę 
miestiečių, kurie taikingai vaikštinėjo Boduajė aikštėje palei 
krautuvėles, jis įėjo į rūmus. 

Čia jis išklausinėjo šveicarą ir sargybinį. Šveicaras lyg ir 
prisiminė matęs La Molį rytą grįžtantį, bet nematė, ar jis vėl buvo 
išėjęs. Sargybinis stojo budėti prie durų gal prieš pusantros 
valandos ir nebuvo nieko matęs. 

Kokonasas bėgte pasileido aukštyn ir skubiai atidarė duris, bet 
kambaryje rado tik skylėtą La Molio striukę ir todėl dar labiau 
susirūpino. 

Tada jis prisiminė La Jurjerį ir nubėgo pas gerbiamąjį 
“Keliarodės Žvaigždės" šeimininką. Pasirodė, kad La Jurjeris buvo 
matęs La Molį, kuris pas jį pusryčiavęs. Dabar Kokonasas visiškai 
nusiramino ir, būdamas labai išalkęs, paprašė vakarienės. Jis 
buvo kaip tik tinkamai nusiteikęs gerai vakarienei: jo širdis buvo 
rami, o pilvas tuščias; todėl jis ir valgė iki aštuntos valandos. 
Paskui, pasistiprinęs dviem buteliais lengvo Anžu vyno, kurį labai 
mėgo ir užtat siurbčiojo gardžiuodamasis, reikšdamas 
pasitenkinimą mirksėjimu ir čiulpsėjimu, vėl leidosi ieškoti La 
Molio ir, besisprausdamas pro žmones gatvėse, uoliai darbavosi 
kojomis ir kumščiais, nes jautėsi itin draugiškai nusiteikęs, kaip 
paprastai kad žmogui būma gerai pavalgius. 

Taip jis zujo ieškodamas visą valandą; per tą laiką Kokonasas 
apibėgo visas aplinkines Grevo krantinės gatves, anglių uostą, 
Sent Antuano gatvę ir Tizono bei Kloš Persė gatves, manydamas, 
kad jo draugas galėjo ten sugrįžti. Pagaliau Kokonasas susiprotėjo, 
kad vienintelė vieta, pro kurią La Molis neišvengiamai turi praeiti, 
tai Luvro varteliai, todėl jis nutarė prie tų vartelių ir laukti jo su- 

t. 

Už kokių šimto žingsnių nuo Luvro, Sen Žermen !'Oserua 
aikštėje Kokonasas, pargriovęs porelę, sustojo, norėdamas padėti 
moteriškei atsikelti, ir tuo metu blausioje viršum keliamojo tilto 
kabėjusio žibinto šviesoje jis išvydo aksominį vyšninės spalvos 
apsiaustą ir baltą plunksną; tai buvo jo draugas, kuris, iš tolo 
panašus į šešėlį, šmurkštelėjo pro vartelius, linktelėdamas į 
sargybinio pasveikinimą. 

Garsusis vyšninis apsiaustas taip buvo visiems žinomas, kad 
negalėjo būti jokio apsirikimo. 

- Velniava! - sušuko Kokonasas. - Pagaliau ir jis grįžta namo. 
Ei, La Moli, drauguži! Kad jį kur maras! Mano balsas, rodos, 
stiprus. Kaipgi jis galėjo neišgirsti? Laimė, mano kojos ne 
menkesnės už balsą, aš jį pasivysiu. 

Kokonasas pasileido, kiek tik kojos neša, ir po minutės pribėgo 
Luvrą, tačiau, kad ir kaip jis stengėsi, įpuolęs į kiemą pamatė, kad 
raudonasis apsiaustas, taip pat labai skubiai dingo prieangyje. 

- Ei, La Moli! - šūktelėjo Kokonasas, bėgdamas paskui. - Palauk 
gi manęs! Tai aš, Kokonasas! Ko tu taip bėgi, po velnių? Ar ne nuo 
manęs kartais sprunki? 

Iš tikrųjų raudonasis apsiaustas lyg sparnuotas lėkte užlėkė 
laiptais į antrąjį aukštą. 

- A! Tu nenori manęs girdėti! - sušuko Kokonasas. - Tu širsti 
ant manęs! Pyksti! Gerai, eik sau po velnių. Aš jau nebegaliu. 

Taip laiptų apačioje šaukė Kokonasas bėgliui, kurį atsisakė 
vytis, bet sekė akimis visais laiptų vingiais, kol jis užlipo iki 
aikštelės prieš Margaritos butą. Staiga iš karalienės kambario išėjo 
moteris ir paėmė už rankos tą vyrą, kurį Kokonasas buvo vijęsis. 

- O! - ištarė Kokonasas. - Iš visko man rodos, kad tai karalienė 
Margarita. Jis buvo laukiamas. Tada kas kita: suprantu, kodėl jis 
man neatsiliepė. 

Ir jis užsigulė ant turėklų, žiūrėdamas pro laiptų ertmę. Jis 
matė, kaip po kelių tyliai pasakytų žodžių raudonasis apsiaustas 
įėjo paskui karalienę į vidų. 

- Puiku, puiku! - kalbėjo Kokonasas. - Taip ir yra. Aš neklydau. 

Juk būna valandėlių, kada trukdo net geriausias draugas: mano 
mielajam La Moliui dabar kaip tik tokia valandėlė. 

Kokonasas tyliai užlipo laiptais ir atsisėdo ant aksomu 
aptraukto suoliuko aikštelėje. 

- Tiek to, neisiu paskui jį, palauksiu... Taip, bet... - pridėjo jis, 
- kad jis pas Navaros karalienę, man gali prisieiti laukti labai 
ilgai... Velniava! Kaip šalia... Geriau palauksiu mūsų kambaryje. 
Vis tiek jis turės grįžti namo. 

Išiaręs tuos žodžius, jis buvo bevykdąs savo sumanymą, tik 
staiga iš viršaus išgirdo skubius ir lengvus žingsnius, tydimus 
mėgstamos savo draugo dainelės; Kokonašas tuoja: ištempė kaklą 
į tą pusę, iš kur buvo girdėti žingsniai ir dainelė. Nuo viršutinio 
aukšto, kur buvo juodviejų kambarys, leidosi La Molis; pastebėjęs 
Kokonasą, keliais šuoliais peršoko dar juos skyrusius laiptus ir 
pribėgęs puolė jam į glėbį. | 

- O, velniava! Tai tu! - tarė Kokonasas. - Pro kurgi tu, po 
velniais, išėjai? 

- Nagi Kloš Persė skersgaitviu! 

- Ne. Aš kalbu ne apie aną namą... 

- Tai apie ką gi? 

- Pro kur tu išėjai iš karalienės kambarių? 

- Iš karalienės? 

- Iš Navaros karalienės kambarių. 

- Aš pas ją visai nė nebuvau. 

- Pasakok! 

- Brangusis Anibalai, - tarė La Molis, - tu kliedi. Aš išėjau iš 
mūsų kambario, kur laukiau tavęs jau dvi valandas. 

- Tu išėjai iš mūsų kambario? 

- Taip. 

- Tai ne tave aš vijausi Luvro aikšte? 

- Kuomet? 

- Tik dabar. 

- Ne. 

- Ir ne tu praėjai pro vartelius prieš dešimt minučių? 

- Ne. 

- Ne tu tik dabar užlėkei šiais laiptais tartum pulko velnių 
vejamas? 

- Ne. 

- Velniavai - sušuko Kokonasas. - “Keliarodės Žvaigždės" vynas 
ne toks stiprus, kad man būtų taip apsvaigusi galva. Aš tau sakau, 
kad prieš valandėlę Luvro varteliuose pastebėjau tavo vyšninės 

spalvos apsiaustą ir tavo baltąją plunksną, kad vijausi juos iki šių 
laiptų apačios, kad tavo apsiausto ir plunksnos, viso tavęs su tavo 
mosuojama kaip švytuoklė ranka čia laukė viena dama, - kaip 
man atrodo, pati Navaros karalienė, - kuri įsitempė atvykėlį pro 
šias duris; jeigu neklystu, tai gražiosios Margaritos buto durys. 

- Po perkūnais! - ištarė baldamas La Molis. - Nejaugi išdavystė? 

- Tai tau ir devintinės! - šūktelėjo Kokonasas. -- Keikis, kiek 
nori, bet nesakyk, kad aš apsirikau. 

Suspaudęs rankomis galvą, La Molis valandėlę svyravo, 
nežinodamas, kam duoti pirmenybę: pagarbos jausmui ar 
pavyduliavimui, bet nugalėjo pavyduliavimas: jis puolė prie durų 
ir ėmė iš visų jėgų jas daužyti, sukeldamas neprideramą triukšmą 
šioje vietoje, kur gyvena aukšti asmenys. 

- Mus už tai areštuos, - perspėjo Kokonasas, - bet nesvarbu, 
viskas labai keista. Kaip tau atrodo, La Moli, nejaugi Luvre 
vaidentųsi? 

- Nežinau nieko, - atsakė jaunuolis, visas baltas kaip ta ant 
kaktos užkritusi jo plunksna, - bet aš visada labai norėjau 
pamatyti kokį vaiduoklį, ir kadangi dabar pasitaikė proga, tai aš 
pasistengsiu susitikti su juo akis į akį, 

- Aš tau neprieštarauju, - tarė Kokonasas, - tik tu belsk ne taip 
smarkiai, jeigu nenori jo nubaidyti. 

Nors labai nusiminęs buvo La Molis, tačiau suprato, kad 
draugo pastaba teisinga, ir ėmė daužyti kiek tyliau. 


XXV + VYŠNINĖS SPALVOS APSIAUSTAS 


Kokonasas neklydo. Dama, sustabdžiusi vyšninės spalvos 
apsiaustu apsirengusį vyrą, tikrai buvo Navaros karalienė; o kas 
buvo vyšninės spalvos apsiaustu apsirengęs vyras, manau, mū- 
sų skaitytojas bus jau įspėjęs: ne kas kitas kaip narsuolis 
de Mui. 

Pažinęs Navaros karalienę, jaunasis hugenotas suprato, kad 
įvyko kažkoks nesusipratimas: bet jis nedrįso nieko sakyti, 
bijodamas, kad Margarita nesuriktų ir neišduotų jo. Jis ryžosi įeiti 
paskui ją į kambarį ir ten pasakyti savo gražiajai vadovei: “Tyla už 
tylą, ponia!“ 

Margarita lengvai suspaudė jam ranką, prietemoje neįžiūrėjusi 
ir manydama, kad tai La Molis; paskui pasilenkusi prie jo ausies, 
ištarė lotyniškai:. 

- Sola sum; introito, carissime!. | 

De Mui nieko nesakydamas nuėjo paskui ją, bet vos tik už jo 
nugaros užsidarė durys ir jis atsidūrė šviesesniame negu laiptų 
aikštelė prieškambaryje, Margarita pamatė, kad prieš ją ne La 
Molis. | 

Įvyko tai, ko bijojo atsargusis hugenotas - Margarita negarsiai 
šūktelėjo, bet dabar jos niekas nebegalėjo išgirsti. 

- Ponas de Mui! - tarė ji, traukdamasi atgal. 

- Taip, aš, ponia, ir maldauju jūsų didenybę leisti man eiti savo 
keliu ir niekam neprasitarti, kad aš esu Luvre. 

- O, ponas de Mui! - pakartojo Margarita. - Vadinasi, aš 
apsirikau. 

- Taip, - tarė de Mui, - aš suprantu: jūsų didenybė palaikėte 
mane Navaros karaliumi: aš tokio pat ūgio, mano tokia pat balta 
plunksna, ir daugelis, matyt, norėdami man įsiteikti, tvirtina, kad 
ir mano laikysena panaši į jo. | 

Margarita atidžiai pažiūrėjo į de Mui. 

- Ar jūs mokate lotyniškai? - paklausė ji. 

- Kadaise mokėjau, - atsakė jaunuolis, - bet dabar pamiršau. 

Margarita nusišypsojo ir tarė: 

- Pone de Mui, jūs galite būti tikras, kad aš tylėsiu. Tačiau, 
numanydama, ko jūs ieškote Luvre, aš siūlau jums savo paslaugas 
ir prižadu saugiai nuvesti pas tą asmenį. 

- Atleiskite, ponia, - tarė de Mui, - bet, man rodos, jūs klystate; 
priešingai, jūs visai nežinote... 

- Kaip! - sušuko Margarita. - Tai jūs ne Navaros karaliaus 
ieškote? 

- Deja, ponia, man labai gaila, bet aš priverstas jus prašyti 
nieko nesakyti apie mano atėjimą kaip tik jo didenybei jūsų vyrui, 
- tarė de Mui. 

- Klausykite, pone de Mui, - tarė nustebusi Margarita, - iki šiol 
aš jus laikiau vienu iš pačių tvirčiausių hugenotų partijos vadų, 
vienu iš patikimiausių mano vyro šalininkų: vadinasi, aš kly- 
dau? 

- Ne, ponia, šį rytą aš dar toks buvau. 

- Kodėl gi jūs pasikeitėte per tą laiką? 

- Ponia, - tarė nusilenkdamas de Mui, - teikitės leisti man 
neatsakyti į tą klausimą ir priimkite mano nuolankų pagarbos 
pareiškimą. | 


1 Viena esu: įeik, brangusis (lot.). 

Ir de Mui labai pagarbiai, tačiau ryžtingai žengė keletą žingsnių 
iink durų, pro kurias buvo įėjęs. 

Margarita jį sustabdė. 

- Tačiau, pone, aš norėčiau paprašyti jus paaiškinti kai ką; 
xodos, mano žodžiu galima pasikliauti? 

- Ponia, - tarė de Mui, - aš negaliu nieko sakyti; jeigu iki šiol 
"nieko įūsų didenybei neatsakiau, vadinasi, tikraj negaliu sakyti. 

- Tačiau... 

- Jūsų didenybė galite mane pražudyti, bet negaiite reikalauti, 
kad aš išduočiau naujuosius draugus. 

- Argi senieji draugai nebeturi į jus teisių? 

- Turi tik tie, kurie liko ištikimi; o tie, kurie išsižadėjo ne tik 
mūsų, bet ir patys savęs, tie neturi jokių teisių. 

Margarita susirūpino ir susimąstė; ji tikriausiai būtų dar ko 
paklaususi, tik staiga įpuolė Žijona. 

- Navaros karalius! - sušuko ji. 

- Pro kur jis ateina? 

- Slaptuoju koridoriumi. 

- Išveskite poną pro šias duris. 

- Negalima, ponia. Girdite? 

- Beldžiasi? 

- Taip, į tas duris, pro kurias jūs liepiate išvesti tą poną. 

- O kas beldžiasi? 

- Nežinau. 

- Pažiūrėkite ir pasakykite man. 

- Ponia, - tarė de Mui, - drįstu jūsų didenybei pastebėti, kad 
jeigu Navaros karalius mane pamatys tokią valandą ir taip apsi- 
rengusį Luvre, tai aš Žuvęs. 

Margarita pagriebė jį už rankos, įtraukė į žinomąjį kabinetą ir 


- Eikite čia, pone; iums čia taip pat nebus jokio pavojaus, taip 
pat bus saugu, kaip ir nuosavuose namuose: užiikrinu jus savo 
garbės žodžiu. 

De Mui skubiai įbėgo į kabinetą, ir vos tik užsitrenkė jo durys, 
pasirodė Henrikas. 

Šį kartą, paslėpusi de Mui, Margarita nesijaudino: ji buvo 
paniurusi, ir toli graži ne meilė jai dabar rūpėjo. 

Henrikas Įėjo budrus, nepasitikįs, kaip visada; jis pastebėdavo 
mažiausias sinulkmenas net ramiu laiku, o juo atidžiau stebėjo 
viską dabar, būdamas ne visai paprastose aplinkybėse. Todėl jis 
tuojau pastebėjo, kad Margaritos veidą niaukė rūpesčio debesis. 

- Jūs užimta, ponia? - paklausė jis. 

- Ne, aš mąsčiau. 

- Gerai darėte, ponia: susimąstymas jums tinka. Aš taip pat 
mąsčiau, bet, priešingai jums, mėgstančiai vienumą, atėjau pas 
jus pasidalyti savo mintimis. 

Margarita maloniai jam linktelėjo, ranka rodydama krėslą, o 
pati atsisėdo į išpjaustinėtą juodmedžio kėdę, dailią ir stiprią kaip 
plienas. 

Valandėlę vyras ir žmona patylėjo; Henrikas pirmas prabilo: 

- Ponia, aš prisiminiau, kad mudviejų sumanymai ateičiai yra 
bendri; nors mudu gyvename atskirai kaip vyras ir žmona, vis 
dėlto abu norime pasisekimo. 

- Tiesa, jūsų didenybe. 

- Man rodos, aš tiksliai supratau jūsų žodžius, kai jūs 
prižadėjote būti ne tik ištikima, bet ir veiklia sąjungininke visais 
tais atvejais, kai aš ką nors sumanysiu daryti bendram mudviejų 
iškilimui. 

- Taip, ir aš jus prašau vieno: kuo greičiau imtis darbo ir duoti 
man galimybę taip pat prie jo prisidėti. 

- Labai esu laimingas, rasdamas jus taip nusiteikusią: manau, 
jūs nė minutės neabejojote, jog aš galėjau užmiršti planą, sudarytą 
tą dieną, kada, jums taip drąsiai įsikišus, aš buvau maždaug 
tikras išliksiąs gyvas. 

- Pone, aš manau, kad jūsų nerūpestingumas tėra kaukė: aš 
pasitikiu ne tik astrologų pranašavimais, bet ir jūsų gabumais. 

- O ką jūs pasakytumėte, ponia, sužinojusi, kad kažkas stoja 
skersai kelio mūsų planams ir grasina mane ir jus nustumti į 
antrąją vietą? 

- Pasakyčiau, kad aš pasirengusi kovoti kartu su jumis slaptai 
ar atvirai prieš tą "kažką", kas jis bebūtų. 

- Ponia, - tarė Henrikas, - jūs galite kiekvienu metu užeiti pas 
savo brolį, Alansono kunigaikštį, ar ne? Jis pasitiki jumis ir labai 
jums palankus. Ar aš galėčiau išdrįsti jus paprašyti, kad 
sužinotumėte, ar šiuo metu jis kartais nesitaria su kuo nors 
paslapčiomis? 

Margarita krūptelėjo. 

- Su kuo gi, pone? - paklausė ji. 

- Su de Mui. 

- Kam jums tai Žinoti? 

- Jeigu iš tiesų taip būtų, tada sudie visiems mūsų planams, 
bent jau maniesiems. 

- Pone, kalbėkite tyliai, - tarė Margarita, darydama jam ženklus 
akimis ir lūpomis ir rodydama pirštu į kabineto duris. 

- Ol Vėl ten kažkas yra? Iš tikro tas kabinetas nuolat esti 
užimtas, ir pas jus beveik neįmanoma lankytis! 

Margarita nusišypsojo. 

- Tikiuosi, kad tas pats La Molis? - paklausė Henrikas. 

- Ne, pone, tai de Mui. | 

- Jis? - sušuko nustebęs ir kartu nudžiugęs Henrikas. - Vadi- 
nasi, jis ne pas Alansono kunigaikštį? O, įveskite jį, aš 
pasikalbėsiu su juo... 

Margarita pribėgo prie kabineto, atidarė duris ir, paėmusi 
de Mui už rankos, be jokio įspėjimo atvedė jį pas Navaros 
karalių. 

- Ak, ponia, - tarė jaunasis hugenotas, ir jo priekaište skambėjo 
ne tiek kartėlis, kiek liūdesys, - jūs mane išduodate, sulaužydama 
savo pažadą: tai labai negerai. Ką jūs sakytumėte, jeigu aš 
atkeršyčiau jums, papasakojęs... 

- Bet jūs nekeršysite, de Mul, - nutraukė Henrikas, spaus- 
damas jaunuolio ranką, - arba bent pirma išklausykite mane. 
Ponia, - kreipėsi jis į karalienę, - prašau jus pasirūpinti, kad niekas 
mums netrukdytų. 

Tik spėjus Henrikui pasakyti tuos žodžius, įbėgo suglumusi 
Žijona tr pašnabždėjo Margaritai į ausį keleią žodžių. o toji 
tučtuojau pašoko nuo kėdės. Henrikas, visai nesirūpindamas, 
kodėl ji taip skubiai su Žijona išbėgo į prieškambarį, apžiūrėjo lovą, 
pasienį už lovos, sienų kilimus ir pirštų stuksenimu ištyrė sienas. 
Išgąsdintas tokių pasirengimų de Mui iš anksto pamėgino, ar jo 
špaga nekliūva makštyje. 

Margarita iš miegamojo puolė į prieškambarį ir kaktomuša 
susidūrė su La Moliu, kuris, nepaisydamas Žijonos maldavimų, 
būtinai norėjo įeiti pas karalienę. 

Už jo stovėjo Kokonasas, pasiruošęs arba padėti jam veržtis 
pirmyn, arba pridengti atsitraukimą. 

- Ak, tai jūs, pone de La Moli! - sušuko karalienė. - Kas jums 
yra, kodėl jūs toks išblyškęs ir taip drebate? 

- Ponia, - tarė Žijona, - ponas de La Molis beldėsi taip smarkiai, 
kad aš buvau priversta jam atidaryti, nors buvo duotas jūsų 
didenybės įsakymas nieko nejleisti. 

- O! Ką tai reiškia? - griežtai tarė karalienė. - Ar tai tiesa, ką 
girdžiu, pone de La Moli? 

- Ponia, aš norėjau jūsų didenybę įspėti, kad kažkas svetimas, 

nepažįstamas, gal koks vagis, pateko pas jus su mano apsiaustu 
ir skrybėle, 

- Jūs beprotis, pone, - tarė Margarita, - nes aš matau jūsų ap- 
siaustą ant jūsų pečių ir - atleisk man Viešpatie, - berods, matau 
tr skrybėlę ant jūsų galvos tuo metu, kai jūs kalbate su karaliene. 

- Ak, atleiskite man, ponia, atleiskite! - sušuko La Molis, 
skubiai nusiimdamas skrybėlę, - tačiau Dievas mato, kad ne 
pagarbos man stinga. 

- Bet pasitikėjimo, tiesa? - tarė karalienė. 

- Ką gi daryti, - sušuko La Molis, - kai pas jūsų didenybę yra 
kažkoks vyras, kuris įėjo, prisidengdamas mano apdaru, galbūi 
net mano vardu, kas jį žino? 

- Kažkoks vyras! - tarė Margarita, lengvai paspausdama vargšo 
įsimylėjėlio ranką. - Kažkoks vyras!.. Jūs labai kuklus, pone de La 
Moli. Prikiškite galvą prie plyšio tarp portjeros ir sienos ir 
pamatysite ne vieną, o du vyrus. 

Margarita praskleidė aksominę, auksu siuvinėtą portjerą, irLa 
Molis pažino Henriką, besikalbantį su kažkokiu vyru, įsisupusiu 
į tamsiai raudoną apsiaustą; Kokonasas, irgi susidomėjęs, lyg 
visas reikalas liestų jį patį, pažiūrėjo taip pat, pamatė de Mui ir 
pažino jį; abu vyrukai nustėro. 

- Dabar, kai jūs nusiraminote, bent aš tikiuos, kad taip yra, - 
tarė Margarita, - atsistokite prie mano durų ir nieko neįleiskite, 
brangusis La Moli, nors jumš ir mirtis grėstų. Jeigi kas nors 
prieitų net prie laiptų aikštelės, tuojau praneškite. 

La Molis nuolankiai ir paklusniai lyg vaikas išėjo, žvilgčiodamas 
į Kokonasą, o tas į jį; Jie atsidūrė koridoriuje, vis dar negalėdami 
atsipeikėti po tokio netikėtumo. 

- De Mui! - sušuko Kokonasas. 

- Henrikas! - sumurmėjo La Molis. 

- De Mui su tavo vyšninės spalvos apsiaustu, tavo balta 
plunksna! Ir mojuoja ranka lygiai kaip tu... 

- Taip, bet... jeigu čia ne meilės reikalai, tai tikriausiai 
sąmokslas, - tarė La Molis. 

- Ak, velniava! Štai ir mudu įklimpome į politiką, - 
nepatenkintas sumurmėjo Kokonasas. - Laimė, nematau čia 
įsipainiojusios ponios de Never. 

Margarita grįžusi prisėdo prie abiejų pašnekovų: ji buvo juos 
palikusi tik vienai minutei ir tą laiką išnaudojo puikiausiai. Žijona 
saugojo slaptąjį įėjimą, du bajorai stovėjo sargyboje prie didžiųjų 
durų - taigi ji galėjo būti visai rami. 

- Ponia, - kreipėsi į ją Henrikas, - kaip jums atrodo, ar gali kas 
kokiu nors būdu mūsų pasiklausyti ir išgirsti, ką kalbame? 

- Pone, šitas kambarys išmuštas veltiniu ir dviem eilėm lentų, 
todėl joks garsas negali praeiti pro jo sienas, - tarė Margarita. 

- Tada aš pasitikiu jumis, - atsakė šypsodamas Henrikas. 

Paskui jis atsigręžė į de Mui ir tyliai, tarsi Margaritos 
patikinimas nebūtų išsklaidęs jo būgštavimų, paklausė: 

- Klausykite, ko jūs čia atėjote? 

- Čia? tarė de Mui. | 

- Taip, čia, į šitą kambarį, - pakartojo Henrikas. 

- Į šitą kambarį jis ne pats Įėjo, - paaiškino Margarita, - aš jį čia 
įsitempiau. 

- Tai jūs Žinojote?.. 

- Aš viską įspėjau. 

- Matote, de Mui, kaip galima viską įspėti. 

- Ponas de Mui šį rytą buvo su kunigaikščiu Fransua dviejų jo 
bajorų kambaryje, - tarė Margarita. 

- Matote, de Mui, - pakartojo Henrikas, - kad viskas jau 
žinoma. 

- Tiesa, - sutiko de Mui. 

- Aš buvau tikras, kad Alansono ku:nigaikštis nutvers jus, - tarė 
Henrikas. 

- Tai jūsų kaltė. Kam jūs taip atkakliai atmetėte viską, ką aš 
jums siūliau? 

- Jūs atmetėte? - sušuko Margarita. - Vadinasi, aš teisingai 
nujaučiau! 

- Ponia, - tarė Henrikas, linguodamas galvą, - ir tu, narsusis de 
Mui, klausykite: mane ima juokas dėl visų tų pasipiktinimo 
šauksmų! Kaip?! Pas mane ateina žmogus, siūlo man sostą, 
maištą, sukilimą. Siūlo man, Henrikui, pakenčiamam tik todėl, 
kad vaikštau nulenkęs galvą, hugenotui, paliktam gyventi tik su 
viena sąlyga, kad dėsiuos kataliku! Ir aš priimsiu jūsų pasiūtymus 
veltiniu neišmuštame ir dviem eilėm lentų neapkaltame 
kambaryje! Po šimts perkūnų! Jūs vaikai arba bepročiai! 

- Bet ar jūsų didenybė negalėjote man duoti šiek tiek vilties, 
jeigu he žodžiais, tai bent judesiu, kokiu ženklu? 

- Ką jums sakė mano svainis, de Mui? - paklausė Henrikas. 

- O, toji paslaptis ne mano, ji liečia kitus. 

- Ak tu Dieve! - nekantriai ištarė Henrikas, matydamas, kad pa- 
šnekovas taip neteisingai supranta jo žodžius. - Aš neklausiu, ką 
jis jums pasiūlė, bet klausiu, ar jis klausėsi mūsų, ar viską girdėjo? 


234 


- Jis klausėsi, jūsų diderybe, ir girdėjo. 

- Jis klausėsi ir girdėjo! Jūs pats tą sakote, de Mui. Blogas iš 
jūsų sąmokslininkas! Jeigu būčiau nors vieną pritarimo žodį 
ištaręs, jūs būtumėt sveikas dingęs. Juk aš nežinojau, bet įiariau, 
kad jis klauso, o jeigu ne jis, tai kas kitas: Anžu kunigaikštis, 
Karolis IX, karalienė motina. Jūs nežinote Luvro sienų, de Mui; tai 
apie jas kalba patarlė: “Ir sienos turi ausis". Ir aš, žinodamas Luvro 
sienas, būčiau ką nors jums svarbaus pasakęs! Na. de Mui, jūs 
nenorite Navaros karaliui pripažinti sveiko proto, stebiuosi, kaip 
jūs galėjote siūlyti jam karūną, taip menkai jį tevertindamas. 

- Bet, jūsų didenybe, - vėl pakartojo de Mui, - argi įūs 
negalėjote, atsisakydamas nuo karūnos, duoti man kokį ženi- 
14? Aš nebūčiau nustojęs vilties, nebūčiau pamanęs, kad viskas 
žuvę. 

- A, po šimts perkūnų! - sušuko Henrikas. - Jeigu jis klausė, ar 
negalėjo ir žiūrėti? Argi ženklas negali taip pat pražudyti žmogaus 
kaip žodis? Klausykite, de Mui, - tarė karalius, apsidairęs aplink, 
- net šiuo metu, būdamas visai arti jūsų, kada mano baisas 
nesiekia toliau mūsų trijų kėdžių, aš vis dar bijau, kad mūsų kas 
neišgirstų, kai sakau: “De Mui, pakartok man savo pasiūlymus". 

- Bet dabar aš jau surištas su Alansono kunigaikščiu! - sušuko 
nusiminęs de Mui. | 

Margarita apmaudžiai suplojo savo gražiomis rankomis. 

- Vadinasi, pavėluota? - paklausė ji. 

- Priešingai, - sumurmėjo Henrikas; - supraskite, kad mus 
tiesiog globoja apvaizda. Pasilik surištas su juo, de Mui, nes tas 
kunigaikštis Fransua tikras mūsų visų išganymas. Ar tu manai, 
kad Navaros karalius galėtų apsaugoti jūsų galvas? Priešingai, 
nelaimingasis! Dėl manęs jus visus išžudytų iki paskutinio, įeigu 
iškiltų nors mažiaugias įtarimas. Bet visai kitas dalykas 
Pranctzijos karalaitis: išgauk įrodymus, kad jis įvelias į sąmokslą, 
pareikalauk garantijų: bet aš matau, kad tu, būdamas toks 
patiklus, įsipareigojai iš geros širdies, tau užteko jo žodžio. 

- Ak, jūsų didenybe, patikėkite manimi: į kunigaikščio rankas 
mane įstūmė nusiminimas dėl jūsų atsisakymo! Prisidėjo ir 
išdavimo baimė, nes jis žinojo mūsų paslaptį. 

- O tu irgi sužinok jo paslaptį, de Mui, tai pareina nuo tavęs. 
Ko jis trokšta? Būti Navaros karaliumi? Prižadėk įam karūną. Ko 
jis nori? Palikti karaliaus dvarą? Parūpink jam priemonių pabėgti, 
dirbk dėl jo, de Mui, taip, lyg dirbtum dėl manęs, sukinėk skydą 
taip, kad jis atmuštų visus mums taikomus smūgius. Kai reikės 

bėgti, bėgsime su juo abu; kai reikės kovoti ir karaliauti, aš 
karaliausiu vienas. 

- Nepasitikėkite kunigaikščiu, - įsiterpė Margarita, - tai 
neįspėjama asmenybė, kuri kitus kiaurai mato; jis nepripažįsta nei 
neapykantos, nei draugystės, visada pasirengęs elgtis su draugais 
kaip su priešais, o su priešais kaip su draugais. 

- Jis jūsų laukia, de Mui? - paklausė Henrikas. 

- Taip. 

- Kur? 

- Savo bajorų kambaryje. 

- Kelintą valandą? 

- Iki vidurnakčio. 

- Dabar dar nėra vienuolikos, - pastebėjo Henrikas. - Dar 
nevėlu, eikite, de Mui. 

- Pone, jūs davėte mums garbės žodį, - tarė Margarita. 

- Ką jūs, ponia! - pasakė Henrikas su tuo pasitikėjimu, kurį jis 
taip mokėdavo parodyti kai kuriems asmenims tam tikromis 
aplinkybėmis. - Su de Mui apie tokius dalykus nekalbama. 

- Jūsų tiesa, - atsakė jaunuolis, - tačiau man reikia jūsų garbės 
žodžio. nes turėsiu pasakyti vadams, kad jūs man jį davėte. Jūs ne 
katalikas, tiesa? 

Henrikas gūžielėjo pečiais. 

- Neišsižadate Navaros karalystės? 

- Aš neišsižadu jokios karalystės, de Mui, tik palieku sau laisvę 
išsirinkti geriausią, tokią, kuri labiausiai tiktų ir man, ir jums. 

- O jeigu per tą laiką jūsų didenybę suimtų, ar prižadate nieko 
neišduoti, net jeigu jus, karališką asmenį, imtų kankinti? 

- Prisiekiu Dievu, de Mui. 

- Dar vienas žodis: kaip aš vėl pasimatysiu su jumis? 

- Nuo rytdienos jūs turėsite mano kambario raktą; jūs ateisite, 
kiek sykių bus reikalinga, ir bet kuriuo metu. Už jūsų pasirodymus 
Luvre turės atsakyti Alansono kunigaikštis. Dabar išeikite 
mažaisiais laipteliais, aš jums parodysiu kelią. Tuo metu karalienė 
čia įves raudonąjį apsiaustą, panašų į jūsų, kuris tik ką buvo 
prieškambaryje. Nereikia, kad kas nors nustatytų, koks skirtumas 
tarp jūsų, kad sužinotų, kad jūsų yra du, - ar ne tiesa, de Mui? Ar 
ne tiesa, ponia? 

Paskutinius žodžius Henrikas ištarė juokdamasis ir žiūrėdamas 
į Margaritą. 

- Taip, - atsakė ji nesijaudindama, - juo labiau, kad tas ponas 
de La Molis yra mano brolio kunigaikščio palydoje. 

- Tai pasistenkite jį patraukti į mūsų pusę, ponia, .- visiškai 
rimtai tarė Henrikas. - Nesigailėkite nei aukso, nei pažadų. Visi 
mano turtai jo paslaugoms. 

- Jeigu jūsų toks noras, - atsakė Margarita, šypsodamasi taip, 
kaip mokėjo šypsotis tik Bokačo moterys, - tai aš pasistengsiu kaip 
galėdama geriau jį įvykdyti. 

- Gerai, gerai, ponia; o jūs, de Mui, eikite pas kunigaikštį ir 
supančiokite jį. 


XXVI 4 MARGARITA 


Kol vyko tas mūsų ką tik papasakotas pokalbis, La Molis ir 
Kokonasas ėjo sargybą: La Molis truputį nusiminęs, Kokonasas 
truputį susirūpinęs. 

Mat La Molis turėjo laiko viską apgalvoti, o Kokonasas jam 
puikiai padėjo. 

- Ką tu manai apie visa tai, drauguži? - paklausė La Molis 
Kokonasą. 

- Manau, - atsakė pjemontietis, - kad čia slypi kokia nors dvaro 
intriga. 

- O jeigu reikės, ar tu nusiteikęs įsivelti į tą intrigą? 

- Paklausyk gerai, mano brangusis, - aisakė Kokonasas, - ką 
aš tau pasakysiu, ir pasistenk iš to pasimokyti. Visose tose princų 
intrigose, tose karalių machinacijose mes galime ir turime 
šmėkštelėti tik kaip šešėliai: ten, kur Navaros karalius paliks savo 
plunksnos galelį, o Alansono kunigaikštis savo skraistės skverną, 
mudu palydėsime savo galvas. Tu karalienei - užgaida, karalienė 
tau - svajonė, ir nieko geresnio nereikia. Gali netekti galvos iš 
meilės, bet nepražudyk jos dėl politikos. 

Tai buvo išmintingas patarimas. La Molis liūdnai klausėsi jo, 
kaip žmogus, kuris jaučia, kad prireikus rinktis tarp išminties ir 
beprotybės, jis pasirinks beprotybę. 

- Karalienė man ne svajonė, Anibalai, aš ją myliu; nelaimė ar 
laimė, bet myliu ją iš visos širdies. Tai beprotybė, pasakysi tu man; 
sutinku, aš beprotis. Bet tu, Kokonasai, esi protingas žmogus, tu 
neprivalai nukentėti dėl mano kvailysčių ar nelemties. Eik pas 
mūsų kunigaikštį ir negadink sau ištikimo tarno vardo. 

Kokonasas valandėlę pagalvojo, paskui pakėlė galvą ir atsakė: 

- Brangusis, tu kalbi visai teisingai; tu įsimylėjęs, tai ir elkis 
kaip įsimylėjęs. Aš gi esu garbėtroška ir todėl manau, kad 

gyvenimas vertas daugiau negu moters pabučiavimas. Jeigu kada 
statysiu į pavojų savo gyvybę, tai iškelsiu ir atitinkamas sąlygas. 
Ir tu, vargše Medorai!, pasistenk iškelti savo sąlygas. 

Po tų žodžių Kokonasas padavė La Moliui ranką ir nuėjo, dar 
kartą žvilgtelėjęs į savo draugą ir jam nusišypsojęs. 

Jam nuėjus, po kokių dešimties minučių atsivėrė durys, ir 
atsargiai dairydamasi išėjo Margarita; ji paėmė La Molį už rankos 
ir nieko nesakydama įsivedė į tolimiausią savo buto kampelį, 
rūpestingai pati uždarinėdama visas duris: iš tokio jos elgesio 
galėjai spręsti, kad pasikalbėjimas turės būti labai svarbus. 

“ Įėjusi į miegamąjį, ji sustojo, paskui atsisėdo į juodmedžio kėdę 
ir, prisitraukusi už abiejų rankų La Molį, tarė jam: 

- Dabar, kai mes vieni, mielas drauge, pasikalbėkime rimtai. 

- Rimtai, ponia? - paklausė La Molis. 

- Arba meiliai, jeigu taip jums labiau patinka. Meilėje taip pat 
gali būti rimtų dalykų, ypač karalienės meilėje. 

- Jeigu taip, kalbėkime... apie rimtus dalykus, bei su viena 
sąlyga: tegu jūsų didenybė nepyksta, jeigu man iš burnos išsprūs 
kokia kvailystė. 

- Aš supyksiu tik dėl vieno dalyko, La Moli: jeigu jūs mane 
vadinsite ponia arba jūsų didenybe. Jums, brangusis, aš esu tik 
Margarita. 

- Taip, Margarita! Taip, mano perle! - kalbėjo jaunuolis, 
rydamas karalienę akimis. 

- Taip daug geriau, - tarė Margarita. - Tai jūs pavyduliaujate, 
mano gražusis bajore? 

- O, aš einu iš galvos! 

- Oho!.. 

- Galiu išprotėti, Margarita. 

- Pavyduliaujate kam? Na? 

- Visiems. 

- Bet vis dėlto? 

- Pirmiausia karaliui. 

- Aš maniau, kad po to, ką jūs esate matęs ir girdėjęs, galite būti 
ramus - iš tos pusės pavojaus nėra. 

- Pavyduliauju taip pat ir tam de Mui, kurį šį rytą išvydau 
pirmą kartą, o šį vakarą jis jau tapo jums toks artimes. 

- De Mui? 


!Medoras - Renesanso laikotarpio italų poto Ariosto poemos 
*Pašėlęs Rolandas" veikėjas. 

- Taip. 

- Kas jums kelia tuos įtarimus? 

- Klausykite... Aš jį pažinau iš stoto, iš jo plaukų spalvos, 
kažkoks nesąmoningas jausmas pakuždėjo man, kad neapsirinku; 
tai jis šį rytą buvo pas Alansono kunigaikštį. 

- Na gerai, bet ką bendra aš turiu su jais? 

- Alansono kunigaikštis - jūsų brolis; kalbama, kad jūs jį labai 
mylite; galbūt jūs jam kada prasitarėte apie savo širdies potraukį, 
o Jis pagal dvaro papročius patenkino jūsų pageidavimą 
atsiųsdamas de Mui. Su juo kartu čia buvo ir karalius - gal tai 
koks laimingas atsitiktinumas? Šito aš nežinau. Bet, šiaip ar taip, 
ponia, būkite man atvira: tokia meilė kaip mano turi teisę 
reikalauti bent atvirumo. Matote, aš puolu jums po kojų. Jei jūsų 
palankumas man buvo tik: greit praeinantis įgeidis, tai aš jums 
grąžinu jūsų žodį, jūsų pažadus, jūsų meilę, padėkosiu Alansono 
kunigaikščiui už visa gera ir atsisakysiu nuo jo palydos bajoro 
pareigų: aš vyksiu prie apgulios La Rošelės sienų ieškoti mirties, 
jeigu tik meilė nenužudys manęs anksčiau, negu aš spėsiu ten 
nujoti. 

Margarita šypsodamasi klausė tų žavių žodžių stebėdama 
grakščius jaunuolio judesius; paskui ji užsisvajojo ir karšta ranka 
parėmusi savo gražią galvą paklausė: 

- Jūs mane mylite? 

- O ponia! Labiau negu savo gyvybę, negu sielos išganymą, 
negu viską; bet jūs, jūs... nemylite manes. 

- Vargšas beprotis! - sušnabždėjo ji. 

- Ak ponia, - sušuko La Molis, tebeklūpodamas prie jos kojų, 
- aš jums tą patį sakiau. | 

- Vadinasi, svarbiausias jūsų gyvenime dalykas - meilė, 
brangusis La Moli? 

- Taip, ponia, - svarbiausias ir vienintelis. 

- Gerai, tebūnie taip. Aš pasistengsiu, kad visa kita būtų tik 
priedas prie tos meilės. Jūs mane mylite ir norite visuomet būti prie 
manęs? 

- Viena, ko aš maldauju Dievą - tai niekad neatitolinti manęs 
nuo jūsų. 

- Gerai, jūs nuo manęs nesiskirsite. Man jūsų reikia, La Moli. 

- Jums reikia manęs? Saulei reikia jonvabalio? 

- Jeigu aš jums pasakysiu, kad myliu jus, ar būsite man 
visiškai atsidavęs? 

- Ak, argj aš nesu dabar jums atsidavęs, visa širdimi atsidavęs? 

- Taip, bet jūs dar įtarinėjate mane. 

- O, aš kaltas, aš nedėkingas, arba, kaip pats jums sakiau, ir 
jūs tą patį pakartojote, - aš beprotis. Bet ko de Mui buvo pas jus 
šį vakarą? Kodėl aš jį šį rytą mačiau pas Alansono kunigaikštį? 
Kam jam tas vyšninės spalvos apsiaustas, ta balta plunksna, tas 
mano eisenos pamėgdžiojimas?.. Ak ponia, aš įtariu ne jus, bet 
jūsų brolį. 

- Nelaimingasis! - tarė Margarita. - Nelaimingasis, tikįs, kad 
kunigaikštis Fransua gali būti toks paslaugus - įvesti pas savo 
seserį garbintoją! Jūs sakotės pavyduliaująs, o iš tikrųjų esate 
negudrus ir nesupratingas! Ar žinote, kad Alansono kunigaikštis 
nudurtų jus rytoj savo paties špaga, jeigu sužinotų, kad jūs dabar 
čia, prie mano kojų, kad aš nevarau jūsų šalin, bet sakau: būkite 
prie manęs, La Moli, nes aš jus myliu, gražusis mano bajore, 
girdite! Aš myliu jus! Taip, sakau jums, jis jus nužudytų! 

- Didis Dieve! - sušuko La Molis atsilošdamas ir su siaubu 
žiūrėdamas į Margaritą. - Ar tai galimas dalykas? 

- Viskas yra galima, mano drauge, šiais laikais ir šiame dvare. 
Dabar trumpai paaiškinsiu: de Mui, apsisiautęs jūsų apsiaustu ir 
prisidengęs veidą jūsų skrybėle, ne dėl manęs buvo atėjęs į Luvrą, 
bet dėl Alansono kunigaikščio. Bet aš jį palaikiau jumis ir 
įsivedžiau pas save. Jis žino mūsų paslaptį, La Moli, todėl reikia 
jam gerintis. 

- Man labiau patiktų jį nudėti, - atkirto La Molis, - taip daug 
paprasčiau ir saugiau. | 

- O man, narsusis bajore, - atsakė karalienė, - labiau patinka, 
kad jis gyventų ir kad jūs žinotumėte viską, nes jo gyvybė mums 
ne tik naudinga, bet ir reikalinga. Paklausykite ir gerai apgalvokite 
savo žodžius, prieš atsakydamas: ar jūs mane mylite tiek, kad 
džiaugtumėtės, jeigu aš iš tikrųjų tapčiau karaliene, tai yra tikros 
karalystės valdove? 

- Deja, ponia! Aš jus myliu taip, kad trokštu to, ko trokštate jūs, 
nors dėl to aš būčiau nelaimingas visą savo gyvenimą! 

- Ar norite padėti man įvykdyti tą troškimą, kuris jums suteiks 
dar daugiau laimės? 

- Ak ponia, aš jūsų neteksiu! - sušuko La Molis, susiimdamas 
rankomis galvą. 

- Visai ne, priešingai! Dabar jūs esate pirmasis riano tarnas, o 
tada tapsite pirmuoju mano valdiniu, štai ir viskas! 

- O, nenoriu jokios naudos... jokios garbės, ponia... neterškite 
savo rankomis to jausmo, kurį aš jaučiu jums... Tik 


240 


pasiaukojimas, nieko daugiau, tik pasiaukojimas! 

- Tauri širdis! - tarė Margarita. - Gerai, aš priimu tavo 
pasiaukojimą ir mokėsiu už jį atsilyginti. 

Ir ji ištiesė jam abi savo rankas, kurias La Molis apibėrė 
pabučiavimais. 

- Na? - tarė ji. 

- Taip! - atsakė La Molis. - Taip, Margarita, aš pradedu suprasti 
tą neaiškų man sumanymą, apie kurį hugenotai kalbėjo dar prieš 
šv. Baltramiejų ir dėl kurio aš, kaip ir daugelis kitų, vertesnių už 
mane, buvau pašauktas į Paryžių. Jūs siekiate ne tariamos, bet 
tikros Navaros karalystės; karalius Henrikas skatina jus to siekti. 
De Mui yra to sąmokslo dalyvis, ar ne? Bet kokį vaidmenį čia 
vaidina Alansono kunigaikštis? Kurgi jis tikisi rasti sau sostą? 
Nesuprantu. Ar Alansono kunigaikštis toks jūsų... draugas, kad 
padeda jūsų sumanymams, nieko nereikalaudamas už tuos 
pavojus, kurie jam gresia? 

- Kunigaikštis, drauguži, prisideda prie sąmokslo, žiūrėdamas 
vien savo naudos. Tegu jis klysta: jo gyvybė saugo mūsų gyvybes. 

- Bet juk aš tarnauju jam, ar galių jį išduoti? 

- Jį išduoti? Kuo gi jūs jį išduodate? Ką jis jums patikėjo? Ar ne 
jis jus išdavė, duodamas de Mui jūsų apsiaustą ir skrybėlę, kad 
tas galėtų ateiti pas jį? Sakot, jūs jam tarnaujate. Ar jūs nebuvote 
mano tarnas pirmiau, negu patekote pas jį? Ar jis labiau jums 
įrodė savo draugystę, negu aš įrodžiau savo meilę? 

La Molis išblyško ir pašoko kaip perkūno trenktas. 

- O, - sumurmėjo jis, - Kokonasas teisingai kalbėjo. Intriga 
apipainiojo mane savo kilpomis. Ji mane pasmaugs. “ 

- Na? - paklausė Margarita. 

- Mano atsakymas toks, - tarė La Molis. - Ten, kitame 
Prenctzijos gale, kur jūsų garsus vardas, jūsų nuostabaus grožio 
šlovė palietė mano širdį tr sužadino kažkokį nežinomą ilgesį, ten 
kalbama, kad jūs ne kartą mylėjote, bet jūsų meilė visuomet 
buvusi pražūtinga mylimiesiems, - visus pasigrobdavo mirtis, 
tartum pavyduliaudama jums. | 

- La Mali... Ž 

- Nepertraukite. brangioji mano Margarita... Taip pat 
pasakojama, kad jūs tebelaikote auksinėse dėžutėse savo 
ištikimųjų draugų širdis ir kartais, susigraudinusi, prisiminusi 
Juos, pamaldžiai pasižiūrite į tuos liūdnus palaikus. Jūs atsidusote, 
mano karaliene, jūsų akyse sužvilgo ašaros, - vadinasi, visa tai 
tiesa. Gerai! Tebūsiu aš mylimiausias ir laimingiausias iš visų jūsų 

meilužių! Kitiems jūs perverdavote tik širdis, tas širdis! jūs ir 
saugolate; iš manęs jūs imate daugiau - statote į pavojų mano 
galvą... Gerai! Margarita, prisiekite man prieš Dievą, kurio 
paveikslas čia kabo, - tis šitame pačiame kambaryje išgelbėjo man 
gyvybę, - prisiekite man, kad jeigu aš mirsiu dėl jūsų, kaip man 
sako niūrus nujautimas, prisiekite man, kad i2s išsaugosite mano 
galvą, kurią budelis atskirs ni10 kūno, ir ka tais prispausite prie 
jos savo lūpas. Prisiekite, Margarita! Už tokį pažadą, duotą mano 
karalienės, aš tylėsiu, aš pasidarysiu išdavikas, jeigu to reikės, 
žodžiu, būsiu iaip atsidavęs, kaip turi būti atsidavęs jūsų meilužis 
ir Įūsų sąmokslininkas. 

- O, kokia gedulinga kvailystė, mano brangusis, - tarė 
Margarita, - kokia fatališka mintis, mano meile! 

- Prisiekite... 

- Turiu prisiekti? 

- Taip, šia sidabrine dėžute su kryželiu. Prisiekite. 

- Gerai, - tarė Margarita, - jeigu, neduok Dieve, tavo liūdnas 
nujautimas Išsipildytų, mano gražusis bajore, aš prisiekiu tau 
šituo kryžiumi, kad tu būsi su manimi gyvas ar miręs tol, kol aš 
pati būsiu gyva. Jeigu aš negalėsiu tavęs išgelbėti nuo to pavojaus, 
į kurį tu pateksi dėl manęs, vien dėl manęs, - esu tuo tikra, - aš 
suteiksiu tavo vargšei sielai bent tą užtarnautą paguodą. 

- Dar vienas žodis, Margarita. Dabar aš jau galiu mirti ramus, 
bet aš taip pat galiu likti ir gyvas, mums gali pasisekti: Navaros 
karalius gali pasidaryti karaliumi, o įūs karaliene, tada karalius 
jus išsiveš su savimi; jūsų abišalis susitarimas gyventi atskirai 
vieną dieną gali būti pakeistas, ir tada mums teks skirtis. 
Margarita, brangioji, mylimoji Margarita! Jūs vienu žodžiu 
nuraminote mane, pažadėdama pasirūpinti manimi mirties atveju, 
o dabar pasakykite, ką darysite, jei aš liksiu gyvas. 

“- O, nebijok nieko, aš tavo įr kūnu, ir siela! - sušuko Margarita 
vėl ištiesdama ranką į kryželį ant dėžutės. - Jeigu aš išvažiuosiu, 
tu lydėsi mane, o jeigu karalius nesutiks tavęs pasiimti kartu, tai 
ir aš nevažiuosiu. 

- Bet jūs nedrįsite jam priešintis! 


! “Ji dėvėdavo didelį krenoliną su kišenaitėmis; kiekvienoje iš jų 
nešiodavosi dėžutę su savo mirusio mylirnojo širdimi: kai tik kuris mirdavo, 
ji pasirūpindavo, kad jo širdis būtų užbalzamuota. Kiekvieną vakarą tas 
krenolinas būdavo pakabinamas gale jos lovos ir prirakinamas spyna“ 
(Talmanas de Reo, "Margaritos de Valua istorija".) 

„ - Mano mielas Hiacinte, - atsakė Margarita, - iu nepažįsti 
Henriko. Šiuo metu Henrikas galvoja tik apie tai, kaip pasidaryti 
karaliumi. Tam savo troškimui jis paaukotų dabar viską, ką turi, 
juo labiau tai, ko neturi. Sudie. 

- Ponia, - tarė šypsodamasis La Molis, - jūs mane išvarote? 

- Jau vėlu, - tarė Margarita. 

- Žinoma, bet kurgi, jūsų nuomone, man eiti? Mano kambaryje 
dabar de Mui ir Alansono kunigaikštis. 

- Ak, tiesa, - tarė Margarita, žavingai šypsodamasi. - Be to, aš 
turiu jums dar daug ką pasakyti apie tą sąmoksią. 

Nuo tos nakties La Molis nustojo buvęs paprastu karalienės 
favoritu; dabar jis galėjo vaikščioti iškėlęs galvą, kuriai - gyvai ar 
negyvai - buvo pažadėta tokia masinanti ateitis. 

Tačiau kartais jo galva sunkiai nusvirdavo žemyn, skruostai 
išblykšdavo, o tarp antakių įsirėždavo gili vaga nuo niūrių minčių, 
kurios apnikdavo jaunuolį, kadaise tokį linksmą, o dabar tokį 
laimingą! 


XXVII + DIEVO RANKA 


Atsisveikindamas Henrikas buvo pasakęs poniai de Sov: 

- Gulkite į lovą, Šarlote. Apsimeskite sunkiai serganti ir rytoj 
Jokia dingstimi nieko nepriimkite. 

Šarlotė paklausė, nors nesuprato, dėl ko karalius liepė jai taip 
padaryti. Bet ji buvo jau beapsiprantanti su jo fantazijomis, kaip 
sakydavo tais laikais. Be to, ji žinojo, kad Henriko širdyje slypi 
paslaptys, kurių jis niekam nepatiki, kad jo mintyse yra planų, 
kuriuos jis bijo išduoti net per sapną; todėl ji klausė jo valios, 
būdama įsitikinusi, kad nei keisčiausi jo sumanymai turi kokį nors 
tikslą. 

Dar tą patį vakarą ji pasiskundė Dariolei, kad jai galva 
neįprastai sunki, akys skaudžiai bijančios šviesos. Tuos 
simptomus pabrėžti jai buvo pataręs Henrikas. 

Rytą ji apsimetė norinti keltis, bet vos iškėlusi koją iš lovos 
pasiskundė bendru silpnumu ir vėl atsigulė. 

Ponios de Sov sunegalavimas, apie kurį Henrikas pranešė 
Alansono kunigaikščiui, buvo pirmoji naujiena, kurią sužinojo 
Katerina, visiškai ramiai paklaususi, kodėl jos kėjimesi 
nedalyvauja de Sov. 

- Ji serga, - atsakė Lotaringijos kunigaikštienė. 

- Serga! - pakartojo Katerina, bet nė vienu veido raumeniu ne- 
parodė, koks svarbus jai buvo tas atsakymas. - Tlesiog tingi, ir 
viskas. 

- Ne, ponia, - atsakė kunigaikštienė. - Ji skundžiasi stipriais 
galvos skausmais ir tokiu silpnumu, kad negali nė paeiti. 

Katerina nieko neatsakė, bet, stengdamasi nuslėpti savo 
džiaugsmą, nusigręžė į langą: pamačiusi Henriką, einantį per 
kiemą po pasikalbėjimo su de Mui, ji pakilo iš patalo, norėdama 
geriau į jį įsižiūrėti, ir, graužiama sąžinės, kurios balsas nenutyla 
net labiausiai užkietėjusių nusikaltėlių širdyse, nors kartais 
Žmonės to ir nepastebi, paklausė savo sargybos kapitoną: 

- Ar jums neatrodo, kad mano sūnus Henrikas šį rytą išblyškęs 
labiau negu paprastai? 

Tačiau taip nebuvo; Henriko širdį kamavo didelis nerimas, bet 
šiaip jis jautėsi visai sveikas. | 

Pamažu tie, kurie paprastai būdavo prie karalienės motinos jai 
keliantis, išsiskirstė; liko keli patys artimiausi, bet Katerina 
nekantriai išprašė ir juos, sakydama norinti pabūti viena. 

Kai tik visi išėjo, Katerina užrakino duris, priėjo prie slaptos 
spintelės, įtaisytos miegamojo sienoje, atstūmė dureles, 
slidinėjančias išpjaustymuose, kuriais buvo papuoštos medinės 
sienų dalys, ir išėmė knygą: iš sučiurintų puslapių galima buvo 
spėti, kad ji būdavo dažnai vartoma. | 

Katerina padėjo knygą ant stalo, atvertė toje vietoje, kur buvo 
pažymėta kaspinėliu, ir parėmė ranka galvą. 

- Taip, - patyliukais skaitė ji. - Galvos skaudėjimas, bendras 
silpnumas, skausmas akyse, gomurio patinimas. Kol kas ji 
skundžiasi tik galvos skausmais ir silpnumu..: kiti simptomai irgi 
netruks pasirodyti. 

Katerina skaitė toliau: 

- Paskui uždegimas apima gerklę, persimeta į skrandį, ugni- 
niu lanku suspaudžia širdį ir pagaliau staiga paraližuoja smege- 
nis. 

Ji dar sykį tyliai perskaitė, paskui vėl ėmė pusbalsiu kalbėti: 

- Šešios valandos karščiavimui, dvylika valandų bendram už- 
degimui, dvylika valandų gangrenai, šešios valandos agonijai - iš 
viso trisdešimt šešios valandos. Dabar tarkime, kad įsisunkimas 
vyksta lėčiau negu tirpimas skrandyje, tada reikės ne trisdešimt 

šešių valandų, o keturiasdešimt, net keturiasdešimt aštuonių: 
taip, keturiasdešimt aštuonių valandų turi pakakti. Bet kaipgi jis, 
Henrikas, tebesilaiko ant kojų? Todėl kad jis vyras, stiprios svei- 

katos; galbūt pabučiavęs ją jis ko nors išgėrė ir paskui nusišluostė 
lūpas. 

Katerina nekantriai laukė pietų. Henrikas kiekvieną dieną 
pietaudavo prie karaliaus stalo. Jis atėjo, pasiskundė irgi jaučiąsis 
nekaip, nieko nevalgė ir tuojau po pietų išėjo, pasiteisinęs, kad 
naktį blogai miegojęs ir dabar labai norįs miego. 

Katerina įsiklausė, kaip tolo nelygūs Henriko Žingsniai, ir 
pasiuntė jį pasekti. Jai buvo pranešta, kad Navaros karalius 
nuėjęs ponios de Sov kambarių link. 

“Šį vakarą Henrikas nuo jos mirtinai apsinuodys; dėl kokio 
nors atsitiktinumo jis, matyt, iki šiol išvengė nuodų“, - pagalvojo 
Katerina. 

Navaros karalius iš tikrųjų užėjo pas ponią de Sov, bet tik 
norėdamas įprašyti ją vaidinti ir toliau. 

Rytojaus dieną Henrikas visą priešpietę neišėjo iš savo 
miegamojo, nepasirodė ir per pietus. Buvo kalbama, kad ponia de 
Sov einanti vis blogyn, o gandas apie Henriko ligą, paleistas pačios 
Katerinos, pasklido po visą dvarą, sukeldamas visokių spėliojimų. 

Katerina džiūgavo: Ambruazą Parė ji buvo išsiuntusi dieną 
prieš tai į Sen Žermeną, kur susirgo jos mylimas tarnas. 

Jai reikėjo, kad pas ponią de Sav ir Henriką būtų pakviestas jos 
patikimas gydytojas, kuris sakytų apie jų ligą, ką jam lieps sakyti 
karalienė motina. Jeigu kartais netikėtai į šitą reikalą būtų 
įpainiotas pašalinis gydytojas ir jeigu jis nustatytų apsinuodijimą, 
kuris išgąsdintų visą dvarą, keletą kartų jau girdėjusį panašias 
naujienas, tai Katerina tikėjosi pasinaudoti gandais apie 
Margaritos pavyduliavimą savo vyro meilužei. Skaitytojas 
prisimena, kad karalienė motina kiekviena proga pabrėždavo jos 
pavyduliavimą, pasireiškusį kai kuriais atvejais. pavyzdžiui, 
pasijodinėjimo prie gudobelės metu, kada ji pasakė savo dukteriai 
tuos žodžius, kuriuos girdėjo daugelis aplink stovėjusių dvariškių: 

- Tai jūs labai pavyduliaujate, Margarita? 

Katerina, iš anksto nutaisiusi veido išraišką, laukė, kada 
atsivers durys ir koks nors išblyškęs, išsigandęs tarnas įeis 
šaukdamas: 

- Jūsų didenybe, Navaros karalius miršta, o ponia de Sov mirė! 

Išmušė keturias. Katerina baigė valgyti pavakarius paukščių 
voljere ir trupino biskvitus keliems retiems paukšteliams, kuriuos 
visuomet lesindavo pati savo ranka. Nors jos veidas buvo kaip 
visuomet ramus ir net paniuręs, bet pasigirdus mažiausiam 
triukšmui, jai smarkiai imdavo plakti širdis. 

Staiga atsidarė durys, ir įėjo sargybos kapitonas. 

- Ponia, - pranešė jis. - Navaros karalius... 

- Serga? - skubiai nutraukė jį Katerina. 

- Ne, ponia, ačiū Dievui! Atrodo, kad jo didenybė jaučiasi 
puikiausiai. 

- Tai ką jūs norite pasakyti? 

- Navaros karalius atėjo. 

- Ko jam reikia? 

- Jis atnešė jums labai retos veislės beždžionėlę. 

Tą akimirką įėjo ir pats Henrikas, laikydamas rankoje pintinėlę 
ir glostydamas joje gulinčią beždžionėlę. 

Įeidamas jis šypsojosi ir, atrodė, domėjosi tik dailiu savo 
gyvulėliu; tačiau, nors ir labai užsiėmęs tuo padarėliu, karalius 
neužmiršo trumpai apsidairyti, kaip jis visuomet darydavo 
sunkiomis valandėlėmis, įvertindamas padėtį. Katerina stovėjo 
išblyškusi ir blyško vis labiau, matydama, kad prie jos artėjančio 
jaunuolio skruostai žydėte žydi sveikata. 

Karalienę motiną pritrenkė tas smūgis. Ji mechaniškai priėmė 
Henriko dovaną, sumišo, pagyrė, kad jis gerai atrodąs, ir pridūrė: 

- Man tuo maloniau matyti jus tokį sveiką, sūnau, nes girdėjau 
jus sirgus; beje, prisimenu, kaip prie manęs skundėtės 
negalavimu. Bet dabar aš suprantu, - pridūrė ji, mėgindama 
nusišypsoti, - jūs tyčia taip sakėte, norėdamas greičiau išeiti. 

- Iš tikrųjų, ponia, aš labai sirgau, - atsakė Henrikas, - bet 
išsigydžiau vienais vaistais, žinomais mūsų kalnuose. Juos man 
paliko velionė motina. 

- O, tai jūs man duosite tą receptą, ar ne, Henrikai? - tarė 
Katerina, šį kartą jau iš tiesų šypsodamasi, bet su ironija, kurios 
negalėjo nuslėpti. 

“Kokie nors priešnuodžiai, - pagalvojo ji, - reikės ką kita 
sugalvoti, o gal verčiau ne. Pamatės, kad ponia de Sov susirgo, jis 
ėmėsi atsargumo priemonių. Iš tikrųjų gali pagalvoti, kad Dievo 
ranka ištiesia virš to žmogaus galvos". 

Katerina nekantriai laukė nakties; ponia de Sov nesirodė. 
Lošdama kortomis karalienė pasiteiravo apie ją: jai buvo atsakyta, 
kad ponios de Sov sveikata vis blogėjanti. 

Visą vakarą ji buvo nerami, ir dvariškiai susirūpinę spėliojo, 
kokios mintys galėjo taip sujaudinti visuomet tokį sustingusį jos 
veidą. 

Pagaliau visi išėjo. Katerina įsakė savo moterims nurengti ją ir 
paguldyti į lovą; paskui, kai Luvre visi sugulė, ji atsikėlė, užsivilko 

ilgą juodą chalatą, paėmė lempą, tarp visų savo raktų išsirinko tą, 
kuriuo buvo galima atrakinti ponios de Sov duris, ir užlipo laiptais 
pas savo garbės damą. 

A+ Henrikas buvo numatęs tą apsilankymą, ar buvo kuo 
užimtas, ar kur nors slėpėsi? Nežinia, bet jaunoji moteris buvo 
viena. 

Katerina aisargiai atrakino duris, perėjo prieškambarį, įėjo į 
saloną, pastatė ant staliuko lempą, nes prie ligonės spingsėjo 
naktinis žiburėlis, ir kaip šešėlis įslinko į miegamąjį. 

Dariolė, išsitiesusi dideliame krėsle, miegojo prie savo ponios 
lovos. 

Lova iš visų pusių buvo užtraukta užuoiaidomis. 

Jaunoji moteris kvėpavo taip tyliai, kad vienu metu Katerinai 
šmėkštelėjo mintis, ar tik ji visai nesiliovė alsavusi. 

Pagaliau ji išgirdo lengvą kvėptelėjimą ir džiūgaudama kilstelėjo 
užuolaidą, norėdama įsitikinti baisių nuodų veikimu: ji iš anksto 
drebėjo, tikėdamasi pamatyti pamnėlusį išbiyškimą arba pražūtingą 
mirštamos karštligės raudonumą; bet nieko panašaus nebuvo: 
jaunoji moteris miegojo ramiai, lengvai sudėjusi balius vokus, 
pravėrusi rožinės lūpas, švelniai parėmusi savo šiltą skruostą 
gracingai išlenkta blyškiai rausva rankute, o kitą ištiesusi virš 
raudonos damastinio šilko aniklodės. Miegančioji tartum kažkuo 
džiaugėsi: matyt, ji sapnavo labai malonų sapną, nes jos 
šypsančios lūpos ir lengvai paraudę skruostai bylojo apie niekuo 
netrikdomą laimę. 

Katerina nesusilaikė ir aiktelėjo iš nustebimo, pabudindama 
Dariolę. 

Karalienė motina greit šastelėjo už užuolaidų. 

Dariolė atsimerkė, bet taip norėjo miego, kad nė nepagalvojo 
išsiaiškinti, kas ją pabudino, jos akis vėl pridengė apsunkę vokai, 
ir ji tuoj užmigo. 

Tada Katerina išėjo iš už užuolaidų ir apžiūrėjo visą kambarį; 
ant stalelio ji pamatė ispaniško vyno ropinę, vaisius, saldžius 
pyragaičius ir dvi stiklines. Aišku, kad Henrikas vakarieniavo pas 
baronienę, kuri buvo tokia pat sveika kaip ir jis. 

Karalienė greitai priėjo prie jos tualetinio staliuko ir paėmė 
mažą sidabrinę dėžutę, kurioje buvo jau suvartota koks trečdalis 
tepalo. Tai buvo kaip tik ta pati ar bent labai panaši į tą dėžutę, 
kurią ji buvo liepusi perduoti Šarlotei. Ji pakabino auksinio 
smeigtuko galu gabaliuką tepalo tokio dydžio kaip perlo karolėlis, 
grįžo į savo kambarį ir pakišo smeigtuką beždžionėlei, kurią jai 

Henrikas buvo atnešęs tą patį vakarą. Gyvulėlis, pamasintas 
skanaus kvapo, godžiai nurijo tepalą ir, susirietęs savo pintinėlėje, 
vėl užmigo. Katerina palaukė ketvirtį valandos. 

“Nuo pusės tokio kiekio, kurį suėdė beždžionė, - pagalvojo 
Katerina, - mano šuo Brutas pastipo per vieną minutę. Mane 
apgavo! Nejaugi Renė? Renė! Negalimas dalykas. Vadinasi, Hen- 
rikas! O, lemtis! Aišku, jeigu jam lemta karaliauti, jis negali mirti... 
Bet galbūt jo neima tik nuodai? Pažiūrėsim, ką pasakys geležis“. 

Ir Katerina atsigulė regzdama naują sumanymą. Rytojaus 
dieną jis, matyt, jau buvo subrendęs, nes ji pasišaukė savo 
gvardijos kapitoną, padavė jam laišką, liepė nunešti pagal adresą 
įr įteikti tik į paties adresato rankas. 

Laiškas buvo adresuotas Luvjė de Morveliui, karaliaus 
petardininkų kapitonui į Serizė gatvę prie Arsenalo. 


XXVIII $ LAIŠKAS IŠ ROMOS 


Kelioms dienoms praslinkus nuo mūsų papasakotų įvykių, 
vieną rytą į Luvrą įjojo būrys neštuvus lydinčių bajorų. 
apsirengusių kunigaikščio Gizo spalvomis, ir Navaros karalienei 
buvo pranešta, kad ponia de Never prašanti ją priimti. 

Tuo laiku pas Margaritą buvo ponia de Sov. Gražioji baronienė 
pirmą kartą išėjo po savo tariamosios ligos. Ji žinojo, kad per tą 
savaitę, kai apie jos susirgimą kalbėjo visas dvaras, karalienė 
reikšdavo savo vyrui didelį susirūpinimą jos liga, ir todėl ponia de 
Sov atėjo jai dabar padėkoti. 

Margarita ją pasveikino išgijimo proga ir pasidžiaugė, kad ji taip 
laimingai persirgo tą staigų tokios keistos ligos priepuolį; būdama 
susipažinusi su medicina, Margarita tikino, kad liga buvusi labai 
pavojinga. 

- Tikiuosi, jūs dalyvausite toje didelėje medžioklėje, kuri jau 
buvo sykį atidėta, bet dabar galutinai paskirta rytdienai, - tarė 
Margarita. - Kaip žiemą, tai oras šiltas. Saulė truputį atitirpdė 
žemę, ir visi mūsų medžiotojai mano, kad geresnės dienos 
nesulauksi. | 

- Nežinau, ponia, ar aš jau pakankamai sustiprėjusi. 

- Na, nepasiduokite ligai, - tarė Margarita. - Be to, kadangi aš 
esu kovinga moteris, tai savo nedidelį bearnišką arkliuką, kuriuo 
turėjau joti, pavedžiau savo vyro nuožiūrai; ant to žirgo jums bus 
labai patogu. Ar jūs apie jį nieko negirdėjote? 

- Girdėjau, ponia, bet aš nežinojau, kad tas arkliukas paskirtas 
jūsų didenybei, - kitaip aš būčiau nesutikusi jį paimti. 

- Iš puikybės, baronienė? 

- Ne, ponia, priešingai: iš nusižeminimo. 

- Vadinasi, jūs vyksite? 

- Jūsų didenybė man suteikiate daug garbės. Aš josiu, jeigu 
man įsakote. 

Tą valandėlę pranešė atvykus Nevero kunigaikštienę. Išgirdusi 
jos vardą, Margarita taip regimai nudžiugo, kad baronienė suprato 
abi moteris norint pasikalbėti dviese ir atsikėlė atsisveikinū. 

- Tai iki rytdienos, - tarė Margarita. 

- Iki rytdienos, ponia. 

- Tiesa, žinote, baroniene, - pridūrė Margarita, - kad žmonių 
akyse aš jūsų nekenčiu, kadangi esu baisiai pavydi. 

- O kaip iš tikrųjų? - pasiteiravo ponia de Sov. 

- O iš tikrųjų aš ne tik nepykstu, bet esu net dėkinga. 

- Tai gal jūsų didenybė leistumėt... 

Margarita ištiesė jai ranką, kurią baronienė pagarbiai 
pabučiavo, padarė Žemą reveransą ir išėjo. 

Tuo metu, kai ponia de Sov lipo laiptais aukštyn, pasišokė- 
dama, lyg nuo virvės paleista ožkutė, ponia de Never pasikeitė su 
Margarita ceremonijiniais sveikinimais, duodama laiko išeiti ją 
atlydėjusiems bajorams. 

- Žijona, Žijona! - šūktelėjo Margarita, kai užsidarė durys, išėjus 
paskutiniam bajorui. - Pasaugok, kad niekas mums netrukdytų. 

- Taip, - pridūrė kunigaikštienė, - nes mums reikia pasikalbėti 
apie labai rimtus dalykus. 

Ir, paėmusi kėdę, ji nesivaržydama atsisėdo geriausioje 
vietoje “arčiau saulės ir židinio", būdama tikra, kad niekas nea- 
teis ir nesutrukdys nuoširdaus ir atviro pasikalbėjimo šu 
karaliene. 

- Na, - šypsodama kreipėsi į ją Margarita, - kaip gyvuoja mūsų 
garsusis žmonių žudikas? | 

- Brangioji mano karaliene, - atsakė kunigaikštienė, - prisiekiu 
savo siela: tai tiesiog mitologinė būtybė. Niekas negalėtų su juo 
susilyginti neišsenkamu sąmoju! Jo pokštai prajuokinių ir 
šventąjį, stovintį savo nišoje. Tai pasiučiausias pagonis kataliko 
kailyje. Aš dėl jo be galvos. O kaip sekasi tavo Apolonui? 

- Deja! - atsiduso Margarita. 

- O, tas “deja" labai mane gąsdina, brangioji karaliene! Ar jis 
per daug pagarbus, ar per daug sentimentalus, tas gražutis La 


249 


Molis? Jeigu būtų taip, turėčiau prisipažinti, kad jis - visiška savo 
draugo Kokonaso prieš . | 

- Ne, ne, jis taip pat kartais būna kitoks, - atsakė Margarita. - 
Tas "deja" liečia mane pačią. 

- Ką gi jis reiškia? 

- Mieloji kunigaikštiene, aš baisiai bijau įsimylėti jį iš tikrųjų. 

- Teisybė? 

- Duodu žodį! 

- O, tuo geriau! Kaip linksmai mudvi dabar pagyvensime! - 
sušuko Henrietė. - Mano svajonė - truputį pamilti, o tavo. - karštai 
mylėti. Kaip inalonu leisti pailsėti protui ir gyventi vien širdimi, ar 
ne, mano brangioji, mokytoji karaliene? O po beprotysčių - 
šypsotis! Ak Margarita, nujaučiu, kad šiuos metus mes praleisime 
puikiai! 

- Tu taip manai? - tarė karalienė. - O man nežinau kodėl, 
viskas rodosi pridengta gedulo šydu. Man kelia didelio rūpesčio 
visa mūsų politika. Beje, sužinok, ar tavo Anibalas iš tikrųjų taip 
atsidavęs mano broliui, kaip dedasi? Pasiteirauk, tai labai svarbu. 

- Jis - atsidavęs kokiam žmogui ar kokiam reikalui? Tuoj 
matyti, kad tu jo nepažįsti taip kaip aš. Jeigu jis kam nors 
ištikimai atsidavęs, tai tik savo garbėtroškai - štai ir viskas. Jei 
tavo brolis jam ką nors gera pažadės, tai jis bus atsidavęs tavo 
broliui. Bet jeigu tavo brolis sumanys neištesėti savo pažadų, 
Kokonasas nepažiūrės, kad jis Prancūzijos karalaitis! Tegul geriau 
tada-pasisaugo. 

- Tikrai? 

- Aš gi tau sakau. Iš tikrųjų, Margarita, būna valandėlių, kada 
tas mano prisijaukintas tigras gąsdina mane pačią. Aną dieną aš 
jam pasakiau: “Anibalai, saugokitės, neapgaudinėkite manęs, nes 
jeigu apgaudinėtumėti..." Aš tai sakiau, žiūrėdama į jį savo 
smaragdinėmis akimis, apie kurias Ronsaras sudėjo eiles: 


Kunigaikštienės Never 

Šiaip lyg nėr - 

Ji vokus kukliai nuleidus. 

Bet jos švelnios žalsvos akys 
Slepia ugnį savyje; 

Kaip Jupiteris patrakęs 
Danguje, 

Kibirkštim jos žvilgsniai svaidos. 

- Nair? 

- Na, aš maniau, kad jis man atsakys: “Kad aš jus apgaučiau! 
Aš? Niekuomet!" įr t.t. O žinai, ką jis man atsakė? 

- Ne. 

- Gali spręsti apie jį iš jo žodžių: “O jeigu jūs mane 
apgautumėte, saugokitės taip pa:! Nors jūs ir princesė, bet..." - 
kalbėjo jis, grasydamas man ne tik akimis, bet savo sausu, plonu 
pirštu, su nagu, nusmailintu kaip ieties smaigalis, kurį jis prikišo 
man beveik prie pat nosies. Jo veido išraiška buvo tokia, kad aš, 
prisipažįstu tau, mieloji, sudrebėjau iš baimės, nors ir nesu iš 
bailiųjų. 

- Jis išdriso tau grasyti, Henriete? Tau? 

- A, velniava! Aš jam taip pat pagrasiau. Galų gale jis buvo 
teisus. Taigi tu matai, kad jis atsidavęs iki tam tikros ribos arba, 
teisingiau pasakius, iki labai netikros ribos. 

- Pažiūrėsime, - atsakė susimąsčiusi Margarita, - pasikalbėsiu 
su La Moliu. Ar tu nenorėjai man nieko daugiau pasakyti? 

- O kaipgi, labai įdomią naujieną, dėl kurios aš ir atvykau. Bet 
tu užsiminei apie tokius deiykus, kurie man dar įdomesni. Gavau 
naujienų. 

- Iš Romos? 

- Taip, vyras atsiuntė pasiuntinį. 

- Kaip Lenkijos reikalai? 

- Kuo puikiausi, ir gali būti, kad netrukus tu nusikratysi savo 
brolio, Anžu kunigaikščio. 

- Vadinasi, popiežius patvirtino jo išrinkimą? 

- Taip, brangioji. 

- Ir tu nieko man nesakei! - sušuko Margarita. - Greičiau, 
greičiau, išdėk visas smulkmenas! 

- Garbės žodis, daugiau aš nieko nežinau, tik tai, ką jau 
pasakiau! Beje, palauk, aš tau duosiu de Nevero laišką. Štai jis. Ak 
ne, tai Anibalo eilėraščiai, ir žinai, tokie žiaurūs, brangioji! Jis 
kitokių nerašo. Štai tas laiškas. Ak, vėl ne! Tai raštelis Anibalui, 
aš jį atsinešiau, kad tu perduotum per La Molį, A, pagaliau štai tas 
reikalingas laiškas. 

Ir ponia de Never padavė laišką karalienei. 

Margarita greitai jį atlankstė ir perbėgo akimis, bet iš tikrųjų 
jame nebuvo nieko daugiau, tik tai, ką ji sužinojo iš savo draugės 
lūpų. 

- Kaip tu gavai tą laišką? - pasiteiravo karalienė. 

- Per mano vyro kurjerį, kuriam buvo įsakyta užsukti į Gizų 

rūmus ir perduoti tą laišką man, o paskui eiti į Luvrą ir įteikti 
laišką karaliui. Aš žinojau, jog toji naujiena tau labai svarbi, todėl 
buvau parašiusi de Neverui, kad jis taip padarytų. Matai, jis 
manęs paklausė. Jis ne toks kaip tas pabaisa Kokonasas. Dabar 
visame Paryžiuje tik karalius, tu ir aš žinome tą naujieną; nebent 
dar tas žmogus, kuris sekė vyro pasiuntinį... 

- Koks žmogus? 

- O, baisus amatas! Įsivaizduok, tas nelaimingas kurjeris 
atvyko pavargęs, iškankintas, dulkėtas; jis jojo septynias paras, 
dieną ir naktį, nesustodamas nė valandėlei. 

- Bet kas tas Žmogus, kurį tu minėjai? 

- Palauk, pasakysiu. Be paliovos sekamas kažkokio nuožmios 
išvaizdos vyro, kurio stotyse taip pat laukė nauji arkliai ir kuris 
jojo neatsilikdamas keturis šimtus mylių iš Romos į Paryžių, varg- 
šas mūsų kurjeris visą laiką baiminosi, kad anas jam paleis įnu- 
garą Lulką iš pistoleto. Jie abu vienu laiku prijojo prie Sen Marse- 
lio užkardos, abu prašuoliavo Muftaro gatve ir miesto centrą. Bet 
Katedros tilto gale mūsų kurjeris pasuko į dešinę, o antrasis į kairę 
ir per Šatlė aikštę nudūmė krantinėmis į Luvrą kaip arbaleto 
strėlė. | 

- Ačiū, geroji Henriete, ačiū! - si šuko Margarita. - Tavo tiesa, 
tos naujienos labai įdomios. Pas ką buvo siųstas tas kitas kurjeris? 
Aš sužinosiu. Dabar palik mane. Vakare susitiksime Tizono gat- 
vėje, ar ne? O rytoj medžioklė. Svarbiausia, išsirink smarkų žirgą, 
kad jis imtų tave nešti ir tokiu būdu galėtumėm atsiskirti nuo ki- 
tų. Šiandien vakare aš tau pasakysiu, ką reikia sužinoti iš tavo 
Kokonaso. 

- Tai tu neužmirši perduoti jam mano laiškelį? - paklausė 
Juokdamasi Nevero kunigaikštienė. 

- Ne ne, būk rami. Jis gaus laiku. 

Ponia de Never išėjo; Margarita tuojau pasiuntė Henriko, jis 
netrukus atėjo ir perskaitė kunigaikščio Nevero laišką. 

- O! - šūktelėjo jis. | 

Tadą Margarita jam papasakojo apie du kurjerius. 

- Teisybė, - tarė Henrikas, - aš jį mačiau įeinantį į Luvrą. 

„ - Gal jis atskubėjo pas karalienę motiną? 

- Ne, aš esu tikras, nes dėl visa ko buvau išėjęs į koridorių, bet 
nieko nemačiau praeinant. 

- Tai reikia manyti, kad jis buvo siųstas... - tarė Margarita 
žiūrėdama į vyrą. 

- Pas jūsų brolį Alansono kunigaikštį? - pabaigė Henrikas. 

- Taip. Bet kokiu būdu tikrai sužinoti? 

- Ar negalima būtų. - atsainiai pakldusė Henrikas, - pasiųsti 
vieną iš tų bajorų ir per jį sužinoti... 

- Puikiai sugalvota! - tarė Margarita, labai patenkinta tokiu vyro 
pasiūlymu. - Aš pasiųsiu La Molį... Žijona! Žijona! 

Mergina įėjo. 

- Man reikia tuojau pasikalbėti šu ponu de La Moliu, - tarė jai 
karalienė. - Pasistenkite jį surasti ir atveskite. 

Žijona išėjo. Henrikas atsisėdo prie stalo, ant kurio gulėjo 
vokiška knyga su Diurerio graviūromis; jis ėmė jas žiūrinėti taip 
atidžiai, kad, atrodo, negirdėjo, kaip įėjo La Molis, net galvos 
nepakėlė. 

O jaunuolis, pamatęs pas Margaritą karalių, stabtelėjo ant 
slenksčio, nustojęs žado iš nustebimo, blykšdamas iš 
susijaudinimo. 

Margarita priėjo prie jo ir paklausė: 

- Ponas de La Moli, ar jūs negalėtumėte man pasakyti, kas 
šiandieną budi pas Alansono kunigaikštį? 

- Kokonasas, ponia, - tarė La Molis. 

- Pabandykite iš jo sužinoti, ar jis šiandien įleido pas savo poną 
vieną purvu apsitaškiusį vyrą, kuris atrodė atjojęs labai 
skubėdamas ir labai iš toli. 

- Ak, ponia. bijau, kad jis man to nepasakys; jau kuris laikas, 
kaip jis pasidarė labai nekalbus. 

- Tikrai? Bet jeigu jūs jam įteiksite tą laiškelį, manau, jis turės 
Jums kuo nors atsilyginti. 

- Nuo kunigaikštienės! O, turėdamas rankose tą laiškelį, 
pabandysiu. 

- Pridėkite, - tarė tyliai Margarita, - kad tas laiškelis šį vakarą 
atidarys jam jau žinomo namo duris. 

- O kas man jas atidarys, ponia? - sušnabždėjo La Molis. 

- Jums užteks pasakyti savo vardą. 

- Duokite laiškelį, ponia, - tarė degdamas iš meilės La Molis, - 
esu tikras, kad man pavyks. 

La Molis išėjo. 

- Rytoj mes žinosime, ar Alansono kunigaikščiui pranešta apie 
Lenkijos reikalus, - ramiai tarė Margarita, atsigręždama į savo 


- Tas La Molis tikrai malonus ir paslaugus vyrukas, - tarė 
Bearnietis, šypsodamas taip, kaip mokėjo tik jis. - Prisiekiu 
mišiomis, aš pasirūpinsiu jo ateitimi. 

XXIX + Į MEDŽIOKLĘ 


Kai rytojaus dieną iš už Paryžiaus kalvų patekėjo graži 
raudona, tik be spindulių saulė, kaip paprastai būna giedriomis 
žiemos dienomis, Luvro kieme jau dvi valandas vyko didžiausias 
subruzdimas. 

Puikus berberiškas Žirgas, nervingas ir ištįsęs. ilgomis kaip 
elnio kojomis, ant kurių raizgės! gyslų tinkias, daužė kanopomis 
žemę ir pūsdamas pro šnerves karštą orą laukė kieme Karolio IX; 
tačiau jis mažiau nekantravo negu jo ponas, sulaikytas Katerinos, 
kuri pastojo jam kelią, sakydama norinti pasikalbėti svarbiu 
reikalu. | 

Jie abu stovėjo galerijoje su dideliais langais: Katerina kaip 
visuomet šalta, išblyškusi ir beaistrė, o Karolis IX virpėdamas iš 
nekantrumo graužė nagus, kartkartėmis perliedamas vytiniu du 
savo mėgstamiausius šunis, apmautus grandijais, kad jie saugiai 
galėtų pulti šerną. Ant krūtinių prie šarvų jiems buvo pritvirtinti 
nedideli skydai su Prancizijos herbu, panašiai kaip nešiodavo 
pažai, kurie ne kartą pavydėdavo gero gyvenimo tiems 
privilegijuotiems numylėtiniams. 

- Atkreipkite dėmesį, Karoli, - kalbėjo Katerina, - kad, išskyrus 
jus ir mane, čia dar niekas nežino apie būsimą ienkų atvykimą; 
tačiau Navaros karalius, - aileisk man, Viešpatie, - elgiasi taip, lyg 
Jis viską žinotų. Jis - katalikas, nors, tiesą pasakius, aš visą laiką 
netikėjau tuo atsivertimu, ir dabar susižino su hugenotais. Ar jūs 
pastebėjote, kad jau kelias dienas jis dažnai išeina iš namų? Jis 
niekad neturėdavo pinigų, o dabar turi; jis perka arklius, ginklus, 
o lietingomis dienomis fechtuojasi nuo ryto iki vakaro. 

- Ak tu, Dieve! - nekantriai pertraukė Karolis IX, - nejaugi jūs, 
motin, galvojate, kad jis rengiasi nužudyti mane ar mano brolį, 
Anžu kunigaikštį? Tada jam reikėtų dar kelių pamokų, nes vakar 
aš atžymėjau savo rapyra jam ant striukės vienuolika taškų, o jis 
man tik šešis. O mano brolis Anžujietis kaunasi dar geriau už 
mane arba, anot jo paties, taip pat mikliai kaip aš. 

- Klausykite, Karoli - tarė Katerina, - ir nežiūrėkite taip 
lengvabūdiškai į tuos dalykus, apie kuriuos jums kalba motina. 
Netrukus atvyks lenkų pasiuntiniai, ir jūs pamatysite! Kai tik jie 
bus Paryžiuje, Henrikas padarys viską, kad tik patrauktų jų 
dėrnesį. Jis moka įsigyti pasitikėjimą, nors veikia visada iš pasalų: 
o čia dar žmona, kuri, nežinau dėl ko, remia jį, ims čiauškėti su 
pasiuntiniais lotyniškai, graikiškai, vengriškai ir dar kažkaip! O, 

aš jums sakau, Karoli, - jūs žinote, kad aš niekada neapsirinku, 
- kažkas yra ruošiama. 

Tą minutę pradėjo mušti laikrodis, ir Karolis IX 
nebeklausydamas motinos ėmė skaičiuoti valandas. 

- Prisiekiu mirtimi! Jau septynios! - sušuko jis. - Valanda, kol 
nujosiu, bus aštuonios; valanda, kol susirinksime vietoje ir 
paleisime skalikus, taigi medžioti pradėsime tik devintą. Iš tikrųjų, 
motin, jūs mane baisiai gaišinate! Šalin, Narsuoli!.. Prisiekiu 
mirtimi! Šalin gi, plėšike! 

Molosiškas dogas gavo smarkų vytinio smūgį per strėnas ir, 
nustebęs dėl tokio atlyginimo už savo meilinimąsi, sukaukė iš 
skausmo. 

- Karoli, dėl Dievo, išklausykite mane, - kalbėjo Katerina. - 
Nesišvaistykite taip tiek savo, tiek visos Prancūzijos likimu! Jums 
tik - medžioklė, medžioklė... Galėsite medžioti tada, kai atliksite 
savo, kaip karaliaus, pareigas. 

- Gerai, gerai, motule! - tarė Karolis, pabalęs iš nekantrumo. - 
Sakykite, ko jums reikia, nes dėl jūsų delsimo mano krūtinėje virte 
verda. Tikrai, kai kuriomis dienomis aš jūsų tiesiog nesuprantu. 

Ir jis sustojo, vytinio rankena daužydamas savo baitus. 

Katerina nutarė, kad dabar pati tinkamiausia proga, kurios 
negalima pražiopsoti. 

- Simau, mes turime įrodymų, kad de Mui grįžo į Paryžių: jį 
matė jums gerai pažįstamas Morvelis. Jis atvyko tik pas Navaros 
karalių. Aš manau, to pakanka įtarti Henriką labiau negu kada 
nors. 

- Jūs ir vėl puolate tą mano vargšą Anrio! Jūs norite, kad aš iį 
nužudyčiau, tiesa? 

- O ne. 

- Kad ištremčiau? Bet kaipgi jūs nesuprantate, kad ištremtyje 
jis mums daug pavojingesnis negu čia, Luvre, mūsų akivaizdoje, 
kur negali nė žingsnio žengti be mūsų žinios! 

- Todėl aš nenoriu jo ištremti. 

- Tai ko jūs norite? Sakykite greičiau. 

- Aš noriu, kad jis būtų kur nors uždarytas tuo metu, kai čia 
bus lenkai, pavyzdžiui, Bastilijoje. 

- Na, to tai jau nebus! - sušuko Karolis IX. - Šiandien mes 
medžiosime šerną, o Anrio - vienas geriausių mano sekėjų. Be jo 
nėra medžioklės. Po šimts perkūnų! Iš tikrųjų. motin, jūs galvojate 
tik apie tai, kaip man padaryti nemalonumų. 

- Ak brangusis mano simau, aš juk nesakau, kad šį rytą. 

Pasiuntiniai atvyks tik ryt arba poryt. Suimkime jį po medžioklės, 
šį vakarą... šią naktį... | 

- Tada kitas dalykas. Gerai, pakalbėsime vėliau, pamatysime; 
jei po medžioklės, tai aš nesispiriu. Sudie! Eime! Čia, Narsuoli! O 
gal ir tu aikšiysies? ' 

- Karoli, - tarė Katerina, sustabdydama jį už rankos ir 
rizikuodama sukc<!lii naują įniršio priepuolį, - aš manau, būtų 
geriau arešto įsakymą pasirašyti dabar, o įvykdyti įį tik vakare 
arba naktį. 

- Parašyti įsakymą, pasirašyti, suieškoti karališkųjų raštų 
antspaudą tuo metu, kai manęs laukia medžiotojai, o aš niekada 
neverčiau savęs laukti. Na jau, po velnių! 

- Aš jus taip myliu, kad ir nemanau gaišinti; aš viską 
paruošiau, eikime pas mane, štai! : 

Ir Katerina vikriai tarsi dvidešimimetė atidarė savo kabineto 
duris, rodydama karaliui rašalinę, plunksną, pergamentą, 
antspaudą ir degančią žvakę. 

Karalius paėmė pergamentą ir greitai permetė jį akimis: 

“Įsakymas ir t.t. ir t.t. suimti ir pasodinti į Bastiliją mūsų brolį 
Henriką Navarietį“. 

- Gerai! Baigta, - tarė jis, pasirašydamas vienu brūkštelėjimu. 
- Sudie, motin. | 

Ir jis išbėgo iš kabineto su savo šunimis, džiaugdamasis taip 
lengvai nusikratęs Katerina. 

Visi jau nekantriai laukė jo ir, kadangi karaliaus tikslumas 
medžioklėse buvo gerai žinomas, stebėjosi tuo vėlavimu. Todėl kai 
tik jis pasirodė, medžiotojai pasveikino jį šauksmais, varovai - 
fanfaromis, arkliai - žvengimu, o šunys - lojimu. Tie riksmai, tas 
triukšmas sujaudino Karolį: išblyškę jo skruostai paraudo, širdis 
smarkiau suplakė, valandėlę jis jautėsi jaunas ir laimingas. 

Karalius probėgšmais pasveikino kieme susirinkusią 
prašmatnią draugiją; Alansono kunigaikščiui jis linktelėjo galvą, 
savo seseriai Margaritai mostelėjo ranka, pro Henriką praėjo lyg jo 
nematydamas ir pasileido pirmyn savo berberiškuoju eržilu, kuris 
iš nekantrumo ėmė šokinėti. Bet po trijų ar keturių šoktelėjimų 
piestu Žirgas pajuto, koks raitelis užsėdo, ir nusiramino 

Vėl nuskambėjo fanfaros, ir karalius, Alansono kunigaikščio, 
Navaros karaliaus, Margaritos, ponios de Never, ponios de Sov, de 
Tavano ir žymiausių dvaro didikų lydimas, išjojo iš Luvro. 

Savaime aišku, kad medžioklėje dalyvavo ir La Molis su 
Kokonasu. 

Anžu kunigaikštis jau tris mėnesius buvo prie apgultos La 
Rošelės. 

Tuo metu, kai visi laukė karaliaus, Henrikas priėjo pasveikinti 
savo žmonos, kuri, atsakydama į jo sveikinimus, sušnabždėjo: 

- Kurjerį iš Romos pats Kokonasas įvedė pas Alansono 
kunigaikštį ketvirtį valandos prieš tai, kai pas karalių įėjo Nevero 
kunigaikščio pasiuntinys. 

- Vadinasi, Jis žino viską. 

- Greičiausiai, kad žino, - aisakė Margarita. - Tik žvilgtelėkite 
įjį, matote, kaip žiba jo akys, nors jis ir stengiasi, kaip visada, 
nuslėpti savo jausmus. 

“  - Po šimts perkūnų! - sumurmėjo Bearnietis. - Kaip jis 
nesijaudins! Šiandien jis medžioja tris žvėris: Prancūziją, Lenkiją 
ir Navarą, jei neskaitysime šerno. 

Jis nusilenkė Žmonai ir, sugrįžęs į savo vietą, pasišaukė vieną 
iš tarnų, kilusį iš Bearno, kurio proseniai daugiau kaip šimtą metų 
tarnavo Henriko proseniams ir kurį jis dažniausiai siuntinėdavo 
įvairiais meilės reikalais. | 

- Ortonai, - tarė jis jam, - še raktą, nunešk jį ponios de Sov 
pusbroliui, žinai tam, kuris gyvena pas savo meilužę Katr Fis 
gatvės kampe, ir pasakyk, kad jo pusseserė nori šį vakarą su juo 
pasikalbėti. Tegu jis eina į mano kambarį, o jeigu manęs nebus, 
tegu palaukia. Jei aš užtrukčiau, tegu atsigula į mano lovą. 

- Ar reikės parnešti atsakymą? 

- Tik pasakysi man, ar radai jį namie. Raktas tik įam vienam, 
supranti? 

- Taip, jūsų didenybe. 

- Palauk, kad tave maras! Nepasitrauk taip staigiai nuo manęs. 
Kai būsime beišjoją iš miesto, aš pašauksiu tave, kad priveržtium 
balną, tokiu būdu tu nežymiai atsiliksi, nueisi, kur lieptas, ir 
pasivysi mus Bondi. | 

Tarnas linktelėjo galvą ir nujojo šalin. 

Būrys pajudėjo Sent Onorė gatve, paskui Sen Deni ir įjojo į 
priemiestį; Sen Lorano gatvėje Navaros karaliaus arkliui atsileido 
krūtindiržis, prie jo pribėgo Ortonas, ir toliau įvyko tai, kas pono 
su tarnu buvo susitarta: Henrikas nujojo su visais toliau Rekolė 
gatve, o ištikimasis jo tarnas pasuko į Tamplio gatvę. 

Kai Henrikas vėl prijojo prie karaliaus, Karolis taip susidomėjęs 
kalbėjosi su Alansono kunigaikščiu apie orą, apie susekto šerno 
amžių, apie jo kinio vietą, kad visai nepastebėjo ar dėjosi 
nepastebėjęs Henriko atsilikimo. 

Margarita visą laiką iš tolo stebėjo juos abu ir jai atrodė, kad 
kiekvieną kartą, kai jos brolis karalius pažiūrėdavo į Henriką, įo 
akyse atsispindėdavo lyg koks sumišimas. Ponia de Never kvatojo 
iki ašarų, nes Kokonasas, tą dieną itin linksmas, svaidė šimtus 
sąmojų, norėdamas prajuokinti damas. , 

O La Molis jau porą kartų, nutaikęs progą, pabučiavo baltą su 
auksiniais kutais Margaritos šerpę; kiekvieną kartą jis tai darė 
labai apsukriai, kaip moka vien įsimylėjėliai, nes ią jo išdaigą 
pastebėjo tik kokje trys ar ketūri žmonės. 

Ketvirtį devintos būrys įjojo į Bondi. 

Pirmiausia Karolis IX pasiteiravo, ar šernas nepaspruko, bet 
medžioklis, užtikęs šerną, tikino, kad šernas savo kinyje. 

Užkandžiai jau buvo paruošti. Karalius išgėrė stiklą vengriško 
vyno ir, pakvietęs damas prie stalo, nekantraudamas ir norėdamas 
kuo nors užpildyti laiką, nuėjo apžiūrėti šunidės ir medžioklinių 
paukščių; žirgo jis įsakė nenubalnoti, nes, pasak jo, niekad dar 
nebuvo jojęs tokiu puikiu ir stipriu gyvuliu. 

Tuo metu, kai karalius apžiūrinėjo medžioklinius šunis ir 
paukščius, atvyko kunigaikštis Gizas. Jis buvo apsiginklavęs, 
tartum susiruošęs į karą, o ne į medžioklę; jį lydėjo dvidešimt ar 
trisdešimt taip pat ginkluotų bajorų. Jis tuojau paklausė, kur 
karalius, nuėjo pas jį ir grįžo kalbėdamas su juo. 

Lygiai devintą valandą pats karalius papūtė į ragą "leisti šunis", 
ir visi, šokę į balnus, nujojo į medžioklės vietą. 

Kelyje Henrikas dar sykį pasinaudojo patogia proga ir 
prisiartino prie savo žmonos. 7 

- Na, gal jūs sužinojote ką nors nauja? - paklausė jis. 

- Ne, - atsakė Margarita, - tik mano brolis Karolis Jabai keistai 
žvilgčioja į jus. | 

- Aš taip pai pastebėjau, - tarė Henrikas. 

« Ar ėmėtės kokių atsargumo priemonių? 

- Ant krūtinės turiu grandijus, o prie šono puikų ispanišką 
medžioklinį peilį, aštrų kaip skustuvas, smailą kaip adata: juo aš 
praduriu dubloną. 

- Tegu jus Dievas saugo, - tarė Margarita. 

Medžioklis, vedęs būrį, davė ženklą sustoti: kinis buvo nebetoli. 

XXX + MORVELIS 


+ Tuo metu, kai linksmas ir nerūpestingas, bent iš pažiūros, 
jaunimas auksinių sūkuriu nurūko Bondi keliu, Katerina susuko 
į nitikėlį brangųjį pergarnentą, tik ką pasirašytą Karolio, ir liepė 
įvesti į kabinetą Žinogų, kuriam jos sargybos kapitonas prieš kelias 
dienas buvo įteikęs laišką Serisė gatvėje netoli Arsenalo. 

Platus juodos tafios raištis lyg šermenų kaspinas dengė vieną 
to žmogaus akį, ir buvo matyti tik kita jo akis, lenkta lyg vanago 
nosis tarp dviejų išsišovusių skruostikaulių ir žilstančia barzda 
apžėlusi apatinė veido dalis. Apsisiautęs jis buvo ilga, stora 
skraiste, po kuria, matyt, slypėjo visas arsenalas. Be to, nors į 
karaliaus rūmus būdavo einama be ginklų, prie šono turėjo ilgą, 
plaių žygio kalaviją su dviguba rankena. Pakišęs po apsiaustu 
vieną ranką jis neišleido iš saujos ilgo durklo kriaunų. 

- A, štai ir jūs, pone! - tarė sėsdamasi karalienė. - Atsimenate, 
kad po šv. Baltramiejaus, kada jūs mums taip didžiai 
pasitarnavote, aš pažadėjau netrukus vėl duoti jums darbo. Dabar 
kaip tik pasitaikė proga, tiksliau, aš pati sudariau progą, 
norėdama įvykdyti savo pažadą. Taigi padėkokite man. 

- Aš nuolankiausiai jums dėkoju, ponia, - vergiškai ir kartu“ 
įžūliai atsakė vyras su juodu raiščiu. 

- Puiki proga, pone, tokios kitos jūsų gyvenime nepasitaikys: 
išnaudokite ją. | 

- Aš laukiu, ponia... Tik spręsdamas iš įžangos bijau... 

- Kad uždavinys nebus labai svarbus? Ne toks, kokių trokšta 
tie, kurie nori iškilti? Tačiau šito, kurį aš ketinu jums pavesti, 
galėtų pavydėti Tavanas ir net Gizas. 

- O ponia, patikėkite, kad koks jis būtų, aš pasiruošęs vykdyti 
jūsų įsakymus. 

- Jeigu taip, skaitykite, - tarė Katerina, paduodama jam 
pergamentą. į 

Žmogus permetė jį akimis ir išblyško. 

- Kaip! Įsakymas suimti Navaros karalių! - sušuko jis. 

- Na, ir kas čia nuostabu? 

- Bet juk jis karalius, ponia! Iš tikro aš manau, kad tokiam 
dalykui esu per žemos kilmės. 

- Mano pasitikėjimas daro jus pirmuoju mano dvaro bajoru, 
pone de Morveli, - tarė Katerina. 

- Reiškiu jūsų didenybei padėką, - tarė žudikas susijaudinęs, 
bet kartu ir abejodamas. 

- Įvykdysite? 

- Jeigu jūsų didenybė įsakote, mano pareiga klausyti. 

- Taip, aš įsakau. 

- Kaip jūs imsitės to darbo? 

- Nė pats nežinau, ponia... Labai norėčiau, kad jūsų didenybė 
patartumėte man. 

- Jūs bijote triukšmo? 

- Prisipažįstu - taip. 

- Paimkite dvylika patikimų žmonių, o jeigu reikia ir daugiau. 

- Aš suprantu, jūsų didenybė leidžiate imtis visų priemonių, 
kad tik sėkmingai būtų atlikta, ir dėkoju už tai; bet kur aš Navaros 
karalių suimsiu? 

- O kur jums labiausiai patikių? 

- Jeigu būtų galima, tai tokioje vietoje, kuri pačiu savo 
garbingumu ginių mane. 

- Taip, suprantu, kokiuose nors karaliaus rūmuose; ką jūs 
pasakytumėte, pavyzdžiui, apie Luvrą? 

- O, jeigu jūsų didenybė leistumėt, būtų didelė malonė. 

- Vadinasi, jūs areštuojate jį Luvre. 

- O kokioje Luvro dalyje? 

- Jo paties kambaryje.. 

Morvelis nusilenkė. 

- O kada, ponia? 

- Šį vakarą, tiksliau pasakius, šiąnakt. 

- Gerai, ponia. Dabar gal jūsų didenybė teiksitės duoti man 
nurodymų vienu klausimu. 

- Kokiu? 

- Kiek aš privalėčiau rodyti pagarbos jo asmeniui? 

- Pagarbos!.. Jo asmeniui!.. - ironiškai pakartojo Katerina. - Bet 
argi jūs nežinote, pone, kad Prancūzijos karalius neprivalo savo 
karalystėje niekam reikšti pagarbos, nes nieko nelaiko sau lygiu? 

Morvelis nusilenkė antrą kartą. 

- Tačiau aš norėčiau sustoti prie to klausimo, jeigu jūsų 
didenybė leidžiate, - tarė jis. 

- Leidžiu, pone. 

 - Ojeigu karalius ims ginčyti to įsakymo autentiškumą? Sunku. 
to tikėtis, bet vis dėlto... 

- Priešingai, tai tikras dalykas. 

- Jis ginčys? 

- Be jokios abejonės. 

- Ir, žinoma, nenorės klausyti? 


/ 

- Aš bijau, kad taip ir bus. 

- Jis ginsis? 

- GreKčiausiai. 

- Po velnių! - tarė Morvelis. - Ir tokiu atveju... 

- Kokiu atveju? - paklausė įsmeigusi į jį akis Katerina. 

- Tuo atveju, jeigu |ts ginsis, ką reikėtų daryti? | 

- O ką jūs darote, kai turite atlikti kokį karaliaus įsakymą, tai 
yra, kai jūs atstovaujate pačiam karaliui, o jums pasipriešina? 

- Kai aš turiu garbę atlikti tokį įsakymą ir tame įsakyme 
minimas paprastas bajoras, aš jį nužudau, - atsakė samdomasis 
žmogžudys. 

- Aš jums ką tik sakiau, pone, - tarė Katerina, - jūs dar 
negalėjote mano žodžių pamiršti. kad Pranctzijos karalius 
nepripažįsia savo karalystėje jokių laipsnių; tai reiškia, kad vien 
Pranctzijos karalius yra čia karalius ir žymiausi didikai prieš jį 
tėra paprasti bajorai. 

Morvelis nubalo, jis pradėjo suprasti. 

- Oho! Nužudyti Navaros karalių?.. 

- Bet kas gj jums liepia jį žudyti? Ar įūs turite įsakymą Žudyti? 
Karalius nori, kad jis Liūtų pasodintas į Bastiliją, įsakymas taip ir 
skamba. Tegu jis leidžiasi suimamas, ir viskas bus gerai; bet 
kadangi jis nesiduos suimamas, kadangi jis priešinsis, bandys jus. 
nukauti... 

Morvelis vėl nubalo. 

- Tai įūs ginsitės, - aiškino toliau Katerina. - Juk negalima 
reikalauti, kad jūs, toks narsuolis, užpultas nesigintumėči; o 
besiginant... maža kas gali atsitikti... nieko nepadarysi. Jūs mane 
suprantate, tiesa? 

- Taip, ponia, bet... 

- Na, jūs norite, kad po žodžių: Įsakymas areštuoti, aš savo 
ranka pridėčiau: mirusį ar gyvą? 

- Prisipažįstu, ponia, tie žodžiai nuramintų mano sąžinę. 
- Jei manote, kad be jų įsakymo įvykdyti negalima, teks 


Ir Katerina, gūžtelėjusi pečiais, viena ranka išvyniojo 
pergamentą, o kita parašė: mirusį ar gyvą 

- Šekit. - tarė ji, - ar dabar įsakymas visai aiškus? 

- Taip, ponia, - atsakė Morvelis, - bet aš prašau jūsų didenybę 
pavesti įsakymo vykdymą išimtinai mano nuožiūrai. 

- O kuo gali pakenkti mano pasiūlymai? 

- Jūsų didenybė sakčte paimti dvylika vyrų? 


- Taip, kad būtų saugiau... 
- O aš paprašysiu žeisii man paimti tik šešis. 
- Kodėl? | 
- Jeigu princą ištiktų nelaimė (o taip gali aisitikti), tai šešiems 
vyrams Lūžų dovanota, kai įže pabijojo Išleisti iš nagų suimiąjį, bet 
niekas nepažeisinių dvylikos vyrų, pakėiusių ranką prieš karališką 
kdenybę anksčiau, negu nustojo pusės savo kovos draugų. 
- Geras didenybė be karalystės. 
- Ponia, karaliaus titulą suteikia ne karaiystė, bei kilmė, - 
palaisė Morvelis 
- Na gerai, da. „kaip jums patinka, - iarė Kaierina. - Tik 
noriu jūs įspėti, kad būtų geriau, jei jūs neišeiiumėte iš Luvro. 
- Bet kaip aš surinksiu savo vyrus? | 
- Jūs gi turite kokį ten seržantą, kuriam galčiumėte tą darbą 


- Turiu Hokajų, jis ne tik patikimas vyrukas ir jau yra kelis 
kartus padėjęs tokiuose reikaiuose. 

- Pasiuskite jo ir susiiarsite. Jūs žinote karaliaus ginklų salę? 
Ten jums bus paduoti pusryčiai, ten ir savo įsakymus perduokite. 
Pati ia vieta sutvirtins (ūsų ryžią, jeigu jis kiek susvyravo. Paskui, 
kai mano sūnus grįš iš medžioklės, pereisite į mano koplyčią ir 
palauksiie, kol reikės veiki. 

- Bet kaip mes pateksime į jo kambarį? Karalius tikriausiai ką 
nors Žiaria ir bus užsirakinęs. | 

- Aš turiu visų durų raktus, - paaiškino Katerina, - o velkės nuo 
Henriko durų nuimtos. Sudie, pone Morveli! Iki greito pasimatymo! 
Aš įsakysiu jus palydėti į karaliaus ginklų salę. Tiesa, atsiminkite, 
kad karaliaus įsakymai iuri būti vykdomi besąlygiškai; nesėkmė 
ar nei koks nors mažiausias neapsižiūrėjimas įžeistų karaliaus 
garbę. Tai labai svarbu. 

ix Katerina, neduodama Morveliui laiko aisakyti, pašaukė savo 
sargybos kapiioną de Nansė Ir įsakė iam nuvesti Morvelį į 
karaliais ginklų salę. 

- Velniai teimtei - kaibėjo Morvelis, sekdamas paskui vadovą. 
- Žudydamas aš lyg ir kopiu hierarchijos laipiais: nuo paprasto 
bajoro iki kapiiono, nuo kapitono iki admirolo, nuo admirolo iki 
nekarinuoio karaliaus. Kas Žino, ar nepricisiu vieną gražią dieną 
ir prie karinuoio?.. 


XXXI + MEDŽIOKLĖ SU SKALIKAIS 


Medžioklis, apėjęs šerną ir užtikrinęs karalių, kad Žvėris 
neišsmuko iš apsiausties, neapsiriko. Ant pėdų užvestas pėdsekys 
tučtuojau nėrė į tankumyną ir iš spygliuočių krūmų išvijo šerną; 
kaip medžioklis ir buvo nustatęs, tai buvo didžiulis vienišas kuišlys. 
Šernas dūmė tiesiai pirmyn ir už kokių pekiasdešimt žingsnių 
nuo karaliaus perbėgo skersai kelią; jį vijosi tik vienas pėdsekys. 
Tuojau buvo paleista pirmoji ruja, tr dvidešimt šunų pasileido 
paskui jį. 

Karolis aistringai mėgo medžioklę. Vos tik žvėris perbėgo kelią, 
jis leidosi paskui, grodamas ragu "matau", lydimas Alausono 
kunigaikščio ir Henriko, kuriam Margarita buvo davusi ženklą 
neatstoti nuo karaliaus. 

Visi kiti medžiotojai nujojo paskui karalių. 

Mūsų pasakojamos istorijos metu karališkosios girios 
nepanėšėjo į šiandieninius didelius parkus, išraižytus 
važiuojamais keliais. Tada miškų beveik nekirsdavo. Karaliams 
dar nebuvo atėję į galvą pasidaryti pirkliais ir suskirstyti savo 
girias į eiguvas, statybinį mišką, kirtimus. Medžiai, pasėti ne. 
mokytų miškininkų, bet Dievo rankos, barstančios sėkias vėjo 
valia, augo ne šachmatine tvarka, bet ten, kur įiems btrvo geriau, 
kaip dabar dar auga neliestose Amerikos giriose. Žodžiu, tais 
hikais miškuose knibždėte knibždėjo šemnų, briedžių, vilkų ir 
plėšikų; iš Bondi per mišką lyg kokie spinduliai į visas puses vedė 
takeliai; Bondi mišką aplink supo keliukas, juosiąs tuos takržius, 
kaip ratlankis stipinus. 

Norėdami tą palyginimą pratęsti, galčttrme pasakyti. Si 
stebulę vaizduotų vienintelė kryžkelė vidury miško. pasikiydusi 
medžiotojų rinkimosi vieta: Iš čia Jie vėl jodavo į tą pusę, iš kur 
pasigirsdavo medžioklės garsai. 

Po ketvirčio valandos atsitiko tai, kas paprastai tokiais atvejais 
atsitinka: medžiotojams pastojo kelią beveik netveikiamos klitėys, 
šunų balsai nutilo tolumoje, ir pats karalius grįžo į kryžkelę, savo 
įpročiu piūsdamasis ir velniuodamasis.. 

- Kas čia yra? Ir jūs, Fransua, ir įūs, Anrio, po visų šėtonų, tylūs 
ir ramūs lyg vienuolės, einančios paskui savo viršininkę. Žinote. tai 
ne medžiojimas! Fransua, jūs atrodote, lyg bitumėie tik ką išimtas 
iš skrynios; nuo jūsų taip dvelkia kvepalais, kad šumys gali 
pamesti šerno pėdsakus. O kur įūsų ragotinė, kur arkebama, 
Anrto? 


- Jūsų didenybe, kuriam galui man arkebuza? - tarė Henrikas. 
- Aš Žinau, kad jūs mėgstate šauti į šunų apspisią žvėrį, O ragotinę 
žokį mes ciname su paprastu durkhu. 

- Prisiekiu miriimi, Henrikaii Grižęs į savo Pirėnus, turėsite 
man atsiųsti pliną vežimą lokių. Tai bent medžioklė, kai rungiesi 
vienas prieš vieną su žvėrimi, kuris gali tave uždusinti. Klausykite, 
Todos, girdėti šiunų akalijimas. Ne, aš apsirikau. 

Karalius patmė savo ragą ir užgrojo "šaukimą". Jam atsiliepė 
žežios tokios pat fanfaros. Staiga vienas Iš medžioklių užgrojo kitą 
motyvą. 

- Matyiži Matyti! - sušuko karalius. 

ir jis pasileido šuoliais, hydimas kitų. prie ;o susirinkusių 


medžiotojų. 

eis pras apm o g SA S 
girdėti St.iį'ambrijimas; dabar būryje buvo daugiau kaip 
šešiasdešimt šunų, nes viena po kitos buvo paleisios rujos, 
suataitytos netoli tos vietos, pro kurią prabėgo šernas. Karalius 
pamatė jį antrą kartą ir aukštų medžių mišku puolė pakui, iš visų 
Įėgų pimdamas ragą. 

Princai kurį laiką sekė įkandin. Bet karalius jojo stipriu arkliu 
ir Įsikarščiavęs šokinėjo per tokias stačias daubas, per tokius 
tankiumyniis, kad pirmiausia moterys, paskui kunigaikštis Gizas 
su savo bajorais, 0 pagaliau ir abu princai buvo priversti atsilikti. 
Tavanas dar kurį laiką nepasidavė, bet galų gale ir jis atsisakė 

Visa draugija, išskyrus Karolį ir keletą medžioklių, kurie 
nepaliko karaliaus dėi pažadėto atiyginimo, vėi susirinko netoli 


Navaros karalius tr Alansono kunigaikštis buvo dviese ilgoje 
proskynoje. Už kokio šimto žingsnių nuo jų siovėjo nušokę nuo 
žirgų kunigaikštis Gizas ir $o bajorai. Pačioje kryžkelėje susibūrė 
damos. 


- Eš tiesų. ar tas vyras, apsuptas ginklais apsikarsčiusios 
palydos, neatrodo tikras karalius? - tarė Henrikui Alansono 
kunigaikštis, mirkielėjęs Į de Gizo pusę. - Į mus, vargšus princus, 
jis nesitcikia nė pažvelgti. 

- Kodėl jis tūrėtų elgtis su mumis geriau, negu elgiasi tikri 
znūsų giminaičiai? - atsakė Henrikas. - Ak, brolau, argi jūs ir aš 
nesame belaisviai Prancūzijos karaliaus dvare, mūsų partijos 
fkaiiai? 

Išgirdęs tuos žodžius, kunigaikštis Fransua sudrebėjo Hr 
pažvelgė į Henriką, tarsi laukdamas tolimesnių paaiškinimų, bet 
Henrikas, ir taip prasitaręs daugiau, negu bervo In kbiPai aa 


Fransuz, P epalcakins. Ia Sandis tyli is Kas pois neikiė 
klausinėti. 

- Aš sakau, brolau, - atsiliepė Henrikas, - kad tie gerai ginkluoti 
vyrai, matyt, yra gavę įsakymą nenuleisti nuo mūsų akių; jie Babai 
panašūs į sargybą, pasiryžusią sulaikyti du asmenis, jeigu p= 
mėgintų pabėgti. 
dėdamasis nustebęs ir nieko nesuprantąs. 

- JtB turite puikų ispanišką žirgą, Fransua, - kalbėjo Henrikas, 
tariamai keisdamas pokalbio temą, bet iš tikrųjų tęsdamas savo 
mintį - Aš esu tikras, kad per valandą jis sukartų septynias 
mylias, o šiandien Iki pietų nubėgių dvidešimt mylių. Oras puikus, 
duodu žodį, taip ir norisi trukielėti pavadį. Ar matote, koks Lygus 
takelis cina skersai mišką? Ar jis jūsų negundo, Fransua? Man tai 
tiesiog pentinai svyla. 

Fransua nieko neatsakė. Jis čia raudo, čia balo, dėdamasis, 
MA Eiupo Ala a Eos kus mo OR G 

“Naujienos iš Lenkijos paveikė jį, - pagalvojo Hen: 
svainis kažką sugalvojo. Jis Iabai norėtų, kad bėgčiau, bet aš 
vienas nebėgsiu". 

Vos jis spėjo taip pagalvoti, artyn prijojo būrelis naujai 
atsivertusių. prieš porą ar trejetą mėnesių į karaliaus dvarą 
grįžusių hugenotų, kurie labai maloniai pasveikino abu prėncus. 

Buvo aišku, kad Alansono kunigaikščiui, pakturstytam Henriko 
užuominų, reikėjo tik ištarti Žodį ar mostelėti ranka, ir koks 
keturiasdešimt raitelių, sustojusių aplinkui. pasipriešinių Gizo 
būriui ir palengvintų jo bėgimą; bet jis nusisuko į šalį ir užgrojo 
"susirinkti". 


Tačiau atjojusieji, matyt, pagalvojo, kad Alansono kunigaikštis 
nesiryžta bėgti dėl arti stovinčių gizininkrį; jie pamažu, vienas po 
kito, įsispraudė tarp Gizo būrio ir abiejų princų, atlikdami ią 
strateginį manevrą taip apsukriai, kad tuoj galėjai pažinti įsudimą 
kariškuose dalykuose. Dabar gizininkai būtų turėję pirma juos 
tškapoti ir tik tada būtų pričie prie Navaros karaliaus ir Alansono 
kunigaikščio, kuriems kelias buvo laisvas visu akiplotu. 

Staiga už dešimties žingsnių nuo Navaros karaliaus tarp 
medžių pasirodė dar vienas bajoras, kurio princai nebuvo imaię. 


ir Beamnietis pažino vikontą de Tiureną, vieną Iš proiestanių 
partijos vadų; visi manė, kad šis gyvena Puatu. 

Vikontas nei išdriso mostelėti gaiva kelio link. lyg klausdamas: 
"Jojame?" 

Bet įsižiūrėjes į abejingą Aiansono kunigaikščio išraišką, į 
apsiblaususias $o akis, Henrikas pasukinėjo galvą, lyg striukės 
apykakiė batų veržusi jam kaklą, 


gale proskynos, kurioje je stovėjo, prabėgo šernas, beveik kartu 

lenpiaukis, panašus į kokį pragaro medžiotoją 

Kazclis IX, iš visų plaučių pūsdamas ragą; jį sekė trys ar keturi 
medžinkjiai. Tasano nebuvo matyti 

- Karašius! - sušuko Alansono kunigaikštis ir pasileido įkandin. 

o Draugų apsuptas Henrikas pasijuto saugiau: įis davė jicms 


a kad taip būs, 


Margarita. 
- Taip, - patvirtino Henrikas, - kartais įis sugriauna visus 
mutarimus, ir planą tenka pakeisti. 

Tuo metu vėl pasigirdo greit artėjąs rujos skalijimas, ir fa 
merimas įspėjo medžiotojus pasiruošti. Visi pakėlė g 
įsikiausė. 

Beveik tuojau išnėrė ir šernas, bet jis puolė ne į mišką, o leidosi 
keiiuku tiesiai į kryžkelę, kur siovėjo damos, joms besimeiliiną 


bajorai ir medžiotojai, anksčiau atsilikę nuo medžioklės. 

UZ šerno, beveik siekdami jį snukiais, lėkė koks keturiasdešimt 
stipriausių šunų, o paskui juos, atsiškęs gal tik per dvidešimt 
žingsnių, šuoliavo vienplaukis, be apsiausto, dyglių sudraskytais 
drabužiais, kruvinų veidu ir rankomis karalius Karolis. 

Su juo buvo tik du varovai. 

Karalius čia Haudavosi pūtęs ragą ir baisu imdavo pjudyti 
šunis, Čia Haudavosi pjudęs ir vėl griebdavosi rago. Jis nebematė 
nieko daugiaii pasaudyje. Jeigu jo arklys būtų kritęs, tai jis būtų 

Bet jo žirgas atrodė toks pat užsidegęs kaip ir pats raitelis: jo 
kojos nesiekė žemės, iš nasrų tartum tiško ugnis. 

Šernas, šunys, karalius - viskas šmėkštelėjo lyg pamnėklė. 

- Tuliai Tuliai - sušuko prajodamas karalius. 

Ir vėl pakėlė ragą prie savo kruvinų Npų. | 

Už kelių žingsnių nuo jo sekė Alansono kunigaikštis ir du 
varovai, o kitų arkliai arba atsiliko, arba visai sustojo. 

Visi leidosi įkandin, nes buvo aišku, kad šernas turėjo sustoti. 

Iš tikrųjų, praėjus vos dešimčiai minčių, šernas pasuko nuo 
takelio į mišką, pribėgęs nedidelę aikšielę atrėmė užpakalį į 
didžiulį akmenį ir atsigręžė galva į skalikus. 

Karolis, visą laiką sekęs grobį, ėmė šūkauti, ir medžiotojai 
sujojo į aikštelę. 

Atėjo įktomiausias medžioklės momentas. Žrčris, atrodo, burvo 
pasiryžęs gintis Iki paskutiniųjų. Šunys įerzinti tris valendas 
trukusių guitynių, šoko ant jo su didžiausiu įnirtimu, kurį dar 
labiau aitrino karaliaus šauksmai ir keiksrmai. 

Visi medžiotojai sustojo ratu: karalins priešaky visų, už jo 
Alansono kunigaikštis, ginkluotas arkebuza. Ir Henrikas, 
turėdamas su savim tik paprastą medžioklinį peilį. 


stovėjo su savo bajorais nuošaly. 

Damos susispietė glaudžių būrelis, panašiai kaip gžzininitas | 

Visi medžiotojai, neramiai laukdami, kas bus toliau, nertileido 
akių nuo žvėries. 

Truputį toliau stovėjo įsitempęs vienas varovas, Iš visų įėgų 
laikydamas du karaliaus molosiškus dogus, kurie, apvilkii 


užiėkė ant jo, tarsi pridengė margu kilimu: šunys Iš visų puskų 
mėgino įsikibti į jo raukšlėtą, stačiais šeriais pasišiaušusią odą, o 
kuris žnegtelėdavo prarėžtu pilvu ir, vilkdamas žeme žarmas, vėl 
puklavo atgal į knibždėlyną. O Karolis, pasišiaušusiais plaukais, 
degančiomis akimis, išplėstomis šnervėmis, pastlenk=s prie 
prakaituoto savo žirgo kaklo, įnirtingai pūtė "į kovą". 

- Dogus! - suriko Karolis. - Dogusi.. 

Išgirdęs jo šauksmą, varovas alsegė mio grandinių anikaklius, 
žr abas molosai metėsi į kautynes; versdami kitus šunis nuo kojų. 
stumdydami juos į šalis, savo geležiniais šonais jie prasiskynė 
kelią iki žvėries, ir kiekvienas įsikando jam į ausį. 

Šernas, jausdamasis pažabotas, iš pykčio ir skausmo sukaileno 
dantimis. 

- Bravo, Kieiadanii! Bravo, Narsuoli - sušiiko Karolis. - 
Drąsiau, šunys! Ragolinęi Ragotinę! 

- ai narije mano arkebuzą? - paklausė Aiansono kunigaikštis. 

- Ne, - riktelčjo karalius, - ne! Nejauti, kada kulka smingai 
„Jokio malonumo! O ragolinę įauti. Ragolinę! 

Karaliui padavė medžioklinę Tagolinę su grūdinio plieno 
antgaliai 

- Pasisaugokite, brolau! - sušuko Margariia 

- Tulia! Tuliai - šaukė Nevero kunigaikštienė. - Tik palaikykiie, 
šūsų didenybe! Gerai užduokiie tam bambizui! 

- Būkite rami, kunigaikštienei - tarė Karolis. 

Užsimojęs ragotine, karalius puolė šerną, kurį šunys laikė taip 
+vkiai, kad jis negalėjo išvengti smūgio. Tačiau, matydamas 
žvilganiį smaigalį, žvėris Sasielėjo į šoną, Ir Tagotinė pataikė ne į 
krūtinę, bei nusiydo petimi ir užsilenkė, atsimušusi į akmenį 

- Tūkstantis velnių - nusikeikė karalius. - Nepataikiau... 


Ir, trūiktelėjęs arklį atgal. kaip daro raiteliai, Mmošdamiesi 

Prišoko varovas, norėdamas įam paduoti kiią, bet tą pačią 
LLA TTT koks likimas jo laukia, ir 

tdamasis nuo jo pabėgti. smarkiai pasipurtė, ištrūko iš 

AB dantų ir sudraskyiomis ausimis, krauju pasruvusiomis 
akimis, pasišiaušęs, šlykštus, šniokšdamas lyg kalvės SC: 

Karolis buvo prityręs, puikus medžiotojas, todči negalėjo 
nemimatyti tokio puolimo galimybės: jis privertė arklį atsistoti 
piestu, bet neapskaičiavo savo Įėgos ir per smarkiai įtempė pavadį: 
iš skausmo, o galbūt ir iš išgąsčio arklys virto aukšlielninkas. 

Visi Žiūrovai baisiai suriko: arklys pargriuvo ir prispaudė 
karaliui šlaunį. 

- Paleiskite pavadį! - riktetėjo Henrikas. 

Karalius metė pavadį, kaire ranka nusitvėrė už balno, o dešine 

pabandė ištraukti savo medžioklinį peilį, tačiau jam nepavyko, nes 
makštys buvo kūno prispaustos prie žemės. 

- Šernas! Šernas! - sušuko Karolis. - Į pagalbą, Fransua, šen! 

Arklys tartum suprato, koks pavojus gresia jo ponui: pasijutęs 
laisvas, jis įtempė raumenis, pašoko ir jau atsistojo ant kojų, tik 
tą akimirką Henrikas pamatė, kaip kunigaikštis Fransua, išgirdęs 
brolio šauksmą, perbalo kaip drobė, pakėlė arkebuzą prie peties 
ir iššovė. Tačiau kulka pataikė ne į šerną, buvusį tik už poros 
žingsnių nuo karaliaus, o sutrupino kelio girnelę arkliui, kuris vėl 
griuvo snukiu į žemę. Šernas savo iltimis prarėžė Karolio batą. 

- Ak! - sumurmėjo pamėlusiomis lūpomis Alansono 
kunigaikštis. - Man jau rodos, kad Prancizijos karalius bus Anžu 
kunigaikštis, o Lenkijos karalius - aš. 

Iš tikrųjų šernas jau buvo besmeigiąs savo iltis į šlaunį, tik 
karalius staiga pajuto, kad kažkas kilsielėjo jam ranką; prieš jo 
akis švystelėjo smailas ir aštrus peilis, kuris iki pat kriaunų įsmigo 
žvėriui po mente. Tuo pat metu kažkieno geležine pirštine apmauta 
ranka nustūmė į šalį garuojantį šerno snukį, jau įsiraususį į 
karaliaus drabužius. 

Karolis. suspėjęs ištraukti savo koją tą minutę, kai jo arklys 
buvo pašokęs nuo žemės, nerangiai atsistojo ir, pamatęs krauju 
srūvančius drabužius, išblyško kaip lavonas. 

- Jūsų didenybe, - tarė Henrikas, kuris priklaupęs vis dar 
tebelaikė į širdį sužeistą šerną, - nieko neatsitiko! Aš nukreipiau 
iltis, jūsų didenybė nesužeistas. 

Jis atsistojo, neištraukdamas iš Žvėries kūno savo peilio, ir 
šernas išsitiesė, plūsdamas krauju ne tiek iš žaizdos, kiek iš nasrų. 

Apsuptas susijaudinusių. dūstančių žmonių. apsvaigintas jų 
išgąsčio šauksmų, kurie galėjo išvesti iš pusiausvyros ramiausią 
drąsuolį, Karolis vieną akimirką buvo pats begriūvąs šalia 
stimpančio žvėries. Bet jis greit susitvardė ir ,, atsigręžęs į Navaros 
karalių, paspaudė jam ranką, žiūrėdamas į jį tokiu žvilgsniu, 
kuriame atsispindėjo tikras, nuoširdus jausmas, pirmą kartą per 
dvidešimt ketverius gyvenimo metus krustelėjęs jo širdyje. 

- Ačiū, Anrio! - tarė jis jam. 

- Vargšas brolau! - sušuko Alansono kunigaikštis, prieidamas 
prie Karolio. 

- A, tai tu, Fransua! - tarė karalius. - Na, garsusis šauly, kurgi 
tavo kulka? 

- Ji turbūt susiplojo į šerno odą, - tarė kunigaikštis. 

- Dieve manoi - sušuko Henrikas, taip meistriškai dėdamasis 

nustebusiu. - Žiūrėkite, Fransua, jūsų kulka sutrupino jo dide- 
nybės arklio koją. Kaip keista! 

- Žiūrėk tu man! Ar tai tiesa? 

- Galimas dalykas, - nusiminęs atsakė kunigaikštis. - Man taip 
drebėjo rankai! 

- Viena aišku, kad tas šūvis labai neįprastas tokiam taikliam 
šauliui kaip jūs, - tarė Karolis, suraukdamas antakius. - Dar sykį 
ačiū, Anrio! Ponai, - kreipėsi į medžiotojus, - grįžtame į Paryžių, 
man jau gana. 

Margarita prijojo pasveikinti Henriko. 

- Taip taip, Margo, - tarė Karolis, - padėkok jam iš visos širdies, 
nes jeigu jo nebūtų buvę, Prancūzijos karalius vadintųsi jau 
Henriku III. 

- Deja, ponia, - tyliai tarė Žmonai Bearnietis, - Anžu 
kunigaikštis ir taip jau manęs nemėgsta, o dabar dar labiau ims 
ant manęs pykti. Bet ko gi norėtii Kiekvienas daro. ką gali: 
paklauskite kad ir Alansono kunigaikštį. 

Ir pasilenkęs jis ištraukė iš šerno kūno savo medžioklinį peilį, 
kurį kelis kartus įbedė į žemę, kad nusivalytų kraujas. 


XXXII + BROLYBĖ 


Išgelbėdamas Karolį, Henrikas ne tik išgelbėjo žmogui gvvybę, 
bet ir sukliudė pasikeisti valdovams trijose valstybėse. 

Iš tikrųjų, žuvus Karoliui LX, Prancūzijos karaliumi taptų Anžu 
kunigaikštis, o Alansono kunigaikštis, reikia manyti, užimtų 
Lenkijos sostą. Na o Anžu kunigaikštis, princo Kondė žmonos 
meilužis, už žmonos paslaugumą tikriausiai užmokėtų jos vyrui 
Navaros karūna. 

Visas šis didžiulis perversmas Henrikui nesiūlė jokios naudos. 
Jis gautų kitą poną, ir viskas; bet vietoje Karolio LX, kuris su juo 
elgėsi pakenčiamai, Prancūzijos soste sėdėtų Anžu kunigaikštis, 
kuris, visada ir visur sutikdamas su savo motina Katerina, buvo 
prisiekęs Henriką nužudyti ir netruktų įvykdyti savo priesaiką. 

Kai šernas puolė Karolį IX, visos tos mintys šmėkštelėjo 
Henriko galvoje, ir mes matėme tos žaibiškos išvados padarinius 
- Karolio IX gyvybė buvo glaudžiai susijusi su jo paties gyvybe. 

Karolį IX išgelbėjo Navaros karaliaus pasiaukojimas, bet 
tikrosios to pasiaukojimo priežasties karalius negalėjo suprasti. 

Tačiau Margarita viską suprato ir pasigėrėjo nepaprasta 

Henriko drąsa, kuri panašiai kaip žaibas tvykstelėdavo tik audros 
metu. 

Išvengti Anžu kunigaikščio karaliavimo buvo dar ne viskas: 
reikėjo pačiam tapti karaliumi. Reikėjo -dėl Navaros varžytis su 
Alansono kunigaikščiu ir su princu Kondė; svarbiausia reikėjo 
išvykti iš to dvaro, kuriame Bearnietis turėjo laviruoti tarp dviejų 
bedugnių, ir išvykti Prancūzijos karalaičio globoje. 

Grįždamas iš Bondi, Henrikas iš visų pusių apsvarstė padėtį ir, 
atvykęs į Luvrą, jau buvo nutaręs, ką daryti. 

Nenusiavęs batų, kaip stovi - dulkinas ir kruvinas, jis nuėjo pas 
Alansono kunigaikštį, kurį rado labai susijaudinusį, dideliais 
žingsniais Žžingsniuojantį po kambarį. Pamatęs svainį, jis 
nepatenkintas kriptelėjo. 

- Taip, - tarė Henrikas, paimdamas jį už abiejų rankų, - taip, 
aš suprantu, mielas brolau; jūs pykstate ant manęs, kad pirmas 
atkreipiau karaliaus dėmesį į kulką, kuri pataikė ne į šerną, kaip 
jūs norėjote, o į jo arklio koją. Ką padarysi! Iš nuostabos aš 
negalėjau susilaikyti nesušukęs! Be to, juk karalius ir pats būtų 
tai pastebėjęs, argi ne! 

- Be abejonės, - sumurmėjo Alansono kunigaikštis. - Vis dėlto 
tą jūsų lyg ir įskundimą aš galiu vertinti kaip piktą valią; jūs pats 
matėte, kad mano brolis Karolis ėmė abejoti mano gerais norais, 
kad jūsų žodžiai aptemdė mūsų santykius. 

- Apie tai mes tuojau pasikalbėsime; aš ir atėjau, kad jūs nus- 
pręstumėte, ar gera, ar bloga jums norėdamas aš taip padariau. 

- Gerai, - tarė su būdingu jam santūrumu Fransua, - kalbėkite, 
Henrikai, aš klausau. 

- Kai aš būsiu pasisakęs, Fransua, jūs aiškiai pamatysite, kokie 
mane ketinimai; aš kalbėsiu su jumis, nieko neslėpdamas ir 
nesisaugodamas, ir jūs vienu žodžiu galėsite mane pražudyti! 

- Kas gi yra? - paklausė pradėdamas nerimauti Fransua. 

- Tačiau aš ilgai svyravau, ar galiu jums pasakyti tą dalyką, dėl 
kurio atėjau, - tęsė Henrikas, - ypač šiandien, kai jūs likote kurčias 
mano žodžiams. 

- Iš tiesų, Henrikai! - tarė baldamas Fransua, - aš nesuprantu, 
ką jūs norite pasakyti. 

- Brolau, jūsų reikalai man per daug biaiigis; aš negaliu jūsų 
neįspėti, kad hugenotai padarė tam tikrų žygių. 

- Žygių? - paklausė Fransua. - Kokių gi? 

- Vienas iš jų, de Mui de Sen Falis, žinote, to narsiojo de Mui, 
kurį nužudė Morvelis, sūnus... 

- Taip. 

- Na, tai jis rizikuodamnas savo gyvybe buvo atėjęs pas mane, 
norėdamas įrodyti, kad aš esu kalinys. 

- Ak taip! O ką jūs jam atsakėte? 

- Jūs žinote, brolau, kad aš labai myliu Karaiį, išgelbėjusį man 
gyvybę, o karalienė atstoja man motiną. Todėl aš ir aimečiau visus 
jo pasiūlymus. 

- Kokie gl buvo jo pasiūlymai? 

- Hugenotai nori atstatyti Navaros sostą, bet kadangi tas sostas 
paveldėjimo keliu iš tikrųjų turėtų atitekti man, tai įie man ji ir 
siūlo. 

- Ir de Mui gavo ne sutikimą, o griežtą atsisakymą? 

- Taip, pagal visas taisykles... net raštu. Bet nuo tada... - tarė 
Henrikas. 

- Jūs, brolau, ėmėte gailėtis atsisakęs? - nutraukė jį Alansono 
kunigaikštis. 

- Ne, tik pastebėjau, kad nepatenkintas manimi de Mui ėmė 
taikyti kitur. | 

- Kurgi? - greit paklausė Fransua. 

- Nežinau. Galbūt į princą de Kondė. 

- Taip, galimas dalykas, - pritarė kunigaikštis. 

- Beje, aš neklysdamas galiu sužinoti, kokį vadą jie pasirinko: 

Fransua pamėlo. 

- Bet hugenotai yra susiskaldę, - kalbėjo Henrikas, - ir de Mui, 
nors ir labai narsus bei tiesus, atstovauja tik vienai partijos pusei. 
Antroji pusė, jos taip pat nereikia užmiršti, vis dar nenustoja vilties 
pasodinti į sostą Henriką Navarietį, kuris iš pradžių svyravęs 
galbūt paskui apsigalvojo. 

- Jūs taip manote? 

--O, kiekvieną dieną tai patvirtina vis nauji įrodymai. Ar jūs 
pastebėjote, kas sudarė tą būrį, kuris prisijungė prie mūsų 
medžioklėje? 

- Taip, atsivertusieji hugenotai. š 

- Ar jūs pažinote to būrio vadą, kuris man davė ženklą? 

- Taip, tai buvo vikontas de Tlurenas. 

- Ar supratote, ko jie iš manes norėjo? 

- Taip, jie siūlė jums bėgti. 

- Vadinasi, yra ir kita partija, kuri nori ne to, ko nori de Mui, 
- tarė Henrikas šusirūpinusiam Fransua. 

- Kita partija? 

- Taip, ir gana stipri, kartoju jums. Pasisekimas būtų 

užtikrintas tik suvienijus abi partijas: Tiureno ir de Mui. 
Sąmokslas plečiasi, kariuomenė išdėstyta, visi iaukia tik ženklo. 
Atėjus tokiam lemiamam momeniui, reikalaujančiam iš manęs 
greito sprendimo, aš apsvarsčiau dvi galimybes. Aš jas ir išdėstysiu 
jums, kaip draugui, norėdamas išgirsti jūsų nuomonę. 

- Geriau sakykite, kaip broliui. 

- Taip, kaip broliui, - sutiko Henrikas. 

- Kalbėkite, aš jūsų kiausau. 

- Pirmiausia aš turiu jums paaiškinti savo dvasinę būseną, 
brangusis Fransua. Aš neturiu jokių siekimų, jokios garbėtroškos, 
beje, ir sugebėjimų stinga: aš esu geras provincijos bajoras, 
neturtingas, jausmingas ir drovus; dalyvavimas sąmoksle man 
atrodo susijęs su tokiais nemalonumais, kurių neišperka net tvirta 
viliis gauti karūną. 

- Na, brolau, - paprieštaravo Fransua, - jūs klystate, taip 
galvodamas apie save: liūdnas likimas tokio karalaičio, kurio turtai 
ribojasi tėvo laukų ežiomis, o pagarba - vieno tarno paslaugomis. 
Aš netikiu, kad jūs kalbate nuoširdžiai. 

- Tačiau visa, ką aš jums sakau, yra gryniausia tiesa, brolau, 
- tęsė Henrikas, - ir aš, turėdamas tikrą draugą. jo naudai 
atsisakyčiau tos valdžios, kurią man nori pavesti mane pasirinkusi 
partija: bet aš tokio draugo neturiu, - pridėjo jis atsidusdamas. 

- Gal ir turite. Jūs tikriausiai klystate. 

- Ne, po šimis perkūnų! - nusikeikė Henrikas. - Išskyrus jus, 
brolau, niekas manes nemyli. Todėl verčiau įspėti karalių apie vis- 
ką, negu leisti, kad tas sumanymas, kuris iškeltų kokį... niekam 
vertą... žmogų. baigtųsi šiurpiu tarpusavio karu. Aš neišduosiu jo- 
kio vardo, nenurodysiu nei vietos, nei laiko, tik nukreipsiu 
katastrofą. 

- Didis Dieve! - sušuko Alansono kunigaikštis, negalėdamas 
paslėpti savo išgąsčio. - Ką jūs kalbate? Kaip? Juk jūs - vienintelė 
hugenotų partijos viltis, žuvus admirolui; jūs - atsivertėlis 
hugenotas, bet ne nuoširdžiai atsivertęs, bent taip jau buvo 
manoma, pakelsite ranką prieš savo brolius! Henrikai, Henrikai! 
Ar jūs žinote, kad taip padaręs, surengsite visiems karalystės 
kalvinisiams antrąją šv. Baltramiejaus naktį? Ar žinote, 
kad Katerina tik ir laukia progos, kad galėtų išnaikinti visus 
išlikusius? 

Ir kunigaikštis drebėdamas, raudonomis dėmėmis nusėtu 
veidu, spaudė Henriko ranką, maldaudamas atsisakyti to suma- 
nymo, kuris nešė jam pražtėį. 

- Kaip? - tarė Henrikas geraširdiškai, kuo nekalčiausiu veidu. 
- Argi jūs manote, kad dėl to įvyktų tiek nelaimių? Tačiau, man 
rodos, gavęs iš karaliaus žodį, aš galėčiau garantuoti. kad 
sąmokslininkai nebus nubausti. 

- Karaliaus Karolio LX žodį, Renrikai!.. Ar jis nebuvo jo davęs 
admirolui? Arba Telinji? O įums pačiam, ar nebuvo jo davęs? Ak, 
Henrikai, sakau įums: taip pasielgęs, įūs pražudysiie juos visus, 
ir ne tik juos, bet ir visus tuos, kurie palaikė su jais tiesioginius 
ir netiesioginius santykius. 

Henrikas valandėlei tartum susimąstė. 

- Jeigu būčiau įtakingas karaliaus dvare princas, - tarė jis, - aš 
kitaip pasielgčiau. Pavyzdžiui, jeigu būčiau jūsų, Prancūzijos 
karalaičio, galimo sosto įpėdinio vietoje... 

Fransua ironiškai papurtė galvą ir paklausė: 

- Ką gi jūs darytumėte mano vietoje?- 

- Jūsų vietoje, brolau, - atsakė Henrikas, - aš atsistočiau to 
judėjimo priešaky ir duočiau jam reikiamą kryptį. Mano sąžinė 
būtų rami, nes mano vardas ir mano įtaka laiduotų už sąmo- 
kslininkų gyvybę; iš to sumanymo, kuris be mano įsikišimo galėtų 
Prancizijai labai pakenkti, pirmiausia pasinaudočiau aš pats, o 
paskui galbūt aineščiau naudos ir karaliui. 

Kunigaikštis klausė jo žodžių su tokiu džiaugsmu, kad net 
įtempti jo veido raumenys atsileido. 

- O jūs manote, kad toks veikimo būdas įnanomas, - paklausė 
jis, - ir kad taip galima išsigelbėti nuo visų tų nelaimių, kurias jūs 
numatėte? | 

- Aš taip manau, - tarė Henrikas. - Hugenotai jus myli. Kukli 
jūsų išvaizda, aukšta ir kartu kelianti susidomėjimą padėtis, 
pagaliau tas palankumas, kurį jūs visada reikšdavote protestan- 
tams, - visa tai palenkė jų širdis. 

- Bet partija susiskaldžiusi, - tarė Alansono kunigaikštis. - Ar 
jūsų šalininkai pereis į mano pusę? 

- Aš prisiimu juos palenkti dėl dviejų priežasčių. 

- Kokių? 

- Pirma, pasinaudodamas pasitikėjimu, kurį jų vadai jaučia 
man, o antra, baime, kad jūsų aukštybė, žinodamas jų vardus... 

- O kas gi man pasakys tuos vardus? 

- Aš, po šimts perkūnų! 

- Jūs tai padarysite? 

- Klausykite, Fransua, - tarė Henrikas. - aš jau jums sakiau, 
kad karaliaus dvare aš myliu tik jus vieną greičiausiai todėl, kad 

ir jus persekioja taip pat kaip mane; be to, ir mano žmona nieko 
taip nemyli kaip jus... 

Fransua paraudo iš pasitenkinimo. 

- Patikėkite manimi, brolau, - varė toliau Henrikas, - imkitės to 
reikalo, viešpataukiie Navaroje; o jeigu jūs suteiksite man vietą prie 
savo stalo ir gerą mišką medžioklei, aš laikysiu save laimingu. 

- Viešpatauti Navaroje! - pakartojo kunigaikštis. - Bet jeigu... 

- Jeigu Anžu kunigaikštis bus išrinktas Lenkijos karaliumi? Aš 
baigiu jūsų mintį. | 

Fransua šiek tiek išsigandęs pažvelgė į Henriką. 

- Klausykite, Fransua, - kalbėjo Henrikas. - Kadangi nuo jūsų 
nieko nepaslėpsi, tai aš štai ką galvoju tuo klausimu: jeigu Anžu 
kunigaikštis išrenkamas Lenkijos karaliumi, o mūsų brolis Karolis, 
neduok Dieve, miršta, tai iš Po iki Paryžiaus tėra du šimtai mylių, 
o iš Krokuvos į Paryžių keturi šimtai; taigi jūs atsirasite čia ir 
užimsite sostą tuo pačiu metu, kai Lenkijos karalius tik sužinos,. 
kad Pranctzijos sostas laisvas. Tada, jei tik būsite manimi 
patenkintas, atiduosite man tą Navarą, kuri bus tik vienas iš iūsų 
karūnos dantukų: su tokia sąlyga aš ją priimsiu. Blogiausia, kas 
gali jus ištikti, - tai pasilikti Navaroje ir pradėti naują jos dinastiją, 
be to, šeimyniškai gyventi su manimi ir mano šeima. O kas jūs 
esate čia? Vargšas persekiojamas princas, trečias karaliaus sūnus, 
vyresniųjų brolių vergas, kuris dėl jų užgaidos gali atsidurti 
Bastilijoje. | | 

- Taip, taip, - tarė Fransua, - aš tai gerai jaučiu ir tiesiog 
nesuprantu, kodėl jūs atsisakote nuo to plano, kurį siūlote man. 
Nejaugi jums niekas čia neplaka? 

Ir Alansono kunigaikštis pridėjo ranką prie svainio krūtinės. 

- Kai kurios naštos būna nepakeliamos, - tarė šypsodamas 
Henrikas, - o šitos aš nė nemėginčiau kelti; taip bijau pastangų, 
kad nenoriu nė pačios naštos įsigyti. 

- Tai jūs tikrai atsisakote, Henrikai? “ 

- Aš tą jau sakiau de Mui ir pakartoju jums. 

- Bet tokiuose dalykuose, brolau, ne sakoma, o daroma. 

Henrikas atsikvėpė kaip imtynininkas, pajutęs, kad priešo 
kojos linksta. 

- Aš ir padarysiu šį vakarą, - tarė jis. - Devintą valandą vadų 
sąrašas ir viso jų veikimo planas bus pas jus. Savo atsisakymo 
aktą aš jau perdaviau de Mui. 

Fransua paėmė Henriko ranką ir karštai ją paspaudė abiem 
rankom. 

Tą valandėlę į Alansono kunigaikščio kambarį įėjo Katerina, 
savo papratimu neleisdama tarnui apie tai pranešti. 

- Kartu! Kaip du geri broliai, iš tiesų! - tarė ji šypsodamasi. 

- Aš tikiuosi, kad taip Ir yra, ponia, - šaltai tarė Henrikas, o 
Alansono kunigaikštis iš baimės išblyško. 

Henrikas pasitraukė per keletą žingsnių, kad Katerina laisvai 
galėtų pasikalbėti su sūnumi. 

Tada karalienė motina ištraukė iš savo krepšelio brangų 
papuošalą. 

- Šita segė padaryta Florencijoje, - tarė ji, - aš ją atiduodu jums 
prisisegti prie kardasaičio. 

Paskui tyliai pridūrė: 

- Jeigu šį vakarą išgirsite pas savo brolelį Henriką kokį 
triukšmą, neišeikite iš savo kambario. 

Fransua paspaudė motinos ranką ir paklausė: 

- Ar aš galiu jam parodyti tą gražią dovaną, kurią gavau iš jūsų? 

- Padarykite dar geriau: dovanokite ją savo ir mano vardu, nes 
aš lygiai tokią pat esu jam užsakiusi. 

- Girdite, Henrikai, - tarė Fransua, - mano geroji motina atnešė 
tą brangenybę ir leidžia ją jums dovanoti, todėl ji man yra dar 
vertingesnė. 

Henrikas karštai ėmė girti segę ir dėkoti už ją. 

Kai jis baigė savo išpūstus, perdėtus pagyrimus ir dėkojimus, 
Katerina tarė: 

- Aš šiek tiek negaluoju ir tuojau eisiu gulti; jūsų brolis Karolis 
taip pat padarys, nes jį labai išvargino medžioklė. Todėl šį vakarą 
bendrai nevakarieniausime, kiekvienam bus paduota jo 
kambaryje. Ak, Henrikai, aš ir užmiršau jums padėkoti už drąsą 
ir vikrumą; jūs išgelbėjote savo karalių ir savo brolį! Jums bus už 
tai atlyginta. 

- Man jau atlyginta, ponia! - atsakė nusilenkdamas Henrikas. 

- Atliktos pareigos supratimu? - tarė Katerina. - Bet to 
nepakanka; būkite tikras, kad mudu su Karoliu neliksime skolingi 
ir ką nors sugalvosime. 

- Viskas, ką padarysite jūs arba mano gerasis brolis, bus man 
geradarybė, - atsakė nusilenkdamas Henrikas ir išėjo. 

“Ė. broluži Fransua, - pagalvojo išėjęs Henrikas, - dabar esu 
tikras, kad bėgsiu ne vienas, o sąmokslas, iki šiol turėjęs tik kūną, 
dabar gaus galvą ir širdį. Tik reikia pasisaugoti. Katerina įteikė 
man dovaną, Katerina žada atlyginimą: čia kažkas spendžiama: šį 
vakarą reikia pasitarti su Margarita". 


276 


XXXII + KARALIAUS KAROLIO IX DĖKINGUMAS 


Dalį dienos Morvelis praleido karaliaus ginklų salėje, bet apie 
tą laiką, kada maždaug turėjo grįžti medžiotojai, Katerina įsakė jį 
ir jo bendrus nuvesti į savo koplyčią. 

Kai tik Karolis IX grįžo, žindyvė jį perspėjo, jog kažkoks vyras 
dalį dienos išbuvo jo ginklų salėje. Iš pradžių karalius labai 
supyko, kad kažkas išdrįso į jo kambarius įleisti svetimą žmogų. 
ir paprašė žindyvę nusakyti, kaip jis atrodė. Kai žindyvė pasakė, 
kad tai buvo tas pats vyras, kurį jai pačiai kadaise buvo liepta 
įleisti, karalius atpažino Morvelį ir, prisiminęs tą įsakymą, kurį ry- 
tą išgavo iš jo motina, suprato viską. 

- Oi Tą pačią dieną, kai jis išgelbėjo man gyvybę, - sumurmėjo 
Karolis. - Parinktas labai negeras laikas. 

Taip galvodamas jis buvo beeinąs pas motiną, bet viena mintis 
jį sulaikė. 

“Po velnių! - tarė jis sau. - Jeigu aš pradėsiu su ja tokią kalbą, 
tai kils begaliniai ginčai! Geriau kiekvienas padarysime savaip“. 

- Žindyve, - tarė jis, - gerai užrakinėk visas duris ir perspėk 
karalienę Elžbietą,! kad šiąnakt miegosiu vienas, nes nuo 
sutrenkimo blogai jaučiuosi. 

Žindyvė paklausė: kadangi dar nebuvo atėjusi valanda vykdyti 
Jo sumanymą, Karolis sėdo rašyti eilėraščių. 

Prie to darbo jam greičiausiai bėgdavo laikas. Todėl, kai išmušė 
devynias, Karolis pamanė, kad buvo dar tik septynios. Jis 
suskaičiavo visus varpo dūžius ir, išmušus paskutiniam, atsikėlė. 

- Velniai rautų! Kaip tik laikas, - tarė jis. 

Paėmęs apsiaustą ir skrybėlę, jis išėjo pro slaptas dureles, 
kurias buvo liepęs iškirsti sienoje ir kurių nė pati Katerina dar 
nežinojo. | 

Karolis nuėjo tiesiai į Henriko kambarius. Bet Henrikas, 
pasikalbėjęs su Alansono kunigaikščiu, užbėgo persirengti ir 
tuojau vėl išėjo. 

“Jis turbūt nuėjo vakarienės pas Margo, - pagalvojo karalius. 
- Šiandien juodu vienas antram buvo labai draugiški, bent man 
taip pasirodė". 

Ir jis nužingsniavo Margaritos kambarių link. 

Po medžioklės Margarita buvo pasikvietusi Nevero 


! Karolis LX buvo vedęs Maksimilijono dukterį, Elžbietą Austrijietę. 

kunigaikštienę, Kokonasą ir La Molį ir dabar vaišinosi su jais 
uogienėmis ir pyragaičiais. 

Karolis pasibeldė į duris, Žijona jam atidarė, bet, pamačiusi 
karalių, taip išsigando, kad vos įstengė padaryti reveransą; užuot 
tekina nubėgusi pranešti savo poniai apie jo didenybės 
apsilankymą, ji tik aiktelėjo ir praleido Karolį. 

Karalius perėjo prieškambarį ir, išgirdęs kvatojimą, pasuko į 
valgomąjį. 

“Vargšas Anrio! - tarė jis sau. - Jis džiaugiasi, nenujausdamas 
nieko blogo". 

- Tai aš, - tarė jis, pakeldamas portjerą ir įkišdamas savo 
besijuokiantį veidą. 

Margarita riktelėjo iš išgąsčio: kad ir su šypsena, tas veidas ją 
paveikė lyg Medūzos galva. Sėdėdama kaip tik priešais duris, ji iš 
karto pažino Karolį. 

Abu vyrai sėdėjo nugara į duris. 

- Jo didenybė! - suriko išsigandusi Margarita ir atsistojo. 

Tuo metu, kai visiems trims vakarieniaujantiems atrodė, kad 
jų galvos tuoj nusiris nuo pečių, Kokonasas vienas neprarado 
nuovokos. Jis irgi atsistojo, bet taip nerangiai, kad apvertė stalą 
ir numetė žemėn krištolines taures, indus ir žvakes. 

Vieną akimirką kambaryje stojo visiška tamsa Ir tyla. 

- Dumk! ---sušnabždėjo Kokonasas La Moliui. - Drąsiau, 
drąsiau! 

La Moliui nereikėjo kartoti. Jis prišoko prie sienos, apgrabinėjo 
ją rankomis, ieškodamas miegamojo durų ir norėdamas pasislėpti 
jau pažįstamame kabinete. 

Bet, įžengęs į miegamąjį, jis susidūrė su kažkokiu vyru, įėjusiu 
pro slaptąsias dureles. | 

- Ką visa tai reiškia? - prabilo tamsoje Karolis, ir jo balse 
suskambėjo bauginąs nekantravimas. - Ar aš koks nepagei- 
daujamas įsibrovėlis, kad mane pamatę pakėlėte tokį šurmulį? Na, 
Anrio! Anrio! Kur tu? Atsakyk. 

- Mes išgelbėti, - sušnabždėjo Margarita, nutverdama kažkieno 
ranką, kurią ji palaikė La Molio ranka. - Karalius mano, kad tarp 
svečių yra ir mano vyras. 

- Aš neišduosiu, kad jis klysta, ponia, būkite rami, - taip pat 
patyliukais atsakė karalienei Henrikas. 

- Dieve didis! - sušuko Margarita, skubiai paleisdama Navaros 
karaliaus ranką. 

- Tylėkite, - tarė jai Henrikas. 

- Kad jus kur tūkstantis velnių griebtų! Ko jūs ten šnabždatės? 
- riktelėjo Karolis. - Henrikai, atsakykite, kur jūs? 

- Aš čia, jūsų didenybe, - atsiliepė Navaros karalius. 

- O, velnias! - tarė Kokonasas, susigūžęs su Nevero 
kunigaikštienė kamputyje. - Padėtis komplikuojasi. 

- Dabar mes galutinai žuvę, - tarė Henrietė. 

Beatodairiškai narsus Kokonasas pagalvojo, kad anksčiau ar 
vėliau žvakę vis tiek reikės uždegti; nutaręs, kad geriau anksčiau 
negu vėliau, jis paleido ponios de Never ranką, sugraibė tarp šukių 
žvakę, priėjo prie gorės, ant kurios buvo šildomi valgiai, ir papūtęs 
į žarijas uždegė žvakę. 

Kambarys nušvito. 

Karolis IX žvilgsniu ištyrė kambarį. 

Henrikas stovėjo prie žmonos, Nevero kunigaikštienė buvo 
kampe viena, o Kokonasas vidury kambario laikė žvakę ir apšvietė 
visą sceną. į 

- Atleiskite mums, brolau, - tarė Margarita, - mes jūsų 
nelaukėme. į 

- Todėl jūsų didenybė, kaip matote, mus labai išgąsdinote, - 
tarė Henrietė: 

- Net ir aš, - pridėjo viską įspėjęs Henrikas, - taip persigandau, 
kad keldamasis apverčiau stalą. 

Kokonasas reikšmingai žvilgtelėjo į Navaros karalių, lyg 
norėdamas pasakyti: “Matai kaip! Tai bent vyras - viską supranta 
iš pusės žodžio". 

- Koks sąmyšis! - pakartojo Karolis IX. - Tavo vakarienė ant že- 
mės, Anrio. Eikš su manimi, pavalgysi kur kitur; palėbausime šį 
vakarą. | 

- Kaip? Argi jūsų didėnybė suteiktų man tiek garbės!.. 

- Taip, mano didenybė teikia tau garbę, išsivesdama iš Luvro. 
Paskolink jį man, Margo, aš tau grąžinsiu jį rytoj rytą. 

- Ak, brolau, - tarė Margarita, - jums nereikalingas mano 
leidimas - jūs esate čia šeimininkas. 

- Jūsų didenybe, - tarė Henrikas, - aš užeisiu į savo kambarį 
kito apsiausto ir tuojau grįšiu. 

- Nereikia, Anrio, geras bus ir šitas. 

- Bet... - pabandė prieštarauti Bearnietis. 

- Aš tau sakau neiti į savo kambarį, po šimts perkūnų! Ar 
nesupranti, ką sakau? Na, eime. 

- Taip taip, eikitel - tarė staiga Margarita, paspausdama 
vyro alkūnę, nes savotiškas Karolio pažvelgimas tarsi sakyte 

sakė, kad vyksta kažkas nepaprasta. 

- Aš pasiruošęs, jūsų didenybe, - tarė Henrikas. 

Bet Karolis nukreipė akis į Kokonasą, kuris, eidamas žibintojo 
pareigas, degiojo kitas žvakes. 

- Kas tas bajoras? - paklausė jis Henriką, nenuleisdamas akių 
nuo piemontiečio. - Ar tai kartais ne La Molis? 

“Kas gi jam ką sakė apie La Molį?" - pagalvojo Margarita. 

- Ne, jūsų didenybe, - atsakė Henrikas, - La Molio čia nėra, ir 
man labai gaila, kad jo nėra, nes aš būčiau turėjęs garbę prisiatyti 
Jį jūsų didenybei kartu su jo draugu de Kokonasu; jie niekad 
nesiskiria ir abu tarnauja Alansono kunigaikščiui. 

- A, žymiajam mūsų šauliui! - tarė Karolis. - Gerai! 

Paskui paniurdamas pridūrė: 

- Ar tas La Molis ne hugenotas? 

- Atsivertęs, - tarė Henrikas, - ir aš laiduoju už jį kaip už save 
patį. 

- Jeigu jūs laiduojate už ką nors, Henrikai, ypač po to, ką 
padarėte šiandien, tai aš nebeturiu teisės nepasitikėti tuo 
žmogumi. Na, nesvarbu, bet man norėtųsi jį pamatyti, tą poną de 
La Molį. Tebūnie tai kitam kartui. 

Apžiūrėjęs dar kartą savo didelėmis akimis kambarį, Karolis 
pabučiavo Margaritą ir išsivedė Navaros karalių už parankės. 

Prie Luvro vartų Henrikas norėjo sustoti ir kažką sargybiniui 
pasakyti. 0 

- Eikime, eikime! Negaišk, Anrio, - tarė jam Karolis. - Jeigu aš 
sakau, kad Luvro oras tau šį vakarą nesveikas, tai, po velnių, tikėk 
manimi. 

“Po perkūnais! - sumurmėjo Henrikas. - O kas bus su de Mui 
mano kambaryje?.. Kad tik tas oras, nesveikas man, nebūtų dar 
nesveikesnis jam!" 

- Klausyk, - tarė karalius, perėjęs su Henriku pakeliamąjį tiltą, 
- ar tau nieko, Anrio, kad Alansono kunigaikščio vyrai merginasi 
tavo žmonai? . 

- Kaip tai, jūsų didenybe? 

+ - Argi tas ponas de Kokonasas nežvilgčioja į Margo? 

- Kas jums tai sakė? 

- Na sakė ir tiek, - atšovė karalius. 

- Vieni juokai: Kokonasas, tiesa, žvilgčioja, bet ne į Margo, oį 
ponią Never. 

- Štai kaip! 

- Užtikrinu jūsų didenybe, kad taip yra. 

Karolis garsiai nusikvatojo ir tarė: 

- Gerai, tegu tik kunigaikšiis Gizas vėl ims man kartoti 
paskalas, aš įam nušluostysiu nosį, papasakodamas apie jo 
brolienės išdaigas. Žinai, - pridūrė pagalvojęs karalius, - aš dabar 
nė nebežinau, ar jis man kalbėjo apie Kokonasą, ar apie La Molį. 

- Ir vienas, ir antras niekuo dėti, įūsų dičenybe, - tarė Henrikas, 
- aš jums laiduoju už savo žmonos jausmus. 

- Gerai. Anrio, - tarė karalius, - man labai malonu, kad tu taip 
sakai; duodu garbės žodį, tu toks šaunus vaikinas, kad aš 
pagaliau nebegalėsiu be tavęs apsieiti. 

"Taip pasakęs, karalius savotiškai sušvilpė; keturi bajorai, laukę 
Bovė gatvės gale, prisiartino prie jo, ir visi kartu patraukė į miestą. 

Išmušė dešimt. 

- Na, ar mes vėl sėsime už stalo? - išėjus karaliui ir Henrikui, 
paklausė Margarita. 

- Ne ne, - atsakė kunigaikštienė, - aš per daug išsigandau! 
Tegyvuoja Kloš-Persė gatvės namelis! Į jį nepateksi, pirma 
neapgulęs, be to, mūsų narsuoliai ten turi teisę pasišvaistyti ir 
špagomis. Bet ko įūs ieškote po stalais ir spintose, pone 
Kokonasai? 

- Ieškau savo draugo La Molio, - atsakė pjemontietis. 

- Paieškokiie apie mano miegamąjį, pone, - tarė Margarita, - ten 
yra toks kabinetas... 

- Gerai, - atsakė Kokonasas, - einu. 

Ir jis įėjo į miegamąjį. | 

- Na, - pasigirdo tamsoje balsas, - kaip mūsų reikalai? 

- Velniava! Mes jau imamės deserto. 

- O Navaros karalius? 

- Jis nieko nematė. Puikus vyras! Linkiu tokio savo žinonai. Bet 
manau, kad tokį j1 gaus tik antrą kartą ištekėjusi. 

- O karalius Karolis? 

- A, karalius, iai kitas dalykas; jis išsivedė Margaritos vyrą. 

- Tikrai? 

- Aš gi tau sakau. Be to, jis suteikė man garbę kreivai 
žvilgterėjęs į mane, kai sužinojo, kad aš tarnauju Alansono 
kunigaikščiui, ir visai žvairai, kai sužinojo, kad aš - tavo draugas. 

- Tu manai, kad jam kas nors prikalbėjo apie mane? 

- Bijau, ar tik ne per daug prikalbėjo. Bet dabar ne tai svarbu: 
man rodos, kad ponios nori atlikti šventąją kelionę į Rua de Sisilio 
pusę, ir mums teks jas palydėti. 

- Neįmanoma... juk tu pats Žinai! 

- Kodėl neįmanoma? 

- Juk šį vakarą mes budime pas jo karališkąją aukštybę. 

- Velniava! Tiesą sakai; aš vis užmirštu, kad mes gavome 
laipsnį ir iš bajorų turėjome garbę/pavirsti liokajais. 

Ir abu draugai priėjo prie karalienės ir kunigaikštienės, 
norėdami paaiškinti, kad jų pareiga dalyvauti bent jau 
kunigaikščio gulimo ceremonijoje. 

- Gerai, - tarė ponia de Never, - mes irgi išvykstame. 

- Ar galima sužinoti, kur? - paklausė Kokonasas. 

- O jūs per daug smalsus. Guaere et invenies. ! 

Abu vyrukai atsisveikino ir nuskubėjo laiptais pas Alansono 
kunigaikštį. 

* Kunigaikštis, atrodo, jų laukė savo kabinete. 

- A! Jūs labai pavėlavote, ponai. 

- Dabar tik dešimta, monsinjore, - tarė Kokonasas. 

Kunigaikštis išsitraukė savo laikrodį ir pažiūrėjo. 

- Tiesa, bet Luvre visi jau miega. | 

- Taip, monsinjore, mes pasirengę jums patarnauti. Ar įsakysite 
įvesti į jūsų miegamąjį bajorus, padedančius jums nusirengti? 

- Priešingai, nueikite į mažąją salę ir atleiskite visus. 

Jaunuoliai pakiausė, įvykdė duotąjį įsakymą, kuris nieko 
nenustebino, nes kunigaikščio būdas buvo visiems žinomas, ir 
grįžo pas jį. 

- Monsinjore, - paklausė Kokonasas, - jūs gulsite ar sėsite prie 
darbo? | 

- Ne, ponai; jūs laisvi iki rytojaus. 

- Matai, - šnipštelėjo Kokonasas La Moliui į ausį, - atrodo, kad 
šiąnakt visas dvaras nemiegos Luvre; visi garbins velnią - kuo gi 
mudu blogesni? 

Vaikinai visom keturiom užlėkė laiptais į savo kambarį, 
pasiėmė apsiaustus bei špagas ir išskubėjo iš Luvro paskui abi 
ponias, kurias prisivijo ties Kok Sent Onorė gatvės kampu. 

Tuo metu Alansono kunigaikštis, užsidaręs miegamajame, 
išplėtęs akis ir pastatęs ausis, laukė tų nepaprastų įvykių, apie 
kuriuos jį buvo perspėjusi karalienė motina. 


! Ieškok ir rasi (lot.) 

XXXIV + DIEVAS KULKAS GAUDO 


Kaip teisingai kunigaikštis pastebėjo vaikinams, Luvre buvo 
visiška tyla. 

Margarita ir ponia Never išvyko į Tizono gatvę. Kokonasas ir La 
Molis nusivijo jas. Karalius ir Henrikas bastėsi po miestą. 
Alansono kunigaikštis tūnojo savo kambaryje, neramiai 
lūkuriuodamas tų įvykių, kuriuos buvo jam išpranašavu:si 
karalienė motina. Pagaliau pati Katerina aisizulė, o ponia de Sov, 
atsisėdusi jos galvūgaly, skaitė jai itališkas noveles, iš kurių geroji 
karalienė labai juokėsi. 

Jau seniai Katerina buvo taip gerai nusiteikusi. Su geru apetitu 
pavakarieniavusi savo moterų draugijoje, pasitarusi su gydytoju, 
suvedusi rūznų dienos išlaidas, ji įsakė visoms savo palydovėms 
pasime!sti, kad Dievas palaimintų vieną sumanymą, anot 
karalienės, labai reikšmingą jos vaikų ateičiai; Katerina turėjo, 
reikia pasakyti, grynai florencijietišką įprotį užsakyti maldas ar 
užpirkti mišias tik jai pačiai ir Dievui žinomomis intencijomis. 

Pagaliau ji pasimatė su Renė ir iš jo kvepiančių maišiukų bei 
įvairiausių dėžučių išsirinko sau keletą kosmetikos naujienų. 

- Pasiųskite ką nors. - įsakė ji, - sužinoti, ar mano duktė, 
Navaros karalienė, namie; jeigu ji namie, tegu ją paprašo ateiti 
pasėdėti su manimi. 

Pažas, gavęs įsakymą, išėjo ir po valandėlės grįžo lydimas 
Žijonos. 

- Na, - tarė karalienė motina, - man reikėjo ponios, o ne 
tarnaitės. 

- Ponia, - atsakė Žijona, - aš pamaniau, kad man pačiai reikėtų 
pranešti jūsų didenybei, jog Navaros karalienė išėjo su savo 
drauge, Nevero kunigaikštiene... 

- Taip vėlai išėjo! - nusistebėjo Katerina, suraukdama antakius. 
- Kurgi ji galėjo išeiti? 

 - Pasižiūrėti alcheminių bandymų, - atsakė Žijona, - kurie bus 
vykdomi Gizų rūmuose, ponios de Never gyvenamame paviljone. 

- O kada ji grįš? - paklausė karalienė motina. 

- Bandymai užsitęs iki vėlyvos nakties, - atsakė Žijona, - todėl 
galimas dalykas, kad jos didenybė pasiliks pas savo draugę iki 
rytojaus. 

- Kokia laiminga toji Navaros karalienė, - sumurmėjo Katerina, 
- Ji turi draugių, nors ir yra karalienė; ji nešioja karūną, ją vadina 
mūsų didenybe, bet ji neturi valdinių; tikrai laiminga! 

Pas karalienę motiną buvę asmenys. girdėdami tokią sąinojingą 
pastabą, slapčiomis šyptelėjo. o Katerina sumurmėjo: 

- Tiek to. jeigu ji išėjusi! Jūs sakote, kad ji išėjusi? 

- Jau koks pusvalandis, ponia. 

- Tuo geriau. Eikite. 

Žijona nusilenkė ir išėjo. 

- Skaitykite toliau, Šarlote, - tarė karalienė. 

- Ponia de Sov ėmė skaityti. 

Po kokių dešimties minučių Katerina pertraukė ją įsakydama: 

- Tlesa, tegu sargybiniai išeina iš galerijos. 

Tai buvo Morvelio laukiamas ženklas. 

Karalienės motinos įsakymas buvo įvykdytas, ir ponia de Sov 
ėmė toliau skaityti. 

Ji skaitė jau kokį ketvirtį valandos, ir niekas jos nepertraukė, 
tik staiga pratisas, šiurpus riksmas ataidėjo iki pat karalienės 
miegamojo: nuo jo visiems čia buvusiems atsistojo plaukai ant 
galvos. 

Tuojau po riksmo pokštelėjo pistoleto šūvis. 

- Kas yra? - paklausė Katerina. - Kodėl jūs nebeskaitote, 
Karlota? 

- Ponia, - tarė išbalusi jaunoji moteris, - argi jūs negirdėjote? 

- Ko? - paklausė Katerina. 

- To riksmo. 

- Ir pistoleto šūvio! - pridūrė sargybos kapitonas. 

- Riksmo, pistoleto šūvio? - pakartojo Katerina. - Aš nieko 
negirdėjau... Be to, argi Luvre taip jau nepaprastas dalykas išgirsti 
riksmą arba šūvį... Skaitykite, skaitykite, Karlota. 

- Bet klausykite, ponia, - tarė šioji tuo metu, kai kapitonas de 
Nansė stovėjo, uždėjęs ranką ant kardo rankenos, bet 
nedrįsdamas be karalienės leidimo išeiti iš kambario, - - klausykite, 
girdėti žingsniai, keiksmai. 

- Gal man nueiti pasižiūrėti, ponia? - paklausė kapitonas. 

- Visai ne, pasilikite čia, - tarė Katerina, pasikeldama ir 
pasiremdama alkūne, lyg norėdama pabrėžti savo įsakymą. - Kas 
gi mane saugotų, pavojui ištikus? Ten tikriausiai susimušė 
pasigėrę šveicarai. 

Siaubas, persmelkęs visus kambaryje esančius, ir karalienės 
ramybė taip nesiderino tarpusavy, jog ponia de Sov, kad ir kokia 
nedrąsi, įsmeigė į karalienę motiną klausiantį žvilgsnį. 

- Bet, ponia, - suriko ji, - atrodo, kad ten kažką žudo! 

- Ką gl ten gali žudyti? 

- Gi Navaros karalių, ponia! Triukšmas girdėti kaip tik jo 
kambariuose. 

- Kvailė! - sumurmėjo karalienė, kuri, nors ir labai gerai 
mokėdama valdytis, ėmė jaudintis ir šnabždėti maldą. - Kvailė! Ji 
visur mato tik savo Navaros karalių. 

- Dieve mano, Dieve mano! - tarė ponia de Sov, štsilošdama 
krėsle. 

- Jau baigta, baigta! - tarė Katerina ir pasisuko į sargybos 
kapitoną de Nansė. - Kapitone, tikiuosi, kad rytoj jūs griežtai 
nubausite tuos triukšmadarius. Skaitykite toliau, Karlota. 

Ir Katerina vėl klestelėjo ant pagalvės, tartum pabrėždama savo 
abejingumą, bet tas abejingumas labai panėšėjo į įtemptų jėgų 
išsekimą. nes susirinkusieji pastebėjo per jos veidą riedant 
stambius prakaito lašus. 

Ponia dė Sov pakiuso griežiam jos įsakymui, tačiau skaitė tik 
jos akys ir balsas, o mintys klajojo kitur, vaizduodamos jos 
mylimam asmeniui gresiantį baisų pavojų. Pagaliau toji kelias 
minutes trukusi kova tarp jausmų ir etiketo reikalavimų taip ją 
iškankino, kad jos balsas pavirto šnabždėjimu, knyga išslydo iš 
rankų, ir ponia de Sov apalpo. 

Staiga pasigirdo dar didesnis triukšmas; sunkūs, skubūs 
žingsniai nudundėjo koridoriumi, du šūviai sudrebino langų 
stiklus, ir Katerina, stebėdamasi taip ilgai užsitęsusiomis 
grumtynėmis, atsisėdo lovoje išblyškusi, išplėstomis akimis. 
Sargybos kapitonas buvo bepuoląs iš kambario, bet ji sustabdė: 

- Pasilikite visi čia, aš pati pažiūrėsiu, kas ten darosi. 

Štai kas ten įvyko ar, tikriau pasakius, buvo įvykę. 

Rytą de Mui iš Ortono rankų gavo Henriko raktą. Rakto 
kiaurymėje jis pastebėjo susuktą popierėlį. Segtuku jį iškrapštęs, 
jame rado slaptažodį praeiti pro sargybą į Luvrą ateinančią naktį. 

Be to, Ortonas jam perdavė žodžiu Henriko pakvietimą ateiti 
pas jį dešimtą valandą į Luvrą. 

Pusę dešimtos de Mui užsidėjo ne sykį pasitarnavusius tvirtus 
šarvus, ant jų užsivilko šilkinę striukę, prisisegė špagą, užsikišo 
už juostos pistoletą, užsimetė garsųjį vyšninės spalvos apsiaustą, 
tokį pat kaip La Molio. 

Mes jau matėme, kaip Henrikas, prieš eidamas į savo 
kambarius, nutarė pirma aplankyti Margaritą ir, užlipęs laiptais, 
suspėjo kaip tik laiku įstumti į Margaritos miegamąjį La Molį ir 
užimti valgomajame jo vietą tą akimirką, kai ten įžengė karalius. 
Lygiai tuo pačiu metu, turėdamas Henriko atsiųstą slaptažodį ir 

susisupęs garsiuoju vyšninės spalvos apsiaustu, pro Luvro varte- 
lius praėjo de Mui. 

Jaunuolis, stengdamasis kaip bemokėdamas pamėgdžioti La 
Molio eiseną, užlipo tiesiai pas Navaros karalių. Prieškambaryje jis 
rado jo laukiantį Ortoną. 

- Pone de Mui, - tarė jam kalnietis, - karalius išėjęs, bet jis liepė 
man įvesti jus į jo miegamąjį ir paprašyti palaukti. Jeigu jis ilgai 
užtruktų, siūlo pasinaudoti jo lova ir atsigulti. 

De Mui įėjo į kambarį, daugiau nebeklausinėdamas, nes Orto- 
nas nepasakė jam nieko nauja, tik pakartojo tą patį, ką buvo 
pranešęs rytą. 

Nenorėdamas veltui leisti laiko, de Mui paėmė plunksną ir 
rašalo, priėjo prie sienoje kabančio puikaus Prancūzijos žemėlapio 
ir ėmė skaičiuoti bei žymėti kelio etapus nuo Paryžiaus iki Po. 

Tačiau šitas darbas užėmė ne ilgiau kaip ketvirtį valandos, ir, 
Jį baigęs, de Mui nebežinojo, ką veikti. 

Jis keletą kartų perėjo per kambarį, pasitrynė akis, 
nusižiovavo, atsisėdo, atsistojo ir vėl atsisėdo. Pagaliau, nau- 
dodamasis Henriko pasiūlymu ir gana laisvais to laikotarpio va- 
Idančiųjų asmenų ir jų bajorų santykiais, jis pasidėjo ant naktinio 
staliuko savo pistoletus, pasistatė lempą, išsitiesė plačioje su 
tamsiom užuolaidom lovoje, kuri stovėjo kambario gale, pasiguldė 
prie šono iš makšties ištrauktą špagą ir įsitikinęs kad nebus 
netikėtai užkluptas, nes prieškambaryje budėjo tarnas, giliai 
įmigo; netrukus jo knarkimas ėmė aidėti po aukštu baldakimu, 
dengusiu lovą. De Mui knarkė kaip tikras senas kareivis ir tuo 
atžvilgiu būtų galėjęs rungtis su pačiu Navaros karaliumi. 

Tuo metu šešetas vyrų su špagomis rankose ir durklais už 
juostų tyliai sugužėjo į koridorių, iš kurio pro mažąsias dureles 
galima buvo patekti pas Kateriną, o pro didžiąsias - pas Navaros 
karalių. | į 

Vienas iš to šešeto ėjo priešakyje. Be plikos špagos ir durklo, 
panašaus į gerą medžioklinį peilį, jis turėjo ir savo ištikimuosius 
pistoletus, prisietus prie diržo sidabrinėmis sagtimis. 

Tai buvo Morvelis. 

Priėjęs prie Henriko durų, jis sustojo. 

- Ar jūs tikras, kad sargybiniai pašalinti iš koridoriaus? - 
paklausė jis vieną vyrą, matyt, būrelio viršininką. 

- Nė vieno nėra poste, - atsakė leitenantas. 

- Gerai, - tarė Morvelis. - Dabar bereikia sužinoti vieną dalyką: 
ar tas, kurio mes ieškome, namie? 

- Bet, - tarė leitenantas, sulaikydamas Mcrvelio ranką, kurią jis 
buvo betiesiąs į durų plaktukėlį, - bet, kapitone, juk tai Navaros 
karaliaus apartamentas. 

- Kas jums sako, kad tai ne jo? - atkirto Morvelis. 

Bendrai nustebę pažvelgė vienas į kitą, c leitenantas net 
pasitraukė atatupstas. 

- Šit kaip! - švilptelėjo leitenantas. - Areštuoti kažką tokiu metu 
Luvre, Navaros karaliaus apariamente? 

- O ką jūs pasakytumėte, - paklausė Morvelis, - jeigu aš jums 
praneščiau, kad tas, kurį turite suimti, yra pats Navaros karalius? 

- Aš pasakyčiau, kapitone, kad reikalas rimtas ir be paties 
Karolio IX pasirašyto įsakymo... 

- Skaitykite, - tarė Morvelis ir, ištraukęs iš po striukės 
Katerinos jam įteikią įsakymą, padavė jį leitenantui. 

- Gerai, - tarė tas, perskaiięs įsakymą, - daugiau aš neturiu ko 
jums sakyti. 

- Jūs pasirengęs? 

- Taip. 

--O jūs? - kreipėsi Morvelis į kitus penkis samdytus žudikus. 

Jie visi pagarbiai jam nusilenkė. 

- Klausykite manęs, ponai, - tarė Morvelis, - štai ką mes 
padarysime: dū iš jūsų pasiliks prie šių durų, kiti du prie 
miegamojo durų, o paskutinieji du eis su manimi. 

- O paskui? - paklausė leitenantas. 

- Klausykite atidžiai: mums įsakyta neleisti suimtajam šauktis 
pagalbos, rėkti, priešintis; įei suimtasis neklausytų, jį turime 
nudėti. 

- Na na, jis turi leidimą visam kam, - tarė leitenantas tam iš 
vyrų, kuris kartu su Morveliu turėjo eiti į miegamąjį. 

- Visam kam, - patvirtino Morvelis. 

- Vargeta tas Navaros karalius! - tarė vienas iš vyrų. - Matyt, 
jam taip danguje likimo įrašyta; šį sykį jis nebeišspruks. 

- Ne tik danguje, bet ir žemėje, - tarė Morvelis, imdamas iš 
leitenanto rankų Katerinos įsakymą ir vėl slėpdamas jį užantin. 

Morvelis įkišo į spyną Katerinos jam įduotą raktą ir, palikęs du 
vyrus prie didžiųjų durų, kaip jau buvo sutarta, su keturiais kitais 
įėjo į prieškambarį. 

- A, - pastebėjo Morvelis, išgirdęs garsų miegančiojo knarkimą, 
aidėjusį net prieškambaryje, - atrodo, kad mes čia rasime tą, kurio 
ieškome. | 

Ortonas, manydamas, kad grįžo ponas, tuojau išėjo jo pasitikti 

ir susidūrė akis į akį su penkiais ginkluotais vyrais, jau Įėjusiais 
į pirmąjį kambarį. 

Pamatęs Morvelio, vadinamo “karališkuoju galabytoju", niūrų 
veidą, ištikimasis tarnas žengė žingsnį atgal, užstojo antrojo 
kambario duris ir paklausė: 

- Ko jūs? Ko norite? 

- Karaliaus vardu, - atsakė Morvelis, - kur tavo ponas? 

- Mano ponas? 

- Taip, Navaros karalius. 

- Navaros karaliaus nėra namie, - tarė Ortonas, dar aikakliau 
užtverdamas praėjimą, - todėl įums nėra ko čia eiti. 

- Plepėk niekus! Melas! - tarė Morvelis. - Na, pasitrauk! 

Bearniečiai - užsispyrę žmonės; Ortonas suurzgė kaip jo kainų 
aviganis šuo ir nė kiek neišsigandęs pakartojo: 

- Neįeisite! Karaliaus nėra, - ir įsikibo rankomis į duris. 

Morvelis mostelėjo ranka; visas ketvertas puolė užsispyrėlį ir 
atplėšė Jį nuo staktų, į kurias jis buvo įkibęs; Ortonas buvo 
bešaukiąs, bet Morzvelis užspaudė jam burną delnu. 

Tada įniršęs Ortonas įkando žudikui į ranką, kurią tas tuojau, 
dusliai riktelėjęs, atitraukė ir špagos rankena smogė tarnui per 
galvą. Ortonas susvyravo ir krito šaukdamas: | 

- Prie ginklo! Prie ginklo! 

Jo balsas nutrūko: jis apalpo. Žudikai peržengė per jo kūną; du 
iš jų pasiliko prie durų, o kiti du, Morvelio vadovaujami, įėjo į mie- 
gamąjį, | 

Ant naktinio staliuko degė lempa, ir jos šviesoje jie pamatė 
nuleistomis užuolaidomis lovą. 

- O, atrodo, kad jis nebeknarkia. 

- Na, imkite! - tarė Morvelis. 

Į jo' Žodžius iš už užuolaidos atsakė kimus riksmas, labiau 
panašus į liūto maurojimą negu į žmogaus balsą. Užuolaidos 
staiga prasiskleidė, ir pasirodė sėdįs ant lovos vyras su šarvais ir 
šalmu, dengiančiu jam galvą iki pat akių; rankose jis turėjo po 
pistoletą, o ant kelių - špagą. 

Kai Morvelis pamatė veidą ir pažino de Mui, jis pajuto, kad jam 
plaukai stoja ant galvos; jo veidas baisiai išblyško, burna prisipildė 
seilių, ir jis žengė atpakaliom, lyg prieš jį būtų pasirodžiusi šmėkla. 

Staiga ginkluotasis vyras atsistojo ir žengė tokį pat žingsnį 
pirmyn, kckį Morvelis žengė atgal; dabar atrodė, kad tas, kuriam 
grėsė mi: ., ima pulti, o užpuolikas traukiasi. 

- A, niekše, - dusliai prašvokštė de Mui, - tu nori nužudyti ir 

mane, kaip nužudei mano tėvą! 

Tik du, įėjusieji į karaliaus miegamąjį kartu su Morveliu, 
išgirdo tuos baisius Žodžius, bet kartu su tais žodžiais pistoleto 
vamzdis nukrypo į Morvelio kaktą. Morvelis krito ant kelių tą pačią 
akimirką, kai de Mui paspaudė gaiduką: pasigirdo šūvis, ir vienas 
iš sargybinių, stovėjęs už Morvelio nugaros ir dabar likęs be jokios 
priedangos, susmuko, nukautas tiesiai į širdį. Tą pačią akimirką 
iššovė ir Morvelis, bet jo kulka susiplojo į de Mui šarvus. 

Išmatavęs akimis atstumą, de Mui dideliu šuoliu atsidūrė prie 
antrojo sargybinio, plokščiąja savo sunkios špagos puse perskėlė 
jam kiaušą ir, atsigręžęs į Morvelį, ėmė kautis su juo. 

Kova buvo nuožmi, bet trumpa. Po ketvirto susirėmimo 
Morvelis pajuto gerklėje šalią plieną; jis dusliai riktelėjo ir krito 
aukštielninkas, parversdamas lempą, kuri tuojau užgeso. 

Tada de Mui, stiprus ir vikrus kaip Homero didvyris, nau- 
dodamasis tamsa įtraukė galvą į pečius, puolė į prieškambarį, 
vieną sargybinį parvertė, kitą nustūmė į šalį, kaip žaibas pralėkė 
pro vyrus, saugojusius didžiąsias duris, paleido dar dvi pistoleto 
kulkas, kurios ištrupino koridoriaus sieną, ir galėjo jau laikyti save 
išgelbėtu, nes dar turėjo vieną užtaisytą pistoletą ir savo špagą, 
smogiančią tokius baisius smūgius. 

Vieną minutę de Mui susvyravo: ar jam bėgti pas Alansono 
kunigaikštį, kurio durys tuo metu tartum prasivėrė, ar pabandyti 
išeiti iš Luvro. Jis pasirinko antrąjį kelią, vėl paskubino šuolius, 
vienu kartu peršokdamas dešimtį pakopų, pribėgo prie vartelių, 
ištarė slaptažodį ir šmėkštelėjo pro sargybinius sušukęs: 

- Skubėkite aukštyn, - ten žudo karaliaus įsakymu! 

Pasinaudojęs tuo, kad jo žodžiai suglumino sargybinius, kurie 
nežinojo, ką daryti, juoba jog iš tiesų girdėjo rūmuose šūvius, de 
Mui paspartino žingsnius ir dingo Koko gatvėje nė neįdrėkstas. 

Tai įvyko tą pačią valandėlę, kai Katerina sustabdė savo 
sargybos kapitoną sakydama: 

- Pasilikite, aš eisiu pati pažiūrėti, kas ten darosi. 

- Ponia, - atsakė kapitonas, - jums gali grėsti koks nors 
pavojus, todėl aš privalau lydėti jūsų didenybę. 

- Likite čia, pone, - tarė Katerina dar įsakmiau negu pirmą sykį. 
- Karalius saugo galingesnė jėga nei kardas. 

Kapitonas pasiliko. 

Tada Katerina paėmė lempą, įsispyrė į aksomines šlitšres, išėjo 
iš miegamojo į parako dūmų prirūkusį koridorių ir beaiši:ė, šalta 
kaip šešėlis nuėjo Navaros karaliaus kambarių link. 

Vėl visur buvo tylu. 

Katerina priėjo prie didžiųjų durų, peržengė jų slenkstį ir 
pirmiausia pamatė prieškambaryje be sąmonės gulintį Ortoną. 

- A! Štai liokajus, - tarė ji. - Toliau, be abejonės, rasime ir poną. 

Ji įėjo pro kitas duris: čia jos koja užkliuvo už kažkokio lavono. 
Ji nuleido lempą: tai buvo sargybinis su perskeltu kiaušu, jau 
miręs. 

Už trijų žingsnių gulėjo gavęs kulką leitenantas; iš jo krūtinės 
veržėsi paskutinis gargaliavimas. 

Pagaliau dar toliau, prie lovos, drybsojo trečias, išbalęs lyg 
lavonas; iš jo kiaurai perdurto kaklo tryško kraujas; jis bandė 
atsikelti, grabaliodamasis stingstančiomis rankomis. 

Tai buvo Morvelis. 

Kateriną nupurtė šiurpas; išvydusi tuščią lovą, ji veltui dairėsi 
po kambarį, ieškodama tarp trijų kraujuose paplūdusių vyrų 
lavonų to, kurį tikėjosi pamatyti. 

Morvelis pažino Kateriną; jo akys baisiai išsiplėtė, ir jis 
beviltiškai ištiesė į ją ranką. 

- Na, - tarė ji pusbalsiu, - kur jis? Kas jam? Nenaudėlis! Jūs 
leidote jam pasprukti? 

Morvelis pabandė ištarti kažkokius žodžius, bet iš jo žaizdos 
išsiveržė tik nesuprantamas švokštimas, lūpos apsidengė 
rausvomis putomis, ir jis papurtė galvą, rodydamas savo 
bejėgiškumą ir skausmą. 

- Kalbėk gi! - sušuko Katerina. - kalbėk! Pasakyk nors vieną 
žodį! 

Morvelis parodė į savo žaizdą, išstenėjo dar kelis bereikšmius 
garsus, pabandė įveikti negalią, bet sukriokė ir nustojo sąmonės. 

Katerina vėl apsidairė: aplink ją buvo lavonai arba mirštantieji, 
grindimis tekėjo kraujas. Visur buvo tylu lyg kapuose. 

Ji dar sykį kreipėsi į Morvelį, bet jo nebepabudino: jis ne tik 
neatsakė, bet ir nesujudėjo; iš po striukės buvo matyti popierius 
- karaliaus pasirašytas įsakymas suimti Henriką. Katerina 
ištraukė jį ir užsikišo sau už ančio. 

Tą akimirką Katerina išgirdo, kaip užpakaly tyliai sugirgždėjo 
grindys; ji atsigręžė ir pamatė miegamojo tarpdury Alansono 
kunigaikštį, kuris neištvėrė savo kambaryje ir atėjo pažiūrėti į 
triukšmo vietą; tai, ką jis pamatė, tarsi užkerėjo jį. 

- Jūs čia? - tarė Katerina. 

- Taip, ponia. Dieve mano, kas čia dedasi? - paklausė 
kunigaikštis. 

- Fransua, eikite į savo kambarį; jūs greit viską sužinosite. 

Alansono kunigaikštis apie visą tą įvykį žinojo daugiau, negu 
manė Katerina. Vos koridoriuje pasigirdo pirmieji žingsniai, jis ėmė 
klausyti. Pamatęs pas Navaros karalių einančius vyrus ir 
sugretinęs tą faktą su Katerinos žodžiais, jis įspėjo, kas bus, ir 
džiaugėsi, kad tokį pavojingą draugą kaip Henrikas sunaikins 
ranka, stipresnė už jo paties. 

Netrukus šūviai ir greiti bėgančio žmogaus žingsniai patraukė 
jo dėmesį; pro praviras jo duris į koridorių krito šviesos ruoželis, 
ir staiga tame ruoželyje šmėkštelėjo raudonas, taip gerai jam 
pažįstamas apsiaustas. . 

- De Mui! - šūktelėjo jis. - De Mui pas mano svainį Navarietį! Bet 
"ne, tai neįmanoma! O gal tai de La Molis? 

Jį apėmė nerimas. Jis prisiminė, kad jaunuolį jam buvo 
rekomendavusi pati Margarita. Norėdamas įsitikinti, ar tikrai matė 
La Molį, kunigaikštis skubiai užlipo į abiejų vaikinų kambarį: jis 
buvo tuščias, bet viename jo kampe kybojo tas garsusis vyšninės 
spalvos apsiaustas. Dabar jis tikrai žinojo, kad matė ne La Molį, 
bet de Mui. 

Išbalęs, drebėdamas, kad hugenoto nebūtų sučiupę ir kad jis 
neišduotų sąmokslo paslapčių, Alansono kunigaikštis nubėgo prie 
Luvro vartelių. Čia jis sužinojo, kad raudonasis apsiaustas išbėgo 
sveikas ir gyvas, riktelėjęs, kad Luvre žudoma karaliaus įsakymu. 

- Jis apsiriko, - sumurmėjo Alansono kunigaikštis, - ne kara- 
liaus, bet karalienės motinos įsakymu. 

Grįžęs į kautynių vietą, jis rado Kateriną, dūlinėjančią kaip 
hieną tarp lavonų. 

Motinai įsakius, jaunuolis grįžo į savo kambarį, dėdamasis esąs 
ramus bei paklusnus, tačiau jo galvoje virte virė daugybė minčių. 

Katerina, nusiminusi, kad pasikėsinimas vėl nepavyko, 
pašaukė savo sargybos kapitoną, liepė išnešti lavonus, įsakė 
sužeistą Morvelį pargabenti namo ir uždraudė kelti karalių. 

- O, - murmėjo ji, Žemai nuleista galva grįždama į savo 
kambarius, - ir šį sykį jis išspruko! Dievo ranka globoja tą žmogų. 
Jis karaliaus! Jis karaliaus! 

Prieš atidarydama savo miegamojo duris, ji perbraukė ranka 
kaktą, ir nereikšminga šypsena prašiepė jos lūpas. 

- Kas ten buvo, ponia? - paklausė visi, budėjusieji prie jos 
lovos, išskyrus ponią de Sov, kuri buvo taip išsigandusi, kad 
nepajėgė nieko klausti. 

- Nieko, - atsakė Katerina. - Taip sau triukšmas, ir viskas. 

- O! - staiga suriko ponia de Sov, rodydama pirštu į tą vietą, kur 
buvo praėjusi Katerina. - Jūsų didenybė sakote, kad nieko nebuvo, 
o kiekvienas jūsų žingsnis paliko ant kilimo kruviną pėdsaką! 


XXXV + KARALIŲ NAKTIS 


Tuo metu Karolis IX žingsniavo šalia Henriko, paėmęs jį po 
ranka; juos lydėjo keturi bajorai, o priešais du tarnai nešė deglus. 

- Kai išeinu iš Luvro, - kalbėjo vargšas karalius, - aš patiriu tokį 
malonumą, tarsi atsidūręs gražiame miške: aš kvėpuoju, gyvenu, 
esu laisvas. : 

Henrikas nusišypsojo. 

- Tai jūsų didenybei labai patiktų Bearno kalnuose! - tarė jis. 

- Taip, aš suprantu, kad tau norisi ten grįžti; bet jeigu tu jau 
nebegalėsi čia ištverti, Anrio, - pridūrė juokdamasis Karolis, - tai 
būk labai atsargus, nes mano motina Katerina taip tave myli, kad 
visiškai negali be tavęs apsieiti. 

- Ką jūsų didenybė darysite šį vakarą? - paklausė Henrikas, 
keisdamas pavojingą temą. 

- Aš noriu tave supažindinti su vienu žmogumi, Anrio; tu man 
pasakysi apie jį savo nuomonę. 

- Aš jūsų didenybės paslaugoms. 

- Į dešinę, į dešinę! Mes einame į Baro gatvę. 

Abu karaliai su savo palydovais jau buvo priėję Savonri gatvę 
ir artėjo prie Kondė rūmų; staiga jie pastebėjo, kaip du ilgom 
skraistėm apsisiautę vyrai išėjo pro slaptus vartelius, kuriuos 
vienas iš jų tyliai užrakino. 

- O! - tarė karalius Henrikui, kuris savo papratimu irgi viską 
matė, bet nieko nesakė. - Verta atkreipti į tai dėmesį. 

- Kodėl jūs taip manote? - paklausė Navaros karalius. 

- Tavęs tai neliečia, Anrio. Tu esi tikras dėl savo žmonos, - 
pridūrė šypsodarmnasis Karolis, - bet tavo pusbrolis de Kondė nėra 
toks tikras dėl savosios, o jei jis ja pasitiki, tai labai klysta, velniai 
mane rautų! 

- Bet iš ko jūs sprendžiate, kad tie ponai buvo pas ponią de 
Kondė? 

- Nujaučiu. Vos tik mus pamatę, tie ponai sustojo tarpuvartėje 
ir judėte nepajuda; paskui to, žemesniojo, apsiaustas savotiško 
sukirpimo... Prisiekiu, tai būtų keista. 

- Kas? 

- Nieko, man į galvą atėjo viena mintis. Eime. 

Ir jis žengė tiesiog prie abiejų vyrų, kurie, tai matydami, norėjo 
pasišalinti. 

- Ei, ponai, sustokite! - tarė karalius. 

- Ar tai mums sakoma? - paklausė kažkieno balsas, kurį 
išgirdę, krūptelėjo ir Karolis, ir jo draugas. 

- Na, Anrio, ar tu dabar pažįsti tą balsą? - paklausė Karolis. 

- Jūsų didenybe, - atsakė Henrikas, - jeigu jūsų brolis, Anžu 
kunigaikštis, nebūtų prie La Rošelės, galėčiau prisiekti, kad tai jis. 
- Vadinasi, jis ne prie La Rošelės, ir viskas, - tarė Karolis. 

- O kas gi tas antrasis? 

- Tu nepažįsti jo draugo? 

- Ne. 

- Tačiau jo toks stotas, kad sunku apsirikti. Palauk, tuoj 
pažinsi ir jį... Ei, sakau jums! - pakartojo karalius. - Ar jūs 
negirdėjote, po velnių! 

- Oarjūs sargybiniai, kad stabdote praeivius? - tarė aukštesnio 
ūgio vyras, ištraukdamas iš po apsiausto klosčių ranką. 

- Laikykite mus sargybiniais ir sustokite, jeigu jums įsakoma, 
- tarė karalius. 

Paskui, prisikišęs prie Henriko ausies, pridūrė: 

- Pamatysi ugnikalnio išsiveržimą. 

- Jūsų aštuoni žmonės, - vėl tarė aukštesnysis, šį sykį rodyda- 
mas ne tik ranką, bet ir veidą, - tačiau, jeigu jūsų būtų ir visas 
šimtas, eikite savo keliu. 

- A! Kunigaikštis Gizas! - tarė Henrikas. 

- Ak! Mūsų pusbrolis Lotaringietis! - tarė karalius. - Pagaliau 
jūs pasirodėte, kas toks esate! Gerai padarėte! 

- Karalius! - sušuko kunigaikštis. 

Po tų žodžių jo draugas nusiėmė iš pagarbos skrybėlę, bet tuoj 
pat vėl užsidėjo ir dar glaudžiau susisupo į savo skraistę. 

- Jūsų didenybe, - tarė kunigaikštis Gizas, - aš tik ką buvau 
pas savo brolienę ponią de Kondė. 

- Taip... Ir su savimi pasiėmėte vieną iš savo bajorų. Kurį? 

- Jūsų didenybė jo nepažįstate, - atsakė kunigaikštis. 

- Tai susipažinsime, - tarė karalius ir priėjo tiesiai prie antrojo 
vyro, mostelėjęs vienam iš tarnų prinešti arčiau deglą. 

- Atleiskite, brolau, - tarė Anžu kunigaikštis, paleisdamas savo 
apsiausto skvernus ir nusilenkdamas su blogai slepiamu 
apmaudu. 

- A, Henrikai, tai jūs... Be ne, tai neįmanoma, aš apsirinku... 

Mano brolis Anžujietis nebūtų ėjęs niekur į svečius, pirma 
neaplankęs manęs. Jis puikiai žino, kad karališkosios šeimos 
nariams, grįžtantiems į sostinę, tėra vienas įėjimas į Paryžių: Luvro 
varteliai. 

- Atsiprašau, - tarė Anžu kunigaikštis, - jūsų didenybe, 
atleiskite mano vėjavaikišką pasielgimą. 

- Taip! - pašaipiai atsakė karalius. - O ką gi jūs, broluži, darėte 
Kondė rūmuose? 

- Nagi tai, ką jūsų didenybė tik ką sakėte, - suktoka veido 
išraiška tarė Navaros karalius, paskui, pasilenkęs prie karaliaus 
ausies, baigė savo sakinį ir garsiai nusikvatojo. 

- Kas čia tokio? - išdidžiai paklausė kunigaikštis de Gizas, nes, 
kaip ir visi rūmuose, jis buvo įpratęs su vargšu Navaros karaliumi 
elgtis gana stačiokiškai. - Kodėl aš negalėčiau ateiti pas savo 
brolienę? Ar Alansono kunigaikštis nesilanko pas savąją? 

Henrikas truputį nuraudo. 

- Pas kokią brolienę? - paklausė Karolis. - Kiek aš Žinau, jis turi 
tik vieną - karalienę Elžbieią. į 

- Atsiprašau, jūsų didenybe! Aš norėjau pasakyti pas seserį, 
ponią Margaritą, kurią mes matėme prieš kokį pusvalandį savo 
neštuvuose, lydimą dviejų mergišių, trepenančių iš abiejų neštuvų 
pusių. 

- Tikrai?.. - tarė Karolis. - Ką jūs į tai atsakysite, Henrikai? 

- Navaros karalienė gali vykti ten, kur ji nori, bet aš labai 
abejoju, ar ji išėjusi iš Luvro. 

- O aš esu tuo tikras, - tarė kunigaikštis Gizas. 

- Aš taip pat. - pridūrė Anžu kunigaikštis, - nes jos neštuvai 
sustojo Kloš Persė gatvėje. 

- Tai ir jūsų brolienė, tik ne šioji, - tarė Henrikas, rodydamas į 
Kondė rūmus, - bet anoji, - ir jis pirštu parodė Gizų rūmų link, - 
yra toje pačioje draugijoje, nes mes jas palikome abi, o jūs žinote, 
kad jos niekad nesiskiria. | 

- Nesuprantu, ką jūsų didenybė norite pasakyti, - atsakė 
kunigaikštis de Gizas. 

- Ką jūs, - atkirto karalius, - viskas labai aišku: štai kodėl iš 
kiekvienos neštuvų pusės trepeno po vieną mergišių. 

- Gerai, - tarė kunigaikštis, - jeigu karalienė ir mano brolienė 
elgiasi nepadoriai, tai perduokime jas karaliaus teismui. 

- Kuriam galui? - tarė Henrikas. - Palikite ramybėje ponias de 
Kondė ir de Never. Karalius nebijo dėl savo sesers... o aš pasitikiu 
savo Žmona. 

- Ne ne, - pasipriešino Karolis. - Aš noriu įsitikinti; bet atlikime 
tai patys. Pusbroli, jūs sakėt, kad neštuvai sustojo Kloš Persė 
gatvėje? 

- Taip, jūsų didenybe. 

- Ar jūs pažinsite tą vietą? 

- Taip. 

- Gerai! Eikime ten: jeigu reikėtų net padegti tuos namus, kad 
sužinotume, kas juose yra, tai jie bus padegti! 

Taip nusiteikę, - vadinasi, gana pavojingai tų asmenų atžvilgiu, 
apie kuriuos buvo kalbėta, - keturi svarbiausi krikščioniškojo 
pasaulio didžiūnai pasuko Sent Antuano gatve. 

Keturi princai atvyko į Kloš Persė gatvę; Karolis, norėdamas 
visą reikalą sutvarkyti šeimyniškai, paleido savo keturis 
palydovus. sakydamas, kad jie galį praleisti naktį kaip tinkami, tik 
šeštą valandą ryto turi laukti prie Bastilijos su dviem arkliais. 

Kloš Persė gatvėje stovėjo tik trys namai ir surasti reikalingą 
buvo nesunku, nes dviejų namų gyventojai tuojau jiems atidarė 
savo duris; vienas tų namų buvo ties Sent Antuano gatvės kampu, 
o kitas rėmėsi į Rua de Sisilio gatvę. 

Su trečiuoju buvo kas kita: tai buvo tas pats, kurį saugojo 
vokietis durininkas, o vokietis durininkas buvo nelabai 
sukalbamas. Atrodė. kad Paryžiui buvo lemta tą naktį duoti 
pasauliui du neužmirštamus tarnų ištikimybės pavyzdžius. 

Veltui de Gizas grasino jam gryniausia saksų tarme, veltui 
Henrikas Anžujietis siūlė jam pilną krepšelį aukso, veltui Karolis 
pasisakė esąs sargybos viršininkas, - dorasis vokietis neišsigando 
nei grasinimų, nei įsakymų ir nesusigundė dovanomis. 
Matydamas, kad ateiviai spiriasi ir net darosi įžūlūs, durininkas 
iškišo pro geležines groteles arkebuzos vamzdį, bet iš to jo ketinimo 
trys svečiai tik nusijuokė... (Henrikas Navarietis stovėjo nuošaliai, 
tartum visa tai jo nė kiek nedomintų). Vokiečio šaudyklei, 
įspraustai tarp grotelių, nebuvo kaip sukinėtis, ir ji galėjo pataikyti 
nebent aklajam, atsistojusiam kaip tik priešais. 

Matydamas, kad durininko negalima nei įbauginti, nei papirkti, 
nei perkalbėti, kunigaikštis Gizas su savo draugais pasitraukė, bet 
neilgam. Sent Antuano gatvės kampe kunigaikštis rado, ko 
ieškojo: akmenį, vieną iš tų, kokius prieš tris tūkstančius metų 
kilnodavo Ajaksas, Telamonas ir Diomedas!; jis užsivertė jį ant 


"Diomedas - Kalidonijos karaliaus Tidėjo sūnus, dalyvavęs žygyje 
prieš Troją. : 

peties ir grįžo atgal, davęs ženklą draugams sekti paskui. Tą pačią 
minutę durininkas, pamatęs, kad vyrai, kuriuos jis palaikė 
piktadariais, nuėjo sau, vė! uždarė vartelius, bet nespėjo užšauti 
velkių. Kunigaikštis Gizas tuo pasinaudojo ir kaip kokia gyva 
katapulta sviedė akmenį. Spyna išlėkė, išplėšdama gabalą sienos, 
į kurią ji buvo įmūryta. Varteliai atsidarė, pargriaudami vokietį; iis 
krito žemėn, garsiai surikdamas ir tuo riksmu duodamas ženklą 
įgulai, kuriai grėsė pavojus būti netikėtai užpultai. 

Kaip tik tą valandėlę La Molis su Margarita vertė vieną 
Teokrito! idilę, o Kokonasas, tvirtindamas taip pat esąs graikas, 
nesitraukė nuo sirakūziško vyno; Henrietė jam padėjo. 

Tiek mokslinis, tiek bakchinis pasikalbėjimas buvo šiurkščiai 
nutraukias. 

La Molis ir Kokonasas tuojau užgesino žvakes, atidarė duris, 
išbėgo į balkoną, tamsoje įžiūrėjo keturis vyrus, ėmė mėtyti į juos 
viską. kas tik pasitaikė po ranka, ir pagaliau bandė pasiekti savo 
špagomis. bet tik sukėlė baisų triukšmą, daužydami plokščio- 
siomis jų pusėmis sieną. Karolis, įnirtingiausias iš visų puolikų. 
gavo į petį sidabriniu ąsočiu, Anžu kunigaikščiui pataikė indas su 
apelsinų ir citrinų kompotu, o kunigaikščiui Gizui - šerno kumpis. 

Vienas Henrikas liko nepaliestas. Jis tylomis klausinėjo 
durininką. kurį de Gizas buvo pririšęs prie vartelių, Let vokietis į 
visus klausimus atsakinėjo tik: 

- Ich verstehe nicht. 

Moterys drąsino vyrus, padavinėdamos jiems sviedinius, kurie 
kaip kruša krito anti užpuolikų galvų. 

- Mirtis šėtonui! - sušuko Karolis IX, gavęs į galvą taburete, 
kuri užspaudė jam skrybėlę iki pat nosies. - Tuoj pat atidarykite 
duris, o jeigu ne, tai aš visus ten pakardinsiu! 

- Mano brolis! - patyliukais tarė Margarita La Moliui. 

--Karalius! - pakartojo jis taip pat pašnabždomis Henrietei. 

- Karalius! Karalius! - šnipštelėjo kunigaikštienė Kokonasui. 
kuris ternpė prie lango skrynią, norėdamas pritrenkti kunigaikštį 
de Gizą, nes.jautė jam ypatingą priešiškumą, nors jo ir nepažino. 
- Karalius! Sakau jums. 

Kokonasas paleido skrynią ir pažiūrėjo į ją nustebęs. 

- Karalius? - paklausė jis. 

- Taip, karalius. 


!Teokritas (II amž. prieš n. e.) - graikų bukolinis poetas iš 
Sirakūzų. 

- Tada reikia trauktis. 

- O, La Molis su Margarita jau išdūmė! Eikim. 

- Pro kur? 

- Eikime, sakau. 

Ir, paėmusi Kokonasą už rankos, Henrietė nuvedė jį prie slaptų 
durelių, susisiekiančių su šalia stovinčiu namu; užrakinę duris, 
visas ketvertas pabėgo antruoju išėjimu į Tizono gatvę. 

- O! - tarė Karolis. - Rodos, įgula pasiduoda. 

Apgulėjai keletą minučių palaukė, bet neišgirdo nė menkiausio 
garso. 

- Jie ruošia kokią nors klastą, - tarė kunigaikštis de Gizas. 

- Greičiau pažino mano brolio balsą ir dumia iš čia, - pastebėjo 
Anžu kunigaikštis. 

- Anksčiau ar vėliau jie turės pro čia praeiti, - tarė Karolis. 

- Taip, - sutiko Anžu kunigaikštis, - jei tik name nėra antro 
išėjimo. 

- Pusbroli, - tarė karalius, - pakelkite vėl savo akmenį ir 
padarykite šioms durims ią pat, ką padarėte varteliams. 

Kunigaikštis, pastebėjęs, kad namo durys ne tokios tvirtos kaip 
varteliai, nutarė nesiimti tokių priemonių ir išvertė jas kojos 
spyriu. 

- Deglus! Deglus! - šūktelėjo karalius. 

Liokajai prisiartino. Deglai buvo užgesinti. bet jie turėjo su 
savimi visa, kas reikalinga, ir tuoj vėl uždegė. Vieną jų paėmė 
Karolis IX, o kitą padavė Anžu kunigaikščiui. 

Kunigaikštis de Gizas su špaga rankoje nuėjo pirmas. 

Henrikas ėjo paskutinis. 

Visi užlipo į antrąjį aukštą. 

Valgomajame buvo patiekta vakarienė ar, tiksliau pasakius, 
"nuimta", nes jos indai ir patiekalai virto gynėjų rankose 
sviediniais. Žvakidės buvo pargriautos, baldai išvartyti ir visi indai, 
išskyrus sidabrinius, sudaužyti į šukes. 

Vyrai perėjo į saloną, bet ir čia nerado jokių įrodymų, kokie 
asmenys čia buvo. Graikiškos ir lotyniškos knygos, keletas 
muzikos instrumentų, - štai ir viskas. 

Miegamasis jiems pasakė dar mažiau. Palubėje alebastriniame 
rutulyje degė naktinė lemputė; atrodė, kad į tą kambarį niekas 
nebuvo nė įėjęs. 

- Namuose yra ir kitos durys, - tarė karalius. 

- Greičiausiai, - sutiko Anžu kunigaikštis. 

- Bet kur jos? - paklausė kunigaikštis de Gizas. 

Visi ėmė ieškoti, bet niekur jų nerado. 

- Kur durininkas? - paklausė karalius. 

- Aš jį pririšau prie grotelių, - atsakė de Gizas. 

- Išklausinėkite jį, pusbroli. 

- Jis neatsakys. 

- Ką ten! Sukursime jam prie kojų ugnelę, ir jis kaipmat 
prabils, - tarė juokdamasis karalius. 

Henrikas greit pažvelgė pro langą. 

- Jo nebėra, - tarė jis. 

- Kas gi jį atrišo? - gyvai paklausė kunigaikštis Gizas. 

- Mirtis šėtonui! - suriko karalius. - Mes taip nieko ir 
nesužinosime. 

- Iš tiesų, jūsų didenybe, - tarė Henrikas, - matote, kad nėra 
jokių įro- = dymų, esą mano žmona ir ponia de Gizo brolienė 
buvojusios šituose namuose. 

- Tikrai, - sutiko Karolis. - Šventajame rašte pasakyta: “Trys 
dalykai nepalieka jokių pėdsakų: paukštis ore, žuvis vandenyje ir 
moteris..." ne, aš suklydau: “ir vyras - moteryje..." 

- Todėl, - nutraukė jį Henrikas, - mums lieka tik... 

- Taip, - tarė Karolis, - man - apžiūrėti savo sutrenkimą, jums, 
Anžujieti, nusišluostyti apelsinų sirupą, o jums, Gizai, nusivalyti 
tuos šerno taukus. 

Po to jie visi išėjo net durų neuždarydami. 

Priėjęs prie Sent Antuano gatvės, karalius paklausė 
kunigaikščius Anžu ir Cizą: 

- Kur jūs eisite? 

- Jūsų didenybe, mes einame pas Nantujė, kuris laukia mūsų 
vakarienės - mano pusbrolio Lotaringiečio ir manęs. .Gal jūsų 
didenybė norėtumėte eiti kartu? 

"- Ne, ačiū: mudu eisime į priešingą pusę. Gal jums duoti vieną 
deglininką? 

- Labai jums dėkoju, bet nereikia, - pasiskubino atsakyti Anžu 
kunigaikštis. 

- Gerai, - sutiko karalius. - Bijo, kad aš nepasiųsčiau ko nors 
jį pasekti, - sušnabždėjo jis į ausį Navaros karaliui. 

Paskui paėmė jį už parankės ir tarė: 

- Eikš, Anrio, šį vakarą aš tave pavaišinsiu vakariene. 

- Tai mes dar negrįšime į Luvrą? - paklausė Henrikas. 

- Ne, sakau tau, velnio užsispyrėli! Eikš su manimi, jei tau 
sakau. 

Ir jis nusitempė Henriką į Žofrua Lanjė gatvę. 

XXXVI + ANAGRAMA 


Ties pačiu Žofrua Lanjė gatvės viduriu prasidėjo Garnjė siur Lo 
skersgatvis, kuris rėmėsi į jį kertančią de Baro gatvę. Toje 
kryžkelėje, už kelių žingsnių nuo kampo, Mortelri gatvės linkui, 
dešinėje pusėje, vidury sodo, aptverto aukšta mūrine tvora, stovėjo 
atskiras namelis; į jį galima buvo patekti tik pro sandariai sukaltus 
vartelius. 

Karolis ištraukė iš kišenės raktą ir atrakino vartelius, kurie 
tuoj atsidarė, nes buvo užrakinti tiktai spyna; praleidęs pir- 
myn Henriką ir deglą nešusį liokajų, karalius vėl užrakino varte- 
lius. 

Name švietė tik vienas mažas langelis. Karolis šypsodamasis 
parodė jį pirštu Henrikui. 

- Jūsų didenybe, aš nesuprantu, - tarė šis. 

- Tuoj suprasi, Anrio. 

Navaros karalius nustebęs pažvelgė į Karolį: jo balsas ir veido 
išraiška išsyk sušvelnėjo, ir tas pasikeitimas buvo toks neįprastas, 
jog Henrikas nebegalėjo pažinti savo svainio. 

- Anrio, - tarė jam karalius, - aš tau sakiau, kad, išeida- 
mas iš Luvro, aš išeinu iš pragaro. O kai ateinu čia, patenku į 
rojų. 
- Jūsų didenybe.. - tarė Henrikas, - aš laimingas, kad 
keliaudamas į dangų teikėtės mane paimti kartu. 

- Kelias į jį siauras, - tarė karalius, lipdamas siaurais laipteliais 
aukštyn, - todėl visiškai atitinka palyginimą. 

- O koks angelas saugo įėjimą į jūsų Edeną? 

- Tuoj pamatysite, - atsakė Karolis IX. 

Davęs ženklą Henrikui tyliai sekti paskui, jis pastūmė pirmas 
duris, paskui antras ir sustojo ant slenksčio. 

- Pažvelk, - tarė jis. 

Henrikas priėjo arčiau, ir jo akys įsmigo į žavingiausią, kokį jis 
buvo kada matęs, paveikslą. 

Kokių aštuoniolikos devyniolikos metų moteris miegojo, 
padėjusi galvą kojūgalyje lovelės, kurioje gulėjo kūdikis; prie pat 
savo lūpų ji laikė rankose vaiko kojelės, o jos ilgi palaidi plaukai 
bangavo lyg auksinė srovė. Visai kaip Albano! paveiksle, kuris 
vaizduoja mergelę Mariją ir kūdikėlį Jėzų. 


'Albanas (1578-1660) - žymus italų tapytojas. 

- O, jūsų didenybe! - tarė Navaros karalius. - Kas tas žavusis 
padaras? 

- Mano rojaus angelas, Anrio, vienintelė būtybė, mylinti mane 
dėl manęs paties. | 

Henrikas nusišypsojo. | 

- Taip, dėl manęs paties, - pakartojo Karolis, - nes ji mane 
pamilo dar nežinodama, kad aš karalius. 

- O kai sužinojo? 

- O kai sužinojo, - atsakė Karolis atsidusdamas, lyg būtų 
norėjęs pasakyti, kad tas kruvinas viešpatavimas kartais sunkiai 
jį slėgdavo, - o kai sužinojo, nenustojo manęs mylėti; taigi spręsk 
pats. 

Karalius patyliukais prisiartino ir pabučiavo žydintį jaunosios 
moters skruostą taip švelniai, kaip bitė leliją. 

Tačiau jaunoji moteriškė pabudo. 

- Karolis! - sumurmėjo ji aisimerkdama. 

- Matai, - tarė karalius, - ji mane vadina Karoliu. O karalienė 
sako “jūsų didenybe". 

- O! - šūktelėjo jaunoji moteris. - Jūs ne vienas! 

- Ne, mieloji Marija, - tarė jis. - Aš panorėjau atvesti pas tave 
kitą karalių, laimingesnį už mane, nes jis neturi karūnos; bet kartu 
ir nelaimingesnį, nes jis neturi savo Marijos Tušė. Dievas viską 
sulygina. 

- Tai Navaros karalius? - paklausė Marija. 

- Jis pats, vaikeli. Eikš arčiau, Anrio. 

Navaros karalius priėjo. Karolis paėmė jo dešinę ranką. 

- Pažvelk į tą ranką, Marija, - tarė jis. - Tai gero brolio ir 
garbingo draugo ranka. Žinai, jeigu ne ta ranka... 

- Tai kas, pone? 

- Jeigu ne ta ranka, tai mūsų vaikas šiandien nebeturėtų tėvo, 
Marija. | 

Marija suriko, puolė ant kelių, pagriebė Henriko ranką ir ją 
pabučiavo. 

- Gerai, Marija, gerai, - tarė Karolis. 

- O kaip jūs jam atsidėkojote, pone? 

- Aš jam atsilyginau tuo pačiu. 

Henrikas nustebęs pažvelgė į Karolį. 

- Kada nors sužinosi, ką tai reiškia, Anrio. O kol kas eikš, 
pažiūrėk. 

Ir jis priėjo prie lovelės, kurioje tebemiegojo kūdikis. 

- Taip, - tarė jis. - Jeigu šitas riebūkšlis miego.ų Luvre, o ne čia, 

šitame mažame de Baro gatvės namelyje, tai daug kas virstų kitaip 
dabar, o gal ir ateityje.! 

- Pone, - tarė Marija, - atleiskite, bet man daug maloniau, kad 
jis miega čia; čia jam ramiau. 

- Todėl netrukdykime jam; juk taip saldu miegoti ir nesapnuoti, 
- tarė karalius. 

- Gal teiktumėtės? - paklausė Marija, rodydama ranka į kitą 
kambarį. 

- Taip, tavo tiesa, Marija. Einame vakarienės, - tarė Karolis IX 

- Mielas Karoli, - kreipėsi į jį Marija, - jūs paprašykite savo 
karalių atleisti man, gerai? 

- Už ką? 

- Kad aš išsiunčiau savo tarnus. Žinote, - tarė Marija Navaros 
karaliui, - Karolis mėgsta, kad aš pati jam patarnaučiau. 

- Po perkimais! - tarė Henrikas. - Mielai tuo tikiu. 

Abu vyrai perėjo į valgomąjį, o rūpestinga ir nuolat dėl vaiko 
nerami motina šilta antklodėle pridengė mažąjį Karolį; 
miegodamas ramiu vaikystės miegu, kurio įam pavydėjo tėvas, 
mažasis Karolis nė nepabudo. 

Marija netrukus jau buvo prie svečių. 

- Čia patiekta tiktai dviem, - pastebėjo karalius. 

- Leiskite man patarnauti jūsų didenybėms, - tarė Marija. 

- Matai, Anrio, tu man teiki nemalonumo, - tarė Karolis. 

- Kuriuo būdu, pone? - paklausė Marija. 

- Nesupranti? 

- Atsiprašau, Karoli, atsiprašau. 

- Atleidžiu tau, tik sėskis čia, tarp mudviejų. 

- Gerai, - tarė Marija. 

Ji atsinešė sau indus, atsisėdo tarp dviejų karalių ir ėmė juos 
vaišinti. 

- Kaip gera, Anrio, - kalbėjo Karolis, - turėti tokią vietą 
pasaulyje, kur gali nebijodamas gerti ir valgyti, ir nereikia versti, 
kad kas nors kitas pirma paragautų vyną ir mėsą, ar ne? 

- Patikėkite, pone, kad aš geriau negu kas kitas galiu įvertinti 
tokią laimę, - atsakė šypsodamasis Henrikas. 


! Iš tikro tas pavainikis kūdikis, kuris buvo ne kas kitas, kaip garsusis 
Angulemo kunigaikštis (miręs 1650 m.), gimęs teisėtoje santuokoje, būtų 
išbraukęs iš istorijos Henriką III, Henriką IV, Liudviką XIII, Liudviką XIV. 
Ką jis būtų davęs jų vietoje? Protas negali atsakyti į tą neišsprendžiamą 
klausimą (Autoriaus pastaba). 

- Todėl įtikink ją, Anrio, kad ji nebandytų įsivelti į politiką, jeigu 
nori su manimi ir toliau gyventi laimingai; ypač ji turėtų vengti 
pažinties su mano motina. 

- Iš tikro karalienė Katerina taip karštai myli jūsų didenybę, 
kad galėtų pavyduliauti kiekvienai kitai meilei, - atsakė Henrikas, 
mikliai išsisukdamas iš pavojingo, karaliaus pradėto 
pasikalbėjimo. 

- Marija, - tarė karalius, - aš tau pristatau vieną gudriausių ir 
sąmojingiausių žmonių, kokius tik pažįstu. Dvare, o tai nemaža 
reiškia, - jis apdūmė visiems akis; aš vienas galbūt aiškiai įskaitau, 
kas darosi jo galvoje, bet ne širdyje. 

- Pone, - tarė Henrikas, - man labai skaudu, kad perdėdamas 
vienas mano ypatybes jūs taip nepasitikite antromis. 

- Aš nieko neperdedu, - tarė karalius. - Bet vieną dieną tu 
pasirodysi, kas esąs. 

Paskui jis kreipėsi į jaunąją moterį: 

- Jis nuostabiai sustatinėja anagramas. Paprašyk, kad jis 
sustatytų tavo vardo anagramą, ir užtikrinu tau - kaipmat 
sustatys. 

- O! Kas gi gali išeiti iš tokios paprastos mergaitės vardo? Kokią 
įdomią mintį galima surasti tame raidžių junginyje, kuriuo likimas 
atsitiktinai pavadino mane - Mari Tušė? 

- Pone, to vardo anagramą labai lengva sustatyti, tai nėra joks 
nuopelnas, - tarė Henrikas. 

- A, jau sustatyta! - tarė Karolis. - Matai, Marija. 

Henrikas ištraukė iš savo striukės kišenės užrašų knygelę, 
išplėšė vieną lapelį ir po vardu 

Marie Touchet 
parašė: 
Je charme tout ! 

ir padavė lapelį jaunajai moteriai. 

- Iš tikrųjų! - sušuko ji. - Tiesiog nesinori tikėti! 

- Ką gi jis ten rado? - paklausė Karolis. 

- Pone, aš nedrįstu pakartoti. 

- Jeigu Marijos Tušė varde pakeistume raidę "i" raide “j", kaip 
paprastai daroma, tai gausime anagramą: Je charme tout. 

- Iš tiesų, - sušuko Karolis, - raidė į raidę! Girdi, Marija? Aš 
noriu, kad tai būtų tavo devizas. Niekada joks devizas nebuvo taip 


' Mari Tušė - Aš žaviu viską. 

teisingai įgytas. Ačiū, Anrio. Marija, aš liepsiu jį išrašyti deimantais 
ir dovanosiu tau. 

Vakarienė pasibaigė; katedros bokšte išmušė dvi. 

- Dabar, atsilygindama už komplimentą, Marija, duok jam kokį 
krėslą, kur jis galėtų numigti iki ryto, - tarė Karolis. - Tik pastatyk 
kur nors toliau nuo mūsų, nes jis baisiai knarkia. Jeigu tu pabusi 
anksčiau, tai pabudink mane, nes šeštą valandą ryto mes turime 
būti prie Bastilijos. Labanakt, Anrio. Tvarkykis, kaip nori. Bet girdi, 
Henrikai, - pridūrė jis, prieidamas prie Navaros karaliaus ir 
uždėdamas jam ant peties ranką, - jei tau brangi gyvybė, neišeik 
iš čia be manęs ir jokiu būdu nesumanyk grįžti į Luvrą. 

Jeigu Henrikas visko ir nesuprato, tai daug ką įtarė, ir todėl nė 
nepagalvojo nepaklausyti tokio patarimo. 

Karolis IX nuėjo į savo kambarį, o Henrikas, užsigrūdinęs 
kalnietis, įsitaisė krėsle ir netrukus pateisino tas atsargumo 
priemones, kurių buvo griebęsis jo svainis, atitolindamas jį nuo 
savęs. 

Auštant jį pabudino Karolis. Kadangi Henrikas miegojo 
apsirengęs, tai susiruošė labai greit. Karalius buvo laimingas ir 
meilus, tokio niekas jo nematydavo Luvre. Valandos, kurias jis 
praleisdavo tame mažame de Baro gatvės namelyje, būdavo jam 
tarsi saulės apšviestos. 

Jie abu perėjo per miegamąjį. Jaunoji moteris miegojo savo 
lovoje, o kūdikis - lopšyje. Abu šypsojosi per miegus. 

Karolis valandėlę stabtelėjo, be galo švelniai pažiūrėjo į juos, 
paskui, atsigręžęs į Navaros karalių, tarė: 

- Anrio, jei kada sužinosi, kokią paslaugą aš tau šią naktį 
padariau, ir jeigu mane ištiktų nelaimė, tai atsimink šitą lopšyje 
miegantį kūdikį. 

Paskui jis pabučiavo motiną ir vaiką į kaktą ir, neduodamas 
Henrikui laiko jį klausinėti, sušnabždėjo: 

- Iki pasimatymo, mano angelėliai. 

Ir išėjo. Henrikas susimąstęs išsekė paskui. 

Bajorai, kuriems Karolis IX buvo įsakęs jų laukti, prie Bastilijos 
laikė už pavadžių porą žirgų. Karolis davė Henrikui ženklą sėsti ant 
žirgo, šoko pats į balną, išjojo pro Arbaleto sodą ir patraukė 
užmiestinių bulvarų link. 

- Kur mes jojame? - paklausė Henrikas. 

- Mes jojame pažiūrėti, ar Anžu kunigaikštis grįžo vien dėl 
ponios Kondė, ar jo širdyje tiek pat garbėtroškos, kiek ir meilės, 
man atrodo, kad taip ir yra. 


303 


Henrikas nesuprato to paaiškinimo, bet niėko nesakydamas 
sekė paskui Karolį. 

Jiems atjojus į Marė, iš už tvorų buvo matyti visi tie kvartalai, 
kuriuos tada vadindavo Sen Lorano priemiesčiais; pro pilkšvą 
rytmečio miglą Karolis parodė Henrikui kažkokius plačiomis 
skraistėmis apsisiautusius, su kailinėmis kepurėmis vyrus, kurie 
jojo priešaky sunkiai pakrauto dengto vežimo. Kuo labiau jie 
artėjo, tuo ryškiau galima buvo juos įžiūrėti ir tarp jų išskirti taip 
pat raitą, su jais besikalbantį vyrą ilgu rudu apsiaustu ir 
plačiakrašte, ant kaktos užsmaukta, prancūziškos mados 
skrybėle. 

- A, - tarė šypsodamas Karolis, - aš taip ir maniau. 

- Tas raitelis rudu apsiaustu - tai Anžu kunigaikštis? Aš 
neapsirinku? - tarė Henrikas. 

- Jis pats, - atsakė Karolis IX. - Pasitrauk truputį, Anrio, aš 
nenoriu, kad jis mus pamatytų. 

- O kas tie žmonės pilkšvais apsiaustais ir gauruotom 
kepurėm? Kas tame vežime? - paklausė Henrikas. 

- Tle žmonės - tai lenkų pasiuntiniai, o tame vežime karūna. O 
dabar, - pridūrė Karolis, pavarydamas arklį šuoliais ir 
pasukdamas į Tamnplio vartus, - jojam, Anrio, aš pamačiau viską, 
ką norėjau matyti. 


XXXVII + GRĮŽIMAS Į LUVRĄ 


Kai Katerina nusprendė, kad Navaros karaliaus miegamajame 
viskas sutvarkyta, sargybinių lavonai išnešti, Morvelis parvežtas 
namo ir kilimai išplauti, ji išsiuntė savo moteris, nes jau buvo 
beveik vidurnaktis, ir pamėgino užmigti. Tačiau sukrėtimas buvo 
per daug smarkus, o nusivylimas per daug didelis. Atrodė, kad tą 
nekenčiamą Henriką, nuolat išsisukantį iš jos spąstų, į kuriuos 
pakliuvęs paprastai niekas nelikdavo gyvas, globoja kažkokia 
neįveikiama galybė, kurią Katerina atkakliai vadino atsitiktinumu, 
nors širdies gelmėse kitas balsas jai šnabždėjo, kad tikras tos 
galybės vardas - likimas. Mintis, kad Luvre ir už Luvro sienų 
pasklidęs gandas apie naują jos pasikėsinimą suteiks Henrikui ir 
hugenotams dar didesnį pasitikėjimą ateitimi, stūmė ją į nusi- 
minimą; jeigu tą valandėlę atsitiktinumas, prieš kurį ji taip nesėk- 
mingai kovojo, būtų suvedęs ją akis įakį su jos priešu, tikriausiai 
ji būtų suardžiusi visus Navaros karaliui palankios lemties planus 

savo florencijietišku durkleliu, kurį nešiodavosi už juostos. 

Nakties valandos, tokios ilgos laukiantiems ir budintiems, 
mušė viena po kitos, o Katerina vis dar negalėjo sumerkti akių. 
Tomis nakties valandomis jos įvairių vizijų pilnoje galvoje kilo 
daugybė naujų sumanymų. Auštant ji atsikėlė, pati apsirengė ir 
nuėjo į Karolio IX kambarius. 

Sargybiniai, įpratę ją matyti bet kurią dienos ar nakties valandą 
ateinant pas karalių, praleido ją. Ji perėjo prieškambarį ir įžengė 
į ginklų salę. Čia ji rado budinčią Karolio žindyvę. 

- Kur sūnus? - paklausė karalienė. 

- Ponia, jis uždraudė įeiti į savo miegamąjį prieš aštuonias. 

- Tas draudimas manęs neliečia, žindyve. 

- Jis liečia visus, ponia. 

Katerina nusišypsojo. 

- Taip, aš gerai žinau, - tęsė žindyvė, - kad niekas čia neturi 
teisės prieštarauti jūsų didenybei, todėl aš jus maldauju išklausyti 
vargšės moters prašymo ir neiti toliau. 

- Žindyve, man reikia pakalbėti su savo sūnumi. 

- Ponia, aš atidarysiu duris tik jūsų didenybei įsakius. 

- Atidarykite, žindyve, aš reikalauju, - įsakė Katerina. 

Išgirdusi tą įsakmų balsą, kuris Luvre keldavo didesnę pagarbą 
tr baimę negu paties Karolio balsas, žindyvė padavė Katerinai 
raktą, bet jai jo nereikėjo. Ji išsitraukė iš kišenės raktą nuo sūnaus 
miegamojo, greit pasuko jį spynoje, ir durys atsidarė. 

Kambarys buvo tuščias, Karolio lova nepaliesta; jo kurtas 
Akteonas, gulėjęs ant meškos kailio prie lovos, atsikėlė ir priėjęs 
ėmė laižyti gelsvas lyg dramblio kaulas Katerinos rankas. 

- A, - tarė karalienė, suraukdama kaktą, - jis išėjęs! As 
palauksiu. 

Susimąsčiusi ir niūraus ryžto apimta, ji atsisėdo prie lango. pru 
kurį buvo matyti Luvro kiemas ir didieji vartai. 

Jau dvi valandas sėdėjo ji ten nejudėdama ir balta lyg 
marmurinė statula, kol pagaliau pastebėjo įjojantį į Luvro kiemą 
būrelį raitelių, kurių priešakyje pažino Karolį ir Henriką Navarietį, 

Ji iš karto viską suprato. Karolis, nenorėdamas su ja ginčytis 
dėl savo svainio arešto, išsivedė jį ir tokiu būdu išgelbėjo. 

- Aklas! Aklas! Aklas! - sumurmėjo ji ir ėmė laukti. 

Po valandėlės ginklų salėje pasigirdo žingsniai. 

- Jūsų didenybe, - kalbėjo Henriko balsas, - dabar, kai mes 
grįžome į Luvrą, pasakykite, kodėl buvote mane išsivedęs ir kokią 
paslaugą man tuo padarėte? 

- Ne ne, Anrio, - juokdamasis atsakė Karolis. - Galbūt kada 
nors sužinosi, bet kol kas tai paslaptis. Žinok tik, kad dėl tavęs 
greičiausiai man teks su motina smarkiai susibarti. 

Tai pasakęs, Karolis pakėlė užuolaidą ir akis į akį susidūrė su 
Katerina. Iš už jos pečių buvo matyti išbalęs ir neramus Bearniečio 
veidas. 

- A, jūs čia, ponia! - tarė Karolis IX, suraukdamas antakius. 

- Taip, sūnau. Man reikia su jumis pasikalbėti. 

- Su manimi? 

- Tik su jumis. 

- Na ką gi? - tarė Karolis, atsigręždamas į svainį. - Kadangi to 
pasikalbėjimo negalima išvengti, tai kuo greičiau, tuo geriau. 

- Aš išeinu, jūsų didenybe, - tarė Henrikas. 

- Taip taip, palik mus, - atsakė Karolis, - tu katalikas, Anrio, 
tai nuėjęs išklausyk mišių mano intencija, o aš paklausysiu 
pamokslo. 

Henrikas nusilenkė ir išėjo. 

Karolis IX užbėgo motinos tardymui už akių. 

- Tai jūs, ponia, - kalbėjo jis, bandydamas visą įvykį paversti 
juokais, - laukėte čia manęs, norėdama išbarti, ar ne? Aš labai 
nepagarbiai suardžiau vieną jūsų mažytį sumanymą. Tačiau - te 
giltinė rauna šėtoną, - aš juk negalėjau leisti suimti ir įkišti į 
Bastiliją žmogų, išgelbėjusį man gyvybę. O juo labiau nenorėjau su 
jumis ginčytis, nes aš geras sūnus. Juk Dievas, - pridūrė jis 
patyliukais, - baudžia vaikus, kurie ginčijasi su savo motina; 
geriausias to įrodymas - mano brolis Fransua. Taigi atleiskite man 
iš visos širdies, pripažindama, kad aš iškrėčiau neblogą pokštą. 

- Jūsų didenybė apsirinkate: tai joks pokštas, - atkirto 
Katerina. 

- Taip ir žinojau, kad jūs rimtai pažiūrėsite į visą tą reikalą, 
velniai mane griebių! 

- Savo lengvabūdiškumu jūs suardėte visą planą, kuris mums 
būtų daug ką atidengęs. 

- Didelio čia daikto, planas... Argi vienas nepavykęs planas 
išmuš iš vėžių jus, mano motiną? Jūs išgalvosite dvidešimt kitų - 
ir tiek to! - prižadu jums pagelbėti juos įvykdyti. 

- Kad dabar ir pagelbėtumėte, jau per vėlu, nes jis įspėtas ir 
visą laiką saugosis. 

- Klausykite, - tarė karalius, - pasikalbėkime atvirai. Kodėl jūs 
taip nusistačiusi prieš Anrio? | 

- Todėl, kad jis sąmokslininkas. 

- Taip, aš suprantu: tai nuolatinis jūsų kaltinimas; bet kas gi 
šitoje Žavingoje karaliaus rezidencijoje, vadinamoje Luvru, nėra 
daugiau ar mažiau sąmokslininkas? 

- Bet jis didesnis sąmokslininkas negu kas kitas ir 
pavojingesnis, nes niekas jo neįtaria. 

- Anot jūsų, tai tikras Lorencinas! - tarė Karolis. 

- Klausykite, - tarė Katerina paniurdama, nes tas vardas 
priminė jai vieną kruviniausių dramų Florencijos istorijoje, - 
klausykite, yra viena galimybė įrodyti, kad aš klystu. 

- Kokia gi, motin? 

- Paklauskite Henriką, kas šią naktį buvo jo miegamajame. 

- Jo miegamajame... šią naktį? 

- Taip. Ir jeigu jis jums pasakys... 

- Na? 

- Tai aš pasiruošusi prisipažinti klydusi. 

- Bet jeigu tai buvo moteris, tada mes negalime reikalauti... 

- Moteris? 

- Taip. 

- Moteris, kuri nužudė du jūsų sargybinius ir galbūt mirtinai 
sužeidė Morvelį! 

- O! Dalykas rimtėja, - pastebėjo karalius. - Buvo pralietas 
kraujas? 

- Trys žmonės liko gulėti vietoje. 

- O tas, kuris juos paguldė? 

- Pabėgo sveikas ir gyvas. 

- Prisiekiu Gogu ir Magogu!! - šūktelėjo Karolis. - Tai še5i 
šaunuolis buvo! Jūsų tiesa, motin, aš norėčiau sužinoti, kas jis 
toks. 

- Aš jums iš anksto sakau, kad nesužinosite, bent jau ne iš 
Henriko lūpų. 

- O iš jūsų, motin? Juk tas žmogus negalėjo pabėgti, 
nepalikdamas kokio pėdsako? Gal pastebėjo, kaip jis buvo 
apsirengęs? 

- Buvo pastebėtas tik labai elegantiškas vyšninės spalvos 
apsiaustas. 

- A! Vyšninės spalvos apsiaustas, - pakartojo Karolis. - Dvare 
"aš žinau tik vieną tokį pažymėtiną, krintantį visiems į akis. 

- Visai teisingai, - tarė Katerina. 


"Gogas - biblijoje minimas Magogo šalies karalius. 

- Tai kas? - paklausė Karolis. 

- Štai kas! - atsakė Katerina. - Palaukite čia manęs, sūnau, aš 
pažiūrėsiu, ar mano įsakymai įvykdyti. 

Katerina išęjo, o Karolis, likęs vienas, išsiblaškęs ėmė vaikščioti 
po kambarį, švilpaudamas medžioklės dainelę, vieną ranką 
užsikišęs už striukės atvarto, o kitą nuleidęs: kai tik karalius 
stabtelėdavo, ją vis lyžtelėdavo jo kurtas. 

O Henrikas, išėjęs iš savo svainio labai nerimaudamas, pasuko 
ne įprastu keliu, tiesiai koridoriumi, bet mažais šoniniais 
laipteliais, apie kuriuos jau buvo ne sykį kalbėta, į tretįjį aukštą. 
Palypėjęs gal kokiom keturiom pakopom, pirmajame posūkyje jis 
pastebėjo šešėlį, Henrikas sustojo ir uždėjo ranką ant durklo 
kriaunų, bet tučtuojau įžiūrėjo, kad tai moteris, kuri pagriebė jo 
ranką, o žavus, taip gerai jam pažįstamas balsas pratarė: 

- Ačiū Dievui, jūs sveikas ir gyvas! Aš labai bijojau dėl jūsų, bet, 
matyt, Dievas išklausė mano maldą. 

- Kas atsitiko? - paklausė Henrikas. 

- Sužinosite parėjęs į savo kambarius. Nesirūpinkite Ortonu, aš 
jį priglaudžiau. 

Ir jaunoji moteris greitai nubėgo žemyn, prasilenkdama su 
Henriku, tartum susitikusi jį ant laiptų visai pripuolamai. 

- Keista! - tarė sau Henrikas. - Kas gi atsitiko? Kas pasidarė 
Ortonui? 

Deja, ponia de Sov to klausimo negalėjo girdėti, nes buvo jau 
tolį. 

Staiga Henrikas pamatė, kad laiptų viršuje išdygo kitas šešėlis, 
šį kartą - vyro. 

- Cit! - tarė tas vyras. 

- A, tai jūs Fransua? 

- Nevadinkite manes vardu. 

- Kas atsitiko? 

- Grįžkite į savo kambarius ir sužinosite; paskui tyliai išeikite 
į koridorių, gerai į visas puses apsidairykite, ar niekas jūsų neseka, 
ir ateikite pas mane: durys bus tik pridarytos. 

Ir Fransua taip pat dingo, kaip teatro šmėkla scenos grindų 
skylėje. | 

- Po perkimais! - sumurmėjo Bearnietis. - Mįslė vis dar 
neįminta, bet jeigu jos įminimas mano kambariuose, tai eikime ten 
ir pamatysime. 

Tačiau Henrikas žingsniavo toliau gerokai jaudindamasis: jis 
buvo jaunuoliškai jautrus. Įspūdžiai atsispindėjo jo sieloje lyg 

veidrodyje, o visa, ką jis girdėjo, pranašavo jam kažkokią nelaimę. 

Jis priėjo prie savo buto durų ir pasiklausė. 

Nieko negirdėti. Beje, Šarlotė jam sakė eiti namo, vadinasi, 
nebuvo ko bijoti. Jis greitai žvilgtelėjo į prieškambarį: tuščias! Bet 
nesimatė nė mažiausio pėdsako, kas čia buvo įvykę. 

- Iš tikro Ortono nėra, - tarė jis sau ir perėjo į kitą kambarį. 

Čia jam viskas paaiškėjo. 

Nors plovimui ir daug vandens buvo sunaudota, bet grindyse 
tebemargavo plačios rausvos dėmės; vienas krėslas buvo 
sulaužytas, lovų užuolaidos špagų subadytos, venecijietiškas 
veidrodis suskaldytas kulkos; kruvina plaštaka, atsirėmusi į sieną, 
buvo palikusi savo baisųjį antspaudą. liudijantį, kad šitarne 
nebyliame kambaryje vyko žūtbūtinė kova. 

Henrikas įsidėmėjo visas tas smulkmenas, perbraukė delnu 
drėgną nuo prakaito kaktą ir sumurmėjo: 

- A, dabar suprantu, kokią paslaugą man padarė karalius; čia 
buvo atėję manęs nužudyti... Ir... Ak! De Mui! Ką jie padarė su de 
Mui? Niekšai! Jie bus jį nužudę! 

Skubėdamas kuo greičiausiai sužinoti tas naujienas, kurias 
Alansono kunigaikštis taip pat skubiai norėjo jam papasakoti, He- 
nrikas. paskutinį kartą metęs į kambarį niūrų žvilgsnį, išbėgo į ko- 
ridorių. įsitikino, kad daugiau jame nieko nėra, pastūmė privertas 
duris, rūpestingai užrakino jas ir įlėkė pas Alansono kunigaikštį. 

Kunigaikštis jo laukė pirmajame kambaryje. Jis greitai paėmė 
Henriko ranką, pridėjęs pirštą prie savo lūpų įsivedė jį į nedidelį 
kabinetą, įrengtą bokštelyje, visai atskirtą nuo kitų kambarių ir 
tokiu būdu saugų nuo bet kokio šnipinėjimo. 

- Ak, brolau, kokia siaubinga naktis! - tarė jis svainiui. 

- Kas gi čia įvyko? - paklausė Henrikas. 

- Norėjo jus suimti. 

- Mane? 

- Taip, jus. 

- Už ką? 

- Nežinau. Kur jūs buvote? 

- Karalius vakar vakare išsivedė mane į miestą. 

- Vadinasi, jis viską žinojo, - tarė Alansono kunigaikštis. - Bet 
jeigu jūs nebuvote namie, tai kas gi ten buvo? 

- Pas mane kažkas buvo? - paklausė Henrikas, lyg nieko 
nežinodamas. | 

- Taip, kažkoks vyras. Išgirdęs triukšmą, aš bėgau jums į 
pagalbą, bet buvo per vėlu. 

- Ar tas vyriškis suimtas? - paklausė Henrikas nerimaudamas. 

- Ne, pavojingai sužeidęs Morvelį ir užmušęs du sargybinius, jis 
pabėgo. 

- Ak, šaunuolis de Mui! - sušuko Henrikas. 

- Tai buvo de Mui? - gyvai paklausė kunigaikštis. 

Henrikas susigriebė padaręs klaidą. 

- Aš bent taip spėju, - tarė jis, - nes buvau jam paskyręs 
pasimatymą, norėdamas susitarti dėl jūsų pabėgimo ir pranešti, 
kad perleidžiu jums visas teises į Navaros sostą. 

- Jeigu viskas išeis aikštėn, mes žuvę, - tarė blykšdamas 
Alansono kunigaikštis. 

- Taip, nes Morvelis viską pasakys. 

- Morveliui špaga pradūrė kaklą; aš sužinojau iš jį tvarsčiusio 
chirurgo, kad kokią savaitę jis negalės ištarti nė žodžio. 

- Savaitę! De Mui nereikės tiek laiko, jis jau bus saugioje 
vietoje. 

- Be to, gal tai buvo ir ne de Mui. 

- Jūs taip manote? - paklausė Henrikas. 

- Taip, tas vyras išbėgo labai greitai, buvo spėta pamatyti tik jo 
vyšninės spalvos apsiaustą. 

- Iš tikrųjų, - tarė Henrikas, - vyšninės spalvos apsiaustas 
labiau tinka kokiam mergišiui negu kareiviui. Niekas nė 
nepagalvos, kad de Mui gali dėvėti vyšninės spalvos apsiaustą. 

- Ne. Jeigu ką ir įtartų, tai greičiau... - tarė Alansono 
kunigaikštis ir nutilo. 

- Greičiau de La Molį, - užbaigė Henrikas. 

- Tikriausiai, nes aš pats. pamatęs išbėgantį tą vyrą, taip ir 
pagalvojau. 

- Jūs taip pagalvojote? Iš tikro tai galėjo būti La Molis. 

- Ar jis nieko nežino? - paklausė kunigaikštis. 

- Visiškai nieko, bent nieko rimta. 

- Brolau, - tarė kunigaikštis, - dabar aš tikrai įsitikinęs, kad tai 
buvo jis. 

- Po perkūnais! - tarė Henrikas. - Jeigu tai buvo jis, tada 
karalienei, kuri juo domisi, bus labai skaudu. 

- Juo domisi, jūs sakote? - paklausė sutrikęs Alansono 
kunigaikštis. 

- Žinoma. Argi užmiršote, Fransua, kad jį mums rekomendavo 
jūsų sesuo? 

- Tiesa, - tarė dusliu balsu kunigaikštis, - todėl aš, norėdamas 
jam padėti ir bijodamas, kad raudonasis apsiaustas neišduotų La 

Molio, nuėjau į jo kambarį ir atsinešiau tą apsiaustą pas save. 

- A, jūs pasielgėte labai išmintingai, - pagyrė Henrikas. - Dabar 
aš galėčiau ne tik lažintis, bet ir prisiekti, kad tai buvo jis. 

- Net teisme? - paklausė Fransua. 

- Žinoma, - atsakė Henrikas. - Tikriausiai jis buvo atėjęs pas 
mane kokiu nors reikalu Margaritos atsiųstas. 

- Jeigu būčiau tikras, kad jūs savo liudijimu mane paremsite, 
- pasakė Alansono kunigaikštis, - aš beveik galėčiau iškelti jam 
kaltinimą. 

- Jeigu jį kaltinsite, - tarė Henrikas, - tai, aiškus dalykas, aš 
neimsiu su jumis ginčytis. 

- O karalienė? - pasiteiravo kunigaikštis. 

- Ak taip, karalienė. 

- Reikia sužinoti, ką ji darys. 

- Aš apsiimu sužinoti. 

- Žinote, brolau, jai nėra jokios prasmės mums prieštarauti; juk 
tas vyrukas išgarsės dabar kaip didžiausias narsuolis, ir toji garbė 
jam nebrangiai kainuos - jis bus ją įsigijęs į skolą. Tiesa, galimas 
dalykas, kad už tai jam gali tekti sumokėti kartu ir palūkanas, ir 
kapitalą. 

- Taip jau yra! - tarė Henrikas. - Šiame pasaulyje nieko veltui 
negausi! | 

Šypsodamasis jis mostelėjo Alansono kunigaikščiui ranka ir 
atsargiai iškišo galvą į koridorių: įsitikinęs, kad niekas jų 
nesiklausė, jis greitai šmėkštelėjo ir dingo slaptuose sienos 
laipteliuose, kuriais galima buvo patekti pas Margaritą. 

Navaros karalienė irgi buvo ne ką ramesnė už savo vyrą. 
Karaliaus, Anžu kunigaikščio, kunigaikščio de Gizo ir Henriko, 
kurį ji pažino, naktinis žygis, nukreiptas prieš ją pačią ir prieš 
Nevero kunigaikštienę, labai ją įbaugino. Be abejonės, nebuvo 
jokio ją kompromituojančio įrodymo; durininkas, La Molio ir 
Kokonaso atrištas nuo vartų, tikino nieko nesakęs. Bet keturi 
aukšti didikai, kuriems pasipriešino du paprasti bajorai - La Molis 
ir Kokonasas - ne atsitiktinai pasuko iš kelio; jie žinojo, ką darė. 
Margarita praleido antrąją nakties pusę pas Nevero kunigaikštienę 
ir namo grįžo auštant. Ji tuoj atsigulė, bet negalėjo užmigti, vis 
krūpčiojo išgirdusi menkiausią barkštelėjimą. 

Vis dar nenurimusi, ji išgirdo beldimą į slaptąsias duris; 
sužinojusi per Žijoną, kas atėjo, ji liepė įleisti. 

Henrikas stabtelėjo ant slenksčio; iš jo išvaizdos negalima buvo 
spėti, kad tai įžeistas vyras: įprasta šypsena klaidžiojo plonomis jo 

lūpomis, ir joks veido raumuo neišdavė to baisaus susijaudinimo, 
kurį jis tik ką buvo patyręs. 

Akimis jis tarsi klausė Margaritą, ar leidžianti pasikalbėti su ja 
be liudininkų. Margarita suprato savo vyro žvilgsnį ir davė Žijonai 
ženklą išeiti. 

- Ponia, - tarė jai tada Henrikas, - aš žinau, kaip jūs prisirišusi 
prie savo draugų, ir bijau, kad jums atnešu blogą naujieną. 

- Kokią, pone? - paklausė Margarita. 

- Vienas mūsų brangiausių tarnų šiuo metu labai įtariamas. 

- Kuris? 

- Mielasis grafas de La Molis. 

- Grafas de La Molis įtariamas? Kuo gi? 

- Kaip šios nakties įvykių kaltininkas. 

Nors ir labai mokėdama tvardytis, Margarita paraudo. Pagaliau 
Ji prisivertė ir paklausė: 

- Kokių įvykių? | 

- Kaip? - nustebo Henrikas. - Ar jūs negirdėjote viso to 
triukšmo, kuris šiąnakt buvo kilęs Luvre? 

- Ne, pone. - | 

- O, sveikinu jus, ponia, - tarė Henrikas su žavingu naivumu. 
- tai rodo, kad jūs labai kietai miegate. 

- Na, kas gi buvo atsitikę? 

- Ogi tas, kad mūsų geroji motulė buvo įsakiusi Morveliui ir jo 
šešiems sargybiniams mane areštuoti. 

- Jus, pone? 

- Taip, mane. 

- Bet kokia gti dingstimi? 

- Ak, kas gali įspėti dingstis tokio giiaus proto, kaip mūsų 
motinos? Aš jas gerbiu, bet jų nežinau. 

- O jūs nebuvote namie? 

- Nebuvau; tiesa, visai atsitiktinai. Jūs įspėjote, ponia, manęs 
nebuvo namie. Vakar vakare karalius mane išsivedė į miestą; 
tačiau jeigu nebuvo manęs, tai buvo kitas. 

- Kas buvo tas kitas? 

- Atrodo, kad tai buvo brangusis grafas de La Molis. 

- Grafas de La Molis! - pakartojo nustebusi Margarita. 

- Kad jį kur galas! Koks šaunuolis tas provansietis, - kalbėjo 
Henrikas. - Ar jūs žinote, kad jis sužeidė Morvelį ir nukovė du 
sargybinius? 

- Sužeidė Morvelį ir nukovė du sargybinius... negalimas 
dalykas! 

- Kaip? Jūs abejojate jo narsumu, ponia? 

- Ne, aš tik sakau, kad La Molis negalėjo būti pas jus. 

- Kodėl jis negalėjo būti pas mane? 

- Nes... - sumišo Margarita, - nes... jis buvo kitur. 

- A, jeigu jis gali įrodyti savo alibi, - atsakė Henrikas, - tai kitas 
dalykas: jis pasakys, kur buvo, ir viskas baigta. 

- Kur jis buvo? - gyvai pakartojo Margarita. 

- Žinoma... Dar šiandien jis bus suimtas ir iškvostas. Bet, deja, 
yra įrodymų... 

- Įrodymų... kokių? 

- Vyras, taip aršiai gynęsis, buvo apsirengęs raudonu 
apsiaustu. | | 

- Tačiau ne tik de La Molis dėvi raudoną apsiaustą... Aš žinau 
dar. vieną žmogų. 

- Be abejonės, aš taip pat Žinau... Bet štai kas bus: jeigu pas 
mane buvo ne de La Molis, vadinasi, buvo tas antrasis, kuris turi 
tokį pat apsiaustą. O tas kitas, jūs žinote, kas jis? 

- Dangau! 

- Čia ir yra povandeninė uola; jūsų susijaudinimas, ponia, rodo. 
kad jūs irgi supratote visą pavojų kaip ir aš. Taigi pasikalbėkime 
dabar kitaip. kaip kalbam apie labiausiai pageidaujamą šioje 
žemėje daiktą - apie sostą ir apie brangiausią vertybę - gyvybę... 
Jeigu de Mui suims - mudu žuvę! 

- Taip, aš suprantu. 

- O La Molis niekam negali pakenkti, jeigu tik jūs nemanote, 
kad jis sugebėtų išgalvoti kokią istoriją, pavyzdžiui, imtų pasa- 
koti, kad jis buvęs kur nors su poniomis... žodžiu, bala jį žino 
kur... 

- Pone, - tarė Margarita, - dėl to nebijokite... jis nepasakys. 

- Kaip? - nustebo Henrikas. - Jis tylės, nors jam ir mirtis 
grėstų? 

- Tylės, pone. 

- Jūs tuo tikra? 

- Aš laiduoju už jį. 

- Jeigu taip, tada viskas bus gerai, - tarė keldamasis Henri- 
kas. 

- Jūs jau išeinate, pone? - gyvai paklausė Margarita. 

- Taip. Aš tik tiek norėjau jums pasakyti. 

- Ir jūs eisite... 

- Bandyti traukti mus visus iš tos makalynės, į kurią tas 
raudonskraistis velnias įklampino. 

- O Dieve, Dieve! Vargšas jaunuolis! - skausmingai sušuko 
Margarita, grąžydama rankas. 

- Iš tikro brangusis La Molis - labai paslaugus tarnas, - tarė 
išeidamas Henrikas. 


XXXVIII + KARALIENĖS MOTINOS IUOSTELĖ 


Karolis IX namo grįžo linksmas ir nusiteikęs pajuokauti; bet po 
dešimties minučių pasikalbėjimo su motina galima buvo pagalvoti, 
kad ji jam perleido savo išblyškimą ir įniršį, o iš savo sūnaus 
pasiėmė linksmą jo nuotaiką. 

- La Molis, - kalbėjo Karolis, - La Molis!.. Reikia pakviesti 
Henriką ir Alansono kunigaikštį. Henriką dėl to, kad tas vaikinas 
yra buvęs hugenotas, o Alansono kunigaikštį dėl to, kad La Molis 
- jo tarnas. | 

- Kvieskite, jeigu norite, sūnau, bet nieko nesužinosite. Bijau, 
kad Henrikas su Fransua labiau susimokę, negu galima pamanyti 
į juos pažiūrėjus. Kvosdamas sukelsite jų įtarimus; mano 
nuomone, būtų geriau tardyti juos lėtai, keletą dienų. Jeigu jūs, 
sūnau, duosite kaltininkams atsikvėpti, jie manys apgavę jūsų 
budrumą, ims džiūgauti, įsidrąsins ir suteiks jums progą pasielgti 
su jais dar griežčiau; tada mes viską ir sužinosime. 

Karolis nesiryždamas vaikščiojo po kambarį, vos suvaldydamas 
savo įniršį ir mėšlungiškai pastirusiais pirštais spausdamas 
įtarimų sugeltą širdį. 

- Ne ne, - kalbėjo jis, - aš nelauksiu. Jūs nežinote, ką reiškia 
laukti, kai esi iš visų pusių apstotas šmėklų. Be to, tie mergišiai 
kasdien įžūlėja: dar šiąnakt du tokie aldadrikai išdrįso mums 
pasipriešinti, maištauti! Jeigu La Molis nekaltas, tai gerai; bet aš 
norėčiau žinoti, kur buvo La Molis šiąnakt, kai Luvre kažkas žudė 
mano sargybinius, o mane patį apkūlė Kloš Persė gatvėje. Taigi 
tegu pakviečia pas mane pirma Alansono kunigaikštį, o paskui 
Henriką. Aš noriu juos atskirai iškvosti. O jūs, motin, galite 
pasilikti. 

Katerina atsisėdo. Turint tokį tvirtą protą, kiekvienas įvykis, 
pakreiptas jos galingos rankos norima linkme, galėjo priartinti prie 
tikslo, nors iš pradžių ir atrodė tolinąs nuo jo. Dviem daiktams 
susidūrus, pasigirsta garsas arba iškyla kibirkštis. Garsas parodo 
kryptį, kibirkštis apšviečia. 

Įėjo Alansono kunigaikštis; pasikalbėjimas su Henriku jį buvo 

parengęs tam pasimatymui, todėl jis atrodė gana ramus. 

Jo atsakymai buvo labai tikslūs. Įspėtas motinos neišeiti iš savo 
kambarių, jis visiškai nieko nežinojo apie tos nakties įvykius. Bet 
kadangi jo durys tame pačiame koridoriuje kaip ir Navaros 
karaliaus, tai jis iš pradžių išgirdo dūžius, lyg kas pro duris 
laužtųsi, paskui keiksmus ir pagaliau šūvius. Tik tada jis išdrįsęs 
praverti duris ir pamatęs bėgantį raudonu apsiaustu vyrą. 

Karolis pasikeitė su motina žvilgsniais. 

- Raudonu apsiaustu? - paklausė karalius. 

- Raudonu apsiaustu, - pakartojo Alansono kunigaikštis. 

- O tas raudonas apsiaustas nesukėlė jums kokių įtarimų?- 
Alansono kunigaikštis sukaupė visas savo jėgas, kad melas būtų 
kaip galima panašesnis į tiesą, ir tarė: 

- Turiu jūsų didenybei prisipažinti: iš pirmo žvilgsnio man 
pasirodė, kad tai raudonasis vieno mano bajoro apsiaustas. 

- O kas tas bajoras? 

- Ponas de La Molis. 

- Kodėl tas La Molis nebuvo pas jus, kaip to reikalauja jo 
tarnyba? 

- Aš buvau jį atleidęs, - tarė kunigaikštis. 

- Gerai, eikite, - atsakė Karolis. 

Alansono kunigaikštis buvo beišeinąs pro tas pačias duris, kaip 
buvo įėjęs. 

- Ne pro čia, - įspėjo jį Karolis. - Eikite pro šitas duris, - ir 
parodė jam duris į žindyvės kambarį nenorėdamas, kad Fransua 
ir Henrikas susitiktų. 

Karolis nežinojo, kad svainiai trumpam buvo susitikę, bet to 
užteko suderinti jų veiksmams... 

Po Alansono kunigaikščio, Karoliui davus ženklą, buvo įleistas 
Henrikas. 

Henrikas nelaukė, kol Karolis ims jį klausinėti. 

- Gerai, kad jūsų didenybė mane pašaukėte, nes aš kaip tik 
norėjau kreiptis į jus, ieškodamas teisybės. 

Karolis suraukė antakius. 

- Taip, teisybės, - pabrėžė Henrikas. - Pirmiausia, turiu 
padėkoti jūsų didenybei už tai, kad vakar vakare mane išsivedėte, 
nes dabar žinau, kad tokiu būdu jūs išgelbėjote man gyvybę, bet 
ką aš padariau, kad mane norėta nužudyti? 

- Ne nužudyti, bet suimti, - gyvai atšovė Katerina. 

- Tebūnie taip, - tarė Henrikas. - Kuo aš nusikaltau, kad mane 
reikėjo suimti? Jeigu aš kaltas, tai šį rytą kaltas taip pat kaip 

vaicar vakare. Tad pasakykite, kuo aš kaltinamas? 

Karolis, nežinodamas, ką sakyti, suglumęs pažiūrėjo į Kateriną. 

- Sūnau, - tarė Katerina, - pas jus lankosi įtartini žmonės. 

- Gerai, - sutiko Henrikas. - Tle įtartini Žmonės mane 
kompromituoja, ar ne taip, ponia? 

- Taip, Henrikai. 

- Pasakykite man jų vardus! Kas jie tokie? Suveskite mane su 
jais akistaton! 

- Iš tikrųjų, - tarė Karolis, - Anrio turi teisę reikalauti tardymo. 

- Aš jo ir reikalauju! - kalbėjo Henrikas, jausdamas savo 
padėties tvirtumą ir norėdamas jį išnaudoti. - Aš jo reikalauju iš 
gerojo savo brolio Karolio ir gerosios savo motinos Katerinos. Nuo 
pat savo vedybų su Margarita ar aš nesielgiau; kaip dera geram 
vyrui? Paklauskite Margaritą. Ar nesielgiau kaip geras katalikas? 
Paklauskite nuodėmklausį. Ar nebuvau geras giminaitis? 
Paklauskite visus tuos, kurie buvo vakar medžioklėje. 

- Taip, tiesa, Anrio, - atsakė karalius, - bet vis dėlto kalbama, 
kad tu ruoši sąmokslą. | 

- Prieš ką? 

- Prieš mane. 

- Jeigu aš būčiau ruošęs prieš jus sąmokslą, tai man reikėjo tik 
nekliudyti įvykiams, kai jūsų arklys peršauta koja negalėjo 
pasikelti, o įniršęs šernas puolė jūsų didenybę. 

- A, te giltinė rauna šėtoną! Žinote, motin, jo tiesa! 

- Bet vis dėlto, kas pas jus šią naktį buvo? - paklausė Katerina. 

- Ponia, - atsakė Henrikas, - tokiais laikais, kada taip sunku 
atsakyti už save patį, aš jokiu būdu negaliu laiduoti už kitus. Aš 
išėjau iš savo buto septintą valandą vakare; dešimtą valandą mane 
išsivedė mano brolis Karolis, ir visą naktį aš išbuvau su juo. Aš 
negalėjau tuo pačiu metu būti su jo didenybe ir žinoti, kas dedasi 
mano bute. 

- Tačiau teisybė lieka teisybe: jūsų Žmogus nužudė du jo 
didenybės sargybinius ir sužeidė Morvelį, - pastebėjo Katerina. 

- Mano žmogus? - paklausė Henrikas. - Kas jis toks, ponia? 
Pasakykite jo vardą... 

- Visi kaltina La Molį. 

- La Molis - ne mano žmogus, ponia; La Molis priklauso 
Alansono kunigaikščiui, kuriam jį rekomendavo jūsų duktė. 

- Bet pagaliau ar La Molis buvo pas tave, Anrio? - paklausė 
Karolis. | 

- Iš kur aš galiu tai žinoti, jūsų didenybe? Aš nesakau nei taip, 

nei ne... Ponas de La Molis - labai meilus tarnas, didžiai atsidavęs 
karalienei, jį dažnai pas mane atsiunčia arba Margarita, kuriai jis 
dėkingas už rekomendaciją Alansono kunigaikščiui, arba pats 
kunigaikštis. Aš negaliu tvirtinti, kad tai buvo ne La Molis. 

- Tai buvo jis, - tarė Katerina. - Jį pažino iš raudonojo 
apsiausto. 

- Ar La Molis turi raudoną apsiaustą? 

- Taip. | 

- O vyras, taip puikiai sutvarkęs du mano sargybinius ir de 
Morvelį... 

- Buvo raudonu apsiaustu? - užbaigė Henrikas. 

- Visai teisingai, - patvirtino Karolis. 

- Aš neturiu ko daugiau sakyti, - tarė Bearnietis. - Tada, man 
rodos, reikėjo apklausti ne mane, - nes aš nebuvau namuose, - bet 
La Molį, kuris, anot jūsų, buvo pas mane. Tik vieną dalyką aš 
noriu jūsų didenybei pastebėti. 

- Kokį? 

- Jeigu aš, matydamas karaliaus pasirašytą įsakymą, būčiau 
priešineęsis ir gynęsis, aš būčiau kaltas ir vertas bet kokios 
bausmės; tačiau ten buvau ne aš, o kažkoks nežinomas asmuo, 
kurio tas įsakymas visai nelietė: jį norėjo suimti neteisėtai. jis 
gynėsi, net per daug gerai gynėsi, bet turėjo teisę taip daryti! 

- Tačiau... - sumurmėjo Katerina. 

- Ponia, - kreipėsi į ją Henrikas, - įsakyme buvo pasakyta 
suimti mane? 

- Taip, - patvirtino Katerina, - jo didenybė pats buvo pasirašęs. 

- Ar įsakyme buvo pažymėta, kad, manęs neradus, reikia 
suimti tą, kas bus rasias mano vietoje? 

- Ne, - atsakė Katerina. | | 

- Kol nebus įrodyta, kad aš rengiu sąmokslą, o tas žmogus. 
kuris buvo mano kambaryje, mano sąmokslininkas, tas žmogus 
nekaltas, - pasakė Henrikas ir, kreipdamasis į Karolį IX, pridūrė: 
- Jūsų didenybe, aš neišeisiu iš Luvro. Vieno jūsų didenybės žodžio 
man pakaks, ir aš pasirengęs vykti į bet kurį valstybinį kalėjimą, 
kokį tik jūs teiksitės man nurodyti. Tačiau, kol nebus įrodyta mano 
kaltė, aš turiu teisę vadinti save ir vadinu jūsų didenybės 
ištikimiausiu tarnu, valdiniu ir broliu. 

Ir Henrikas, nusilenkęs su tokiu savo vertės pajautimu, kokio 
dar niekas nebuvo matęs, išėjo. 

- Bravo, Anrio! - tarė Karolis, kai Navaros karalius jau buvo 
išėjęs. 

- Bravo! Už tai, kad jis mus sumušė? - paklausė Katerina. 

- O kodėl gi jam nepaploti? Kai mudu fechtuojamės ir jo ginklas 
paliečia mane, ar aš nešaukiu jam “bravo"? Motin, jūs klystate, 
taip niekindama tą vaikiną. 

- Sūnau, - tarė Katerina, spausdama Karolio IX ranką, - aš jo 
neniekinu, aš jo bijau. 

- Nairgi be reikalo! Anrio - mano draugas. Jeigu jis rengtų prieš 

"mane sąmokslą, tai, anot jo paties, jam tereikėjo netrukdyti šernui. 

- Taip, kad Anžu kunigaikštis, asmeniškas jo priešas, taptų 
Prancizijos karaliumi? - tarė Katerina. 

- Motin, nesvarbu, kokiu tikslu Anrio man išgelbėjo gyvybę; 
faktas lieka faktu, kad jis ją išgelbėjo, ir te giltinė rauna visus šėto- 
nus! - aš nenoriu, kad jį kas kamuotų. O dėl La Molio aš susitarsiu 
su savo broliu Alansono kunigaikščiu, kuriam jis tarnauja. 

Tais žodžiais Karolis IX davė motinai suprasti, kad 
pasikalbėjimas baigtas. Ji išėjo, bandydama kaip nors sukaupti, 
sujungti galvoje šmėkščiojančius įtarimus. 

La Molis - per daug nereikšminga asmenybė, kad galėtų tikti 
jos tikslams. 

Grįžusi į savo kambarį, Katerina rado laukiančią Margaritą. 

- A, tai jūs, mano dukrele, - tarė ji. - Vakar vakare aš buvau 
pasiuntusi jus pakviesti. 

- Aš žinau, ponia, bet tada buvau išėjusi. 

- O šiandien rytą? 

- Šį rytą, ponia, aš atėjau, norėdama pasakyti, kad jūsų 
didenybė ruošiatės padaryti didelę neteisybę. 

- Kokią? 

- Jūs ketinate duoti įsakymą suimti grafą de La Molį? 

- Apsirinkte, dukra. Įsakymą suimti duoda karalius, o ne aš. 

- Nežaiskime žodžiais, ponia, kai kalbame apie tokius rimtus 
dalykus. La Molį suims, tiesa? 

- Greičiausiai. 

- Jis kaltinamas tuo, kad naktį buvęs Navaros karaliaus 
kambaryje, nužudęs du sargybinius ir sužeidęs de Morvelį? 

- Iš tikrųjų jis kaltinamas šiais nusikaltimais. 

- Kaltinamas visai be pagrindo, ponia, - tarė Margarita. - Ponas 
de La Molis nekaltas. 

- La Molis nekaltas! - pakartojo Katerina, pašokdama iš 
džiaugsmo, nes ji tuoj įspėjo, kad iš Margaritos sužinos šį tą nauja. 

- Ne, - kalbėjo toliau Margarita, - jis nekaltas, jis negali būti 
kaltas, nes nebuvo pas karalių. 

- O kur jis buvo? 

- Pas mane, ponia. 

- Pas jus! 

- Taip, pas mane. 

Į tokį Prancūzijos karalaitės prisipažinimą Katerina turėjo 
atsakyti perkūnišku žvilgsniu, bet ji pasitenkino sukryžiavusi po 
krūtine rankas. 

- Ir... - prabilo ji, valandėlę patylėjusi, - jeigu La Molį suims ir 
pradės kvosti... | 

- Jis pasakys, motin, kur ir su kuo buvo, - atsakė Margarita, 
nors buvo įsitikinusi, kad to tikrai neįvyks. 

- Jeigu taip, jūsų tiesa: La Molio negalima suimti. 

Margarita sudrebėjo: jai pasirodė, kad motina suteikė tiems 
žodžiams kažkokią paslaptingą ir baisią prasmę, tačiau ji negalėjo 
nieko sakyti, nes jos prašymas buvo patenkintas. 

- Vadinasi, - tarė Katerina, - jeigu pas karalių buvo ne La Molis, 
tai kas tas kitas? 

Margarita tylėjo. 

- O jūs tą kitą pažįstate? - paklausė Katerina. 

- Ne, motin, - atsakė netikru balsu Margarita. 

- Klausykite, nebūkite tik pusiau atvira. 

- Kartoju: aš jo nepažistu, - pakartojo blykšdama Margarita. 

- Gerai, gerai, - abejingai tarė Katerina, - su laiku sužinosime. 
Eikite, dukrele, ir būkite rami: motina apsaugos jūsų garbę. 

Margarita išėjo. 

- A, - sumurmėjo Katerina, - jiedu susimokė; Henrikas ir 
Margarita susitarė: žmona nieko nesako, o vyras nieko nemato. 
Jūs labai apsukrūs, vaikučiai, ir laikote save labai galingais; bet 
jūsų jėga vienybėje, o aš jus visus perskirsiu ir sulaužysiu vieną 
po kito. Be to, ateis diena, kada Morvelis galės kalbėti arba rašyti, 
jis pasakys vardą arba parašys kelias raides, ir tada viską 
sužinosime. Taip, bet iki to laiko kaltininkas pabėgs. Geriausia vis 
dėlto juos perskirti tuojau. 

Taip apsvarsčiusi, Katerina vėl nuėjo pas sūnų, kurį rado 
besitariantį su Alansono kunigaikščiu. 

- A! Tai jūs, motin? - paklausė nepatenkintas Karolis IX. 

- Kodėl jūs nepridėjote žodžio “vėl"? Juk jūs jį ištarėte mintyse, 
Karoli? | 

- Kas mano mintyse, ponia, man žinoti, - šiurkščiai atrėžė 
Karolis, kuris taip kalbėdavo kartais net su pačia Katerina. - Ko jūs 
iš manęs norite? Sakykite greičiau. 

- Štai kas: jūs buvote teisus, sūnau, - tarė ji Karoliui, - o jūs, 
Fransua, apsirikote. 

- Kaip tai, ponia? - paklausė abu sūnūs. 

- Pas Navaros karalių buvo visai ne La Molis. 

- A! - ištarė blykšdamas Fransua. 

- Tai kas pas jį buvo? - paklžusė Karolis. 

- Mes to dar nežinome, bet sužinosime, kai Morvelis galės 
kalbėti. Todėl palikime kol kas visą šį reikalą, kuris netrukus 
savaime paaiškės, ir grįžkime prie La Molio. 

- Ko gi jūs iš jo norite, motin, jeigu jis nebuvo pas Navaros 
karalių? 

- Tiesa, - tarė Katerina, - jis nebuvo pas karalių, bet buvo pas... 
karalienę. 

- Pas karalienę! - nervingai nusikvatojo Karolis. 

- Pas karalienę! - sumurmėjo Alansono kunigaikštis ir išbalo 
lyg lavonas. 

- Bet ne, ne! - tarė Karolis. - Gizas man sakė, sutikęs 
Margaritos neštuvus. 
 - Taip, - tarė Katerina, - ji turi mieste namus. 

- Kloš Persė gatvėje! - sušuko karalius. 

- O! To jau per daug! - prakošė pro dantis Alansono 
kunigaikštis, įsmeigdamas sau į krūtinę nagus. - Ir pati 
rekomendavo tą vaikiną man! 

„- Ak taip! Dabar aš suprantu! - tarė karalius, staiga 
sustodamas vietoje. - Vadinasi, jis šią naktį gynėsi nuo mūsų, tai 
jis, niekšas, dėjo man į galvą sidabriniu ąsočiu! 

- Tikras niekšas, - pakartojo Fransua. | 

- Jūsų tiesa. vaikai, - pritarė Katerina, nenorėdama parodyti 
jog supranta sūmių jausmus, skatinančius juos taip kalbėti. - Jūsų 
tiesa, nes vienas to bajoro neatsargus žodis gali sukelti baisų 
skandalą, gali pražudyti Prancūzijos karalaitės garbę! Bereikia jan: 
pastgerti. 

- Arba pasigirti, - pridėjo Fransua. 

- Be abejonės, - sutiko Karolis. - Tačiau mes negalime viso to 
reikalo pavesti teismui; jei bent Anrio sutiktų jį apskųsti... 

- Sūnau, - tarė Katerina, uždėdama ranką Karoliui ant peties 
ir reikšmingai jį suspausdama, tarsi norėdama atkreipti visą 
karaliaus dėmesį į savo pasiūlymą, - klausykite, ką aš jums 
pasakysiu: nuskaltimas įvykęs, gali kilti ir skandalas. Bet už 
tokius karališkojo majestoto įžeidimus baudžia ne teisėjai ir ne 
budeliai. Jei jūs būtumėte paprasti bajorai, man nereikėtų jūsų 

mokyti, nes abu esate drąsūs vyrai; tačiau jūs karališko kraujo 
princai, jūs negalite kautis su špagomis su kažkokiu bajorpalaikiu. 
Sugalvokite tokį kerštą, kuris tiktų princams. 

- Te giltinė rauna visus velnius! - nusikeikė Karolis. - Jūsų 
tiesa, motin, aš pagalvosiu. 

- Aš jums padėsiu, brolau, - sušuko Fransua. 

- O aš išeinu, - tarė Katerina, nusijuosdama juodą šilkinę 
juostelę, kuri, tris kartus apsukusi jos liemenį, baigėsi kutais, 
siekiančiais karalienei iki kelių, - bet jums palieku štai ką vietoj 
savęs. 

Ir ji numetė juostelę abiem princams po kojų. 

- A! Suprantu, - tarė Karolis. 

- Toji juostelė... - ištarė Fransua ją pakeldamas. 

- Tai bausmė ir paslaptis, - pergalingai paaiškino Katerina. - 
Būtų nebloga kartu įpainioti ir Henriką, - pridūrė ji ir išėjo. 

- Po galų! - tarė Alansono kunigaikštis. - Nieko nėra lengviau; 
kai Henrikas sužinos, kad žmona jį apgaudinėja... Jūs pritariate 
motinos nuomonei? - pridūrė jis, kreipdamasis į karalių. 

- Visiškai, - atsakė Karolis, neįtardamas, kad savo žodžiais lyg 
tūkstančiais durklų varsto brolio širdį. - Tai labai nepatiks 
Margaritai, bei Henrikas džiaugsis. | 

Jis šūktelėjo sargybos karininką ir paliepė pakviesti Henriką, 
bet paskui apsigalvojo ir tarė: 

- Ne, aš pais pas jį nueisiu. Tu, Fransua, įspėk Anžujietį ir Gizą. 

Išėjęs iš savo kambarių, karalius ėmė lipti sraigtiniais 
laipteliais, kuriais galima buvo patekti į trečią aukštą, pas 
Henriką. 


XXXIX + KERŠTO PROJEKTAI 


Puikiai ištvėręs tardymą ir gavęs valandėlę atgaivos, Henrikas 
išnaudojo ją ir užbėgo pas ponią de Sov. Čia jis rado nuo 
sutrenkimo visai atsigavusį Ortoną; tačiau Ortonas galėjo jam 
pasakyti tik tiek, kad kažkokie vyrai įsiveržė į kambarius, o jų 
vadas sudavė jam per galvą špagos rankena ir apsvaigino 
jį. Ortonu niekas nepasidomėjo. Pamačiusi jį be sąmonės, Katerina 
pagalvojo, kad jis negyvas. Atsipeikėjęs kaip tik tuo tarpu, kai 
karalienė motina išėjo, o kambarį sutvarkyti pavestas sargy- 
bos kapitonas dar nebuvo atėjęs, Ortonas nubėgo pas ponią de 
Sov. 

Henrikas paprašė Šarlotę palaikyti šaunųjį vaikiną iki tol, kol 
susižinos su de Mui, kuris jam būtinai parašys iš savo slėptuvės. 
Tada Henrikas nusiųs jam su atsakymu Ortoną ir turės toje 
saugioje vietoje ne vieną, o du ištikimus vyrus. 

Nutaręs taip padaryti, Henrikas grįžo namo ir mąstydamas sau 
vienas vaikštinėjo po kambarį, tik staiga atsidarė durys ir pasirodė 
karalius. 

- Jūsų didenybe! - sušuko Henrikas, puldamas jo pasitikti. 

- Aš pats... Iš tiesų, Anrio, tu puikus vaikinas, ir aš jaučiu, kad 
tave kasdien labiau pamilstu. 

- Jūsų didenybė man labai malonus, - atsakė Henrikas. 

- Tu turi tik vieną ydą, Anrio. 

- Kokią? Ar tą, kurią jūsų didenybė man jau ne kartą prikišote; 
kad aš medžioklę su skalikais mėgstu labiau negu medžioklę su 
sakalais? - paklausė Henrikas. 

- Ne ne, aš kalbu ne apie tai, Anrio, bet apie ką kita. 

- Paaiškinkite, jūsų didenybe, - tarė Henrikas, iš šypsančio 
Karolio veido įspėjęs, kad karalius gerai nusiteikęs, - aš 
pasistengsiu pasitaisyti. 

- Tavo yda tokia: nors tu ir geras turi akis, bet matai nekaip. 

- Še kad nori! Nejaugi pats nežinodamas aš esu trumparegis? 
- susirūpino Henrikas. 

- Dar blogiau, Anrio, dar blogiau: tu aklas. 

- Tikrai? - nustebo Bearnietis. - Bet galbūt tokia nelaimė mane 
ištinka tik tada, kai užsimerkiu? Ž 

- Taigi tu taip ir darai! - tarė Karolis. - Kad ir kaip ten būtų, aš 
tau atmerksiu akis. ; 

- Ir tarė Dievas: “Tebūnie šviesu", ir pasidarė šviesu, todėl galite 
padaryti žemėje tai, ką Dievas padarė danguje; aš klausau. 

- Kai Gizas vakar pasakė, kad sutiko tavo žmoną, lydimą 
kažkokio kulniaraičio, tu nenorėjai tikėti! 

- Kaip galima tikėti, kad jūsų didenybės sesuo pasielgtų taip 
neapdairiai? 

- Kai jis tau pasakė, kad tavo žmona nuvyko į Kloš Persė gatvę, 
tu taip pat nenorėjai tikėti! 

- Argl aš galėjau pagalvoti, kad Prancizijos karalaitė viešai 
rizikuotų savo geru vardu? 

- Kai mes buvome apgulę Kioš Persė gatvės namus ir kai aš ga- 
vau sidabriniu ąsočiu į petį, Anžujietis apelsinų kompotu į galvą, 
o Gizas - šerno kumpiu per veidą, ar tu pastebėjai dvi moteris ir 
du vyrus? 

- Aš nieko nepastebėjau. Jūsų didenybė atsimenate, kad aš 
kvočiau durininką. 

- Taip, bet, po velnių, aš mačiau! Aš! 

- A, jeigu jūsų didenybė matėte, tai kitas dalykas. 

- Taip, aš mačiau du vyrus ir dvi moteris. O dabar be jokios 
abejonės žinau, kad viena iš tų dviejų moterų buvo Margo, o vienas 
iš tų dviejų vyrų buvo La Molis. 

- Bet jeigu La Molis buvo Kloš Persė gatvėje, tai jis nebuvo čia, 
- pastebėjo Henrikas. | 

- Ne, - tarė Karolis, - ne, jis čia nebuvo. Bet mes nė nesukame 
galvos sau dėl to asmens, kuris buvo čia: apie jį sužinosime, kai 
tas avidvaka Morvelis galės kalbėti arba rašyti. Dabar mums 
parūpo, kad Margo tave apgaudinėja. 

- Na jau, netikėkite apkalbomis, - tarė Henrikas. 

- Jeigu aš tau sakau, kad tu trumparegis, kad aklas, giltinė 
teraunie šėtoną, tai tu patikėsi manimi, ar ne, užsispyrėli! Aš tau 
sakau, kad Margo tave apgaudinėja, ir šį vakarą mes 
pasmaugsime jos švelniųjų jausmų objektą. 

Henrikas pašoko ir suglumęs pažiūrėjo į svainį. 

- Prisipažink, kad širdies gilumoje tu nesi tuo nepatenkintas, 
Henrikai. Margo, žinoma, ims klykti kaip šimtas tūkstančių varnų, 
bet, garbės žodis, tuo blogiau jai. Aš nenoriu, kad kas nors tau 
suteiktų skausmo. Tegu sau Anžu kunigaikštis apgaudinėja 
Kondė, aš to nenoriu matyti, nes Kondė mano priešas; bet tu - 
mano brolis, daugiau negu brolis, tu - mano draugas. 

- Bet... 

- Aš nenoriu, kad tave skriaustų,“ nenoriu, kad iš tavęs 
tyčiotųsi; gana tau būti taikiniu visiems tiems moteriams, kurie 
suguža čia iš provincijos rankioti mūsų trupinių ir suktis apie 
mūsų žmonas; tegu tik jie pabando, po šimts pypkių! Tave apgavo, 
Anrio; taip gali atsitikti kiekvienam, bet, prisiekiu, už tave bus taip 
šauniai atlyginta, kad rytoj visi kalbės: “Tūkstantis velnių! Atrodo, 
kad karalius Karolis myli savo brolį Anrio, nes šiąnakt privertė La 
Molį labai juokingai iškišti liežuvį". 

- Jūsų didenybe, - tarė Henrikas, - ar Iš tikrųjų nutarta taip 
padaryti? 

- Apgalvota, nuspręsta, pasiryžta; mergišius neturės kuo 
skųstis. Prieš jį stosiu aš, Anžujietis, Fransua ir Gizas: karalius, 
du Prancūzijos karalaičiai ir valdąs kunigaikštis, jeigu 
neskaitysime tavęs. 

- Kaip tai, jeigu neskaitysite manęs? 

- Nes tu irgi būsi su mumis. 

- Aš! 

- Taip, tu; mes jį smaugsime, o tu bakstelėk tą bernioką durklu 
kaip reikiant - karališkai. 

- Aš sujaudintas jūsų gerumo, - tarė Henrikas, - bet iš kur jūs 
sužinojote? 

- A, kipšas raguotasis! Atrodo, kad paikšas kažkam pasigyrė. 
Kartais ateina jis pas ją į Luvrą, kartais į Kloš Persė gatvę. Jie 
kartu rašo eilėraščius; norėčiau pamatyti to mergišiaus 
eilėraščius: greičiausiai kokios pastoralės; jie turbūt kalba apie 
Bijoną ir Moskosą, skaito apie Dafnį ir Koridoną!. Žinai, paimk iš 
manęs bent gerą durklą! 

- Jūsų didenybe, - tarė Henrikas, - pagalvojęs... 

- Ką? 

- Jūsų didenybė pats pripažinsite, kad aš negaliu dalyvauti 
tokiame žygyje. Atrodo, kad man asmeniškai nederėtų su jumis 
eiti. Aš per daug suinteresuotas visa ta istorija, todėl mano 
įsikišimas bus palaikytas žiaurumu. Jūsų didenybė keršijate už 
savo sesers garbę kažkokiam dabišiui, kuris girdamasis apšmeižė 
mano žmoną - visa tai gerai suprantama, ir Margaritai, kurią aš 
laikau nekalta, dėl to nebus užtraukta nešlovė. Tačiau jeigu aš 
dalyvausiu tame baudžiamajame žygyje. jis įgaus kitą prasmę: 
mano dalyvavimas teisingumo veiksmą pavers keršto veiksmu. Tai 
bus jau ne bausmė, o žmogžudystė; mano žmona bus ne 
apšmeižta, o nusikaltusi. 

- Po velnių! Henrikai, tu tikras auksaburnis! Aš tik ką sakiau 
ir savo motinai, kad tu gudrus kaip šėtonas. 

"Ir Karolis gėrėdamasis pažiūrėjo į savo svainį, kuris nusilenkė, 
dėkodamas už pagyrimą. 

- Tačiau tu patenkintas, kad būsi išvaduotas nuo to 
mergišiaus? - pasiteiravo Karolis. 

- Visa, ką jūsų didenybė darote, gerai darote, - atsakė Navaros 
karalius. 

- Na, gerai, leisk man už tave atlikti tą reikalą ir būk ramus: jis 
bus atliktas ne blogiau, negu pats dalyvautum. 

- Aš pasikliauju jumis, pone, - tarė Henrikas. 


"Bijonas - graikų bukolinis poetas, Teokrito amžininkas, “Idilių" 
autorius. Moskosas (III amž. prieš n.e.) - Sirakūzų poetas, rašęs idiles. 
Dafnis - Sicilijos piemuo, pasak mitologijos, bukolinės poezijos pradininkas. 
Koridonase - Teokrito eilėraščių personažas, doras atviraširdis 
piemuo. | 

- O kurią valandą jis paprastai apsilanko pas tavo žmoną? 

- Apie devintą vakare. 

- O išeina? 

- Prieš man ateinant, nes aš jo niekad neužtinku pas ją. 

- Apie... 

- Apie vienuoliktą. 

- Gerai; šį vakarą nueik pas ją dvyliktą valandą: viskas bus 
sutvarkyta. 

Nuoširdžiai paspaudęs Henrikui ranką ir dar kartą pažadėjęs 
jam savo draugystę, Karolis išėjo, švilpaudamas savo mėgstamą 
medžioklės dainelę. | 

- Po šimts perkūnų! - tarė sau Bearnietis, lydėdamas nueinantį 
Karolį akimis. - Aš tikriausiai neklystu, kad visa ši velniava 
sumanyta karalienės motinos. Ji tiesiog nebežino, ką išgalvoti, kad 
tik supykdytų mane su Žmona, - tokią mielą porelę! 

Ir Henrikas nusijuokė, kaip juokdavosi, kada niekas jo 
nematydavo ir negirdėdavo. 

Tą pačią dieną, kada visa tai vyko, apie septintą valandą vakaro 
viename Luvro kambaryje gražus jaunas vyras tik ką išsimaudęs 
pešiojo nereikalingus plaukelius, patenkintas niūniavo dainelę ir 
sukinėjosi prieš veidrodį. 

Šalia miegojo ar, verčiau pasakius, lovoje rąžėsi kitas vyrukas. 

Pirmasis - tai mūsų draugas La Molis, kuriuo taip buvo 
susidomėta tą dieną, nors jis to nė neįtarė, o antrasis - jo draugas 
Kokonasas. 

Iš tikrųjų visa ta audra praūžė pro La Molį taip nežymiai, kad 
jis negirdėjo nei perkūno dundėjimo, nei matė žaibus švysčiojant. 
Grįžęs trečią valandą ryto, jis gulėjo iki trečios popiet, pusiau 
miegodamas, pusiau svajodamas, statydamas pilis. Paskui jis 
atsikėlė, valandą praleido madingoje maudykloje, papietavo pas 
metrą -La Jurjerį ir, grįžęs į Luvrą, baigė rengtis įprastam 
apsilankymui pas karalienę. 

- Tu sakaisi jau papietavęs? - Žiovaudamas paklausė jį 
Kokonasas. | 

- Tikrai ir su didžiausiu apetitu. 

- Kodėl tu nepasiėmei manęs kartu, savimeili? 

- Duodu žodį, tu taip kietai miegojai, kad aš nenorėjau tavęs 
žadinti. Žinai ką? Pavakarieniauk, jei jau pietus pramiegojai. Tik 
neužmiršk paprašyti metrą Jurjerį to lengvo anžujietiško vyno, 
kurio jis šiomis dienomis gavo. 

- Jis geras? 

- Pareikalauk, sakau tik tiek. 

- O kur tu eini? 

- Aš? - pakartojo La Molis, stebėdamasis, kad draugas gali jį to 
klausti. --Kur aš einu? Mergintis savo karalienei. 

- Ojeigu nueičiau vakarienės į mažąjį Kloš Persė gatvės namelį? 
- tarė Kokonasas. - Ten dar rasčiau vakarykščių liekanų, tas 
alikantiškas vynas labai gaivinantis. 

- Tai būtų neatsargu, Anibalai, po to, kas atsitiko pereitą naktį. 
Be to, argi iš mūsų nebuvo išreikalautas garbės žodis, kad vieni ten 
niekuomet neisime? Duok mano apsiaustą. 

- Teisybė, - sutiko Kokonasas, - aš buvau pamiršęs. Bet kurgi, 
po velnių, tavo apsiaustas?.. A, štai jis. 

- Ne, tu man duodi juodąjį, o aš prašau raudonojo. Su juo aš 
labiau patinku karalienei. | 

- Žinai, Ieškok jo pats, - tarė pasidairęs į visas puses 
Kokonasas, - aš jo nerandu. 

- Kaip? - paklausė La Molis. - Tu jo nerandi? Tai kur jis yra? 

- Turbūt pardavei... 

- Kuriam galui? Aš dar turiu šešis ekiu. 

- Na tai paimk manąjį. 

- Kaipgi... Žalia striukė ir geltonas apsiaustas! Aš atrodyčiau 
kaip papūga. 

- Garbės žodis, tu baisiai reiklus. Tvarkykis, kaip išmanai. 

Apvertęs viską kambaryje aukštyn kojomis, La Molis buvo 
bepradedąs plūsti vagis, kurie sugeba įlįsti net į Luvrą, bet tą 
akimirką pasirodė Alansono kunigaikščio pažas, nešinas taip 
reikalingu apsiaustu. 

- A, štai jis pagaliau! - sušuko La Molis. 

- Jūsų apsiaustas, pone? - paklausė pažas. - Taip, monsinjoras 
buvo įsakęs jį paimti iš jūsų kambario, nes buvo susilažinęs dėl jo 
atspalvio ir norėjo patikrinti. 

- Oašjo ieškojau, nes noriu išeiti, - tarė La Molis, - tačiau jeigu 
jo aukštybė norėtų jį dar pasilikti... 

- Ne, pone grafe, klausimas jau išspręstas. 

Pažas išėjo; La Molis prisisegė apsiaustą. 

- Na, ką gi pagaliau tu nutarei daryti? - paklausė jis draugą. 

- Pats nežinau. 

- Ar aš tave rasiu parėjęs? ? 

- Kaip aš tau galiu tai pasakyti? 

- Tu nežinai, ką darysi po poros valandų? 

- Aš gerai Žinau, ką darysiu, bet nežinau, ką man lieps daryti. 

- Nevero kunigaikštienė? 

- Ne, Alansono kunigaikštis. 

- Iš tikro, - tarė La Molis, - jau kuris laikas aš pastebiu, kad jis 
tau labai malonus. 

- Na taip, - tarė Kokonasas. 

- Vadinasi, tavo ateitis užtikrinta, - nusijuokė La Molis. 

- Ką ten! Jaunylis! - paniekinamai ištarė Kokonasas. 

- O, jis taip trokšta tapti vyresniuoju, kad dangus galbūt 
padarys jo naudai stebuklą, - pajuokavo La Molis. - Tai tu nežinai, 
kur šį vakarą būsi? 

- Ne. 

- Tada eik po velnių... arba geriau sudie! 

- Tas La Molis nepakenčiamas, - kalbėjo sau Kokonasas, - jis 
amžinai reikalauja, kad jam pasakytum, kur būsi! Argi gali tai 
žinoti? Be to, rodos, mane dar ima miegas. 

Ir Kokonasas vėl atsigulė. O La Molis skriste nuskrido pas 
karalienę. Mums jau pažįstamame koridoriuje jis sutiko Alansono 
kunigaikštį. 

- A, tai jūs, pone de La Moli? 

- Taip. monsinjore, - pagarbiai lenkdamasis atsakė La Molis. 

- Jūs išeinate iš Luvro? 

- Ne, jūsų aukštybe, aš einu pareikšti pagarbos jos didenybei 
Navaros karalienei. 

- Apie kurią valandą jūs iš jos išeisite, pone de La Moli? 

- Ar monsinjoras turite man kokių įsakymų? 

- Šiuo tarpu jokių, bet vakare noriu su jumis pasikalbėti. 

- Apie kurią valandą? 

- Tarp devintos ir dešimtos. 

- Turėsiu garbę tą valandą prisistatyti jūsų aukštybei. 

- Gerai, pasikliauju jumis. 

La Molis nusilenkė ir nuėjo toliau. 

“Tas kunigaikštis kartais išbąla lyg lavonas, net keista", - 
pagalvojo jis. 

Netrukus La Molis pasibeldė į karalienės duris; Žijona, tartum 
laukusi jo ateinant, nuvedė jį pas Margaritą. 

Margarita įnikusi dirbo kažkokį darbą, kuris, atrodo, ją labai 
vargino; prieš ją gulėjo prirašytas ir subraukytas popierius ir 
Isokrato! raštų tomas. Ji rankos mostu paprašė La Molį netrukdyti 


Usokrato (436 - 338 prieš n. e.) -Atėnų oratorius, savo kalbas 
išleidęs "Panegirikos" knyga. 

jai baigti vieną pastraipą; greitai parašiusi, ji padėjo plunksną ir 
pakvietė jaunuolį atsisėsti greta. 

La Molis spindėjo. Niekad jis dar nebuvo toks gražus ir 
linksmas. | 

- Graikiška! - sušuko jis, žvilgterėjęs į knygą. - Iškilminga 
Isokrato kalba! Kam jums jos prireikė? Popieriuje aš matau 
lotynišką užvardinimą: Ad Sarmatiae legatos reginae Margaritae 
concio!'Tai jūs kreipsitės į tuos barbarus lotyniškai? 

- O ką darysi, - tarė Margarita, - jeigu jie nemoka pranciziškai. 

- Bet kaip jūs galite ruošti atsakymą, neišklausiusi jų kalbų? 

- Kita moteris, norėdama pasigirti, pasakytų, kad ji 
improvizuoja, bet jūsų, mano Hiacintai, aš nenoriu apgaudinėti: 
man iš anksto davė susipažinti su jų kalbomis, ir aš atsakiau į jas. 

- Tie pasiuntiniai netrukus ir atvyks? 

- Jie atvyko šį rytą. 

- Bet niekas to nežino. 

- Jie atvyko inkognito. Iškilmingas jų priėmimas, rodos, 
atidėtas porytdienai. Šiaip ar taip, jūs pats pamatysite, - tarė 
Margarita, ir jos balse nuskambėjo lyg pasitenkinimas ir 
pasididžiavimas savo mokytumu, - tai, ką aš šįvakar parašiau, 
panašu į Ciceroną; bet palikime tuos niekus. Pakalbėkime apie tai, 
kas jums atsitiko. 

- Man? 

- Taip. 

- Kas gi man atsitiko? 

- Ak, nors jūs ir labai drąsinatės, vis dėlto šiek tiek pabalote. 

- Turbūt todėl, kad per daug miegojau, nuolankiai pripažįstu tą 
savo kalte. 

- Na, nebūkite toks pagyrų puodas, aš žinau viską. 

- Tad būkite tokia gera ir paaiškinkite man, apie ką jūs kalbate, 
nes.aš nieko nežinau. 

- Atsakykite man atvirai. Ko jūsų klausė karalienė motina? 

- Karalienė motina? Ji turėjo man kažką pasakyti? 

- Kaip? Jūs jos nematėte? 

- Ne. 

- O karalių Karolį? 

- Ne. 

- O Navaros karalių? 


'" Karalienės Margaritos kalba Samatijos pasiuntiniams. 

- Irgi ne. 

- Bet Alansono kunigaikštį jūs matėte? 

- Taip, prieš keletą minučių aš jį sutikau koridoriuje. 

- Ką jis jums sakė? 

- Kad jis turi man kažką įsakyti šį vakarą tarp devintos ir 
dešimtos valandos. 

- Daugiau nieko? 

- Nieko. 

- Keista. 

- Kodėlgi keista, pasakykite man pagaliau. 

- Kad jūs nieko negirdėjote. 

- Kasgi atsitiko? 

- Jūs, nelaimingasis, visą šią dieną stovėjote ant bedugnės 
krašto. 

- Aš? 

- Taip, jūs. 

- Dėl ko? 

- Klausykite. Šią naktį de Mui buvo užkluptas pas Navaros 
karalių, kurio buvo atėję suimti; jis nukovė tris vyrus ir pabėgo. Jo 
niekas nepažino, tik pastebėjo raudoną jo apsiaustą. 

- Na ir kas? 

 - Tas raudonas apsiaustas, jau sykį mane apgavęs, suklaidino 
ir kitus: jūs buvote įtartas ir apkaltintas tų trijų vyrų nužudymu. 
Šį rytą norėta jus suimti, teisti ir, kas žino, galbūt ir nubausti, nes 
savo pasiteisinimui jūs tikriausiai nebūtumėte pasakęs, kur šią 
naktį praleidote? 

- Aš pasakyčiau, kur buvęs! - sušuko La Molis. - Užtraukčiau 
nešlovę jums, mano gražiajai didybei! O, žinoma, jūs teisingai 
pasakėte: aš būčiau pasitikęs mirtį dainuodamas, kad tik iš jūsų 
gražiųjų akių neišriedėtų nė viena ašarėlė. 

- Deja, vargše mano bajore! - tarė Margarita. - Mano gražiosios 
akys būtų daug ašarų išliejusios. 

- Kaipgi toji audra nurimo? 

- Įspėkite. 

- Ką aš galiu žinoti? 

- Buvo tik vienas būdas įrodyti, kad ne jūs buvote Navaros 
karaliaus kambaryje. 

- Koks? 

- Pasakyti, kur jūs buvote. 

- Nair? 

- Aš ir pasakiau. 

- Kam? 

- Savo motinai. 

- Ir karalienė Katerina... 

- Karalienė Katerina žino, kad jūs - mano meilužis. 

- O, ponia, tiek man padariusi, jūs galite visko reikalauti iš savo 
tarno! O, Margarita, iš tikro jūs pasielgėte gražiai ir didingai! 
Margarita, mano gyvybė priklauso jums! 

- Tikiuosi, kad taip ir yra, nes aš ją išplėšiau iš rankų, 
norėjusių ją atimti; dabar jūs išgelbėtas. 

- Jūs mane išgelbėjote! - sušuko jaunuolis. - Mano dievinamoji 
karaliene! 

Tą pačią akimirką jie sudrebėjo nuo smarkaus dzingtelėjimo. 
La Molis nesąmoningai atšoko atgal iš išgąsčio, o Margarita suriko, 
išplėstomis akimis žiūrėdama į išmuštą lango stiklą. 

Į kambarį įlėkė kiaušinio didumo akmuo ir nuriedėjo grindimis. 

La Molis irgi pamatė išmuštą stiklą ir suprato, kas atsitiko. 

- Kas tas nenaudėlis?.. - sušuko jis, puldamas prie lango. 

- Palauk, - tarė Margarita, - man rodos, prie akmens kažkas 
pririšta. 

- Iš tikrųjų, tartum koks popierius, - tarė La Molis. 

Margarita -pribėgo prie to keisto sviedinio ir nuėmė nuo jo 
ploną, sulankstytą kaip kaspinas lapelį, apvyniotą aplink akmenį. 
Popierius buvo pririštas virvute, kurios kitas galas kybojo išmušto 
lango skylėje. 

Margarita atlankstė laiškelį ir perskaitė. 

- Nelaimingasis! - sušuko ji. 

La Molis stovėjo išblyškęs ir nejudėdamas, lyg išgąstį 
vaizduojanti statula. | 

Margarita perdavė jam raštelį, ir La Molis, skausmingo 
nujautimo suspausta širdimi, perskaitė šiuos žodžius: 

“Koridoriuje į Alansono kunigaikščio kambarius La Molio 
laukia ilgos špagos. Galbūt jis verčiau sutiktų išlipti pro šitą langą 
ir nuvyktų pas de Mui į Mantą..." 

- Et, špagos gal ne ilgesnės už maniškę? - tarė La Molis, 
perskaitęs raštelį. 

- Ne, bet jų ten gal dešimt prieš vieną. 

- O kas tas draugas, siunčiąs mums laišką? - paklausė La 
Molis. 

Margarita paėmė jį iš jaunuolio rankų ir atidžiai įsižiūrėjo savo 
degančiomis akimis. 

- Navaros karaliaus rašysena! - sušuko ji. - Jeigu jis perspėja, 

vadinasi, gresia rimtas pavojus. Bėkite, La Moli, bėkite! Aš jus 
prašau. - 

- Kaipgi man bėgti? - tarė La Molis. 

. - Pro langą, raštelyje nurodomas langas. 

- Įsakykite, karaliene, ir aš paklausysiu jūsų, iššoksiu pro 
langą, nors turėčiau dvidešimt kartų užsimušti. 

- Palaukite, palaukite! - tarė Margarita. - Man rodos, kad prie 
tos virvelės pririštas kažkoks sunkus daiktas. 

- Pažiūrėsime, - tarė La Molis. 

Abu jie ėmė traukti prikabintą daiktą ir su neapsakomu 
džiaugsmu pamatė iš ašutų ir šilkinių siūlų nuvytas kopėtaites. 

- Ak, jūs išgelbėtas! - sušuko Margarita. 

- Tai dangaus stebuklas! 

- Ne, tai Navaros karaliaus geradarystė. | 

- O gal tai spąstai? - suabejojo La Molis. - Gal tos kopėčios 
nutruks, kai aš imsiu jomis leistis? Ponia, ar jūs šiandien 
neprisipažinote mane mylinti? 

Margarita, kuri iš džiaugsmo buvo atgavusi įprastą savo veido 
rausvumą, vėl mirtinai išblyško. 

- Teisybė, - tarė ji, - tai galimas dalykas. 

Ir ji pribėgo prie durų. 

- Ką jūs norite daryti? - sušuko La Molis. 

- Noriu pati įsitikinti, ar iš tikrųjų jūsų kas nors laukia 
koridoriuje. 

- Niekados, niekados. Jie išlies savo pyktį ant jūsų! 

- Ką gali kas nors padaryti Pranctzijos karalaitei? Būdama 
moteris ir princesė, aš dvigubai nepaliečiama. 

Tuos žodžius karalienė ištarė su tokiu savo vertės pajautimu, 
kad La Molis suprato: iš tikrųjų jai niekas negresia, ir jis turi leisti 
jai elgtis taip, kaip ji pati išmano. 

Margarita paliko La Molį Žijonos apsaugai ir liepė pačiam pagal 
aplinkybes spręsti, ką daryti: bėgti ar laukti jos sugrįžtant; 
karalienė nuėjo koridoriumi, kurio viena šaka vedė į biblioteką ir 
į keletą priėmimo menių; perėjus jį visą išilgai, galima buvo patekti 
į karaliaus bei karalienės motinos kambarius, taip pat į tuos 
šoninius laiptelius, kuriais buvo einama pas Alansono kunigaikš- 
tį ir pas Henriką. Nors buvo tik devinta valanda vakaro, lempos 
niekur nebedegė, ir koridoriuje buvo visiškai tamsu, tik iš šono 
mirgėjo blausi švieselė. Navaros karalienė tvirtai žengė pirmyn, bet, 
praėjusi kokį trečdalį koridoriaus, ji išgirdo besišnabždant keletą 
žmonių, aiškiai besistengiančių prislopinti savo balsus, ir dėl to jų 

kuždesys atrodė dar paslaptingesnis ir baugesnis. Beveik tuoj pat 
lyg pagal įsakymą šnabždėjimas nutilo, pasidarė dar tamsiau, nes 
menkutė, vos žilpėjusi švieselė iš šoninio koridoriaus, atrodė, irgi 
prigeso. 

Margarita ėjo tiesiai pasitikti jai gresiančio pavojaus. Iš pažiūros 
ji atrodė rami, nors nervai buvo įtempti, rankos mėšlungiškai 
sugniaužtos. 

Kuo ji artėjo, tuo gūdesnė darėsi tyla, o virpančią, neaiškią 
šviesą užstojo šešėlis, panašus į žmogaus plaštaką. 

Margaritai prisiartinus prie šoninio koridoriaus, iš jo staiga 
iššoko kažkoks vyras, žengė porą žingsnių pirmyn, atidengė 
sidabrinį paauksuotą žibintuvėlį, kuriuo jis sau švietėsi, ir sušuko: 

- Štai jis! 

Margarita susidūrė akis į akį su savo broliu Karoliu. Už jo, 
laikydamas rankoje šilkinę virvę, stovėjo Alansono kunigaikštis. 
Toliau, visiškoje tamsoje, dunksojo dar du šešėliai, ir tik jų špagos 
blykčiojo žibintuvėlio šviesoje. 

Margarita vienu žvilgsniu apmetė tą paveikslą. Sukaupusi visas 
jėgas, ji susivaldė ir šypsodamasi atsakė Karoliui: 

- Jūs norite pasakyti: “Štai ji!" 

Karolis atsitraukė per žingsnį. Visi kiti nejudėjo. 

- Tu, Margo? - tarė karalius. - Kur tu eini tokiu metu? 

- Tokiu metu? - pakartojo Margarita. - Argi jau vėlu? 

- Aš tave klausiu, kur tu eini? 

- Paimti Cicerono kalbų knygos, kurią aš turbūt palikau pas 
motiną. 

- Eini taip, tamsoje? 

- Aš maniau, kad koridoriuje dega šviesa. 

- Tu eini iš savo kambario? 

- Taip. 

- Ką tu šį vakarą veiki? 

- Ruošiu kalbą, kurią turėsiu pasakyti lenkų pasiuntiniams. 
Juk rytoj pasitarimas, ir mes sulygome, kad kiekvienas iš mūsų 
įteiks jūsų didenybei savo kalbą. 

- Ar tau niekas nepadeda? 

Margarita sukaupė visas jėgas. 

- Taip, brolau, ponas de La Molis, - tarė ji. - Jis labai mokytas. 

- Toks mokytas, - įsikišo Alansono kunigaikštis, - kad aš jį 
prašiau, baigus darbą su jumis, ateiti ir patarti man, nes aš 
negaliu jums prilygti savo išsimokslinimu. 

- Jūs jo laukėte? - lyg niekur nieko paklausė Margarita. 

- Taip, - nekantriai atsakė Alansono kunigaikštis. 

- Jeigu taip, tai aš jį jums atsiųsiu, nes mes jau baigėme, - tarė 
Margarita. 

- O knyga? - paklausė Karolis. 

- Aš pasiųsiu jos Žijoną. 

Abu broliai žvilgtelėjo vienas į antrą. 

- Eikite, - tarė Karolis, - o mes toliau tęsime patikrinimą. 

- Patikrinimą? - pakartojo Margarita. - Ko gi jūs ieškote? 

- Raudonojo žmogelio, - atsakė Karolis. - Ar jūs nežinote, kad 
mūsų senajame Luvre vaidenasi raudonasis žmogelis? Mano brolis 
Alansonietis tikina matęs jį, taigi mes jo ir tykome. 

- Sėkmės! - palinkėjo Margarita. 

Nueidama Margarita atsigręžė ir koridoriaus sienoje pžmatė 
keturių vyrų šešėlius, kurie sukišę galvas tarėsi tarpusavy. 

Dar akimirka, ir ji buvo prie savo durų. 

- Atidaryk, Žijona, atidaryk. 

Žijona įleido ją. 

Margarita šoko į savo kambarį, kur jos laukė ramus ir pasiryžęs 
La Molis su špaga rankoje. 

- Bėkite, - tarė ji, - bėkite negaišdamas nė minutės. Jie tyko jus 
nužudyti koridoriuje! 

- Jūs įsakote? - paklausė La Molis. 

- Aš taip noriu. Jeigu norime dar pasimatyti, turite bėgti. 

Margaritai išėjus į koridorių, La Molis tvirtai pririšo kopėtaites 
prie lango; dabar jis išlindo pro langą, bet prieš pastatydamas koją 
ant pirmosios pakopos švelniai pabučiavo karalienės ranką. . 

- Jeigu tos kopėčios tik spąstai ir jeigu aš dėl jūsų mirsiu, 
atsiminkite savo pažadą, Margarita. 

"- Tai ne pažadas, La Moli, tai priesaika. Nebijokite nieko. Sudie. 

Taip padrąsintas La Molis ne nulipo, bet slyste nuslydo 
kopėčiomis žemėn. 

Tuo pat metu pasigirdo beldimas į duris. 

Margarita sekė akimis pavojingą La Molio leidimąsi ir atsigręžė 
tik tada, kai įsitikino, kad jo kojos palietė Žemę. 

- Ponia, ponia! - kartojo Žijona. 

- Kas yra? - paklausė Margarita. 

- Į duris beldžiasi karalius. 

- Atidarykite. 

Žijona paklausė. 

„Nustoję kantrybės laukti koridoriuje, ant slenksčio stovėjo 
keturi princai. 

Karolis įėjo vidun. Margarita šypsodamasi priėjo prie jo. 
Karalius greitai apžvelgė kambarį. 

- Ko jūs ieškote, brolau? - paklausė Margarita. 

- Aš ieškau... ieškau... A, po velnių! Ieškau La Molio. 

- La Molio! | 

- Taip, kur jis yra? 

Margarita paėmė brolį už rankos ir privedė prie lango. 

Tolumoje du raiteliai šuoliavo tolyn nuo Luvro Medinio bokšto 
link; vienas iš jų nusirišo savo šerpę ir nakties tamsoje 
atsisveikindamas pamojavo baltu atlasu: tai buvo La Molis, o su 
juo - Ortonas. | 

Margarita pirštu parodė Karoliui abu vyrus. 

- Ką visa tai reiškia? - paklausė karalius. 

- Tai reiškia, kad Alansono kunigaikštis gali įsikišti savo virvę 
į kišenę, o Anžujietis ir de Gizas savo špagas į makštis, nes de La 
Molis šiąnakt neis koridoriumi. 


XL + ATRIDAI! 


Grįžęs į Paryžių, Henrikas Anžujietis dar neturėjo progos laisvai “ 
pasikalbėti su savo motina, nors jis, kaip visiems žinoma, buvo 
mylimiausias jos sūnus. 

Jam tas pasimatymas nebuvo tik tuščias etiketas ar varginanti 
ceremonija, bet maloni sūniška pareiga, nes tegu jis ir nemylėjo 
motinos, bet buvo iikras esąs švelniai jos mylimas. 

Ar už jo drąsą, ar greičiau už grožį, nes Katerina buvo ne tik 
motina, bet ir moteris, ar pagaliau dėl to, kad, pasak skandalingos 
dvaro kronikos, Henrikas priminė florencijietei tam tikrą laimingą 
slaptos meilės laikotarpį, tačiau Katerina iš tikrųjų labiausiai 
mylėjo šį sūnų. 

Katerina viena žinojo apie Henriko Anžujiečio sugrįžimą į 
Paryžių: Karolis nė nebūtų įltaręs jį atvykus, jei atsitiktinai nebūtų 
pamatęs išeinančio iš Kondė rūmų. Karolis jo laukė tik kitą dieną, 
ir Anžujietis tikėjosi galėsiąs nuslėpti nuo jo du savo veiksmus, dėl 
kurių jis ir atvyko viena diena anksčiau: apsilankymą pas gražiąją 
Mariją de Klev, princesę de Kondė, ir pasitarimą su lenkų 
pasiuntiniais. 


'Atridai - pagal padavimą karaliaus Atrėjo sūnūs, jageje 
išgarsinti Agamemnonas ir Menelajas. 

Štai apie šitą paskutinį veiksmą, kurio tikslas buvo neaiškus 
net pačiam Karoliui, Anžujietis ir norėjo pasitarti su savo motina. 
O skaitytojas, kuris kaip ir Henrikas Navarietis tikriausiai 
klaidingai aiškinasi sau tą Anžujiečio veiksmą, taip pat turės 
naudos iš mūsų pasakojimo. 

Kai seniai laukiamas Anžu kunigaikštis įėjo pas savo motiną, 
paprastai šalta ir santūri Katerina, kuri nuo savo mylimo sūnaus 
išvažiavimo buvo karštai apkabinusi tik Kolinji jo nužudymo 
išvakarėse, išskėtė savo meilės vaikui rankas ir prispaudė jį prie 
krūtinės su tokiu motiniškos meilės įkarščiu, kad reikėjo stebėtis, 
kaip jis kilo išdžiūvusioje jos širdyje. 

Paskui ji pasitraukė nuo sūnaus, apžiūrėjo jį iš tolo ir vėl ėmė 
bučiuoti. 

- Ak, ponia, - tarė Henrikas Anžujietis motinai, - jeigu dangus 
man suteikė laimę pasveikinti savo motiną be liudininkų, tai 
paguoskite mane, nelaimingiausią pasaulyje žmogų. 

- O Dieve! Brangusis vaikeli, - sušuko Katerina, - kas gi jums 
atsitiko? | | 

- Jūs žinote, motina. Aš įsimylėjęs ir esu mylimas, tačiau net 
ir toji meilė man yra nelaimė. 

- Paaiškinkite, ką visa tai reiškia, sūnau, - tarė Katerina. 

- Ak, motin!.. Tie pasiuntiniai... tas išvykimas... 

- Taip, - patvirtino Katerina. - Pasiuntiniai jau atvykę, jums 
netrukus reikės išvažiuoti. 

- Nebūtų ko skubėti, bet mano brolis mane paskubins. Jis 
manęs nekenčia, nes aš jį užtemdau, todėl nori manimi 
nusikratyti. 

Katerina nusišypsojo. 

- Duodamas jums sostą, vargšas nelaimingas vainikuotasis 
valdove! 

- A, nesvarbu, motin, - skųsdamasis kalbėjo Henrikas, - aš 
nenoriu važiuoti. - Aš, Prancivzijos karalaitis, išaugęs įmantrioje ir 
mandagioje aplinkoje, geriausios motinos globoje, gražiausios 
pasaulyje moters mylimas, turiu važiuoti į žemės galą, į sniegynus 
ir merdėti tarp tų puslaukinių žmonių, kurie nuo ryto iki vakaro 
geria ir apie savo karaliaus vertę sprendžia kaip apie statinę: kiek 
joje telpa vyno! Ne, motin, aš nenoriu važiuoti, aš ten mirsiu! 

- Klausyk, Henrikai, - tarė Katerina, spausdama sūnaus 
rankas, - ar tai tikroji priežastis? 

Henrikas nuleido akis, tartum nedrįsdamas net savo motinai 
prisipažinti, kas dėjosi jo širdyje. 

- Ar nėra kitos, ne tokios romantiškos, protingesnės?.. 
Politinės? - kvotė jį Katerina. 

- Motin, aš nekaltas, kad man galvoje įstrigo ir užima joje 
daugiau vietos negu derėtų viena mini.s: bet argi jūs pati man 
nesakėte, kad horoskopas, sustatytas tik Karoliui gimus, 
pranašavo, esą jis mirsiąs jaunas? 

- Taip, - patvirtino Katerina, - bet horoskopas gali ir sumeluoti, 
sūnau. Aš pati dabar manau, kad visi tie horoskopai nelabai 
patikimi. 

- Bet vis dėlto jo horoskopas taip sakė? 

- Horoskopas kalbėjo apie ketvirtį amžiaus, tačiau neaišku, ar 
tai turėjo reikšti jo amžių, ar jo viešpatavimą. 

- Gerai, motin, sutvarkykite taip, kad aš galėčiau pasilikti čia. 
Mano broliui beveik dvidešimt ketveri metai: po metų viskas 
išsispręs. 

Katerina susimąstė. 

- Žinoma, taip būtų geriausia, jei tik būtų įmanoma, - tarė ji. 

- Tik pagalvokite, motin, - sušuko Henrikas, - kaip man būtų 
skaudu, jei paaiškėtų, kad aš Pranctzijos karūną išmainiau į 
lenkišką! Kaip mane ten kankintų mintis, kad aš galėjau karaliauti 
Luvre, elegantiškų ir išsilavinusių dvariškių apsupias, šalia 
geriausios pasaulyje motinos, kuri, papratusi kartu su mano tėvu 
nešti viešpatavimo naštą, savo patarimais sutiktų padėti ir man 
valdyti bei tvarkyti karalystę! Ak, motin! Aš būčiau didis karalius! 

> Na, vaikeli, - tarė Katerina, kuri visada slapčiomis vylėsi 
sulauksianti tokios ateities, - nesikrimskite taip. Ar jūs pats 
nepagalvojote, kokiu būdu galėtumėte pasilikti čia? 

- O taip! Dėl to aš ir atvykau pora dienų anksčiau, negu buvau 
laukiamas, duodamas Karoliui suprasti, kad atvažiavau vien dėl 
ponios „de Kondė; aš pasitikau už miesto svarbiausią iš visų 
pasiuntinių - Lasko, susipažinau su juo ir pirmojo pasimatymo 
metu dariau viską, ką tik galėjau, kad sukelčiau jo neapykantą. 
Tikiuosi, kad savo tikslą pasiekiau. 

- O, brangusis vaike, taip negerai, - tarė Katerina. - Prancūzijos 
interesai turi būti aukščiau už savo smulkius nenorus. 

- Motin, argi Pranctzijos interesai reikalauja, kad mano brolio 
mirties atveju joje viešpatautų Alansono kunigaikštis arba Navaros 
karalius? 

- O! Navaros karalius? Niekada, niekada! - sumurmėjo 
Katerina, ir jos kaktą apgaubė nerimo, susirūpinimo šešėlis, kuris 
pasirodydavo kiekvieną kartą, iškilus tam klausimui: 

- Duodu žodį, - tarė Henrikas, - brolis Alansonietis ne geresnis 
ir jus myli ne labiau už jį. 

- Ką gi sakė Lasko? - vėl paklausė Katerina. 

- Lasko pats suabejojo, kai aš ėmiau jį skubinti prašyti 
karaliaus audiencijos. O, jeigu jis galėtų parašyti į Lenkiją, 
panaikinti tą elekciją! | 

- Kvailystės, sūnau, kvailystės... Ką seimas pašventė, tas 
šventa. 

- O ar negalima būtų tiems lenkams vietoje manęs iškišti mano 
brolelį? 

- Gal ir nėra neįmanoma, tačiau vis dėlto labai sunku, - atsakė 
Kateri- na. 

- Nesvarbu: bandykite, mėginkite, pakalbėkite su karaliumi, 
motule; sakykite, kad dėl visko esanti kalta mano meilė poniai de 
Kondė, sakykite, kad dėl jos aš išėjau iš galvos, netekau proto. Jis 
kaip tik ir matė mane išeinantį iš princo rūmų su Gizu, kuris šiuo 
atveju tikrai draugiškai man paslaugus. 

- Taip, jis nori sudaryti Lygą. Jūs to nepastebite, bet aš puikiai 
matau. 

- Visai teisingai, motin, bet ko! kas aš juo naudojuos. Argi mes 
nepatenkinti, kai žmogus, siekdamas savo tikslų. pasitarnauja 
mums? 

- O ką pasakė jus sutikęs karalius? 

- Atrodo, jis patikėjo mano žodžiais, kad aš tik meilės 
šaukiamas grįžau į Paryžių. ) 

- O ar jis neklausinėjo, ką jūs veikėte kitą nakties pusę? 

- Taip, motule, užiat aš nuėjau pas Nantujė vakarienės ir 
pakėliau ten triukšmą, kad žmonės imtų kalbėti apie mane ir 
karalius neabejotų mane ten buvus. 

- Tai jis nežino, kad jūs matėtės su Lasko? 

- Nieko nežino. 

- Tuo geriau. Aš pabandysiu su juo pasikalbėti apie jus, 
brangusis sūneli; bet juk žinote, koks jis kietas ir kaip 
nepasiduoda kokiai nors pašalinei įta-kai. 

- Ak, motule, motule! Kokia būtų laimė, jeigu aš galėčiau 
palikti! Jei būtų įmanoma, aš jus mylėčiau dar labiau negu dabar! 

- Jei pasiliktumėt, vėl būtumėt išsiųstas į karą! 

- Nesvarbu, kad tik nereikėtų palikti Prancūzijos. 

- Jūs galite kare žūti. 

- Mirtis mūšio lauke - niekai... Tačiau mirtis iš skausmo ir 
ilgesio!.. Bet Karolis neleis man pasilikti: jis manęs nekenčia. 

- Jis jums pavydi, mano gražusis nugalėtojau, tai visiems 
žinoma. Kodėl jūs toks narsus ir laimingas? Kodėl jūs, būdamas 
vos dvidešimties metų, laimite kautynes kaip Aleksandras ir 
Cezaris? Bet kol kas niekam neišsiduokie, dėkitės susitaikęs su 
savo likimu, gerinkitės karaliui. Dar šiandien įvyks šeimyninis 
pasitarimas, kur bus perskaitytos ir aptartos ceremonijų kalbos; 
vaidinkite Lenkijos karalių, o visa kita palikite man. Tiesa, o jūsų 
vakarykštis Žygis? | 

- Neišdegė, motin; mergišius buvo įspėtas ir išspruko pro langą. 

- Vis dėlio, - tarė Katerina, - vieną gražią dieną aš sužinosiu, 
koks piktasis genijus taip suardo visus / nano sumanymus... Kol 
kas aš jį tik įtariu ir... vargas jam! | | 

- Kaipgi bus su manim, motin?.. - priminė Anžujietis. 

- Pasikliaukite manim. 

Ir ji švelniai pabučiavo Henriko akis, lydėdama jį iš kabineto. 
Netrukus pas ją suėjo jos pačios dvaro didikės. 

Karolis buvo gerai nusiteikęs: Margaritos savavališkumas ir 
drąsa jį labiau pralinksmino negu suerzino; jis nebuvo ypatingai 
supykęs ant La Molio, o kad laukė jo koridoriuje su tam tikru 
užsidegimu, tai tik dėl to, kad tai buvo savotiška medžioklė - grobio 
tykojimas. 

Alansonietis, priešingai, buvo labai susirūpinęs. Nepalanku- 
mas, kurį jis visą laiką jautė La Moliui, virto neapykanta nuo tos 
valandėlės, kai sužinojo, kad La Molis - sesers mylimasis. 

Margaritai reikėjo vienu metu ir įtemptai galvoti, ir būti akylai, 
viską atminti ir būti pasiruošusiai. 

Lenkų pasiuntiniai buvo atsiuntę savo kalbų tekstus būsimam 
priėmimui. 

Margarita, kuriai niekas nieko nepriminė apie išvakarėse 
įvykusią sceną, lyg jos ir nebuvo, perskaitė tas kalbas, ir 
kiekvienas karališkosios šeimos narys, išskyrus Karolį, pranešė, 
ką jis į jas atsakys. Margaritai Karolis leido atsakyti taip, kaip ji 
pati panorės, ir griežtai perkratė Alansoniečio pasirinktus išsi- 
reiškimus. Henriko Anžujiečio kalba jis buvo itin nepatenkintas, 
visą ją išbraukė ir ištaisė. 

Nors tas posėdis ir neprivedė prie atviro sprogimo, bet vis dėlto 
labai suerzino kai kuriuos jo dalyvius. 

Henrikas Anžujietis tuojau išėjo, nes jam reikėjo beveik visą 
kalbą iš naujo parašyti. Margarita, neturėjusi apie Navaros karalių 
Jokios žinios, išskyrus tą, kuri pasiekė pro išmuštą langą, grįžo į 
savo kambarius, tikėdamasi jį ten ateisiant. 

Alansonietis, perskaitęs savo brolio Anžujiečio akyse lyg ir kokį 
svyravimą, o paskui sugavęs reikšmingą jo ir motinos 
susižvalgymą, nuskubėjo į savo kambarius, norėdamas apgalvoti 
tai, ką jis laikė naujai užsimezgančia intriga. Pagaliau ir Karolis 
buvo beišeinąs į kalvę užbaigti jo paties kalamos ragotinės, bet 
Katerina jį sustabdė. 

Karolis, įtardamas, kad motina priešinsis jo valiai, stabtelėjo ir 
įdėmiai žiūrėdamas į ją paklausė: 

- Na, ko gi dar reikia? 

- Pasikeisti paskutiniu Žodžiu. Mes jį užmiršome, tačiau jis 
gana svarbus. Kurią dieną skirsime iškilmingąjį priėmimą? 

- Ak, tiesa! - sutiko karalius ir atsisėdo. - Pakalbėkime apie tai, 
motin. Na, kurią dieną jūs norėtumėte paskirti? 

- Aš pamaniau, - atsakė Katerina, - kad jūsų didenybės 
tylėjimas, tariamas užmiršimas reiškia kokį nors apgalvotą 
sumanymą. | 

- Ne, - tarė Karolis, - kodėl jūs taip pagalvojote?, 

- Man rodos, nereikėtų, sūnau, parodyti lenkams, kad mes taip 
skubiai siekiame jų vainiko, - pridėjo Katerina. 

- Priešingai, motute, tai jie skubinosi, varydami kiek įkerta 
arklius iš Varšuvos iki čia... Pagarba už pagarbą, mandagumas už 
mandagumą. 

- Iš vienos pusės galbūt jūsų didenybė teisus, bet iš kitos pusės 
gal ir aš neklystu. Vadinasi, jūsų nuomone, iškilmingas priėmimas 
turi būti paskubintas? 

- Aišku, motin; o gal jūs kartais manote kitaip? 

- Jūs žinote, kad visos mano mintys siekia vieno: prisidėti prie 
jūsų garbės padidinimo. Taigi aš bijau, kad taip skubėdamas jūs 
nebūtumėt įtartas norįs kuo greičiausiai išnaudoti pasitaikiusią 
progą ir nusikratyti tų išlaidų. kurių iš karališkosios šeimos 
reikalauja jūsų brolio išlaikymas, nors, be jokios abejonės, brolis 
atlygina mums savo atsidavimu ir karo šlove. 

- Išvažiuojant broliui iš Prancūzijos, - tarė Karolis, - aš 
paskirsiu jam tokią didelę dalį, kad niekas neišdrįs net pagalvoti 
to, ko jūs bijote. 

- Tada aš pasiduodu, - tarė Katerina, * nes jūs turite atsakymą 
į visus mano užmetimus... Bet, priimdamas atstovus tokios 
karingos tautos, kuri apie valstybės galią sprendžia pagal išorinius 
požymius, jūs turite suruošti didelį karinį paradą, o aš manau, kad 
II de Franse dabar nedaug kariuomenės. 

= Atsiprašau, motule, aš numačiau pasiuntinių atvykimą ir 

pasiruošiau jam. Aš atšaukiau du batalionus iš Normandijos ir 
vieną iš Gijenos, vakar iš Bretanės atvyko mano šaulių dalinys; 
lengvoji kavalerija, stovinti Turenėje, bus Paryžiuje dar šiandien. 
Visi mano, kad šiuo metu aš teturiu tik kokius keturis pulkus, tuo 
tarpu aš galiu išrikiuoti dvidešimt tūkstančių vyrų. 

- A! - nustebo Katerina. - Tada mums trūksta tik vieno, bet tai, 
žinoma, greit gausite. 

- Ko? 

- Pinigų. Nemanau, kad per daug jų turėtumėt. 

- Priešingai, ponia, priešingai, - atšovė Karolis IX. - Aš iuriu 
milijoną keturis šimtus tūkstančių ekiu Bastilijoje; mano 
asmeniškos santaupos šiomis dienomis pasiekė aštuonis šimtus 
tūkstančių ekiu, - aš juos laikau čia, Luvro požemiuose, o jeigu dar 
stigtų, tai trys šimtai tūkstančių yra pas Nantujė: jais galiu pasi- 
naudoti, kada tik panorėsiu. 

Katerina sudrebėjo: iki šiol ji Karolį laikė nesivaldančiu, greit 
įsikarščiuojančiu žmogumi, bet 1iekad nemanė, kad jis toks toli 
numaiantis. 

- Matau, kad jūsų didenybė viską apgalvojote, - ištarė ji. - 
Puiku! Jei tik sukirpėjai, siuvinėtojos ir auksakaliai pasiskubins, 
tai jūsų didenybė už kokių šešių savaičių jau galėsite priimti 
pasiuntinius. 

- Už šešių savaičių! - sušuko Karolis. - Motin, sukirpėjai, 
siuvinėtojos ir auksakaliai dirba nuo pat tos dienos, kai. aš 
sužinojau apie brolio išrinkimą. Jeigu aplinkybės verstų, viskas 
galėtų būti baigta šiandien, o už trijų ar keturių dienų - be jokios 
abejonės. 

- O, jūs skubate labiau negu aš tikėjausi, sūnau, - sumurmėjo 
Katerina. 

- Aš jums sakiau: pagarba už pagarbą. 

- Gerai. Vadinasi, toji pagarba, rodoma Prancūzijos 
karaliaujančiai šeimai, jus labai glosto, argi ne? 

- Žinoma. 

- Ir Prancūzijos karalaitį matyti Lenkijos soste - jūsų 
karščiausias troškimas? 

- Visai teisingai. 

- Vadinasi, jums svarbu pats faktas, o ne žmogus? Kas ten 
beviešpatautų, jums... 

- Ne ne, motin! Po šimts velnių! Pasiliksime prie to, kas siai 
Lenkai vykusiai pasirinko. Jie vikrūs ir stiprūs vyrai! Smarki, 
karinga tauta pasirinko savo valdovu karvedį - tai visai logiška, po 


340 


velnių! Anžujietis kaip tik jiems: Žarnako ir Monkonturo didvyris 
jiems tinka kuo geriausiai... Ką gi kitą jiems nusiųsti? Alansonietį? 
Bailį? Gerą nuomonę jie susidarytų apie Valua giminę!.. 
Alansonietis! Jis pabėgtų, išgirdęs pirmą kulką pro ausis švilpiant, 
o Henrikas Anžujietis - kariautojas! Pėsčias ar raitas, visada 
priešaky, visada su špaga rankoje!.. Drąsuolis! Duria, kerta, muša, 
žudo! O! Mano brolis Anžujietis tikras vyras, narsuolis, jis juos 
privers kautis visus metus kasdien, nuo ryto iki vakaro. Tiesa, jis 
geria nedaug. bet valdys juos savo šaliu krauju. Brangusis 
Henrikas ten jausis savo vietoje. Pirmyn! Pirmyn! Į kovą! Bravo, 
trimitai ir būgnai! Tegyvuoja karalius! Tegyvuoja nugalėtojas! 
Tegyvuoja karvedys! Jį tris kartus per metus skelbs imperatoriumi! 
Tai bus labai naudinga Prancizijos valdančiai dinastijai ir Valua 
giminės šlovei... Galbūt jį užmuš, bet, velniai tegriebie, kokia tai 
bus puiki mirtis! 

Katerina kriptelėjo, ir jos akys sužaibavo. 

- Verčiau sakykite, kad jūs norite atsikratyti Henriko 
Anžujiečio, kad jūs nemylite savo brolio! - sušuko ji. 

- Cha, cha, cha! - nusikvatojo nervingai Karolis. - Negi jūs 
būtumėt įspėjusi, kad aš jį noriu atitolinti? Negi būtumėt ispėjusi, 
kad aš jo nemyliu? O jeigu taip ir būtų? Mylėti savo brolį? O už ką 
gi aš jį mylėčiau? Cha, cha, cha! Jūs juokaujate, ar ką?.. - Kuo 
toliau jis kalbėjo, tuo labiau išbalę jo skruostai kaito karštligišku 
nuoraudžiu. - O arjis myli mane? Ar jūs mylite mane? Ar kas nors, 
išskyrus mano šunis, Mariją Tušė ir žindyvę, mane kada nors yra 
mylėjęs? Ne ne, aš nemyliu savo brolio, aš myliu tik save, 
įsidėmėkite! Ir nedraudžiu savo broliui elgtis taip pat. 

- Pone, kadangi jūs atvėrėte man savo širdį, tai ir aš turiu jums 
atverti savąją, - atsakė taip pat įsikarščiavusi Katerina. - Jūs 
elgiatės kaip silpnabūdis, neprotingas monarchas; jūs išsiunčiate 
savo antrąjį brolį, teisėtą sosto įpėdinį, žmogų, visais atžvilgiais 
vertą būti jūsų paveldėtoju, jeigu jums įvyktų nelaimė ir 
Prancūzijos karūna liktų laisva. Jūs pats sakėte, kad Alansonietis 
per jaunas, negabus, silpnavalis, dar blogiau - bailus!.. O už jo 
stovi Bearnietis, suprantate?.. . 

- A! Giltinė terauna visus šėtonus! - sušuko Karolis. - Ko man 
rūpintis, kas bus, kai manęs nebus? Jūs sakote, kad už mano 
brolio stovi Bearnietis? Po velnių! Tuo geriau!.. Aš sakiau nieko 
nemylįs... bet tai neteisybė, nes myliu Anrio; taip, aš jį myliu, tą 
gerąjį Anrio: jis žiūri tiesiai, jo rankos šiltos, o aplink save aš matau 
tik klastingus žvilgsnius ir šaltus kaip ledas delnus. Galėčiau 

prisiekti, kad jis niekada manęs neišduos. Be to, aš privalau jam 
kuo nors atsilyginti: to vargšo motiną nunuodijo mano šeimos 
narys, bent aš girdėjau taip kalbant. Bet svarbiausia aš jaučiuosi 
visai sveikas. Tačiau jeigu susirgčiau, pasišaukčiau jį, nenorėčiau, 
kad jis nuo manęs pasitrauktų, valgyčiau tik tai, ką jis paduotų, 
o mirdamas Pranctzijos ir Navaros karaliumi paskelbčiau jį... Ir - 
prisiekiu popiežiaus pilvu! - man mirus, jis nesijuoktų kaip mano 
broliai, bet verktų ar bent dėtųsi verkiąs. | 

Prie Katerinos kojų trenkęs perkūnas būtų mažiau ją išgąsdinęs 
negu tie žodžiai. Ji sėdėjo nustėrusi, paklaikusiomis akimis 
žiūrėdama į sūnų; pagaliau po kelių sekundžių sušuko: 

- Henrikas Navarietis! Henrikas Navarietis - Prancūzijos 
karalius, o mano vaikai nustumti į šalį! Ak, šventoji madona! 
Pažiūrėsime! Tai jūs dėl to norite išsiųsti mano sūnų? 

- Jūsų sūnų... o kas gi aš? Vilkės sūnus kaip Romulas! - suriko 
Karolis, drebėdamas iš pykčio, o jo akys žėrėjo tartum 
liepsnodamos. - Jūsų sūnus! Teisingai, Pranctūzijos karalius jums 
ne sūnus, Prancūzijos karalius neturi brolių, neturi motinos, 
Pranctzijos karalius turi tuk valdinius. Prancūzijos karaliui 
nereikia jausmų, jam reikia tik valios. Jis išsivers be meilės, bet 
Jis reikalauja paklusnumo. 

- Pone, jūs neteisingai išaiškinote mano žodžius. Aš pavadinau 
savo sūnumi tą, su kuriuo turėsiu išsiskirti. Šią valandėlę aš jį 
labiausiai myliu, nes bijau jo netekti. Argi tai nusikaltimas, jeigu 
motina trokšta, kad vaikas jos nepaliktų? 

- O aš jums sakau, kad jis jus paliks, sakau, kad jis paliks 
Pranciziją ir už poros dienų išvyks į Lenkiją, o jeigu jūs pasakysite 
dar nors žodį, tai jis išvyks rytoj; jeigu nenulenksite sprando ir 
nesiliausite grasyti savo akimis, tai aš jį šį vakarą pasmaugsiu, 
kaip jūs vakar norėjote, kad būtų pasmaugtas jūsų dukters 
meilužis. Tik jis iš mano rankų neišsisuks, kaip vakar išsisuko La 
Molis. 

Pirmą kartą išgirdusi tokį grasinimą, Katerina nuleido galvą, 
bet greit vėl pakėlė ją ir ištarė: 

- O vargšas vaike! Brolis nori tave nužudyti. Bet būk ramus, 
motina apgins tave. 

- A! Iš manęs tyčiojamasi! - sušuko Karolis. - Gerai, prisiekiu 
Kristaus krauju! Jis mirs ne šį vakarą, ne po valandos, bet tuoj 
pat. Ginklą! Durklą! Peilį!.. Ak! 

Karolis apsidairė, veltui ieškodamas reikalingo ginklo, ir staiga 
prie motinos diržo pastebėjo nedidelį durklą; jis šoko prie 

Katerinos, ištraukė durklelį iš odinės, sidabru inkrustuotos 
makšties ir puolė iš kambario, norėdamas nudurti Henriką 
Anžujietį, kur tik jį besurastų. Tačiau prieškambaryje Karolis 
staiga nusilpo nuo nežmoniško susijaudinimo; jis ištiesė ranką, 
išmetė aštrų ginklą, kuris įsmigo į grindis, gailiai suriko, susmuko 
ir griuvo žemėn. 

Tą pačią akimirką iš jo lūpų ir nosies gausiai pasipylė kraujas. 

- Jėzau! - ištarė jis. - Mane žudo... Prie manęs! Eikite čia! 

Katerina išsekė paskui jį ir pamatė, kaip jis parkrito; valandėlę 
ji nesijaudindama žiūrėjo į jį, paskui atsipeikėjo ir ne motiniškos 
meilės, bet aplinkybių verčiama atidarė duris ir ėmė šaukti: 

- Karaliui bloga! Padėkite! Pagelbėkite! 

Ljosšauksmą subėgo minia tarnų, karininkų ir dvariškių. Bet 
pirmiausia puolė prie jo viena moteris, kuri nustūmė šalin žiūrovus 
ir pakėlė išblyškusio kaip lavonas Karolio galvą. 

- Žindyve, mane nori nužudyti, - sumurmėjo apsiliejęs prakaitu 
ir krauju karalius. 

- Tave aori nužudyti! Mano Karoli! - sušuko geroji moteriškė, 
apmesdara visus tokiu žvilgsniu, nuo kurio pasitraukė atatupsti 
ne tik dvariškiai, bet ir pati Katerina. - Kas gi tave nori nužudyti? 

Karolis tyliai atsiduso ir nustojo sąmonės. 

- Ak! - ištarė gydytojas Ambruazas Parė, kuris tuojau buvo 
iškviestas. - Ak, karalius sunkiai serga! 

“Dabar nori nenori jam teks atidėti iškilmingąjį pasiuntinių 
priėmimą", - pagalvojo nepermaldaujamoji Katerina. 

Ji paliko karalių ir nuėjo pas antrąjį sūnų, kuris koplyčioje 
nerimaudamas laukė, kuo baigsis šis jam taip reikšmingas 
pasikalbėjimas. 


XLI + HOROSKOPAS 


Papasakojusi Anžujiečiui viską, kas buvo įvykę, Katerina išėjo 
iš koplyčios ir rado savo kambaryje Renė. 

Tai buvo pirmas karalienės ir astrologo pasimatymas nuo 
Katerinos apsilankymo Sen Mišelio tilto krautuvėlėje; iš vakaro 
karalienė jam buvo parašiusi laiškelį, ir dabar Renė pais atėjo jai 
pranešti. 

- Na kaip? Matėte jį? - paklausė karalienė astrologą. 

- Taip. 

- Kaip jis jaučiasi? 

- Atrodo, lyg ir geriau. 

- Ar jis gali kalbėti? 

- Ne, špaga jam pradtūrė gerklas. 

- Aš gi jums sakiau - tegu tada parašo. 

- Aš bandžiau, jis pats irgi stengėsi iš visų jėgų, bet spėjo 
nubrėžti tik dvi beveik neįskaitomas raides ir apalpo. Mat jam 
perpjauta kaklo vena, jis nustojo labai daug kraujo ir nuo to labai 
nusilpo. 

- Ar matėte tas raides? 

- Štai jos. 

Renė ištraukė iš kišenės popierių ir padavė Katerinai, kuri 
skubiai jį at-lenkė. 

- Mir O, - tarė ji... Nejaugi iš tikrųjų tai buvo La Molis, ir 
Margarita suvaidino visą tą komediją tik norėdama nukreipti nuo 
jo įtarimą? 4 

- Ponia. - tarė Renė, - jeigu aš išdrįsčiau pareikšti savo 
nuomonę tuo klausimu, kuriuo net jūsų didenybė abejojate, tai 
pasakyčiau štai ką: de La Molis er daug įsimylėjęs, kad rimtai 
domėtųsi politika. 

- Jūs taip manote? 

- Taip; svarbiausia, jis per daug įsimylėjęs karalienę, kad būtų 
atsidavęs Navaros karaliui, nes tikroji meilė visuomet pavydi. 

- Jūs manote, kad jis ją taip įsimylėjęs? 

- Aš esu tikras. 

- Ar jis kreipėsi į jus pagalbos? 

- Taip. 

- Ir prašė kokio nors gėrimo, meiliažolių? 

- Ne, viskas apsiribojo vaško statulėle. 

- Perdurta širdimi? 

- Taip. 

= Ar toji statulėlė tebėra? 

- Taip. 

- Jūs turite ją? 

- Turiu. 

- Būtų labai įdomu, jeigu tos kabalistinės priemonės iš tikrųjų 
turėtų joms priskiriamos galios, - pastebėjo Katerina. 

- Jūsų didenybė galite geriau už mane apie tai spręsti. 

- Ar Navaros karalienė myli La Molį? 

- Taip myli, kad visai nebegalvoja apie save. Vakar ji išgelbėjo 
savo mylimąjį nuo mirties, statydama į pavojų savo garbę ir 
gyvybę. Jūs pati matote, ponia, ir vis dar abejojate. 

- Kuo? 

- Mokslu. 

.- Todėl, kad mokslas mane apgavo, - tarė Katerina, įdėmiai 
žiūrėdama į Renė, kuris nuostabiai ramiai atrėmė jos žvilgsnį. 

- Kada? 

- O, jūs Žinote, ką aš noriu pasakyti; žinoma, gal ir ne mokslas, 
o mokslininkas. 

- Aš nežinau, apie ką jūs kalbate, ponia, - atsakė florencijietis. 

- Renė, ar jūsų kvepalai neišsivadėjo? 

- Ne, ponia, jeigu jie gaunami iš mano rankų, bet galimas 
dalykas. kad perėję per svetimas rankas... 

Katerina nusišypsojo ir palingavo galvą. 

- Jūsų tepalas veikia stebuklingai, Renė, - tarė ji, - ponios de 
Sov lūpos niekada dar nebuvo tokios švelnios, tokios raudonos! 

- Mano tepalas čia niekuo dėtas, ponia, nes baronienė de Sov, 
naudodamasi visų gražuolių teise aikštytis, niekada man 
nebeužsiminė apie jį, o po jūsų didenybės draudimo aš pats 
nesiryžau jai jo siųsti. Visos dėžutės, tos pačios, kurias jūs matėte, 
tebėra mano krautuvėje, išskyrus vieną, kuri man dingo, bet aš 
nežinau nei kas ją paėmė, nei kokiu tikslu. 

- Gerai, Renė, - tarė Katerina, - gal kada vėliau pasikalbėsime 
ir apie tai; kol kas kalbėkime apie ką kita. 

- Aš klausau, ponia. 
 - Ką reikia padaryti, kad būtų galima apytikriai nustatyti, kaip 
ilgai gyvens koks nors žmogus? 

- Pirmiausia reikia žinoti gimimo dieną, to Žmogaus amžių ir 
kokiame Zodiako ženkle jis gimęs. 

- Paskui? 

- Turėti jo kraujo ir plaukų. 

- O jeigu aš jums atnešiu jo kraujo ir plaukų, pasakysiu, 
kokiame ženkle jis gimęs, pasakysiu jo amžių ir gimimo dieną, ar 
Jūs galėsite man pasakyti, kada jis mirs? 

- Taip, kelių dienų tikslumu. 

- Gerai. Aš turiu jo plaukų, gausiu ir kraujo. 

- Tas Žmogus gimęs dieną ar naktį? 

- Vakare, penktą valandą dvidešimt trys minutės. 

- Ateikite pas mane rytoj penktą valandą, nes bandymas turi 
būti atliktas tiksliai tą pačią valandą, kada tas žmogus gimė. 

- Gerai, - tarė Katerina, - mes ateisime. = 

Renė nusilenkė ir išėjo, tarsi nenugirdęs žodžio “mes", nors jis 
reiškė, kad Katerina, priešingai savo papratimui, ateis ne viena. 

Rytojaus dieną auštant Katerina nuėjo pas Karolį. Vidurnaktį 
ji buvo leiravusis apie jį ir sužinojusi, kad prie jo budi Ambruazas 
Parė, kuris žada ligoniui nuleisti kraujo, jeigu nesumažės jo 
nervinis susijaudinimas. 

Dar tebekrūpčiodamas pro miegą, išblyškęs, nes neteko daug 
kraujo, Karolis miegojo padėjęs galvą ant peties savo ištikimajai 
žindyvei, kuri jau tris valandas sėdėjo atsirėmusi į lovą, bijodama 
sudrumsti savo brangaus vaiko poilsį. 

Ant ligonio lūpų tarpais pasirodydavo putos, kurias žindyvė 
šluostė plona siuvinėta batistine skarele. Galvūgalyje gulėjo kita 
kraujo dėmėmis išmarginta nosinė. 

Vieną minutę Katerinai šovė mintis pasiimti tą nosinę, bet 
paskui pagalvojo, kad kraujas, sumišęs su seilėmis, jų 
praskiestas, bus ne toks veiksmingas, ir paklausė žindyvę, ar 
gydytojas nenuleido jam kraujo, .kaip buvo ketinęs padaryti. 
Žindyvė atsakė teigiamai, pridėjusi, kad kraujo nutekėję labai 
daug ir Karolis du kartus buvo apalpęs. 

Karalienė motina, kaip ir visos to meto karališkųjų šeimų 
moterys, šiek tiek nusimanė apie gydymą ir paprašė parodyti jai 
kraują; tai buvo lengva padaryti, nes gydytojas buvo įsakęs kraują 
palikti, norėdamas jį ištirti. 

Indelis su krauju buvo kabinete šalia miegamojo. Katerina 
nuėjo į jį, lyg norėdama apž:ūrėti kraują, ir prisėmė raudono 
skysčio į mažą buteliuką, kurį tam tikslui buvo atsinešusi; paskui 
vėl grįžo į miegamąjį, slėpdama kišenėse pirštus, nes jų galai galėjo 
išduoti tik ką jos įvykdytą karališkojo kraujo išniekinimą. 

Tą pačią akimirką, kai ji pasirodė kabineto tarpduryje, Karolis 
atsimerkė ir, pamatęs motiną, nustėro. Jis prisiminė lyg po kokio 
sapno visas savo pagiežingas mintis ir kreipėsi į ją: 

- A, tai jūs, ponia? Gerai. Praneškite savo mylimajam sūneliui, 
savo Henrikui Anžujiečiui, kad priėmimas rytoj. 

- Brangusis Karoli, - atsakė jam Katerina, - priėmimas bus 
tada, kada tik jūs panorėsite. Nusiraminkite ir miegokite. 

Tartum paklausęs jos patarimo, Karolis iš tikrųjų užsimerkė, 
o Katerina, ištarusi tuos žodžius, kurie paprastai sakomi ligoniams 
arba vaikams, išėjo iš jo miegamojo. Bet kai tik Karolis išgirdo 
uždarant duris, jis atsisėdo ir staiga sušuko dusliu balsu, nes 
kankinąs ligos priepuolis dar nebuvo praėjęs. 

- Kanclerį! Antspaudus! Dvariškius!.. Tegu tuojau visi sueina 
čia. 

Žindyvė privertė jį vėl atsigulti, švelniai priglausdama karaliaus 

galvą prie savo peties, ir pamėgino vėl užmigdyti, linguodama taip, 
kaip kadaise vaikystėje. 

- Ne ne, žindyve, aš nebemiegosiu. Pašauk mano dvariškius, aš 
noriu šį rytą dirbti. 

Kai. Karolis imdavo taip kalbėti, reikėdavo klausyti, todėl ir. 
žindyvė, nežiūrint karališkojo augintinio jai suteiktų privilegijų, 
nedrįso prieštarauti. Atėjo visi, kurių reikalavo karalius, ir 
priėmimas buvo paskirtas ne rytdienai, - nes tai buvo neįmanoma, 
- bet už penkių dienų. 


Sutartą valandą, tai yra penkiomis, karalienė motina ir Anžu 
kunigaikštis nuvyko pas Renė,. kuris, kaip jau žinome, buvo 
įspėtas, todėl paslaptingoms apeigoms jau viskas buvo paruošta. 

Aukojimų kambaryje stovėjo gorė su žarijomis, o ant jos gulėjo 
raudonai įkaitinti plieno ašmenys; užlašėjęs ant jų kraujas savo 
susipynusiomis arabeskomis turėjo pavaizduoti to žmogaus ateitį, 
apie kurį buvo teiraujamasi orakulo; ant aukuro gulėjo atversta 
Likimų knyga; praėjusioji naktis buvo labai giedra, todėl Renė 
galėjo ištirti žvaigždžių judėjimą ir padėtį. 

Henrikas Anžujietis atvyko pirmas; jo galvą dengė perukas, 
veidą - kaukė, o stuomenį supo ilgas ir platus apsiaustas, dėvimas 
tik naktimis. Jo motina atėjo vėliau; jeigu ji nebūtų iš anksto 
žinojusi, kad čia jos sūnus, tai pati būtų jo nepažinusi. Katerina 
nusiėmė kaukę, o Anžu kunigaikštis paliko su savąja. 

- Ar naktį atlikai stebėjimus? - paklausė Katerina. 

- Taip, ponia, - tarė Renė, - ir iš Žvaigždžių jau sužinojau praeitį. 
Tas, apie kurį jūs teiraujatės, yra karštos širdies ir nepalyginamo 
išdidumo žmogus, kaip ir visi, gimę vėžio ženkle. Jis galingas, 
išgyvenęs apie ketvirtį amžiaus; iki šiol dangus jį apdovanojo garbe 
ir turtais. Ar taip, ponia? 

- Galbūt, - tarė Katerina. 

- Ar jūs turite plaukus ir kraują? 

- Štai jie. 

Ir Katerina padavė nekromantui šviesių plaukų garbaną ir 
mažytį buteliuką kraujo. 

Renė pasiėmė buteliuką, pateliuskavo, kad fibrinas 
susimaišytų su seroziniu skysčiu, ir nulašino ant raudonai 
įkaitusių ašmenų didelį kraujo lašą, kuris tuoj užvirė ir išsiliejo 
fantastiniu piešiniu. 

- O, ponia! - sušuko Renė. - Aš matau, kaip jis raitosi 
baisiausiuose skausmuose. Ar girdite, kaip jis dejuoja, kaip 

šaukiasi pagalbos? Matote, aplink jį visur plūsta kraujas! Matote, 
kaip aplink jo mirties patalą ruošiamos didelės kautynės? 
Žiūrėkite, štai durtuvai, štai špagos. 

- Ar ilgai taip bus? - paklausė Katerina, drebėdama iš 
neapsakomo susijaudinimo, sulaikiusi ranka Henriką Anžujietį, 
kuris su godžiu susidomėjimu pasilenkė prie gorės. 

Renė priėjo prie aukuro ir sukalbėjo kabalistinę maldą su tokiu 
įkarščiu ir įsitikinimu, kad ant jo smilkinių iššoko gyslos, o jis pats 
ėmė nervingai drebėti ir tampytis kaip tos senovės pranašės pitijos, 
kurios raitydavosi ne tik ant savo trikojo, bet dažnai ir per visą 
gyvenimą. 

Pagaliau jis atsistojo ir pranešė, kad viskas paruošta; paėmęs 
viena ranka dar artipilnį buteliuką, o kita - plaukų garbaną, jis 
liepė Katerinai atversti kur pakliuvo knygą ir pažvelgti į pirmą 
pasitaikiusią knygos eilutę; paskui jis išpylė ant plieninių ašmenų 
visą kraują ir įmetė į gorę visus plaukus, ištardamas kabalistinę 
formulę iš hebraiškų žodžių, kurių reikšmės nė jis pats nesuprato. 

Anžu kunigaikštis ir Katerina tuojau pamatė, kaip ant ašmenų 
išryškėjo baltas, lyg kokio lavono veidas, suvyniotas į įkapių 
drobulę. Kitas lyg ir moters veidas lenkėsi ties pirmuoju. Tuo pačiu 
metu staiga skaisčiai lyg raudonas liežuvis iššoko aukštyn 
degančių plaukų liepsna ir tuojau užgeso. 

- Vieneri metai! - sušuko Renė. - Tik vieneri metai, ir tas 
žmogus mirs, o prie jo verks tik viena moteris. Bet ne, ten, pačiame 
peilio gale, yra ir kita moteris, rodos, su kūdikiu ant rankų. 

Katerina pažvelgė į savo sūnų, ir, atrodo, norėjo jį paklausti, 
kokios tai gali būti moterys. 

Vos Renė ištarė tuos žodžius, plieno ašmenys pasidarė balti, ir 
viskas palaipsniui išnyko. 

Tada Katerina nesirinkdama atvertė knygą ir nesavu balsu, 
kurio jokiu būdu negalėjo pakeisti, perskaitė tokį dvieilį: 


Taip žuvo tas, kurio visi bijojo, 
Per daug anksti, nes atsargumo jis nebojo. 


Aplink gorę kurį laiką buvo visai tylu. 

- O kokie šį mėnesį to kito, tau žinomo asmens ženklai? - 
paklausė Katerina. 

- Labai palankūs, ponia, kaip visada. Nebent likimą pakeistų 
vienos dievybės susidūrimas su kita, o šiaip to Žmogaus 
neabejotinai laukia šviesi ateitis. Tačiau... 

- Tačiau kas? 

- Viena iš žvaigždžių, įeinančių į jo žvaigždyną, visą mano 
stebėjimo laiką buvo pridengta tamsiu debesiu. 

- A! - sušuko Katerina. - Tamsiu debesiu... Vadinasi, dar gali 
būti šiokia tokia viltis? | 

- Apie ką jūs kalbate, ponia? - paklausė Anžu kunigaikštis. 

Katerina nusivedė sūnų toliau nuo gorės šviesos ir kažką jam 
tyliai pakuždėjo. 

Tuo metu Renė atsiklaupė ir, ugnies šviesoje išpylęs sau ant 
delno paskutinį kraujo lašelį iš buteliuko, kalbėjo: 

- Keistas prieštaravimas. Tačiau jis liudija, kokie nepatikimi yra 
daviniai paprasto mokslo, kuriuo užsiima eiliniai Žmonės! 
Kiekvienam kitam, tik ne man, - gydytojui, mokslininkui, pačiam 
Ambruazui Parė - tas kraujas atrodo grynas, sveikas, pilnas stiprių 
gyvybinių sulčių, žadąs ilgą amžių tam kūnui, iš kurio yra 
ištekėjęs, o vis dėlto visas tas stiprumas greit dings, ir gyvybė 
užges, nepraėjus nė metams! 

Katerina ir Henrikas Anžujietis grįžo ir klausėsi jo žodžių. 

Karalaičio akys žibėjo pro kaukę. 

- Taip yra todėl, - tęsė Renė, - kad paprastų mokslininkų sritis 
yra tik dabartis, o mūsų - praeitis ir ateitis. 

- Tai jūs neatsisakote savo tvirtinimo, kad jis mirs, nė metams 
nepraėjus? - paklausė Katerina. 

- Tai yra taip pat tikra, kaip mes esame čia trys gyvi žmonės, 
kurie vieną dieną savo ruožtu ilsėsimės karste. 

- Bet jūs sakėte, kad kraujas yra grynas ir sveikas, sakėte, kad 
tas kraujas žada ilgą amžių? 

- Taip, jeigu įvykiai eitų natūraliu keliu. Bet argi negalimas 
dalykas, kad koks nors nelaimingas atsitikimas... 

- Ak taip! Jūs girdite, - tarė Katerina Henrikui, - koks nors 
nelaimingas atsitikimas... 
 - Deja! - prabilo kunigaikštis. - Tai dar viena priežastis man čia 
pasilikti. 

- Nėra ko ir galvoti - tai neįmanoma. 

Anžu kunigaikštis atsigręžė į Renė ir tarė jam, pakeisdamas 
balsą: 

- Ačiū, paimk šią piniginę. 

- Eikime, grafe, - tarė Katerina, tyčiomis pavadindama sūnų 
tokiu titulu, kuris turėjo suklaidnti Renė spėliojimus. 

Ir abu išėjo. 

-O, motule, matote, - tarė Henrikas, - nelaimingas atsitikimas!.. 

O jeigu toji nelaimė atsitiks, kai manęs nebus čia! Aš būsiu už 
keturių šimtų mylių nuo jūsų... 

- Keturis šimtus mylių galima nuvažiuoti per savaitę, simau. 

- Taip, bet kas Žino, ar anie leis man grįžti? Kodėl aš negaliu 
palaukti, motin!.. 

- Kas žino? - tarė Katerina. - Gal nelaimingas atsitikimas, apie 
kurį kalbėjo Renė, yra kaip tik tas, kuris vakar paguldė karalių į 
skausmų patalą? Klausykite, vaikeli, grįžkite vienas, o aš įeisiu pro 
mažuosius augustiniečių vienuolyno vartelius, tame vienuolyne 
manęs laukia palyda. Eikite, Henrikai, eikite ir, jeigu pamatysite 
brolį, pasisaugokite, neerzinkite jo. 


XLII + PRISIPAŽINIMAS 


Anžu kunigaikštis, grįžęs į Luvrą, pirmiausia sužinojo, kad 
iškilmingas Lenkijos pasiuntinių atvykimas paskirtas už keturių 
dienų. Siuvėjai ir auksakaliai princo laukė su puikiais drabužiais, 
kuriuos karalius buvo jam užsakęs. 

Tuo metu, kai jis juos matavosi su pykčio ašaromis akyse, 
Henrikas Navarietis džiaugėsi puikių smaragdų vėriniu, špaga su 
auksine rankena ir brangiu žiedu, kuriuos tą patį rytą jam 
atsiuntė Karolis. 

Alansonietis buvo tik ką gavęs laišką, todėl užsidarė 
kambaryje, kad nekliudomas galėtų jį perskaityti. 

Kokonasas b'ekvieną sutiktą Luvre klausinėjo apie savo 
draugą. 

Iš tikrųjų Kokonasas dėl suprantamų priežasčių nelabai 
stebėjosi, kad La Molis negrįžo visą naktį, bet rytą ėmė šiek tiek 
nerimauti ir todėl ryžosi paieškoti savo draugo: pirmiausia jis 
pasiteiravo “Keliarodės Žvaigždės“ užeigoje, iš ten nuėjo į Kloš 
Persė gatvę, iš Kloš Persė gatvės į Tizono skersgatvį, iš Tizono 
skersgatvio į Sen Mišelio tiltą ir pagaliau iš Sen Mišelio tilto atgal 
į Luvrą. 

Klausimai, su kuriais jis kreipėsi į sutiktuosius, buvo kartais 
tokie originalūs arba tokie reiklūs, - žinodami ekscentrišką 
Kokonaso būdą, lengvai galime tai įsivaizduoti, - kad tarp jo ir trijų 
dvaro bajorų užsimezgė aiškinimasis, kuris pasibaigė pagal to 
laiko madą dvikova. Visus tuos susitikimus Kokonasas atliko 
sąžiningai ir stropiai, kaip jis visuomet atlikdavo tokius reikalus; 
pirmąjį bajorą jis nukovė, o du kitus sužeidė sakydamas: 

- Vargšas La Molis, jis taip gerai mokėjo lotynų kalbą! 

Todėl paskutinysis, baronas de Buasė, griūdamas ištarė jam: 

- Ak, dėl Dievo meilės, Kokonasai, sugalvok ką nors kita, bent 
pasakyk, kad jis mokėjęs graikų kalbą! 

Pagaliau pasklido gandai apie nuotykį koridoriuje, ir 
Kokonasas baisiai nusiminė, pagalvojęs, kad visi tie karaliai ir 
princai nužudė jo draugą ir įmetė į kokią rūmų požemio skylę. 

Sužinojęs, kad ir Alansonietis dalyvavo tame užpuolime, Koko- 
nasas, nepaisydamas karališkojo kraujo princui privalomos pagar- 
bos, nuėjo pas jį kaip pas paprastą bajorą ir pareikalavo 
pasiaiškinti. 

Iš pradžių Alansonietis norėjo išmesti už durų stačioką, 
išdrįsusį reikalauti jo veiksmų ataskaitos, bet Kokonasas kalbėjo 
tokiu griežtu tonu, jo akys taip degė, be to, garsas apie tris 
dvikovas, įvykusias per vieną dieną, taip iškėlė pjemontietį, kad 
kunigaikštis apsigalvojo ir, nepasiduodamas pirmam su- 
sierzinimui, meiliai šypsodamas, atsakė savo bajorui: 

- Brangusis Kokonasai, tiesa, kad ir karalius, įpykęs už paleistą 
į jo petį sidabrinį ąsotį, ir Anžu kunigaikštis, apipiltas apelsinų 
kompotu, ir kunigaikštis de Gizas, gavęs gerą antausį šerno kum- 
piu, buvo susitarę nužudyti de La Molį, bet jūsų draugo draugas 
nukreipė jų smūgį. Taigi sumanymas nepavyko, duodu jums 
princo žodį. 

- A! - kaip kalvio dumplės atsiduso nusiraminęs Kokonasas. - 
Velniava, monsinjore! Tai puiku! Aš labai norėčiau susipažinti su 
tuo geradariu ir pareikšti jam padėką. 

Alansonietis nieko neatsakė, bet nusišypsojo dar maloniau 
negu pirma, duodamas Kokonasui suprasti, kad tas geradarys 
buvo ne kas kitas kaip jis pats. 

- Monsinjore, - vėl prabilo Kokonasas, - kadangi jūs buvote toks 
geras ir papasakojote man istorijos pradžią, tai apvainikuokite 
savo gerą darbą, papasakodamas ir pabaigą. Jūs sakote, kad jį 
norėjo nužudyti, bet nenužudė; ką gi su juo padarė? Aš esu drąsus 
žmogus, pasakykite, aš pajėgsiu pakelti blogą žinią. Turbūt įmetė 
į kokį akmeninį urvą, ar ne? Tuo geriau, dabar jis bus atsargesnis. 
Jis niekad neklauso mano patarimų. Be to, mes jį iš ten 
ištrauksime! Yra žmonių, kurių ir akmeninės sienos nesulaiko. 

Alansonietis palingavo galvą ir tarė: 

- Blogiausia, narsusis mano Kokonasai, kad po to įvykio tavo 
draugas dingo lyg į vandenį, ir niekas nežino, kur jis. 

- Velniava! - sušuko vėl blykšdamas pjemontietis.- Tegu jis 

būna nors pragare, vis tiek aš sužinosiu, kur jis. 

- Klausyk, - tarė Alansonietis, kuris taip pat norėjo, bet visai dėl 
kitos priežasties, sužinoti, kur yra La Molis, - aš tau duosiu 
draugišką patarimą. 

- Duokite, monsinjore, duokite. 

- Nueik pas karalienę Margaritą, ji turi žinoti, kur dingo tas, 
kurį tu apverki. 

- Aš turiu jūsų aukštybei prisipažinti, - tarė Kokonasas, - kad 
man irgi buvo kilusi mintis kreiptis į ją, tik neišdrįsau: poniai 
Margaritai aš jaučiu tokią pagarbą, kad negaliu nė apsakyti, be to, 
bijojau užtikti ją paplūdusią ašaromis. Bet kadangi jūsų aukštybė 
man užtikrinote, kad La Molis gyvas ir kad jos didenybė turi Žinoti, 
kur jis yra, tai aš sukaupsiu visą savo drąsą ir nueisiu pas ją. 

- Eik, drauguži, eik, - tarė kunigaikštis Fransua. - O kai 
sužinosi, pasakyk ir man, nes iš tiesų aš rūpinuos taip pat kaip tu. 
Tik atsimink vieną dalyką, Kokonasai... 

- Kokį? 

- Nesakyk, kad atėjai mano patartas, nes gali ir nieko 
nesužinoti. - Monsinjore, - atsakė Kokonasas, - jeigu jūsų aukštybė 
patariate man apie tai neprasižioti, tai aš tylėsiu kaip žuvis arba 
kaip karalienė motina. 

“Geras princas, puikus princas, taurus princas“, - murmėjo 
Kokonasas, eidamas pas Navaros karalienę. 

Margarita laukė Kokonaso, nes ją pasiekė gandai apie jo 
nusiminimą, o sužinojusi, kokiais žygdarbiais tas sielvartas 
pasireiškė, ji beveik atleido Kokonasui jo šiek tiek stačiokišką 
elgesį su Nevero kunigaikštiene, į kurią pjemontietis nesikreipė, 
nes jau dvi ar trys dienos buvo su ja susikivirčijęs. Todėl vos atėjęs 
jis tuoj buvo įvestas pas karalienę. 

Koyonasas įėjo, negalėdamas įveikti savo susidrovėjimo, apie 
kurį buvo kalbėjęs Alansoniečiui ir kurį visuomet jausdavo, 
atsidūręs prieš karalienę, ne tiek dėl jos aukštos padėties, kiek dėl 
protinio pranašumo; tačiau Margarita sutiko jį labai maloniai, ir 
jis tuojau nusiramino. 

- Ak, ponia, - kreipėsi vaikinas, - maldauju, grąžinkite man 
draugą ar bent pasakykite, kas jam atsitiko, nes aš negaliu be jo 
gyventi. .Įsivaizduokite Eurialą be Nizo, Damoną be Pitijo'! arba 


' Eurialas ir Nizas - jauni trojiečiai; jų draugystė įamžinta Vergilijaus 
“Encidos" IX knygoje. Damonas ir Pitijas - graikų filosofai pitagoricčiai, 
kuriuos jungė didelė draugystė. 

Orestą be Pilado. Pasigailėkite mano nelaimės, nors dėl vieno iš tų 
paminėtų didvyrių, kurių širdys, prisiekiu jums, neliepsnojo 
didesniu švelnumu negu manoji. 

Margarita nusišypsojo ir, gavusi iš Kokonaso pažadą laikyti 
paslaptį už dantų, papasakojo, kaip La Molis pabėgo pro langą. 
Tačiau iškvosti, kur dabar jis gyvena, nepavyko, kad ir kaip 
primygtinai maldavo ją pjemontietis. Tokios žinios nepatenkino, 
Kokonaso, todėl jis ėmėsi ją kvosti įmantriausiais diplomatiniais 
būdais. Iš to Margarita aiškiai pamatė, kad Alansonietis ne mažiau 
už savo bajorą troško sužinoti, kas atsitiko La Moliui. 

- Na gerai, - tarė karalienė, - jeigu jūs būtinai norite sužinoti ką 
nors tikresnio apie savo draugą, klauskite karalių Henriką 
Navarietį: jis vienas turi teisę apie tai kalbėti. Aš galiu jums tik 
pasakyti, kad tas, kurio jūs ieškote, gyvas, tikėkite mano žodžiu. 

- Dar labiau negu žodis mane įtikino, jūsų gražiosios akys, 
ponia, - atsakė Kokonasas, - jos neužverktos. 

Paskui, manydamas, kad prie tų žodžių nėra ko bepridėti, nes 
jie ne tik aiškiai išreiškė jo mintį, bet ir parodė, kaip jis vertina La 
Molio privalumus. Kokonasas išėjo ir ėmė svarstyti, kaip 
susitaikyti su ponia Never ne tiek dėl jos pačios, kiek norėdamas 
iš jos išgauti tai, ko negalėjo sužinoti iš Margaritos. 

Didelė širdgėla - nenormali būsena, todėl žmogus kaip 
galėdamas greičiau stengiasi nusikratyti to iungo. Pradžioje, 
pagalvojus, kad teks išsiskirti su karaliene, La Moliui širdis plyšte 
plyšo. Jis sutiko bėgti ne tiek norėdamas išsaugoti savo gyvybę, 
kiek išgelbėti gerą karalienės vardą. 

Todėl kitos dienos vakarą jis grįžo į Paryžių, trokšdamas 
pamatyti balkone Margaritą. Tartum kokio paslaptingo balso 
įspėta, Margarita visą vakarą prasėdėjo prie lango; tokiu būdu jie 
abu pasimatė ir pajuto neapsakomą laimę, kuri visada lydi 
uždraustus malonumus. Dar daugiau: melancholiškam ir ro- 
mantiškam La Moliui ta juos ištikusi nesėkmė atrodė savotiškai 
žavinga. Tačiau iš tikrųjų įsimylėjęs jaučiasi laimingas tik 
matydamas ar turėdamas savo mylimąją, o išsiskyręs su ja visada 
kankinasi, todėl ir La Molis, degdamas troškimu vėl matyti 
Margaritą, skubiai ėmėsi organizuoti žygį, kuris turėjo vėl juodu 
suartinti, - Navaros karaliaus pabėgimą. 

Margarita buvo labai laiminga, džiaugdamasi tokia atsidavusia 
ir nesavanaudiška meile. Dažnai ji pykdavo ant savęs už savo 
silpnybę: būdama vyriško proto, niekindama miesčioniškos meilės 
menkystę, nejautri toms smulkmenoms, kurios jausmingoms 

sieloms teikia saldžiausią, švelniausią, labiausiai trokštamą laime, 
ji vis dėlto laikydavo laiminga tegu ne visą dieną, tai bent jos 
pabaigą tada, kai apię devintą valandą, išėjusi su baltu peniuaru 
į balkoną, krantinėje, vakaro sutemoje, pastebėdavo raitelį, 
spaudžiantį ranką čia prie lūpų, čia prie širdies: tada ji reikšmingai 
kosčiodavo, o jos mylimasis prisimindavo mylimą jos balsą. 
Kartais jos maža rankutė nusviesdavo jam laiškelį, į kurį būdavo 
suvyniotas koks brangus papuošalas, ne koks brangus savo verte, 
kiek tuo, kad priklausė jai; numestas daiktas suskainbėdavo ant 
grindinio už kelių žingsnių nuo jaunuolio, kuris puldavo tą grobį 
lyg peslys, slėpdavo jį užantyje ir atsakydavo jai tokiu pat būdu; 
Margarita neišeidavo iš balkono, kol tamsoje nenutildavo kanopų 
bildesys; žirgas į krantinę lėkte atlėkdavo, o aigal grįždavo taip, 
tarsi jis būtų, buvęs iš tokios pat nepaslankios medžiagos kaip 
garsusis arklys, pražudęs Troją. 

Štai kodėl karalienė nesijaudino dėl La Molio, bet, bijodama, 
kad jo kas nepasektų, atkakliai vengė kitokių susitikimų, išskyrus 
"Ispaniškus" pasimatymus, kurie prasidėjo nuo pat jo pabėgimo ir 
kartojosi kiekvieną vakarą, belaukiant pasiuntinių priėmimo, 
specialiu Ambruazo Parė įsakymu atidėto kelioms dienoms. 

To priėmimo išvakarėse, apie devintą valandą vakaro, kai Luvre 
visi buvo užimti pasiruošimu rytdienai, Margarita atidarė stiklines 
duris ir išėjo į balkoną; vos tik ji pasirodė, La Molis, nelaukdamas 
Margaritos laiško ir, matyt, labai skubėdamas, taikliai, kaip 
paprastai, sviedė savąjį, kuris nukrito prie jo karališkosios 
meilužės kojų. Margarita tuoj suprato, kad tuo rašteliu pranešama 
kas nors nepaprasta, ir grįžo į kambarį perskaityti. 

Pirmajame laiškelio puslapyje buvo parašyta: 


“Ponia, aš būtinai turiu pasikalbėti su Navaros karaliumi. 
Reikalas labai skubus. Laukiu". 


O kitame lapelyje, kurį galima buvo atskirti nuo pirmojo, ji 
perskaitė Žodžius: 


“Ponia ir mano karaliene, padarykite kad aš galėčiau jus tikrai 
pabučiuoti, o ne iš tolo. Laukiu". 


Tik spėjusi perskaityti antrąją laiško dalį, Margarita išgirdo 
Navaros karaliaus balsą. Henrikas, apdairus kaip visuomet, 
pabeldė į didžiąsias duris ir paklausė Žijoną, ar galįs įeiti. 

Karalienė tuojau perskyrė laišką, vieną jo lapelį užsikišo už 
„liemenėlės, kitą į kišenę, pribėgusi uždarė duris į balkoną ir tik 
paskui puolė prie vyro sakydama: 

- Įeikite, pone. 

Kad ir kaip tyliai, greitai ir vikriai uždarė Margarita stiklines 
duris, tačiau Henrikas nugirdo jų trinktelėjimą; visą laiką įtempti 
karaliaus pojūčiai, nuolat jam bendraujant su tokiais asmenimis, 
kuriais jis labai nepasitikėjo, pasiekė beveik tokio pat tobulo 
jautrumo kaip laukinio žmogaus. Tačiau Navaros karalius buvo ne 
iš tų tironų, kuriė savo Žmonoms draudžia kvėpuoti grynu oru 
arba gėrėtis žvaigždėmis. 

Henrikas kaip paprastai buvo linksmas ir meilus. 

- Ponia, - tarė jis, - kol'mūsų dvariškiai matuojasi iškilmių 
drabužius, aš sumaniau užeiti pas jus ir pasikalbėti apie savo 
reikalus, kuriuos jūs vis dar tebelaikote savaisiais, ar ne? 

- Žinoma, pone, - atsakė Margarita, - juk mūsų interesai tie 
patys? | 

- Taip, ponia; todėl aš ir norėjau paklausti, ką jūs manote apie 
tokias regimas Alansono kunigaikščio pastangas nepakliūti man 
į akis? Jau kelios dienos jis tiesiog bėga nuo manęs, o užvakar 
išvažiavo net į Sen Žermeną. Gal jis tikisi pabėgti vienas, nes yra 
nelabai saugomas, o gal visai nenori bėgti? Kokia jūsų nuomonė, 
ponia? Prisipažįstu, kad nuo jos labai pareis ir mano paties 
nuomonė. 

- Jūsų didenybė ne be reikalo rūpinatės mano brolio tylėjimu. 
Šiandien aš visą laiką galvojau apie tai ir nutariau, kad, pasikeitus 
aplinkybėms, pasikeitė ir jis. 

- Kitaip sakant, pamatęs, kad karalius Karolis susirgo, o Anžu 
kunigaikštis rengiasi į Lenkiją, jis mielai pasiliktų Paryžiuje, 
nenorėdamas išleisti iš akių Pranctzijos karūnos? 

- Visai teisingai. 

- Tebūnie taip. Man nieko daugiau ir nereikia, - tarė Henrikas. 
- Tegu jis sau lieka, tačiau tuo atveju pasikeičia visas mūsų 
planas; jeigu aš bėgčiau vienas, man reikėtų trigubai daugiau 
garantijų negu su jūsų broliu, nes, dalyvaudamas sąmoksle, jis 
savo vardu būtų mane pridengęs. Bet viena mane labai stebina: nė 
vienu žodžiu neatsiliepia de Mui. O jis nepapratęs tūnoti nieko 
neveikdamas. Ar jūs kartais negirdėjote apie jį, ponia? 

- Aš, pone? - nustebo Margarita. - Kokiu gi būdu aš galėčiau?.. 

- Ak, mieloji, kas čia būtų nuostabu? Norėdama suteikti man 
malonumą, jūs mielai sutikote išgelbėti La Moliukui gyvybę... Tas 

berniukas turėjo išvykti į Mantą... o jeigu kas išvyksta, gali ir 
sugrįžti... 

- A, štai kur mįslės atminas! O aš veltui sukau galvą, - atsakė 
Margarita. - Aš buvau palikusi atvirą langą ir grįžusi radau ant 
kilimo kažkokį raštelį. 

- Na matote! - pastebėjo Henrikas. 

- Iš pradžių perskaičiusi aš nieko nesupratau ir nemaniau, kad 
jis turi kokios reikšmės, - aiškinosi Margarita. - Galbūt aš klydau, 
gal jis iš ten? 

- Galimas dalykas, - tarė Henrikas. - Drįsčiau net tvirtinti, kad 
greičiausiai taip ir yra. Ar galima pamatyti tą laiškelį? 

- Žinoma, - atsakė Margarita ir padavė karaliui tą lapelį, kurį 
buvo įsikišusi į kišenę. | 

Karalius pažvelgė į jį. 

- Ar tai ne La Molio rašysena? - pasiteiravo jis. 

- Nežinau, - atsakė Margarita, - man pasirodė, kad tai jo 
rašysenos pamėgdžiojimas. 

- Nesvarbu, paskaitysime. 

Ir jis perskaitė: 

“Ponia, aš būtinai turiu pasikalbėti su Navaros karaliumi. 
Reikalas.labai skubus. Laukiu“. 

- Ak taip! - ištarė Henrikas. - Matote, jis sako laukiąs. 

- Ir aš matau, kad taip parašyta, - atsakė Margarita. - Bet ko 
gi jūs norite? 

- Po šimts perkūnų! Aš noriu, kad jis ateitų čia! 

- Kad jis ateitų čia! - sušuko Margarita, įsmeigdama į vyrą savo 
gražias, nustebusias akis. - Kaip jūs galite taip kalbėti? Žmogus, 
kurį norėjo nužudyti karalius... žmogus pasmerktas, grasinamas... 
Ojūs sakote, kad jis ateitų čia! Argi tai įmanoma? Argi durys tiems, 
kurie buvo... 

- Priversti bėgti pro langą... norite pasakyti? 

- Jūs visai teisingai užbaigėte mano mintį. 

- Na ką gį! Jie Žino kelią pro langą, tegu pasinaudoja tuo keliu, 
Jeigu negali įeiti pro duris. Tai labai paprasta. 

- Jūs taip manote? - paklausė Margarita ir paraudo, kad galės 
pasimatyti su La Moliu. 

- Žinoma. 

- Bet kaip jis užlips? 

- Ar jūs nepasilikote virvinių kopėčių, kurias aš jums buvau 
atsiuntęs? Ak, negi jūs, priešingai savo įpročiui, būtumėte 
pasielgusi taip neapdairiai? 


356 


- Aš pasilikau jas, pone, - tarė Margarita. 

- Puiku, - pagyrė Henrikas. 

- Tai ką jūsų didenybė įsakote? 

- Padarykite labai paprastai: pririškite kopėtaites prie savo 
balkono ir nuleiskite žemyn. Jeigu laukia de Mui... aš linkęs taip 
ir manyti... Jeigu laukia de Mui ir jeigu jis norėtų užlipti, tai jis ir 
užlips, tas puikusis mano draugas. 

Ir Henrikas. flegmatiškai paėmė žvakę, norėdamas pašviesti 
Margaritai, kol ji suras kopėtėles; ilgai ieškoti nereikėjo: jos buvo 
padėtos spintoje jau žinomame kabinete. 

- Taip, tos pačios. Dabar, ponia, jeigu tik aš ne per daug 
išnaudoju jūsų paslaugumą, prašau pririšti tas kopėtaites prie 
balkono, - paprašė Henrikas. 

- Kodėl aš turiu jas pririšti, o ne jūs? - paklausė Margarita. 

- Todėl, kad geriausi sąmokslininkai būna tie, kurie atsargesni. 
Pamatęs vyrą, mūsų draugas galėtų išsigąsti. Suprantate? 

Margarita nusišypsojo ir ėmė rišti kopėtaites. 

- Na, - kalbėjo Henrikas, užsiglaudęs už lango, - atsistokite 
taip, kad jus gerai matytų; dabar parodykite kopėčias. Puiku! Esu 
įsitikinęs, kad de Mui užlips pas mus. 

"Iš tiesų po dešimties minučių kažkoks vyras, apsvaigęs iš 
džiaugsmo, apžergė balkono pinučius: matydamas, kad karalienė 
neina jo pasitikti, jis sustojo, nesiryždamas žengti toliau. Jį 
pasitiko ne Margarita, o Henrikas, maloniai kreipdamasis: 

- Žiūrėk! Tai ne de Mui, tai de La Molis. Labas vakaras, pone de 
La Moli! Įeikite, prašau. 

La Molis apstulbo. Jeigu jis tuo metu dar nebūtų tvirtai stovėjęs 
ant balkono, o būtų kybojęs ant kopėčių, tikriausiai būtų nukritės 
žemėn. 

- Jūs norėjote pasikalbėti su Navaros karaliumi skubiu reikalu, 
- paaiškino Margarita. - Aš jį įspėjau, ir jis atėjo. 

Henrikas priėjęs uždarė balkono duris. 

- Myliu tave, - sušnabždėjo Margarita, greit paspaudusi 
jaunuolio ranką. 

- Na, pone, - tarė Henrikas, statydamas La Moliui kėdę, - ką 
pasakysite? | 

- Pasakysiu, valdove, - atsakė tas, - kad su de Mui išsiskyriau 
prie užkardos. Jis nori žinoti, ar Morvelis jau pradėjo kalbėti, ar 
paaiškėjo, kad jis buvo jūsų didenybės kambaryje? 

- Dar ne, tačiau Morvelis netrukus prakalbės; taigi mums reikia 
skubėti. 

- De Mui tokios pat nuomonės; jei Alansono kunigaikštis ryt 
vakare bus pasiruošęs išvykti, tai de Mui su šimtu penkiasdešimt 
vyrų bus 'prie Sen Marselio vartų, penki šimiai lauks jūsų 
Fontenblo, o iš ten pro Blua ir Angulemą jūs josite į Bordo. 

- Ponia, - kreipėsi Henrikas į savo žmoną, - aš rytoj būsiu 
pasiruošęs vykti, o jūs? 

La Molis su nerimu įsmeigė akis į Margaritą. 

- Aš jau jums prižadėjau, - tarė karalienė. - Kad ir kur jūs 
vyktumėte, aš nesiskirsiu su jumis; tačiau žinote - Alansonietis 
turi vykti kartu. Su juo negali būti jokio vidurio: arba jis padeda 
mums, arba išduoda. Jeigu jis svyruoja, nesijudinkime ir mes. 

- Ar jis ką nors žino apie šitą sumanymą, pone de La Moli? - 
paklausė Henrikas. 

- Prieš kelias dienas jis turėjo gauti de Mui laišką. 

- A! O jis man nieko nesakė, - tarė Henrikas. 

- Nepasitikėkite juo, pone, nepasitikėkite, - perspėjo Margarita. 

- Būkite rami, aš labai saugausi. Kaip duoti de Mui atsakymą? 

- Nesirūpinkite niekuo, valdove. Kur nors netoliese jūsų 
didenybės, matomas ar nematomas, jis rytoj bus pasiuntinių 
priėmime; karalienė savo kalboje kokiu nors posakiu turi duoti 
jam suprasti, ar jūs sutinkate, ar ne, ar jis turi bėgti, ar laukti jūsų, 
jeigu Alansono kunigaikštis atsisako, tai per kokias penkiolika 
dienų jis viską perorganizuos jūsų naudai. 

- Iš tikrųjų de Mui - neįkainojamas žmogus, - tarė Henrikas. - 
Ar jūs galite, ponia, įterpti į savo kalbą atitinkamą sakinį? 

- Nieko nėra lengviau, - atsakė Margarita. 

- Tada aš rytoj pasimatysiu su Alansoniečiu, - prižadėjo 
Henrikas. - Tegu de Mui būna priėmime ir pasistengia suprasti 
atsakymą iš pusės žodžio. 

- Jis bus, valdove. 

- Jeigu taip, pone de La Moli, - tarė Henrikas, - grįžkite ir 
perduokite jam mano atsakymą. Jūsų, be abejonės, kur nors 
netoliese laukia žirgas ir tarnas? 

- Manęs krantinėje laukia Ortonas. 

- Eikite pas jį, pone grafe. O, tik ne pro balkoną, tas kelias 
naudotinas išimtinais atvejais. Jus galėtų kas pamatyti, ir kadangi 
niekas nežino, kad statote save į pavojų dėl manęs, tai 
sukompromituotumėte karalienę. 

- Tai pro kur, valdove? 

- Vienas jūs negalėjote įeiti į Luvrą, bet išeiti galite su manimi, 
nes aš žinau slaptažodį. Jūs turite apsiaustą, aš taip pat, gerai 

įsisupsime ir be jokių kliūčių išeisime pro vartelius. Be to, būsiu 
labai patenkinias, galėdamas Ortonui perduoti keletą ypatingų 
įsakymų. Palaukite čia, aš pažiūrėsiu, ar nieko nėra koridoriuje. 

Ir Henrikas lyg niekur nieko išėjo pro duris ištirti kelio. La Molis 
liko su karaliene vienas. 

- Ak, kada aš jūs vėl pamatysiu? - paklausė jis. | 

- Jeigu bėgsime, tai rytoj vakare, o jei nebėgsime, tai šiomis 
dienomis kurį nors vakarą Kloš Persė gatvės name. 

- Pone de La Moli, - pranešė Henrikas, - galite eiti, nieko nėra. 

La Molis pagarbiai nusilenkė karalienei. 

- Duokite jam ranką pabučiuoti, ponia, - tarė Henrikas. - Ponas 
de La Molis nėra paprastas tarnas. 

Margarita atkišo savo ranką. 

- Beje, gerai saugokite virvines kopėčias, - pridūrė Henrikas. -. 
Sąmokslininkams tai labai brangus daiktas, kurio gali prireikti 
tada, kai mažiausiai tikiesi. Eikite, pone de La Molii 


XLII! + PASIUNTINIAI 


Rytojaus dieną visi Paryžiaus gyventojai suplūdo į Sent 
Antuano priemiestį, nes pro ten, kaip buvo sutarta, lenkų 
pasiuntiniai turėjo įjoti į miestą. Grandinė šveicarų prilaikė minią, 
o būriai raitelių skynė kelią didikams ir dvaro damoms, 
vyksiančioms sutikti pasiuntinių. 

„ Netrukus prie Sent Antuano vienuolyno pasirodė būrelis raitų 
vyrų, apsirengusių raudonais ir geltonais drabužiais, kailinėmis 
kepurėmis ir tokiais pat apsiaustais; rankose jie laikė plačius, 
lenktus kaip turkų kardus. Iš šonų jojo karininkai. 

Įkandin pirmojo jojo antras būrys su tikrai rytietiška prabanga. 
Tuoj už jo sekė pasiuntiniai; jų buvo keturi. Jie puikiai atstovavo 
pasakiškiausiai XVI amžiaus riterių karalystei. | 

Vienas iš jų buvo Krokuvos vyskupas. Jis dėvėjo pusiau 
vyskupiškais, pusiau kariškais drabužiais, išvien spindinčiais 
auksu ir brangiaisiais akmenimis. Jo baltas ilgais garbiniuotais 
karčiais žirgas aukštai kilnojo kojas, iš jo šnervių tarsi ugnis 
veržėsi; niekas nebūtų patikėjęs, kad jau visas mėnuo taurusis 
gyvulys kas dieną nubėgdavo po penkiolika mylių tokiais keliais, 
kurie dėl blogo oro buvo pasidarę beveik neišbrendami. 

Šalia vyskupo jojo palatinas Lasko, galingas didikas, artimas 
sostui, karališkai turtingas ir karališkai išdidus. 

Tuos du svarbiausius atstovus lydėjo dar du aukštakilmiai 
palatinai, o paskui juos jojo daugybė lenkų ponų, kurių žirgai, 
išpuošti šilkais, auksu ir brangenybėmis, sukėlė triukšmingą 
minios pasigėrėjimą. Iš tikrųjų atvykėliai visiškai užtemdė 
prancūzų raitelius, nors tie irgi buvo turtingai pasipuošę ir lenkus 
vadino barbarais. 

Iki paskutinės minutės Katerina tikėjosi, kad priėmimas dar 
sykį bus atidėtas, kad karaliaus negalavimas privers jį pakeisti 
savo pasiryžimą. Bet kai atėjo paskirtoji diena, kai Katerina 
pamatė Karolį, išblyškusį lyg šmėkla, besivelkantį puikią 
karališkąją mantiją, ji suprato, kad iš pažiūros reikės nusilenkti 
geležinei jo valiai, ir ėmė tikėti, jog Henrikui Anžujiečiui - 
saugiausia sutikti su tuo šlovingu ištrėmimu, kuriam jis buvo 
pasmerktas. | 

Išskyrus tuos kelis žodžius, kuriuos Karolis ištarė tada, kai 
atsimerkęs pamatė iš kabineto išeinančią motiną, jis nebuvo 
kalbėjęs su Katerina nuo pat priepuolio, vos nenuvariusio jo į 
kapus. Luvre visi žinojo, kad jiedu buvo smarkiai susibarę, bet 
niekas nežinojo dėl ko; net drąsiausieji drebėjo, pajutę tą motinos 
ir sūnaus santykių atšalimą, atšiaurų tylėjimą, kaip dreba 
paukšteliai, nutilus gamtai prieš audrą. 

Tačiau Luvre viskas buvo paruošta, nors, tiesą pasakius, 
atrodė paruošta ne iškilmingai šventei, bet kokioms gedulingoms 
ceremonijoms. Žmonės vykdė įsakymus arba niūriai, arba abuojai; 
sužinoję, kad Katerina beveik drebėjo, drebėjo visi. 

Buvo paruošta didžioji rūmų priėmimo salė, ir kadangi tokios 
iškilmės paprastai rengiamos viešos, tai karaliaus gvardiečiams ir 
sargybiniams buvo įsakyta įleisti kartu su pasiuntiniais tiek 
žmonių, kiek tik galės tlpti rūmuose ir kieme. 

Paryžius atrodė taip, kaip visada panašiais atvejais atrodo 
didelis mies- tas - pilnas skubančių, smalsių žmonių. Tačiau 
jeigu kas nors tą dieną būtų atidžiai įsižiūrėjęs į sostinės 
gyventojus, tai tarp naiviai žiopsančių padorių miestiečių būtų 
pastebėjęs nemaža plačiais apsiaustais susisiautusių vyrų, kurie 
iš tolo davinėjo vieni kitiems ženklus akimis arba rankomis, o 
suėję arčiau kažką tyliai, greitai ir reikšmingai vienas kitam 
pasakydavo. Tarp kitko, atrodė, kad tie vyrai ypač domėjosi 
iškilmingomis eitynėmis, patys pirmieji sekė pasiuntinius, o jiems 
įsakinėjo kažkoks garbingas senis su balta barzda ir žilstančiais 
antakiais, kurio juodos gyvos akys pabrėžė jo veiklų judrumą. Iš 
tikrųjų tam seniui, ar jo paties pastangomis, ar su draugų 

pagalba, pavyko vienam iš pirmųjų patekti į Luvrą; toliau jam 
padėjo vienas šveicarų viršininkas, doras hugenctas, kuris, kad ir 
atsivertęs, buvo labai prastas katalikas; taip tas senis rado būdą 
atsistoti už pasiuntinių, kaip tik prieš Margaritą ir Henriką 
Navarietį. 

Henrikas, La Molio įspėtas, kad kaip nors persirengęs de Mui 
dalyvaus iškilmėse, žvilgčiojo į visas puses. Pagaliau jo akys 
susidūrė su senio akimis ir įsmigo į jį, nes de Mui davė jam ženklą 
ir išsklaidė visas Navaros karaliaus abejones. De Mui buvo taip 
gerai persirengęs, kad pats Henrikas iš pradžių suabejojo, argi tas 
baltabarzdis senis gali būti narsusis hugenotų vadas, prieš 
penkias ar šešias dienas taip smarkiai atsigynęs nuo kelių 
kareivių. 

Henrikas ištarė Margaritai į ausį vieną Žodį ir atkreipė jos 
dėmesį į de Mui. Tada gražios jos akys ėmė klaidžioti po visą salę; 
ji ieškojo La Molio, bet veltui. La Molio nebuvo. 

Prasidėjo kalbos. Pirmoji buvo skirta karaliui. Seimo vardu 
Lasko prašė jį sutikti, kad Lenkijos karūna būtų pasiūlyta vienam 
iš Pranciviją valdančios giminės princų. Karolis trumpai ir tiksliai 
davė savo sutikimą, pristatydamas lenkų pasiuntiniams savo brolį 
Anžu kunigaikštį ir ypač išgirdamas jo drąsą. Jis kalbėjo 
pranciviškai, o vertėjas po kiekvieno sakinio vertė jo atsakymą. 
Kai kalbėdavo vertėjas, karalius pridėdavo prie burnos nosinę ir 
kiekvieną kartą atitraukdavo ją nudažytą krauju. 

Kai Karolis baigė, Lasko pasisuko į Anžu kunigaikštį, nusilenkė 
ir ėmė lotyniškai sakyti kalbą, lenkų tautos vardu siūlydamas jam 
sostą. 

Veltui stengdamasis suvaldyti balso drebėjimą, kunigaikštis 
irgi lotyniškai atsakė pasiuntiniui, kad su dėkingumu priimąs 
suteiktą jam garbę. Kol jis kalbėjo, Karolis stovėjo, suspaudęs 
lūpas, įsmeigęs į jį nejudančias ir grasinančias tarsi erelio akis. 

Anžu kunigaikščiui baigus kalbėti, Lasko paėmė nuo raudono 
aksomo pagalvėlės Jogailaičių karūną ir tuo metu, kai du lenkų 
didikai apsiautė Anžu kunigaikštį karališkąja mantija, įteikė 
Karoliui karūną. 

Karolis davė broliui ženklą, Anžu kunigaikštis priėjo ir 
priklaupė prieš. jį, o Karolis savo rankomis uždėjo karūną jam 
ant galvos; po to abu ka- raliai pasibučiavo su didžiausia 
neapykanta, kokia kada nors yra bučiavęsi broliai. 

Heroldas tuojau sušuko: 

- Prancūzijos Aleksandras Eduardas Henrikas, Anžu 

kunigaikštis, vainikuotas Lenkijos karaliumi. Tegyvuoja Lenkijos 
karalius! : 

Visi susirinkusieji vienu balsu pakartojo: 

- Tegyvuoja Lenkijos karalius! 

Tada Lasko kreipėsi į Margaritą. Gražiosios karalienės žodis 
buvo paliktas pabaigai. Kadangi šita kalba jai buvo suteikta proga 
švystelėti savo “gražiuoju genijumi", kaip tada sakydavo, visi 
susidomėję laukė jos atsakymo lotyniškai. Mes jau matėme, kad 
Margarita pati paruošė savo kalbą. 

Lasko kalba buvo ne tiek politinė, kiek giriamoji. Kad ir koks 
sarmatas jis buvo, vis dėlto pasidavė tam susižavėjimui, kurį 
visiems įkvėpdavo gražioji Navaros karalienė. Ovidijaus kalba, bet 
Ronsaro stiliumi jis papasakojo, kad, išvykęs iš Varšuvos tamsią 
naktį, jis su savo draugais nebūtų radęs kelio, jeigu jų kaip trijų 
evangelijos karalių nebūtų vedusios dvi žvaigždės; tos žvaigždės 
spindėjo tuo skaisčiau, kuo labiau jie artėjo prie Prancūzijos, ir jie 
dabar pamatė, kad tai buvo ne kas kita, kaip gražiosios Navaros 
karalienės akys. Pagaliau nuo evangelijos pereidamas prie korano, 
nuo Sirijos prie Arabijos dykumos, nuo Nazareto prie Mekos, jis 
baigė žodžiais, esą pasiruošęs padaryti taip, kaip tie karšti pranašo 
šalininkai, kurie, turėdami laimę pamatyti jo karstą, išsidurdavo 
sau akis, manydami, kad, pasigėrėjus tokiu gražiu reginiu, į nieką 
daugiau pasaulyje nebeverta žiūrėti. 

Jo kalbai karštai plojo tie, kurie suprato lotyniškai, visiškai 
pritardami kalbėtojui; o tie, kurie lotyniškai nemokėjo, plojo, 
norėdami pasirodyti irgi viską supratę. 

Margarita pirmiausia grakščiai nusilenkė galantiškajam 
sarmatui, o paskui atsakydama jam, bet nenuleisdama akių nuo 
de Mui, pradėjo šiais žodžiais: 


- Buod nunc hac in aula insperati adestis exultaremus ego et 
conjux, nisi ideo immineret calamitas, scilicet non solum fratris 
sed etiam amici orbitas.! 

Tle žodžiai turėjo dvi prasmes; jie buvo taikomi de Mui, nors 
galėjo būti pritaikyti ir Henrikui Anžujiečiui, kuris atsidėkodamas 
nusilenkė seseriai. 

Karolis neprisiminė, ar tas sakinys buvo prieš keletą dienų jam 


! Netikėtas jūsų atvykimas į šitą dvarą suteiktų man ir mano vyrui 
džiaugsmo, jeigu jis neatneštų didelės nelaimės: išsiskyrimą ne tik su broliu, 
bet ir su draugu (lot). 

perskaitytoje. kalboje, bet jis neteikė didelės svarbos Margaritos 
žodžiams, žinodamas, kad jos kalba tėra paprastas mandagumas. 
Be to, jis gana blogai mokėjo lotyniškai. 

Margarita kalbėjo toliau: 


- Adeo dolemur a te dividi ut tecum proficisci maluissemus. Sed 
idem fatum guo nunc sine ulla mora Lutetia cedere juberis, hac in 
urbe detinet. Proficiscere ergo, frater; proficiscere, amice; 
proficiscere sine nobis; proficiscentem seguentur speset desideria 
nostra.! 

Lengva spėti, kaip atidžiai klausė de Mui šių žodžių, kuriais lyg 
buvo kreipiamasi į pasiuntinius, o iš tikrųjų jie buvo sakomi jam 
vienam. Tiesa, Henrikas jau du ar tris kartus neigiamai pasukinėjo 
galvą, duodamas jaunajam hugenotui suprasti, kad Alansonietis 
atsisako bėgti kartu; bet šio judesio, gal visai atsitiktinio, nebūtų 
pakakę de Mui, jeigu Margaritos žodžiai nebūtų jo patvirtinę. Tuo 
metu, kai de Mui žiūrėjo į Margaritą ir iš visos širdies klausėsi jos 
žodžių, juodos jo akys, blizgančios iš po žilų antakių, nustebino 
Kateriną, kuri krūptelėjo, lyg elektros srovės paliesta, ir 
nebenugręžė savo žvilgsnio nuo to salės kampo. 

“Koks keistas veidas, - sumurmėjo ji, nekeisdama ceremonialo 
reikalaujamos veido išraiškos. - Kas gi tas vyras, taip atidžiai žiūrįs 
į Margaritą? Margarita su Henriku irgi atidžiai žiūri į jį". 

Navaros karalienė tęsė savo kalbą, dabar atsakydama į lenkų 
atstovo meilikavimą, o Katerina suko galvą, stengdamasi įspėti, 
kas tas gražus senis. Tuo metu prie jos iš užpakalio priėjo 
ceremonmeisteris ir padavė atlasinį kvepiantį krepšelį, kuriame 
gulėjo keturlinkas popierus. Ji atidarė krepšelį, išėmė popierių ir 
perskaitė: 


“Išgėręs mano paruoštų širdį stiprinančių vaistų, Morvelis 
pagaliau šiek tiek atgavo jėgas ir įstengė parašyti vardą žmogaus, 
kuris buvo Navaros karaliaus kambaryje. Tai buvo de Mui". 

“De Mui! - pagalvojo karalienė. - Aš taip ir nujaučiau. Bet tas 
senis... Al Cospetto!..? Tas senis, tai..." 


! Mes labai liūdime, skirdamiesi su jumis; mums būtų daug mieliau 
vykti kartu. Bet tas pats likimas, kuris nori, kad jūs negaišdamas 
paliktumėte Paryžių, mus pririša šitame mieste. Taigi važiuokite, brangus 
broli; važiuokite, mielas drauge. Vykite be mūsų. Mūsų viltys ir mūsų 
troškimai lydi jus. (lot.) 

2 Aišku (it.). 

Katerina nustėro prasižiojusi, įsmeigusi į jį akis. 

Paskui ji pasilenkė prie sargybos kapitono, stovėjusio šalia jos, 
ir tarė: 

- Pone de Nansė, nežymiai pažvelkite į poną Lasko, į tą, kuris 
dabar kalba. Užpakalyje jo... taip... matote senį balta barzda, 
juodais aksominiais drabužiais? 

- Taip, ponia, - atsakė kapitonas. 

- Gerai, neišleiskite jo iš akių. 

- To, kuriam Navaros karalius dabar davė ženklą? 

- Teisingai. Atsistokite prie Luvro vartų su dešimčia vyrų ir, kai 
jis eis, karaliaus vardu pakvieskite jį pietų. Jeigu jis paklausys, 
nuveskite į kokį kambarį ir uždarykite, o jeigu priešinsis - paimkite 
ji gyvą ar negyvą. Eikite, eikite! 

Laimė, Henrikas, mažai domėjęsis Margaritos kalba, nenuleid< 
akių nuo Katerinos, stebėdamas mažiausią jos veido išraiškos 
pasikeitimą. Pamatęs, kaip atkakliai karalienė motina stebi de 
Mui, jis susirūpino; pamatęs, kad ji kažką įsako kapitonui, suprato 
viską. 

Tą pačią akimirką jis davė ženklą, kurį pastebėjo de Nansė ir 
kuris reiškė: “Jus pažino, gelbėkitės kuo greičiausiai". 

De Mui suprato tą ženklą, taip gerai papildantį jam skirtą 
Margaritos kalbos dalį. Jam nereikėjo kartoti: jis įsimaišė į minią 
ir dingo. 

Tačiau Henrikas nusiramino tik tada, kai S grįžtantį prie 
Katerinos kapitoną de Nansė, ir iš jos susiraukusio veido suprato, 
kad įsakymo nespėta įvykdyti. 

Iškilmingas sutikimas buvo baigtas. 

Margarita pasikeitė dar keliais, bet jau neoficialiais posakiais 
su Lasko. 

Karalius svyruodamas atsistojo, nusilenkė ir išėjo, palaikomas 
Ambruazo Parė, kuris nuo pat jį ištikusio priepuolio nesitraukė 
nuo Karolio. 

Jam iš paskos išėjo perbalusi iš pykčio Katerina ir netekęs žado 
iš nusiminimo Henrikas Anžujietis. 

Alansono kunigaikštis ceremonijų metu laikėsi nuošaliai; 
Karolis, kuris nenuleido savo akių nuo Anžu kunigaikščio, nė 
sykio nepažvelgė į jį. 

Naujasis Lenkijos karalius jautėsi žuvęs. Atskirtas nuo 
motinos, pagrobtas tų šiaurės barbarų, jis buvo panašus į Žemės 
sūnų Antėją, kuris netekdavo jėgų, kai tik Heraklis iškeldavo jį 
aukštyn. Anžu kunigaikštis buvo įsitikinęs, kad, sykį peržengęs 

valstybės sieną, jis visam gyvenimui praranda Prancūzijos sostą. 

Todėl jis nuėjo ne pas karalių, bet pas motiną. 

Jis rado ją ne mažiau paniurusią ir susirūpinusią kaip jis pats; 
ji galvojo apie tą gudrų ir pajuokiantį veidą, kurį matė prieš save 
ceremonijų metu, apie tą Bearnietį, kuriam likimas tarsi ruošė 
vietą, nušluodamas nuo kelio karalius, žudikus princus, priešus 
ir visas kliūtis. 

Pamačiusi savo mylimą sūnų su karima ant galvos, bet 
išblyškusį, su karališka mantija ant pečių, bet palūžusį, tyliai 
maldaujantį sunertomis gražiomis, iš jos paveldėtomis rankomis, 
Katerina atsistojo ir priėjo prie jo. 

- Ak, motule! - sušuko Lenkijos karalius. - Šiai aš ir 
pasmerktas mirti ištrėmime! 

- Sūmeli, - tarė jam Katerina, - argl jūs taip greit pamiršote Renė 
pranašavimą? Būkite ramus: jūs neilgai ten būsite. 

- Motule, maldauju jus, - tarė Anžu kunigaikštis, - vos tik 
pasirodys kokie ženklai, vos tik iškils pirmas įtarimas, kad 
Pranctzijos karūna gali būti laisva, tuojau įspėkite mane... 

- Būkite ramus, sūnau, - pakartojo Katerina, - iki tos mūsų 
abiejų laukiamos dienos mano arklidėje nuolat bus pabalnotas 
žirgas, o mano prieškambaryje - kurjeris, pasiruošęs lėkti į 
Lenkiją. 


XLIV + ORESTAS IR PILADAS 


Išvykus Henrikui Anžujiečiui, pasakytum, kad į Luvrą, tos 
Atridų šeimos židinį, vėl grįžo taika ir gerovė. 

Karolis užmiršo savo liūdesį, atgavo sveikatą ir medžiojo su 
Henriku, o tomis dienomis, kada nemedžiojo, kalbėjosi su juo apie 
medžioklę, prikaišiodamas jam tik viena - jo abejingumą 
medžioklei su sakalais, tvirtindamas, kad jis būtų tobulas princas, 
jeigu mokėtų dresuoti sakalus, suopius ir kitus plėšriuosius 
paukščius taip, kaip mokėjo dresiruoti kurtus ir skalikus. 

Katerina vėl pasidarė gera motina: ji meiliai elgėsi su Karoliu 
ir Alansoniečiu, švelniai su Henriku ir Margarita, maloniai su 
ponia de Never ir ponia de Sov; jos gerumas siekė taip toli, kad ji 
net du kartus aplankė Serizė gatvėje gyjantį Morvelį ta dingstimi, 
kad jis buvęs sužeistas, vykdydamas jos įsakymą. 

Margarita ir toliau mylėjo pagal ispanų madą. 

Kiekvieną vakarą ji atidarydavo langą ir kalbėdavosi su La 

Moliu rankų mostais ir rašteliais; kiekviename savo laiške 
vaikinas primindavo gražiajai karalienei, kad ji, atlygindama už jo 
ištrėmimą, buvo pažadėjusi praleisti su juo keletą valandėlių Kloš 
Persė gatvės namuose. 

Vienintelis asmuo -tame pritilusiame ir nurimusiame Luvre, 
jautęsis vienišas ir išmuštas iš vėžių, buvo mūsų draugas grafas 
Anibalas de Kokonasas. | 

Be abejonės, Žinoti, kad La Molis gyvas - nemažas dalykas; be 
abejonės, labai gera būti linksmiausios ir didžiausios išdaigininkės 
iš visų moterų ponios de Never išrinktuoju. Tačiau laimė, kurią 
jam teikdavo pasimatymai su gražiąja kunigaikštiene, dvasios 
ramybė, kurią jam įkvėpė pasikalbėjimas su Margarita apie jų 
bendro draugo likimą, pjemontiečio akyse neatsvėrė valandėlės, 
praleistos su La Moliu prie saldaus vyno ąsočio pas bičiulį La 
Jurjerį arba vienos iš tų nutrūktgalviškų išvykų į tokias Paryžiaus 
vieteles, kur padorus bajoras visuomet rizikuodavo savo kailiu, 
pinigine ar drabužiais. 

Žmonijos gėdai reikia pripažinti, kad ponią de Never labai 
erzino tas La Molis - jos meilės varžovas. Negalima sakyti, kad ji 
būtų nekentusi provansiečio, priešingai: stumiama to neįveikiamo 
instinkto, kuris nenoromis verčia kiekvieną moterį koketuoti su 
mylimuoju kitos moters, ypač jeigu toji yra draugė, ji nešykštėdavo 
La Moliui veriančių savo smaragdinių akių žvilgsnių: Kokonasas 
būtų galėjęs pavydėti laisvų rankos paspaudimų ir daugybės 
meilikavimų, kuriais kunigaikštienė apiberdavo jo draugą tomis 
aikštijimosi dienomis, kada pjemontiečio žvaigždė atrodė 
blankstanti jo gražiosios meilužės padangėje. Bet Kokonasas, kuris 
už vieną savo damos mirktelėjimą būtų pasmaugęs penkiolika 
vyrų, taip menkai pavyduliavo La Moliui. kad dažnai, užėjus 
tokiems kunigaikštienės nuotaikos svyravimams, siūlydavo jam į 
ausį tokius dalykus, nuo kurių provansiečiui darydavosi karšta. 

Esant tokiai padėčiai, vieną dieną Henrietė, kuri dėl La Molio 
nebuvimo nustojo visų Kokonaso draugystės teikiamų pranašumų 
- jo neišsenkamo linksmumo ir nepasotinamų malonumo užgaidų 
- aplankė Margaritą, maldaudama ją sugrąžinti tą neišvengiamą 
tretįijį asmenį, be kurio kasdien vis labiau silpsta Kokonaso 
sąmojis ir jausmai. 

Margarita, apskritai užjaučianti kitus, be to, dar skatinama La 
Molio prašymų ir savo pačios širdies troškimų, kitą dieną paskyrė 
Henrietei pasimatymą namuose su dviem išėjimais, kad niekieno 
netrukdomos galėtų ten abi nuodugniai apsvarstyti šitą klausimą. 

Kokonasas gana abejingai perskaitė Henrietės laiškelį, 
kviečiantį jį pusę dešimtos ateiti į Tlzono skersgatvį. Tačiau vis 
dėlto nužingsniavo į pasimatymo vietą ir rado Henrietę jau 
supykusią, kad atėjo pirmoji. 

- Fu, pone, - tarė ji, - tik neišauklėtas žmogus gali taip versti 
laukti... nesakysiu, princesę, bet moterį! 

- Oi Laukti! - atšovė Kokonasas. - Jūs amžinai taip sakote! 
Priešingai, galiu lažintis, kad mudu atėjome per anksti. 

- Aš? Taip. 

- Aš taip pat. Galiu lažintis, kad dabar daugiausia dešimta. 

- Matote! O rnano raštelyje buvo pažymėta pusė dešimtos. 

- Todėl iš Luvro išėjau devintą valandą, nes, tarp kitko, 
šiandien esu Alansono kunigaikščio tarnyboje - taigi po valandos 
būsiu priverstas jus palikti. 

- O jūs tuo sužavėtas? 

- Ne, tikėkite manimi, nes Alansonietis - labai irzlus tr 
priekabus ponas: tegu jau verčiau mane bara tokios gražios 
lūputės kaip jūsų negu tokios perkreiptos kaip jo. | 

- Na, dabar jūs kalbate jau kiek geriau... - tarė kunigaikštienė. 
- Tai jūs sakotės išėjęs iš Luvro devintą valandą? 

- Ak tu Dieve mano, žinoma! Ir maniau eiti tiesiai į čia, bet 
Grenelės gatvės kampe pamačiau vyrą, labai panašų į La Molį. 

- Ir vėl tas La Molis! 

- Ne "vėl", bet "visada", jums leidus ar ne. 

- Stačiokas! | 

- Gerai! Pradėsime vėl svaidytis meiliais žodeliais! 

- Ne ne, bėt kartą baikite savo pasakas. 

- Juk aš jas pasakoju ne savo noru: jūs pati klausėte, kodėl 
pavėlavau. 

- Aišku! Negi man pirmai reikia ateiti? 

- Bet jums nereikia nieko ieškoti. 

„Jūs tiesiog nepakenčiamas, brangusis: na, . as toliau? Taigi 
Grenelės gatvės kampe jūs patebėjote vyrą, panašų į La Molį. O kas 
čia jums ant striukės? Kraujas! 

- Matai! Dar vienas griūdamas aptaškė mane. 

- Jūs kovėtės? 

- Man rodos, kad taip. 

- Dėl savo La Molio? 

- O dėl ko gi kito? Dėl moters? 

- Ačiū 

- Taigi aš pasekiau tą vyrą, kuris begėdiškai pamėgdžiojo mano 

draugo judesius. Pasivijau jį Kokijero gatvėje, pralenkiau ir pas- 
ižiūrėjau į veidą vienos krautuvėlės durų šviesoje. Bet tai buvo ne 
jis. 

„- Viskas gerai. 

- Tik ne jam. “Pone, - pasakiau aš, - jūs akiplėša, jūs leidote sau 
būti iš tolo panašiam į mano draugą La Molį, tikrą vyrą, o iš arti 
tuoj matyti, kad jūs - driskius". Jis tuoj čiupo špagą, aš taip pat. 
Po trečio kirčio - matote, koks netikšis, - jis griuvo ir aptaškė 
mane. 

- Ar jūs bent suteikėte jam pagalbą? 

- Aš buvau benorįs jam padėti, bet tuo metu pro šalį prajojo 
kažkoks raitelis. O šį kartą, kunigaikštiene, aš tikras, kad tai buvo 
La Molis. Deja, jo Žirgas lėkė šuoliais. Aš leidausi paskui, o 
žiūrovai, kurie buvo subėgę stebėti dvikovos, ėmė mane vytis. 
Kadangi visi tie valkatos staugdami bėgo man iš paskos, mane kas 
nors galėjo palaikyti vagimi, todėl aš buvau priverstas grįžti ir juos 
išvaikyti. Tokiu būdu aš šiek tiek sugaišau, o raitelis spėjo dingti 
man iš akių. Aš puoliau jo ieškoti, visų teiravausi, klausinėjau, 
nusakydamas arklio spalvą, tačiau baigta! Viskas veltui! Niekas 
nebuvo jo pastebėjęs. Pagaliau man nusibodo, ir aš atėjau čia. 

- Nusibodo! - paerzino kunigaikštienė. - Kaip tai miela iš jūsų 
pusės! 

- Klausykite, brangioji, - tarė Kokonasas, nerūpestingai atsi- 
lošdamas krėsle, - jūs vėl mane kamuosite dėl to vargšo La Molio; 
bet, žinote, visai be reikalo, nes juk draugystė... Norėčiau būti toks 
sąmojingas ir mokytas kaip tas vargšas mano draugas; tada gal 
rasčiau tokių palyginimų, kurie jums perduotų mano mintį... 
Draugystė, žinote, yra Žvaigždė, o meilė... meilė... štai radau palygi- 
nimą... meilė tik žvakė. Jūs pasakysite, kad yra įvairių rūšių... 

- Meilės? 

- Ne, žvakių; tarp jų yra ir neblogų, pavyzdžiui, rožinės?.. 
Tebūnie rožinės pačios gerosios, bet ir rožinė žvakė sudega, o 
žvaigždė niekad nenustoja žibėti. Jūs atsakysite, kad, sudegus 
vienai žvakei, į žvakidę įstatoma kita. 

- Pone de Kokonasai, jūs - akiplėša! 

- Tra-lia-lia! 

- Pone de Kokonasai, jūs esate įžūlus! 

- Tra-lia-lia! 

- Pone de Kokonasai, jūs sukčius! 

“ - Ponia, įspėju, kad jūs priversite mane trigubai labiau gailėtis 
La Molio. 

- Jūs manęs nebemylite. 

- Priešingai, kunigaikštiene! Jūs pati nesuprantate, kaip aš jus 
dievinu. Bet aš galiu jus mylėti, branginti, dievinti, o laisvalaikiu 
kelti į padanges savo draugą. 

- Tai "laisvalaikiu" jūs vadinate tas valandėlės, kai būnate su 
manimi? 

- Ką padarysi! Tas vargšas La Molis niekada neišeina man iš 
galvos. 

- Jis jums brangesnis negu aš, tai niekšinga! Klausykite, 
Anibalai, aš jūsų nekenčiu. Išdrįskite būti atviras, pasakykite, kad 
jis jums brangesnis už mane. Anibalai, įspėju: jeigu jūs vertinate 
ką nors pasaulyje labiau už mane... 

- Henriete, gražiausioji iš visų kunigaikštienių! Patikėkite 
manimi: dėl savo pačios ramybės nekelkite tokių opių klausimų. 
Aš jus myliu labiau už visas moteris, bet La Molį myliu labiau už 
visus vyrus. 

“ - Gerai atsakyta, - staiga ištarė kažkoks pašalinis balsas. 

Staiga kilimas iš damastino šilko pasikėlė ties dideliu mediniu 
pano, kuris, nustumtas į tarpą sienoje, įjungė abu kambarius, ir 
tų durų keturkampyje pasirodė La Molis kaip gražus Ticijano 
portretas auksiniuose rėmuose. 

- La Molis! - sušuko Kokonasas, nekreipdamas dėmesio į 
Margaritą ir nė negalvodamas jai padėkoti už suteiktą staigmeną. 
- La Moli, drauguži, brangusis La Moli! 

Ir jis puolė draugui į glėbį, parversdamas krėslą, kuriame tik 
ką sėdėjo, ir stalą, pasipainiojusį po kojomis. 

La Molis karštai jį apkabino, bet glėbesčiuodamas Kokonasą, 
Jis kreipėsi į kunigaikštienę de Never: 

- Atleiskite man, ponia, jeigu mano vardas kartais suardydavo 
jūsų žavingą santarvę su mano draugu; tiktai ne nuo manęs pa- 
reinančios priežastys neleido man anksčiau pasimatyti su jumis, 
- pridūrė jis, su neapsakomu švelnumu žiūrėdamas į Margaritą. 

- Matai, - savo ruožtu tarė jai Margarita, - matai, Henriete, kad 
aš tesėjau Žodį: štai jis. 

- Argi tik kunigaikštienės prašymui aš turiu būti dėkingas už 
savo laimę? - paklausė La Molis. 

- Tik jos prašymui, - atsakė Margarita, o paskui, pasisukusi į 
La Molį, pridūrė: - Jums, La Moli, aš leidžiu netikėti nė vienu mano 
žodžiu. 

Tuo metu Kokonasas, kokį dešimtį kartų prispaudęs draugą 
prie širdies, kokį dvidešimt karių apžiūrėjęs jį iš visų pusių, 

prinešęs artyn žvakidę ir iki valios pasigėrėjęs jo veidu, priklaupė 
prieš Margaritą ir pabučiavo jos suknios kraštelį. 

- Ak, kaip gerai! - tarė Nevero kunigaikštienė. - Dabar jūs 
pamatysite, kad aš visai pakenčiama. 

- Velniava! - sušuko Kokonasas. - Aš pamatysiu, ką visuomet 
matau: kad jūs žavinga; ir tvirtinsiu tai iš visos širdies, nors man 

"reikėtų kokį trisdešimt lenkų, sarmatų ir kitų šiaurės barbarų 
priversti pripažinti, kad jūs esate gražuolių karalienė. 

- Na, ne taip smarkiai, Kokonasai, - tarė jam La Molis, - o ponia 
Margarita?... 

- O, aš neišsiginsiu savo žodžių! - sušuko Kokonasas pusiau 
juokais, kaip jis vienas temokėjo pasakyti, - ponia Henrietė yra 
gražuolių karalienė, o ponia Margarita - gražiausioji iš visų 
karalienių. 

Ką besakydamas ar bedarydamas, pjemontietis visa būtybe 
džiaugėsi vėl rastu savo brangiuoju La Moliu ir nenuleido nuo jo 
akių. 

- Eikime, gražioji mano karaliene, - tarė ponia de Never, - 
eikime, palikime tuos gerus draugus valandėlę pasikalbėti; jie turi 
taip daug ką vienas antram pasipasakoti, kad visą laiką trukdytų 
mums pokalbį Mums tai labai skaudu, bet įspėju jus - tai 
vienintelė priemonė visai išgydyti Anibalą. Sutikite dėl manęs, 
karaliene, nes aš tokia kvaila, kad myliu tą makaulę, kaip jį sykį 
pavadino jo draugas La Molis. 

Margarita pašnabždėjo keletą žodžių į ausį La Moliui, kuris, 
nors ir labai trokšdamas pasimatyti su draugu, vis dėlio būtų 
pageidavęs, kad Kokonaso prisirišimas būtų mažiau reiklus... Tuo 
metu Kokonasas savo visokiais įtikinėjimais bandė vėl sugrąžinti 
į Henrietės lūpas malonią šypseną ir meilius žodžius ir lengvai 
pasiekė, ko norėjęs. | 

Tada abi moterys išėjo į gretimą kambarį, kur buvo paruošta 
vakarienė. 

Draugai liko vieni. 

Savaime aišku, kad Kokonasas pirmiausia paprašė savo 
draugą smulkiai papasakoti, kas įvyko tą lemtingą vakarą, kada 
jis vos nepalydėjo savo gyvybės. La Moliui pasakojant 
pjemontiečiui vis šiurpiau darėsi, nors, kaip žinome, jį nelengva 
būdavo sujaudinti. 

- Kodėl tu išrūkai bala žino kur, pridarydamas man tiek 
rūpesčių, o nepasislėpei pas mūsų poną? Kunigaikštis tave gynė, 
jis būtų tave ir paslėpęs. Aš būčiau gyvenęs kartu su tavim, dėjęsis 

baisiai liūdįs, ir visi dvaro mulkiai būtų tikėję mane nieko nežinant. 

- Mūsų ponas? - tyliai paklausė La Molis. - Alansono 
kunigaikštis? 

- Taip. Iš jo žodžių aš supratau, kad tu jam turi būti dėkingas 
už savo išgelbėjimą. 

- Už savo gyvybės išgelbėjimą aš privalau būti dėkingas Navaros 
karaliui, - aisakė La Molis. 

- O! - nustebo Kokonasas. - Tu esi tuo tikras? 

- Visiškai neabejoju. 

- Ak, koks geras, puikus karalius! O ką gi visoje toje istorijoje 
darė Alansono kunigaikštis? 

- Jis laikė rankose virvę, norėdamas mane pasmaugiti. 

- Velniava! - sušuko Kokonasas. - Ar tu tikrai žinai, ką kalbi, 
La Moli? Kaip! Tas išbalęs princas, tas šunytis, tas netikšis norėjo 
pasmaugti mano draugą! O velniava! Rytoj aš jam pasakysiu, ką 
manau apie tokį darbą! 

- Ar tu papaikai? 

- Tiesa, jis vėl pradėtų... Bet nesvarbu: tas jam taip nepraeis. 

- Na, nusiramink, Kokonasai, ir pasistenk nepamiršti, kad jau 
išmušė pusę dvylikos ir šį vakarą tu esi tarnyboje. 

- Labai man rimi jo tarnyba! Tegu sau laukia! Mano tarnyba! 
Kad aš tarnaučiau žmogui, laikiusiam rankoje virvę!.. Juokauji!.. 
Ne! Taip ir apvaizdos sutvarkyta, kad aš vėl susitikčiau su tavimi 
ir daugiau nebesiskirčiau. Aš pasilieku čia. 

- Nelaimingasis! Pagalvok, juk tu negirtas. 

- Laimė, ne! Būdamas girtas, aš padegčiau Luvrą. 

- Klausyk, Anibalai, - tarė La Molis, - būk protingas. Grįžk 
namo. Tarnyba - šventas dalykas. 

- O tu grįši su manimi? 

- Negaliu. | 

- Ar ir dabar jie mano tave nužudyti? 

- Nemanau. Aš per daug nežymus Žmogus, kad prieš mane 
būtų sudarytas koks sąmokslas, būtų prieita kokio nors tvirto 
susitarimo. Užėjus užgaidai, panoro mane nudėti, ir viskas: 
valdovai tą vakarą buvo linkę pajuokauti. 

- Tai ką tu veiki? 

- Aš? Nieko, bastausi, vaikštinėju. 

- Na ir gerai! Aš taip pat vaikštinėsiu, bastysiuos su tavimi. To- 
ks gyvenimas žavingas! Be to, jeigu tave užpuls, mes būsime dviese 
ir parodysime jiems, kur pipirai auga. A! Tegu tik jis ateina, tas 
vabalas kunigaikštis! Aš jį prismeigsiu prie sienos kaip peteliškę! 

- Tai bent paprašyk, kad jis tave atleistų! 

- Taip, visiškai. 

- Jeigu taip, įspėk, kad tu visiškai atsistatydini. 

- Teisingai. Sutinku. Aš jam parašysiu. 

- Rašyti karališko kraujo princui, Kokonasai, labai nepagarbu! 

- Taip, kraujo princui! Kieno kraujo! Mano draugo! Palaukš tu 
man! - sušuko Kokonasas, tragiškai vartydamas savo išsprogusias 
akis. - Paisysiu aš dar etiketo! 

“Iš tiesų, - pagalvojo La Molis, - už kelių dienų jam nebereikės 
nei princo, nei ko kito; jeigu jis norės bėgti su mumis, mes jį 
pasiimsime". 

Kokonasas griebė plunksną ir, draugui nebesipriešinant, 
sukūrė iškalbos pavyzdį, kurį ir perskaitysite. 


“Monsinjore, 

Jūsų aukštybė, gerai pažindamas antikinius autorius, be abejo, 
žinote jaudinančią istoriją apie Orestą ir Piladą, du herojus, 
pagarsėjusius savo nelaimėmis ir draugyste. Mano draugas La 
Molis ne mažiau nelaimingas kaip Orestas, o švelnus draugiškumo 
Jausmas man pažįstamas ne blogiau kaip Piladui. Šiuo metu mano 
draugas užimtas svarbiais reikalais, ir aš turiu jam padėti. Aš 
negaliu su juos skirtis. Štai kodėl, jūsų aukštybei leidus, aš 
palieku jūsų tarnybą, nes esu pasiryžęs savo likimą susieti su 
draugo likimu ir eiti ten, kur tik jis mane nuvestų;: tas pasiryžimas 
įrodo jūsų aukštybei, kokia didelė jėga traukia mane iš jūsų 
tarnybos, todėl aš dar turiu viltį gauti jūsų atleidimą ir drįstu 
vadinti save su pagarba 

Jūsų karališkosios aukštybės 

nuolankiausiu ir paklusniausiu tarnu 
Anibalu, grafu de Kokonasu, 
neperskiriamu pono de La Molio draugu". 


Baigęs tą šedevrą, Kokonasas jį garsiai perskaitė La Moliui, 
kuris tik gūžtelėjo pečiais. 

- Na, ką tu pasakysi? - paklausė Kokonasas, nepastebėjęs ar 
dėdamasis nepastebėjęs to judesio. 

- Pasakysiu, kad Alansonietis pasijuoks iš mūsų. 

- Iš mūsų? 

- Iš abiejų kartu. 

- Mano nuomone, tai geriau, negu smaugti mus po vieną. 

- Nal - susijuokė La Molis. - Viena nesukliudys antram. 

- Tegu sau! Tuo blogiau! Kas bus, tas, - rytoj rytą aš išsiųsiu 
savo laišką. Kur mes, išėję iš čia, šiąnakt nakvosime? 

- Pas metrą La Jurjerį. Žinai, tame kambarėlyje, kuriame tu 
norėjai mane nudurti, kai mudu dar nebuvome Orestas ir Piladas. 

- Gerai, aš pasiųsiu mūsų šeimininką su laišku į Luvrą. 

Tą valandėlę pano sienoje prasivėrė. 

- Na? - kartu paklausė abi princesės. - Kurgi Orestas su 
Piladu? 

- Velniava, ponia! - atsakė Kokonasas. - Piladas ir Orestas 
miršta iš bado ir meilės. 

Kitą dieną, devintą valandą ryto, metras La Jurjeris iš tikrųjų 
nunešė nuolankų grafo Anibalo de Kokonaso laišką į Luvrą. 


- 


XLV + ORTONAS 


Nors Alansono kunigaikštis atsisakė bėgti, tokiu būdu 
statydamas viską, net Henriko gyvybę, į pavojų, bet pasatarasis 
dar labiau negu anksčiau draugavo su princu. 

Iš to jų artimumo Katerina nusprendė, kad juodu ne tik gerai 
sutarė tarpusavy, bet ir sudarė kokį nors sąmokslą. Ji bandė pak- 
lausinėti Margaritą, bei Navaros karalienė buvo savo motinos verta 
duktė: vienas svarbiausių jos talentų buvo mokėjimas išvengti ne- 
malonių pasiaiškinimų; ji taip atsargiai išsisuko iš motinos klau- 
simų, kad, atsakiusi į visus, dar labiau supainiojo jos spėjimus. 

Florencijietei nebeliko nieko kita, kaip vadovautis į intrigas 
linkusiu savo instinktu, išpuoselėtu dar Toskanoje, labiausiai 
intrigomis pagarsėjusioje tarp kitų mažų to laikotarpio valstybėlių, 
ir neapykantos jausmu, įsigytu Prancizijos karaliaus dvare, kuris 
tuo metu labiau negu koks kitas dvaras buvo susiskaldęs tiek 
interesų, tiek pažiūrų atžvilgiu. 

Pirmiausia ji suprato, kad Bearniečio jėga iš dalies slypėjo jo 
sąjungoje su Alansono kunigaikščiu, ir ryžosi juos perskirti. 

Nutarusi taip padaryti, ji ėmė savo sūnų siausti kantriai ir 

mokamai kaip žvejys, kuris toli nuo žuvies įmeta savo tinklo 
gramzdiklius, o paskui nežymiai traukia juos artyn, kol iš visų 
pusių apsiaučia savo laimikį. 
Kunigaikštis Fransua pastebėjo tą padvigubintą motinos geri- 
nimąsi ir taip pat žengė žingsnį artyn prie jos. Henrikas dėjosi nie- 
ko nematąs, bet ėmė sekti savo sąjungininką dar labiau negu 
pirma. | 

Kiekvienas laukė kokio nors įvykio. 

O belaukiant to įvykio - vieniems neabejotino, kitiems galimo 
- vieną rytą, patekėjus saulei, skleidžiančiai malonią šilumą ir 
saldų kvapą, pranašaujančius gražią dieną, iš mažo namelio už 
Arsenalo pasiramsčiuodamas lazda išėjo išblyškęs vyras ir pamažu 
nugūrino Pti Miusko gatve. 

Netoli Sent Antuano vartų jis pasuko per pelkėtą pievą palei 
Bastilijos griovius, kairėje paliko didįjį bulvarą ir įėjo į Arbaleto 
sodą, kurio sargas sutiko jį, žemai linkčiodamas. 

Žmonių čia nebuvo; sodas, kaip galima spręsti iš vardo, 
priklausė privačiai šaulių arbaletininkų draugijai. Bet jeigu tuo 
metu sode būtų buvę vaikštinėtojų, tai išbalęs vyras būtų vertas jų 
dėmesio, nes jo ilgi ūsai, eisena, nors skausmų ir sulėtinta, bet vis 
dar kariškai stamantri, rodė, kad tas žmogus - karininkas, ne- 
seniai sužeistas kokiose nors peštynėse, kad jis saikingais 
judesiais mankštinasi ir saulės spinduliuose stiprina sveikatą. 

Tačiau keistas dalykas! Prasiskleidus apsiaustui, kuriuo tas iš 
pažiūros nepavojingas žmogus nepaisydamas prasidedančios 
kaitros buvo apsisiautęs, galėjai pamatyti du ilgus pistoletus, 
prisegtus prie diržo sidabrinėmis sagtimis, už diržo užkištą platų 
durklą ir prie šono didžiulį ilgą kardą, kurio jis, atrodo, nebūtų 
galėjęs nė ištraukti ir kuris, papildydamas tą vaikščiojantį 
arsenalą, savo makštimis daužė per jo išdžiūvusias ir drebančias 
kojas. Lyg maža būtų buvę šitų atsargumo priemonių, 
paslaptingasis lankytojas, nors sode vaikštinėjo vienas, žengdamas 
kiekvieną žingsnį atsargiai ir atidžiai dairėsi, lyg norėdamas ištirti 
kiekvieną tako posūkį, kiekvieną krūmą ir griovelį. 

Tokiu būdu tas žmogus įkiūtino į sodą ir ramiai įėjo į nedidelę 
pavėnę, kuri stovėjo netoli bulvaro; nuo kelio toji pavėnė buvo 
atskirta dvigubai - tankia žalitvore ir negiliu grioviu. Čia žmogus 
išsitiesė ant velėnų suolelio, prie kurio stovėjo stalas, o po 
valandėlės sodo sargas, be sargo pareigų dar vertęsis ir 
smuklininko amatu, atnešė jam kažkokio širdį stiprinančio 
gėrimo. 

Ligonis buvo čia jau apie dešimt minučių, kartkartėmis 
pakeldavo prie burnos fajansinį puodelį ir mažais gurkšniais 
siurbčiodavo iš jo gėralą, tik staiga jo veidas, nežiūrint “įdomaus 
išblyškimo", pasidarė baisus. Jis pamatė, kad iš Krua Fobeno 
pusės takeliu, kur šiandien yra Neapolio gatvė, atjojo plačia 
skraiste apsisiautęs raitelis, sustojo prie bastiono ir ėmė laukti. 

Jis stovėjo jau kokias penkias minutes, ir išblyškusio veido 

vyriškis - skaitytojas tikriausiai pažino, kad tai buvo Morvelis, - vos 
atsipeikėjęs iš susijaudinimo, kurį sukėlė pasirodęs raitelis, 
pamatė kelyje, vėliau pavadintame Fosė Sen Nikolia gatve, prie 
raitelio besiartinantį jauną vaikinuką su aptempta kaip pažo 
liemene. 

Pasislėpęs už pavėnės lapų, Morvelis lengvai galėjo viską matyti 
ir net viską girdėti, o jeigu pasakysime, kad raitelis buvo de Mui, 
o vaikinas su glaudžia liemene - Ortonas, tai reikia įsivaizduoti, 
kaip Morvelis įtermpė savo akis ir ausis. 

Abu atvykusieji labai atidžiai apsidairė; Morvelis net kvapą 
sulaikė. 

- Galite kalbėti, pone, - pirmas prabilo Ortonas, nes, kaip 
jaunesnis, jis buvo ir mažiau įtarus, - niekas mūsų nemato ir 
negirdi. 

- Gerai, - tarė de Mui. - Nueisi pas ponią de Sov, jeigu rasi ją 
namie, atiduosi šitą raštelį jai pačiai; jeigu jos nebus, padėsi už 
veidrodžio, kur paprastai karalius padeda savo laiškus; paskui 
palauksi Luvre. Jei gausi atsakymą, atneši žinomon vieton, jei 
negausi - ateisi šiandien vakare pas mane su trumpa arkebuza 
ten, kur tau sakiau ir kur aš pats būnu. 

- Gerai, - tarė Ortonas, - žinau. 

- Aš joju, nes šiandien turiu daugybę darbo. O tu neskubėk, 
nėra prasmės; tau nėra jokio reikalo nueiti į Luvrą anksčiau, negu 
jis ateis, o man rodos, kad jis šį rytą mokosi medžioklės su 
sakalais. Eik drąsiai, atvirai. Tu jau sveikas ir ateini padėkoti 
poniai de Sov už jos rūpinimąsi tavimi, kol sirgai. Eik, berneli, eik. 

Morvelis klausėsi nemirksėdamas, pasišiaušęs. prakaito išpilta 
kakta. Pirmiausia jis griebė savo pistoletą, atsisegė jį ir prisitaikė 
į de Mui, bet, šiam sujudėjus, prasiskleidė skraistė ir po ja 
pasirodė stiprūs, tvirti šarvai. Taigi kulka tikriausiai susiplotų į 
šarvus arba įsmigtų į kūną tokioje vietoje, kad žaizda nebūtų 
mirtina. Be to, Morvelis pagalvojo, jog sveikas ir gerai ginkluotas 
de Mui lengvai įveiks jį, sužeistą, todėl atsidusęs jis nuleido jau 
nutaikytą į hugenotą pistoletą. 

- Kaip gaila, - sumurmėjo jis, - kad negalima čia jo nudėti be 
jokio liudininko, išskyrus tą plėšiką vaikėzą, kuriam taip tiktų 
antroji mano kulkai 

Bet tą pačią akimirką Morvelis sumetė, kad Ortonui įduotas 
raštelis, kurį jis turėjo nunešti poniai de Sov, gal svarbesnis negu 
hugenotų vado gyvybė. 

- Na gerai, šį rytą tu dar išsisukai iš mano nagų! Jok sau 

sveikas ir gyvas, bet kada nors ateis ir mano eilė, nors aš turėčiau 
"sekti tave į pragarą, iš kurio tu išlindai, kad mane nudėtum, jeigu, 
žinoma, aš pirma tavęs nenudėsiu. 

Tuo laiku de Mui prisidengė veidą skraiste ir greitai nujojo 
Tamplio pelkių link. Ortonas grįžo pagrioviais ant upės kranto. 

Tada Morvelis pakilo taip smarkiai ir vikriai, kad nė pats 
nebūtų drįsęs patikėti, parėjo namo į Serizė gatvę, įsakė pabalnoti 
arklį ir, nors jautėsi labai silpnas, o žaizdos vėl galėjo atsiverti, 
šuoliais nulėkė Sent Antuano gatve, pasiekė krantinę ir įjojo į 
Luvrą. 

Jam įjojus pro vartus, po penkių minučių Katerina žinojo viską, 
kas buvo įvykę, o Morvelis gavo tūkstantį auksinių ekiu, kurie jam 
buvo pažadėti už Navaros karaliaus suėmimą. 

- Dabar arba aš apsitrinku, arba tas de Mui bus juoda dėmė, 
kurią Renė pastebėjo to prakeiktojo Bearniečio horoskope, - tarė 
sau Katerina. 

Praėjus ketvirčiui valandos po Morvelio apsilankymo, į Luvrą 
visai atvirai, kaip jam buvo pataręs de Mui, atėjo Ortonas, 
pasikalbėjo su keliais rūmų tarnais ir nuėjo pas ponią de Sov. 

Dariolė buvo viena, nes jos ponią prieš kokias penkias minutes 
pasišaukė Katerina, pavesdama jai perrašyti kažkokius svarbius 
laiškus. 

- Gerai, - tarė Ortonas, - aš palauksiu. 

Būdamas čia savas žmogus, Orionas įėjo. į baronienės 
miegamąjį ir, įsitikinęs, kad jame daugiau nieko nėra, užkišo 
raštelį už veidrodžio. Tą pačią akimirką, kai jis atitraukė nuo 
veidrodžio ranką, įėjo Katerina. 

Ortonas nubalo, nes jam pasirodė, kad greitas, veriamas 
karalienės motinos žvilgsnis pirmiausia įsmigo į veidrodį. 

- Ką tu čia darai, vaikeli? - paklausė Katerina. - Gal ieškai 
ponios de Sov? | 

- Taip, ponia; jau seniai ją bemačiau, todėl ji galėtų palaikyti 
mane nedėkingu, jeigu ilgiau neateičiau jai padėkoti. 

- Tai tu labai myli brangiąją Šarlotę? 

- Iš visos širdies, ponia. 

- Sako, kad tu jai labai ištikimas? 

- Jūsų didenybė pati suprasite, kad kitaip ir būti negali, jei 
pasakysiu, kaip ponia de Sov mane slaugė, nors aš, paprastas 
tarnas, nebuvau vertas jos rūpesčio. 2 | 

- O kodėl ji tave slaugė? - paklausė Katerina, dėdamasi nieko 
nežinanti apie vaikiną ištikusią nelaimę. 

- Aš buvau sužeistas, ponia. 

- Ak, vargšas vaike! - tarė Katerina. - Tu buvai sužeistas? 

- Taip, ponia. 

- Kada gi? 

- Tą vakarą, kai buvo atėję suimti Navaros karaliaus. Aš taip 
išsigandau, pamatęs kareivius, kad pradėjau rėkti, šaukti; vienas 
iš jų sušėrė man per galvą, ir aš kritau be sąmonės. 

- Vargšas berniukas! O dabar tu vėl visai sveikas? 

- Taip, ponia. | 

- Tai tu ieškai Navaros karaliaus, norėdamas vėl grįžti pas jį? 

- Ne, ponia. Navaros karalius, sužinojęs, kad aš išdrįsau prie- 
šintis jūsų didenybės įsakymui, mane išvijo be jokio pasigailėjimo. 

- Tikrai? - su užuojauta tarė Katerina. - Gerai. Aš pati 
sutvarkysiu tą reikalą. Bet jeigu tu lauki ponios de Sov, tai veltui: 
ji užimta viršuje, mano kabinete. 

Ir Katerina, pagalvojusi, kad Ortonas gal nespėjo padėti laiško 
už veidrodžio, išėjo į ponios de Sov kabinetą, kad vaikinas galėtų 
laisvai įvykdyti gautąjį įsakymą. 

Tą pačią minutę, kai Ortonas, sunerimęs dėl netikėto 
karalienės motinos pasirodymo, svarstė, ar jos atėjimas nereiškė 
kokio pavojaus jo ponui, jis išgirdo tris lengvus smūgius į lubas; 
kada Navaros karalius būdavo pas ponią de Sov, o Ortonas juos 
saugodavo, tai jis pats pavojaus atveju duodavo jiems tokį ženklą. 

Tie trys bilstelėjimai jį išgąsdino; kažkoks paslaptingas balsas 
sušnabždėjo jam, kad dabar įspėja jį patį; todėl jis pribėgo prie 
veidrodžio ir vėl paėmė padėtąjį raštelį. 

Katerina sekė kiekvieną jaunuolio judesį pro portjerų plyšį; ji 
matė, kaip jis šoko prie veidrodžio, bet nežinojo, ar tuo metu 
padėjo laišką, ar jį paėmė. 

- Kodėlgi jis dar gaišta, neišeina? - nekantriai sumurmėjo 
florencijietė. 

Ir ji šypsodamasi greit įėjo į kambarį. 

- Tu dar čia, vaikeli? - tarė ji. - Bet ko gi tu lauki? Ar aš tau 
nesakiau, kad dabar pati tavim pasirūpinsiu? Tu abejoji mano 
pažadais? 

- O, ponia, gink Dieve! - atsakė Ortonas. 

Ir berniukas, prisiartinęs prie karalienės, priklaupė, pabučiavo 
jos suknios kraštelį ir greit išėjo. 

Išeidamas jis prieškambaryje pamatė Katerinos laukiantį sar- 
gybos kapitoną. Jo įtarimai ne tik neišsisklaidė, bet dar labiau 
sustiprėjo. 

Vos tik, Ortonui išėjus, nusileido portjeros, Katerina puolė prie 
veidrodžio. Bet ji veltui graibė iš nekantrumo virpančia ranka - 
Jokio laiško nebuvo. O juk ji aiškiai matė, kad vaikinas buvo 
priėjęs prie veidrodžio. Vadinasi, jis ne padėjo, o vėl paėmė raštelį. 
Lemtis suteikdavo jos priešams tiek pat stiprybės, kiek jai pačiai. 
Vaikas pavirto vyru, vos tik stojo į kovą prieš ją. 

Ji viską išvertė, apžiūrėjo, iškraustė: nieko! 

- O nelaimingasis! - sušuko ji. - Aš juk nenorėjau jam nieko 
bloga, bet, vėl paėmęs raštelį, jis pats užiraukė ant savo galvos 
pražūtį. Ei, pone de Nansė, ei! 

Skardus karalienės motinos šauksmas pasiekė per saloną 
prieškambarį, kuriame, kaip jau sakėme, laukė sargybos 
kapitonas. J 

De Nansė atbėgo. 

- Klausau, ponia, - tarė jis. - Ko jūsų didenybė pageidaujate? 

- Jūs buvote prieškambaryje? 

- Taip, ponia. 

- Ar matėte išeinant jaunuolį, berniuką? 

- Tik dabar praėjo. 

- Jis dar nebus toli nuėjęs? 

- Galbūt tik iki pusės laiptų. 

- Pašaukite jį atgal. 

- Kuo jis vardu? 

- Ortonas. Jeigu nenorės eiti, atveskilte jėga. Bet jeigu 
nesipriešins, negąsdinkite. Man reikia tuojau su juo pasikalbėti. 

Sargybos kapitonas išbėgo. 

Kaip jis teisingai spėjo, Ortonas buvo nusileidęs tik iki pusės 
laiptų, tyčia nesiskubindamas, nes tikėjosi kur nors ant laiptų ar 
koridoriuje sutikti Navaros karalių ar ponią de Sov. 

Išgirdęs savo vardą, Ortonas sudrebėjo. Pirma jo mintis buvo 
- bėgti, tačiau ne pagal savo amžių greit sumetęs, kad bėgdamas 
viską pražudys, jis sustojo. 

- Kas mane šaukia? 

- Aš, de Nansė - atsakė sargybos kapitonas, greit leisdamasis 
žemyn. 

- Bet aš labai skubu, - tarė Ortonas. 

- Mane atsiuntė jos didenybė karalienė motina, - paaiškino 
priėjęs de Nansė. 

Berniukas nubraukė lašantį nuo kaktos prakaitą ir vėl ėmė 
lipti aukštyn. Kapitonas sekė jį iš paskos. 

Iš pradžių Katerina inanė areštuoti jaunuolį, liepti jį iškratyti 

ir atimti atneštą laišką; ji manė apkaltinti jį pavogus deimantinę 
segę, kurią pati tik ką paėmė nuo tualetinio staliuko; tačiau greit 
apsvarstė, kad toks būdas gana pavojingas, nes sukeltų įtarimą 
jaunuoliui, kuris įspėtų savo poną, tas irgi imtųsi atsargumo 
priemonių, ir tada jį pagauti būtų dar sunkiau. 

Žinoma, ji galėjo liepti įmesti vaikiną į kokį kalėjimą, bet gandai 
apie areštą, kad ir kaip slaptai jis būtų įvykdytas, greit paplistų po 
Luvrą, o Henrikas, išgirdęs apie Ortono suėmimą nors vieną Žodį, 
tuoj apsisaugotų. | 

Tačiau Katerinai būtinai reikėjo to laiško, kurį de Mui parašė 
Navaros karaliui ir taip slaptai jam siuntė; jis galėjo padėti 
išaiškinti visą sąmokslą. 

Todėl ji vėl padėjo segę į vietą. 

- Ne ne, - svarstė Katerina, - sumanymas apvaginti - policijos 
agento sumanymas. Niekam tikęs. Bet dėl laiškelio... kuris gal 
visai nevertas dėmesio... - svarstė ji niurdama ir taip tyliai, kad vos 
pati girdėjo savo žodžius. - Bet iš tiesų aš nekalta, jis pats kaltas. 
Kodėl tas driskius nepadėjo laiško ten, kur turėjo padėti? Man 
reikia to laiško. 

Tą minutę įėjo Ortonas. 

Matyt, Katerinos veido išraiška buvo baisi, nes vaikinas iš karto 
pabalo ir sustojo ant slenksčio. Jis dar buvo per jaunas ir 
nemokėjo greit ir visiškai susitvardyti. 

- Ponia, - tarė jis, - jūs suteikėte man garbę pasišaukdama 
atgal; kuo aš galiu jūsų didenybei patarnauti? 

Katerinos veidas nusigiedrijo, tartum saulės spindulys būtų jį 
apšvietęs. 

- Aš liepiau tave pašaukti, vaikeli, - tarė ji, - nes man patiko 
tavo veidas, ir, pažadėjusi pasirūpinti tavo ateitimi, noriu 
neatidėliodama įvykdyti savo pažadą. Mus, karalienės, dažnai 
kaltina, kad esame užuomaršos. Tačiau ne mūsų širdis užmiršta 
pažadus, bet svarbiais reikalais nuolat užimtas protas. Aš 
prisiminiau, kad žmonių laimė karalių rankose, todėl vėl tave 
pašaukiau. Eikš, vaikeli, paskui mane. 

De Nansė, rimtai patikėjęs tuo vaidinimu, didžiai nustebęs 
žiūrėjo į susigraudinusią Kateriną. 

- Ar tu moki joti, vaikeli? - paklausė Katerina. 

- Taip, ponia. 

- Tada eikš į mano kabinetą. Aš duosiu tau laišką, kurį nuneši 
į Sen Žermeną. 

- Aš esu jūsų didenybės įsakymams. 

- De Nansė, pasakykite, kad jam paruoštų arklį. 

De Nansė išėjo. 

- Eime, vaikeli, - tarė Katerina. 

„Ji išėjo pirma, Ortonas - paskui. 

Karalienė motina nusileido vienu aukštu žemyn, nuėjo 
koridoriumi, kur buvo karaliaus ir Alansono kunigaikščio 
apartamentai, pasiekė sraigtinius laiptus, nulipo dar vienu aukštu 
žemyn, atidarė duris į apskritą galeriją, kurios raktą turėjo tik 
karalius ir ji, praleido pirma Ortoną, po jo įėjo pati ir uždarė duris. 
Toji galerija kaip koks pylimas supo kai kuriuos karaliaus ir 
karalienės motinos kambarius. Kaip šv. Angelo pilyje Romoje ir Piti 
rūmuose Florencijoje šita galerija buvo skirta pasislėpti pavojaus 
atveju. į 

Uždariusi duris, Katerina su vaikinu atsidūrė tamsiame 
koridoriuje. Ji paėjo kokia dvidešimt žingsnių pirmyn, Ortonas ją 
sekė. 

Staiga Katerina atsigręžė, ir Ortonas jos veide pamatė tą pačią 
niūrią išraišką kaip prieš dešimt minučių. Jos apskritos kaip katės 
ar panteros akys tamsoje degė it žarijos. 

- Sustok! - įsakė ji. 

Ortono pečiais perbėgo šiurpas: iš koridoriaus skliautų lyg 
kokia ledinė skraistė sruveno kapų šaltis; grindys buvo gūdžios lyg 
kapo akmuo; aštrus ir veriamas Katerinos žvilgsnis smigo į 
jaunuolio krūtinę. 

Jis pasitraukė atatupstas ir drebėdamas atsišliejo į sieną. 

- Kur laiškas, kurį tau buvo pavesta perduoti Navaros karaliui? 

- Laiškas? - pralemeno Ortonas. 

- Taip, kurį, karaliaus neradęs, turėjai padėti už veidrodžio? 

- Aš, ponia? -- tarė Ortonas. - Nežinau, ką jūs norite tuo 
pasakyti. 

- Laiškas, kurį prieš valandą tau padavė de Mui už Arbaleto 
sodo. 

- Aš neturiu jokio laiško, - gynėsi Ortonas. - Jūsų didenybė 
tikriausiai apsifinkate. 

- Tu meluoji, - atšovė Katerina. - Atiduok man laišką, ir aš 
įvykdysiu savo pažadą. 

- Kokį, ponia? 

- Padarysiu tave turtingą. 

- Aš neturiu jokio laiško, ponia, - pakartojo berniukas. 

Katerina grikštelėjo dantimis, bet tuojau vėl nusišypsojo. 

- Atiduosi jį man - gausi tūkstantį aukso ekiu. 


380 


- Aš neturiu laiško, ponia. 

- Du tūkstančius ekiu. 

- Neįmanoma! Jeigu aš jo neturiu, tai negaliu ir atiduoti. 

- Dešimt tūkstančių ekiu, Ortonai. 

Ortonas matė, kaip įniršis it potvynis iš karalienės širdies kyla 
aukštyn į galvą, ir greit sumetė, kad vienintelis būdas išgelbėti savo 
poną - praryti raštelį. Jis buvo besiekiąs jį išimti iš kišenės, bet 
karalienė įspėjo ketinimą ir sulaikė jo ranką. 

- Vaikeli! - tarė ji juokdamasi. - Gerai, tu ištikimas. Kai karaliai 
nori įsigyti tarną, nebloga patikrinti, ar pasirenka atsidavusią širdį. 
Dabar aš žinau, ką apie tave manyti. Šiai mano piniginė - tai 
pirmas tavo atlyginimas. Nešk laišką savo ponui ir pranešk jam, 
kad nuo šiandien tu stoji į mano tarnybą. Eik, tu gali išeiti ir be 
manęs pro tas pačias duris, pro kurias įėjome: jos atsidaro į vidų. 

Ir Katerina, įdėjusi piniginę į nustebusio jaunuolio delną, paėjo 
keletą žingsnių pirmyn ir atrėmė ranką į sieną. 

Tačiau Ortonas abejodamas nesijudino iš vietos. Jis negalėjo 
patikėti, kad pavojus, pakibęs virš jo galvos, jau praėjo. 

- Na, ko gi taip drebi? - pasakė Katerina. - Juk aš tau sakiau, 
kad gali eiti, o jeigu grįžtum vėl, tavo ateitis bus užtikrinta. 

- Ačiū, ponia, - padėkojo Ortonas. - Vadinasi, jūs man 
atleidžiate? | 

- Dar daugiau: aš tave apdovanoju; tu geras meilės laiškelių 
nešiotojas, malonus meilės pasiuntinys, bet užmiršti, kad tavęs 
laukia ponas. 

- Ak, tiesa - ištarė jaunuolis, bėgdamas prie durų. 

Vos tik jis žengė trejetą žingsnių, po jo kojomis atsivėrė grindys. 
Jis suklupo, ištiesė abi rankas, baisiai suriko ir dingo pože- 
miniame kalėjime, kuris atsidarė Katerinai paspaudus spyruoklę. 

- Mat, - sumurmėjo Katerina, - dėl to kvailiuko užsispyrimo 
dabar man reikės nulipti šimtą penkiasdešimt pakopų. 

Katerina nuskubėjo į savo kambarį, uždegė pusiau pridengtą 
žibintuvą, grįžo į koridorių, atstatė spyruoklė į vietą, atidarė duris 
į sraigtinius laiptus, kurie, rodos, vedė į pat žemės gelmes, ir 
degdama nepasotinamu smalsumu, kurstiomu neapykantos 
jausmo Bearniečiui, pasiekė geležines duris, už kurių buvo 
požemis. 

Nukritęs iš šimto pėdų aukščio, ten gulėjo kruvinas, sulaužy- 
tais kaulais, sugniužintas, bet dar tebetrūkčiojąs vargšas Ortonas. 

Už storos sienos buvo girdėti gurgant Senos vandenis, kurie, 
prasisunkę pro žemę, siekė iki pat laiptų. 

Katerina įėjo į drėgną ir dvokiančią duobę, kuri nuo savo 
atsiradimo buvo mačiusi daug panašių kritimų, iškratė Ortono 
drabužius, pagriebė laišką, patikrino, ar tai tikrai tas, kurio ji taip 
troško, koja pastūmė lavoną ir nykščiu paspaudė spyruoklę; 
požemio grindys pasviro, ir lavonas, traukiamas savo paties svorio, 
nuslydo į upę. 

Uždariusi duris, karalienė motina užlipo aukštyn, užsirakino 
savo kabinete ir perskaitė laiškelį, kuriame buvo parašyta: 


“Šį vakarą, dešimtą valandą, Arbr Seko gatvėje, “Keliarodės 
Žvaigždės" užeiga. Jeigu ateisite, neatsakykite; jeigu neateisite, 
pasakykite atnešusiam ne. 

De Mui de Sen Falis". 


Skaitydama raštelį, Katerina šypsojosi; ji galvojo tik apie 
būsimą pergalę, visiškai užmiršusi, kokia kaina ją pirko. 

Pagaliau kas gi tas Ortonas? Ištikima širdis, pasiaukojusi siela, 
jaunas, gražus berniukas, ir viskas. Suprantama, šitas įvykis 
negalėjo nė akimirkai nusverti lėkštės tų abejingų svarstyklių, 
kuriomis sveriamas imperijų likimas. 

Perskaičiusi laišką, Katerina tuojau nuėjo pas ponią de Sov ir 
užkišo jį už veidrodžio. 

Leisdamasi žemyn prie durų į koridorių ji rado savo sargybos 
kapitoną. 

- Ponia, - tarė de Nansė, - jūsų didenybės įsakymu arklys 
paruoštas. 

- Brangusis barone, - atsakė Katerina, - arklys nebereikalingas: 
aš išklausinėjau tą berniuką, bet jis iš tiesų per daug kvailas, kad 
jam galima būtų patikėti tas pareigas, kurioms maniau jį paskirti. 
Aš jį norėjau paimti liokajumi, o jis tinka nebeni į arklininkus; 
daviau jam truputį pinigų ir išsiunčiau pro užpakalinius vartelius. 

- O tas reikalas? - paklausė de Nansė. 

- Reikalas? - pakartojo Katerina. 

- Taip, kurį jis turėjo atlikti Sen Žermene. Ar jūsų didenybė 
norėtų, kad aš pats atlikčiau, ar man pasiųsti ką nors iš savo 
vyrų? 

- Ne ne, - atsakė Katerina. - Jūs ir jūsų vyrai šį vakarą turėsite 
ką kita atlikti. 

Ir Katerina grįžo į savo kambarius, tvirtai vildamasi, kad tą patį 
vakarą jos rankose bus to prakeiktojo Navaros karaliaus likimas. 

XLVI + "KELIARODĖS ŽVAIGŽDĖS" UŽEIGA 


Dviem valandoms praėjus po mūsų papasakotų įvykių, kurie 
net Katerinos veide nepaliko jokio pėdsako, ponia de Sov pabaigė 
darbą ir nuėjo į savo butą. Tuojau pasirodė ir Henrikas; sužinojęs 
iš Dariolės, kad buvo užsukęs Ortonas, jis priėjo tiesiai prie 
veidrodžio ir paėmė laiškelį. 

Jame, kaip jau sakėme, buvo parašyta: 

“Šį vakarą, dešimtą valandą, Arbr Seko gatvėje, “Keliarodės 
Žvaigždės" užeiga. Jeigu ateisite, neatsakykite; jeigu neateisite, 
pasakykite atnešusiam ne“. 

Nebuvo parašyta, kam raštelis skirtas. 

“Henrikas būtinai nueis į pasimatymą, - galvojo Katerina, - nes 
jeigu jis norėtų neiti, tai nebeturės kam pasakyti ne". 

Katerina tikrai nesuklydo. Henrikas pasiteiravo apie Ortoną, 
Dariolė jam atsakė, kad jis išėjo su karaliene motina; kadangi 
raštelis buvo savo vietoje ir Henrikas žinojo, jog vargšas vaikas 
negali jo išduoti, tai jis nepajuto jokio nerimo. 

Jis papietavo, kaip paprastai, su karaliumi, kuris labai erzino 
Henriką dėl jo nerangumo rytinės medžioklės su sakalais metu. 

Henrikas teisinosi esąs kalnietis, ne lygumų gyventojas ir 
žadėjo Karoliui pasimokyti medžioti su paukščiais. 

Katerina buvo žavinga: keldamasi nuo stalo, ji paprašė, kad 
Margarita visą vakarą pabūtų su ja. 

Aštuntą valandą Henrikas pasiėmė du bajorus, išjojo su jais 
pro Sent Onorė vartus, padarė didelį linkį, grįžo pro Medinį bokštą, 
prie Nelio bokšto persikėlė per Seną keltu, pasiekė Sen Žako gatvę 
ir Čia paleido savo bajorus, duodamas jiems suprasti, kad turįs 
meilės pasimatymą. Matiurenų gatvės kampe jis rado į skraistę 
susisupusį raitelį ir prisiartino prie jo. 

- Mantas, - tarė žmogus. 

- Po, - atsakė karalius. 

Raitelis tuojau nusėdo nuo arklio. Henrikas apsisiautė jo 
dumblu aptaškyta skraiste, užsėdo ant putoto žirgo, sugrįžo La 
Harpo gatve atgal, perjojo Sen Mišelio tiltą, Baltramiejaus gatve vėl 
grįžo prie upės, perjojo Malūnininkų tiltą, nusileido į krantinę, 
pasuko į Arbr Seko gatvę ir pasibeldė į metro La Jurjerio duris. 

Mums jau pažįstamoje salėje sėdėjo La Molis ir rašė ilgą meilės 
laišką - aišku kam. 

Kokonasas buvo su La Jurjeriu virtuvėje, stebėjo, kaip virš 
liepsnos sukasi pamautos ant iešmo šešios kurapkos, ir ginčijosi 

su savo draugu smuklininku, kada reikia kurapkas numauti. 

Tuo metu pasibeldė Henrikas. Greguaras nuėjo jo įleisti ir 
nuvesti į arklidę arklio, o pakeleivis įžengė vidun, žvangindamas 
pentinuotais batais, lyg norėdamas išjudinti užtirpusias kojas. 

- "Ei, metrai La Jurjeri! - šūktelėjo La Molis, nepakeldamas 
galvos nuo laiško. - Štai jūsų klausia kažkoks bajoras. 

La Jurjeris priėjo, nužvelgė Henriką nuo galvos iki kojų, bet 
kadangi jo storos gelumbės apsiaustas neįkvėpė jam didelės 
pagarbos, tai jis paklausė karalių: 

- Kas jūs toks? 

- Po perkūnaisi - atšovė Henrikas, rodydamas į La Molį. - Ponas 
Jums ką tik sakė: aš esu Gaskonės bajoras, atvykau į Paryžių 
paieškoti laimės dvare. 

- Ko jums reikia? 

- Kambario ir vakarienės. 

- Hmml.. - ištarė La Jurjeris. - O liokajų turite? . 

Kaip žinome, tai buvo jo įprastas klausimas. 

„- Ne, - atsakė Henrikas. - Bet aš manau pasisamdyti, kai tik 
kiek prakusiu. 

- Aš nenuomoju ponams skirto kambario be liokajų kambario, 
- atrėžė La Jurjeris. 

- Bet jeigu aš pasiūlysiu už vakarienę auksinį, o visa kita 
atidėsime rytdienai? 

- Ol Jūs labai dosnus, bajore! - tarė La Jurjeris, su 
nepasitikėjimu žiūrėdamas į Henriką. 

- Ne, bet tikėdamasis praleisti vakarą ir naktį jūsų užeigoje, 
kurią man labai išgyrė vienas mūsų krašto ponas, aš pasikviečiau 
vakarienės draugą. Ar jūs turite gero Arbua vyno? 

- Turiu tokio, kad nė Bearnietis geresnio negeria. 

- Gerai, užmokėsiu už jį atskirai. A, štai ir mano svečias! 

Iš iikrųjų durys atsidarė, ir į vidų įėjo kitas bajoras, keleriais 
metais vyresnis už pirmąjį, prie šono vilkdamas milžinišką rapyrą. 

- O, koks punktualus, jaunasis mano drauge. Ateiti tiksliai 
nustatytą minutę - labai puiku žmogui, kuris turėjo nujoti du 
šimtus mylių. 

- Ar tai jūsų svečias? - paklausė La Jurjeris. 

- Taip, - atsakė pirmiau atėjęs, artindamasis prie vyruko su 
rapyra ir spausdamas jam ranką. - Duokite mums vakarienę. 

- Čia ar jūsų kambaryje? 
- Kur tik norite. 
- Metrai, - šūktelėjo La Molis šeimininką, - išvaduokite mus nuo 

tų hugenotiškų snukių: prie jų mudu su Kokonasu negalėsime nė 
žodžio ištarti apie savo reikalus. 

- Patiekite vakarienę antrajame kambaryje, ketvirtame aukšte, 
- įsakė tarnui La Jurjeris. - Lipkite į viršų, ponai, į viršų. 

Abu keleiviai nusekė paskui Greguarą, kuris ėjo pirmas ir 
švietė jiems kelią. 

La Molis sekė juos akimis, kol jie dingo. Atsigręžęs jis pamatė 
iš virtuvės iškišusį galvą Kokonasą. Didelės nemirksinčios jo akys 
ir pravira burna reiškė didžiausią nustebimą. 


La Molis priėjo prie jo. 

- Velniava! - nusikeikė Kokonasas. - Matei? 
- Ką? 

- Tuos du bajorus? 

- Tai kas? 

- Galėčiau prisiekti, kad tai... 

- Kas? 


- Gi... Navaros karalius ir raudonskraistis aj 
- Prisiek, jei nori, tik tyliau. 

- Tu taip pat pažinai? 

- Žinoma. 

- Ko jie čia atėjo? 

- Turbūt kokie meilės reikaliukai. 

- Manai? 

- Esu tikras. | 

- La Moli, man labiau patinka špagos kirčiai negu tokie meilės 
reikaliukai. Aš ką tik norėjau prisiekti, o dabar galėčiau eiti lažybų. 

- Dėl ko? 

Kad čia kvepia sąmokslu. 

- O! Tu išsikraustei iš galvos! 

- Aš tau sakau... 

- O aš tau sakau, kad jeigu jie ruošia sąmokslą, tai jų dalykas. 

- Tiesa! Tikrai, juk aš nebetarnauju Alansoniečiui; tegu sau 
daro, kas jiems patinka. 

O kadangi kurapkos pasiekė tą kepimo laipsnį, kurį mėgo 
Kokonasas, tai jis, iš anksto nutaręs jomis labiausiai pasimėgauti 
per vakarienę, šūktelėjo metrą La Jurjerį ir paprašė jas numauti 
nuo iešmo. 

Tuo metu Henrikas ir de Mui įsikūrė savo kambaryje. 

- Valdove, ar jūs matėte Ortoną? - paklausė de Mui, kai 
Greguaras padengė stalą. 

- Ne, bet gavau laiškelį, kurį jis paliko už veidrodžio. Aš spėju, 

kad berniukas išsigando ir manęs nebelaukė, nes jį užtiko 
karalienė Katerina. Aš net buvau šiek tiek susirūpinęs, kai Dariolė 
papasakojo, jog karalienė motina ilgai kalbėjosi su juo. 

- O, jokio pavojaus! Vaikėzas apsukrus. Nors karalienė motina 
ir moka savo amatą, jis ją apvyniotų aplink pirštą, esu tuo tikras. 

- O jūs, de Mui, matėte jį po to? - paklausė Henrikas. 

- Ne, bet pamatysiu šįvakar; vidurnaktį jis turi ateiti čia ir 
atnešti man gerą trumpą arkebuzą, tada viską ir papasakos. 

- O kas tas vyras, kur stovėjo Matiurenų gatvės kampe? 

- Koks vyras? 

- Tas, kurio arklį ir skraistę aš paėmiau. Ar jūs juo pasiti- 
kite? 

- Tai vienas iš mūsų labiausiai atsidavusių žmonių. Be to, jis 
nepažįsta jūsų didenybės ir visai nežino, su kuo turėjo reikalą. 

- Tada mes galime visai ramiai pasikalbėti? 

- Be jokios abejonės. Be to, La Molis eina sargybą. 

- Puiku! 

- Valdove, ką sako Alansonietis? . 

- Alansonietis nebenori bėgti, de Mui; jis aiškiai pasisakė tuo 
reikalu. Anžu kunigaikščio išrinkimas (Lenkijos sostą ir karaliaus 
liga pakeitė jo sumanymus. 

- Tai dėl jo griūva visi mūsų planai? 

- Taip. 

- Vadinasi, jis mus išduoda. 

- Dar ne, bet išduos pirmai progai pasitaikius. 

- Baili širdis! Klastinga galva! Kodėl jis neatsakė į mano 
laiškus? 

- Jis nori turėti įrodymus, pats likdamas švarus. Kol kas viskas 
pralošta, ar ne, de Mui? | 

- Priešingai, valdove, viskas išlošta. Jūs gerai žinote, kad visa 
partija, išskyrus princo de Kondė šalininkus, buvo už jus ir, 
užmezgusi ryšį su kunigaikščiu, naudojosi juo tik kaip priedanga. 
Nuo pasiuntinių priėmimo dienos aš visus sujungiau, surišau su 
jūsų likimu. Kad pabėgiume su Alansono kunigaikščiu, jums 
pakako šimto vyrų, o aš surinkau. penkiolika šimtų: po savaitės jie 
bus pasiruošę ir stovės būreliais Po kelyje. Tai bus jau ne bėgimas, 
bet traukimasis. Ar jums, pone, užteks tūkstančio penkių šimių 
vyrų, ar jausitės saugus su tokia armija? 

Henrikas nusišypsojo ir, sudavęs jam per petį, tarė: 

- Tu, de Mui, žinai, ir gal tik vienas žinai, kad Navaros karalius 
ne taip lengvai išgąsdinamas, kaip kai kas įsivaizduoja. 

- Ak, Dieve mano! Aš tai žinau ir tikiuosi, kad netrukus visa 
Pranctzija žinos kaip ir aš. 

- Bet jeigu ruoši sąmokslą, būtinai turi laimėti. Pirmoji 
pasisekimo sąlyga - pasiryžimas, o kad veiktum ryžtingai, kitaip 
sakant, greitai, tiesiai ir tvirtai, reikia būti įsitikinusiam, kad 
pavyks. 

- Valdove, kuriomis dienomis būna medžioklė? 

- Kas savaitę arba kas dešimt dienų su skalikais bai su 
sakalais. 

- Kada paskutinį kartą medžiojote? 

- Šiandieną. 

- Vadinasi, po kokių aštuonių ar dešimties dienų vėl 
medžiosite? 

- Be jokios abejonės, gal dar greičiau. 

- Klausykite, atrodo, viskas nurimo: Anžu kunigaikštis išvyko, 
apie jį niekas nebegaivoja. Karalius diena po dienos stiprėja. 
Hugenotų persekiojimas beveik liovėsi. Būkite meilus karalienei 
motinai, būkite meilus Alansoniečiui, sakykite, kad be jo bėgti 
negalite, pasistenkite, kad jis tuo patikėtų - o tai sunkiausia. 

- Būkite ramus, patikės. 

- Manote, kad jis taip jumis pasitiki? 

- Ne, gink Dieve! Bet jis tiki tuo, ką jam sako karalienė Margo. 

- O karalienė mums nuoširdžiai padeda? 

- Taip, turiu įrodymų. Be to, ji garbėtroška, o tos nesančios 
Navaros karina degina jai kaktą. 

- Gerai! Trys dienos prieš artimiausią medžioklę praneškite 
man, kur ji bus: Bondi, Sen Žermene ar Rambujė; pridurkite taip 
pat, ar esate pasiruošęs. Kai pamatysite šuoliuojantį pro šalį La 
Molį, dumkite paskui, kiek tik arklys įkerta. Kad tik laimingai 
atsidūrus už miško, tada karalienė motina, jeigu norės jus 
sučiupti, tegul lekia paskui, jos normandiški arkliai, tikiuos, 
nespės net pamatyti mūsų berberiškų žirgų ir ispaniškų eržilų 
pasagų. 

- Sutarta, de Mui. 

- Ar jūs turite pinigų, valdove? 

Henrikas susiraukė, kaip visą gyvenimą raukydavosi, išgirdęs 
tokį klausimą. 

- Ne per daugiausia, bet manau, Margo turi. 

- Ar jūsų, ar jos būtų pinigai, pasiimkite jų kiek galėdamas 
daugiau. 

- O ką tu iki tol veiksi? 

- Kaip jūsų didenybė matote, aš gana veikliai rūpinausi jūsų 
reikalais, tai dabar gal leistumėte kiek pasirūpinti ir savaisiais? 

- Daryk, ką nori, de Mui, bet kokie gi tie tavo reikalai? 

- Klausykite, pone, Ortonas man pasakojo (tai labai gudrus 
vaikinas, aš jį ypač rekomenduoju jūsų didenybei) vakar sutikęs 
prie Arsenalo tą plėšiką Morvelį, kurį Renė vėl pastatė ant kojų ir 
kuris šildosi dabar saulėje kaip tikra gyvatė. 

- A! Taip, suprantu, - tarė Henrikas. 

- Suprantate?.. Gerai. Vieną dieną jūs būsite karalius, ir jeigu 
jums reikia kam nors atkeršyti, panašiai kaip man, tai jūs 
atkeršysite kaip karalius. O aš esu karys ir turiu atkeršyti kaip 
karys. Taigi kai visi mūsų reikalai bus sutvarkyti, - o tai duos tam 
plėšikui dar penkias ar. šešias dienas sveikti, - aš taip pat 
pasisukinėsiu apie Arsenalą, prismeigsiu jį prie žemės ketu- 
riais gražiais rapyros dūriais, o po to lengvesne širdimi paliksiu 
Paryžių. 

- Tvarkyk savo reikalus, drauguži, tvarkyk, - pritarė Bearnietis. 
- Beje, tu patenkintas La Moliu? 

- O, puikus berniokas, atsidavęs jums kūnu ir siela; juo galite 
pasitikėti kaip manimi... šaunuolis!.. 

- Svarbiausia - moka tylėti; jis taip pat vyks su mumis į Navarą, 
de Mui; ten pagalvosime, kaip jam atsilyginti. 

Vos tik Henrikas, suktai šypsddamas, ištarė tuos žodžius, 
durys atsidarė ar, geriau pasakius, atsilapojo, ir tas, kurį kaip tik 
tuo metu gyrė, pasirodė ant slenksčio išbalęs ir susijaudinęs. 

- Pavojus, pone, pavojus! - sušuko jis. - Namas apsuptas! 

- Apsuptas? - suriko pašokdamas Henrikas. - Kieno? 

- Karaliaus sargybinių. 

- O! - ištarė de Mui, traukdamas iš už juostos pistoletus. - 
Atrodo, bus kautynės. 

- Ką čia padės pistoletai ir kautynės! - tarė La Molis. - Ką jūs 
padarysite prieš penkiasdešimt žmonių? 

- Jis teisus, - sutiko karalius. - Jeigu galima būtų kaip nors 
pasitraukti... 

- Yra vienas kelias, kadaise man labai is ir Jeigu jūsų 
didenybė norėtumėte eiti paskui mane.. 

-- O de Mui? 

- De Mui taip pat gali eiti su mumis, jeigu nori, bet reikia 
pasiskubinti. 

Laiptuose pasigirdo žingsniai. 

- Per vėlu, - tarė Henrikas. 

- Ak, jeigu būtų galima juos penkioms minutėms sulaikyti, - 
sušuko La Molis, - aš išgelbėčiau karalių. 

- Tai gelbėkite jį, pone, - tarė de Mui. - Aš apsiimu juos 
sulaikyti! Eikite, pone, eikite. 

- Bet ką tu darysi? 

- Nesirūpinkite, tik eikite. 

De Mui greitai paslėpė karaliaus lėkštę, taurę ir servetėlę, kad 
atrodytų, lyg jis valgęs vienas. 

- Eime, pone, eime, - sušuko La Molis, nutvėręs karalių už 
rankos ir tempdamas jį į laiptus. 

- De Mui! Narsusis mano de Mui! - sušuko Henrikas, tiesdamas 
ranką jaunuoliui. 

De Mui pabučiavo jo ranką, išstūmė Henriką iš kambario ir, 
uždaręs duris, užšovė velkę. 

- Taip, suprantu, - tarė Henrikas. - Jis leisis suimamas, o mes 
pabėgsime. Bet koks velnias galėjo mus išduoti? 

- Eikite greičiau, valdove. Jie lipa jau, lipa. 

Iš tikrųjų siaurais laiptais ėmė šliaužti deglų šviesa, ir apačioje 
pasigirdo kardų žvangėjimas. 

- Greičiau, valdove, greičiau! - ragino La Molis. 

Jis nuvedė karalių tamsoje dar dviem aukštais įviršų, atidarė 
duris į kažkokį kambarį, įėjo, užstūmė duris velke, paskui atvėrė 
langą ir paklausė: 

- Ar jūsų didenybė labai bijotų pasivaikščiojimo stogais? 

- Aš? - paklausė Henrikas. - Ką jūs, juk aš kalnų ožių 
medžiotojas! 

- Gerai. Sekite mane, jūsų didenybe; aš žinau kelią ir pabūsiu 
jums už vadovą. 

- Eikite, eikite, - tarė Henrikas, - aš seku paskui. 

La Molis pirmas apžergė palangę ir nuėjo plačiu stogo 
pakraščiu, kuriuo tekėdavo lietaus vanduo; jo gale rado lyg kokį 
tarpeklį tarp dviejų susieinančių stogų; iš to tarpeklio viename 
stoge buvo langelis, pro kurį galima buvo patekti į kito namo 
negyvenamą pastogę. 

- Štai jūs Ir uoste, - tarė La Molis. 

- A, tuo geriau, - atsakė Henrikas ir nusišluostė prakaito lašais 
aprasojusią išbalusią kaktą. 

- Dabar viskas eis kaip patepta; pastogė turi laiptus, laiptai 
baigiasi prieangyje, o iš prieangio - tiesiai gatvė. Tuo keliu aš ėjau 
vieną naktį, kuri buvo dar baisesnė už šitą. 

- Tada pirmyn! - tarė Henrikas. 

La Molis įlindo pro atvirą langelį pirmas, susirado neužrakintas 
duris, atidarė jas, atsidūrė sraigtinių laiptų aikštelėjė ir, užčiuopęs 
virvę, kuri buvo vietoje atramos, įdavė ją karaliui į ranką. 

- Eikite, valdove, - tarė jis. | 

Maždaug pusiaukelyje Henrikas sustojo; priešais kaip tik buvo 
langas, pro kurį buvo matyti “Keliarodės Žvaigždės" kiemas. Užei- 
gos laiptais zujo kareiviai: vieni jų laikė rankose špagas, kiti - 
deglus. | 

Staiga viename būrelyje Navaros karalius pastebėjo de Mui. Jis 
„buvo atidavęs savo špagą ir ramiai lipo laiptais žemyn. 

- Vargšas vaikinas! - tarė Henrikas. - Narsi ir atsidavusi širdis! 

- Jūsų didenybė pastebite, kad jis atrodo labai ramus, žiūrėkite, 
net juokiasi! Matyt, sugalvojo kokį gerą pokštą, nes, žinote, jis retai 
juokiasi. 

- O tas jaunas vyras, kur buvo su jumis? 

- Kokonasas? - paklausė La Molis. 

- Taip, Kokonasas. Kas jam atsitiko? 

- O, juo aš visai nesirūpinu. Pastebėjęs kareivius, jis man tiek 
tepasakė: “Ar mes kuo nors rizikuojame?“ -"Savo galva", - 
atsakiau. - “O tu išsigelbėsi?" - “Tikiuosi." - “Tai aš taip pat 
išsisuksiu", - pasakė jis. Prisiekiu jums, valdove, kad jis mokės 
išnešti savo kailį sveiką. Jeigu kada nors Kokonasą suims, va- 
dinasi, jam pačiam tai bus pravartu, laiduoju jums. 

- Jei taip, tai viskas gerai; pasistenkime pasiekti Luvrą. 

- Dieve mano, nėra nieko lengviau: įsisupkime į apsiaustus ir 
eikime. Gatvėje pilna žmonių, subėgusių pažiūrėti, kas dedasi, 
mus taip pat palaikys smalsuoliais. 

Iš tikrųjų Henrikas ir La Molis rado atviras duris ir išeidami 
nesutiko kitokių kliūčių, kaip gatvę užtvenkusią žioplių minią. 

Tačiau bėgliams pavyko prasisprausti į Averono gatvę; įsukę į 
Puli gatvę, jie pamatė, kaip Sen Žermen I'Oserua aikšte praėjo de 
Mui, lydimas sargybos kapitono de Nansė vadovaujamo kareivių 
būrio. 

- A! - tarė Henrikas. - Atrodo, kad jį veda į Luvrą. Velnias! Tuoj 
uždarys visus vartus... Klausinės įeinančių vardų; o jeigu aš grįšiu 
vėliau už jį, tai bus labai panašu, kad buvau su juo. 

- Na tai kas, - tarė La Molis, - grįžkite į Luvrą kitu keliu, ne pro 
vartelius. 

- Kaipgi, po velnių, aš kitu keliu pakliūsiu į jį? 

- Jūsų didenybe, argi nėra Navaros karalienės lango? 

- Po šimts perkūnų! Jūsų tiesa, pone de La Moli, - sutiko 

Henrikas. - O aš nė nepagalvojau... Bet kaip įspėti karalienę? 
- O! - tarė La Molis pagarbiai nusilenkdamas. - Jūsų didenybė 
taip taikliai svaidote akmenis! 


XLVII + DE MUI DE SEN FALIS 


Šį kartą Katerina veikė taip atsargiai, kad buvo tikra sa:70 
pasisekimu. | 

Todėl apie dešimtą valandą ji išsiuntė Margaritą, įsitikinusi, 
kad toji nieko nežino, kas paspęsta jos vyrui. Navaros karalienė iš 
tikro nieko nenujautė. Paskui karalienė motina nuėjo pas Karolį 
ir paprašė, kad jis dar kurį laiką neitų miegoti. 

Suintriguotas motinos veido, kuris, visada toks dirbtinai šaltas, 
dabar švytėjo pergalingu džiaugsmu, Karolis ėmė ją klausinėti, bet 
Katerina atsakė tik tiek: 

- Aš galiu jūsų didenybei pasakyti viena: šį vakarą įūs būsite 
išvaduotas nuo dviejų pikčiausių savo priešų. 

Karolis kryptelėjo antakius, kaip žmogus, pagalvojęs 'sau: 
“Gerai, pamatysime". Sušvilpęs dideliam kurtui, kuris prišliaužė 
prie jo pilvu kaip gyvatė ir padėjo jam ant kelių savo dailią, 
protingą galvą, Karolis ėmė laukti. . 

Kelias minutes Katerina sėdėjo, įsmeigusi į vieną tašką akis, 
atidžiai klausydamasi; Luvro kieme pasigirdo pistoleto šūvis. 

- Koks ten triukšmas? - paklausė suraukdamas antakius 
Karolis, o kurtas staiga pašoko ir pastatė ausis. 

- Nieko. Ženklas, ir tiek, - tarė Katerina. 

- O ką reiškia tas ženklas? 

- Jis reiškia, kad nuo šios akimirkos vienintelis tikras jūsų 
priešas nebegali jums kenkti. 

| - Ar ten nušovė žmogų? - paklausė Karolis, žiūrėdamas į motiną 
tuo valdovišku žvilgsniu, kuris sakyte sakė, kad mirties bausmė 
ir pasigailėjimas yra karaliaus privilegija. 

- Ne, valdove, tik areštuoti du žmonės. 

- O! - sumurmėjo karalius. - Amžinai slapti kėslai, sąmokslai, 
apie kuriuos karalius nieko nežino. Giltinė šėtonui! Aš jau suaugęs 
ir galiu pats save apsaugoti, manęs nebereikia vedžioti už rankos 
ir kamšyti pagalvėlėmis. Jeigu norite viešpatauti, važiuokite į 
Lenkiją pas savo sūnelį Henriką; o čia jūs be reikalo tęsiate tą 
Žaidimą. | 

- Sūnau, - atsakė Katerina, - tai paskutinis sykis, kada aš 

kišuos į jūsų reikalus. Šitas sumanymas jau seniai buvo pradėtas 
vykdyti, tik jūs nuolat mane kaltinote, kad aš klystu, todėl visa 
širdimi stengiausi jūsų didenybei įrodyti, jog buvau teisi. 

Tą valandėlę į vestibiulį suėjo keletas vyrų, ir į grindų plytas 
subildėjo nuleistos jų muškietų buožės. 

Beveik tuoj pat de Nansė paprašė leidimo įeiti pas karalių. 

- Tegu įeina, - greit atsakė Karolis. 

De Nansė įėjo, nusilenkė karaliui ir, pasisukęs į Kateriną, 
pranešė: 

- Jūsų didenybės įsakymas įvykdytas: jis suimtas. 

- Kaip jis? - sušuko suglumusi Katerina. - Ar jūs paėmėte tik 
vieną? 

- Jis buvo vienas, ponia. 

- Ar jis gynėsi? 

- Ne, jis ramiai vakarieniavo savo kambaryje ir pareikalavus 
tuoj atidavė špagą. 

- Kas toks? - paklausė karalius. 

- Pamatysite, - atsakė Katerina. - Įveskite suimtąjį, pone de 
Nansė. 

Po penkių minučių į kambarį buvo įvestas de Mui. 

- De Mui! - sūšuko karalius. - Ką tai reiškia, pone? 

- Valdove, - visiškai ramiai atsakė de Mui, - jeigu jūsų didenybė 
teikiasi man leisti, tai aš to paties jus klausiu. 

- Užuot davęs karaliui tokį klausimą, - įsikišo Katerina, - gal jūs 
būtumėte toks geras, pone de Mui, ir praneštumėte mano sūnui, 
koks žmogus buvo vieną naktį Navaros karaliaus kambaryje ir tą 
pačią naktį, priešindamasis jo didenybės įsakymui, kaip koks 
maištininkas nužudė du sargybinius ir sužeidė Morvelį? 

- Iš tikrųjų, - tarė suraukdamas antakius Karolis, - ar jūs žinote 
to Žmogaus vardą, pone de Mui? 

„- Taip, valdove. Jūsų didenybė norite jį žinoti? 
'"- Prisipažįstu, būtų labai malonu. 

- Gerai. Tai de Mui de Sen Falis. 

- Tai buvote jūs? 

- Aš. 

Katerina, nustebinta jaunojo vyro drąsos, žengė žingsnį į jį. 

- Kaip jūs drįsote pasipriešinti Karaliaus įsakymui? - paklausė 
Karolis IX. 

- Pirmiausia, pone, aš nežinojau, kad yra koks jūsų didenybės 
įsakymas! Antra, aš mačiau tik vieną daiktą, geriau pasakius, 
vieną Žmogų - Morvelį, mano tėvo ir admirolo žudiką. Tada aš 

prisiminiau, kad prieš pusantrų metų tame pačiame kambaryje, 
kur mes dabar, rugpjūčio dvidešimt ketvirtosios dienos vakarą jūsų 
didenybė, kalbėdamas su manimi, pažadėjote žudiką teisti; 
kadangi nuo to laiko buvo daug svarbių įvykių, aš pagalvojau, kad 
karalius nenoromis neįgyvendino savo ketinimų. Pamatęs prieš 
save Morvelį, pagalvojau, kad pats dangus man jį atsiuntė. Visa 
kita jūsų didenybė Žinote; aš smogiau jam kaip žmogžudžiui ir 
šoviau į jo vyrus kaip į banditus. 

Karolis nieko neatsakė; susidraugavęs su Henriku, jau kurį 
laiką jis žiūrėjo į daugelį dalykų iš kito taško negu anksčiau, ir 
dažnai su siaubu. Karalienė motina savo atmintyje saugojo sūnaus 
žodžius apie Baltramiejaus naktį, iš kurių lyg ir buvo galima 
spręsti, kad jį graužia sąžinė. 

- Bet ko jūs tokiu vėlyvu laiku buvote atėjęs pas Navaros 
karalių? - paklausė Katerina. 

- O, tai labai ilga istorija, - atsakė de Mui, - tačiau jeigu jūsų 
didenybei užteks kantrybės ją išklausyti... 

- Taip, - tarė Karolis, - kalbėkite, aš noriu išgirsti. 

- Gerai, valdove, - atsakė nusilenkdamas de Mui. 

Katerina atsisėdo, neramiai žiūrėdama į jaunąjį vadą. 

- Mes klausome, - tarė Karolis. - Šen; Akteonai. 

Šuo priėjo ir vėl padėjo galvą jam ant kelių. 

- Valdove, - pradėjo de Mui, - aš buvau atėjęs pas jo didenybę 
Navaros karalių kaip mūsų brolių, ištikimų jūsų pavaldinių 
hugenotų, atstovas. 

Katerina mirktelėjo Karoliui IX. 

- Būkite rami, motule, - tarė jis, - aš nepraleidžiu nė žodžio. 
Tęskite, pone de Mui, tęskite; ko jūs buvote atėjęs? 

- Perspėti Navaros karaliaus, - kalbėjo de Mui, - kad dėl savo 
atsivertimo jis nustojo hugenotų partijos pasitikėjimo, tačiau 
atminimui jo tėvo, Antuano Burbono, ir ypač jo motinos, 
narsiosios Žanos d'Albrė, kurios vardas brangus mums visiems, 
protestantai reiškia jam savo pagarbą, prašydami, kad jis pats 
atsisakytų teisių į Navaros karūną. 

- Ką jis kalba? - sušuko Katerina, kuri, nors ir puikiai 
mokėdama tvardytis, neįstengė tyliai pakelti ją ištikusio smūgio. 

- Šit kaip! - ištarė Karolis. - Bet, rodos, kad toji Navaros karūna, 
kurią be mano leidimo dalija čia vienai, čia kitai galvai, truputį ir 
man priklauso? 

- Valdove, hugenotai labiau negu kas kitas pripažįsta siuzereno 
tei: ;, apie kurią jūs kalbate. Todėl jie tikėjosi įprašyti jūsų 

didenybę uždėti tą karūną ant jums brangios galvos. 

- Mane? Ant man brangios galvos? - nusistebėjo Karolis. - 
Giltinė šėtonui! Apie kokią galvą jūs kalbate, pone? 

- Apie Alansono kunigaikščio galvą. | 

Katerina išbalo lyg lavonas ir degančiomis akimis ryte rijo de 
Mui. 

- Ir mano brolis Alansonietis žinojo tai? 

- Taip. 

- Ir jis sutiko tą karūną priimti? 

- Jeigu tik jūsų didenybė sutiktų. Jis siuntė mus pas jv 5. 

- Ol - tarė Karolis. - Iš tikro toji karūna puikiai tiktų mūsų 
broliui Alansoniečiui. O aš nė nepagalvojau apie tai! Ačiū, de Mui, 
ačiū! Kiekvieną kartą, kai jums į galvą ateis panašūs sumanymai, 
būsite mielai laukiamas Luvre. 

- Valdove, jūs jau seniai būtumėte viską žinojęs, jeigu ne toji 
nelaiminga Morvelio istorija, nes aš bijojau, kad dėl jos 
užsitraukiau jūsų didenybės nemalonę. 

- Taip, bet kaip žiūri Henrikas į tą projektą? - tarė Katerina. 

- Navaros karalius nusilenkė protestantų norams ir atsisakė 
sosto. | 

- Jeigu taip, tai jūs privalote turėti tą jo atsisakymą? - sušuko 
Katerina. 

- Iš tiesų, ponia, atsitiktinai aš jį turiu su savimi, jo pasirašytą 
ir datuotą, - atsakė de Mui. 

- Datuotas ankstyvesne data, negu įvykęs atsitikimas Luvre? 
- paklausė Katerina. 

- Taip, man rodos, išvakarėse. 

Ir de Mui ištraukė iš kišenės Henriko atsisakymą Alansono 
kunigaikščio naudai, pasirašytą jo ranka ir pažymėtą nurodyta 
data. 

- Taip, iš tikrųjų viskas gerai, - tarė Karolis. 

- O ko Henrikas reikalavo už tą atsisakymą? 

- Nieko, ponia; jis mums pasakė, kad karaliaus Karolio 
draugystė dosniai atlygina jam už karūnos netekimą. 

Katerina iš pykčio sukando lūpas ir ėmė grąžyti savo dailias 
rankas. 

- Viskas aišku ir tikslu, de Mui, - pridėjo karalius. 

- Jeigu tarp jūsų ir Navaros karaliaus viskas jau buvo sutarta, 
tai kuriam galui buvo reikalingas pasimatymas su juo šį vakarą? 
- tardė toliau karalienė motina. 

- Mano pasimatymas su Navaros karaliumi? - nustebo de Mui. 

- Mane suėmęs de Nansė gali paliudyti, kad aš buvau vienas. Jūsų 
didenybė galite jį pašaukti. 

- Pone de Nansė! - šūktelėjo karalius. 

Sargybos kapitonas įėjo. 

- Pone de Nansė, - greit kreipėsi į jį Katerina. - Ar de Mui buvo 
visai vienas “Keliarodės Žvaigždės" užeigoje? | 

- Kambaryje taip, bet užeigoje ne. 

- A! - tarė Katerina. - Kas buvo jo bendras? 

- Aš nežinau, ar jis buvo de Mui bendras, tik žinau, kad jis, 

"patiesęs žemėn du sargybinius, išbėgo pro užpakalines duris. 

- Jūs, be abejonės, pažinote tą bajorą? 

- Ne aš, bet vienas iš sargybinių. 

- Kas jis buvo? - paklausė Karolis IX. 

- Grafas Anibalas de Kokonasas. 

- Anibalas de Kokonasas, - pakartojo paniurdamas ir 
susimąstydamas karalius, - tas, kuris per šv. Baltramiejų išžudė 
tiek daug hugenotų? 

- Ponas de Kokonasas - Alansono kunigaikščio bajoras, - 
pastebėjo de Nansė. 

- Gerai, gerai, - tarė Karolis IX. - Galite eiti, pone de Nansė, bet 
kitą kartą atminkite vieną dalyką... 

- Kokį, valdove? 

- Kad jūs tarnaujate man ir turite klausyti tik manęs. 

De Nansė pagarbiai linkčiodamas atpakaliom išėjo iš kambario. 

De Mui ironiškai šyptelėjo Katerinai. 

Valandėlę buvo tylu. 

Karalienė sukinėjo savo juostos kutą, o Karolis glostė šunį. 

-- Bet kaip jūs norėjote pasiekti savo tikslą? - tarė Karolis. - Ar 
norėjote panaudoti jėgą? 

- Prieš ką, pone? 

- Prieš Henriką, prieš Fransua ar prieš mane. 

- Valdove, mes turėjome jūsų svainio atsisakymą ir jūsų brolio 
sutikimą. Kaip jau turėjau garbę jums sakyti, mes buvome 
beprašą jūsų didenybės sutikimo, bet viską sugadino ta nelemtoji 
Luvro istorija. 

- Ką gi, motin, aš nematau čia nieko bloga, - kreipėsi į 
karalienę Karolis. - Jūs, pone de Mui, elgėtės teisėtai, prašydami 
karaliaus. Navara ir turi būti atskira karalystė. Dar daugiau: šita 
karalystė, atrodo, tyčia sukurta mano broliui Alansoniečiui, kuris 
visuomet labai troško karūnos, nes kai mes užsidedame savąją, jis 
negali atitraukti nuo jos akių. Vienintelis dalykas, kliudęs jo 

karaliavimui, buvo Anrio teisė į tą sostą, bet kadangi Anrio laisva 
valia jo atsisako... 

- Laisva valia, valdove. 

- Atrodo, kad taip Dievas nori! Pone de Mui, jūs galite grįžti pas 
savo brolius, kuriuos aš nubaudžiau... gal kiek per griežtai - bet 
tai tepasilieka tarp manęs ir Dievo; pasakykite jiems, kad jeigu jie 
nori Navaros karaliumi mano brolio Alansoniečio, tai Prancūzijos 
karalius sutinka su jų norais. Nuo šios dienos Navara yra 
karalystė, o jos valdovas vadinsis Fransua. Man reikės tik savaitės, 
kad brolis galėtų palikti Paryžių su karaliui deramomis iškilmėmis. 
Eikite, pone de Mui... Pone de Nansė, praleiskite de Mui, jis 
laisvas. | 

- Valdove, - tarė de Mui, žengdamas žingsnį į priekį, - ar jūsų 
didenybė leisite? 

- Taip, - tarė karalius ir ištiesė jaunajam hugenotui ranką. 

De Mui priklaupė ir pabučiavo karaliui ranką. 

- Tiesa, - tarė Karolis, sulaikydamas jį vienai akimirkai, kai jis 
buvo besikeliąs, - jūs mane prašėte teismo tam plėšikui Morveliui? 

- Taip, pone. 

- Nežinau, kur jis slepiasi, todėl negaliu nė jo teisti; jeigu jį 
sutiksite, pats atsiskaitykite: aš jums leidžiu, ir gana mielai. 

- Ak, valdove! - sušuko de Mui. - Jūs be galo dosnU's; pasi- 
tikėkite manimi, didenybe: aš taip pat nežinau, kur jis, bet 
surasiu, būkite ramus: 

Ir de Mui, su pagarba nusilenkęs Karoliui ir karalienei 
Katerinai, išėjo nesutikdamas iš jį atvedusių kareivių jokio 
pasipriešinimo. Jis perėjo koridorius, nuskubėjo prie vartelių ir, 
atsidūręs už Luvro sienų, keliais šuoliais iš Sen Žermen I'Oserua 
aikštės pasiekė “Keliarodės Žvaigždės" užeigą, kur rado savo arklį, 
o trims valandoms praėjus nuo mūsų papasakotos scenos, saugiai 
atsikvėpė už Manto sienų. 

Katerina, vos nesprogdama iš pykčio, grįžo į savo 
apartamentus, o paskui nuėjo pas Margaritą. 

Čia ji rado Henriką, apsivilkusį chalatu, lyg besiruošiantį gulti. 

- Šėtone, - sumurmėjo ji, - padėk vargšei karalienei, kuriai 
Dievas nebenori padėti! 


XLVIII 6 DVIEM GALVOM VIENA KARŪUNA 


- Paprašykite Alansonietį ateiti pas mane, - įsakė Karolis, 
atsisveikindamas su motina. 

De Nansė, po karaliaus įspėjimo pasiryžęs klausyti tik jo vieno, 
vienu šuoliu atsidūrė pas Karolio brolį ir be jokių ceremonijų 
perdavė gautąjį įsakymą. 

Alansono kunigaikštis sudrebėjo; jis visuomet drebėdavo prieš 
Karolį, tuo labiau dabar, kai sąmokslaudamas prieš jį turėjo 
pagrindą bijoti. Bet vis dėlio tuojau, pabrėždamas savo skubumą, 
nuėjo pas brolį. 

Karolis stovėjo švilpaudamas medžioklės rago motyvą “į kovą". 

Įeidamas Ala: :isono kunigaikštis sugavo blausiose Karolio akyse 
gerai jarn pažįstamą neapykantos pilną žvilgsnį. 

- Jūsų didenybė šaukėte mane, - tarė jis. - Štai aš. Ko 
pageidaujate? 

- Aš noriu jums pranešti, gerasis broluži, kad, atlygindamas už 
jūsų didelį draugiškumą, nutariau padaryti jums tai, ko jūs 
labiausiai trokštate. 

- Man? 

- Taip, jums. Pagalvokite, apie ką jūs jau kurį laiką svajojate, 
nedrįsdamas manęs prašyti, ir aš jums tai suteiksiu. 

- Pone, - tarė Fransua, - prisiekiu jums kaip broliui, kad aš 
netrokštu nieko daugiau, tik sveikatos karaliui. 

- Tada jūs turite būti patenkintas, brolau. Negalavimas, ištikęs 
mane lenkams atvykus, jau praėjo. Anrio išgelbėjo mane nuo 
įsiutusio šerno, kuris vos manęs nesudraskė, o dabar aš jaučiuos 
taip, kad neturiu ko pavydėti nė sveikiausiam savo karalystės 
žmogui; todėl ir jūs nebūsite blogas brolis, jei pageidausite dar ko 
nors kita, ne tik man sveikatos, kuri šiuo metu puiki. 

- Aš nieko negeidžiu, valdove. 

- Taip taip, Fransua, - atšovė nekantraudamas Karolis. - Jūs 
geidžiate Navaros karūnos, nes dėl jos tarėtės su Henriku ir su de 
Mui: su pirmuoju, kad jis jos atsisakytų, o su antruoju - kad jums 
parūpinių ją. Na ir gerai! Anrio jos atsisakė! De Mui man perdavė 
jūsų prašymą, ir toji karima, kurios jūs siekiate... 

- Taip?.. - sulemeno drebančiu balsu Alansoniėtis. 

- Giltinė šėtonui! Ji jūsų! 

Alansonietis baisiai išbalo; kraujas, staiga suplūdęs į širdį ir 
vos jos neperplėšęs, šoko į galvą, ir skaistus nuoraudis nutvilkino 
jam skruostus; karaliaus teikiama malonė šiuo metu jam 

buvo didžiausia nelaimė. 

- Bet, valdove, - pradėjo jis, virpėdamas iš susijaudinimo ir 
veltui bandydamas susivaldyti, - aš nieko panašaus nenorėjau ir 
nieko neprašiau. 

- Galimas daiktas, - tarė karalius, - nes jūs labai kuklus, 
brolau; tačiau kiti už jus pageidavo, kiti prašė. 

- Valdove, prisiekiu, kad niekad... 

- Neprisiekinėkite! 

- Vadinasi, jūs mane ištremiate? 

- Jūs tai vadinate iširėmimu, Fransua? Kad jus maras! Sunku 
jums įtikti... Ko gi geresnio viliatės? 

Nusiminęs Alansonietis kandžiojo lūpas. 

- Duodu žodį, - tarė Karolis neva geraširdiškai, - netikėjau, kad 
jūs toks populiarus, ypač tarp hugenotų; bet jie prašo jūsų, ir aš 
turiu prisipažinti klydęs. Be to, aš negaliu nieko geresnio nė norėti: 
partijai, trisdešimt metų kariavusiai su mumis, vadovaus savas 
žmogus, mylimas brolis, kuris niekuomet negalėtų manęs išduoti. 
Dabar lyg kokiu stebuklu visi nurims, be to, mūsų šeimoje būsime 
visi karaliai. Tik vargšas Anrio bus mano draugas, daugiau nieko. 
Bet jis ne garbėtroška ir priims tą titulą, kurio niekas kitas nenori. 

- O valdove, jūs klystate: aš trokštu vadintis jūsų draugu... kas 
gl kitas turi daugiau teisių už mane? Henrikas tėra jūsų svainis, 
netikras giminė, o aš jūsų brolis ir krauju, ir, svarbiausia, širdimi... 
Pone, maldauju jus: palikite mane prie savęs. 

- Ne ne, Fransua, - atsakė Karolis, - jūs būtumėte nelaimingas. 

- Dėl ko? | | | 

- Dėl daugelio priežasčių. 

- Klausykite, pone, argi jūs kur rasite tokį ištikimą draugą kaip 
aš? Nuo pat vaikystės aš niekad su jūsų didenybe nesiskyriau. 

- Aš tą puikiai žinau, puikiai! Nors kartais būtų buvę geriau, 
jeigu būtumėte laikęsis kiek toliau nuo manęs. 

- Ką jūs norite tuo pasakyti? 

- Nieko, nieko... aš taip sau... O kokios medžioklės ten jūsų 
laukia, Fransua! Kaip aš jums pavydžiu! Ar jūs žinote, kad tuose 
velnio kalnuose lokius medžioja taip kaip čia šernus? Jūs mus 
visus apdovanosite puikiausiais kailiais. Žinote, juos medžioja su 
durklu; žvėrį patykoja, suerzina, supykina; jis eina prie medžiotojo 
ir už kokių keturių žingsnių atsistoja ant užpakalinių kojų. Tą 
akimirką jam į širdį smogia peiliu, kaip paskutinėje medžioklėje 
Henrikas nudobė šerną. Tai pavojinga, bet jūs drąsuolis, Fransua, 
ir toks pavojus jums teiks malonumo. 

- Ak, jūsų didenybė dar labiau skaudinate mane, nes aš 
nebemedžiosiu su jumis. 

- Po galais! Tuo geriau! - atšovė karalius. - Medžioklė drauge nei 
vienam, nei antram neišeina į gera. 

- Ką jūsų didenybė norite pasakyti? 

- Medžioklė su manimi teikia jums tokį malonumą ir taip 
jaudina, kad jūs, įkūnytas miklumas, iš bet kokios arkebuzos už 
šimto žingsnių nušaunąs šarką, dabar, kai mes paskutinį kartą 
medžiojome drauge, iš savo įprastos šaudyklės per dvidešimt 
žingsnių pataikėte ne į šerną, o į mano geriausio žirgo koją. Giltinė 
šėtonui! Ar žinote, Fransua, kad tokie dalykai verčia susimąstyti? 

- Ak, pone, atleiskite, aš buvau taip susijaudinęs, - ištarė 
pamėlęs Alansonietis. 

- Taip, susijaudinęs, - tęsė Karolis, - aš tą gerai suprantu! Taigi 
žinodamas tikrąją to susijaudinimo vertę, aš ir sakau jums: 
patikėkite, Fransua, verčiau mudviem medžioti toliau vienas nuo 
antro, ypač jeigu žmogus taip jaudinies. Pagalvokite apie tai, 
brolau, tik ne čia, nes aš matau, kad mano asmuo jums trukdo, 
bet kai būsite vienas; jūs sutiksite, kad aš turiu pagrindo bijoti 
: kitos medžioklės, kurios metu jūs dar kitaip susijaudinsite. Niekas 
taip nenukreipia rankos kaip susijaudinimas, ir tada jūs nušausite 
ne arklį, o raitelį, ne gyvulį, o karalių! Kad jus kur maras! Per 
aukštai ar per žemai įsodinta kulka gali labai pakeisti valdžios 
veidą; tokį pavyzdį mes turime savo pačių šeimoje. Kai Mongomeris 
atsitiktinai, o galbūt iš susijaudinimo nukovė mūsų tėvą Henriką 
II, tas šūvis įkėlė į sostą mūsų brolį Fransua II, o mūsų tėvą 
Henriką nunešė į Sent Deni. Dievui reikia taip maža, kad jis 
padarytų daug! 

Kunigaikštis pajuto, kad nuo to baisaus, nenumatyto smūgio 
jam per kaktą ritasi prakaito lašai. 

Karalius nebegalėjo aiškiau pasakyti, kad jis viską suprato. 
Karolis, juokavimų šydu pridengdamas savo pyktį, buvo gal 
pavojingesnis, negu leisdamas nevaržomai išsilieti į paviršių 
neapykantos lavai, kunkuliuojančiai jo širdyje; jo kerštas atrodė 
proporcingas pagiežai. Kuo aštresnė darėsi viena, tuo didyn augo 
kita, ir Alansonietis pirmą kartą pajuto sąžinės graužimą ar, geriau 
pasakius, gailestį, kad sumanytas nusikaltimas neišdegė. 

Jis laikėsi prieš karalių, kol galėjo, bet nuo to paskutinio 
smūgio jo galva nulinko, ir Karolis brolio akyse pamatė tą 
skausmingą liepsnelę, kuri švelnioms prigimtims pradegina lataką 
ašaroms sriti. 

Tačiau Alansonietis priklausė prie tų žmonių, kurie verkia tik 
iš pykčio. 

Karolis nenuleido nuo jo savo vanagiškų akių, tarsi 
siurbdamas visas emocijas, besikaitaliojančias Jaunuolio širdyje. 
Visi brolio jausmai jam, gerai išstudijavusiam visą savo šeimą, 
buvo tokie aiškūs, lyg kunigaikščio širdis būtų atvira knyga. 

Kunigaikštis stovėjo pritrenktas, sustingęs, nebylus. Karolis 
valandėlę nieko jam nesakė, paskui griežtu, neapykantos persunk- 
tu balsu ištarė: 

- Brolau, mes jums pranešėme savo nutarimą, ir mūsų 
nutarimas nepakeičiamas: jūs išvyksite. 

Alansonietis sujudėjo. Karolis apsimetė nepastebėjęs jo judesio 
ir kalbėjo toliau: 

- Aš noriu, kad Navara didžiuotųsi savo valdovu gavusi Pran- 
cūzijos karaliaus brolį. Jūs turėsite viską, kas pridera jūsų kilmei: 
auksą, galybę, pagarbą, viską, ką gavo jūsų brolis Henrikas, ir kaip 
jis, jūs mane laiminsite iš tolo, - pridūrė jis šypsodamas. - Bet 
palaiminimams nėra atstumo. 

- Valdove... 

- Sutikite ar, geriau pasakius, nusileiskite. Kai būsite karalius, 
jums suras ir Prancūzijos karalaičio vertą žmoną. Kas Žino? Gal ji 
atneš jums kitą sostą. 

- Bet jūsų didenybė užmirštate savo gerąjį draugą Henriką, - 
tarė Alansono kunigaikštis. 

- Henrikas! Aš gi jums sakiau, kad jis nenorėjo Navaros soslc! 
Sakiau, kad jis atidavė jį jums! Henrikas - linksmas vaikinas, ne 
toks bekraujis kaip jūs. Jis nori juoktis ir linksmintis, kiek tik jam 
patinka, o ne džiūti, kaip esame pasmerkti džiūti mes, su kart 
nomis ant galvos. 

Alansonietis atsiduso. 

- Tai jūsų didenybė įsakote man rtpintis... 

- Ne ne. Nesirūpinkite niekuo, Fransua, aš pats viską 
sutvarkysiu; pasikliaukite manimi kaip geru broliu. Dabar, 
kada viskas nutarta, eikite; apie mūsų pasikalbėjimą galite 
sakyti arba nesakyti savo draugams, bet aš imsiuos priemonių, 
kad tas dalykas greit pasidarytų visiems žinomas. Eikite, 
Fransua. 

Nebuvo ką besakyti: kunigaikštis nusilenkė ir išėjo niršulio 
pilna širdimi. 

Jis degė nekantrumu, norėdamas pasimatyti su Henriku ir 
pasikalbėti apie visa, kas buvo įvykę, bet jis sutiko tik Kateriną. Iš 

tikrųjų Henrikas vengė su juo susitikti, o karalienė motina kaip tik 
ieškojo progos pasikalbėti su savo sūnumi. 

Pamatęs Kateriną, kunigaikštis tuojau paslėpė savo širdgėlą ir 
pabandė nusišypsoti. Ne toks laimingas kaip Henrikas Anžujietis 
jis negalėjo tikėtis motinos meilės, jam Katerina buvo reikalinga tik 
kaip sąjungininkė. Jis iš pat pradžių ėmė veidmainiauti su ja, nes 
kas nori sudaryti gerą sąjungą, turi vienas kitą truputį 
apgaudinėti. 

Kai jis priėjo prie Katerinos, jo veide buvo likęs tik vos 
pastebimas nerimo pėdsakas. 

- O ponia! Kokios didelės naujienos! Jūs žinote? - paklausė jis. 

- Aš Žinau, kad jus ruošiamasi padaryti karaliumi. 

- Tai didelė geradarybė iš mano brolio pusės, ponia. 

- Tiesa? 

- Aš linkęs beveik tikėti, kad dalį savo dėkingumo turiu 
pareikšti jums; jeigu jūs iš tiesų jam patarėte padovanoti man 
sostą, vadinasi, aš lieku jums skolingas. Nors, prisipažįstu, širdies 
gilumoje man skaudu taip apiplėšti Navaros karalių. 

- Atrodo, kad jūs labai mylite Anrio? 

- Žinoma, jau kurį laiką mes artimai draugaujame. 

- Ir manote, kad jis jus myli taip pat kaip jūs jį? 

- Tikiuos. kad taip, ponia. 

- Tokia draugystė, ypač tarp princų, labai pamokantis dalykas. 
Paprastai dvaro draugystės laikomos netvirtomis, Fransua. 

- Motin, pagalvokite, kad mes esame ne tik draugai, bet kone 
broliai. 

Katerina keistai nusišypsojo. 

- O argi karaliai būma broliai? 

- Kai mudu taip suartėjome, tai nei vienas, nei antras dar 
nebuvome karaliai ir niekad neturėjome vilties jais būti. Todėl 
mudu ir pamilome vienas kitą. 

- Taip, bet dabar aplinkybės labai pasikeitė. 

- Kodėl pasikeitė? 

- Kas jums sakė, kad jūs abu nebūsite karaliai? 

Iš nervingo kunigaikščio krūptelėjimo, iš jo paraudusios kaktos 
Katerina įspėjo, kad jos smogtas smūgis pataikė tiesiai į širdį. 

- Jis? Anrio karalius? O kokios gi karalystės, motin? 

- Vienos iš puikiausių visame krikščioniškame pasaulyje. 

- Ak, motin, - blykšdamas tarė Alansonietis, - ką jūs sakote? 

- Tai, ką gera motina turi sūnui pasakyti, tai, apie ką jūs pats 
ne kartą galvojote, Fransua. 

- Aš? - paklausė kunigaikštis. - Prisiekiu, aš apie nieką 
negalvojau. 

- Mielai tikiu, nes jūsų draugas, jūsų brolis Henrikas, kaip ji 
vadinate, iš pažiūros lyg ir atviras, yra labai apsukrus ir labai 
gudrus žmogus ir savo paslaptis saugoja geriau negu jūs, Fransua. 
Pavyzdžiui, ar jis jums kuomet sakė, kad de Mui yra jo patikėtinis 
politiniams reikalams? 

Sulig tais žodžiais Katerinos žvilgsnis it durklas įsmigo į 
Fransua sielą. 

Bet tas, turėjęs tik vieną dorybę ar greičiau ydą - apsimetimą, 
puikiai pakėlė jos žvilgsnį. 

- De Mui! - pakartojo jis nustebęs, lyg tas vardas pirmą kartą 
būtų panašia proga jam pasakytas. 

- Taip, hugenotas de Mui de Sen Falis, tas pats, kuris vos 
neužmušė Morvelio, kuris slapta, įvairiai persirengęs, 
bastydamasis po Prancūziją ir sostinę, intriguoja ir kursto armiją, 
norėdamas palaikyti Henriką prieš jūsų šeimą. 

Po tų žodžių Katerina, nežinodama, kad Fransua tuo atžvilgiu 
geriau informuotas negu ji pati, atsikėlė ir norėjo didingai išeiti. 

Fransua ją sulaikė: 

- Motin, prašau dar vieną žodį. Kadangi jūs teikėtės man 
atskleisti savo politines mintis, tai pasakykite, kaip Henrikas, 
turėdamas taip maža paramos ir būdamas beveik niekam 
nežinomas, įstengs sukelti nors kiek rimtesnį karą, galintį 
pakenkti mūsų šeimai? 

- Vaike, - atsakė šypsodama karalienė, - žinokite, kad jį palaiko 
trisdešimties tūkstančių, o gal net didesnė armija; kad tą dieną, 
kai jis ištars vieną Žodį, tie trisdešimt tūkstančių žmonių pasirodys 
staiga, išdygs kaip iš po žemių. Neužmirškite, kad tie trisdešimt 
tūkstančių - hugenotai, narsiausi kareiviai pasaulyje. Paskui jie 
turi globėją, kurio jūs pats nemokėjote ar nenorėjote įsigyti. 

- Kokį globėją? 

- Karalių, kuris jį myli ir kelia; karalių, kuris iš pavydo savo 
broliui Lenkijoje ir iš pykčio jums dairosi įpėdinio. Jūs aklas, jeigu 
nematote, kad jis jo ieško ne savo šeimoje, bet kitur. 

- Karalius!.. Jūs taip manote, motin? 

- Argi jūs nepastebite, kaip jis brangina Anrio, savo Anrio? 

- Taip, teisingai, motule. 

- Ir kad jam Bearnietis tuo pačiu atsilygina? Tas pats Anrio, 
užmiršęs, kad svainis norėjo jį nušauti šv. Baltramiejaus naktį, 
šliaužioja prieš karalių pilvu ir kaip šuo laižo jį mušusią ranką. 

- Taip taip, - sumurmėjo Fransua, - aš jau pastebėjau, kad 
Henrikas labai nuolankus mano broliui Karoliui. 

- Taip, jis moka jam įsiteikti kiekviename žingsnyje. 

- Ir dar kaip! Nepatenkintas, kad karalius nuolat juokiasi iš jo 
nesusigaudymo medžioklėje. su sakalais, jis nori pradėti... Vakar 
jis mane klausė, - taip, dar vakar, - ar aš neturiu kokių gerų knygų 
tuo klausimu. 

- Palaukite, - tarė Katerina, kurios akys žybtelėjo, tartum staigi 
mintis būtų šovusi jai į galvą. - Palaukite... ką jūs jam atsakėte? 

- Žadėjau paieškoti savo bibliotekoje. 

- Gerai, - tarė Katerina, - gerai! Reikia, kad jis tokią knygą 
gautų. 

--Bet aš ieškojau ir nieko neradau. 

- Aš rasiu, rasiu... o jūs jam perduosite tartum nuo savęs. 

- Ir kas Iš to išeis? | 

- Ar jūs manimi pasitikite, Fransua? 

- Taip, motin. 

- Ar jūs norite aklai klausyti manęs, kai kalbama apie Henriką, 
kurio jūs nemylite, nors kažin ką apie tai sakytumėte? 

Alansonietis nusišypsojo. 

- O aš nekenčiu, - dar pridūrė Katerina. 

- Taip, klausysiu. 

- Poryt ateikite knygos pas mane, aš jums ją duosiu, jūs 
nunešite Henrikui... ir 

- Ir? 

- Palikite visa kita Dievui, apvaizdai arba atsitiktinumui. 

Fransua pakankamai pažinojo savo motiną ir žinojo, kad ji 
neturėjo įpročio pavesti Dievui, apvaizdai arba atsitiktinumui 
vykdyti savo draugiškų arba priešiškų sumanymų, tačiau jis 
susilaikė nuo tolimesnių klausinėjimų ir, nusilenkęs kaip žmogus, 
kuris sutinka atlikti pavestą darbą, grįžo į savo kambarius. 

“Ką ji norėjo pasakyti? - galvojo januolis, lipdamas aukštyn. - 
Negaliu suprasti. Bet viena aišku: ji veikia prieš mūsų bendrą 
priešą. Na ir tegu veikia". 

Tuo metu La Moliui tarpininkaujant Margarita gavo iš de 
Mui laišką. Kadangi politikos klausimais tarp abiejų žy- 
miųjų sutuoktinių nebuvo paslapčių, tai ji atplėšė laišką ir 
perskaitė. 

Matyt, tas laiškas jai Raškos įdomus, nes tą pačią valandėlę 
Margarita, naudodamasi tamsa, kuri ėmė gaubti Luvro sienas, 
šmėkštelėjo pro slaptąsias dureles, užlipo sraigtiniais laiptais ir, 

atidžiai į visas puses apsidairiusi, greit kaip šešėlis nubėgo ir dingo 
Navaros karaliaus prieškambaryje. 

Ortonui dingus, prieškambaryje niekas nebebudėjo. Tas 
dingimas, apie kurį mes nieko nebekalbėjome nuo to momento, kai 
skaitytojas matė vargšo Ortono galą, labai sujaudino Henriką. Apie 
savo būgštavimus jis papasakojo poniai de Sov ir savo žmonai, bet 
tiek viena, tiek antra žinojo ne daugiau už jį. Tik ponia de Sov 
suteikė jam kai kurių Žinių, iš kurių Henrikas aiškiai suprato, kad 
vargšas berniukas tapo kokių nors karalienės motinos 
machinacijų auka ir kad dėl jų jo paties vos nesuėmė kartu su de 
Mui “Keliarodės Žvaigždės" užeigoje. 

Henriku dėtas kitas būtų tylėjęs, nebūtų drįsęs ką nors sakyti, 
bet Henrikas viską apskaičiavo, suprato, kad tylėdamas jis 
išsiduotų: juk Žmonės paprastai teiraujasi, klausinėja, jeigu din- 
gsta koks tarnas, patikėtinis. Taigi ir Henrikas teiravosi, klausinėjo 
apie Ortoną visus, pradėdamas sargybiniu, vaikštinėjančiu prieš 
Luvro vartelius, baigdamas kapitonu, budėjusiu karaliaus 
prieškambaryje, bet viskas buvo veltui. Henrikas atrodė taip 
nusiminęs dėl to įvykio, taip prisirišęs prie vargšo dingusio tarno, 
kad visiems pareiškė jį pakeisiąs tik tada, kada gausiąs tikrų 
įrodymų, jog Ortonas dingęs amžinai. 

Kaip sakėme, prieškambaryje buvo tuščia, kada Margarita įėjo 
pas Navaros karalių. Nors ir lengvi buvo karalienės žingsniai, 
Henrikas juos išgirdo ir atsigręžė. | 

- Jūs, ponia! - sušuko jis. 

- Taip, - atsakė Margarita. - Skaitykite greit. 

Ir ji padavė jam ištiestą popierių, kuriame buvo parašyta: 


“Pone, atėjo laikas vykdyti mūsų bėgimo projektą, poryt bus 
medžioklė su sakalais išilgai Senos, nuo Sen Žermeno iki Mezono, 
tai yra Išilgai visos girios. 

Dalyvaukite medžioklėje, nors tai būtų ir medžioklė su sakalais; 
po drabužiais pasivilkite gerus grandijus, prisisekite geriausią 
špagą, sėskite ant geriausio savo arklidės žirgo. 

Apie vidurdienį, tai yra pačiame medžioklės įkarštyje, kai ka- 
ralius pasileis šuoliais paskui sakalą, nežymiai atsiskirkite nuo ki- 
tų, Jeigu bėgsite vienas, o jeigu bus ir Navaros karalienė, tai su ja. 

Penkiasdešimt mūsiškių bus pasislėpę Fransua I paviljone, 
kurio raktą turime; niekas nežinos, kad jie ten, nes jie sueis naktį, 
ir langinės bus uždarytos. 

Jokite Žibučių alėja, kurios gale būsiu aš pats; jos dešinėje, 

nedidelėje aikštelėje jūsų lauks su arkliais La Molis ir Kokonasas. 
Jie bus paruošti pamainai jūsų didenybei ir Navaros karalienei, 
jeigu jūsų arkliai kartais būtų pavargę. 

Sudie, valdove, būkite pasiruošęs, o mes tai tikrai 
pasiruošime“. : 


- Burtai mesti, - tarė Margarita, po šešiolikos šimtmečių 
ištardama tuos pačius žodžius, kuriuos ant Rubikono krantų 
pasakė Cezaris. 

- Tebūnie taip, - atsakė Henrikas, - aš jūsų neapvilsiu. 

- Dabar, pone, būkite didvyris. Tai nėra sunku: jums reikia tik 
eiti savo keliu. O man suteikite gražų sostą, - tarė Henriko II 
duktė. 

Vos pastebima šypsena nuslydo plonomis Bearniečio lūpomis. 
Jis pabučiavo Margaritai ranką ir išėjo pirmas pasidairyti, ar nieko 
nėra koridoriuje, niūniuodamas senoviškos dainelės refreną: 


Tas, kurs aukštus mūrus statė, 
Kojos nežengė į pilį. 


Atsargumas nebuvo veltui: kai tik Henrikas atidarė savo 
miegamojo duris, Alansono kunigaikštis pravėrė savo 
prieškambario duris. Henrikas mostelėjo Margaritai ir tarė garsiai: 

- A, tai jūs, brolau! Labai prašom. 

Pamačiusi vyro ženklą, karalienė susigriebė ir greit šoko į 
tualetinį kambarį, kurio įėjimas buvo užleistas didžiuliu kilimu. 

Alansono kunigaikštis įėjo baimindamasis ir dairydamasis 
aplink. 

- Ar mudu vieni, brolau? - paklausė jis pusbalsiu. 

- Visai vieni. Kas atsitiko? Jūs atrodote labai susijaudinęs. 

- Sąmokslas atskleistas Henrikai!. 

- Kaip tai atskleistas? 

- Taip, buvo suimtas de Mui. 

- Aš žinau. 

- Ir de Mui viską pasakė karaliui. 

- Ką jis pasakė? 

- Pasakė, kad aš siekiau Navaros sosto ir ruošiau sąmokslą, 
norėdamas jį užimti. 

- A, kad tave kur! - tarė Henrikas. - Vadinasi, pakliuvote, vargše 
mano brolau! Kaip jūsų dar nesuėmė? 

- Aš pats nežinau: karalius tyčiodamasis neva pasiūlė man 

Navaros sostą. Jis, matyt, tikėjosi iš manęs ką nors ištraukti, bet 
aš nieko nepasakiau. 

- Ir gerai padarėte, po šimts perkūnų, - pagyrė Bearnietis. - 
Laikykimės kietai, nuo to pareina abiejų mūsų gyvybė. 

- Taip, - tarė Fransua, - labai pavojingas momentas; todėl aš ir 
atėjau sužinoti jūsų nuomonę. Kaip jūs manote, ką man daryti: 
bėgti ar likti? 

- Jūs matėte karalių, kalbėjote su juo? 

- Žinoma. 

- Tai jūs galėjote įspėti jo ketinimus! Vadovaukitės savo 
nuojauta. 

- Aš norėčiau pasilikti, - atsakė Fransua. 

Nors Henrikas labai mokėjo tvardytis, tačiau džiaugsmo kibir- 
kštėlė šmėkštelėjo jo veide ir greit užgeso, bet Fransua tai 
pastebėjo. 

- Tada pasilikite, - pritarė Henrikas. 

- O jūs? 

- Po galais! - atšovė Henrikas. - Jeigu jūs pasiliekate, tai man 
nėra jokios prasmės bėgti. Aš vykčiau tik todėl, kad nesiskirčiau 
su jumis, iš pasiaukojimo, nenorėdamas palikti mylimo brolio. 

- Vadinasi, visi mūsų planai sužlugo, - tarė Alansonietis. - 
Jūs. traukiatės be mūšio, pūstelėjus pirmam nepalankiam 
vėjeliui? 

- Koks čia man nepalankus vėjas, jei aš pasilieku, - pa- 
sakė Henrikas. - Dėl savo nerūpestingo būdo aš visur gerai 
jaučiuosi. 

- Gerai, tebimie taip, - nusileido Alansonietis. - Nebekalbėkime 
apie tai. Bet jeigu jūs nutartumėte ką nors nauja, praneškite ir 
mar. 

- Būtinai, tikėkite manimi, - atsakė Henrikas. - Argi mes 
nebuvome susitarę, kad nieko vienas nuo kito neslėpsime? 

Alansonietis daugiau nebesispyrė ir išėjo susimąstęs, nes vienu 
tarpu jam pasirodė, kad sujudėjo tualetinio kambario kilimas. 

Iš tikro, vos Alansonietis išėjo, tas kilimas pasikėlė, ir pasirodė 
Margarita. 

- Ką jūs galvojate apie tą apsilankymą? - paklausė Henrikas. 

- Manau, įvyko kas nors nauja ir svarbu. 

- Kas gi, jūsų manymu? 

- Dar nežinau, bet sužinosiu. 

- O kol kas? 

- Būtinai ateikite rytoj vakare pas mane. 

- Tikrai ateisiu, ponia! - pažadėjo Henrikas, galantiškai 
bučiuodamas žmonos ranką. 

Margarita grįžo į savo kambarius taip pat atsargiai, kaip buvo 
atėjusi. 


XLIX + KNYGA APIE MEDŽIOKLĘ SU SAKALAIS 


Nuo mūsų papasakotų įvykių praėjo trisdešimt šešios valandos. 
Tik aušo, bet Luvre visi jau buvo sukilę, kaip paprastai medžioklės 
dienomis, ir Alansono kunigaikštis, prisiminęs motinos įsakymą, 
nuėjo pas ją. 

Miegamajame karalienės motinos jis nerado; tačiau ji buvo 
liepusi, jeigu sūnus ateis, paprašyti jį palaukti. 

"Po kelių minučių ji išėjo iš slaptojo kabineto, kur niekas kitas 
neturėjo teisės įžengti. ir kur. ji atlikdavo savo cheminius 
bandymus. 7 

Kartu su ja ar tai pro praviras duris, ar įsisunkęs į jos 
drabužius, kambaryje pasklido kažkoks aštrus kvapas, o pro durų 
plyšį Alansonietis pastebėjo tirštus dūmus lyg nuo kvapių 
smilkalų, kurie tarsi baltas debesėlis plaukiojo karalienės 
laboratorijoje. 

Kunigaikštis nepajėgė paslėpti nuo jos savo smalsaus žvilgsnio. 

- Aš, - paaiškino Katerina, - sudeginau keletą senų 
pergamentų, o nuo jų pakilo tokia bjauri smarvė, kad teko ant 
žarijų užberti kadagių, todėl taip ir pakvipo. 

Alansonietis nusilenkė. 

- Na? - paklausė Katerina, slėpdama į plačias chalato rankoves 
savo rankas, šen bei ten nudažytas rausvai gelsvomis dėmėmis. - 
Kas nauja nuo vakar dienos? 

- Nieko, motin. 

- Matėte Henriką? 

- Taip. 

- Jis atsisako bėgti? 

- Griežčiausiai. 

- Sukčius! 

- Ką jūs sakote? 

- Aš sakau, kad jis bėgs. 

- Jūs taip manote? 

- Esu įsitikinusi. 

- Vadinasi, jis paspruks nuo mūsų? 

- Taip, - atsakė Katerina. 

- Ir jūs leisite jam išvykti? 

- Ne tiktai leisiu, bet sakau jums: reikia, kad jis išvyktų. 

- Aš jūsų nesuprantu, motin. 

- Gerai paklausykite, ką aš jums pasakysiu, Fransua. Vienas 
labai mokytas gydytojas, davęs man tą medžioklės knygą, kurią jūs 
nunešite Henrikui, tikino mane, kad Navaros karalius susirgęs 
kažkokia liga, kuri pamažu, tačiau be jokio pasigailėjimo alina 
žmogų ir kuriai mokslas nežino jokių vaistų. Suprantate, jeigu jis 
turi mirti nuo tokios baisios ligos, tai temirštie geriau kur nors toli 
nuo mūsų akių, toliau nuo dvaro. 

- Tikrai, mums būtų per daug skaudu, - tarė kunigaikštis. 

- Ypač jūsų broliui Karoliui, - pridūrė Katerina. - O jeigu jis mirs 
pasipriešinęs jo valiai, karalius žiūrės į jo mirtį kaip į Dievo 
bausme. 

- Jūsų tiesa, motin, - susižavėjęs tarė Fransua, - jam reikia 
išvykti. Bet ar jūs tikrai žinote, kad jis bėgs? 

- Jis jau visiškai pasirengęs. Susitikimas paskirtas Sen 
Žermeno girioje. Penkiasdešimt hugenotų turi jį lydėti iki 
Fontenblo, o ten laukia kiti penki šimtai. 

- O sesuo Margo taip pat bėga su juo? - truputį abejodamas ir 
pastebimai išbalęs paklausė Alansonietis. 

- Taip, - atsakė Katerina, - tai nutarta. Bet, Henrikui mirus, 
Margarita grįš į dvarą našlė, laisva. 

- O Henrikas mirs? Jūs esate tikra, ponia? 

- Bent taip mane tikino gydytojas, davęs knygą apie medžioklę. 

- O kur toji knyga? 

Katerina lėtu žingsniu priėjo prie paslaptingojo kabineto, 
atidarė duris, įėjo vidun ir po minutės išėjo, nešina knyga. 

- Štai ji. 

Alansonietis su išgąsčiu pažiūrėjo į motinos duodamą knygą. 

- Kas čia per knyga, ponia? - paklausė drebėdamas 
kunigaikštis. | 

- Aš jau jums sakiau, sūnau: tai veikalas apie sakalų, suopių 
ir kitų plėšrių paukščių auginimą; ją parašė labai mokytas vyras, 
Lukos tironas Kastručio Kastrakanis. 

- Ką man su ja daryti? 

- Nuneškite savo gerajam draugui Anrio! Jūs gi man sakėte, 
kad jis prašė jos ar kitos kokios panašios, norėdamas pasimokyti 
medžioklės su sakalais. Kadangi jis šiandien medžioja su 
karaliumi, tai tikriausiai paskaitys keletą puslapių, norėdamas 

įrodyti karaliui, kad klauso jo patarimų ir mokosi. Svarbiausia, 
atiduoti knygą jam pačiam. 

- O, aš neišdrįsiu, - sudrebėjo Alansonietis. 

- Kodėl? Knyga kaip knyga, tik ji ilgą laiką nebuvo vartoma, 
todėl jos lapai sulipo. Jūs, Fransua, nemėginkite jos skaityti, nes 
turėsite seilinti pirštus ir skirti lapą nuo lapo, o tai sugaišina daug 
laiko ir nėra taip lengva. 

- Vadinasi, tik žmogus, trokštąs iš jos pasimokyti, negailėtų nei 
laiko, nei vargo? - paklausė Alansonietis. 

- Taip, sūnau, jūs teisingai supratote. 

- Anrio jau kieme, duokite ją, ponia, duokite. Aš nunešiu 
knygą, kol jo nėra kambaryje, o grįžęs jis ras ją. 

- Būtų geriau, jeigu jūs, Fransua, paduotumėte jam pačiam, 
taip būtų tikriau. 

- Aš jums sakau, ponia, kad niekad neišdrįsiu, - tarė 
kunigaikštis. 

- Ką čia! Bent padėkite aiškioje vietoje. 

- Atverstą?.. O gal negerai padėti atverstą? 

- Kaip tik gerai. 

- Tai duokite. 

Alansonietis drebančia ranka paėmė knygą, kurią Katerina 
ryžtingai padavė jam. 

- Imkite, imkite, - tarė ji, - tai nepavojinga, nes matote, aš liečiu 
ją; be to, juk jūs su pirštinėm. 

Tokio atsargumo Alansoniečiui buvo maža: jis knygą įvyniojo į 
apsiaustą. 

- Pasiskubinkite, - ragino jį Katerina. - Henrikas gali grįžti 
kiekvieną minutę. 

- Tiesa, ponia, einu. 

Ir svyruodamas iš susijaudinimo išėjo. 

Jau daug kartų mes buvome įvedę skaitytoją į Navaros 
karaliaus apartamentą ir privertėme būti liudininku ten vykusių 
scenų, linksmų ar šiurpių, pagal tai, ar genijus globėjas šypsojosi 
ar grasino būsimajam Prancūzijos karaliui. 

Bet galbūt dar niekada tos sienos, aptaškytos krauju žudynių 
metu, aplaistytos vynu per puotas, iškvėpintos kvepalais meilės 
pasimatymams, - galbūt dar niekada tas Luvro kampelis nebuvo 
matęs žmogaus, labiau išblyškusio negu Alansonietis, kai jis su 
knyga rankoje atidarė Navaros karaliaus miegamojo duris. 

Tačiau, kaip kunigaikštis ir tikėjosi, kambaryje nebuvo nė gy- 
vos dvasios, ir jokia smalsi akis nesekė, ką Fransua ketina dabar 

daryti. Pirmieji saulės spinduliai apšvietė visiškai tuščią kambarį. 

Sienoje kybojo paruošta špaga, kurią de Mui patarė Henrikui 
pasiimti; ant grindų guūlėjo keletas grandelių, nuirusių nuo šarvų. 
Ant stalo pūpsojo kietai prikimšta piniginė ir mažas durklas; lengvi 
pelenai, dar pleveną gorėje, drauge su visomis kitomis žymėmis 
aiškiai rodė Alansoniečiui, kad Navaros karalius užsivilko 
grandijus, pareikalavo iš savo iždininko pinigų ir sudegino kom- 
promituojančius dokumentus. 

- Motina neapsiriko, - tarė sau Alansonietis, - tas sukčius tikrai 
mane apgaudinėjo. 

Matyt, toji išvada suteikė jaunuoliui naujų jėgų, nes, ištyręs 
akimis visus kambario kampelius, pakilnojęs portjeras, iš didelio 
triukšmo kieme ir visiškos tylos kambariuose įsitikinęs, kad 
niekas ir nemano jo sekti, jis ištraukė iš po apsiausto knygą, 
greitai padėjo ją šalia piniginės ant stalo, atrėmė į išpjaustinėtą 
ąžuolinį piupitrą, paskui, pasitraukęs atgal, ištiesė pirštinėtą 
ranką ir neryžtingai, su baime atvertė knygą: puslapyje buvo 
matyti graviūra, vaizduojanti medžioklės sceną. 

Atvertęs knygą, Alansonietis tuojau pasitraukė nuo jos per tris 
žingsnius, nusimovė pirštinę ir sviedė ją į dar tebežerplėjančią 
gorę, kurioje neseniai buvo sudeginti popieriai. Minkšta oda 
sušnypštė, susiraitė, vėl išsitiesė kaip koks šliužas, ir netrukus iš 
jos liko tik suanglėjęs, susitraukęs gniužulėlis. 

Alansonietis palaukė, kol pirštinė visai sudegė, paskui 
suvyniojo apsiaustą, į kurį buvo įsupęs knygą, pasikišo jį po 
pažastim ir greit nuskubėjo į savo kambarį. Smarkiai plakančia 
širdimi darydamas duris, jis išgirdo kažkieno žingsnius 
sraigtiniuose laiptuose ir, neabejodamas, kad tai grįžta Henrikas, 
greit užtrenkė paskui save duris. 

Įėjęs jis prišoko prie lango, bet pro jį buvo matyti tik dalis Luvro 
kiemo. Henriko čia nebuvo, todėl kunigaikščio įsitikinimas, kad 
girdėjo Bearniečio žingsnius, dar labiau sustiprėjo. 

Kunigaikštis atsisėdo, atsivertė knygą ir pabandė skaityti. Tai 
buvo Prancizijos istorija nuo Faramono ! laikų iki Henriko II, 
kuris, praėjus kelioms dienoms nuo įžengimo į sostą, ypač pamėgo 
tą knygą. 

Bet kunigaikštis negalėjo susikaupti: nuo laukimo kraujas virte 
virė jo gyslose, tvinkčiojimas smilkiniuose aidėjo iki pat smegenų; 


! Faramonas - legendarinis frankų vadas V amž. 

kaip kartais esti per sapną ar hipnozės būvyje, Fransua atrodė, 
kad jis mato kiaurai pro sienas, jo žvilgsnis tarsi prasiskverbia pro 
trigubą užtvarą į Henriko kambarį. 

Norėdamas nusikratyti baisaus vaizdo, kurį tarsi matė savo 
akimis, kunigaikštis pabandė sukaupti savo mintis į ką nors kita, 
ne įsiaubingąją knygą, gulinčią ant pjaustinėto ąžuolinio piupitro, 
atverstą ties medžioklės paveikslėliu; veltui jis kilnojo vieną po kito 
savo ginklus, savo papuošalus, veltui jis šimtus kartų žingsniavo 
ten ir atgal po kambarį, - graviūra, į kurią jis buvo tik sykį 
pažvelgęs, nėjo jam iš galvos, jis atsiminė kiekvieną smulkmeną. 
Ten buvo nupieštas kažkoks bajoras, pats atliekąs sakalininko 
pareigas: jis mojavo jauku, viliodamas sakalą, ir dideliais šuoliais 
jojo per pelkės žoles. Nors kunigaikštis įtempė visą savo valią, bet 
regimoji atmintis jai nepasidavė: 

Paskui Alansonietis pamatė ne tik knygą, bet ir prisiartinusį 
Navaros karalių; štai jis žiūri į paveikslėlį, bando atversti lapą, jam 
nepavyksta, jis paseilina nykštį, nugali kliūtį ir varto knygą. 

Nors nieko panašaus nebuvo ir tą vaizdą piešė jo fantazija, 
Alansonietis susvyravo, viena ranka atsirėmė į stalą, o kitos 
plaštaka uždengė akis, tartum užsimerkęs jis nebe taip ryškiai 
matytų tą reginį, nuo kurio norėjo pabėgti. O tas reginys buvo 
sukurtas jo paties vaizduotės. 

Staiga Alansonietis parnatė Henriką, einantį per kiemą; kelioms 
minutėms jis sustojo prie savo vyrų, kurie ant dviejų mulų krovė 
tariamai medžioklės proviziją, o iš tikrųjų pinigus ir kelionės 
reikmenis; kažką jiems įsakęs, jis įstrižai perkirto kiemą, matyt, 
nuėjo prie didžiųjų rūmų durų. ? 

Alansonietis nustėro. Vadinasi, slaptaisiais laiptais lipo ne 
Henrikas. Vadinasi, jis veltui iškentėjo visas. tas kančias, 
kamavusias jį ketvirtį valandos. Tai, ką jis manė jau pasibaigus, 
reikėjo vėl išgyventi iš naujo. 

Alansonietis atidarė savo kambario duris, tyliai privėrė jas ir 
išėjęs pasiklausė koridoriuje. Šį kartą nėgalima buvo suklysti, ėjo 
tikrai Henrikas. Alansonietis pažino žingsnius ir savotišką jo 
pentinų žvangėjimą. 

Henriko apartamento durys atsidarė ir vėl užsitrenkė. 

Alansonietis sugrįžo ir krito tiesiai į krėslą. 

- Gerai! - kalbėjo jis sau. - Štai kas dabar darosi: jis perėjo 
prieškambarį, pirmąjį kambarį ir įėjo į miegamąjį; dabar jis dairosi 
špagos, piniginės, paskui durklo ir pagaliau pastebi ant piupitro 
atverstą knygą. “Kas čia per knyga? - klausia jis save. - Kas man 

ją atnešė?" Paskui jis prieina arčiau, pamato graviūrą, 
vaizduojančią šaukiantį sakalą raitelį, nori skaityti, bando atversti 
lapą. 

Šaltas prakaitas išpylė kunigaikščio kaktą. 

“Ar jis šauksis pagalbos? - mąstė kunigaikštis. - Ar nuodai 
staiga ims veikti? Ne ne, jokios abejonės, juk motina sakė, kad jis 
turi mirti lėtai, nuo nusilpimo". 

Toji mintis jį truputį nuramino. 

Taip praėjo apie dešimt minučių - visas amžius kankinamų 
sekundžių - ir kiekviena sekundė teikė visa tai, ką gali žmogaus 
vaizduotėje sukurti beprotiškas siaubas: ištisą vizijų pasaulį. 

Alansonietis nebegalėjo ištverti: jis atsikėlė ir perėjo 
prieškambarį, kur jau rinkosi jo bajorai. 

- Sveiki, ponai! Aš einu pas karalių, - tarė jis. 

Gal norėdamas atsikratyti graužiančio nerimo, o gal ir dėl to, 
kad prireikus galėtų įrodyti savo alibi, Alansonietis iš tikrųjų 
nusileido pas brolį, Ko jis ėjo pas jį? Jis pats nežinojo... Ką jis 
norėjo jam pasakyti?.. Nieko! Jis ne Karolio ieškojo, o bėgo nuo 
Henriko. 

Fransua nusileido mažaisiais sraigtiniais laipteliais ir pamatė, 
kad karaliaus durys praviros. 

Sargybiniai nekliudydami praleido jį, nes medžioklės dienomis 
nebūdavo paisoma etiketo ir draudimų. 

Fransua nieko nesutikdamas perėjo prieškambarį, saloną ir 
miegamąjį; pagalvojęs, kad Karolis tikriausiai savo ginklų salėje, 
jis pastūmė duris iš miegamojo į kabinetą. 

Karolis sėdėjo dideliame išpjaustinėtame, smailia atkalie krėsle 
priešais stalą nugara į duris, pro kurias įėjo Fransua. Atrodė, kad 
jis labai susikaupęs kažką veikė. 

Kunigaikštis pirštų galais priėjo prie jo: Karolis skaitė. 

- Prisiekiu! - staiga sušuko jis. - Tai puiki knyga! Buvau 
girdėjęs apie ją, bet niekad nemaniau, kad ji yra ir Prancūzijoje. 

Alansonietis pastatė ausis ir žengė dar arčiau. 

- Prakeikti lapai! - tarė karalius ir, paseilinęs pirštą, stengėsi 
atskirti perskaitytą lapą nuo kito. - Galima pagalvoti, kad juos 
tyčia kas sulipdė, norėdamas paslėpti nuo žmonių akių nuostabų 
knygos turinį. | 

Fransua vienu šuoliu atsidūrė prie karaliaus. Karolis 
pasilenkęs skaitė tą pačią knygą, kurią jis nunešė Henrikui! Jis 
dusliai riktelėjo. 

- A, tai jūs, Alansonieti? - tarė Karolis. - Sveikas, sveikas! Eikite 

čia, pažiūrėkite į puikiausią medžioklės su sakalais vadovėlį, kokį 
kada nors yra Žmogus parašęs. 

Pirmas Alansoniečio judesys buvo - ištraukti iš brolio rankų 
knygą, bet pragariška mintis prikaustė jį vietoje, klaiki šypsena 
nuslinko pamėlusiomis jo lūpomis, ir jis lyg apakintas perbraukė 
ranka sau per akis. i 

Paskui jis pamažu atsipeikėjo, bet nepajudėjo iš vietos. 

- Pone, - paklausė jis, - kaip toji knyga pateko į jūsų didenybės 
rankas? | 

- Labai paprastai. Šį rytą aš nuėjau pas Anrio pažiūrėti, ar jis 
jau pasiruošęs, bet jo nebebuvo, matyt, zujo po šunides ir arklides; 
užtat aš radau šitą lobį, kurį pasiėmiau, norėdamas laisvai 
pasiskaityti. į 

Ir karalius dar sykį paseilino pirštą ir atvertė nepaklusnų lapą. 

- Pone, - sulemeno Alansonietis, kuriam plaukai atsistojo ant 
galvos ir visas kūnas nutirpo iš klaikaus siaubo, - aš norėjau jums 
pasakyti... 

- Leiskite man baigti šitą skyrių, Fransua, - pertraukė jį 
Karolis, - paskui pasakysite, ko norite. Aš ryte prarijau jau pen- 
kiasdešimt puslapių. 

“Jis dvidešimt penkis kartus paragavo nuodų, - pagalvojo 
Fransua. - Mano brolis žuvęs!" 

Jam atėjo į galvą, kad tai galbūt ne atsitiktinumas, bet Dievo 
valia. 

Fransua virpančia ranka nusibraukė šalto prakaito lašus, 
riedančius nuo kaktos, ir tylėdamas laukė, kaip buvo liepta, kol 
brolis baigs knygos skyrių. 


L + MEDŽIOKLĖ SU SAKALAIS 


Karolis tebeskaitė. Susidomėjęs jis godžiai rijo puslapius, kurie, 
kaip jau sakėme, ar dėl to, kad knyga ilgai gulėjo drėgnoje 
patalpoje, ar dėl kitos kokios priežasties buvo kietai sulipę. 

Alansonietis paklaikusiu žvilgsniu stebėjo tą baisų paveikslą, 
kurio atomazgą tik jis vienas numatė. 

“Ak, kas čia bus? - svarstė jis. - Aš išvažiuosiu ištremtas, 
ieškosiu tariamo sosto, o Henrikas Navarietis, išgirdęs apie Karolio 
ligą, užims kokią nors tvirtovę už dvidešimt mylių nuo Paryžiaus, 
tykodamas likimo mums numesto grobio, ir vienu šuoliu atsi- 
durs sostinėje. Kai Lenkijos karalius sužinos apie brolio mirtį, 

dinastija jau bus pakeista... Ne, to neturi įvykti!" 

Tokios mintys sulaikė pirmą nevalingą siaubo jausmą, kurio 
skatinamas Fransua norėjo perspėti Karolį. Atrodė, kad atkakli 
lemtis saugo Henriką Burboną ir persekioja Valua giminę; tai 
lemčiai kunigaikštis pabandė dar sykį pasipriešinti. 

Per minutę pasikeitė visi jo planai Henriko atžvilgiu. Karolis, o 
ne Henrikas skaitė užnuodytą knygą; Henrikas turi pasitraukti, 
bet kaip nusikaltęs karaliui. Jeigu likimas jį dar kartą išgelbėjo, 
tegu jis lieka Paryžiuje. Įkalintas Venseno pilyje arba Bastilijoje, 
Henrikas bus mažiau pavojingas Alansoniečiui, negu tapęs 
Navaros karaliumi ir vadovaudamasis trisdešimties tūkstančių 
vyrų armijai. | 

Štai kodėl Alansono kunigaikštis leido Karoliui pabaigti skyrių 
ir, pakėlus jam nuo knygos galvą, tarė: 

- Brolau, aš laukiu jūsų didenybės įsakytas, tačiau didžiai 
gailėdamasis, nes norėjau jums pranešti labai svarbų dalyką. 

- Ak, po velnių! - atšovė Karolis, kurio išblyškę skruostai ėmė 
po truputį rausti - gal dėl to, kad jis labai įtemptai skaitė, o gal dėl 
to, kad ėmė veikti nuodai. - Jei tu man vėl kalbėsi tą patį, tai 
išvažiuosi kaip Lenkijos karalius. Aš nusikračiau jo, nusikratysiu 
ir tavęs. Daugiau nė žodžio apie tai! 

- Aš atėjau, - tarė Fransua, - pasikalbėti ne apie savo, bet apie 
kito asmens išvykimą. Jūsų didenybė įžeidėte giliausią ir 
švelniausią mano jausmą - brolio pasiaukojimą, valdinio 
ištikimybę, todėl man labai svarbu įrodyti jums, kad aš nesu 
išdavikas! 

- Na, - tarė Karolis, pasirėmė alkūnėmis į knygą, uždėjo koją 
ant kojos ir pažvelgė į Alansonietį kaip žmogus, prieš savo įprotį 
bandydamas kantriai klausyti, - matyt, kokios naujos paskalos? 
Koks nors naujas, šį rytą sugalvotas kaltinimas? 

- Ne, pone. Visiškai patikrintas dalykas, sąmokslas, kurio aš 
jums nesiryžau atskleisti dėl savo juokingo kuklumo. 

- Sąmokslas, - pakartojo Karolis. - Pažiūrėsime, kas ten per 
sąmokslas. 

- Tuo metu, kai jūsų didenybė medžiosite su sakalais prie upės, 
Vezinė lygumoje, Navaros karalius nujos į Sen Žermeno mišką, 
kuriame lauks būrys jo draugų, ir jų padedamas pabėgs. 

- A, taip aš ir maniau, - tarė Karolis. - Vėl naujas šmeižtas prieš 
mano vargšą Anrio! Kada gi jūs pagaliau liausitės? 

- Jūsų didenybei neteks ilgai laukti, greit galėsite įsitikinti, ar 
tai, ką aš turėjau garbę pranešti, yra šmeižtas, ar ne. 

- Kokiu būdu? 

- Vakare mūsų svainis bus jau išdūmęs. 

Karolis atsikėlė ir tarė: 

- Klausykite, paskutinį kartą aš patikėsiu jūsų prasimanymais, 
bet įspėju tiek tave, tiek motiną, kad tai paskutinis kartas. 

Po to garsiai šūktelėjo: 

- Pašaukite Navaros karalių! 

Vienas iš sargybinių buvo beeinąs, tačiau Fransua, mostelėjęs 
ranka, sustabdė jį. 

- Blogas būdas tiesai patirti, brolau, - tarė jis. - Taip jūs nieko 

-nesužinosite. Henrikas išsigins, duos ženklą, įspės savo bendrus, 
kurie tuojau išlakstys; po to ir motina, ir aš būsime apkaltinti ne 
tik svaičiojimu, bet ir šmeižimu. 

- Tai ko jūs norite? 

- Kad dėl mūsų brolystės paklausytumėte manęs, kad dėl mano 
atsidavimo, kurį jūs pripažinsite, nesikarščiuotumėte. Pasielkite 
taip, kad tikrasis kaltininkas, kuris jau dvejus metus išdavinėja 
jus savo ketinimais, nesugriaunamais įrodymais būtų apkaltintas 
ir kaip reikiant nubaustas. 

Karolis nieko neatsakė; jis priėjo prie lango ir atidarė jį: kraujas 
plūdo jam į galvą. 

Paskui, skubiai atsigręžęs, jis paklausė: 

- O ką jūs darytumėte? Sakykite, Fransua. 

- Valdove, aš liepčiau trims lengvųjų raitininkų kuopoms 
apsupti Sen Žermeno mišką, kad sutartą valandą, pavyzdžiui, 
kokią vienuoliktą, visus, užtiktus miške, suvarytų prie Fransua I 
paviljono, kuriame lyg atsitiktinai aš būčiau paskyręs visų 
medžiotojų susirinkimo vietą pietums. Aš pats, leidęsis paskui 
sakalą, kai tik pamatyčiau atsiskiriantį Henriką, lėkčiau tiesiai 
prie paviljono, kur ir rasčiau jį su visais jo sąmokslininkais. 

- Nebloga mintis, - sutiko karalius. - Tegu ateina mano 
sargybos kapitonas. 

Alansanietis ištraukė iš po striukės sidabrinį švilpuką prie 
aukso grandinėlės ir sušvilpė. Įėjo kapitonas. Karolis priėjo prie jo 
ir tylomis davė jam įsakymą. | | 

Tuo metu didelis jo kurtas Akteonas pasičiupo grobį, ėmė 
valkioti jį po kambarį ir, linksmai šokinėdamas, draskyti aštriais 
savo dantimis. | 

Karolis atsigręžė ir baisiai nusikeikė. Akteonas draskė tą 
brangią medžioklės su sakalais knygą, kurios, kaip jau sakėme, 
visame pasaulyje buvo tik trys egzemplioriai. 

Bausmė atitiko nusikaltimą. 

Karolis pagriebė vytinį, kuris švilpdamas trilinkas apsivyniojo 
apie gyvulio liemenį. Akteonas sustaugė ir palindo po stalu, 
uždengtu didžiuliu kilimu; čia buvo jo slėptuvė. 

Karolis pakėlė knygą ir nudžiugo, pamatęs, kad stigo tik vieno 
lapo, bet ir tai jame buvo ne tekstas, o graviūra. Jis rūpestingai 
padėjo ją ant lentynos, kur Akteonas nebegalėjo jos pasiekti. 
Fransua neramiai žiūrėjo į jį. Jis labai norėjo, kad toji knyga, 
atlikusi siaubingą savo paskirtį, kaip nors dingtų iš Karolio rankų. 

Išmušė šešias. 

Tą valandą karalius turėjo išeiti į kiemą, prisigrūdusį puošniai 
pabalnotų arklių, bajorų ir damų, apsivilkusių ištaigingais dra- 
bužiais. Sakalai su gaubtuvėliais ant galvų tupėjo ant sakalininkų 
kumščių; keli medžiokliai turėjo pasikabinę per petį ragus tam 
atvejui, jeigu karaliui nusibostų paukščių medžioklė, kaip kartais 
atsitikdavo, ir jis norėtų pamedžioti danielių ar stirnų. 

Išeidamas karalius užrakino savo ginklų salės duris. 
Alansonietis, degančiomis akimis sekęs kiekvieną judesį, matė, 
kaip karalius įsidėjo raktą į kišenę. 

Leisdamasis laiptais žemyn, jis stabtelėjo ir pridėjo prie kaktos 
ranką. Jo kojos drebėjo, tačiau ir Alansoniečiui jos drebėjo ne 
mažiau kaip karaliui. 

- Mano rodos, kad bus audra, - sulemeno Fransua. 

- Audra sausio mėnesį? - tarė Karolis. - Jūs išprotėjote! Ne, man 
svaigsta galva, oda tokia sausa; aš nusilpęs, ir tiek. - Paskui tylo- 
mis pridūrė: - Jie pribaigs mane savo neapykanta ir sąmokslais. 

Bet kai tik Karolis išėjo į kiemą, grynas ryto oras, medžiotojų 
šūkavimai, triukšmingi į medžioklę išsirengusių šimto dvariškių 
sveikinimai paveikė jį kaip visuomet. Jis laisvai ir džiugiai atsi- 
kvėpė. Pirmiausia surado akimis Henriką. Jis buvo prie 
Margaritos. 

Toji puiki pora atrodė taip įsimylėjusi, kad negalėjo nė 
išsiskirti. 

Pastebėjęs Karolį, Henrikas pastatė piestu savo arklį ir trim 
šuoliais atsidūrė prie svainio. 

- A! Jūs pasirinkote tokį arklį, lyg jotumėt danielių medžioti, 
Anrio. Tačiau jūs žinojote, kad šiandien paukščius medžiosime. 

Paskui, nelaukdamas atsakymo, kreipėsi į susirinkusius: 

- Jojame, ponai, jojame! Medžioklę reikia pradėti devintą 
valandą! - tarė jis beveik grasinančiu balsu, rūsčiai suraukęs 
antakius. 

Pro Luvro langą žiūrėjo Katerina. Iš po pakeltos užuolaidos 
buvo matyti jos išbalęs, šydu pridengtas veidas, o liemuo juodais 
drabužiais nesiskyrė nuo tamsaus kambario fono. 

Karoliui davus ženklą, visa toji auksu siuvinėtais rūbais, 
išsikvėpinusi palyda su karaliumi priešakyje išsitiesė ilga virtine, 
prajojo pro Luvro vartus ir kaip lavina pasileido Sen Žermeno 
keliu, lydima šūkavimų, valiavimų, kuriais liaudis sveikino jaunąjį 
karalių, jojantį ant balio it sniegas žirgo, susimąsčiusį ir 
susirūpinusį. 

- Ką jis jums sakė? - paklausė Margarita Henriką. 

- Pagyrė mano greitą žirgą. 

- Tik tiek? 

- Tik tiek. 

- Vadinasi, jis ką nors žino. 

- Bijau, kad taip. 

- Būkime atsargts. 

Henriko veidas nušvito įprasta sukta šypsena, kuri tartum 
sakyte sakė Margaritai: “Būkite rami, meilute". 

Vos tik medžiotojai paliko Luvro kiemą, Kaierina nuleido 
užuolaidą. Nuc jos aštraus žvilgsnio nepaspruko, kad Henrikas 
buvo išblyškęs, nervingai krūpčiojo ir vis tyliai dėl kažko tarėsi su 
Margarita. 

Bet Henrikas buvo išbalęs todėl, kad jo drąsa nebuvo 
sangviniko drąsa: kiekvienu atveju, kada jo gyvybei grėsė pavojus, 
kraujas suplūsdavo ne į smegenis, kaip paprastai esti, bet į širdį. 
Jis nervingai krūpčiojo todėl, kad Karolio pasisveikinimas su juo, 
kitoks negu visuoniet, smarkiai jį sukrėtė. O su Margarita jis tarėsi 
todėl, kad, kaip žinome, vyras ir žmona politikos srityje buvo 
sudarę puolimo ir gynimosi sąjungą. 

Tačiau Katerina kitaip aiškinosi savo stebėjimo išdavas. 

- Šį kartą, - sušnabždėjo ji, šypsodamasi savo florencijietiška 
šypsena, - aš manau, kad brangusis Anrio neišsisuks. 

Norėdama galutinai įsitikinti, ji ketvirtį valandos palaukė, kol 
medžiotojai išjos iš Paryžiaus, paskui išėjo iš savo apartamento į 
koridorių, užlipo mažaisiais sraigtiniais laiptais ir savo raktu 
atsirakino Navaros karaliaus butą. E 

Tačiau veltui Katerina ieškojo visuose kambariuose knygos. 
Veltui degančios jos akys klaidžiojo nuo stalų prie spintelių, nuo 
spintelių prie lentynų, nuo lentynų prie spintų: niekur ji nematė 
ieškomos knygos. 

- Turbūt Alansonietis ją išnešė; protingai padarė, - tarė ji sau 

ir nusileido žemyn beveik tikra, kad šį kartą jos sumanymas 
pavyko. 

Tuo metu karalius jau buvo kelyje į Sen Žermeną, kurį pasiekė 
po pusantros valandos greito jojimo. Medžiotojai neužsuko į senąją 
pilį, kuri niūri ir didinga stūksojo kalvos viršūnėje tarp išsimėčiusių 
aplink ją namų. Būrys perjojo medinį tiltą, kuris tada buvo prieš 
ąžuolą, dar dabar vadinamą Siuli ąžuolu. Paskui buvo duotas 
ženklas vėliavomis papuoštoms valtims perkelti per upę karalių ir 
jo palydą. 

Po kelių minučių linksmas jaunimas, jaudinamas įspūdžių, su 
karaliumi priešakyje pasklido po tą puikią pievą, kuri nusitęsia 
nuo miškingos Sen Žermeno aukštumos, ir visas slėnis staiga 
pavirto didžiuliu kilimu su tūkstančiais spalvų marguojančiomis 
žmonių figūromis, o putoti upės vandenys it sidabriniai kutai 
puošė jį iš kraštų. 

Pirma karaliaus, kuris jojo baltu žirgu ir ant dešinės rankos 
kumščio laikė savo mylimą sakalą, ėjo žaliomis liemenėmis 
apsivilkę ir ilgomis pušnimis apsiavę sakalininkai; jie, šūkaudami 
ant šešių didelių šunų grifonų, ieškojo upės pakraščių 
nendrynuose paukščių. 

Tą valandėlę iš už tamsių debesų staiga išlindo saulė. Jos 
spinduliai apšvietė visą tą auksą, brangenybes, visas tas žibančias 
akis ir tarsi paliejo ugnies srautą. Ir lyg laukęs tos akimirkos, kada 
skaisti saulė apšvies jo pražūtį, iš nendrių, ięsiamai ir gailiai 
riktelėjęs, pakilo garnys. 

- Ho! Ho! - sušuko Karolis, numovė savo sakalui nuo galvos 
gaubtuvėlį ir paleido jį vytis bėglį. 

- Ho, ho! - šaukė visi medžiotojai, ragindami paukštį. 

Šviesos apakintas sakalas valandėlę pasisukinėjo, apskrido 
ratu, paskui staiga pastebėjo garnį ir nulėkė tiesiai į jį. 

Bet atsargus garnys pakilo per kokį šimtą žingsnių nuo 
sakalininkų ir suspėjo nulėkti ar, tikriau pasakius, pakilti 
aukštyn, kol karalius numovė gaubtuvėlį sakalui, o tas apsiprato 
su šviesa. Todėl, kai sakalas pastebėjo garnį, tas jau buvo kokių 
penkių šimtų pėdų aukštyje ir, radęs čia palankią savo galingiems 
sparnams oro srovę, greit kilo aukštyn. 

- Ho, ho! Geležinsnapi! - šaukė Karolis, drąsindamas savo 
sakalą. - Įrodyk mums, kad tu geros veislės! Ho, ho! 

Tarsi išgirdęs tuos žodžius, taurusis paukštis kaip strėlė šovė 
įstrižai į tą tašką, kur vertikalia linija garnys kilo tiesiai aukštyn, 
lyg norėdamas išnykti eteryje. 

- Ak, bailys! - rėkė Karolis, tartum garnys galėjo jį išgirsti, ir, 
paleidęs arklį šuoliais, atlošė galvą, kad nė minutėlei neišleistų jų 
iš akių. - A, baily, bėgi! Mano Geležinsnapis geros veislės! Palauk, 
"palauk! Ho, Geležinsnapi, ho! 

Iš tiesų lenktynės darėsi vis įdomesnės, paukščiai artėjo vienas 
prie kito, tai yra sakalas artėjo prie garnio. 

Vienintelis klausimas dabar buvo, kuris iš jų laimės pirmąjį 
mūšį. | 

Baimės sparnai pasirodė greitesni negu drąsumo. 

Įsilėkėjęs sakalas praskrido ne virš garnio, bet apačioje. Garnys 
pasinaudojo tuo ir sudavė jam savo ilgu snapu. 

Smogtas snapu lyg kokiu durklu sakalas tris kartus apsivertė 
ore, tartum apsvaigęs, ir vieną akimirką atrodė besileidžiąs žemėn. 
Kaip sužeistas kovotojas pašoka dar labiau įnirtęs, taip ir jis, 
šalžiai, grasinamai suklykęs, vėl leidosi vytis garnį. 

Garnys išnaudojo tą atvangos valandėlę, pakeitė kryptį ir 
pasuko miško link, šį kartą bandydamas padidinti atstumą tarp 
savęs ir grobuonio ir pasprukti ne aukštyn, o tolyn. Bet sakalas 
buvo geros veislės, kaip erelio akim. Jis pakartojo tą patį manevrą 
- įstrižai leidosi paskui garnį, kuris tris kartus gailiai riktelėjo ir 
pamėgino kaip pirma vėl kilti aukštyn. 

Po kelių sekundžių tokių lenktynių atrodė, kad abu paukščiai 
dings debesyse. Garnys buvo ne didesnis už vieversį, o sakalas 
panėšėjo į juodą tašką, kurį vos begalima buvo įžiūrėti. 

Karolis ir jo palydovai nebesekė paukščių. Kiekvienas stovėjo 
vietoje, įsmeigęs akis į bėglį ir vijiką. 

- Bravo! Bravo! Geležinsnapi! - staiga suriko Karolis. - Matote, 
ponai, jis jau viršuj! Ho, ho! 

- Prisipažįstu, aš nebematau nei vieno, nei antro, - tarė 
Henrikas. 

- Aš taip pat! - pasakė Margarita. 

- Taip, bet jei tu jų nebematai, Anrio, tai gali girdėti, - tarė 
Karolis, - bent garnio balsą. Girdi, girdi? Jis maldauja 
pasigailėjimo! 

Tikrai du trys graudūs riktelėjimai, girdimi tik įpratusiai ausiai, 
ataidėjo iš dangaus. 

- Klausyk, klausyk! - šaukė Karolis. - Pamatysi - jie nusileis 
daug greičiau, negu pakilo. 

Iš tiesų, karaliui tebekalbant, pasirodė abu paukščiai. Kol kas 
tai buvo tik du juodi taškai, tačiau iš jų skirtingų dydžių jau 
lengvai galėjai įžiūrėti, kad sakalas lėkė viršuje. 

- Matote, matote! - suriko Karolis. - Geležinsnapis įį laiko. 

Garnys, iš viršaus persekiojamas grobuonio, nė nebandė gintis. 
Jis greitai leidosi, visą laiką sakalo kapojamas, ir tik kartkartėmis 
suklykdavo; staiga jis šuglaudė sparnus ir krito kaip akmuo, 
bet jo priešas padarė taip pat, ir kai bėglys vėl norėjo lėkti, pasku- 
tinis smūgis snapu pribaigė jį; garnys ėmė kristi, vartydamasis ore, 
ir tą pačią akimirką, kai pasiekė žemę, sakalas puolė jį, pergalingai 
šaukdamas, savo riksmu nustelbdamas nugalėtojo aimaną. 

- Prie sakalo! Prie sakalo! - suriko Karolis ir šuoliais paleido 
žirgą ta kryptimi, kur buvo nukritę abu paukščiai. | 

Bet staiga jis s:markiai sustabdė žirgą, suriko, paleido pavadį, 
viena ranka įsikibo į arklio karčius, o kita susigriebė už pilvo, lyg 
norėdamas jį perplėšti. 

į jo riksmą subėgo visi dvariškiai. 

- Nieko, nieko, - tarė Karolis, degančiu veidu ir klaikiomis 
akimis. - Aš pajutau, lyg kas raudonai įkaitintą geležį būtų man 
smeigęs į vidurius. Na nieko. Jojam. 

Ir Karolis vėl paleido žirgą šuoliais. 

Alansonietis išbalo. 

- Kas gi čia per naujienos? - paklausė Henrikas Margaritą. 

- Nežinau, - atsakė ši. - Matėie, koks raudonas buvo mano 
brolis? 

- Paprastai jis toks nebūna, - pastebėjo Henrikas. | 

Nustebę dvariškiai susižvalgė ir nusekė karalių. Visi sujojo į tą 
vietą, kur buvo nukritę paukščiai. Sakalas jau lesė garnio 
smegenis. 

Prijojęs Karolis nušoko nuo žirgo, norėdamas iš arti pasižiūrėti 
kovos pabaigos. Bet, vos atsistojęs, jis buvo priverstas įsitverti 
balno, nes žemė susiūbavo jam po kojų. Jį suėmė neįveikiamas 
snauduiys. 

- Brolau, brolau! - sušuko Margarita. - Kas jums? 

- Aš jaučiuos taip, kaip turėjo jaustis Porcija!, prarijusi 
degančias žarijas, - atsakė Karolis. - Aš degu, man rodos, kad aš 
kvėpuoju liepsna. 

Jis atsiduso ir, rodos, nustebo, kad iš jo krūtinės neišsiveržė 
ugnis. 

Sugavus sakalą ir vėi jam užmovus ant galvos gaubtuvėlį, visi 
susispietė aplink Karolį. 


A 7 NA i E AE T S 


* Porcija - Bruto žmona, kuri nusižudė, sužinojusi, kad jos vyras žuvo 
mūšyje. 

- Na, ką tai reiškia? Prisiekiu Kristaus kinu! Man nieko nėra, 
galbūt saulė įkaitino galvą ir apakino akis. Na, medžiokime toliau, 
ponai! Štai visas būrys kryklių. Paleiskite visus sakalus. Visus, po 
velnių! Tai bent pasilinksminsime! 

Tuojau penkiems ar šešiems sakalams buvo nugaubtos galvos, 
ir jie pasileido įkandin grobio, o visi medžiotojai, karaliaus 
vadovaujami, pasuko prie upės kranto. 

- Na, kaip jums atrodo, ponia? - paklausė Henrikas Margaritą. 

- Atrodo, kad momentas tinkamas, - tarė Margarita. - Jeigu 
karalius neatsigręš, mes lengvai galėsime įsmukti į mišką. 

Henrikas šūktelėjo sakalininką, nešusį garnį; tuo metu, kai 
triukšminga paauksuota lavina ritosi išilgai šlaito, kuriame dabar 
įrengta terasa, jis atsiliko užpakalyje kitų, tarsi norėdamas 
apžiūrėti nukautąjį garnį. 


LI 6 FRANSUA I PAVILJONAS 


Puikus dalykas medžioklės su paukščiais, rengtos karalių, 
kada jie patys atrodė kone pusdieviai, o į medžioklę būdavo žiūrima 
ne kaip į paprastą pramogą, bet kaip į meną! Tačiau vis dėlto 
mums reikia palikti tą karališką reginį ir prasiskverbti į vieną 
miško vietą, kur netrukus susirinks aplink mus visi pavaizduotos 
scenos aktoriai. 

Į dešinę nuo Žibučių alėjos - ilgos, lapais dengtos arkados, 
samanotos slėptuvės, kur tarp levendrų ir viržių kartkartėmis 
sujuda bailaus kiškio ausys, kur klaidžioja danielius, kilnodamas 
savo raguotą galvą, plėsdamas šnerves ir atidžiai klausydamas - 
yra aikštelė; ji gana toli nuo kelio, iš kur jos nematyti, bet ne taip 
toli, kad iš aikštelės negalima būtų matyti kelio. 

Viduryje tos aikštelės, pasitiesę ant žolės kelionės apsiaustą, 
tįsojo du vyrai; šalia jų gulėjo ilgos špagos ir plačiomis tūtomis 
muškietos, tada vadinamos “puatrinais". Iš tolo tie vyrai puošniais 
rūbais panėšėjo į linksmus “Dekamerono" pasakotojus, bet iš 
arčiau, pamačius grėsmingus ginklus, juos galima buvo palaikyti 
miško banditais, kuriuos šimtą metų vėliau savo peizažuose iš 
natūros tapė Salvatoras Roza!. 

Vienas iš jų sėdėjo, pasirėmęs alkūne į kelį, ir klausėsi, lyg tas 
kiškis ar danielius, apie kuriuos ką tik kalbėjome. 


! Salvatoras Roza (1615-1673) - italų tapytojas. 

- Man rodos, - tarė jis, - kad prieš valandėlę medžiotojai buvo 
labai priartėję prie mūsų. Aš net girdėjau, kaip jie šūkavo 
sakalams. 

- O dabar, - tarė antrasis, kuris, matyt, laukė įvykių daug 
filosofiškiau už draugą nusiteikęs, - aš nieko nebegirdžiu: turbūt 
jie nutolo... Aš jau sakiau, kad ši vieta netinka stebėjimui. Tiesa, 
mūsų nematyti, bet ir mes nieko nematome. į 

- Po velnių! Mielas Anibalai, - tarė pirmasis pašnekovas, - juk 
reikėjo kur nors pastatyti ir mūsų arklius, ir atsarginius, ir tuos 
du mulus, taip apkrautus, kad aš nežinau, kaip jie galės su mumis 
spėti. Tą sunkų uždavinį atlikti - juos visus paslėpti - mano nuo- 
mone, galėjo tik šitie seni skroblai ir šimtamečiai ąžuolai. Aš net 
drįsčiau pareikšti, jog ne tik nepeikiu de Mui kaip tu, bet pri- 
pažįstu, kad, vadovaudamas visam pasiruošimui, jis parodė tikro 
sąmokslininko sugebėjimus. | 

- Gerai! - tarė antrasis bajoras. (Skaitytojas tikriausiai pažino 
Kokonasą). - Pagaliau tau išsprūdo tas žodis, kurio laukiau. 
Pričiupau tave. Vadinasi, mes sąmokslaujame? 

- Mes ne sąmokslaujame, o tarnaujame karaliui ir karalienei. 

- Kurie ruošia sąmokslą, vadinasi, ir mes prie jo prisidedame. 

- Kokonasai, aš jau tau sakiau, - kalbėjo La Molis, - kad aš ta- 
vęs visai neverčiu dalyvauti su manimi toje avantiūroje, nes aš į ją 
įsivėliau stumiamas savo jausmo, kurio tu nejauti ir negali 
suprasti. 

- Velniava! Kas gi tau sako, kad tu mane verti? Pirmiausia, aš 
nežinau tokio žmogaus, kuris galėtų Kokonasą priversti daryti tai, 
ko jis nenori; antra, ar tu manai, kad aš tave paliksiu vieną, ypač 
kai matau, kad tu pats peršiesi velniui į kūmus? 

- Anibalai, Anibalai! Man rodos, ten matyti balta jos kumelė! 
Net keista - vien pagalvojus apie karalienę, man ima plakti širdis. 

- Žinai, net juokinga, - atsakė žiovaudamas Kokonasas, - bet 
man visai neplaka širdis. 

- Ne, ten ne ji, - tarė La Molis. - Kas gi atsitiko? Rodos, buvo 
susitarta lygiai dvyliktą. 

- Vadinasi, dar nėra dvyliktos, - paaiškino Kokonasas, - štai ir 
viskas. Atrodo, kad mes dar turime laiko truputį snustelėti. 

Ir-Kokonasas išsitiesė ant apsiausto kaip žmogus, pasirengęs 
įvykdyti savo ketinimą; tačiau, pridėjęs ausį prie žemės, jis sus- 
tingo ir pakėlė pirštą, duodamas draugui ženklą tylėti. 

- Kas yra? - paklausė La Molis. 

- Tylėk! Ši kartą aš neklystu; kažką girdžiu. 

- Keista! Aš nieko negirdžiu. 

- Nieko negirdi? 

- Ne. 

- Štai! - tarė Kokonasas, pasikeldamas ir griebdamas La Molio 
ranką. - Žiūrėk į šitą danielių. 

- Kur? 

- Ten. 

Ir Kokonasas pirštu parodė jam gyvulėlį. 

- Na? 

- Pamatysi. 

La Molis žiūrėjo į danielių. Nuleidęs galvą, lyg ruošdamasis ėsti 
žolę, jis atidžiai klausėsi. Po valandėlės jis pakėlė galvą, papuoštą 
puikiais ragais, ir pasuko ausį į vieną pusę, iš kurios, matyt, buvo 
girdėti triukšmas; staiga be jokios regimos priežasties danielius 
šoko ir nulėkė kaip Žaibas. 

- O! Aš matau, kad tavo teisybė; danielius nuo kažko bėga, - 
tarė La Molis. 

- Jei jis bėga, - pastebėjo Kokonasas, - vadinasi. girdi tai, ko tu 
negirdi. 

Netrukus duslus, vos girdimas garsas nušnarėjo per žolę; 
mažiau patyrusiai ausiai tai buvo vėjo dvelkimas, bet raiteliams - 
tolimas arklio šuoliavimas. 

La Molis skubiai pašoko ir tarė: 

- Tai jie! Dėmesio! 

Kokonasas atsikėlė ramiau; atrodė, kad visas pjemontiečio gy- 
vumas perėjo į La Molio širdį, o pastarojo nerūpestingumas užval- 
dė jo draugą. Mat šiuo atveju vienas veikė su užsidegimu, o kitas 
nenoromis. | 

Netrukus draugai išgirdo lygų, ritmingą dundėjimą; tolumoje 
sužvengė arklys, ir draugų žirgai, stovėję paruošti už kokių dešim- 
ties žingsnių, pastatė ausis, o po to alėja kaip baltas šešėlis pralėkė 
moteris, kuri atsigręžė į jų pusę, mostelėjo ranka ir dingo. 

- Karalienė! - sušuko jie kartu. 

- Ką tai reiškia? - tarė Kokonasas. 

- Ji mostelėjo taip, vadinasi: “Tuojau!"... - tarė La Molis. 

- Ji šitaip mostelėjo, - pasipriešino Kokonasas, - tai reiškia: 
“Bėkite..." 

- Ne, tas ženklas reiškia: “Laukite manęs". 

- Ne, jis reiškia: “Gelbėkitės". 

- Gerai! - tarė La Molis. - Darykime, kaip kas išmanome. Tu jok, 


o aš paliksiu. 


423 


Kokonasas gūžtelėjo pečiais ir vėl atsigulė. 

Tą pačią minutę iš priešingos pusės, negu nujojo karalienė, ta 
pačia alėja iš visų jėgų pradūmė būrelis raitelių: abu draugai 
pažino, kad tai patys karščiausi, įnirtingiausi protestantai. Jų 
arkliai šuoliavo kaip tie skėriai, apie kuriuos kalba Jobas: jie tik 
pasirodė ir dingo. 

- Kad tave maras! Darosi kažkas rimta, - tarė stodamas 
Kokonasas. - Jokime į Fransua I paviljoną. 

- Jokiu būdu! - pasipriešino La Molis. - Jeigu mes susekti, tai 
karalius pirmiausia atkreips dėmesį į tą paviljoną! Juk ten buvo 
paskirta visieins susitikti. 

- Šį kartą gal ir tavo tiesa, - burbtelėjo Kokonasas. 

Nespėjo Kokonasas ištarti tų žodžių, tik staiga pro medžius 
žaibu išnėrė raitelis ir, šokinėdamas per duobes, krūmus, išvartas, 
prijojo prie abiejų bajorų. Kiekvienoje rankoje jis laikė po pistoletą, 
tik keliais valdydamas pašėlusiai lekiantį arklį 

- De Mui! - neramiai rikielėjo Kokonasas, staiga sukrusdamas 
labiau už La Molį. - De Mui bėga! Vadinasi, reikia gelbėtis? 

- Greičiau, greičiau! - sušuko hugenotas. - Dumkite! Viskas 
žuvo! Aš tyčia padariau linkį, kad jus įspėčiau. 

Kadangi jis kalbėjo nesustodamas, tai jau buvo toli, kai ištarė 
paskutinius žodžius ir kai La Molis su Kokonasu galutinai suprato 
jų prasmę. 

- O karalienė? - sušuko La Molis. 

Bet jaunojo vyro žodžiai nuaidėjo be atsako; de Mui buvo per 
toli ir negalėjo jų išgirsti, o juo labiau į juos atsakyti. 

Kokonasas iš kario susigriebė. Tuo metu, kada nustėręs La 
Molis sekė akimis de Mui, šmėsčiojantį tolumoje tarp šaių, kurios 
čia prasiskirdavo, čia vėl susiglausdavo už jo nugaros, jis pribėgo 
prie arklių, atvedė juos, šoko ani savojo, įdavė La Moliui į rankas 
antro arklio pavadį ir pasiruošė spustelėti pentinais. 

- Na, na! Aš pakartosiu de Mui žodžius: bėkiine! O de Mui veltui 
nekalba. Greičiau, La Moli! 

- Vieną valandėlę! - atsakė La Molis. - Juk mes atvykome čia su 
tam tikru tikslu. 

- Bet ne tam, kad mus pakartų, - aišovė Kokonasas. - Patariu 
tau negaišti. Aš spėju, kad imsi dabar gražbyliauti, aiškinti žodį 
*bėgti", kalbėsi apie Horacijų!, kuris numetė savo skydą, ir apie 


' Horacijus (pravarde Vienaakis) - romėnas, pagal padavimą vienas 
apgynęs nuo priešo armijos polių tiltą per Tiberį. 

Epaminondą!, kuris buvo parneštas ant skydo! O aš tau pasa- 
kysiu viena: kada bėga de Mui de Sen Falis, tada visi gali bėgti. 

- De Mui de Sen Falis, - atkirto La Molis, - neįpareigotas lydėti 
karalienės Margaritos, de Mui de Sen Falis nemyli karalienės 
Margaritos. 

- Velniavai Ir gerai daro, jeigu toji meilė stumtų jį daryti tokias 
Įkvailystes, kokias tu dabar svarstai. Te penki šimtai tūkstančių 
pragaro velnių griebia meilę, už kurią du šaunūs bajorai turėtų 
palydėti savo galvas! Te giltinė rauna šėtoną, kaip sako karalius 
Karolis! Mes rengėme sąmokslą, brangusis: o jeigu sąmokslas 
nepavyksta, reikia bėgti. Na, greičiau ant arklio, La Moli, greičiau! 

1 - Gelbėkis, mano mielas, aš tau netrukdau, net patariu. Tavo 
gyvybė brangesnė už manąją. Tai ją ir gelbėk. 

 - Geriau sakyk: “Kokonasai, eikime abu į kartuves", o ne 
“Kokonasai, gelbėkis vienas“. 

- Ne, drauguži, - atsakė La Molis, - virvės vejamos 
prastuoliams, ne tokiems bajorams kaip mudu. 

- Pradedu tikėti, - atsiduso Kokonasas, - kad atsargumo prie- 
monės, kurių kažkada ėmiausi, man pravers. 

- Kokios? 

- Susidraugavau su budeliu. 

- Tu juodai žiūri į viską, brangusis Kokonasai. 

- Bet ką mes pagaliau darysime? - sušuko tas, išėjęs iš 
kantrybės. 

- Susirasime karaliene. 

- Kur? 

- Aš nežinau... Surasime karalių! 

- Kur? 

- Nežinau... bet rasime juos ir dviese padarysime tai, ko nedrįso 
padaryti penkiasdešimt Žmonių. 

- Tu nori paveikti mano savimeilę, Hiacintai; tai blogas 
ženklas. 

- Pažiūrėsime. Dabar jokime. 

- Pagaliau! 

La Molis atsigręžė, norėdamas įsitverti balno gugos, ir tą pačią 
akimirką, kai jis statė koją į kilpą, pasigirdo įsakmus balsas: 

- Stok! Pasiduokite! 

Iš už ąžuolo pasirodė vienas vyras, antras, iš viso trisdešimt; tai 


! Epaminondas (418-362 m. prieš n. e.) - garsus Tėbų karvedys. 

buvo lengvieji raitininkai; kurie, nusėdę nuo arklių ir šliauždami 
viržynais, krėtė mišką. 

- Ką aš tau sakiau? - sumurmėjo Kokonasas. 

La Molis atsakė kažkokiu dusliu maurojimu. 

Kareiviai dar buvo už kokių trisdešimt žingsnių nuo abiejų 
draugų. | 

- Klausykite! Ponai, kas yra? - garsiai paklausė pjemontietis 
lengvųjų raitininkų leitenantą. 

Leitenantas įsakė taikyti iš muškietų į abu draugus. Kokonasas 
tyliai sušnabždėjo La Moliui: 

- Į balną! Dar galima! Šok ant arklio, kaip šimtus kartų “ 
darydavai mano akyse, ir dumiame. 

Paskui jis kreipėsi į kareivius: 

- Po velnių, ponai! Nešaukite, jūs galite nušauti savo drau- 
gus. 

Po to vėl La Moliui: 

- Pro medžius gerai neapšaudys; kad ir šaus, nepataikys. 

- Neįmanoma, - tarė La Molis. - Mes negalime su savimi nusi- 
vesti Margaritos arklio ir abiejų mulų; arklys ir mulai ją suko- 
mpromituotų; o per tardymą aš nukreipsiu nuo jos bet kokį įtari- 
mą. Jok vienas, drauge, jok! 

- Ponai, - tarė Kokonasas, išsitraukdamas špagą ir pakeldamas 
ją aukštyn, - ponai, mes pasiduodame. 

Kareiviai vėl iškėlė savo muškietas. 

- Bet pirmiausia pasakykite, kodėl mums reikia pasiduoti? 

- Paklauskite Navaros karalių. 

- Kuo mes nusikaltome? 

- Ponas Alansonietis jums pasakys. 

Kokonasas ir La Molis pažvelgė vienas į antrą: priešo vardas 
tokią valandėlę negalėjo jų nuraminti. 

Tačiau nei vienas, nei antras neparodė jokio pasipriešinimo. 
Kokonasui buvo pasiūlyta nulipti nuo arklio, ir jis neprieštarauda- 
mas pakluso. Paskui raitininkai abu pastatė vidury kareivių ir 
nuvedė keliu Fransua I paviljono link. 

- Tu norėjai pamatyti Fransua I' paviljoną? - paklausė 
Kokonasas La Molį, pro medžius pastebėjęs žavingo gotiško pas- 
tato sienas. - Atrodo, kad pamatysi. 

La Molis neatsakė nieko, tik ištiesė Kokonasui ranką. 

Šalia to žavingo paviljono, pastatyto Liudviko XII laikais, tačiau 
pavadinto Fransua I vardu, nes pastarasis visuomet čia skirda- 
vo medžiotojų susirinkimą, buvo nedidelė trobelė medžiokliams; 

dabar ją beveik užstojo muškietos, alebardos ir žibančios špagos, 
kaip kurmiarausį gelsvi javai. 

Belaisvius nuvedė į tą trobelę. 

Dabar nušvieskime labai miglotą, ypač abiem mūsų draugams, 
padėtį, papasakodami, kas buvo nutikę. 

Protestantų bajorai, kaip buvo nutarta, susirinko Fransua I 
paviljone, atsirakinę de Mui parūpintu raktu. Manydami, kad 
dabar jie miško šeimininkai, hugenotai vienur kitur išstatė 
sargybas, bet lengvieji raitininkai pakeitė balias šerpes 
raudonomis ir, prisidengdami šitąja gudria de Nansė sugalvota 
klasta, staigiu puolimu be vieno šūvio suėmė visus sargybinius. 

Po to lengvieji raitininkai ėmė krėsti mišką, iš visų pusių 
supdami paviljoną; de Mui, kaip jau minėjome, laukęs karaliaus 
Žibučių alėjos gale, pamatė, kaip raudonšerpiai vyrai sėlina mišku; 
jie pasirodė jam įtartini. Jis nujojo į šalį, kad jie jo nepamatytų, ir 
pastebėjo, kad platus kareivių ratas siaurėja; tada de Mui suprato, 
kad jie nori iškrėsti mišką ir apsupti susirinkimo vietą. 

Tuo pačiu metu gale didžiojo kelio jis pamatė išnyrant baltus 
kepurių kuodus ir spindinčias karaliaus gvardijos arkebuzas. 
Pagaliau pažino ir patį karalių. o priešingoje pusėje pamatė 
Navaros karalių. Tada jis savo skrybėle nubrėžė ore kryžių: tai 
buvo sutartas ženklas, kuris reiškė: “Viskas žuvo!" 

Pamatęs ią ženklą, Henrikas pasuko atgal ir dingo. 

De Mui tuoj paspaudė arklį pentinais, pasileido bėgti, o 
prajodarnas perspėjo La Molį su Kokonasu. 

Karalius, pastebėjęs, kad Henrikas ir Margarita dingo, su 
Alansoniečiu pasuko prie paviljono, norėdamas pamatyti, kaip jie 
išeis iš trobelės, nes buvo įsakęs uždaryti į ją ne tik tuos, kurie 
pasislėpė paviljone, bet ir visus, kuriuos ras miške. 

Alansonietis, tikras dėl pasisekimo, šuoliavo greta karaliaus, 
kurio blogą nuotaiką didino aštrūs skausmai. Jis keletą kartų vos 
neapalpo ir sykį vėmė kraujais. 

- Na, paspauskime, - tarė karalius prijodamas. - Aš skubu į 
Luvrą: tempkite tuos bambizus iš urvo; juk šiandien šv. Blažio, o 
jis šv. Baltramiejui giminė. 

Po tų karaliaus žodžių sujudėjo visas durtuvų ir arkebuzų 
miškas, ir hugenotai, suimti girioje arba paviljone, buvo priversti 
vienas po kito išeiti iš lūšnos. 

Bet Navaros karaliaus, Margaritos ir de Mui tarp jų nebuvo. 

- Na? Kurgi Henrikas, kur Margo? Jūs, Alansonieti, man 
užtikrinote, kad jie čia ir - po velnių! - juos reikia surasti. 

- Navaros karaliaus ir karalienės mes nė matyti nematėme, 
valdove, - tarė de Nansė. 

- Štai jie, - tarė ponia de Never. 

Iš tikro tą pačią valandėlę gale alėjos, nuo upės pusės, pasirodė 
Henrikas ir Margo, tokie ramūs, lyg nieko nebūtų įvykę; abiem ant 
rankos tupėjo po sakalą, abu jojo meiliai susiglaudę, taip arti, kad, 
rodos, net šuoliuojantieji žirgai buvo taip pat įsimylėję ir glamonėjo 
vienas kitą šnervėmis. | 

Tada įniršęs Alansonietis liepė apieškoti apylinkes, ir po 
vijokliais buvo rasti La Molis su Kokonasu. 

Juos taip pat įvedė į ratą, kurį sudarė rankomis susikabinę 
gvardiečiai. Kadangi jie nebuvo karaliai, tai negalėjo taip puikiai 
susivaldyti kaip Henrikas ir Margarita: La Molis buvo per daug 
išblyškęs, o Kokonasas per daug paraudęs. 


LII + TARDYMAS 


Kai raitininkai abu jaunus vyrus įvedė į ratą, jie išvydo reginį, 
kurio, sykį pamačius, nebegalima užmiršti. 

Kaip jau sakėme, Karolis žiūrėjo į išvedamus iš medžioklių 
lūšnelės vieną po kito bajorus hugenotus. Karalius ir Alansonietis 
godžiai sekė kiekvieną, tikėdamiesi pamatyti išeinantį Navaros 
karalių. Bet jie veltui laukė. 

To buvo maža, reikėjo sužinoti, kur jie dingo. 

Todėl, kai alėjos gale pasirodė jaunoji pora, Alansonietis 
nubalo, o Karoliui atlėgo širdis, nes jis nesąmoningai geidė, kad 
visa tai, ką jį brolis buvo privertęs padaryti, kristų ant paties 
Fransua galvos. 

- Jis vėl išsisuks, - sumurmėjo blykšdamas Fransua. 

Tą minutę karalių suėmė tokie smarkūs diegliai viduriuose, kad 
jis paleido pavadį, susiėmė rankomis už šonų ir kraupiai suriko. 

Henrikas paskubėjo prie jo, bet kol jis nujojo tuos du šimtus 
žingsnių, skiriančius jį nuo svainio, Karolis atsipeikėjo. 

- Iš kur jūs atsiradote, pone? - paklausė karalius tokiu 
šiurkščiu tonu, kad Margarita susijaudino. 

- Iš medžioklės... brolau, - atsakė ji. 

- Medžioklė buvo paupyje, o ne girioje. 

- Mes atsilikome, bežiūrinėdami garnį, ir mano sakalas ėmė 
vytis fazaną, - ėmė teisintis Henrikas. 

- O kur tas fazanas? 

- Štai. Gražus gaidys, tiesa? 

Ir Henrikas nekalčiausiu veidu parodė Karoliui paukštį 
raudonai, mėlynai ir auksu žvilgančiomis plunksnomis. 

: A! O kodėl jūs, paėmę fazaną, neprisijungėte prie mūsų? - 
klausinėjo Karolis. 

- Paukštis buvo nulėkęs į parką, pone, o kai mudu vėl grįžome 
į paupį, tai jūs jau buvote už pusmylio, nebetoli miško. Tada mes 
tuojau paleidome žirgus iš paskos, nes nenorėjome atsilikti. 

- O tie visi bajorai irgi buvo pakviesti į medžioklę? - paklausė 
Karolis. 

- Kokie bajorai? - atsakė Henrikas, klausiamai dairydamasis 
aplinkui. 

- Po velnių, gi jūsų hugenotai! - atšovė Karolis. - Jei kas juos ir 
kvietė, tai tik ne aš. 

- Žinoma, valdove! Bet galbūt juos pakvietė ponas Alansonietis? 
- atsakė Henrikas. 

- Alansonietis? Kaip tai? 

- Aš? - ištarė kunigaikštis. 

- Na taip, brolau: argi jūs vakar nepranešėte, kad esate Navaros 
karalius? - kalbėjo Henrikas. - Matyt, hugenotai, kurie rūpinasi, 
kad jūs būtumėte jų karalius, atėjo jums padėkoti už sutikimą 
priimti karūną, o karaliui - už tai, kad ją jums suteikė. Ar ne taip, 
ponai? 

- Taip, taip! - sušuko koks dvidešimt balsų. - Tegyvuoja 
Alansono kunigaikštis! Tegyvuoja karalius Karolis! 

- Aš nesu hugenotų karalius. - atšovė blykšdamas iš pykčio 
Fransua, - ir viliuos niekada juo nebūti, - pridūrė, žvairomis 
pažvelgęs į Karolį. 

- Nesvarbu! - tarė Karolis. - Bet, žinote, Henrikai, visa tai man 
atrodo gana keista. 

- Valdove, - tvirtai ištarė Henrikas, - tegul atleidžia Viešpats, bet 
tai panašu į tardymą? 

- O jeigu jums atsakyčiau. kad tikrai jus tardau, kas tada? 

- Aš esu karalius, kaip ir jūs, pone, - išdidžiai atsakė Henrikas, 
- nes karaliaus titulą suteikia ne karūna, bet kilmė; aš atsakinėsiu 
tik savo broliui ir draugui, o ne teisėjui. 

- Tačiau labai norėčiau žinoti, kuo aš nors sykį gyvenime turiu 
tikėti, - sumurmėjo Karolis. 

- Įsakykite atvesti de Mui, - tarė Alansonietis, - tada viską 
sužinosite. De Mui turi būti suimtas. 

- Ar de Mui yra tarp suimtųjų? - paklausė karalius. 

Henrikas sunerimo ir pasikeitė žvilgsniais su Margarita, bet tai 
tęsėsi tik akimirksnį. Niekas neatsiliepė. 

- De Mui nėra tarp suimtųjų, - atsiliepė de Nansė. - Kai kurie 
iš mūsiškių sakėsi jį pastebėję, bet tvirtinti negalima. 

Alansonietis tyliai nusikeikė. 

- A, - tarė Margarita, rodydama La Molį ir Kokonasą, kurie 
girdėjo visą pasikalbėjimą ir kurių gudrumu ji galėjo pasitikėti, - 
štai du Alansoniečio bajorai, paklauskite juos, jie viską pasakys. 

Kunigaikštis pajuto jos smūgį. 

- Aš juos liepiau suimti kaip tik norėdamas įrodyti, kad jie visai 
ne man tarnauja, - atsakė kunigaikštis. 

Karalius pažvelgė į du draugus ir sudrebėjo, pamatęs La Molį. 

- O, vėl tas provansietis! - tarė jis. . 

Kokonasas grakščiai nusilenkė. 

- Ką jūs darėte, kai jus suėmė? - paklausė Karolis. 

- Valdove, mes svarstėme karo ir meilės klausimus. 

- Raiti? Ginkluoti iki dantų! Pasiruošę bėgti! 

- Ne, valdove, - pataisė Kokonasas. - Jūsų didenybė blogai 
informuotas. Mes gulėjome skroblo pavėsyje. Sub tegmine fagi. 

- A, jūs gulėjote skroblo pavėsyje? 

- Mes iš tikro galėjome pabėgti, jeigu būtume tikėję, kad kokiu 
nors būlu užsitrauksime jūsų didenybės rūstybę. Klausykite, 
ponai, duokite savo kareivišką garbės žodį, - kreipėsi Kokonasas 
į lengvuosius raitininkus, - kaip jums atrodo, ar norėdami mes 
būtume galėję nuo jūsų pabėgti? | 

- Teisybę sakant, - tarė leitenantas, - tie ponai neparodė nė 
mažiausio noro bėgti. 

- Nes jų arkliai buvo toli, - įsiterpė Alansono kunigaikštis. 

- Nuolankiai prašau monsinjorą atleisti, - tarė Kokonasas, - bet 
aš jau sėdėjau ant arklio, o grafas Lerakas de La Molis laikė savąjį 
už pavadžio. 

- Ar tai tiesa, ponai? - paklausė karalius. 

- Tlesa, valdove, - atsakė leitenantas. - Pastebėjęs mus, de 
Kokonasas net nulipo nuo arklio. 

Kokonasas išsišiepė, lyg norėdamas pasakyti: “Matote, 
valdove!" 

- O tie vedamieji arkliai, tie mulai, tos dėžės, kuriomis jie 
apkrauti? - paklausė Fransua. 

- Ar mes kokie arklidės bernai? - atšovė Kokonasas. - Liepkite 
surasti arklininką, kuris juos saugojo, ir paklauskite. 

- Jo nebėra, - tarė įpykęs kunigaikštis. 

- Vadinasi, jis išsigando ir pabėgo, - paaiškino Kokonasas. - Iš 
prastuolio negalima norėti tokio šaliakraujiškumo kaip iš bajoro. 

- Visą laiką tie patys išsisukinėjimai, - tarė Alansonietis, , 
grieždamas dantimis. - Laimė, valdove, aš jus įspėjau, kad tie 
ponai jau kelios dienos man nebetarnauja. 

- Aš? - nustebo Kokonasas. - Argi aš jau nebetarnaučiau jūsų 
aukštybei? 

- Po velnių! Jūs tai žinote geriau negu kas kitas, nes pats 
atsistatydinote gana įžūliu laišku, kurį, ačiū Dievui, aš pasilaikiau 
ir turiu su savimi. 

- O! - tarė Kokonasas. - Aš tikėjausi, kad jūsų aukštybė man 
atleisite už laišką, parašytą užėjus blogai nuotaikai. Aš sužinojau, 
kad jūsų aukštybė norėjote viename Luvro koridoriuje pasmaugti 
mano draugą La Molį. 

- Kas čia per kalbos? - nutraukė jį karalius. 

- Aš maniau, kad jūsų aukštybė buvote vienas, - naiviai 
paaiškino Kokonasas Alansoniečiui. - Bet, sužinojęs, kad trys kiti 
asmenys... 

- Nutilkite! - įsakė Karolis. - Viskas jau aišku. Henrikai, - 
kreipėsi jis į Navaros karalių, - duodate žodį nebėgti? 

- Duodu, jūsų didenybe. 

- Grįžkite su de Nansė į Paryžių: jūs būsite namų arešte. O jūs, 
ponai, - tarė jis abiem bajorams, - atiduokite savo špagas. 

La Molis pažiūrėjo į Margaritą. Ji nusišypsojo. 

La Molis tuojau atidavė savo špagą netoli stovinčiam kapitonui. 
Kokonasas padarė tą patį. 

- O de Mui surastas? - paklausė karalius. 

- Ne, valdove, - atsakė de Nansė. - Arba jo nebuvo miške, arba 
jis pabėgo. 

- Tuo blogiau, - tarė karalius. - Grįžkime. Man šalta, akyse 
tamsu. 

- Tai turbūt iš susierzinimo, - pastebėjo Fransua. 

- Taip, galbūt. Akyse mirga. Kurgi suimtieji? Aš jų nebematau. 
Nejaugi jau naktis? O Dieve, pasigailėk! Aš visas degu!.. Pagalbos, 
pagalbos! 

Ir nelaimingasis karalius, paleidęs savo žirgo pavadžius, 
ištiesęs rankas, krito aukštielninkas; dvariškiai, išgąsdinti to 
antrojo priepuolio, pastvėrė jį. 

Fransua nuošaly šluostėsi nuo kaktos prakaitą, nes jis vienas 
žinojo brolį kankinančių skausmų priežastį. 

Navaros karalius stovėdamas kitoje pusėje, jau de Nansė 

apsaugoje, su augančia nuostaba Žiūrėjo į visą šią sceną. 

“A, - sumurmėjo jis, dėl stebėtinos savo intuicijos panašus į 
aiškiaregį, - nejaugi reikėtų laikyti laime, kad man nepavyko 
pabėgti?" 

Jis pažvelgė į Margaritą, kuri didelėmis iš nuostabos akimis 
žvilgčiojo čia į jį, čia į karalių. 

Šį sykį karalius nustojo sąmonės. Buvo atnešti neštuvai, į 
kuriuos jį ir paguldė. Vienas iš raitelių nusisegė apsiaustą, 
pridengė juo karalių, ir kortežas lėtai pasuko į Paryžių, kurio 
gyventojai tą patį rytą matė išvykstant linksmus sąmokslininkus 
ir besidžiaugiantį karalių, o dabar sutiko mirtimi besivaduojantį 
karalių, apsuptą suimtų maištininkų. 

Margarita, nepaisant visko išlaikiusi tiek kūno, tiek dvasios 
laisvę, paskutinį kartą reikšmingai mirktelėjo savo vyrui ir taip arti 
prajojo pro La Molį, kad tas išgirdo porą jos graikiškai ištartų 
žodžių: 

Me deide. Jie reiškė: “Nebijok nieko". 

- Ką ji tau pasakė? - paklausė Kokonasas. 

- Ji sako nieko nebijoti, - atsakė La Molis. 

- Tuo biogiau, - sumurmėjo pjemontietis, - tuo blogiau! 
Vadinasi, nesitikėkime nieko gera. Kiekvieną sykį, kai man kas 
drąsindamas pasakydavo tuos žodžius, aš tuojau gaudavau arba 
kulką kur nors, arba špagos dūrį, arba gėlių puodą į galvą. Žodžiai 
“nieko nebijok" tiek hebraiškai, tiek graikiškai, tiek lotyniškai, tiek 
prancūziškai man visuomet reiškia: “Saugokis!" 

- Eikime, ponai, - paragino lengvųjų raitininkų kapitonas. 

- Atleiskite už mano smalsumą, pone, - paklausė Kokonasas. 
- Kur mus vedate? 

- Aš manau, į Venseno pilį, - paaiškino leitenantas. 

- Man būtų maloniau kur nors kitur, - pastebėjo Kokonasas, - 
bet ne visada eini ten, kur nori. 

Kelyje karalius atgavo sąmonę ir pasijuto stipresnis. 

Nantere jis net norėjo vėl sėsti ant arklio, tačiau palydovai jį 
perkalbėjo. 

- Pasiųskite Ambruazo Parė, - tarė Karolis, atvykęs į Luvrą. 

Jis išlipo iš neštuvų, pakilo laiptais, palaikomas Tavano, ir įėjo 
į savo apartamentą, niekam neleisdamas eiti kartu. 

Visi pastebėjo, kad jis buvo labai susikaupęs; kelyje jis kažką 
galvojo, su nieku nekalbėjo, nebesirūpino nei sąmokslu, nei 
sąmokslininkais. Buvo aišku, kad jis susirūpinęs savo liga. 

Jo staigaus, keisto, smarkaus susirgimo simptomai buvo tie 

patys, kurie pasireiškė jo broliui Fransua II netrukus prieš jo mirtį. 

Todėl karaliaus įsakymas nieko, išskyrus Ambruazą Parė, pas 
Jį neįleisti nenustebino dvariškių. Mizantropija, kaip žinoma, buvo 
pagrindinis Karolio IX charakterio bruožas. 

Karolis įėjo į savo miegamąjį, atsisėdo į tokį kaip šezlongas 
krėslą, atrėmė galvą į pagalves ir, pamąstęs, kad metro Ambruazo 
Parė galėjo nerasti namie ir jis negreit ateis, nutarė išnaudoti 
laukimo laiką. Jis suplojo delnais; tuojau pasirodė sargybinis. 

- Praneškite Navaros karaliui, kad aš noriu su juo pakalbėti, - 
įsakė Karolis. 

Sargybinis nusilenkė ir išėjo. 

Karolis atlošė galvą; smegenys buvo sukaustytos baisaus 
sunkumo, mintys pynėsi, prieš jo akis pleveno lyg kokia kruvina 
migla, burna visai išdžiūvo, ir Karolis ištuštino visą ropinę 
vandens, bet troškulio negalėjo numalšinti. 

Taip jam besnūduriuojant, atsivėrė durys, ir pasirodė Henrikas; 
Jį sekęs de Nansė pasiliko prieškambaryje. 

Navaros karalius palaukė, kol už jo nugaros užsidarė durys, ir 
priėjo artyn. 

- Valdove, jūs mane šaukėte. Šiai aš. 

Karalius krūptelėjo, išgirdęs jo balsą, ir buvo betiesiąs ranką. 

- Jūsų didenybė užmiršote, - tarė Henrikas. nepakeldamas 
nuleistų rankų, - kad aš esu nebe jūsų draugas, bet kalinys. 

- Ak, tiesa, - tarė Karolis, - ačiū, kad man priminėte. Dar 
daugiau: aš prisiminiau, kad jūs man pažadėjote atsakyti atvirai, 
kai pali'-sime akis į akį. 

- Aš pasirengęs tesėti savo pažadą. Klauskite, valdove. 

Karalius užsipylė ant rankos šalto vandens ir pridėjo delną prie 
kaktos. 

- Kiek teisybės Alansono kunigaikščio kaltinimuose? Na, 
atsakykite, Henrikai. 

- Tik pusė: Alansonietis turėjo bėgti, o aš - jį lydėti. 

- O kodėl jums reikėjo jį lydėti? - paklausė Karolis. - Ar jūs 
nepatenkintas manimi, Henrikai? 

- Ne, pone, priešingai, aš galiu tik džiaugtis jūsų didenybės 
palankumu; Dievas, kuris skaito žmonių širdis, mato, kokią meilę 
aš jaučiu savo broliui ir karaliui. 

- Man rodos, - pastebėjo Karolis, - kad nenatūralu bėgti nuo 
mylimų ir mylinčių žmonių! 

- Todėl aš ir bėgau ne nuo tų, kurie mane myli, bet nuo tų, ku- 
rie nekenčia. Ar jūsų didenybė leidžiate man kalbėti visai atvirai? 

- Kalbėkite, pone. 

- Manes čia nekenčia Alansonietis ir karalienė motina. 

- Apie Alansonietį aš nieko nesakau, bet karalienė motina į jus 
kreipia didžiausią dėmesį. 

- Kaip tik dėl to aš ja ir nepasitikiu, valdove. Ir ačiū Dievui, kad 
ja nepasitikėjau. 

- Ja? 

- Ja arba jos artimaisiais. Jūs žinote, kad karaliai dažnai nelai- 
mingi ne dėl to, kad jiems per maža, bet kad per daug patarnauja. 
- Paaiškinkite. Jūs pats įsipareigojote viską man pasakyti. 

- Jūsų didenybė matote, kad aš taip ir darau. 

- Teskite. 

- Jūs sakėte, kad mylite mane? 

- Tai yra mylėjau, kol jūs nebuvote įvykdęs išdavystės, Anrio. 

- Tarkime, kad jūs mane tebemylite. 

- Tebūnie. 

- Jeigu mylite, norite, kad aš gyvenčiau, ar ne? 

- Man būtų buvę labai skaudu, jeigu tau būtų įvykusi kokia 
nelaimė. | 

- Tai jūsų didenybei jau du kartus būtų buvę labai skaudu. 

- Kaip tai? 

- Taip, nes jau du kartus tik apvaizda išgelbėjo mano gyvybę. 
Tiesa, antrą kartą apvaizda įsikūnijo į jūsų didenvbę. 

- O pirmą kartą į ką ji įsikūnijo? 

- Į vieną žmogų, kuris labai nustebtų, jeigu kas jį palaikytų 
apvaizdos įrankiu - į Renė. Taip, jūs mane išgelbėjote nuo plieno... 

Karolis susiraukė, prisiminęs, kaip jis naktį išsivedė Henriką 
į Baro gatvę. 

- O Renė? - paklausė Karolis. 

- Renė mane išgelbėjo nuo nuodų. 

- Kad tave kur maras! Tu turi laimę, Anrio, - tarė karalius, 
mėgindamas nusišypsoti, bet aštrus skausmas pavertė jo šypseną 
nervinga grimasa. - Ne Renė amatas gelbėti žmones. 

- Aš du kartus išsigelbėjau tik per stebuklą. Vienas stebuklas 
- Renė širdyje prabudo sąžinė, kitas stebuklas - jūsų gerumas. Na, 
prisipažįstu jūsų didenybei: bijojau, kad Dievui nenusibostų daryti 
stebuklus, ir nutariau bėgti, nes patarlė sako: “Padėk pats sau, tai 
ir dangus tau padės". 

- Kodėl tu man anksčiau to nesakei, Anrio? 

- Jeigu aš tuos pačius žodžius būčiau jums vakar pasakęs, 
būčiau palaikytas skundiku. 

- O šiandien? | 

- Šiandien kitas dalykas: aš esu kaltinamas, todėl ginuosi. 

- Ar tu tikras dėl pirmojo pasikėsinimo, Anrio? 

- Taip pat tikras kaip ir dėl antrojo. 

- Buvo kėsintasi tave nunuodyti? 

- Taip. 

- Kuo? 

- Lūpų tepalu. 

- Kaip galima nunuodyti lūpų tepalu? 

- Paklauskite Renė, valdove; juk nunuodijama net pirštinėmis... 

Karolis suraukė antakius, bet paskui jo veidas vėl pamažu 
nusigiedrijo. 

- Taip taip, - tarė jis lyg pačiam sau, - taip jau surėdyta, kad 
visi bėgtų nuo mirties. Kodėl sąmoningai nedaryti to, kas daroma 
instinktyviai? 

- Ar jūsų didenybė patenkintas mano atvirumu? Ar tikite, kad 
aš viską jums pasakiau? | 

- Taip, Anrio, taip, tu šaunus vaikinas. Tu manai, kad tavo 
nedraugams dar nenusibodo, kad jie būtų ėmęsi naujų 
pasikėsinimų? | 

- Valdove, kiekvieną vakarą aš stebiuos, kad esu dar gyvas. 

- Matai, Anrio, tave nori nužudyti todėl, kad žino, kaip aš tave 
myliu. Bet būk ramus. Jie bus nubausti už savo blogus norus. O 
dabar tu laisvas. 

- Galiu laisvai išvykti iš Paryžiaus? - paklausė Henrikas. 

- Ne, tu gerai žinai, kad aš negaliu be tavęs apsieiti. Tūkstantis 
velnių! Juk turi būti šalia manęs bent vienas Žmogus, kuris mane 
myli. 

- Jeigu jūsų didenybė paliekate mane prie savęs, teikitės 
suteikti man vieną malonę... 

- Kokią? 

- Palikti mane ne kaip draugą, bet kaip kalinį. 

- Kaip kalinį? 

- Na taip. Ar jūsų didenybė nematote, kad jūsų draugiškumas 
- man pražūtis? 

- Tau geriau mano neapykanta? 

- Tariamoji neapykanta, valdove. Tokia neapykanta mane 
išgelbės: kol matys, kad aš esu nemalonėje, ne taip skubinsis 
mane numarinti. | | 

- Anrio, - tarė Karolis, - aš nežinau, ko tu trokšti, nežinau, koks 
tavo tikslas, bet jeigu tavo troškimai neišsipildys, jeigu tu 

nepasieksi užsibrėžtojo tikslo, tai man bus labai nuostabu. 

- Vadinasi, aš galiu pasitikėti jūsų rūstumu? 

- Taip. 

- Tada man jau kiek ramiau... Ką dabar jūsų didenybė 
įsakysite? | 

- Eik namo, Anrio. Aš pats sergu, todėl tik aplankysiu savo 
šunis ir gulsiu į lovą. 

- Jūsų didenybė turėjote pasiųsti gydytojo; šiandieninis 
negalavimas gali būti daug rimtesnis, negu jūs manote. 

- Aš liepiau pašaukti metrą Ambruazą Parė, Anrio. 

- Tada aš palieku jus kiek ramesnis. 

- Prisiekiu savo siela, - tarė karalius, - iš visos šeimos, atrodo, 
tu vienas tikrai myli mane. 

- Tokia jūsų nuomonė, valdove? 

- Bajoro Žodis! 

- Tada paveskite mane ponui de Nansė kaip Žmogų, užrūstinusį 
savo karalių, kaip žmogų, kurio dienos suskaičiuotos; tokiu būdu 
aš galėsiu jus ilgiau mylėti. | 

- Pone de Nansė! - pašaukė Karolis. 

Gvardijos kapitonas įėjo. 

- Aš jums pavedu didžiausią karalystės nusikaltėlį, - tarė jam 
karalius. - Jūs atsakote už jį savo galva. 

Ir Henrikas, nutaisęs liūdną veidą, išėjo paskui jį. 


Lili «6 AKTEONAS 


Palikęs vienas, Karolis nustebo, kad nesirodo nė vienas iš jo 
ištikimųjų draugų: nei žindyvė Madlena, nei kurtas Akteonas. 

“Žindyvė tikriausiai nuėjo pas kokį pažįstamą hugenotą giedoti 
psalmių, - pagalvojo jis, - o Akteonas tebepyksta už šį rytą gautą 
botagą“. " 

Karolis paėmė žvakę ir nuėjo pas žindyvę. Jos nebuvo namie. 
Vienerios durys, kaip prisimename, iš Madlenos kambario buvo į 
ginklų salę. Karalius priėjo prie jų. 

Tuo metu jį vėl ištiko vienas tų staiga užeinančių priepuolių, 
kuriuos šiandien jis jau buvo patyręs. Jis kentėjo tokį skausmą, 
lyg kas raudona geležimi būtų raižęs vidurius. Jį kamavo 
nenumalšinamas troškulys; pamatęs ant stalo stiklinę pieno, jis 
vienu gurkšniu išgėrė jį ir pasijuto kiek geriau. Tada vėl paėmė 
žvakę, kurią buvo pastatęs ant stalo, ir įėjo į ginklų salę. 

Kaip jis nustebo, kad Akteonas nepribėgo jo pasitikti! Gal jį kas 
nors uždarė? Bet jis vis tiek būtų pajutęs, kad jo ponas grįžo iš 
medžioklės, ir būtų pradėjęs staugti. Karolis pašaukė, sušvilpė, bet 
šuo nesirodė. Jis dar žengė keturis žingsnius į priekį ir, kai žvakės 
šviesa pasiekė kabineto kampą, pamatė ant grindų nejudantį šunį. 

- Šen, Akteonai, šen! - pašaukė Karolis ir vėl sušvilpė. 

Šuo nejudėjo. 

Karolis pribėgo i; palietė jį; vargšas gyvulys buvo sustingęs, 
šaltas. Iš skausmo iškraipytų jo nasrų buvo ištekėję keli lašai 
tulžies, sumišusios su kruvinomis putomis. Šuo kabinete buvo 
radęs savo pono beretę ir nusibaigė, padėjęs galvą ant to daikto, 
kuris jam atstojo patį draugą. 

Tai pamatęs, Karolis užmiršo savo paties skausmus ir atgavo 
visą energiją; jo gyslose sukunkuliavo pyktis, jis riorėjo surikti, bet 
karaliai, sukaustyti savo pačių didybės, nepasiduoda pirmam 
impulsui, kuriuo vadovaujasi eilinis žmogus, pagautas aistros 
arba savigynos atveju. Karolis pagalvojo, kad čia slypi kažkokia 
išdavystė, ir susivaldė. 

Jis atsiklaupė prie šuns ir prityrusia akimi apžiūrėjo jį. Šuns 
akys buvo lyg stiklinės, liežuvis raudonas, išbertas pūlinėlių. Tai 
buvo kažkokia keista liga; Karolis sudrebėjo. 

Jis vėl užsimovė pirštines, kurias buvo užsikišęs už diržo, 
pakėlė pamėlusią šuns lūpą, norėdamas apžiūrėti dantis, ir tarp jų 
pastebėjo keletą balkšvų, už aštrių ilčių užkliuvusių skiautelių. 

Jis iškrapšiė tas skiauteles ir pažino, kad tai popierius; kur jo 
būta prilipusio, dantų smegenys išpurtusios, oda tartum sieros 
rūgšties nuėsta. Karolis atidžiai apsidairė. Ant kilimo gulėjo keletas 
popieriaus skiautelių, panašių į tas, kurias jis rado šuns nasruose. 
Ant vienos iš jų, kiek didėlesnės, jis pamatė graviūros kampelį. 

Karoliui plaukai pasišiaušė ant galvos: jis pažino paveikslą, 
kuriame buvo atvaizduotas paukščius medžiojąs ponas ir kurį 
Akteonas išplėšė iš jo knygos apie medžioklę. 

- A, - tarė jis išbaldamas, - knyga buvo užnuodyta. 

Staiga jis viską prisiminė. 

- Tūkstantis velnių! - sušuko jis. - Aš kiekvieną puslapį liečiau 
savo pirštu ir versdamas kilnojau prie lūpų pirštą, seilinau jį. Tie 
alpimai, tie skausmai, tas vėmimas!.. Aš žuvęs! 

Prislėgtas tos siaubingos minties, Karolis valandėlei sustingo, 
paskui pašoko, dusliai riaumodamas, ir puolė pro kabineto duris. 

- Metrą Renė! - sušuko jis. - Florencijietį Renė! Bėkite tuojau į 
Sen Mišelio tiltą ir atveskite jį man; per dešimt minučių jis turi būti 

čia. Sėskite kas nors ant arklio, o kitą arklį paimkite Renė, kad 
greičiau grįžiumėte. O jeigu ateis Ambruazas Parė, tegu palaukia. 

Vienas iš sargybinių išbėgo vykdyti įsakymo. 

- O, - sumurmėjo Karolis, - nors aš visus turėčiau atiduoti 
kankinimams, bet vis tiek sužinosiu, kas davė tą knygą Anrio. 

Prakaito išpilta kakta, mėšlungiškai sugniaužtais kumščiais, 
dusdamas stovėjo Karolis prie savo šuns lavono, nenuleisdamas 
nuo jo akių. 

Po dešimties minučių florencijietis nedrąsiai, nerimaudamas 
pasibeldė į karaliaus duris. Yra žmonių, kurių sąžinė nežino giedro 
dangaus. 

- Įeikite, - tarė Karolis. 

Parfumerininkas įėjo. Karolis didingai, suspaudęs lūpas, 
prisiartino prie jo. 

“ - Jūsų didenybė reikalavote manęs, - tarė drebėdamas Renė. 

- Jūs geras chemikas, tiesa? 

= Valdove... 

- Jūs žinote tiek pat kiek geriausi gydytojai? 

- Jūsų didenybė perdedate. 

- Ne, taip man sakė motina. Be to, aš pasitikiu jumis ir todėl 
geriau norėčiau pasitarti su jumis negu su kuo kitu. Štai, - tarė jis, 
rodydamas šuns lavoną, - pažiūrėkite, kas ten jo dantyse, ir 
pasakykite, nuo ko jis nugaišo. 

Tuo metu, kai Renė su Žžvake rankoje pasilenkė iki Žemės, 
norėdamas paslėpti savo susijaudinimą ir kartu išpildyti karaliaus 
įsakymą, Karolis stovėjo, įsmeigęs į jį akis, su lengvai suprantamu 
nekantrumu laukdamas chemiko žodžių, kurie turėjo būti arba jo 
mirties ištarme, arba pasveikimo laidu. 

Renė išsitraukė iš kišenės peiliuką, panašų į skalpelį, atlenkė 
Jį ir smaigaliu nuėmė šuns nasruose prie dantų smegenų 
prilipusias popieriaus skiauteles, paskui ilgai ir atidžiai žiūrėjo į 
kraujuotą skystį, besisunkiantį iš žaizdelių. 

- Valdove, - tarė jis drebėdamas, - simptomai labai liūdni. 

Karolis pajuto, kaip šaltas virpulys perbėgo jo gyslomis, 
nusmelkė širdį. 

- Šuo nunuodytas, tiesa? - tarė jis. 

- Bijau, kad taip, valdove. 

- Kokios rūšies nuodais? 

- Manau, mineraliniais. 

- Ar jūs galite tiksliai nustatyti, kad jis nunuodytas? 

- Žinoma, jeigu išskrosčiau ir ištirčiau vidurius. 

- Skroskite; aš noriu, kad neliktų jokių abejonių. 

- Reikėtų ką nors pašaukti man padėti. 

- Aš pats jums padėsiu, - tarė Karolis. 

- Jūs, valdove! 

- Taip, aš. Kokius simptomus mes rasime, jeigu jis 
nunuodytas? 

- Skrandžio paraudimą ir panašų į augalo šaknis kraujo 
išsiliejimą. 

- Na, prie darbo, - paragino Karolis. 

Vienu skalpelio pjūviu Renė atvėrė šuns krūtinės ląstą ir stipriu 
judesiu abiem rankom praskėtė ją; Karolis, priklaupęs ant vieno 
kelio, švietė jam, sugniaužta, virpančia ranka laikydamas žvakę. 

- Matote, valdove, štai neabejotinos žymės, - aiškino Renė. - 
Šiai paraudimas, apie kurį jums kalbėjau, o štai kraujo priplūdu- 
sios gyslos, panašios į medžio šaknis. Čia radau viską, ko ieškojau. 

- Vadinasi, šuo nunuodytas? 

- Taip, valdove. 

- Mineraliniais nuodais? 

- Greičiausiai. 

- O ką jaustų žmogus, jeigu netyčia nurytų tų nuodų? 

- Stiprų galvos skausmą. karštį viduriuose, tartum būtų 
prarijęs degančias žarijas; pilvo skausmus, vemių. 

- Ir troškulį? - paklausė Karolis. 

- Nenumalšinamą troškulį. 

- Taip ir yra, taip ir yra, - sumurmėjo karalius. 

- Valdove, aš nesuprantu, kam jūs viso to klausinėjate. 

- O kam jums suprasti? Jums nereikia to žinoti. Atsakykite į 
klausimus, ir viskas. 

- Klausinėkite, jūsų didenybe. 

- Kokius priešnuodžius reikėtų duoti žmogui, prarijusiam to 
paties, kaip mano šuo? 

Renė valandėlę pagalvojo. 

- Yra kelios rūšys mineralinių nuodų, - tarė jis. - Prieš 
atsakydamas, norėčiau žinoti, kokie čia buvo. Ar jūsų didenybė 
bent kiek numanote, kokiu būdu tas šuo nunuodytas? 

- Taip, - tarė Karolis. - Jis suėdė knygos lapą. 

- Knygos lapą? 

- Taip. 

- Ar jūsų didenybė turite tą knygą? 

- Štai ji, - tarė Karolis, imdamas nuo lentynos rankraštį apie 
medžioklę ir rodydamas jį Renė. 

Renė nustebęs krūptelėjo, ir tas jo judesys nepaspruko nuo 
karaliaus akių. 

- Jis suėdė tos knygos lapą? - pralemeno Renė. 

- Taip. 

Ir Karolis parodė išplėštą lapą. 

- Ar jūs man leisite išplėšti dar vieną? 

- Plėškite. 

Renė išplėšė lapą ir prikišo prie žvakės. Popierius užsidegė, ir 
stiprus česnako kvapas pasklido kabinete. 

- Šuo buvo nunuodytas aršeniko skiediniu, - pranešė jis. 

- Jūs tuo tikras? 

- Lyg aš pats jį būčiau paruošęs. 

- O priešnuodžiai? 

Renė papurtė galvą. 

-- Kaip? - kimiai paklausė Karolis. - Jūs nežinote vaistų? 

- Geriausi ir veiksmingiausi yra išplakti kiaušinių baltymai su 
pienu, bet... 

- Bet... kas? 

- Juos reikėtų duoti tuojau, o jeigu ne... 

- Jeigu ne?.. 

- Valdove, tai baisūs nuodai, - pakartojo dar kartą Renė. 

- Tačiau jie žudo ne iš karto? - pasiteiravo Karolis. 

- Ne, bet žudo neišvengiamai, nesvarbu. kiek laiko praeitų iki 
mirties; kartais dėl tokio lėto veikimo jie tyčia panaudojami. 

Karolis atsirėmė į marmurinį stalą. 

- Dabar pasakykite, - tarė jis, padėdamas ranką ant Renė 
peties, - jūs žinote šitą knygą? 

- Aš, valdove? - tarė blykšdamas Renė. 

- Taip, jūs. Ją pamatęs, jūs išsidavėte. 

- Valdove, prisiekiu jums... 

- Renė, - tarė Karolis, - klausykite gerai: jūs pirštinėmis 
nunuodijote Navaros karalienę, lempos dūmais nunuodijote princą 
de Porsianą, kvepiančiu obuoliu kėsinotės nunuodyti princą de 
Kondė. Renė, aš įsakysiu jums ravdonai įkaitinta geležimi 
gabalėliais nuplėšti visą odą, jei nepasakysite, kieno toji knyga. 

Florencijietis pamatė, kad negalima juokauti su Karolio IX 
įniršiu, ir ryžosi išsisukti drąsa. 

- Ojeigu aš pasakysiu teisybę, kas man laiduos, kad nebūsiu 
nubaustas dar žiauriau negu tylėdamas? 

- Aš. 

- Jūs man duosite savo karališką žodį? 

- Bajoro žodis: jūs liksite gyvas, - tarė karalius. 

- Jeigu taip, toji knyga mano, - atsakė Renė. 

- Jūsų! - šūktelėjo Karolis, žengdamas atgal ir paklaikusiomis 
akimis žiūrėdamas į jį. 

- Taip, mano. 

- O kam jūs ją atidavėte? 

- Iš manęs ją paėmė karalienė motina. 

- Karalienė motina! - sušuko Karolis. 

- Taip. 

- Kokiu tikslu? 

- Man rodos, ji norėjo ją perduoti Navaros karaliui, kuris prašė 
Alansono kunigaikštį panašaus veikalo, norėdamas pastudijuoti 
paukščių medžioklę. 

- Ak! - sušuko Karolis. - Taip ir yra! Dabar viskas aišku. Toji 
knyga iš tikrųjų buvo pas Anrio. Nuo likimo nepabėgsi! 

'ą valandėlę karalių suėmė smarkus sausas kosulys, po kurio 
vėl užėjo vidurių skausmai. Jis du ar tris kartus dusliai riktelėjo 
ir atsilošė krėsle. 

- Kas jums, valdove? - paklausė išsigandusiu balsu Renė. 

- Nieko. Mane troškina, duokite man gerti. 

Renė pripylė stiklinę vandens ir drebančia ranka padavė 
Karoliui; jis išgėrė ją vienu atsikvėpimu. 

- Dabar. - tarė Karolis. imdamas plunksną ir dažydamas ją į 
rašalą, - parašykite ant šitos knygos. 

- Ką aš turiu rašyti? | 

- Ką padiktuosiu: “Šitą paukščių medžioklės vadovėlį aš daviau 
karalienei motinai Katerinai de Mediči". 

Renė paėmė plunksną ir parašė. 

- O dabar pasirašykite. 

Florencijietis pasirašė. 

- Jūs man pažadėjote gyvybę, - priminė jis. 

- Aš tesėsiu Žodį. 

- O karalienė motina? - paklausė Renė. 

- O, jeigu jums gresia pavojus iš jos pusės, tai jau ne mano 
reikalas. - tarė Karolis. - Jeigu puls, ginkitės. 

- Valdove, ar aš galėsiu palikti Pranciviją, jeigu pamatysiu, kad 
mano gyvybei gresia pavojus? 

- Į tai atsakysiu jums už dviejų savaičių. 

- Bet iki tol... 

Sutraukęs antakius, Karolis pridėjo pirštą prie savo pamėlusių 


lūpų. 

- O, būkite ramus, valdove. 

Labai laimingas, kad taip pigiai išsisuko, florencijietis 
nusilenkė ir išėjo. 

Tuojau pat savo kambario tarpdury pasirodė žindyvė. 

- Kas yra, Šarlo? - paklausė ji. 

- Aš vaikščiojau po rasą, ir tai, matyt, pakenkė man. 

- Tikrai, tu labai išblyškęs, mano Šarlo. 

- Man labai silpna. Duok ranką, žindyve, nuvesk mane į lovą. 

Žindyvė skubiai priėjo prie jo. Karolis pasirėmė ant jos rankos 
ir nuėjo į miegamąjį. 

- Dabar aš pats atsigulsiu į lovą, - tarė Karolis. 

-Ojeigu ateis Ambruazas Parė? 

- Pasakyk jam, kad man geriau ir jo nebereikia. 

- O ko tu dabar išgertum? 

- Labai paprastų vaistų: plaktų kiaušinių baltymų su pienu, - 
aisakė Karolis. - Beje, žindyve, vargšas Akteonas nugaišo. Rytoj 
rytą reikės jį užkasti Luvro sodo kampelyje... Aš jam pastatydinsiu 
paminklą... jeigu spėsiu. 


LIV + VENSENO MIŠKAS 


Karolio IX įsakymu Henrikas tą patį vakarą buvo nugabentas 
į Venseno mišką. Tokiu vardu tada buvo vadinama garsioji pilis, 
kurios šiandien tėra vien griuvėsiai, milžiniškos liekanos, iš kurių 
galima spręsti apie buvusią jos didybę. 

Kelionei buvo paimti dengti neštuvai. Iš kiekvienos pusės ėjo po 
keturis sargybinius, o priešaky jojo de Nansė, nešdamas karaliaus 
įsakymą. kuris turėjo atidaryti Henrikui jo prieglobsčio - kalėjimo 
- duris. 

Atvykę prie požeminio įėjimo į pilies tvirtovę. visi sustojo. De 
Nansė nušoko nuo arklio, atidarė neštiuvų duris. užrakintas 
spyna, ir pagarbiai paprašė karalių išlipti. Henrikas pakluso nė 
kiek neprieštaraudamas. Jam buvo saugiau gyventi bet kur kitur, 
tik ne Luvre; dešimtys jį užrakinusių durų tuo pačiu slėpė jį nuo 
Katerinos Mediči. 

Karalius kalinys, dviejų kareivių lydimas, nužingsniavo per 
pakeliamąjį tiltą, praėjo pro trejas duris apatinėje bokšto dalyje ir 
trejas duris Žemutiniuose laiptuose, paskui, visą laiką vedamas de 
Nansė, pakilo į antrąjį aukštą. Henrikas buvo belipąs dar aukš- 
čiau, bet sargybos kapitonas įspėjo jį: 

- Monsinjore, sustokite čia. 

- A! - tarė Henrikas sustodamas. - Atrodo, kad man teikia garbę 
gyventi antrame aukšte. 

- Valdove, - atsakė de Nansė, - su jumis elgiamasi kaip su 
karūnuotu asmeniu. 

“Po velnių! - pagalvojo Henrikas. - Dar kokie du ar trys aukštai 
visai nebūtų manęs pažeminę. Man čia bus per daug gera: gali kilti 
įtarimų". 

- Gal jūsų didenybė teiksitės eiti paskui mane? - pasiūlė de 
Nansė. 

- Po šimts perkūnų! -nusikeikė Navaros karalius. -Jūs gerai Ži- 
note, pone, kad čia nepaisoma mano norų ; čia galioja tik mano 
brolio Karolio įsakymai. Įsakyta man paskui jus sekti? 

- Taip, pone. 

- Jeigu taip, tai aš einu. 

Jie įėjo tarsi į kokį koridorių, o jo gale atsidūrė gana didelėje 
salėje tamsiomis sienomis, kuri atrodė labai nykiai. 

Henrikas apsidairė, ir jo akyse šmėkštelėjo susirūpinimas. - 
Kur mes esame? - tarė jis. 

- Tai tardymų salė. monsinjore. 

- Ą-a! - ištarė karalius ir apsidairė dar atidžiau. 

Tame kambaryje buvo visko po truputį: ąsočių ir pastovų 
kankinimams vandeniu, pleištų ir medinių kūjelių kankinimams 
ispaniškais batais; beveik aplink visą salę ėjo akmeniniai suolai, 
laukiantiems kankinimų nelaimingiesiems; virš tų suolų, prie pat 
jų ir apačioje, be jokios simetrijos, tačiau pagal atskirų kankinimų 
rūšis, į sienas buvo įmūryti geležiniai žiedai. Žiedų artumas prie 
suolų gana aiškiai rodė, kad jų paskirtis - pritvirtinti sėdinčiųjų 
kūno dalis. 

Henrikas ėjo toliau, nesakydamas nė žodžio, bet nepraleisda- 
mas nė vienos smulkmenos iš to šlykštaus aparato, kuris kalėjimo 
sienose tartum rašyte įrašė ištisą žmonių kančių istoriją. Taip dai- 
rydamasis aplinkui, Henrikas nebežiūrėjo po kojų ir staiga suk- 
lupo. 

- O kas gi čia? - paklausė jis, rodydamas griovelį, iškaltą 
drėgnose akmeninėse grindyse. 

- Tai nutekamasis griovelis, pone. 

- Čia lyja? 

- Taip, valdove, krauju. 

- A! Labai puiku, - tarė Henrikas. - Ar dai negreit prieisime 
mano kambarį? 

- Jau atėjome, monsinjore, - tarė kažkoks šešėlis, juodavęs 
prieblandoje, kuris darėsi vis ryškesnis ir apčiuopiamesnis, kai 
ėjusieji artėjo prie jo. 

"Henrikui balsas pasirodė pažįstamas: jis paėjo dar keletą 
žingsnių ir pažino kalbėjusiojo veidą. 

- Žiūrėk tu man! Tai jūs, Boljė, - tarė jis. - Ką čia veikiate? 

- Pone, aš ką tik paskirtas Venseno tvirtovės viršininku. 

- Mielas drauge, pradžia teikia jums garbę: pirmas kalinys - 
karalius! Tai ne taip jau bloga. 

- Atleiskite, pone, - tarė Boljė, - dar prieš jus aš gavau porą 
bajorų. 

- Kokių? Ak, atsiprašau, galbūt aš neturiu teisės to teirautis. 
Todėl užmirškite, kad aš klausiau. 

- Monsinjore, man neįsakyta laikyti jų vardus paslaptyje. Tai 
ponai La Molis ir Kokonasas. 

- Ak, tiesa, juk aš pats mačiau, kaip suėmė tuos vargšus 
bajorus; kaip jie pakelia savo nelaimę? 

- Labai nevienodai: vienas linksmas, kitas liūdnas; vienas 
dainuoja, kitas dejuoja. 

- Kuris dejuoja? 

- De La Molis, pone. 

- Aš geriau suprantu tą, kuris dejuoja, negu tą, kuris dainuoja. 
Iš visko, ką matau, kalėjimas neatrodo linksma būstinė. Kuriame 
aukšte jie patalpinti? | 

- Pačiame viršuje, penktame. 

Henrikas atsiduso. Jis pats norėjo ten patekti. 

- Na, pone de Boljė, - tarė Henrikas, - būkite toks geras, 
parodykite man kambarį; aš noriu greičiau pakliūti į jį, nes per visą 
šią dieną labai pavargau. 

- Štai, monsinjore, - tarė Boljė, rodydamas Henrikui atidarytas 
duris. 

- Antras numeris, - pastebėjo Henrikas, - o kodėl ne pirmas? 

- Kadangi pirmas jau paskirtas kitam. 

- Al Vadinasi, jūs laukiate kalinio, aukštesnio už mane? 

- Aš nesakau, pone, kad tai bus kalinys. 

- O kas gi? 

- Monsinjore, geriau neklausinėkite manęs, nes neatsakyda- 
mas aš turėsiu sulaužyti jums privalomą paklusnumą. 

- A, tai kitas dalykas, - sutiko Henrikas. 

Jis susimąstė dar labiau negu pirma, nes tas pirmas numeris 
regimai jį domino. 

Kalėjimo viršininkas ir toliau buvo toks pat mandagus. Jis 
įvedė Henriką į paskirtą jam kambarį kaip tikras oratorius, 
švelnindamas savo posakius, atsiprašinėdamas dėl įvairių 
nepatogumų, kuriuos karaliui teksią pakelti, pastatė prie durų 
porą kareivių ir išėjo. 

Prižiūrėtojas ėjo pirmas. Jiedu grįžo tuo pačiu keliu, kuriuo 
buvo atėję. per tardymų salę, koridorių ir pasiekė laiptus; 
sekdamas paskui savo vadovą, Boljė užlipo dar tris aukštus ir 
tokiu būdu atsidūrė penkiajame; prižiūrėtojas atrakino vienas po 
kitų trejas duris, kiekvienos iš jų buvo užrakintos dviem spynom 
ir užšautos milžiniškom velkėm. 

Kai jis ėmė rakinti trečiąsias duris, už jų pasigirdo linksmas 
balsas: 

- Velniava! Atidarykite greičiau, nors oro įleiskite. Jūsų krosnis 
tokia karšta, kad čia galima uždusti. 

Ir Kokonasas, kurį skaitytojas tikriausiai jau pažino iš jo 
mėgstamo keiksrno, vienu šuoliu prišoko prie durų. 

- Valandėlę, bajore, - tarė prižiūrėtojas, - aš atėjau ne jūsų 
išleisti, bet patis noriu įeiti, su manimi ir ponas viršininkas. 

- Ponas viršininkas! - pakartojo Kokonasas. - O ko jis nori? 

- Jus aplankyti. 

- Jis man teikia daug garbės, - atsakė Kokonasas. - Labai 
prašom, pone viršinirike. 

Boljė iš tikro įėjo vidun ir tuojau nutrynė nuoširdžią Kokonaso 
šypseną tuo lediniu mandagumu, kuris būdingas kalėjimų 
viršininkams, kalinių prižiūrėtojams ir budeliams. 

- Ar jūs turite pinigų, pone? - paklausė jis kalinį. 

- Aš? Nė vieno ekiu, - atsakė Kokonasas. 

- Brangenybių? 

- Turiu vieną žiedą. 

- Leisite jus iškratyti? 

- Velniava! - suriko rausdamas iš pykčio Kokonasas. - Jūsų 
laimė, kad ir jūs, ir aš esame kalėjime. 

- Tarnaujant karaliui, reikia viską iškęsti. 

- O padorūs vyrukai, kurie krečia kišenes ant Naujojo tilto, 
irgi tarnauja karaliui kaip ir jūs? - pasiteiravo pjemontietis. - 
Velniava! Aš buvau labai neteisus, pone, laikydamas juos iki šiol 
vagimis. 

- Pone, sudie, - tarė Boljė. - Prižiūrėtojau, užrakinkite poną. 

Viršininkas išėjo, išsinešdamas Kokonaso žiedą su labai gražiu 

smaragdu, kurį jam buvo dovanojusi ponia de Never savo akių 
spalvai priminti. 

- Pas kitą, - tarė jis išeidamas. 

Jiedu perėjo vieną tuščią kambarį ir vėl atrakino trejų durų 
šešias spynas ir atšovė devynias velkes. 

Paskutinėms durims atsivėrus, pirmiausia lankytojai išgirdo 
atodūsį. 

Šitoji kamera buvo dar niūresnė negu toji, iš kurios Boljė tik ką 
išėjo. Keturios ilgos ir siauros šaudymo angos, siaurėjančios 
storoje sienoje į lauko pusę, silpnai apšvietė liūdną patalpą. Be to, 
geležiniai virbai, susipynę tokiu būdu, kad akis visur smigo tik į 
tamsias pinučių linijas, trukdė kaliniui matyti net dangų. Iš 
kiekvieno salės kampo kilo aštrios gotiškos linijos, kurios jungėsi 
lubų viduryje ir baigėsi rozete. 

La Molis sėdėjo kampe ir, lankytojams įėjus, nė nepajudėjo, lyg 
nieko negirdėdamas. 

Viršininkas stabtelėjo ant slenksčio ir valandėlę žiūrėjo į kalinį, 
kuris sėdėjo, susiėmęs rankomis galvą. 

- Labas vakaras, pone de La Moli, - tarė Boljė. 

Jaunuolis lėtai pakėlė galvą ir atsakė: 

- Labas vakaras, pone. 

- Pone, - tarė viršininkas, - aš atėjau jus iškratyti. 

- Be reikalo, aš pats jums viską atiduosiu. 

- Ką jūs turite? 

- Maždaug tris šimtus ekiu, šitas brangenybes, šituos Žiedus. 

- Duokite, pone. - tarė viršininkas. 

- Štai. 

La Molis išvertė kišenes, nuo pirštų numaustė žiedus ir nuo 
skrybėlės nusegė segę. 

- Daugiau nieko neturite? 

- Kiek žinau, nieko. 

- O kas prie to šilkinio kaspinėlio jums ant kaklo? - paklausė 
viršininkas. 

- Pone, tai ne papuošalas, o relikvija. 

- Duokite. 

- Kaip! Jūs reikalaujate?.. 

- Man įsakyta palikti jums tik drabužius, o relikvija nėra 
drabužių dalis. 

La Molis vos nepuolė abiejų kalintojų, ir šito iki šiol ramiai ir 
tauriai kentėjusio žmogaus įsiūtis išgąsdino juos, įpratusius matyti 
šiurkščius jausmų protrūkius. Bet La Molis tuojau susivaldė. 

- Gerai, pone, - tarė jis, - daiktą, kurio reikalaujate, tuoj 
parodysiu. | 

Jis nusigręžė tarsi į šviesą, nurišo tariamąją relikviją, kuri buvo 
ne kas kita kaip medalionas, išėmė iš jo portretą ir prispaudė prie 
lūpų. Pabučiavęs keletą kartų, jis lyg netyčia išmetė jį iš rankų, 
užmynė savo bato kulnimi ir sutrynė į smulkiausius trupinius. 

- Pone! --sušuko viršininkas ir pasilenkė, norėdamas pažiūrėti, 
ar negalėtų išgelbėti nuo sunaikinimo nežinomą daiktelį, kurį La 

"Molis nuo jo nuslėpė, bet miniatiūra buvo paversta dulkėmis. 

- Karalius norėjo gauti šilą papuošalą, - tarė La Molis, - bet jis 
neturėjo jokios teisės į jame buvusį portretą. Štai medalionas, 
galite jį dabar paimti. 

- Pone, - pareiškė Boljė, - aš pasiskųsiu karaliui. 

Ir, netaręs kaliniui nė vieno atsisveikinimo žodžio, jis nuėjo taip- 
supykęs, kad paliko prižiūrėtoją vieną užrakinti duris. 

Prižiūrėtojas žengė keletą žingsnių prie durų ir, pamatęs, kad 
Boljė jau lipa laiptais žemyn, atsigręžęs tarė La Moliui: 

- Kaip gerai aš padariau, pone, tuojau paprašęs iš jūsų šimto 
ekiu, už kuriuos sutinku leisti jums pasikalbėti su jūsų draugu; 
jeigu nebūtumėte man jų davęs, viršininkas būtų juos atėmęs su 
kitais trimis šimtais, ir mano sąžinė nebūtų leidusi jums ką nors 
padaryti; dabar man sumokėta iš kalno, ir aš prižadėjau, kad jūs 
su draugu pasimatysite... Eikite, padorus žmogus laikosi žodžio... 
Tik, jeigu įmanoma, tiek jūsų, tiek mano labui, nekalbėkite su juo 
apie politiką. 

La Molis išėjo kartu su juo ir susidūrė akis į akį su Kokonasu, 
kuris žingsniavo po savo kamerą. 

Abu draugai puolė vienas kitam į glėbį. 

Prižiūrėtojas, tarsi šluostydamasis akis, išėjo, norėdamas 
pasaugoti, kad kas neužkluptų kalinių ar, teisingiau pasakius, 
neužkluptų jo paties. 

- A, pagaliau tu čia, - tarė Kokonasas. - Na, ar tas bjaurus 
viršininkas buvo pas tave? 

- Kaip ir pas tave, manau. 

- Ir viską iš tavęs paėmė? 

- Kaip ir iš tavęs. 

- Aš ne kažin ką turėjau, Henrietės žiedą, daugiau nieko. 

- O pinigų? 

- Visus, kiek turėjau, aš atidaviau šitam šauniajam 
prižiūrėtojui, kad jis leistų mums pasimatyti. 

- A, tai jis abiem pasinaudojo, - tarė La Molis. 


- Ar tu taip pat jam mokėjai? 

- Aš jam daviau šimtą ekiu. 

- Tuo geriau, kad mūsų prižiūrėtojas niekšas. 

- Be abejonės, iš jo galima bus viską išgauti už pinigus, o 
pinigų, reikia tikėtis, mums nestigs. 

- Ar dabar tu supranti, kas atsitiko? 

- Puikiausiai... Mus išdavė. 

- Tas gaišena Alansono kunigaikštis. Ne be reikalo aš jam 
norėjau nusukti sprandą. 

- Ar tu manai, kad mes rimtai įklimpome? 

- Bijau, kad taip. | 

- Vadinasi, galime tikėtis... kankinimų. 

- Neslėpsiu nuo tavęs, kad jau galvojau apie tai. 

- Ką tu pasakysi, jeigu prieis iki to? 

- O tu? 

- Aš tylėsiu, - atsakė karštligiškai parausdamas La Molis. 

- Tu tylėsi? - sušuko Kokonasas. 

- Taip, jeigu tik pajėgsiu. 

- Gerai, o aš, jeigu tik su manim pasielgs taip niekšingai, 
užtikrinu tave, pasakysiu gražių dalykėlių, - tarė Kokonasas. 

- Kokių? - greit paklausė La Molis. 

- O, būk ramus, tokių, nuo kurių Alansonietis ilgokai negalės 
užmigti. 

La Molis norėjo jam atsakyti, bet durininkas, matyt, kažką 
išgirdęs, atbėgo prie jų, įstūmė kiekvieną į jo kamerą ir užrakino 
duris. 


LV + VAŠKINĖ STATULĖLĖ 


Jau visą savaitę Karolis buvo prikaustytas prie lovos karštligės 
ir silpnumo, o kartais jam užeidavo smarkūs priepuoliai, panašūs 
į nuomarį. Tokių priepuolių metu jis staugte staugdavo; tų jo 
riksmų klausydavo išsigandę sargybiniai, budėję prieškambaryje, 
juos kartodavo senojo Luvro skliautų aidas, paskutiniu metu 
kartojęs nemaža gūdžių garsų. Praėjus priepuoliui, išvargęs, 
užgesusiomis akimis jis krisdavo į žindyvės rankas, o jo tylėjimas 
reiškė kartu ir panieką žmonėms, ir siaubą. 

Jei norėtume papasakoti, kokios niūrios, vieno nuo kito 
slepiamos mintys kildavo Katerinos de Mediči ir Alansono 
kunigaikščio širdyse, nes motina ir sūnus ne tik nesistengė susi- 

tikti, bet vengė vienas antro, tai būtų tas pats, jei norėtume 
nupiešti pasibjaurėtiną gyvačių lizdo knibždėlyną. | 

Henrikas sėdėjo kalėjime ir, jo paties prašymu, Karolis niekam, 
net Margaritai, neleido jo lankyti. Visi buvo įsitikinę, kad jis pateko 
didžiausion nemalonėn. Katerina ir Alansonietis, manydami, kad 
jam baigta, atsiduso lengviau, o Henrikas, vildamasis esąs visų 
užmirštas, ramiau ir gėrė, ir valgė. 

Dvare niekas neįtarė karaliaus ligos priežasties. Metras 
Ambruazas Parė ir jo kolega Mazilis pripažino skrandžio uždegimą; 
lie suklydo, išdavą laikydami priežastimi. Remdamiesi savo 
diagnoze, jie paskyrė jam lengvą maisią, kuris teigiamai prisidėjo 
prie ypatingo, Renė pagaminto gėrimo veikimo. Karolis gerdavo jį 
iš savo žindyvės rankų tris kartus per dieną; tas gėrimas buvo 
beveik pagrindinis jo maistas. 

La Molis ir Kokonasas Vensene buvo labai griežtai saugomi. 
Margarita ir ponia de Never dešimtis kartų mėgino iki jų 
prasiskverbti ar bent perduoti jiems laiškus, bet joms nepavyko. 

Karolis visą laiką pakaitomis jausdavosi tai geriau, tai vėl 
blogiau; vieną rytą, pasijutęs kiek sveikesnis, jis įsakė įleisti visus 
dvariškius, kurie kaip visuomet susirinkdavo, nors kėlimosi 
ceremonijos ligos metu buvo atšauktos. Durys į miegamąjį 
atsidarė, ir iš jaunojo monarcho išblyškimo, iš pageltusios lyg 
dramblio kaulas kaktos, iš karštligiškai = zančių akių, apsupių 
tamsiais ratilais, galima buvo suprasti, kaip. baisiai iškankino 
Karolį nežinoma liga. 

Karaliaus miegamasis tuojau prisipildė smalsių, susidomėjusių 
dvariškių. 

Katerinai, Alansoniečiui ir Margaritai taip pat buvo pranešta, 
kad karalius priima. 

Visi trys atėjo ne kartu: Katerina rami, Alansonietis linksmas, 
Margarita prislėgta. Katerina atsisėdo sūnaus galvūgalyje, 
nepastebėdama, kokiu žvilgsniu žiūrėjo jis į besiartinančią motiną. 
Alansonietis atsistojo kojūgalyje. Margarita pasirėmė į stalą ir, 
matydama išblyškusią brolio ranką, sulysusį jo veidą ir įdubusias 
akis, sunkiai atsiduso ir apsiašarojo. 

Karolis viską pastebėjo; jis pamatė jos ašaras, išgirdo atodūsį 
ir nežymiai linktelėjo jai. Tas toks nežymus jo judesys nuramino 
vargšę Navaros karalienę, kurios Henrikas nesuskubo, o gal ir 
nenorėjo perspėti, ir Margaritos veidas nušvito. Ji bijojo dėl savo 
vyro ir drebėjo dėl meilužio. Dėl savęs pačios ji nieko nebijojo, nes 
per daug gerai pažinojo La Molį, žinojo, kad juo galima pasitikėti. 

- Na, brangusis sūnau, - kreipėsi į jį Katerina, - kaip jūs 
jaučiatės? 

- Geriau, motin, geriau. 

- O ką sako jūsų gydytojai? 

- Mano gydytojai? Tai dideli daktarai, motin, - nusijuokė 
Karolis. - Prisipažįstu, man didžiausias malonumas klausytis jų 
samprotavimų apie mano ligą. Žindyve, duok man gerti. 

Žindyvė atnešė jam įprasto gėrimo puoduką. 

- O kokius vaistus jie jums paskyrė? 

- Ponia, kas gali ką suprasti apie jų mišinius? - atsakė karalius, 
skubiai išgerdamas puoduką. 

- Geriausia mano broliui būtų, - pastebėjo Fransua, - jeigu jis 
galėtų atsikelti ir išeiti į saulę; medžioklė, kurią jis taip mėgsta, 
Jam labai padėtų. 

- Taip, - tarė Karolis su šypsena, kurios reikšmės kunigaikštis 
negalėjo suprasti, - tačiau paskutinioji man labai pakenkė. 

Tuos žodžius Karolis ištarė tokiu keistu tonu, kad 
pasikalbėjimas, kurio niekas iš apsilankiusiųjų nepalaikė, tuo ir 
baigėsi. Paskui jis truputį linkelėjo galva. Dvariškiai suprato, kad 
priėmimas baigtas, ir vienas po kito išėjo. 

Alansonietis buvo bežengiąs prie brolio, bet kažkoks neaiškus 
jausmas sulaikė jį. Jis tik nusilenkė ir taip pat išėjo. 

Margarita pripuolė prie išdžiūvusios brolio rankos, kurią tas jai 
ištiesė, paspaudė, pabučiavo ir paliko karalių su motina. 

- Geroji Margo! - sušnabždėjo Karolis. 

Katerina tebesėdėjo galvūgaly. Karolis, palikęs su ja vienas, 
pasitraukė į kitą lovos pusę su tuo pačiu pasibaisėjimu, su kokiu 
žmogus traukiasi nuo gyvatės. Renė prisipažinimas, o dar labiau 
apmąstymai tyloje išaiškino jam daugelį dalykų. ir Karolis 
nebegalėjo guostis net abejonėmis. Jis dabar puikiai žinojo, kas 
kaltas dėl jo mirties. Todėl kada Katerina prisiartino prie lovos ir 
ištiesė sūnui savo ranką, tokią pat šaltą kaip ir žvilgsnis, jis 
pasibaisėdamas suvirpėjo. 

- Jūs pasiliekate, ponia? - tarė jis. 

- Taip, sūnau, - atsakė Katerina. - Man reikia su jumis 
pasikalbėti apie svarbius dalykus. 

* = Kalbėkite, ponia, - tarė jis, pasitraukdamas dar toliau. 

- Valdove, - kalbėjo karalienė, - tik ką aš girdėjau iš jūsų lūpų, 
kad jūsų gydytojai esą dideli daktarai... 

- Aš ir dabar taip sakau, ponia. 

- Tačiau ką gi jie padarė nuo pat jūsų ligos pradžios? 

- Nieko, tiesa... Bet jeigu jūs būtuinčtie girdėjusi, ką jie apie 
mano ligą sakė... Iš tikro, ponia, žmogus gaii panorėti susirgti vien 
tam, kad išgirstų tokius mokytus išvedžicjimus. 

- Žinote, sūnau, ar norite, kai aš jums pasakyčiau vieną 
dalyką? 

- Sakykite, motin. 

- Aš įtariu, kad visi tie didieji daktarai nieko neišmano apie jūsų 
ligą! 

- Tikrai? | 

- Galbūt jie mato rezultatą, bet priežasties nesuranda. 

- Galimas dalykas, - tarė Karolis, nesuprasdamas, ko motina 
siekia. 

- Tokiu būdu jie gydo simptomus, o ne pačią ligą. 

- Prisiekiu savo siela! - šūktelėjo nustebęs Karolis. - Aš manau 
kad jūs teisi, motin. 

- Kadangi tokia ilga jūsų liga slegia man širdį ir kenkia 
valstybės reikalams, - tarė Katerina, - be to, gali neigiamai paveikti 
ir jūsų moralę, tai aš sukviečiau mokyčiausius daktarus. 

- Medicinos daktarus, ponia? 

- Ne, gilesnio mokslo, tokio mokslo, kuris mato kiaurai ne tik 
kūną, bet ir sielą. 

- A, puikus mokslas, ponia, - tarė Karolis, - gerai žmonės daro, 
kad jo nedėsto karaliams! Ir jūsų ieškojimai davė kokį nors 
rezultatą? - pasiteiravo jis. 

- Taip. 

- Kokį? 

- Tokį, kokio tikėjausi; aš atnešiau jūsų didenybei vaistą, kuris 
turi išgelbėti jūsų kūmą ir sielą. 

Karolis suvirpėjo. Jis pagalvojo, kad motinai nusibodo laukti jo 
mirties ir ji sąmoningai nori užbaigti tai, ką pradėjo netyčia. 

- O kur tas vaistas? - susidomėjo Karolis, pasikeldamas, 
pasiremdamas alkūne ir žiūrėdamas į motiną. 

- Jis slypi pačioje ligoje, - atsakė Katerina. 

- Tai kur tada liga? 

- Klausykite, sūnau, - tarė Katerina. - Ar jūs kada nors 
girdėjote, kad esama slaptų priešų, kurie keršydami iš tolo nužudo 
savo auką? 

- Plienu ar nuodais? - paklausė Karolis, nė minutei 
nenuleisdamas akių nuo beaistrio savo motinos veido. 

- Ne, kitais būdais, ne mažiau patikimais, ne mažiau baisiais. 

- Paaiškinkite. 

- Sūnau, - paklausė florencijietė, - ar jūs tikite užkeikimu ir 
magijos veikimu? 

Karolis sulaikė paniekos ir netikėjimo kupiną šypsnį. 

- Labai, - tarė jis. 

- Taigi štai, - gyvai ėmė kalbėti Katerina, - iš čia ir eina jūsų 
kentėjimai. Jūsų didenybės priešas, nedrįsęs pulti atvirai, kenkė 
jums slapta. Jis vadovavo nukreiptam prieš jus sąmokslui, bai- 
siam vieno Žmogaus sąmokslui, todėl nebuvo galima užčiuopti 
paslaptingų jo siūlų. 

- Ne, ne! - atsakė Karolis, pasipiktinęs tokiu jos klastingumu. 

- Pagalvokite gerai, sūmau, - tarė Katerina, - prisiminkite kai 
kuriuos mėginimus pabėgti, kurie turėjo išgelbėti žudiką nuo 
bausmės. 

- Žudiką! - sušuko Karolis. - Jūs sakote žudiką? Vadinasi, buvo 
kėsintasi mane nužudyti? 

Katerina veidmainiškai pakėlė savo katiškas akis, pridengtas 
raukšlėtais vokais. 

- Taip, sūnau; galbūt jūs tuo abejojate, bet aš turiu tikrų 
įrodymų. 

- Aš niekada neabejoju tuo, ką jūs sakote, - karčiai atsakė 
karalius. - O kokiu būdu buvo kėsintasi mane nužudyti? Labai 
įdomu būtų sužinoti. 

- Pasitalkinus magiją, sūnau. 

- Paaiškinkite, ponia, - tarė Karolis, kuris su pasibjaurėjimu vėl 
ėmė ją stebėti. 

- Jeigu tam sąmokslininkui, kurio vardą aš noriu jums 
pasakyti... ir kurio vardą jūsų didenybės širdis jau į spėjo... 
Jeigu jam, viską paruošusiam smūgiui, visai įsitikinusiam 
pasisekimu, būtų pavykę pasprukti, tai galbūt niekas nebūtų 
sužinojęs jūsų kančių priežasties; tačiau, laimė, jūsų brolis budėjo 
prie įtisų. 

- Koks brolis? 

- Jūsų brolis Alansonietis. 

- Ak tiesa, aš vis pamirštu, kad turiu brolį, - sumurmėjo, 
kandžiai nusijuokęs Karolis. - Ir jūs sakote, ponia... 

- Laimė, jis išaiškino jūsų didenybei išorinę sąmokslo pusę. Bet 
jis, neprityręs berniukas, ieškojo tik paprasto maištavimo 
pėdsakų, tik jauno žmogaus išdaigų įrodymo, o aš norėjau įrodyti 
daug svarbesnį nusikaltimą, nes puikiai žinau, iki ko gali prieiti 
nusikalstamas to žmogaus protas. 

- Ak motin, atrodo, kad jūs kalbate apie Navaros karalių? - 

paklausė Karolis, norėdamas pamatyti, kokios ribos gali pasiekti 
florencijietiškas jos apsimetimas. 

Katerina veidmainiškai nuleido akis. 

- Man rodos, aš liepiau jį suimti ir pasodinti į Venseną už tą 
išdaigą, kurią jūs minėjote, - tarė karalius. - Nejaugi jis kaltesnis 
negu aš įtariu? 

- Ar jaučiate, kaip jus alina karštis? - paklausė Katerina. 

- Žinoma, - tarė Karolis, suraukdamas antakius. 

- Ar jaučiate, kaip dega širdis ir viduriai? 

- Taip, ponia, - vis labiau paniurdamas, atsakinėjo Karolis. 

- Ir aštrius galvos skausmus, kurie veria jums akis ir sminga 
į smegenis kaip strėlių dūriai? 

- Taip, taip, ponia! O, aš visa tai jaučiu! Jūs puikiai sugebate 
nusakyti mano ligą! 

- Žinoma, tai labai paprastas dalykas, - tarė florencijietė. - 
Žiūrėkite... | 

Ir ji ištraukė iš po savo apsiausto kažkokį daiktelį, kurį pakišo 
karaliui. 

Tai buvo gelsvo vaško statulėlė, maždaug šešių colių aukščio. 
Figūrėlė buvo aprengta auksinėm Žvaigždėm nusėtu, taip pat 
vaškiniu, drabužiu, o paskui apgaubia karališka mantija, irgi iš 
vaško. 

- Na, ką reiškia toji statulėlė? - tarė karalius. 

- Žiūrėkite, kas jai ant galvos, - paklausė Katerina. 

- Karūna, - atsakė Karolis. 

- O širdyje? 

-- Adata. 

- Ar jūs pažįstate save, pone? 

- Čia aš? 

- Taip, jūs su savo karina ir mantija. 

- O kas nulipdė tą figūrėlę? - paklausė Karolis. kurį toji 
komedija pradėjo varginti. - Navaros karalius, žinoma? 

- Ne, valdove. 

- Ne?.. tai aš jūsų nebesuprantu. 

- Aš sakau ne, - paaiškino Katerina, - nes jus galėtumėte 
pamanyti, kad jis pats ją darė. Aš būčiau pasakiusi taip, jeigu jūsų 
didenybė būtumėte kitaip suformulavęs savo klausimą. 

Karolis neatsakė. Jis bandė perprasti, kokios mintys knibžda 
toje tamsioje sieloje, kuri visad užsidarydavo prieš jį, kai tik jam 
rodėsi, kad jis jau aiškiai įžiūri jos kėslus. 

- Valdove, - tęsė Katerina, - jūsų generalinio prokuroro Lagelio 

pastangomis ši statulėlė buvo rasta pas Žmogų, kuris paukščių 
medžioklės dieną laikė arklį, paruoštą Navaros karaliui. 

- Pas La Molį? - šūktelėjo Karolis. 

.- Pas jį. Prašom dar sykį pažiūrėti į šitą plieninę adatą, kuria 
perverta širdis; matote, kokia raidė parašyta ant popierėlio, 
pritvirtinto prie jos? 

- Matau raidę M, - tarė Karolis. 

- Tai reiškia "mirtis", tokia yra magiška formulė. Pasikėsintojas 
užrašė, kuriuo tikslu jis padaro žaizdą. Jei jis būtų norėjęs atsiųsti 
pamišimą, kaip Bretanės kunigaikštis padarė Karoliui VI, tai būtų 
adatą smeigęs į galvą ir vietoje M būtų įrašęs F!. 

-. Tai, jūsų manymu, ponia, - tarė Karolis IX, - man gyvybę 
atimti norėjo La Molis? 

- Taip, kaip durklas nori atimti gyvybę širdžiai. Betbdurklu juk 
smogia ranka! 

- Čia Ir yra visa mane ištikusio susirgimo priežastis? Kai 
apžavai bus sunaikinti, praeis ir liga? Bet kaip tai padaryti? - 
paklausė Karolis. - Jūs žinote, motule, nes tuo užsiėmėte visą 
gyvenimą, o aš - priešingai, nieko neišmanau nei apie užkeikimus, 
nei apie magiją. 

- Apžavus sunaikina pasikėsintojo mirtis, štai ir viskas. Tą 
dieną, kai apžavai bus sunaikinti, liga praeis, - pareiškė Katerina. 

- Tikrai? - paklausė nustebęs Karolis. 

- Kaip? Ar jūs to nežinojote? 

- Po velnių! Aš nesu burtininkas! 

- Dabar jūsų didenybė įsitikinote, tiesa? - tarė Katerina. 

- Žinoma. 

- Įsitikinimas pašalins nerimą? 

- Visiškai. 

- Gal jūs taip sakote tik norėdamas man įtikti? 

- Ne, motin, sakau iš visos širdies. 

Katerinos veidas nušvito. 

- Garbė Dievui! - sušuko ji, tarsi būtų tikėjusi Dievą. | 

- Taip, garbė Dievui, - ironiškai pakartojo Karolis. - Aš dabar 
žinau kaip ir jūs, ką turiu kaltinti ir Lausti dėl savo negalės. 

- Ir mes bausime... 

"- La Molį; argi jūs nesakėte, kad jis kaltininkas? 

- Aš sakiau, kad jis buvo įrankis. 


! Prancūziškai mirtis - mort (mor); pamišimas - folie (foli). 

- Na gerai, - tarė Karolis, - pirmiausia La Molį, tai svarbiausia. 
Visi tie mane ištinką priepuoliai gali duoti pagrindą įvairiausiems 
spėliojimams. Reikia kuo greičiausiai viską nušviesti ir toje šviesoje 
rasti teisybę. 

- Vadinasi, La Molis?.. 

- Puikiausiai tinka kaltininko vaidmeniui, aš sutinku. Pradė- 
kime nuo jo, o jeigu jis turėjo pagalbininką, tai pasakys jo vardą. 

- Taip, - sumurmėjo Katerina, - jeigu nenorės kalbėti, tai bus 
priverstas. Mes turime tam tikslui veiksmingų priemonių. - Paskui 
keldamasi pridūrė: 

- Tai jūs leidžiate pradėti tardymą? 

- Ir kaip galima greičiau, ponia, - atsakė Karolis, - aš to noriu. 

Katerina paspaudė sūnaus ranką, nesuprasdama, kodėl ji taip 
nervingai virpėjo, ir išėjo, neišgirdusi kandaus karaliaus juoko, o 
paskui baisaus keiksmo, ištarto prislopintu balsu. 

Karalius klausė save, ar nepavojinga leisti laisvai veikti tai 
moteriškei, kuri per keletą valandų gali privirti tiek košės, kad 
paskui nieko nebeištaisysi. 

Kol jis sekė akimis išeinančią Kateriną ir nusileidžiančią už jos 
„portjerą, užpakaly pasigirdo lengvas šlamesys; atsigręžęs jis pama- 
tė Margaritą, kuri stovėjo, pakėlusi kilimą nuo žindyvės kambario 
durų. 

Iš jos išblyškimo, paklaikusių akių ir sunkaus kvėpavimo buvo 
matyti, kad ji labai susijaudinusi. 

- O valdove! - sušuko Margarita, puldarna prie brolio lovos. - 
Jūs gerai žinote, kad ji meluoja! 

- Kas ji? - paklausė Karolis. 

- Klausykite, Karoli: žinoma, kaltinti motiną - baisus dalykas, 
bet aš taip ir maniau, kad ji pasiliko prie jūsų, norėdama toliau 
jiems kenkti. Prisiekiu savo gyvybe, mūsų abiejų sielomis - ji 
meluoja! 

- Jiems kenkti!.. Kam ji kenkia?.. 

Instinktyviai juodu kalbėjo patylomis, lyg bijodami vienas kitą 
išgirsti. 

- Pirmiausia - Henrikui, jūsų Anrio, kuris myli jus ir yra 
atsidavęs jums labiau negu kas kitas pasaulyje. 

- Tu taip manai, Margo? - paklausė Karolis. 

- O pone, aš tuo tikra. 

- Žinai, aš taip pat esu tuo tikras, - patvirtino Karolis. 

- Jeigu taip, tai kodėl jūs liepėte jį suimti ir pasodinti į 
Venseną? - paklausė nustebusi Margarita. 

- Jis pats prašė. 

- Pats jus prašė?.. 

- Taip, jam šauna galvon savotiškos mintys. Galbūt jis klysta, 
o gal ir teisus; žodžiu, jis įsikalęs į galvą, kad jam saugiau būti 
mano nemalonėje negu malonėje, saugiau gyventi toliau nuo 
manęs negu arti, geriau sėdėti Vensene negu Luvre. 

- A, suprantu, - tarė Margarita, - vadinasi, jam niekas negresia? 

- Po velnių! Kas gali grėsti žmogui, už kurį Boljė atsako savo 
galva! 

- Ačiū, brolau, ačiū už Henriką. Bet... 

- Kas dar? - pasiteiravo Karolis. |. 

- Yra dar ir kitas asmuo, pone, kūriuo galbūt man nederėtų 
domėtis, bet kuriuo vis dėlto domiuos. 

- Kas tas asmuo? 

- Pone, pagailėkite manęs... aš vos drįsčiau ištarti jo vardą 
broliui, bet jokiu būdu ne karaliui. 

- La Molis, tiesa? - tarė Karolis. 

- Deja, - tarė Margarita, - sykį Jūs jau norėjote jį nužudyti, ir jis 
tik per stebuklą paspruko nuo jūsų keršto. 

- Taip buvo, Margarita, kada jis įvykdė vieną nusikaltimą, bet 
dabar jis padarė du... 

- Pone, jis nepadarė antrojo. 

- Argi tu negirdėjai, vargše Margo, ką pasakojo geroji mūsų 
motulė? - paklausė Karolis. 

- Ak, aš jau sakiau jums, Karoli, - tyliau pakartojo Margarita, 
- sakiau, kad ji meluoja. 

- Galbūt jūs nežinote, kad pas La Molį rasta vaškinė statulėlė? 

- Taip, žinau. 

- Kad šitai statulėlei širdis perverta adata, o prie tos adatos 
pritaisyta mažytė vėliavėlė su raide M? 

- Taip pat žinau. 

- Kad šila statulėlė su karališka mantija ant pečių ir karališka 
karūna ant galvos? 

- Aš visa tai Žinau. 

- Na, Ir ką jūs pasakysite? 

- Pasakysiu, kad toji statulėlė su karališka mantija ant pečių 
ir karališku vainiku ant galvos vaizduoja moterį, o ne vyrą. 

- Štai kaip! - nustebo Karolis. - O toji adata, įsmeigta jai į širdį? 

- Tai burtai, kuriais norėta sukelti tos moters meilę, o ne 
nužudyti vyrą. 

- O raidė M? 

- Ji reiškia ne Žodį mirtis, kaip tikino karalienė motina. 

- Tai ką? - paklausė Karolis. 

- Ji reiškia... vardą tos moters, kurią La Molis mylėjo. 

- O koks tos moters vardas? 

- Jos vardas Margarita, brolau, - tarė Navaros karalienė, 
puldama ant kelių prieš karaliaus lovą, abiem rankom imdama jo 
ranką ir glausdama prie jos savo ašaromis paplūdusį veidą. 

- Sese, tylėk, - tarė Karolis, degančiomis akimis iš po surauktų 
antakių dairydamasis aplinkui. - Kaip jūs girdėjote, taip ir jūsų 
žodžius gali kas nors išgirsti. 

- O kas man rūpi! - atsakė Margarita, pakeldama galvą. - Tegu 
mane visas pasaulis girdi! Viso pasaulio akivaizdoje aš 
pareikščiau, kad niekšinga pasinaudoti bajoro meile ir suteršti jo 
šlovę, apkaltinus žmogžudyste. 

- Margo, o jeigu aš tau pasakyčiau, kad aš taip pat žinau, kaip 
ir tu, kas buvo ir ko nebuvo? 

- Brolau! 

- Jei pasakyčiau tau, kad La Molis nekaltas? 

- Jūs tai žinote? 

- Jei pasakvčiau, kad žinau tikrąjį kaltininką? 

- Tikrąjį kaltininką! - sušuko Margo. - Vadinasi, nusikaltimas 
vis dėlto padarytas? 

- Taip. Sąmoningai ar nesąmoningai, bet nusikaltimas 
padarytas. 

- Jūsų atžvilgiu? 

- Mano. 

- Negalimas dalykas! 

- Negalimas?.. Pažiūrėk į mane, Margo. 

Jaunoji moteris pažvelgė į brolį ir suvirpėjo, matydama jį tokį 
išblyškusį. 

- Margo, man nebeliko nė trijų mėnesių gyventi, - tarė Karolis. 

- Jums, mano broliui? Tau, mano Karoli! - sušuko ji. 

- Margo, aš apnuodytas. 

Margarita šūktelėjo. 

- Tylėk gl, - tarė Karolis, - reikia kitus įtikinti, kad aš mirštu dėl 
magijos. 

- Ir jūs žinote kaltininką? 

- Žinau. 

- Jūs sakėte, kad tai ne La Molis? 

- Ne, ne jis. 

- Juo labiau ne Henrikas, žinoma... Dieve didis! Argi tai būtų?.. 

- Kas? 

- Mano brolis... Alansonietis?.. - sumurmėjo Margarita. 

- Galbūt: 

- O gal. o gal... - Margarita nuleido balsą, lyg pati nusigandusi 
to, ką norėjo pasakyti, - o gal... mūsų motina? 

Karolis tylėjo. 

Margarita pažvelgė į jį, jo žvilgsnyje perskaitė atsakymą ir vis 
dar tebeklūpodama aisilošė į krėslą. 

- O Dieve, Dieve! - sumurmėjo ji. - Tai neįmanoma! 

- Neįmanoma! - šaižiai nusijuokė Karolis. - Gaila, kad čia nėra 
Renė, jis tau papasakotų mano istoriją. 

- Renė? 

- Taip. Pavyzdžiui, Renė tau papasakotų, kaip viena moteris, 
kuriai jis nieko nedrįsta atsakyti, paprašė iš jo bibliotekos knygos 
apie medžioklę: kaip kiekvienas tos knygos lapas buvo sulietas 
stipriais nuodais; nuodai buvo skirti kažkam kitam. aš nežinau 
kam, bet ar dėl atsitiktinumo užgaidos, ar dėl dangaus bausmės 
nuodai teko kitam asmeniui, ne tam, kuriam buvo skirti. Nors 
Renė ir nėra, bet knyga ten, mano kabinete; jeigu nori, gali pažiū- 
rėti: nuo jos lapų gali numirti dar dvidešimt žmonių: pamatysi, 
florencijietis savo ranka ant jos užrašė, kad knygą buvo atidavęs 
savo tautietei. 

- Tylėk, Karoli, dabar tau eilė tylėti, - tarė Margarita. 

- Tu pati matai, kaip reikia visus įtikinti, kad aš mirštu dėl 
magijos. 

- Bet tai neteisinga, tai baisu! Pasigailėkite, pasigailėkite! Jūs 
puikiai žinote, kad jis nekaltas! 

- Taip, žinau, tačiau reikia, kad kiti jį laikytų kaltu. Taigi išken- 
tėk savo mylimojo mirtį: tai nėra daug, kai tenka gelbėti Pranct- 
zijos karaliaujančios šeimos garbę. Juk aš.kenčiu tvlėdamas, nors 
žinau greit mirsiąs, bet noriu, kad toji paslaptis mirtų su manimi. 

Margarita nuleido galvą; ji suprato, kad iš karaliaus pusės nėra 
ko tikėtis La Molio išgelbėjimo, ir išėjo verkdama, nes dabar visa 
viltis buvo - jos pačios išgalės. 

Kaip Karolis spėjo, Katerina tuo metu negaišo nė valandėlės: ji 
parašė generaliniam prokurorui Lageliui laišką, kurį istorija 
išsaugojo iki paskutinio žodžio ir kuris kruvina šviesa nušviečia 


visą šitą įvykį; 


“Pone prokurore, šiandien vakare man pasakė, kad La Molis 
tikrai įvykdė šventvagystę. Jo bute Paryžiuje buvo rasta daug 

neleistinų daiktų, kaip antai knygų ir popierių. Prašau jus iškviesti 
teismo pirmininką ir kuo greičiausiai ištardyti dėl vaškinės 
statulėlės, kuriai perverta širdis - siekiant pasikėsinti prieš 
karalių!. 

Katerina." 


LVI + NEREGIMI SKYDAI 


Kitą dieną po to, kai Katerina parašė minėtąjį laišką, pas 
Kokonasą įėjo kalėjimo viršininkas, apsuptas pagarbą keliančios 
palydos: ją sudarė du alebardininkai ir keturi juodai aps ienės 
teismo pareigūnai. 

Kokonasui buvo pasiūlyta nusileisti į salę, kur jo laukė 
prokuroras Lagelis ir du teisėjai, norėdami pagal Katerinos 
nurodymą ištardyti jį. 

Per savaitę, praleistą kalėjime, Kokonasas daug galvojo; be to, 
kiekvieną dieną jis valandėlę pasikalbėdavo su La Moliu. Tą 
staigmeną jiems paripindavo, nieko iš anksto nesakydamas, 
prižiūrėtojas - greičiausiai ne vien iš artimo meilės; tačiau ir be šilų 
pasimatymų su La Moliu, kada jie sutarė per tardymą viską neigti, 
Kokonasas buvo įsitikinęs. kad. šiek tiek pagudravus, byla išeis į 
gera, nes juodu buvo kaltinami ne sunkesniais nusikaltimais kaip 
ir kiti hugenotai. Henrikas ir Margarita nė nebandė bėgti, vadinasi. 
ir jis su La Moliu negalėjo būti sunkiai kaltinami, nes svarbiausi 
nusikaltėliai nebuvo net suimti. Kokonasas nežinojo, kad Henrikas 
sėdi toje pačioje pilyje, o prižiūrėtojo paslaugumas tarsi sakyte 
sakė, kad jį globoja kažkieno įtaka, kurią jis pavadino neregimais 
skydais. 

Iki šiol tardymas sukdavosi apie Navaros karaliaus kėslus, apie 
jo bėgimo planus ir apie juodviejų dalyvavimą bėgime. Į tuos 
klausimus Kokonasas visą laiką atsakinėjo gudriai ir labiau negu 
miglotai. Jis ir dabar ruošėsi atsakinėti tokiu pat būdu ir iš anksto 
apgalvojo visus savo sąmojingus atsakymus, bet staiga pastebėjo, 
kad tardymas pakreiptas kita linkme. 

Dabar jį klausė, vieną ar keletą karių jie buvę pas Renė, vieną 
ar keletą statulėlių užsakęs La Molis florencijiečiui. 

Kokonasas, ruošęsis atsakinėti visiškai į kitus klausimus, 


! Istorinis dokumentas. 

pamanė, kad kaltinimas palengvėjo, nes dabar jiems buvo 
primetamas ne karaliaus išdavimas, o karalienės statulos 
pagaminimas, ypač kad toji statula daugiausia kokių aštuonių ar 
dešimties colių aukščio. Todėl jis gana linksmai atsakė, jog nei jis 
pats, nei jo draugas jau seniai nebežaidžia lėlėmis, ir su 
malonumu pastebėjo, kad iš jo atsakymų teisėjai kelis kartus 
nusijuokė. Tais laikais dar nebuvo pasakyta eilėmis: Aš 
nusijuokiau ir palikau beginklis, bet proza toji mintis dažnai 
būdavo kartojama. Taigi ir Kokonasas, prajuokinęs teisėjus, manė 
pusiau juos nuginklavęs. 

Tardymui pasibaigus, jis užlipo į savo kambarį dainuodamas 
ir triukšmaudamas, aišku, tyčia, kad La Molis galėtų padaryti 
išvadas apie palankią tardymo eigą. 

Dabar nuvedė žemyn La Molį. Kaip ir Kokonasas, jis labai 
nustebo, kad kaltinimas pakrypo visai nauja linkme. Jis buvo 
užklaustas dėl lankymosi pas Renė. La Molis atsakė, kad pas 
florencijietį buvęs tik vieną kartą. Paklausus, ar tą sykį jis 
neužsakė Renė padaryti vaškinę statulėlę, La Molis atsakė, kad 
Renė jam parodė statulėlę jau padarytą. Teisėjai pasiteiravo, ar toji 
statulėlė vaizdavo vyrą. Jis atsakė, kad ji vaizdavo moterį. 
Paklausus, ar burtų tikslas nebuvo - užtraukti tam vyrui mirtį, La 
Molis atsakė, kad burtais norėta sukelti tos moters meilę. 

Tuos klausimus teisėjai kėlė jam visokiausia forma, bet kad ir 
kaip suktai jie būdayo sugalvoti, La Molis visą laiką atsakinėjo tą 
patį. Teisėjai neryžtingai pasižiūrėjo vienas į kitą, nežinodami, nei 
ką daugiau sakyti, nei ką daryti su tokiu paprastu, atviraširdžiu 
žmogumi, bet generaliniam prokurorui įteiktas raštelis išvadavo 
teisėjus iš keblios padėties. 

Raštelyje buvo pasakyta: 

“Jeigu kaltinamasis neigia, imkitės kankinimo. 

K." 


Prokuroras įsikišo laiškelį į kišenę, nusišypsojo La Moliui ir 
mandagiai leido grįžti į kamerą. La Molis išėjo beveik taip pat 
nusiraminęs kaip ir Kokonasas. 

- Manau, kad viskas bus gerai, - tarė jis. 

Po.valandos jis išgirdo žingsnius ir pamatė, kaip pro durų 
apačią pralindo popierėlis; jį stumiančios rankos, žinoma, vaikinas 
nematė; La Molis pakėlė jį, manydamas, kad tai tikriausiai nuo 
prižiūrėtojo. | 

Paėmus tą laiškelį, jo širdyje krustelėjo viltis, bet tokia 

skausminga kaip pats nusivylimas; jis vylėsi, kad laiškelis gal nuo 
Margaritos, iš kurios jis neturėjo jokios žinios nuo pat savo 
suėmimo dienos. Jis griebė jį virpėdamas ir, pažinęs rašyseną, vos 
nemirė iš džiaugsmo. 


“Drąsos, - buvo parašyta laiškelyje, - aš budžiu". 


- Ak, jeigu ji budi, - sušuko La Molis, apiberdamas 
pabučiavimais popierių, kurį buvo lietusios brangios jos rankos, 
- jeigu ji budi, aš išgelbėtas!.. 

Norėdami, kad La Molis suprastų to raštelio prasmę ir kad 
kartu su Kokonasu galėtų pasitikėti tuo, ką pastarasis vadino 
neregimais skydais, turime skaitytoją vėl nuvesti į tą namelį, į ią 
kambarį, kur tiek svaiginančios laimės valandėlių, tiek daug dar 
neišsisklaidžiusių kvepalų, tiek malonių prisiminimų dabar 
pavirto kankinančiu nerimu ir draskė širdį moteriai, 
užsikniaubusiai ant aksominių pagalvėlių. 

- Būti karaliene, būti stipria, jauna, turtinga, gražia ir kentėti 
taip. kaip aš kenčiu! - šaukė toji moteris. - O, lai nepakeliama! 

Susijaudinusi ji kėlėsi, vaiščiojo, staiga sustodavo, priglaus- 
davo degančią kaktą prie šalto marmuro, paskui pakeldavo 
išblyškusį, ašaromis pasruvusį veidą, aimanuodama grąžydavo 
rankas ir išvargusi vėl krisdavo į krėslą. 

Staiga kilimas, skyręs Kloš Persė gatvės butą nuo Tizono gatvės 
namo, pasikėlė, sušlamėjo šilkiniai drabužiai, ir įėjo Nevero 
kunigaikštienė. 

- O, - sušuko Margarita, - tai tui Kaip nekantriai aš tavęs 
laukiau! Na, kokios naujienos? 

- Blogos, vargše mano drauge, blogos. Katerina pati vadovauja 
tardymui ir šiuo metu sėdi Vensene. 

- O Renė? 

- Suimtas. 

- Tu nespėjai su juo pasikalbėti? 

- Ne. 

- O mūsų kaliniai? 

- Šį tą sužinojau apie juos. 

- Iš prižiūrėtojo? 

- Taip. 

- Na ir kas? 2 

- Jie kasdien susitinka, pasikalba. Užvakar juos iškratė. La 
Molis sudaužė tavo portretą, kad nereikėtų jo atiduoti. 

- Mielas La Molis! 

- Anibalas iš tardytojų pasijuokė tiesiai jiems į akis. 

- Gerasis Anibalas! O paskui? 

- Šį rytą juos klausinėjo apie karaliaus bėgimą, apie sukilimo 
Navaroje planus, bet jie nieko nepasakė. 

- O, aš gerai žinojau, kad jie tylės; tačiau ir tylėjimas, ir 
prisipažinimas vienodai jiems kenkia. 

- Taip, bet mudvi juos išgelbėsime. 

- Tu turi galvoje mūsų sumanymą? 

- Nuo vakar dienos aš tik tuo ir rūpinausi. 

- Na ir? 

- Aš ką tik susitariau su Boljė. Ak, brangioji karaliene, koks tai 
nesukalbamas ir godus žmogus! Jis reikalauja vieno žmogaus 
gyvybės ir trijų šimtų tūkstančių ekiu... 

- O tu sakai, kad jis nesukalbamas ir šykštus... nors jis 
reikalauja tik vieno Žmogaus gyvybės ir trijų šimtų tūkstančių 
ekiu... Juk tai beveik veltui! 

- Veltui!.. Trys šimtai tūkstančių ekiu!.. Tačiau visų tavo ir 
mano brangenybių tam neužteks. 

- O, nesirtpink tuo. Sumokės Navaros karalius, Alansono 
kunigaikštis, sumokės mano brolis Karolis, o jeigu ne... 

- Gana! Tu galvoji kaip beprotė. Aš jau turiu tuos tris šimtus 
tūkstančių. 

- Tu? 

- Taip, aš. 

- Kaip tu juos gavai? 

- Gavau - ir tiek! 

- Paslaptis? 

- Visiems, tik ne tau. 

- Ak tu, Dieve! - tarė Margarita, šypsodama pro ašaras. - 
Nejaugi tu būtum juos pavogusi? 

- Spręsk pati. 

- Pažiūrėsime. 

- Ar tu prisimeni tą šlykštųjį Nantujė? 

- Tą turtuolį, palūkininką? 

- Taip. 

- Na? | 

- Vieną dieną jis pamatė geltonplaukę, žaliaakę damą, 
pasipuošusią trimis rubinais: vienas virš kaktos, du iš šonų, 
smilkiniuose; brangakmeniais nusagstyta šukuosena jai labai tiko; 
nežinodamas, kad toji dama kunigaikštienė, turtuolis palūkinin- 

kas sušuko: “Už tris pabučiavimus į rubinų vietą aš ten išdai- 
ginčiau tris deimantus po šimtą tūkstančių ekiu kiekvienas!" 

- Toliau, Henriete! 

- Na, deimantai išdygo ir jau parduoti. 

- O Henriete, Henriete!- sumurmėjo Margarita. 

- Tai tau! - sušuko kunigaikštienė su naiviu ir kartu didingu 
begėdiškumu, būdingu to laikotarpio moterims. - Juk aš myliu 
Anibalą! 

- Tiesa, - tarė šypsodamasi ir raudonuodama Margarita, - tu jį 
labai myli, gal net per daug. 

Bet vis dėlto ji paspaudė jai ranką. 

- Taigi, - tarė Henrietė, - tie trys mūsų deimantai - ir trys šimtai 
tūkstančių ekiu ir žmogus jau yra. 

- Žmogus? Koks žmogus? 

- Tas, kurį reikia nužudyti: ar užmiršai, kad reikia nužudyti 
žmogų. 

- Ir tu radai reikalingą žmogų? 

- Žinoma. 

- Ta pačia kaina? - vėl nusišypsojo Margarita. 

- Ta pačia kaina! Už tokią kainą aš rasčiau tūkstančius, - 
atsakė Henrietė. - Ne, iš viso tik už penkis šimtus ekiu. 

- Už penkis šimius ekiu ao žmogų, kuris sutinka būti 
nužudytas? 

- Ką darysi! Juk reikia gyventi. 

- Brangioji, aš tavęs nebesuprantu. Klausyk, kalbėk aiškiau; 
mes neturime laiko mįslėms spėlioti. 

- Gerai, klausyk: prižiūrėtojas, kuriam pavesta saugoti La Molį 
ir Kokonasą, yra senas kareivis, ir jam žaizdos - ne naujiena; jis 
mielai sutinka padėti mums išgelbėti savo draugus, bet nenori 
nustoti savo vietos. Tinkamai įsmeigtas durklas sutvarkys šitą 
reikalą; mes jam atlyginsime, o valstybė irgi sumokės, kaip 
nukentėjusiam einant savo pareigas. Tokiu būdu žmogelis gaus 
pinigų iš abiejų pusių ir kaip pasakos pelikanas pamaitins vaikus 
savo krauju. 

- Bet, - suabejojo Margarita, - durklo smūgis... 

-- Būk rami, Anibalas moka. 

- Tikrai, - nusijuokė Margarita, - juk jis tris kartus ir špaga, ir 
durklu smogė La Moliui, ir La Molis nuo to nemirė; vadinasi, 
galime turėti vilties. 

- Negera tu! Už tuos žodžius tu nesi verta, kad aš daugiau ką 
tau pasakočiau. 

- One, ne, pasakyk man viską, maldauju tave. Kaip mudvi juos 
išgelbėsime? 

- Gerai! Štai kaip: vienintelė vieta kalėjime, į kurią gali patekti 
nekalinės moterys, yra koplyčia. Mus paslėps už altoriaus: po 
altoriaus užtiesalu jie ras du durklus. Zakristijos durys iš anksto 
bus atrakintos; Kokonasas smogs savo prižiūrėtojui, kuris apsi- 
mes negyvu; pasirodysime mudvi, kiekviena užmesime draugui 
savo apsiaustą ir išbėgsime su jais pro mažąsias zakristijos 
dureles. Kadangi žinosime slaptažodį, tai visi išeisime nekliu- 
domi. 

- O išėję? 

- Prie vartų lauks pora arklių: jie užsės ant jų, išjos iš II de 
Franso ir nudums į Lotaringiją, o iš ten kartkartėmis aplankys 
mus inkognito. 

- Ak, tu grąžini man gyvybę, - tarė Margarita. - Tai mes juos 
išgelbėsime? 

- Beveik galėčiau užtikrinti. 

- Ir netrukus? 

- Už kokių trijų keturių dienų; Boljė įspės mus. 

- Bet jeigu tave kas pažins Venseno apylinkėse, tai gali labai 
pakenkti mūsų sumanymui? 

- Kaip gali mane pažinti? Aš ten einu persirengusi vienuole, ir 
iš po gobtuvo nematyti net nosies galo. 

- Mes turime būti be galo atsargios. 

- Velniava! Kaip pasakytų vargšas Kokonasas, aš tai puikiai 
žinau. 

- Ar tu ko nors klausei apie Navaros karalių? 

- Žinoma, klausiau. 

- Nair ką? | 

- Atrodo, jis niekur dar nebuvo taip gerai nusiteikęs kaip ten; 
jis juokiasi, dainuoja, gerai valgo ir prašo tik viena: kad jį gerai 
saugotų. 

- Jis teisus. O mano motina? | 

- Aš jau tau sakiau, kad ji kiek galėdama skubina tardymą. 

- Taip, bet ar ji neįtaria mūsų? | 

- Kaip ii galėtų ką nors įtarti? Visi tie, kurie įpainioti į mūsų 
paslaptį, patys suinteresuoti, kad niekas neišeitų aikštėn. Tiesa, 
sužinojau, kad ji įspėjo Paryžiaus teisėjus pasiruošti. 

- Veikime greitai, Henriete. Jeigu mūsų vargšus kalinius per- 
kels kitur, vėl viską reikės pradėti iš naujo. 

- Būk rami, aš tiek pat kaip ir tu noriu juos matyti laisvus. 

- Taip, aš tai gerai žinau. Ačiū, šimią kartų ačiū už tai, ką tu 
darai jų išvadavimui! 

- Sudie, Margarita, sudie. Aš vėl einu į žygį. 

- Ar tu pasitiki Boljė? 

- Manau, kad juo galima pasitikėti. 

- Jis pasižadėjo. 

- Turi arklius? 

- Tai bus geriausi Nevero kunigaikščio arklidės žirgai. 

- Aš dievinu tave, Henriete. 

Ir Margarita puolė draugei ant kaklo; po to abi moterys 
išsiskyrė, prižadėdamos vėl susieiti rytoj. kaip ir kiekvieną dieną, 
toje pačioje vietoje ir tą pačią valandą. Tai buvo du žavingi, 
pasiaukoję padarėliai, kuriuos Kokonasas taip teisingai pavadino 
neregimais skydais. 


LVII 6 TEISĖJAI 


- Na, drauguži, - kalbėjo Kokonasas La Moliui, kai abu bičiuliai 
susitiko po tardymo, kurio metu pirmą kartą juos Klausinėjo apie 
vaškinę figūrėlę, - man atrodo, kad viskas eina puikiausiai ir 
mums greitai duos ramybę, nes teisėjas - tai ne gydytojas, kuris 
palieka ramybėje ligonį, kada nebegalima jo išgelbėti. O kai teisėjas 
numoja ranka į kaltinamąjį, vadinasi, jis nustoja vilties nukirsdinti 
jam galvą. 

- Taip, - tarė La Molis. - Mano manymu, prižiūrėtojų 
mandagumas ir paslaugumas, lengvai mums atsidarančios 
kamerų durys - visa tai mūsų draugių darbas; aš tiesiog 
nebepažįstu Boljė, bent jau sprendžiant iš to, ką apie jį buvau 
girdėjęs. 

- O, aš puikiai jį pažįstu, - tarė Kokonasas. - Jo papirkimas 
brangiai kainuos; bet ką čia: viena - princesė, kita - karalienė, jos 
abi turtingos ir niekada neturės progos geriau panaudoti savo 
pinigus. Dabar gerai pakartokime savo užduotį: mus nuves į 
koplyčią, paliks durininko priežiūroje: nurodytoje vietoje kiek- 
vienas rasime po durklą; aš bakstelsiu durklu mūsų sargybiniui 
į pilvą... 

- O, tik ne į pilvą, tu pavogtum iš jo tuos penkis šimtus ekiu. 
Geriau į ranką. 

- Sužeisti ranką - tas pat, ką pražudyti vargšą žmogelį! Tuojau 

pamatys, kad mudu susitarę. Ne, geriausia į dešinį šoną, mikliai 
pakreipus išilgai šonkaulio: toks dūris labai panašus į tikrą ir 
nepavojingas. 

- Tebūnie taip; paskui... 

- Paskui tu suolais užremsi didžiąsias duris, o mūsų 
pasislėpusios princesės išlįs iš už altoriaus, ir Henrietė atrakins 
mažąsias duris. Duodu žodį! Dabar aš labai myliu Henrietę: matyt, 
ji buvo man neištikima, kad aš taip vėl užsiliepsnojau. 

- O paskui, - ištarė.La Molis virpančiu balsu, kuris kaip muzika 
veržėsi iš jo lūpų, - paskui mes šokame į mišką. Mums užteks 
vieno pabučiavimo, ir vėl tapsime linksmi ir stiprūs. Ar tu 
įsivaizduoji, Anibalai, kaip mes lėksime, prigludę prie savo eikliųjų 
žirgų kaklo, o širdį lengvai gniaužys baimė? O, baimė - geras 
dalykas! Baimė gryname ore, kai tau prie šono žvilgantis kardas, 
kai smeigdamas žirgui į šonus pentinais šauki jam “greičiau!", o 
jis po kiekvieno "greičiau" pašoka ir skriste skrenda! ' 

- Taip, - sutiko Kokonasas, - bet ką tu pasakysi apie baimę tarp 
keturių sienų? Aš galiu apie ją kalbėti, nes patyriau panašų 
dalyką, kai pirmą kartą į mano kamerą įėjo pamėlusiu veidu Boljė, 
o už jo pečių prieblandoje žvilgėjo alebardos ir gūdžiai žvangėjo 
geležis į geležį. Prisiekiu, aš tuojau pagalvojau apie Alansono 
kunigaikštį ir laukiau, kada bjaurus jo snukis pasirodys tarp 
abiejų alebardininkų makaulių. Aš apsirikau, ir tai buvo mano 
vienintelė paguoda; tačiau aš ne veltui jį prisiminiau, nes naktį 
susapnavau. 

- Vadinasi, - kalbėjo La Molis, balsu reikšdamas šviesias savo 
mintis ir nenorėdamas gilintis į draugo mintis, klaidžiojančias 
fantazijos pasaulyje, - vadinasi, jos viską numatė, net kur mudu 
gyvensime. Mes vyksime į Lotaringiją, drauguži. Tiesą pasakius, 
man būtų daug maloniau bėgti į Navarą. ten aš būčiau jos 
valstybėje, bet Navara per toli, geriau jau Nansi; beje, iš ten iki 
Paryžiaus tik aštuoniasdešimt mylių. Ar žinai, Anibalai, ką man 
bus gaila čia palikti? 

- Ne, garbės žodis... O man, prisipažįstu, ničnieko negaila čia 
palikti. 

- Man gaila, kad negalime pasiimti su savimi gerojo 
prižiūrėtojo... 

- Jis nė nenorėtų, - atkirto Kokonasas, - nes daug ko nustotų: 
tik pagalvok, penki šimtai ekiu iš mūsų. kompensacija iš 
vyriausybės, galbūt net paaukštinimas; kaip laimingai gyvens tas 
žmogėnas, kai aš būsiu jį nudėjęs!.. Bet kas tau? 

- Nieko! Man šovė į galvą viena mintis. 

- Matyt, ne iš linksmųjų, nes tu baisiai išblyškai. 

- Aš klausiu save, kodėl mus ves į «oplyčią? 

- Na, o velykinė išpažintis! - tarė Kokonasas. - Juk netrukus, 
man rodos, Velykos. | 

- Bet į koplyčią vedami tik myriop nuteistieji arba tie, kurie 
buvo kankinami. 

- O! - ištarė Kokonasas, irgi pabaldamas. - Reikia tuo 
pasidomėti. Paklauskime mūsų vyruką, kurį netrukus aš turėsiu 
nudurti. Ei raktininke, drauguži! 

- Ponas mane šaukėte? - paklausė prižiūrėtojas, kuris saugojo 
juos, stovėdamas laiptų pradžioje. 

- Taip, eikš čia. 

- Šai aš. 

- Juk sutarta, kad mudu bėgsime iš koplyčios, argi ne? 

- Cit! - tarė prižiūrėtojas ir išsigandęs apsidairė aplink. 

- Būk ramus, niekas mūsų neklauso. 

- Taip, pone, iš koplyčios. 

- Tai mus nuves į koplyčią? 

- Žinoma, toks paprotys. 

- Toks paprotys? 

- Taip. paskelbus mirties ištarmę, paprastai pasmerktajam 
leidžiama naktį praleisti koplyčioje. 

Kokonasas ir La Molis sudrebėjo ir pažvelgė vienas į antrą. 

- Jūs manote, kad mudu būsime nuteisti myriop? 

- Žinoma... bet jūs patys irgi taip manote. 

- Kodėl - taip pat? - tarė La Molis. 

- Tikriausiai... jeigu jūs taip nemanytumėte, nebūtumėte visko 
parengę bėgimui. 

- Žinai, jis kalba labai išmintingai, - pastebėjo Kokonasas La 
Moliui. 

- Taip.. bent jau dabar aš žinau, kad mes, atrodo, lošiame 
pavojingą lošimą. 

- O aš? - tarė prižiūrėtojas. - Ar jūs manote, kad aš niekuo 
nerizikuoju?.. O jeigu susijaudinęs ponas apsiriks, durs ne į tą 
šoną? 

- A, velniava! Aš norėčiau būti tavo vietoje, - tarė iš lėto 
Kokonasas, - kad niekieno kito, tik šitoji ranka ir šitoji geležis 
mane paliestų. 

- Mes - pasmerkti myriop! - sumurmėjo La Molis. - Bet tai 
neįmanoma! | 

- Neįmanoma! - naiviai pakartojo prižiūrėtojas. - O kodėl gi? 
- Cit! - nutildė jį Kokonasas. - Man rodos, kad apačioje kažkas 
„daro duris. 

- Iš tikro, - skubiai pritarė prižiūrėtojas, - eikite, ponai, į 
kameras, eikite! | 

- Kaip jūs manote, kada bus teismas? - paklausė La Molis. 

- Vėliausiai rytoj. Bet būkite ramus, tie asmenys, kurie turi apie 
tai Žinoti, bus įspėti. 

- Na, apkabinkime vienas kitą ir pasakykime sudie šitoms 
sienoms. 

Abu draugai puolė vienas kitam į glėbį ir grįžo į savo kameras; 
La Molis dūsaudamas, Kokonasas niūniuodamas. 

Iki septintos valandos vakaro neįvyko nieko nauja. Venseno 
bokštą apglėbė tamsi lietinga naktis, pati geroji bėgimui. 
Kokonasui atnešė vakarienę, jis suvalgė ją su įprastu apetitu, 
svajodamas, kaip būtų malonu permirkti tokiame lietuje, kuris 
dabar plakė pilies sienas; jis jau buvo beužmiegąs, užliūliuotas 
duslaus ir monotoniško vėjo gaudimo, bet staiga jam pasirodė, kad 
tas vėjas, kurio klausydamasis jis kartais nusiteikdavo 
melancholiškai (šito jam niekada nepasitaikydavo laisvėje), 
verždamasis pro durų apačią, švilpia ne taip, kaip visada, ir 
krosnis kažkaip smarkiau tžia. Tai atsitikdavo kiekieną kartą, kai 
viršutiniame aukšte, ypač priešais, atidarydavo kokią kamerą. Iš 
iš La Molio ir tuojau ateis pas jį. 

Tačiau šį kartą Kokonasas veliui tempė kaklą ir statė ausis. 
Laikas bėgo, bet niekas nėjo. 

- Keista, - tarė sau Kokonasas, - La Molio durys atidarytos, o 
mano durų neatidaro. Gal La Molis šaukėsi ko nors? Nejaugi būtų 
susirgęs? Ką visa tai reiškia? 

Kaliniui viskas sukelia įtarimus ir nerimą, kaip viskas gali 
suteikti džiaugsmo ir vilties. 

Praėjo pusvalandis, valanda, pusantros valandos. 

Kokonasas iš pykčio buvo beužmiegąs, tik staiga išgirdo rakto 
žvangėjimą spynoje ir pašoko. 

“O! Nejaugi jau atėjo bėgimo valanda ir mus veda į koplyčią be 
mirties sprendimo? Velniava! Būtų tikras malonumas bėgti tokią 
naktį:- tamsu, nors į akį durk; kad tik arkliai galėtų matyti!" - 
pagalvojo jis. 

Linksmai nusiteikęs, jis norėjo paklausinėti durininką, bet tas 
pridėjo pirštą prie lūpų ir iškalbingai pašnairavo į šoną. Iš tikrųjų 

už jo nugaros buvo girdėti kažkokie garsai ir šmėkščiojo šešėliai. 
Staiga tamsoje jis įžiūrėjo du šalmus, nes ant kiekvieno iš jų 
žybtelėjo rūkstančios žvakės atšvaitas. 

- O, ką reiškia visa toji šiurpi palyda? Kurgi mes eisime? - 
paklausė jis pusbalsiu. 

Prižiūrėtojas atsakė atodūsiu, labai panašiu į dejonę. 

- Velniava! - sumurmėjo Kokonasas. - Kad jį kur maras, tokį 
gyvenimą! Visą laiką kažkokie kraštutinumai, jokio kieto pagrindo 
po kojomis: arba kapstaisi šimto pėdų gylio vandenyje, arba 
skraidai virš debesų, jokio vidurio. Klausykite, kur mes einame? 

- Eikite paskui alebardininkus, pone, - sušveplavo kažkoks 
balsas, ir Kokonasas suprato, kad jo pastebėtus kareivius lydėjo 
teismo antstolis. 

- O kur La Molis? - paklausė pjemontietis. - Kas jam atsitiko? 

- Sekite alebardininkus, - pakartojo tas pats šveplas balsas tuo 
pačiu tonu. 

Reikėjo paklusti. Kokonasas išėjo iš kameros ir pastebėjo 
juodai apsirengusį vyrą, kurio balsas jam buvo toks nemalonus. 
Tai buvo mažas kuprys, teismo raštininkas, kuris, be abejonės, dėl 
to išėjo į teisininkus, kad po ilgais juodais drabužiais galėtų 
paslėpti ir kitą savo ydą - luošumą. 

Pjemontietis ėmė lėtai leistis sraigtiniais laiptais žemyn. 
Antrame aukšte sargybiniai sustojo. 

- Nusileidome'žemai, - sumurmėjo Kokonasas, - bet ne ten, kur 
reikia. 

Durys atsidarė. Kokonaso akys buvo kaip lūšies, o uoslė kaip 
pėdsekio šuns; jis iš karto užuodė teisėjus, o prietemoje pamatė 
vyrą nuogomis rankomis, ir jo kaktą išpylė prakaitas. Bet vis tiek 
jis nutaisė šypsančią miną, pagal to laikotarpi gero tono taisykles 
palenkė galvą į kairę, įsirėmė ranka į šoną ir įėjo į salę. 

Kažkas atitraukė užuolaidą, ir Kokonasas iš tikrųjų pastebėjo 
teisėjus ir raš ininkus. 

Už kelių žingsnių nuo jų ant suolo sėdėjo La Molis. 

Kokonasą nuvedė prie teisėjų. Atsistojęs prieš juos, Kokonasas 
šypsodamasis linktelėjo galvą La Moliui ir ėmė laukti. 

- Kuo jūs vardu, pone? - paklausė jį pirmininkas. 

- Markas Anibalas de Kokonasas, - grakščiai atsakė bajoras. - 
Monpantjė, Šeno ir kitų vietovių grafas; bet aš manau, kad mūsų 
vardai ir titulai jau žinomi. 

- Kur jūs gimęs? 

- Sen Kolombane prie Siuzos. 

- Kiek jums metų? 
- Dvidešimt septyneri metai ir trys mėnesiai. 
- Gerai, - tarė pirmininkas. 
“Matyt, jam patiko mano atsakymas", - pagalvojo Kokonasas. 
- Dabar pasakykite, - tarė pirmininkas, valandėlę patylėjęs, 
duodamas raštininkui laiko užrašyti kaltinamojo atsakymus, - 
kokiu tikslu jūs metėte tarnybą pas Alansono kunigaikštį? 
- Kad galėčiau gyventi su savo draugu La Moliu, kuris ten sėdi 
ir kuris buvo jau prieš kelias dienas iš jo išėjęs. 
- Ką jūs darėte medžioklėje, kada buvote suimtas? 
- Ką?.. Aš medžiojau, - atsakė Kokonasas. 
- Karalius taip pat dalyvavo toje medžioklėje ir ten jis pajuto 
pirmuosius priepuolius tos ligos, kuria ir dabar tebeserga. 
- Aš nebuvau prie karaliaus, todėl apie tai negaliu nieko 
pasakyti. Aš net nežinojau, kad jis kažkuo serga. 
Teisėjai įtariai šypsodamiesi susižvalgė. 
- A, jūs nežinojote? - tarė pirmininkas. 
- Taip, pone, ir man labai jo gaila. Nors Prancūzijos karalius - 
ne mano karalius, bet aš jaučiu jam didelę simpatiją. 
- Tikrai? | | | 
- Garbės žodis! Visai ne taip, kaip jo broliui Alansono 
kunigaikščiui. Prisipažįstu, kad šito... | 
- Mes kalbame ne apie Alansono kunigaikštį, pone, bet apie jo 
didenybę. 
- Na, tai aš jau jums sakiau, kad esu nuolankiausias jo tarnas, 
- atsakė Kokonasas, su žavingu įžūlumu krypuodamas į šalis. 
- Jeigu jūs tikrai esate jo tarnas, kaip sakotės, tai prašom 
pasakyti, ką žinote apie magišką statulėlę? 
- A, gerai! Atrodo, mes vėl grįžtame prie tos statulėlės istorijos? 
- Taip, pone, ar tai jums nepatinka? 
- Ne, priešingai. Man jau verčiau šitai. Prašom. 
- Kodėl šita statulėlė buvo pas La Molį? 
- Statulėlė pas La Molį? Jūs norite pasakyti, pas Renė? 
- Tai jūs pripažįstate, kad ji egzistuoja? 
- Po velnių! Jeigu man ją parodys. 
- Štai ji. Ar tai ta pati, kurią jūs žinote? 
- Labai gerai žinau. 
- Raštininke, - tarė pirmininkas, - užrašykite, kad kaltinamasis 
pažįsta statulėlę, nes matė ją pas La Molį. 
- Ne, ne - pasipriešino Kokonasas, - nemaišykite: mes matėme 
ją pas Renė. 

- Tebūnie pas Renė. Kada? 

- Vienintelį kartą, kada La Molis ir aš pas jį apsilankėme. 

- Tai jūs prisipažįstate, kad buvote pas Renė su La Moliu? 

- Gražiausia! Argi aš kuomet slėpiau? 

- Raštininke, užrašykite, kad kaltinamasis prisipažįsta buvęs 
pas Renė daryti burtų. 

- Na, ne taip greit, ne taip greit, pone pirmininke! Suvaldykite 
savo užsidegimą, prašau jus: aš nė žodžio apie tai nesakiau. 

- Jūs neigiate, kad buvote pas Renė daryti burtų? 

- Neigiu. Burtai išėjo savaime, iš anksto neapgalvojus. 

- Tačiau jie buvo daromi? 

- Negaliu neigti, kad ten darėsi kažkas panašu į burtus. 

- Raštininke, užrašykite, kad kaltinamasis prisipažįsta: pas 
Renė buvo daryti burtai prieš karaliaus gyvybę. 

- Kaip? Prieš karaliaus gyvybę! Tai begėdiškas melas! Niekada 
nebuvo daromi burtai prieš karaliaus gyvybę. 

- Matote, ponai, - įterpė La Molis. 

-- Tylos! - liepė pirmininkas ir atsigręžė į raštininką: - Prieš 
karaliaus gyvybę, - tarė jis. - Parašėte? 

- Ne, jokiu būdu ne! - ėmė prieštarauti Kokonasas. - Be to, tai 
ne vyro, 0 moters statulėlė. | 

- Matote, ponai? O ką aš sakiau? - vėl įsikišo La Molis. 

- Pone La Moli, - tarė jam pirmininkas, - jūs atsakysite, kada 
mes jus klausime, bet nepertraukite kitų apklausimo. Taigi jūs 
sakote, kad tai moteris? 

"= Tvirtinu. 

- O kodėl ji su karūna ir su karališka mantija? 

- Po velnių! - tarė Kokonasas. - Labai paprastai, nes tai buvo... 

La Molis atsikėlė ir pridėjo pirštą prie lūpų. 

- Tlesa, - tarė Kokonasas, - kam gi man pasakoti tai, kas visai 
tų ponų neliečia! | 

- Jūs vis dar teigiate, kad tai moters statulėlė? 

- Taip, žinoma. 

- Ir atsisakote pasakyti, kas toji moteris? 

- Viena moteris iš mano krašto, kurią aš mylėjau ir norėjau, 
kad ji mane mylėtų, - tarė La Molis. 

- Jūsų niekas neklausia, pone de La Moli! - sušuko 
pirmininkas. - Tylėkite, arba liepsiu jums užkišti gerklę! 

- Užkišti gerklę! - pakartojo Kokonasas. - Kaip jūs pasakėte, 
pone juodaskverni! Užkišti gerklę mano draugui.. Bajorui!.. Ką jūs! 

- Įveskite Renė, - tarė generalinis prokuroras Lagelis. 

- Taip, įveskite Renė, - tarė Kokonasas, - įveskite. Tada 
pamatysime, kieno tiesa: jūsų trijų ar mūsų dviejų. 

Renė įėjo išbalęs, pasenęs; abu draugai vos jį pažino; jis buvo 
susilenkęs, tartum nusikaltimas, kurį ketino įvykdyti, slėgė pečius 
labiau negu visi anksčiau jo įvykdytieji nusikaltimai. 

- Metrai Renė, - kreipėsi į jį teisėjas, - ar jūs pažįstate abu čia 
esančius kaltinamuosius? 

- Taip, pone, - atsakė Renė, ir jo balsas drebėjo iš 
susijaudinimo. 

- Kur jūs juos matėte? 

- Įvairiose vietose, taip pat ir pas mane. 

- Kiek kartų jie buvo pas jus? 

- Tik vieną. 

Renė kalbant, Kokonaso veidas vis labiau giedrėjo, o La Molio 
veidas, priešingai, pasiliko rimtas, tarsi jis būtų ką nujautęs. 

- Ko jiė buvo pas jus atėję? 

Renė lyg minutėlę susvyravo, paskui atsakė: 

- Jie norėjo užsakyti vaškinę statulėlę. 

- Atsiprašau, atsiprašau, metrai Renė, - tarė Kokonasas, - jūs 
truputį suklydote. 

- Tylos! - suriko pirmininkas ir vėl atsigręžė į Renė. - Ar šita 
figūrėlė vaizduoja vyrą, ar moterį? 

- Vyrą, - atsakė Renė. 

Kokonasas pašoko lyg elektros Kiirėsiasi 

- Vyrą! - tarė jis. 

- Vyrą, - pakartojo Renė taip tyliai, kad pirmininkas vos iš- 
girdo. 

- O kodėl toji vyro statulėlė turi ant pečių mantiją ir ant galvos 
karūną? 

- Ji vaizduoja karalių. 

- Begėdis, melagis! - sušuko iš kantrybės išėjęs Kokonasas. 

- Tylėk, Kokonasai, tylėk, - pertraukė jį La Molis, - tegu jis 
kalba; kiekvienas. turi teisę žudyti savo sielą. 

- Bet ne kito kūną, velniava! 

- O ką reiškė šita plieninė adata, įsmeigta statulėlei į širdį, su 
raide M mažytėje vėliavėlėje? 

- Adata reiškė špagą arba durklą, o raidė M - MiRTIS. 

Kokonasas šoko prie Renė, lyg ngrėdarnas jį pasmaugti; keturi 
sargybiniai sulaikė jį. 

- Gerai, - tarė generalinis prokuroras Lagelis, - teismui pakan- 
ka šitų parodymų. Išveskite kalinius į laukiamąjį. 

- Bet juk negalima klausyti tokių kaltinimų ir neprotestuoti! - 
sušuko Kokonasas. 

- Protestuokite, pone, niekas jums netrukdo. Sargybiniai, 
girdėjote? 

Sargybiniai nutvėrė abu kaltinamuosius ir išvedė: La Molį - pro 
vienas duris, o Kokonasą - pro kitas. 

Paskui prokuroras mostelėjo tam vyrui, kurį Kokonasas buvo 
prietemoje pastebėjęs, ir tarė jam: 

- Jūs neišeikite, metrai, šią naktį turėsite darbo. 

- Nuo kurio reikės pradėti, pone? - paklausė vyras, pagarbiai 
nusiimdamas kepurę. 

- Nuo šito, - atsakė pirmininkas, rodydamas tolstantį, 
sargybinių vedamą La Molį. 

Paskui prisiartino prie stovinčio ir drebančio Renė, kuris irgi 
laukė, kada jį nuves į Šatlė kalėjimą, kame jis buvo kalinamas. 

- Gerai, pone, - tarė jam pirmininkas, - būkite ramus, karalienei 
ir karaliui bus pranešta, kad jūs padėjote išaiškinti teisybę. 

Tačiau'tas pažadas ne tik nenudžiugino Renė, bet, atrodo, dar 
labiau prislėgė, nes jis nieko neatsakė ir giliai atsiduso. 


LVIII + ISPANIŠKI BATAI 


Tik tada, kai Kokonasą nuvedė į kitą kamerą, užrakino duris 
ir jis liko vienas, kai aislūgo dvasinė įtampa, palaikiusi jį 
grumtynėse su teisėjais, praėjo įpykis prieš Renė, liūdnos ERIatYS 
viena po kitos ėmė spraustis jam į galvą. 

- Man rodos, - kalbėjo jis sau, - kad dalykai pakrypo pačia 
blogiausia linkme, ir kaip tik laikas užsukti į koplyčią. Žiūrėk, 
pasmerks mus myriop, nes šiuo metu, be jokios abejonės, mums 
rašomas mirties sprendimas. Ypač prisibijau mirties sprendimų, 
kurie skelbiami už uždarų durų, tvirtovėje, dalyvaujant tokiems 
šlykštiems snukiams kaip tie, sėdėję priešais mus. Mums rimtai 
nori nukirsti galvas, hm... hm!.. Aš vėl grįžtu prie pirmutinės savo 
minties: būtų jau laikas eiti į koplyčią. 

Po tų pusbalsiu ištartų žodžių stojo tyla, kurią staiga 
sudrumstė duslus, prislopintas, gūdus garsas, nepanašus į 
žmogaus balsą; atrodė, kad tas riksmas prasiskverbė pro storas 
sienas ir suvirpėjo geležinėse jo kameros langų grotose. 

Kokonasas nenoromis krūptelėjo, nors buvo drąsus žmogus, 
kufiam vyriškumas įgimtas kaip plėšriems žvėrims instinktas; jis 

nustėręs stovėjo ta pačia poza, kurioje jį buvo užklupęs tas 
dejavimas; suabejojęs, at gali taip vaitoti žmogus, jis pagalvojo, 
kad tai gal vėjas sudejavo medžių šakose ar apskritai nuaidėjo 
vienas iš tų nakties garsų, kurie kyla iš nežinomų pasaujų, 
supančių besisukančią tarp jų mūsų žemę. Bet staiga pasigirdo 
kitas riksmas, dar skausmingesnis, graudesnis, labiau 
sukrečiantis negu pirmasis; šį kartą jis ne tik aiškiai pajuto 
žmogišką skausmo gaidą tame riksme, bet tartum net pažino La 
Molio balsą. 

Išgirdęs jį, pjemontietis pamiršo sėdįs už dvejų durų, trejų 
grotų ir dvylikos pėdų storio sienos; visu savo kūnu jis davėsi į 
sieną, lyg norėdamas išversti ją ir bėgti į pagalbą dejuojančiai 
aukai šaukdamas: 

“  - Ten kažką smaugia! 

Bet, atsimušęs į sieną, apie kurią buvo pamiršęs, jis griuvo ant 
akmeninio suolo. Tai buvo viskas. 

- O, jie jį nužudė! - sumurmėjo jis. - Tai siaubinga! Čia nėra kuo 
nė gintis... jokio ginklo! 

Jis ėmė graibytis aplinkui. 

- A, štai geležinis žiedas! - sušuko jis. - Aš ištrauksiu jį, ir 
vargas tam, kas prisiartins prie manęs! 

Kokonasas atsistojo, pagriebė įmūrytą geležinę grandį ir iš 
pirmo karto taip ją išklibino, kad dar po vieno tokio truktelėjimo 
grandis, be abejonės, būtų iššokusi. 

Bet staiga atsidarė durys, ir kamerą užliejo dviejų deglų šviesa. 

- Eikime, pone, - tarė tas pats šveplas balsas, kuris jam ypač 
buvo nemalonus; nors šį kartą Kokonasas jį išgirdo, būdamas 
trimis aukštais žemiau, bet grasus balsas jo ausiai dėl to neatrodė 
nė kiek žavingesnis, - eikime, pone, teismas jūsų laukia. 

- Gerai, - tarė Kokonasas, paleisdamas grandį, - dabar išgirsiu 
ištarmę, tiesa? 

- Taip, pone. 

- O, net palengvėjo. Eikime. 

Ir jis nusekė teismo vykdytoją, kuris šlubčiodamas nuėjo 
pirmas su juoda lazda rankoje. 

Nors pirmą akimirką Kokonasas išreiškė savo pasitenkinimą, 
bet dabar eidamas jis neramiai žvalgėsi į dešinę ir į kairę, į priekį 
ir į užpakalį. 

- O, - murmėjo jis, - niekur nematyti gerojo mano prižiūrėtojo; 
prisipažįstu, aš labai jo pasigendu. 

Sargybiniai įvedė Kokonasą į salę, iš kurios ką tik buvo išėję 

teisėjai, išskyrus vieną, stovėjusį prie stalo; Kokonasas pažino 
generalinį prokurorą, kuris per tardymus ne sykį kalbėjo su 
neslepiamu priešiškumu kaltinamųjų atžvilgiu. Katerina ir 
laiškais, ir gyvu žodžiu buvo pavedusi jam tą bylą. 

Pro pakelią užuolaidą Kokonasas vos galėjo įžiūrėti tolimesnę, 
tamsoje skendinčią kambario dalį, bet tai, ką jis deglų šviesoje 
pamatė arčiau, buvo taip baisu, jog jam pakirto kojas, ir jis 
sušuko: 

O! Mano Dieve! 

Ne be pagrindo Kokonasui išspruko siaubo aiktelėjimas. 
Reginys iš tikrųjų buvo pasibaisėtinas. Salė, kurią tardymo metu 
slėpė užuolaidos, dabar, pakėlus jas, atrodė pragaro prieangiu. 

Priešakyje buvo matyti medinis paaukštinimas, apkrautas 
virvėmis, skridiniais ir kitais kankinimo įrankiais. Toliau liepsnojo 
gorė, raudonai nušviesdama visus aplink esančius daiktus; nuo 
ugnies atšvaitų dar juodesni atrodė siluetai žmonių, stovinčių tarp 
gorės ir Kokonaso. Prie vienos skliautus remiančios kolonos kaip 
statula stovėjo vyras su virve rankoje; jis buvo tartum iškaltas iš 
to pat akmens, į kurį rėmėsi nugara. Ant sienų, virš akmeninių 
suolų, tarp geležinių žiedų kabojo grandinės ir žvilgėjo peiliai. 

- O, - sumurmėjo Kokonasas, - kankinimų salė paruošta, ji 
tartum tik ir laukia aukos! Ką visa tai reiškia? 

- Klaupkite, Markai Anibalai Kokonasai, - paliepė kažkieno 
balsas, privertęs bajorą pakelti galvą, * klaupkite ir išklausykite 
jums paskelbtą ištarmę! 

Tai buvo vienas iš tų įsakymų, prieš kuriuos instinktyviai 
šiaušdavosi visa Kokonaso prigimtis. 

Jis buvo besipriešinąs, tačiau du vyrai taip netikėtai ir, 
svarbiausia, taip stipriai užgulė ant jo pečių, kad jis abiem keliais 
parpuolė ant akmeninių grindų. 

Balsas skaitė toliau: 


“Venseno tvirtovėje posėdžiavusio teismo ištarmė Markui 
Anibalui Kokonasui, apkaltintam ir nuteistam už didenybės 
įžeidimą, už pasikėsinimą nunuodyti, už žavėjimus ir burtus prieš 
karaliaus asmenį, už sąmokslą prieš valstybės saugumą, taip pat 
už tai, kad. savo pražūtingais patarimais į maištą įtraukė 
karališkojo kraujo princą..." 


Po kiekvieno tų kaltinimų Kokonasas kaip priešgina mokinys 
purtė galvą. 

Teisėjas skaitė toliau: 


“Už visa tai minėtasis Markas Anibalas Kokonasas bus iš 
kalėjimo nuvestas į Sen Žan an Grevo aikštę, ir ten bus jam 
nukirsta galva; jo turtai bus konfiskuoti, jo girios iškirstos iki šešių 
pėdų aukščio medelių, jo pilys išgriautos, o plyname lauke 
pastatytas stulpas su varine lenta, ant kurios bus surašytos jo 
kaltės ir bausmė..." 


- Mano galvą tikriausiai nukirs, - tarė Kokonasas, - nes ji yra 
Prancivijoje ir gerokai įklimpusi. Bet mano aukštų girių ir mano 
pilių tai jau jokie krikščioniškiausios karalystės pjūklai ir jokie 
kirtikliai neįveiks. 

- Tylos! - sudraudė jį teisėjas ir skaitė toliau: 


“Be to, minėtajam Kokonasui..." 


- Kaip! - nutraukė Kokonasas. - Net nukirtus galvą man dar 
kažką padarys? O, lyg ir per daug žiauru. 

- Ne, pone, - tarė teisėjas, - prieš nukertant... 

Ir ėmė vėl skaityti: | 


“Be to, minėtajam Kokonasui prieš ištarmės vykdymą pritaikyti 
ypatingąjį dešimties pleištų kankinimą..." 


Kokonasas pašoko, perverdamas teisėją degančiu žvilgsniu. 

- Kam gi? - sušuko jis, išskyrus tą naivų klausimą, nerasdamas 
žodžių, kuriais galėtų išreikšti gausybę jo galvoje kilusių minčių. 

Tikrai kankinimas griovė višas Kokonaso viltis; į koplyčią jį 
nuves tik po kankinimų. nuo kurių tardomieji dažnai mirdavo, juo 
labiau drąsesni ir stipresni, laiką prisipažinimus silpnumo 
požymiu; o kol žmogus neprisipažindavo, tol kankinimai tęsdavosi, 
ir ne tik tęsdavosi, bet būdavo dvigubai skaudesni. 

Teisėjas nieko jam neatsakė, nes atsakymas buvo ištarmės 
pabaigoje, kurią jis perskaitė: 


“... kad priverstų jį išduoti visas sąmokslo smulkmenas ir visus 
bendrus". 


- Velniava! - suriko Kokonasas. - Štai kas yra begėdiška, 
bjauriau negu begėdiška, tiesiog niekšinga! 

Įpratęs matyti nuteistųjų įniršį, kurį kankinimai nuramina ir 
paverčia ašaromis, nesujaudinamas teisėjas tik mostelėjo ranka. 

Kokonasą pagriebė už pečių ir už kojų, parvertė, nunešė, 
paguldė ir pririšo prie kankinimų pakylos anksčiau, negu jis spėjo 
įsižiūrėti į tuos Žmones, kurie panaudojo prievartą. 

- Niekšai! - staugė Kokonasas, įniršio priepuolyje purtydamas 
savo lentinį guolį taip smarkiai, kad net kankintojai pasitraukė 
nuo jo. - Niekšai! Kankinkite mane, laužykite, draskykite į gabalus, 
bet nieko nesužinosite, prisiekiu! A, jūs manote, kad savo pagaliais 
ir gelžgaliais galite priversti kalbėti tokį kilmingą bajorą kaip aš? 
Niekados to nesulauksite! 

- Pasiruoškite rašyti, raštininke, - tarė teisėjas. 

- Taip, pasiruošk! - sustaugė Kokonasas. - Paprakaituosi, jei 
mėginsi užrašyti visa, ką aš jums, niekšai budeliai, pasakysiu! 
Rašyk, rašyk! 

- Gal teiksitės prisipažinti? - tuo pačiu ramiu balsu paklausė 
teisėjas. 

- Nieko, nė vieno žodžio; eikite po velnių! 

- Geriau apsigalvokite, kol čia viskas bus paruošta. Na, metrai, 
pritaikykite ponui batelius. 

Po tų žodžių Žmogus, iki šiol nejudėdamas stovėjęs su virvėmis 
rankose, atsitraukė nuo kolonos ir lėtai priėjo prie Kokonaso, kuris 
pasuko galvą į jo pusę, norėdamas baisiai išsišiepti ir nors tuo 
išreikšti savo panieką. 

Tai buvo metras Kabošas, Paryžiaus teismo budelis. 

Skausmingas nustebimas atsispindėjo Kokonaso veide; jis 
nerėkė ir nesiblaškė, gulėjo nejudėdamas, negalėdamas atitraukti 
akių nuo užmiršto draugo, kuris išdygo prieš jį tokią valandą. 

Kabošo veide nesutrūkčiojo nė vienas raumenėlis; neparo- 
dydamas, kad kur nors kitur buvo sutikęs Kokonasą ir lyg jį 
matydamas pirmą kartą čia, ant šito medinio guolio, Kabošas įkišo 
dvi lentas jam tarp kojų, kitas dvi pridėjo iš lauko pusės ir viską 
apraišiojo virvėmis, kurias laikė rankose. Tai buvo vadinamieji 
ispaniški batai. 

Paprastam kankinimui tarp abiejų lentų būdavo įkalami šeši 
pleištai, kurie smigdami skėlė lentas ir spaudė raumenis. 
Ypatingam kankinimui būdavo suvaroma dešimt pleištų, ir tuomet 
lentos ne tik suplodavo raumenis, bet ir sutriuškindavo kaulus. 

Pabaigęs paruošiamuosius darbus, metras Kabošas įkišo 
pleišto smaigalį tarp abiejų lentų, priklaupė ant vieno kelio, pakėlė 
savo kūjį ir pažiūrėjo į teisėją. 

- Ar kalbėsite? - paklausė tas. 

- Ne, - ryžtingai atsakė Kokonasas, nors jautė, kaip > išpylė 
prakaitas ir ant galvos atsistojo plaukai. 

- Jeigu taip, pradėkite, - tarė teisėjas. - Pirmą paprastą pleištą! 

Kabošas pakėlė ranką su sunkiu kūju aukštyn ir smogė baisų 
smūgį į pleištą, kuris dusliai trinktelėjo. 

Pakyla sudrebėjo. 

Po to pirmojo pleišto Kokonasas nė neaiktelėjo, nors paprastai 
nuo jo dejuoja atkakliausi teisiamieji. Net dar daugiau: vienintelis 
jausmas, atsispindėjęs pjemontiečio veide, buvo neapsakomas 
nustebimas. Jis suglumusiomis akimis pažvelgė į Kabošą, kuris, 
pakėlęs ranką, pusiau atsigręžęs į teisėją, rengėsi antram smūgiui. 

- Kokiu tikslu jūs slėpėtės miške? - paklausė teisėjas. 

- Norėjome pasėdėti pavėsyje, - atsakė Kokonasas. 

- Toliau, - įsakė teisėjas budeliui. 

Kabošas sudavė antrą kartą ir vėl pasigirdo duslus garsas. Bet 
kaip ir pirma Kokonasas nė nemirktelėjo ir su ta pačia išraiška 
žiūrėjo į budelį. 

Teisėjas suraukė antakius. 

- Na, ir kietas gi bernas! - sumurmėjo jis. - Ar pleištas įsmigo 
iki galo? 

Kabošas pasilenkė, lyg norėdamas patikrinti, ir lenkdamasis 
sušnabždėjo Kokonasui: 

- Rėkite gi, nelaimingasis! 

Paskui atsitiesdamas ta:ė teisėjui: 

- Iki galo, pone. 

- Antrą paprastą pleištą, - šaltai įsakė teisėjas. 

Kabošo žodžiai viską paaiškino Kokonasui. 

Dorasis budelis padarė savo draugui didžiausią paslaugą, 
kokią tik budelis gali padaryti bajorui. 

Jis kalė jam tarp kojų ne ąžuolinius, bet minkštus, odinius 
pleištus, tik iš viršaus padengtus medžiu, ir tuo pačiu išvadavo jį 
ne tik nuo skausmų, bet ir nuo išdavimo negarbės. O svarbiausia 
- paliko jam jėgų vyriškai užlipti ant ešafoto. 

- Ak puikusis, šaunusis Kabošai! - sumurmėjo Kokonasas. -- 
Būk ramus, aš rėksiu, jeigu tu nori, ir jei tada būsi nepatenkintas, 
vadinasi, esi baisiai reiklus. 

Tuo metu Kabošas įspraudė tarp lentų dar didesnį pleištą negu 
pirmasis. 

- Varykite, - įsakė teisėjas. 

Po tų žodžių Kabošas smogė taip, lyg jam vienu smūgiu būtų 

reikėję sugriauti visą Venseno bokštą. 

- A, aa! U, ūūi - įvairiaųsiais tonais suriko Kokonasas. - Kad jus 
perkūnas! Jūs man kaulus dulaužysite, atsargiai! 

- A, - nusišypsojo teisėjas, - antrasis paveikė kaip reikiant; man 
buvo net nuostabu. 

Kokonasas kvėpavo garsiai lyg kalvės dumplės. 

- Ką jūs darėte miške? - vėl pakartojo teisėjas. 

- Velniava! Sakiau gi jums, kad kvėpavau grynu oru. 

- Tęskite, - vėl liepė teisėjas budeliui. 

- Prisipažinkite, - E Kabošas į ausį tardomajam. 

--Ką? 

- Ką tik norite, bet ką nors prisipažinkite. 

Ir jis sudavė tokį pat taiklų smūgį kaip pirma. Kokonasas manė 
uždusiąs berėkdamas. 

- O, o! Ką jūs norite žinoti, pone? - paklausė jis. - Ar kieno 
įsakytas aš buvau miške? 

- Taip, pone. 

- Aš ten buvau Alansono kunigaikščio įsakymu. 

- Rašykite, - įsakė teisėjas raštininkui. 

- Jeigu aš nusikaliau, spęsdamas spąstus Navaros karaliui, - 
kalbėjo Kokonasas, - tai todėl, kad buvau tik įrankis ir klausiau 
savo pono. 

Raštininkas ėmė užrašinėti. 

- A, tu mane išdavei, nugeibėli, - murmėjo kankinamasis, - 
palauk, palauk tu man! 

Ir jis papasakojo apie Fransua apsilankymą pas Navaros 
karalių, apie Alansoniečio pasimatymus su de Mui, apie raudonąjį 
apsiaustą ir prisiminęs vis dejuodavo, o kartas nuo karto duodavo 
budeliui progos suduoti per pleištus kūju. 

Žodžiu, jis suteikė tiek tikslių, įtikinamų, nenuginčijamų, 
baisių įrodymų prieš Alansono kunigaikštį, dėdamasis, kad tik 
baisūs skausmai privertė jį prisipažinti. Kokonasas raukėsi, 
riaumojo, taip natūraliai staugė, dejavo įvairiausiomis intona- 
cijomis, kad pats teisėjas pasibaisėjo tokios daugybės užrašytų 
Prancūzijos karalaitį kompromituojančių smulkmenų. 

“Na ir gerai, pagaliau! - kalbėjo sau Kabošas. - Štai bajoras, 
kuriam nereikia to paties kartoti po du kartus! Na Ir uždavė jis 
darbo raštininkui! Viešpatie Jėzau! Kas gi būtų, Jelguvietoj odinių 
būtų mediniai pleištai!" 

Užtat Kokonasui buvo suteikta malonė - nebepavartojo 
paskutinio nepaprastojo pleišto; bet ir be šito jis gavo devynis, 

kurių visiškai pakako, kad jo kojos pavirstų tešla. 

Teisėjas pabrėžė, kad kankinimas jam buvo sušvelnintas dėl jo 
prisipažinimų, ir išėjo. 

Kankinamasis liko vienas su Kabošu. 

- Na, - paklausė budelis, - kaip jaučiamės, bajore? 

- Ak drauguži, mano šaunusis drauguži, brangusis Kabošai! - 
tarė Kokonasas. - Būk tikras, kad aš visą gyvenimą būsiu tau 
dėkingas už tai, ką tu man padarei. 

- Po velnių! Žinoma, pone; Jeigu kas sužinotų, ką aš jums 
padariau, tai pats atsigulčiau jūsų vietoje ant tos pakylos ir manęs 
niekas taip nepasigailėtų, kaip aš jūsų pasigailėjau. 

- Bet kaip tau atėjo tokia gudri mintis?.. 

- Štai kaip, - tarė Kabošas, vyniodamas Kokonaso kojas 
kruvinais skudurais. - Aš sužinojau, kad jūs suimtas, teisiamas, 
sužinojau, kad karalienė Katerina nori jūsų mirties; todėl įspėjau, 
kad būsite kankinamas, ir ėmiausi atitinkamų atsargumo 
priemonių. 

- Nepaisydamas to, kas jums-grėsė? 

- Pone, - atsakė Kabošas, - jūs - vienintelis bajoras, padavęs 
man ranką; juk Žmogus turi ir atmintį, ir širdį, nors ir budelis esi, 
o gal kaip tik todėl, kad esi budelis. Rytoj pamatysite, kaip švariai 
aš atliksiu savo darbą. | 

- Rytoj? - paklausė Kokonasas. 

- Žinoma, rytoj. 

- Kokį darbą? 

Kabošas nustebęs pažiūrėjo į Kokonasą. 

- Kaip, kokį darbą? Argi jūs užmiršote ištarmę? 

- Ak, tiesa, ištarmė! - prisiminė Kokonasas. - Aš buvau ir 
pamiršęs. 

Iš tikrųjų Kokonasas nebuvo jos pamiršęs, tik visai negalvojo 
apie ją, Jis galvojo apie koplyčią, apie peilį, paslėptą po altoriaus 
užtiesalu, apie Henrietę ir karalienę, apie zakristijos duris ir porą 
arklių, laukiančių pamiškėje; jis galvojo apie Jaisvę, apie jojimą 
gryname ore, apie saugumą už Prancūzijos valstybės sienų. 

- Dabar, - tarė Kabošas, - jus reikia vikriai perkelti nuo pakylos 
ant neštuvų. Neužmirškite, visi, net mano padėjėjai tiki, kad jūsų 
kojos sulaužytos, todėl, nors kiek pasijudinęs, jūs turite dejuoti. 

- Ai! - suriko Kokonasas, vos pamatęs du budelio padėjėjus 
prinešant jam neštuvus. 

- Na, na, valdykitės! - tarė Kabošas. - Jeigu jau dabar rėkiate, 
kas bus, kai pakelsime? 


'. 

-  Brangusis Kabošai, - tarė Kokonasas, - maldauju jus, 
neleiskite savo garbingiems akolitams manęs paliesti; galbūt jų 
rankos nebus tokios švelnios kaip jūsų. 

- Pastatykite neštuvus prie pakylos, - tarė metras Kabošas. 

Abu tarnai paklausė. Metras Kabošas kaip vaiką pakėlė 
Kokonasą savo rankomis ir paguldė į neštuvus; bet nors ir labai 
atsargūs buvo jo judesiai, Kokonasas baisiai rėkė. 

Tada su žibintu rankoje pasirodė šaunusis prižiūrėtojas ir tarė: 

- Į koplyčią! 
 Pjemontietis antrą kartą paspaudė Kabošui ranką, ir nešėjai 
pasijudino. Pirmasis paspaudimas Kokonasui apsimokėjo taip 
pelningai, kad jis nė nemanė daugiau aikštytis. 


LIX + KOPLYČIA 


Niūrios eitynės visiškoje tyloje perėjo vieną po kito du 
pakeliamuosius tvirtovės tiltus ir per didįjį pilies kiemą pasuko į 
koplyčią, kurios spalvotuose langų stikluose blausiai švietė 
išblyškę apaštalų veidai ir jų raudoni drabužiai. 

Kokonasas godžiai kvėpavo lietaus prisodrintu drėgnu nakties 
oru. Jis žiūrėjo į juodą tamsą ir džiūgavo, kad jų bėgimui pasitaikė 
tokios palankios aplinkybės. 

Koplyčioje jam reikėjo sukaupti visą valią, visą savo atsargumą, 
savitvardą, kad neiššokitų iš neštuvų, kada už grotelių, per tris 
žingsnius nuo altoriaus, jis pastebėjo ant grindų kūną, susuptą į 
platų baltą apsiaustą. 

Tai buvo La Molis. 

Du kareiviai, atlydėję neštuvus, pasiliko už durų. 

- Jeigu mums suteikiama paskutinė malonė ir leidžiama dar 
kartą pasimatyti, tai nuneškite mane prie mano draugo, - gailiu 
balsu paprašė Kokonasas. | 

Nešėjams nebuvo uždrausta tai daryti, todėl jie neprieš- 
taraudami įvykdė Kokonaso prašymą. 

La Molis gulėjo paniuręs ir išblyškęs, atrėmęs galvą į mar- 
murinę sieną; matinį dramblio kaulo spalvos jo veido blyškumą 
dar ryškiau pabrėžė juodi, prakaituoti plaukai, kurie, tarsi sykį 
atsistoję ant galvos, taip paliko stovėti. 

Prižiūrėtojui davus ženklą, abu tarnai išėjo ieškoti kunigo, 
kurio prašėsi Kokonasas: tai buvo sutartas ženklas. 

Kokonasas neramiai sekė juos akimis; tačiau ne jo vieno 

degantis žvilgsnis buvo įsmeigtas į juos. Vos tik jie išėjo, iš už 
altoriaus iššoko dvi moterys ir džiaugdamosi įbėgo į presbiteriją, 
sukeldamos lengvą vėją, panašų į šiltą, triukšmingą dvelkimą prieš 
audrą. 

Margarita puolė prie La Molio ir apkabino jį. 

La Molis atsakė jai šiurpiu riksmu, kokius savo kameroje tada 
girdėjo Kokonasas: jie vos tada neišvarė jo iš proto. 

- Dieve mano! Kas yra, La Moli? - atšoko išsigandusi Margarita. 

La Molis graudžiai sudejavo ir užsidengė rankomis veidą, lyg 
nenorėdamas matyti Margaritos. 

Jo tylėjimas ir tas judesys išgąsdino Margaritą labiau negu 
skausmingas riksmas. | 

- Ak, - sušuko ji, - kas tau yra? Tu visas kruvinas. 

Kokonasas, pribėgęs prie altoriaus, paėmęs durklą, apkabino 
Henrietę ir atsigręžė. 

- Kelkis gi, - kalbėjo Margarita, - kelkis, maldauju tave! Dabar 
pats laikas. 

Gaili šypsena nuslinko pamėlusiomis La Molio lūpomis, kurios 
tartum niekada jau nebegalės šypsoti. 

- Brangioji karaliene, - tarė jaunuolis, - jūs neįtraukėte į savo 
planus Katerinos, todėl nenumatėte ir jos žiaurumo. Mane 
kankino, sutrupino kaulus, visas mano kiūmas - viena žaizda, ir tas 
judesys, kurį aš darau, norėdamas prispausti savo lūpas prie jūsų 
kaktos, sukelia man kentėjimus, baisesnius už pačią mirtį. 

Tikrai, sukaupęs visas jėgas, blykšdamas dar labiau, La Molis 
pridėjo lūpas prie karalienės kaktos. 

- Kankino! - sušuko Kokonasas. - Mane taip pat kankino; argi 
budelis su tavimi elgėsi ne taip kaip su manimi? 

Ir Kokonasas viską papasakojo. 

- A. suprantama, - paaiškino La Molis. - Kai mudu jį 
aplankėme, tu padavei jam ranką, o aš užmiršau, kad visi žmonės 
- broliai, paniekinau jį. Dievas mane nubaudė už puikybę, ačiūjam 
už tai! | 

La Molis pamaldžiai sunėrė rankas. 

Kokonasas ir abi moterys su neapsakomu siaubu susižvalgė. 

- Na, - ragino durininkas, kuris pasiklausęs grįžo nuo durų, - 
brangusis pone de Kokonasai, negaiškiie; smokite man, tik 
garbingai, bajoriškai, nes jie greit grįš. 

Margarita klūpojo prie La Molio, panaši į marmurines antkapių 
statulas, palinkusias prie gulinčios figūros, vaizduojančios 
palaidotąjį. 

- Na, drauguži, drąsos! - tarė Kokonasas. - Esu stiprus, aš 
išnešiu tave, pasodinsiu ant tavo arklio, o jeigu negalėsi laikytis 
balne, tai paimsiu priešais save, bet bėkime; girdi, ką sako tas 
gerasis vyrukas, juk čia sprendžiamas tavo gyvybės klausimas. 

La Molis parodė antžmogiškas, didingas pastangas: jis pabandė 
atsikelti. 

- Iš tiesų sprendžiamas gyvybės klausimas. 

Anibalas paėmė jį už parankių ir pastatė stačią. Iš La Molio 
lūpų veržėsi tik kažkoks duslus riaumojimas, bet tą minutę, kai 
Kokonasas jį paleido, norėdamas prieiti prie durininko, ir kankinį 
palaikė' tik abiejų moterų rankos, jo kojos sulinko, ir, nepaisant 
ašarojančios Margaritos pastangų, jis griuvo kaip inertiška masė; 
veriamas riksmas, kurio jis nepajėgė sulaikyti. kraupiu aidu 
sugaudė koplyčioje ir dar ilgai virpėjo jos skliautuose. 

- Matote, - graudžiai ištarė La Molis, - matote, mano 
karaliene?.. Palikite mane, atsisveikinusi paskutinį kartą... Aš 
nieko nepasakiau, Margarita, mano meilė išsaugojo jūsų paslaptį, 
ir ji mirs kartu su manimi. Sudie, mano karaliene, sudie... 

Vos gyva Margarita apglėbė rankomis žavią jo galvą ir 
pabučiavo kaip kokį šventą daiktą. 

- O tu, Anibalai, bėk! - tarė La Molis. - tu išvengei kančių, tu 
dar jaunas, gali ilgai gyventi. bėk! Bėk, mano drauge, suteik man 
paskutinę paguodą! Aš noriu Žinoti, kad tu laisvas. 

Henrietė pabandė švelniai nuvesti Anibalą, o išsidraikiusiais 
plaukais ir ašaromis paplūdusiu veidu Margarita kaip Magdalena 
tebeklūpojo prieš La Molį. 

- Bėk, Anibalai, - kartojo La Molis, - bėk, neleisk, kad mūsų 
priešai džiaugtųsi, žiūrėdami, kaip mes mirštame nekalti. 

 Kokonasas švelniai atstūmė Henrietę, tempusią jį prie durų, ir 
iškilmingai, beveik didingai ištiesęs ranką tarė jai: 

 - Ponia, atiduokite pirma tuos penkis šimtus ekiu, kuriuos mes 
pažadėjome tam Žmogui, 

- Štai jie, - tarė Henrietė. 

Paskui pjemontietis aisigręžė į La Molį, liūdnai pakraipė galvą 
ir tarė: 

- O tu, gerasis La Moli, įžeidi mane, nors akimirką manydamas, 
kad aš galėčiau tave palikti. Ar aš neprisiekiau gyventi ir mirti su 
tavimi? Bet tu taip kenti, vargšas drauge, kad aš tau aitleidžiu. 

Ir jis ryžtingai atsigulė šalia draugo, pasuko į jį galvą ir lengvai 
palietė lūpomis jo kaktą. 

Paskui švelniai švelniai, kaip motina padarytų savo vaikui, 
atitraukė nuo sienos draugo galvą ir paguldė sau ant krūtinės. 

Margarita paniuro ir pakėlė durklą, kurį buvo išmetęs 
Kokonasas. 

- O mano karaliene, - tarė La Molis, įspėjęs jos mintį ir 
tiesdamas į ją rankas, - o mano karaliene, neužmirškite, kad aš 
mirštu dėl to, kad mūsų meilės nepaliestų joks įtarimas! 

- Bet ką gi aš galiu padaryti, - beviltiškai sušuko Margarita, - 
Jeigu negaliu net numirti kartu su tavimi? 

- Tu gali padaryti, kad mirtis man būtų maloni, - tarė La Molis, 
- kad ji ateitų manęs pasiimti šypsančiu veidu. 

Margarita prisiartino prie jo, sudėjusi rankas, tarsi prašydama 
pasakyti, ko jis nori. 

- Ar prisimeni tą vakarą, Margarita, kai už manio gyvybę, kurią 
tau tada siūliau ir kurią šiandien už tave atiduodu, tu man davei 
šventą pažadą? 

Margarita sudrebėjo. 

- A, tu prisimeni, nes krūptelėjai. 

- Taip taip, prisimenu, - ištarė Margarita, - prisiekiu savo siela, 
Hiacintai, aš jį ištesėsiu. 

Margarita ištiesė ranką į altorių, Iyg antrą kartą šaukdamasi 
Dievą savo priesaikos liudininku. 

La Molio veidas nušvito, lyg koplyčios skliautams prasivėrus 
ant jo būtų nukritęs spindulys iš dangaus. 

- Ateina, ateina, - perspėjo durininkas. 

Margarita šūktelėjo ir puolė prie La Molio, bet, bijodama sukelti 
jam dar didesnius skausmus, sustojo priešais. 

Henrietė pabučiavo Kokonasą į kaktą sakydama: 

- Aš suprantu tave, Anibalai, ir didžiuojuos tavimi. Aš gerai 
žinau, kad tavo heroizmas stumia tave į mirtį, bet myliu tave už tą 
heroizmą. Dievas mato, aš visuomet mylėsiu tave labiau už viską 
pasaulyje; nežinau, ką Margarita La Moliui prisiekė padaryti, bet 
aš prisiekiu tau padaryti tą patį. 

Ir ji ištiesė ranką Margaritai. 

- Tu gerai pasakei, dėkoju tau, - tarė Kokonasas. 

- Prieš nueidama, mano karaliene, suteikite man paskutinę 
malonę, - paprašė La Molis. - Palikite man kokį nors daiktą 
atminimui, kurį galėčiau pabučiuoti, eidamas į ešafotą. 

- O, štail.. - sušuko Margarita, nuimdama nuo kaklo mažą 
auksinę relikvinę su to pat metalo grandinėle. - Čia šventos 
relikvijos, kurias aš nešioju nuo pat vaikystės; jas uždėjo man 

motina, kada aš buvau visai maža ir kada ji mane dar mylėjo. Jos 
paeina iš mūsų dėdės popiežiaus Klemento; aš jų niekad ne- 
nusiimdavau. Štai, imk. 

La Molis paėmė relikvinę ir karštai pabučiavo. 

- Rakina duris! - sušuko prižiūrėtojas. - Bėkite, ponios, bėkite! 

Abi moterys šoko už altoriaus ir dingo. 

Tuo pat laiku įėjo kunigas. 


LX + SEN ŽAN AN GREVO AIKŠTĖ 


Septinta valanda ryto. Aikštės, gatvės ir krantinės pilnos 
laukiančių, triukšmaujančių žmonių. 

Dešimtą valandą ryto ios pačios vežėčios, kadaise 
pargabenusios sužeistus po dvikovos draugus į Luvrą, išvažiavo iš 
Venseno ir lėtai traukė Sent Antuano gatve, kur susispaudę, vos 
nedusdami stovėjo žiūrovai, nemirksėdami ir kietai sučiaupę lūpas 
kaip statulos. 

Tą dieną karalienė motina Paryžiaus gyventojams suteikė iš 
tikrųjų širdį veriantį reginį. 

Vežėčiose ant saujelės šiaudų pusiau gulomis sėdėjo vienas 
prie kito prisiglaudę du jauni vyrai juodais drabužiais, vienp- 
laukiai. Kokonasas laikė ant kelių La Molį, kurio galva buvo iškelia 
viršum vežėčių gardžio, o apsiblaususios akys dairėsi į šalis. 

Žmonės, norėdami savo godžiu žvilgsniu pamatyti vežime viską 
iki pat dugno, spaudėsi, stiepėsi, lipo ant pakelės stulpelių, 
kabinosi į sienų iškyšulius ir tik tada atrodė patenkinti, kai 
apžiūrėdavo kiekvieną dalelytę abiejų kūnų, kurie perėjo kančias, 
kad būtų sunaikinti. 

Kažkas pasakė, kad La Molis miršta, neprisipažinęs nė vieno 
jam primetamo nusikaltimo. o Kokonasas, priešingai, esą 
negalėjęs iškęsti skausmų ir viską išdavęs. 

“Todėl iš visų pusių buvo girdėti šauksmai: 

- Žiūrėkite, žiūrėkite į tą rudaplaukį! Jis neištvėrė, viską 
papasakojo; tai bailys, dėl jo miršta ir antrasis. Anas narsuolis, 
jis nieko neprisipažino. 

Abu draugai gerai girdėjo, kaip jų gedulingas eitynes lydėjo 
šūksniai, girią vieną ir peikią antrą. La Molis spaudė rankas 
draugui, kurio veide atsispindėjo išdidi panieka, nes nuo savo 
šlykščių vežėčių pjemnontietis žiūrėjo į žioplą minią lyg nuo triumfo 
važiuoklės. 

Nelaimė atliko savo dievišką darbą: ji sutaurino Kokonaso 
veidą, kaip mirtis turėjo sudievinti jo sielą. 

- Ar mes greit privažiuosime? - paklausė La Molis. - Aš 
nebegaliu, drauge, jaučiu, kad tuoj apalpsiu. 

- Palauk, palauk, La Moli, mes tuoj važiuosime pro Tizono ir 
Kloš Persė gatves, pažvelk truputį. 

- O, pakelk mane, pakelk, noriu dar sykį pamatyti tą 
palaimintą namą. 

Kokonasas ištiesė ranką ir palietė petį budeliui, sėdėjusiam 
vežėčių priešaky ir valdžiusiam arklį. 

„- Metrai, - tarė jis jam, - padaryk mums paslaugą, stabtelėk 
valandėlei prieš Tizono gatvę. 

Kabošas sutikdamas linktelėjo galvą ir, privažiavęs prie Tizono 
gatvės, sustojo. 

La Molis, Kokonaso padedamas, sunkiai pasikėlė ir ašarotomis 
akimis pažiūrėjo į vienišą, tylų, uždarinėtą kaip kapas namelį; iš 
vaikino krūtinės išsiveržė atodūsis ir tylus šnabždesys: 

- Sudie jaunystei, meilei, gyvenimui... 

Ir vėl žemai nuleido galvą. 

- Drąsos! - paguodė jį Kokonasas. - Galbūt visa tai mes rasime 
ten, aukštai. 

- Tu tiki tuo? - sumurmėjo'La Molis. 

- Tikiu, nes taip kalbėjo kunigas, o svarbiausia, kad aš pats 
nenoriu nustoti vilties. Tik neapalpk, drauge mano! Tie niekšai, 
kurie žiūri į mus, pasijuoktų iš mudviejų. 

Kabošas išgirdo tuos žodžius ir, viena ranka tampydamas 
arklio vadeles, kita ranka paslapčia atkišo Kokonasui nedidelę 
kemnpinę, prisigėrusią stiprių gaivinančių vaistų; La Molis pauostė 
juos, pasitrynė smilkinius ir tuojau atsigavo: 

- A, - tarė jis, - aš vėl atgijau. 

Ir pabučiavo ant kaklo auksine grandinėle pasietą reli- 
kvine. 

Kai jie privažiavo krantinės kampą ir pasuko pro žavingą, 
Henriko II statydintą pastatą, tolumoje pasirodė ešafotas; tai buvo 
plikas, kruvinas, iškilęs virš žmonių galvų paaukštinimas. 

- Drauge, - tarė La Molis, - aš labai norėčiau mirti pirmas. 

Kokonasas antrą kartą palietė budelio petį. 

- Kas yra, bajore? - paklausė tas atsigręždamas. 

- Gerasis žmogau, - tarė Kokonasas, - tu nori man pasitarnauti, 
tiesa? Bent taip sakei. 

- Taip, galiu jums pakartoti. 


486 


- Štai mano draugas kentėjo daugiau už mane ir todėl turi 
mažiau jėgų... 

- Na ir? 

- Jis sakosi, kad jam bus per daug skaudu žiūrėti, kaip aš 
mirsiu pirmas. Be to, jeigu taip atsitiktų, tai nebūtų kas užneša jį 
ant ešafoto. 

- Gerai, gerai, - tarė Kabošas, šluostydamasis akis viršutine 
plaštakos puse, - būkite ramus, padarysiu, kaip norite. 

- Ir vienu smūgiu, tiesa? - tyliai paklausė pjemontietis. 

- Vieninteliu. 

- Gerai... o jeigu vienu smūgiu sunku, tai atsigriebsite su 
manimi. | 

Vežėčios sustojo; jie buvo atvykę. Kokonasas užsidėjo ant 
galvos skrybėlę. 

La Molio ausis pasiekė gausmas, panašus į jūros bangų ūžimą. 
Jis norėjo atsistoti, bet neužteko jėgų: Kabošui ir Kokonasui 
reikėjo palaikyti jį už parankių. 

Visa aikštė buvo tarsi išgrįsta galvomis, miesto valdybos laiptai 
atrodė kaip žiūrovų pilnas amfiteatras; pro kiekvieną langą kyšojo 
susijaudinę, degančiomis akimis veidai. 

Kai minia pamatė gražų jauną vyrą, nebepastovintį ant 
sulaužytų kojų, tačiau besistengiantį be kitų pagalbos užlipti į 
ešafotą, aikštėje nuaidėjo visuotinis gailesio riksmas. Vyrai staugė, 
moterys gailiai aimanavo. 

- Tai buvo vienas žymiausių dvaro dabitų, - kalbėjo vyrai. - Jis 
turėjo mirti ne Sen Žan an Grevo aikštėje, bet Pre o Klerke1. 

- Koks jis gražus! Koks išbalęs! - kalbėjo moterys. - Jis neištarė 
nė žodžio. 

- Drauge, - tarė La Molis, - aš negaliu pastovėti. Nunešk mane! 

- Tuojau, - atsakė Kokonasas. 

Jis pamojo budeliui, ir tas pasitraukė; tada jis pasilenkė, 
paėmė La Molį kaip vaiką ant rankų, juo nešinas tvirtu žingsniu 
užlipo ant pakylos ir, miniai pašėlusiai šaukiant bei plojant, 
paguldė La Molį ant ešafoto. 

Kokonasas nusiėmė skrybėlę ir nusilenkė, paskui numetė 
skrybėlę ant lentų prie draugo. 

- Apsidairyk, - paprašė La Molis, - ar nepastebėsi kur nors jų? 

Kokonasas lėtai apvedė akimis aikštę, vienoje vietoje stabtelėjo, 
paskui, nenukreipdamas nuo tos vietos akių, ištiesė ranką ir 
palietė draugo petį. 

- Pažvelk, - tarė jis, - pažvelk į to bokštelio langą. 

Ir kita ranka parodė La Moliui mažą pastatą, kuris ir šiandien 
kaip senovės liekana tebestovi tarp Vanri ir Mutono gatvių. Dvi 
juodais rūbais moterys susikabinusios stovėjo ne prie pat lango, 
bet truputį toliau nuo jo, kambario gilumoje. 

- Ak, aš bijojau tik viena - mirti jos nepamatęs, - pasakė La 
Molis. - Dabar pamačiau ją ir galiu mirti. 

Godžiai įsmeigęs akis į langelį, jis pridėjo relikvinę prie lūpų ir 
ėmė ją bučiuoti. 

Kokonasas nusilenkė abiem. moterims taip grakščiai, lyg 
sveikindamas jas kokiame salone. Atsakydamos į jo sveikinimą, 
abi damos pamojavo drėgnomis nuo ašarų savo nosinaitėmis. 

Kabošas palietė pirštu Kokonaso petį ir reikšmingai mirktelėjo. 

- Taip taip, - suprato pjemontietis. 

Tada jis pasisuko į La Molį ir tarė: 

- Pabučiuok mane ir mirk vyriškai. Tai nebus sunku, nes tu 
toks narsus! 

- Ak, - atsakė La Molis, - aš taip kenčiu, kad vyriškai numirti 
man bus visai paprastas dalykas.. 

Priėjo kunigas ir atkišo La Moliui kryžių, bet vaikinas 
šypsodamasis parodė jam relikvinę, kurią laikė savo rankoje. 

- Vis tiek, - tarė kunigas, - paprašykite Jėgų tą, kuris iškentė tą 
patį, ką jūs turite iškęsti. 

La Molis pabučiavo nukryžiuotojo kojas. 

- Paprašykite, kad už mano sielą pasimelstų palaimintosios 
Mergelės Marijos vienuolės, - tarė jis. 

- Pasiskubink, La Moli, - paprašė Kokonasas, - man taip tavęs 
gaila, kad aš jaučiuos silpstąs. 

- Aš pasirengęs, - atsakė La Molis. 

- Ar jūs galėsite tiesiai laikyti galvą? - paklausė Kabošas, 
stodamas už klumpančio La Molio ir pasiruošdamas užsimoti. 

- Manau, galėsiu, - tarė jis. 

- Tai viskas bus gerai. 

- Bet jūs neužmiršite, ko aš prašiau? - priminė La Molis. - Šita 
relikvinė atidarys prieš jus visas duris. 

- Būkite ramus. Bet pabandykite truputį pakelti galvą. 

La Molis ištempė kaklą ir, pasukęs akis į bokštelį, ištarė: 

- Sudie, Margarita, būk palai... 

Ir nepabaigė. Vienu greitu kaip žaibas savo kalavijo žybterėjimu 
Kabošas nukirto jam galvą, kuri nuriedėjo prie Kokonaso kojų. 
Kūnas lėtai išsitiesė ir tartum pats atsigulė. 

Tūkstančiai balsų susiliejo į vieną kurtinantį riksmą, ir 

Kokonasui pasirodė, kad tarp visų moteriškų balsų jis išskyrė 
vieną, skausmingesnį už kitus. 

- Ačiū, gerasis drauge, ačiū, - tarė Kokonasas, trečią kartą 
paduodamas budeliui ranką. 

- Sūnau, - kreipėsi į jį kunigas, - ar jūs nieko nenorite pasakyti 
Dievui? - Ne, tėve, - atsakė pjemontietis. - Visa, ką aš turėjau jam 
pasakyti, perdaviau jums pačiam vakar vakare. 

Paskui jis atsigręžė į budelį; 

- Na, mano paskutinysis drauge, dar vienas patarnavimas! 

Prieš klaupdamas jis peržvelgė žmones tokiu ramiu ir giedru 
žvilgsniu, kad per minią nuūžė pasigėrėjimo murmesys, maloniai 
pakutenęs Kokonaso ausį ir sukėlęs pasididžiavimo šypseną. Tada 
jis pakėlė draugo galvą, pabučiavo į pamėlusias lūpas ir paskutinį 
kartą pažvelgė į bokštelį; paskui atsiklaupė ir, neišleisdamas iš 
rankų draugo galvos, tarė: 

- Dabar man... 

Dar nebaigus tų žodžių, jo galva nulėkė nuo pečių. 

Po šito kirčio dorasis Kabošas nervingai nusipurtė. 

- Pagaliau viskas baigėsi, - sumurmėjo jis. - Vargšas berniukas! 

Jis su vargu ištraukė iš sugniaužtų La Molio rankų auksinę 
relikvinę ir užmetė savo apsiaustą ant liūdnų palaikų, kuriuos 
tomis pačiomis vežėčiomis turėjo parsivežti namo. 

Spektaklis buvo baigtas; minia ėmė skirstytis. 


LXI + GĖDOS STULPO BOKŠTAS 


Naktis apgaubė miestą, dar sujaudintą pasakojimų apie tą 
bausmę, kurios smulkmenos ėjo iš lūpų į lūpas, kiekvienuose 
namuose temdydamos linksmą šeimos vakarienės valandą. 

Miestas buvo tylus ir paniuręs, o Luvre priešingai - skambėjo 
linksmybės, žėrėjo tūkstančiai šviesų. Mat rūmuose buvo didelė 
šventė. Karolis IX, įsakęs mirties bausmę įvykdyti rytą, tuo pačiu 
metu paskyrė vakare puotą. 

Navaros karalienei dar iš vakaro buvo liepta dalyvauti puotoje; 
tikėdamasi, kad tą pačią naktį La Molis su Kokonasu pabėgs, nes 
jų išgelbėjimui viskas buvo gerai paruošta, ji atsakė broliui, kad 
padarys taip, kaip jis nori. 

Tačiau po to, kai per pasimatymą koplyčioje nustojo bet kokios 
vilties, kai, gailėdamasi didžiausios savo gyvenime meilės, stebėjo 
La Molio mirtį, Margarita tvirtai pasiryžo, kad nei maldavimai, nei 

grasinimai neprivers jos dalyvauti linksmoje Luvro šventėje tą 
pačią dieną, kada matė tokį kraupų reginį Grevo aikštėje. 

Tą dieną Karolis IX dar sykį įrodė neprilygstamą savo valios 
tvirtumą. Jau dvi savaites prikaustytas prie lovos, silpnas, 
marinamas, pamėlęs kaip lavonas, jis apie penktą valandą atsikėlė 
ir apsirengė gražiausiais savo drabužiais. Tiesa, rengdamasis jis 
tris kartus apalpo. 

Apie aštuntą valandą jis pasiteiravo, kur jo sesuo, ar kas nors 
ją matė, ar kas nežino, ką ji veikianti. Niekas nieko negalėjo jam 
pasakyti, nes karalienė, grįžusi namo apie vienuoliktą valandą, 
užsirakino ir liepė nieko nejįleisti. 

Tačiau Karoliui nebūdavo uždarytų durų. Atsirėmęs į de Nansė 
ranką, jis nugūrino į Navaros karalienės apartamentą ir įėjo vidun 
pro slaptojo koridoriaus dureles. 

Nors jis tikėjosi pamatysiąs liūdną reginį ir atitinkamai buvo 
paruošęs savo širdį, bet tai, ką išvydo, sugraudino jį labiau negu 
buvo manes. 

Margarita, pusgyvė, įsikniaubusi į pagalves, gulėjo šezlonge; ji 
neverkė, nesimeldė, tik kriokė lyg agonijoje. 

Kitame kambario kampe, tiesiog ant kilimo, gulėjo be sąmonės 
smarkioji Henrietė de Never. Iš Grevo aikštės jos abi grįžo visai be 
Jėgų, ir vargšė Žijona vaikščiojo nuo vienos prie kitos, nedrįsdama 
jų guosti. 

Po skaudžių sukrėtimų, nervinei krizei užėjus. žmogus saugo 
savo skausmą kaip lobį ir laiko priešu kiekvieną, kuris bando nors 
dalelę tos kančios atimti. | 

Karolis IX pastūmė duris ir, palikęs Nansė koridoriuje, išbalęs, 
drebėdamas įėjo į kambarį. 

Nei viena, nei kita moteris jo nepamatė. Tik Žijona, tuo metu 
teikusi pagalbą Henrietei, pasikėlė ant vieno kelio ir išsigandusi 
pažvelgė į karalių. 

Karalius mostelėjo jai: ji atsistojo, padarė jam reveransą ir išėjo. 

Tada Karolis priėjo prie Margaritos ir valandėlę žiūrėjo į ją 
tylėdamas; paskui šiltu balsu, kurio, rodos, negalėjai tikėtis iš jo 
lūpų, tarė: 

- Margo, sesele! 

Jaunoji moteris krūptelėjo ir pašoko. 

- Jūsų didenybe! - ištarė ji. 

- Na, sesele, drąsos! 

Margarita pakėlė akis aukštyn. 

- Taip, - kalbėjo Karolis, - aš gerai Žinau, bet išklausyk mane. 

Navaros karalienė linktelėjo galvą, kad ji klauso. 

- Tu prižadėjai man ateiti į pokylį, - tarė Karolis. 

- Aš! - sušuko Margarita. 

- Taip, todėl tavęs visi laukia; Jeigu neateitum, visi labai 
stebėtųsi. 

- Atleiskite, broli, - tarė Margarita. - . Jūs pats matote, kad aš 
labai sergu. 

'“ - Prisiverskite. 

Atrodė, kad Margarita vieną minutę buvo benorinti nugalėti 
save, bet staiga vėl pasidavė, krito atgal ant pagalvių ir tarė: 

- Ne ne, neisiu. 

Karolis paėmė jos ranką, atsisėdo ant šezlongo ir ėmė kalbėti: 

- Aš žinau, Margo: šiandien tu netekai draugo; bei pažvelk į 
mane, ar aš nenustojau visų savo draugų, dar daugiau - motinos! 
Tu visada galėjai kiek nori išsiverkti, kaip verki dabar; o aš, net 
smarkiausių skausmų suimtas, visada buvau priverstas šypsotis. 
Tu kenti; pažiūrėk į mane - aš mirštu. Klausyk, Margo, būk 
narsesnė! Aš prašau tave, sesele, mūsų šlovės vardu! Mes nešame 
savo šeimos gerą vardą lyg kokį sunkų kryžių, neškime jį, kaip 
mūsų Viešpats iki pat Kalvarijos. Jei pakelyje suklumpame, 
kelkimės vėl kaip jis, nemurmėdami ir atsidavę Dievo valiai. 

- O Dieve mano, Dieve mano! - sušuko Margarita. 

- Taip, - atsakė Karolis į jos mintį. - Taip, auka sunki, mano 
seserie; bet kiekvienas ją atlieka: vieni aukoja savo garbę, kiti - 
gyvybę. Ar tu manai, kad būdamas dvidešimt penkerių metų ir 
valdydamas gražiausią pasaulyje sostą, aš negailiu gyvenimo? 
Taigi pažiūrėk į mane, mano akys, veido spalva, lūpos yra kaip 
mirštančio, bet šypsena?.. Argi iš šypsenos neatrodo, kad aš dar 
turiu vilties?“ Tačiau po savaitės, daugiausia po mėnesio, tu 
apverksi mane, sesele, kaip tą, kuris mirė šiandien. 

- Brolau! - sušuko Margarita, abiem rankom apkabindama 
Karolio kaklą. 

- Na, renkitės, brangioji Margarita, - tarė karalius. - Kaip nors 
paslėpkite savo išblyškimą ir pasirodykite pokylyje. Aš įsakiau, 
kad jums atneštų brangakmenius ir jūsų grožio vertus 
papuošalus. 

- O, deimantai, suknios! - tarė Margarita. - Ką jie dabar man 
reiškia! 

- Gyvenimas ilgas, Margarita, - nusišypsojo Karolis, - bent jau 
tau. 

- Niekuomet, niekuomet! 

- Sesuo, atsimink viena: kartais nuslopindami ar, teisingiau 
pasakius, paslėpdami savo gailesį, mes geriausiai pagerbiame 
mirusiuosius. | 

- Gerai, valdove, - tarė suvirpėjusi Margarita, - ateisiu. 

Karolio akis suvilgė ašara, bet ją tuoj sugėrė išdžiūvę vokai. Jis 
pasilenkė prie sesers, pabučiavo ją į kaktą, minutėlei sustojo prieš 
Henrietę, kuri jo nei matė, nei girdėjo, ištarė: 

- Vargšė moteris! 

Ir tyliai išėjo iš kambario. 

Netrukus atėjo keli pažai, nešini dėžėmis ir dėkleliais. 
Margarita jiems mostelėjo, kad viską padėtų ant žemės. Kai pažai 
išėjo ir liko tik Žijona, Margarita tarė jai: 

- Paruošk mano parėdus, Žijona. 

Mergina nustebusi pažiūrėjo į savo ponią. 

- Taip, - tarė Margarita, ir negalima nė nusakyti, koks kartėlis 
skambėjo jos žodžiuose, - taip, aš rengiuos, eisiu į pokylį, nes ten 
manęs laukia. Pasiskubink! Diena bus visiškai užpildyta: rytą - 
šventė Grevo aikštėje, vakare - šventė Luvre. 

- O ponia kunigaikštienė? - paklausė Žijona. 

- O, ji laiminga! Ji gali likti čia, gali verkti, gali gedėti kiek nori. 
Ji nei karaliaus duktė, nei karaliaus žmona, nei karaliaus sesuo. 
Ji ne karalienė. Padėk man apsirengti, Žijona. 

Mergina pakluso. Papuošalai buvo puikūs, suknelė - nuostabi. 
Niekada dar Margarita nebuvo tokia graži. Ji pasižiūrėjo į veidrodį. 

- Teisingai sakė mano brolis, - tarė ji, - kad žmogus - labai 
menkas padaras. 

Tą valandėlę vėl įėjo Žijona ir pranešė: 

- Ponia, jūsų reikalauja kažkoks žmogus. 

- Manęs? 

- Taip, jūsų. 

- Kas jis toks? 

- Nežinau, bet iš pažiūros jis baisus, aš sudrebėjau, jį 
pamačiusi. 

- Paklausk jo vardo, - tarė blykšdama Margarita. 

Žijona išėjo ir po minutės vėl grįžo. 

- Jis nenori sakyti savo vardo, ponia, tik prašė jums atiduoti 
štai ką. | 

Ir Žijona atkišo Margaritai relikvinę, kurią ji išvakarėse buvo 
davusi La Moliui. 

- Ak, įvesk jį, įvesk, - skubiai įsakė karalienė. 

Ji išblyško ir nustėro dar labiau negu pirma. 

Grindimis sudundėjo sunkūs žingsniai; aidas, lyg ir 
pasipiktinęs tokiais garsais, sugaudė, atsimušdamas nuo medinių 
sienų apmušalų, ir ant slenksčio atsistojo vyras. 

- Jūs esate?.. - paklausė karalienė. 

- Tas, kurį jūs, ponia, susitikote kartą prie Monfokono ir kuris 
savo vežėčiomis pargabeno į Luvrą du sužeistus bajorus. 

- Taip, aš jus pažįstu, jūs esate metras Kabošas. 

- Paryžiaus teismo budelis, ponia. 

Tai buvo pirmieji žodžiai, kuriuos Henrietė, iki šiol kurčia, 
išgirdo per šią valandą. Ji pakėlė nuo rankų savo pabalusį veidą 
ir pažvelgė į budelį smaragdinėmis akimis, iš kurių tartum 
liepsnos tryško. 

- Ojūs atėjote?.. - tarė drebėdama Margarita. 

- Priminti jums pažadą. kurį davėte jaunesniajam iš bajorų, 
tam, kuris prašė grąžinti jums relikvinę. Jūs atsimenate tą pažadą, 
ponia? 

- A, taip, taip! - sušuko karalienė. - Tai bus tik kilnus 
atlyginimas tauriai jo sielai; bet kur ji yra? 

- Ji pas mane kartu su kinu. 

- Pas jus? Kodėl jos neatnešėte? 

- Mane galėjo sulaikyti prie Luvro vartelių, galėjo priversti 
pakelti apsiaustą, ir ką pasakytų, pamatę po juo galvą? 

- Gerai, palaikykite pas save; rytoj aš paimsiu. 

- Rytoj, ponia? - tarė metras Kabošas. - Rytoj gal jau bus per 
vėlu. | 

- Kodėl gi? 

- Karalienė motina įsakė man palikti savo kabalistiniams 
bandymams nukirstas dviejų pirmųjų pasmerktųjų galvas. 

- O, koks išniekinimas! Mūsų mylimųjų galvas! Henriete! - 
sušuko ji, pribėgdama prie savo draugės, kuri, lyg kokios 
spyruoklės pametėta, jau stovėjo ant kojų, - angele mano, girdi, ką 
tas Žmogus sako? 

- Taip. Ką mes darysime? 

- Eikime su juo. 

Henrietė skausmingai sudejavo, kaip paprastai esti, kada po 
didelių nelaimių reikia vėl grįžti į tikrovę. į 

- Ak, o man buvo taip gera! - tarė ji. - Aš buvau beveik negyva. 

Tuo metu Margarita užsimetė ant savo nuogų pečių aksominį 
apsiaustą ir paragino ją: 

- Eikš, eikš, mes dar kartą juos pamatysime. 

Margarita liepė užrakinti visas duris, įsakė prinešti neštuvus 

prie užpakalinių rūmų durų ir, mostelėjusi Kabošui sekti paskui, 
išėjo slaptuoju koridoriumi. 

Žemai, prie durų, stovėjo neštuvai, o prie vartelių Kabošo ta- 
rnas su žibintu rankoje. 

Margaritos nešėjai buvo patikimi vyrai, nebylūs ir kurti, 
patikimesni negu naminiai gyvuliai. 

Neštuvais kelionė truko maždaug dešimt minučių; priešais Žin- 
gsniavo metras Kabošas ir jo tarnas, žibintu nešinas; paskui neš- 
tuvai sustojo. Budelis atidarė neštuvų dureles, o jo tarnas kažkur 
nubėgo. 

Margarita išlipo ir padavė ranką Nevero kunigaikštienei. 
Nervinga karalienės prigimtis pasirodė esanti tvirtesnė pakelti tą 
didelį skausmą, prislėgusį abi moteris. 

Kaip kokia didžiulė juoda pabaisa kilo prieš jas gėdos stulpo 
bokštas, skleisdamas rausvą šviesą pro du nedidelius apskritus 
stogo langelius, kurie lyg liepsnote liepsnojo. 

Tarpduryje pasirodė tarnas. | 

- Jūs galite įeiti, ponios, - tarė Kabošas, - bokšte visi miega. 

Tą pačią minutę užgeso šviesa ir abiejuose languose. 

Moterys susiglaudusios praėjo pro nedideles skliautuotas duris 
ir po kojomis užčiuopė drėgnas, nelygias akmenines grindis. Be- 
sisukančio į šoną koridoriaus gilumoje jos pastebėjo šviesą ir, ve- 
damos kraupaus namų šeimininko, nuėjo į tą pusę. Durys už jų 
nugaros užsidarė. 

Kabošas, šviesdamas vaškiniu deglu, įvedė jas į žemą, aprū- 
kusią salę. Vidury jos stovėjo stalas, padengtas trims asmenims, 
ant jo - vakarienės likučiai. Matyti, čia valgė budelis, jo žmona ir 
vyresnysis pagalbininkas. | 

Regimiausioje vietoje buvo prie sienos prikaltas pergamentas 
su karaliaus anispaudu. Tai buvo budelio patentas. 

Kampe buvo atremtas didelis kardas su ilga rankena, 
liepsnojąs teisėtumo kardas. 

Ant sienų šen bei ten kybojo prasti paveikslai, vaizduoją įvai- 
riais būdais kankinamus šventuosius. 

Čia Kabošas joms žemai nusilenkė. 

- Jūsų didenybė man atleisite, - tarė jis, - kad aš drįsau pasiro- 
dyti Luvre ir atvesti jus čia. Tačiau tokia buvo paskutinė to bajoro 
valia, ir aš turėjau... 

- Ir gerai padarėte, metrai, gerai padarėte, - tarė Margarita, - 
štai jums už jūsų paslaugumą. 

Kabošas liūdnai pažiūrėjo į aukso prikimštą piniginę, kurią 

Margarita padėjo jam ant stalo. 

- Auksas! Visą laiką auksas! - sumurmėjo jis. - Deja! Kodėl aš 
pats negaliu už auksą atpirkti tą kraują, kurį buvau priverstas 
šiandieną pralieti! | 

- Metrai, - tarė Margarita, jaudindamasi ir dairydamasi 
aplinkui, - ar mums reikės eiti dar kur kitur? Aš čia nematau... 

- Ne, ponia, ne, jie čia; bet tai labai liūdnas reginys; geriau aš 
jums jo nerodysiu ir ainešiu suvyniojęs į apsiaustą tai, ko jūs 
atėjote. 

Margarita ir Henrietė pažiūrėjo viena į kitą. 

- Ne, - tarė Margarita, perskaičiusi draugės akyse tą patį, kam 
ir ji buvo pasiryžusi, - ne, parodykite mums kelią, ir mes eisime 
paskui jus! 

Kabošas paėmė deglą, atidarė ąžuolines duris į laiptus, besilei- 
džiančius į požemį. Tą pačią valandėlę patraukė skersvėjis, nusin- 
ešdamas keletą deglo kibirkščių ir trenkdamas princesėms į veidą 
grasiu pelėsių ir kraujo kvapu. 

Balta kaip alebastro statula Henrietė atsirėmė į draugės ranką 
- Margarita žengė tvirtesniu žingsniu - ir ant pirmosios pakopos 
susvyravo. 

- O, aš niekada neįstengsiu, - sušnabždėjo ji. 

- Kas labai myli, Henriete, - atsakė karalienė, - tas turi mylėti 
ir mirusį. 

Tai buvo klaikus ir kartu jaudinąs paveikslas: dvi moterys, 
spindinčios jaunyste, grožiu, papuošalais, pasilenkusios po 
šlykščiais, purvinais skliautais; silpnesnioji remiasi į stipresniąją, 
o stipresnioji - į budelio ranką. 

Pagaliau štai ir paskutinė pakopa. 

Požemio gilumoje gulėjo du žmonių kūnai, uždengti plačiu 
juodu apklotu. 

Kabošas pakėlė medžiagos kraštą, prikišo savo deglą ir tarė: 

- Pažiūrėkite, ponia karaliene. 

Aprengti juodais drabužiais, abu jaunuoliai gulėjo vienas šalia 
kito su siaubinga negyvų kūnų simetrija. Galvos, pridėtos prie 
kūnų, atrodė atskirtos nuo jų tik skaisčiai raudonu ruoželiu per 
patį kaklo vidurį. Mirtis nebuvo išskyrusi jų rankų, nes atsitiktinai 
ar budelio rūpesčiu dešinioji La Molio ranka gulėjo kairiojoje 
Kokonaso rankoje. Iš po nuleistų La Molio blakstienų tarsi 
tebesiveržė meilės žvilgsnis, o iš po Kokonaso - šmėkščiojo panie- 
kos pilna šypsena. 

Margarita atsiklaupė prie savo meilužio ir brangiais žiedais 

spindinčiomis rankomis švelniai pakėlė taip mylimą galvą. 

O Nevero kunigaikštienė, atsirėmusi į sieną, negalėjo nukreipti 
žvilgsnio nuo to išbalusio veido, kuriame tiek kartų ieškojo džiau- 
gsmo ir meilės. 

- La Moli! Brangusis La Moli! - šnabždėjo Margarita. 

- Anibalai! Anibalai! - sušuko Nevero kunigaikštienė. - Toks 
gražus, toks išdidus, toks narsus, ir tu man nebeatsakai!.. 

Iš jos akių pasipylė ašaros. 

Toji moteris, tokia išdidi, tokia drąsi ir įžūli laimėje, toji moteris, 
kurios skeptiškumas dažnai pereidavo į abejojimą viskuo, o aistra 
- į žiaurumą, toji moteris niekada nebuvo galvojusi apie mirtį. 

Margarita parodė jai pavyzdį. Ji įdėjo į perlais siuvinėtą ir ge- 
riausiais kvepalais iškvėpintą maišelį La Molio galvą, kuri aksomo 
ir aukso fone atrodė dar gražesnė ir kurios grožis turėjo būti 
išsaugotas, užbalzamavus ją ypatingu būdu ir ypatingomis me- 
džiagomis, naudojamomis mirusių karalių balzamavimui. 

Henrietė taip pat priėjo ir suvyniojo Kokonaso galvą į savo 
apsiausto skverną. 

Ir abi, sulinkusios labiau nuo savo skausmo negu nuo savo 
nešulių, užlipo laiptais aukštyn, paskutinį kartą Žvilgtelėjusios į 
mylimųjų palaikus, kuriuos tame tamsiame niekšingiausių 
nusikaltėlių lavonų sandėlyje paliko budelio nuožiūrai. 

- Nebijokite nieko, ponia, - nuramino jas Kabošas, supratęs jų 
žvilgsnį, - bajorai bus pašarvoti ir palaidoti krikščioniškai, 
prisiekiu jums. 

- O už šitą užpirk jiems mišias, - tarė Henrietė, nutraukdama 
sau nuo kaklo puikų rubinų vėrinį ir paduodama jį budeliui. 

Į Luvrą abi draugės grįžo taip, kaip buvo išėjusios. Prie vartų 
karalienė pasakė savo vardą, išlipo iš neštuvų prie durelių, 
atsidarančių į laiptus, grįžo į savo apartamentą, padėjo liūdnąją 
relikviją kabinete, šalia savo miegamojo, kuris nuo šiol turėjo tapti 
jos koplytėle, paliko Henrietę savo kambaryje ir, baltesnė bei 
gražesnė negu kada nors anksčiau, apie dešimtą valandą įėjo į 
didžiąją pokylio salę, tą pačią, kurioje maždaug prieš pustrečių 
metų prasidėjo pirmasis mūsų istorijos skirsnis. 

Visų akys nukrypo į ją, o ji sutiko tą žvilgsnį išdidžia ir beveik 
linksma veido išraiška. 

Ji šventai buvo įvykdžiusi paskutinį savo draugo norą. 

Pastebėjęs ją, Karolis vos pavilkdamas kojas praėjo pro 
supančią jį auksuotą minią ir garsiai tarė jai: 

- Sesele, dėkoju jums. 

Paskui tyliai pridūrė: 

- Atkreipkite dėmesį! Jums ant rankos kraujo dėmė... 

- Ak, valdove, - tarė Margarita, - tuščia jos! Svarbiausia, kad 
ant lūpų būtų šypsena! 


LXII + KRUVINAS PRAKAITAS 


Kelioms dienoms praėjus po šiurpios, mūsų ką tik papasakotos 
scenos ir pokylio, karaliaus įsakymu iškelto abiejų jaunuolių 
nugalabijimo dieną, per kurį Karolis apsirgo dar labiau ir, gydytojų 
liepiamas, su visu dvaru nuvyko į Venseną pakvėpuoti grynu 
kaimo oru, tai yra 1574 metų gegužės trisdešimtąją dieną 
karaliaus kambaryje pasigirdo didelis triukšmas. 

Buvo aštunta valanda ryto. Būrelis dvariškių apie kažką 
kalbėjosi prieškambaryje, tik staiga pasigirdo riksmas, ir ant 
karaliaus apartamento slenksčio pasirodė Karolio Žindyvė, 
verkdama ir šaukdama nusiminusiu balsu: 

- Pagalbos! Pagalbos karaliui! 

- Ar jo didenybei blogiau? - paklausė kapitonas de Nansė, kurį, 
kaip atsimename, karalius buvo atleidęs paklusnumo karalienei 
ir pasiskyręs asmeniškai savo tarnybai. 

- Ak, kiek kraujo, kiek kraujo! - tarė žindyvė. - Gydytojus! 
Pašaukite gydytojus! 

Prie ligonio karaliaus visuomet pakaitomis budėdavo Mazilis 
arba Ambruazas Parė; šį kartą budėjo Ambrazas Parė, kuris, 
pamatęs, kad Karolis užmigo, valandėlei kažkur išėjo. 

Tuo metu karalių smarkiai išmušė prakaitas; kadangi Karoliui 
buvo labai išsiplėtę kapiliariniai indai, tai kartu su prakaitu pro 
odą ėmė sunktis ir kraujas. Kruvinas prakaitas išgąsdino žindyvę, 
kuri niekaip negalėjo priprasti prie to keisto reiškinio ir, būdama, 
kaip atsimename, protestantė, jam nuolatos kartodavo, kad tai per 
šv. Baltramiejų išlietas hugenotų kraujas šaukiasi jo paties kraujo. 

Dvariškiai išsilakstė į visas puses ieškoti gydytojo, kuris 
negalėjo būti kur toli nuėjęs. Prieškambaris liko tuščias, nes 
kiekvienas norėjo parodyti savo paslaugumą ir atvesti 
reikalaujamą gydytoją. 

Tada atsidarė durys, ir pasirodė Katerina. Ji skubiai perėjo 
prieškambarį ir žvaliai įžengė į savo sūnaus miegamąjį. 

Karolis gulėjo lovoje aukštielnikas, užgesusiomis akimis, 
sunkiai kvėpuodamas; nuo jo kūno tekėjo rausvas prakaitas; viena 

ranka, atmesta į šoną, buvo nukarusi plaštaka žemyn, ir kiekvieno 
piršto gale kybojo skysto rubino lašas. , 

Tai buvo baisus reginys. "a 

Tačiau išgirdęs motinos žingsnius ir tarsi juos E, Karolis 
pasikėlė. 

- Atsiprašau, ponia, - tarė jis, žiūrėdamas į motiną, - aš 
norėčiau ramiai numirti. 

- Mirti, sūnau, dėl laikino tos bjaurios ligos priepuolio! - pasakė 
Katerina. - Nejaugi jūs norėtumėte taip mus nuliūdinti? 

- Sakau jums, ponia, kad jaučiu, kaip siela veržiasi iš kūno. 
Sakau jums, ponia, ateina mirtis, kad ją kur velniai!.. Aš jaučiu, 
ką jaučiu, ir žinau, ką kalbu. 

- Valdove, - tarė karalienė, - pikčiausia jūsų liga - "tai jūsų 
vaizduotė; po užtarnautos mirties bausmės tiems dviem 
burtininkams, tiems žmogžudžiams, La Moliui ir Kokonasui, jūsų 
fizinės kančios turėjo sumažėti. Vien dvasinė liga dar tebesilaiko, 
ir jeigu aš galėčiau su jumis pasikalbėti nors dešimt minučių, tai 
įrodyčiau... 

- Žindyve, - tarė Karolis, - pastovėk prie durų, kad niekas 
neįeitų: karalienė Katerina de Mediči nori pasikalbėti su 
mylimiausiu savo sūnumi Karoliu LK. 

Žindyvė paklausė. 

- Iš tiesų, - kalbėjo toliau Karolis, - tas pasikalbėjimas vis tiek 
turėjo įvykti kurią nors dieną, tai geriau jis tebūnie šiandien negu 
rytoj. Be to, rytoj gal bus jau per vėlu. Tik mūsų pasikalbėjime turi 
dalyvauti ir trečias asmuo. | 

- Todėl, kad mano mirtis jau nebetoli, kartoju jums, - tarė su 
bauginančiu iškilmingumu Karolis. - Kiekvieną minutę ji gali įeiti 
čia išblyškusi ir nebyli, nieko nepranešdama kaip jūs. Šią naktį 
sutvarkiau savo reikalus, o dabar jau laikas tvarkyti valstybės 
reikalus. 

- O kas tas trečias asmuo, kurį jūs taip norite pamatyti? - 
paklausė Katerina. 

- Mano brolis, ponia. Liepkite jį pašaukti. 

- Pone, - tarė karalienė, - man labai malonu, kad tie 
įskundimai, kuriuos padiktavo ne. tiek kankinimai, kiek 
neapykanta, jau dyla iš jūsų galvos, o netrukus išdils ir iš širdies. 
Žindyve! - šūktelėjo Katerija. - Žindyve! 

Geroji moteriškė, budėjusi prieškambaryje, atidarė duris. 

- Žindyve, - tarė Katerina, - kai tik ateis de Nansė, pasakykite, 

kad mano sūnus įsakė pakviesti Alansono kunigaikštį. 

Karolis rankos mostelėjimu sulaikė žindyvę, jau beeinančią 
vykdyti įsakymo. 

- Ąš sakiau brolį, ponia, - paaiškino Karolis. 

Katerinos vyzdžiai išsiplėtė kaip nirštančios tigrės. Bet Karolis 
įsakmiai pakėlė ranką. | 

- Aš noriu kalbėti su savo broliu Henriku, - tarė jis. - Henrikas 
vienas tėra man brolis; ne tas, kuris ten, Lenkijoje, karaliauja, bet 
tas, kuris čia sėdi kalėjime. Jis ir sužinos paskutinę mano valią. 

- Jeigu jūs, - sušuko florencijietė, su neįprasta drąsa 
priešindamasi baisiam savo sūnaus užsispyrimui, nes neapykanta 
Bearniečiui nuplėšė nuo jos nuolatinę veidmainiavimo kaukę, - 
kaip pats sakote, esate taip arti prie mirties, nejaugi manote, kad 
aš kam nors, ypač svetimšaliui, užleisiu savo teisę būti prie jūsų 
paskutinę valandą? Tai mano -teisė, kaip karalienės ir kaip 
motinos. 0 

- Ponia, - tarė Karolis, - aš dar esu karalius, aš dar įsakinėju; 
aš jums sakau, kad noriu pasikalbėti su savo broliu Henriku, o jūs 
nepašaukiate man sargybos kapitono? ...Tūkstantis velnių!.. Įspėju 
jus, kad aš dar pakankamai stiprus ir pats jį susirasiu. 

Ir jis sujudėjo, lyg norėdamas lipti iš lovos, o iš po antklodės 
pasirodė jo kūnas, panašus į Kristaus kūną po nuplakimo. 

- Valdove! - sušuko sulaikydama jį Katerina. - Jūs įžeidžiate 
mus visus: jūs užmirštate gėdą, jo padarytą mūsų šeimai, 
išsižadaie savo giminių; tik Prancūzijos karalaitis privalo klūpoti 
prie mirštančiojo Prancūzijos karaliaus lovos. O man šitą vietą 
užtikrina ir prigimties dėsniai, ir etiketo reikalavimai; taigi aš lieku 
čia. 

- Kokia teise jūs čia pasiliekate, ponia? - paklausė Karolis IX. 

„- Motinos teise. 

- Kaip Alansono kunigaikštis man ne brolis, taip jūs, ponia, 
man ne motina. 

- Jūs kliedite, pone, - tarė Katerina. - Nuo kurio gi laiko moteris, 
suteikusi gyvybę kitam žmogui, nustojo būti jo motina? 

- Nuo to laiko, ponia, kada šita išsigimusi motina atima tai, ką 
ji yra davusi, - atsakė Karolis, šluostydamasis nuo lūpų kruvinas 
putas. 

- Ką jūs norite pasakyti, Karoli? Aš jūsų nesuprantu... - 
sumurmėjo Katerina, žiūrėdama išplėstomis iš nustebimo akimis 
į sūnų. 

- Tuoj suprasite. 

Karolis pagraibė po savo pagalve ir ištraukė sidabrinį raktelį. 

- Paimkite šitą raktą ir atrakinkite mano kelioninę dėžę; ten yra 
kai kurie popieriai, kurie jums atsakys už mane. 

Ir Karolis parodė ranka į puikiai išpjaustinėtą dėžę, užrakintą 
tokia pat sidabrine kaip ir raktelis spyna; dėžė stovėjo 
regimiausioje kambario vietoje. 

Katerina, paklusdama stipresnei, ją palenkusiai Karolio 
dvasinei jėgai, lėtais žingsniais priėjo prie dėžės, atrakino ją, 
pažiūrėjo vidun ir staiga atšoko, tartum viduje būtų pamačiusi 
miegančią gyvatę. 

- Na, - tarė Karolis, kuris neišleido motinos iš akių, - kas ten, 
toje dėžėje, taip jus išgąsdino? 

- Niekas, - atsakė Katerina. 

- Jeigu taip, tai išimkite iš ten knygą; ten turi būti knyga, tiesa? 
- pridūrė Karolis su blyškia šypsena, kuri gąsdino labiau negu kitų 
žmonių grasymai. | 

- Taip, - sulemeno Katerina. 

- Medžioklės knyga? 

- Taip. | 

- Paimkite ją ir atneškite man. 

Nors ir labai pasitikėdama savimi, Katerina išbalo, sudrebėjo 
visu kūnu ir įkišo ranką į dėžės vidų. 

- Lemtis! - sumurmėjo ji, imdama knygą. 

- Gerai, - tarė Karolis. - Dabar klausykite: tą medžioklės 
knygą... aš buvau pakvaitęs... aš mylėjau medžioklę labiau už 
viską... aš per daug skaičiau tą medžioklės knygą... Suprantate, 
ponia? 

Katerina dusliai sudejavo. 

- Tai buvo mano silpnybė, - tęsė Karolis. - Sudeginkite tą 
knygą! Nereikia, kad žmonės sužinotų apie karalių silpnybes! 

Katerina prisiartino prie degančio židinio, įmetė į jį knygą ir 
paliko stovėti priešais, sustingusi ir tyli, blausiu žvilgsniu 
žiūrėdama į melsvą liepsną, ryjančią užnuodytus lapus. Kuo 
ilgiau jie degė, tuo labiau kambaryje sklido stiprus česnako 
kvapas. 

Netrukus knyga sudegė. 

- O dabar, ponia, pašaukite mano brolį, - valdingu, 
prieštaravimo nepakenčiančiu tonu įsakė Karolis. 

Nustėrusi, pritrenkta įvairiausių jausmų, kurių neįstengė 
išanalizuoti net skvarbus jos protas ir nesuvaldė beveik 
antžmogiška jos valia, Katerina žengė žingsnį prie sūnaus, lyg 

ketindama kažką pasakyti. Motiną kankino sąžinės graužimas, 
karalienę slėgė siaubas, nuodytoją vėl apėmė neapykanta. 
Paskutinysis jausmas viršijo visus kitus. 

- Tebinie jis prakeiktas! - sušuko ji, bėgdama iš kambario. - Jis 
laimi, jis jau pasieks tikslą. Prakeiktas, tebūnie jis prakeiktas! 

- Gidite? Mano brolį Henriką, - šūktelėjo Karolis jai įkandin. - 
Mano brolį Henriką, su kuriuo noriu tuojau pakalbėti apie 
regentystę! 

Beveik tą pačią minutę pro kitas duris įėjo Ambruazas Parė ir 
stabtelėjo ant slenksčio, uostydamas česnaku perkvipusį 
kambario orą. 

- Kas gi čia degino aršeniką? - paklausė jis. 

- Aš, - atsakė Karolis. 


LXIII 6 VENSENO BOKŠTO AIKŠTELĖ 


Tuo metu Henrikas Navarietis susimąstęs vaikštinėjo vienas 
bokšto terasoje; jis žinojo, kad pilyje, už šimto žingsnių nuo 
bokšto, apsistojo karaliaus dvaras ir savo skvarbiomis akimis tarsi 
pro sienas matė merdėjantį Karolį. 

Skaisčiai mėlyname danguje spindėjo auksinė saulė; ji bėrė 
savo spindulius į tolimas lygumas ir skvstu auksu dažė medžių 
viršūnes, puikaujančias savo jaunų lapų vešlumu. Net pilki bokšto 
akmenys atrodė persisunkę švelnios šilumos, o laukinės 
leukonijos, rytų vėjo atneštos į sienų plyšius, drungno vėjelio 
bučiuojamos, skoleidė savo aksomines, raudonai geltonas 
taureles. 

Bet Henriko žvilgsnio netraukė nei žaliuojančios lygumos, nei 
paauksuotos šimtamečių medžių viršūnės; jo žvilgsnis, kupinas 
garbės troškulio, lėkė tolyn, smigo į Prancūzijos sostinę, kuriai 
ateityje bus lemta pasidaryti pasaulio sostine. 

- Štai jis - Paryžius! - murmėjo Navaros karalius. - Paryžius! 
Ten džiaugsmas, triumfas, garbė, galybė ir laimė; Paryžius, 
kuriame yra Luvras, o Luvre yra sostas; ir tik vienas daiktas skiria 
mane nuo to trokštamojo Paryžiaus!.. Tai akmenys, sukrauti po 
mario kojomis, mano pikčiausio priešo buveinė. „ 

Atitraukęs akis nuo Paryžiaus vėl prie Venseno, jis staiga 
pastebėjo kairėje, žydinčiais migdolais apsuptame slėnyje, kažkokį 
vyrą, nuo kurio šarvų atsimušė saulės spinduliai ir tartum 
liepsnojantis taškas žybčiojo vos jam sujudėjus. Nepažįstamasis 

sėdėjo ant karšto žirgo, laikydamas už pavadžio kitą, matyt, tokį 
pat ristą. 

Navaros karalius nenuleido akių nuo raitelio ir matė, kaip tas 
ištraukė iš makšties špagą, pamovė ant jos smaigalio nosinę ir ėmė. 
ja mojuoti, lyg duodamas kažkam ženklą. Tuojau toks pat ženklas 
sumirgėjo priešais stovinčioje kalvoje, o paskui ir aplink visą pilį 
ratu supleveno baltos nosinės. 

Tai buvo.de Mui su savo hugenotais; sužinoję, kad karalius 
marinamas, ir bijodami, kad neįvyktų kokio pasikėsinimo prieš 
Henriką, jie susirinko, pasiruošę ir gintis, ir pulti. 

Henrikas vėl nukreipė akis į raitelį, kurį pirmiausia pamatė, 
pasilenkė per baliustradą, pridengė akis delnu, kad ne taip: 
spigintų akinantys saulės spinduliai, ir pažino jaunąjį hugenotą. 

- De Mui! - sušuko jis, tarsi de Mui galėjo jį išgirsti. 

Matydamas aplink save tiek draugų. Henrikas iš džiaugsmo 
nusiėmė skrybėlę ir pamojavo šerpe. Baltos skarelės, irgi 
reikšdamos džiaugsmą, sumirgėjo dar greičiau. 

- Deja! - tarė Henrikas. - Jie laukia manęs, 0 aš negaliu prie jų 
„prisidėti... Kodėl aš to nepadariau, kol galėjau!.. Dabar jau per 
vėlu. 

Jis jiems mostelėjo nusiminęs, bet de Mui atsakė jam ženklu, 
reiškiančiu: "Lauksiu". 

Tą minutę Henrikas išgirdo akmeniniuose laiptuose žingsnius. 
Jis greit pasitraukė nuo baliustrados. Hugenotai suprato, kad 
kažkas atsitiko: jų nosinės dingo, o špagos vėl sulindo į makštis. 

Henrikas pro laipių tarpą pamatė moterį, kuri, matyt, skubėjo, 
rišs buvo uždususi; su slaptu siaubu, kurį jis visuomet pajusdavo 
jos akivaizdoje, Henrikas pažino Kateriną de Mediči. Ją sekę du 
sargybiniai sustojo laiptų viršuje. 

"O! - pagalvojo Henhrikas. - Turėjo įvykti kas nors nauja ir 
svarbu, jeigu pali karalienė motina atėjo pas mane į Venseno 
bokšto aikštelę". 

"Katerina atsisėdo ant akmeninio suolo prie baliustrados, 
norėdama atgauti kvapą. 

Henrikas prisiartino prie jos ir, EypSPA2maS maloniausia savo 
šypsena, paklausė: 

 - Mieloji motina, ar ne pas mane jūs atėjote? 

- Taip, pone, - atsakė Katerina. - Aš norėjau paskutinį kartą 
įrodyti jums savo prisirišimą. Atėjo lemiamoji valanda: karalius 
miršta ir nori pakalbėti su jumis. 

- Su manimi! - tarė Henrikas, krūptelėjęs iš džiaugsmo. 

- Taip, su jumus. Aš sužinojau, kad jam pranešta, esą jūs ne 
tik gailitės Navaros sosto, bet siekiate užimti net Prancizijos sostą. 

- Ol - ištarė Henrikas. 

- Aš žinau, kad jūs tokių norų neturite, tačiau jis tiki tuo; nėra 
jokios abejonės, kad jo pasikalbėjimo su jumis tikslas - paspęsti 
jums pinkles. 

- Man? 

- Taip. Prieš mirdamas Karolis nori Žinoti, ko reikia bijoti iš jūsų 
pusės arba ko galima iš jūsų tikėtis; atkreipkite dėmesį, kad nuo 
jūsų atsakymo į jo pasiūlymus pareis paskutinieji jo paliepimai, tai 
yra - jums mirtis arba gyvenimas. 

- Tai ką gi jis nori man pasiūlyti? 

- Iš kur aš Žinau! Greičiausiai ką nors neįmanoma. 

- Vis dėlto, ar jūs neįspėjate? 

- Ne, bet aš manau, pavyzdžiui... 

Katerina nutilo. 

- Ką? 

- Manau, kad, tikėdamas jūsų garbėtroškos pilnais siekiais, 
apie kuriuos jam yra prikalbėta, jis nori išgirsti iš jūsų paties lūpų 
tokių siekių patvirtinimą. Jis gali gundyti jus, kaip seniau būdavo 
gundomi nusikaltėliai, norint be kankinimų ištraukti 
prisipažinimą. Jis gali taip pat, - kalbėjo Katerina, atidžiai 
žiūrėdama į Henriką, - pasiūlyti jums karalystės valdymą, net 
regentystę. | 

Neapsakomas džiaugsmas užliejo prislėgtą Henriko širdį, bet jis 
įspėjo Katerinos kėslą, ir jo stipri, tampri valia atmušė jos smūgį. 

- Man? - pakartojo jis. - Tai būtų per daug negudrios pinklės; 
kaip jis gali siūlyti regentystę man, jeigu esate jūs, yra manc brolis 
Alansonietis? 

Katerina suspaudė lūpas, nenorėdama išduoti savo 
pasitenkinimo. 

- Tai jūs atsisakote regentystės? - skubiai paklausė ji. 

“Karalius mirė, - pagalvojo Henrikas, - ir ji pati spendžia man: 
pinkles". Paskui garsiai atsakė: 

- Pirma man reikia išklausyti Prancūzijos karaliaus 
pasiūlymus, nes jūs pati prisipažinote, kad visos mūsų kalbos tėra 
spėliojimai. 

- Žinoma, - tarė Katerina, - bet jūs vis dėlto galėtumėt pasakyti 
savo ketinimus. 

- Ak, Dieve mano! - kaip niekur nieko atsakė Henrikas. - 
Neturėdamas jokio tikslo, neturiu ir ketinimų. 

- Tai ne atsakymas, - tarė Katerina, imdama pykti, nes jautė, 
kad laikas bėga veltui. - Sakykite aiškiai: taip ar ne? 

- Aš negaliu aiškiai pasisakyti dėl spėliojimų, ponia. Kiekvienas 
pasiryžimas yra toks sunkus ir, svarbiausia, toks rimtas dalykas, 
kad reikia palaukti tikrų davinių. 

- Klausykite, pone, - tarė Katerina, - mes veltui gaištame laiką 
tuštiems ginčams; baikime abu tuos gudragalviavimus. Loškime 
atvirai, kaip ir dera karaliui su karaliene. Jeigu sutiksite prisiimti 
regentystę, jūsų laukia mirtis. | 

“Karalius dar gyvas", - pagalvojo Henrikas ir tvirtai atsakė jai: 

- Ponia, žmonių ir karalių gyvybė Dievo rankose. Jis nurodys 
man, ką daryti. Tegu jo didenybei praneša, kad aš pasirengęs stoti 
prieš jį. 

- Pagalvokite, pone. 

- Per tuos dvejus metus, kada aš buvau nemaldnėje, ir per 
pastarąjį kalėjime praleistą mėnesį aš turėjau laiko pagalvoti, 
ponia, ir jau apsigalvojau, - rimtai kalbėjo jai Henrikas. - Taigi 
būkite tokia gera, eikite pirma pas karalių ir praneškite, kad aš 
tuojau ateinu. Šie du narsuoliai, - pridūrė jis, rodydamas 
kareivius, - pasaugos, kad aš nepabėgčiau. Bet aš nė nemanau to 
daryti. 

Henrikas ištarė tuos žodžius taip kietai, kad Katerina suprato, 
jog visi jos grasymai, kuo jie bebūtų pridengti, nė kiek nepaveiks 
Navariečio, ir skubiai nusileido žemyn. 

Vos tik ji dingo, Henrikas pribėgo prie baliustrados ir ženklais 
perdavė de Mui: “Prisiartinkite ir būkite pasiruošę visam kam". 

De Mui, kuris buvo nusėdęs nuo žirgo, vėl šoko į balną, 
antruoju arkliu vedinas šuoliais prijojo artyn ir užėmė poziciją už 
kokių poros muškietų šūvių nuo bokšto. 

Henrikas padėkojo jam mostu ir nusileido žemyn. Pirmojoje 
aikštėje jis rado du jo laukiančius kareivius. 

Vartus į kiemą saugojo padvigubinia šveicarų ir lengvųjų 
raitininkų sargyba; norintiems patekti į pilį arba iš jos išeiti, reikėjo 
praeiti pro dvigubą durtuvų tvorą. Čia stovėjo Katerina, laukdama 

„Henriko. Ji mostelėjo dviem jį atlydėjusiems kareiviams 
pasitraukti ir padėjo plaštaką jam ant rankos. 

- Iš to kiemo yra dveji vartai, - tarė ji. - Prie tų, kuriuos matote 
už karaliaus apartamento, jūsų lauks geras žirgas ir laisvė, jeigu 
atsisakysite regentystės; o jeigu paklausysite savimeilės balso, tai 
prie šių, pro kuriuos tik ką įėjote... Ką jūs pasakysite į tai? 

- Pasakysiu štai ką; jeigu karalius paskirs mane regentu, tai aš 

įsakinėsiu kareiviams, o ne jūs, ponia. Pasakysiu, kad, man išėjus 
iš pilies naktį, visi tie durtuvai ir alebardos, visos tos muškietos 
nusilenks prieš mane. 

- Beprotis! - sumurmėjo išėjusi iš kantrybės Katerina. - Patikėk 
verčiau manimi ir nelošk su Katerina to baisaus gyvybės ir mirties 
lošimo. 

- Kodėl ne? - atšovė Henrikas, įdėmiai žiūrėdamas į ją. - Kodėl 
nelošti su jumis kaip su kiekvienu kitu, jeigu iki šiol aš visą laiką 
išlošdavau? 

- Na tai eikite pas karalių, jeigu niekuo nenorite tikėti ir nieko 
klausyti, - tarė Katerina, mostelėjusi jam į laiptus, ranka 
graibydama kriaunas vieno iš dviejų užnuodytų durklelių, 
nešiojamų juodo tymo makštyse, kurios pateko net į istoriją. 

- Prašau eiti, ponia, - tarė Henrikas. - Kol aš dar ne regentas, 
jums priklauso garbė eiti pirma. 

Katerina pamatė, kad visi jos ketinimai paaiškėjo, todėl 
nebemėgino priešintis ir nuėjo priešakyje. 


LXIV + REGENTYSTĖ 


Karalius pradėjo nekantrauti: jis iškvietė į savo miegamąjį de 
Nansė ir įsakė atvesti Henriką, bet kaip tik tuo laiku pasirodė pais 
Henrikas. Pamatęs tarpduryje svainį, Karolis džiaugsmingai 
šūktelėjo, o Henrikas nustėro, tarsi susidūręs akis į akį su lavonu. 

Abu gydytojai, stovėję prie karaliaus lovos, pasišalino; išėjo taip 
pat ir kunigas, graudenęs nelaimingąjį princą pasiruošti 
krikščioniškai mirčiai. 

Karolis IX nebuvo žmonių mylimas, tačiau prieškambariuose 
daugelis graudžiai verkė. Kad ir kokie būtų karaliai, jiems mirus, 
visuomet atsiranda žmonių, kurie ko nors nustoja ir nežino, ar 
beatgaus tą “ką nors" prie jų įpėdinių. 

Tas liūdesys, tos raudos, Katerinos žodžiai ir visa gedulinga bei 
didinga paskutiniųjų karaliaus gyvenimo valandėlių nuotaika, 
pagaliau pats karalius, ištiktas kažkokios ligos, kuri vėliau 
dažniau pasireikšdavo, bet kurios pavyzdžių iki to laiko mokslas 
dar nebuvo žinojęs, padarė jaunai ir todėl labai jautriai Henriko 
sielai baisų įspūdį. Nors Henrikas buvo pasiryžęs nerodyti Karoliui 
savo išgąsčio, kad nesukeltų jam nerimo dėl jo sveikatos būklės, 
vis dėlto neįstengė, kaip jau sakėme, nuslėpti to siaubo, kuris 
atsispindėjo jo veide, pastebėjus kraujuose paplūdusį mirštantį. 

Karolis liūdnai nusišypsojo. Nuo mirštančiųjų nepasprunka nė 
mažiausias jausmas, atsispindįs supančių jį žmonių veiduose. 

- Eikite čia, Anrio, - tiesdamas ranką svainiui, ištarė jis tokiu 
švelniu balsu, kurio Henrikas niekada iki tol nebuvo girdėjęs iš jo 
lūpų. - Eikšekite, nes man buvo sunku jūsų nematyti; vargšas 
mano drauge, aš nemažai jus prikankinau per savo gyvenimą ir 
kartais, tikėkite, aš dėl to jaučiu sąžinės priekaištus! Kartais aš 
padėdavau tiems, kurie jus kankino, tačiau karalius ne visada 
daro, ką nori: be mano motinos Katerinos, be brolių Anžujiečio ir 
Alansoniečio, visą gyvenimą kažkokia jėga varžė, slėgė mane iš 
viršaus, kurios nebejaučiu tik dabar, kai prie manęs artinasi 
mirtis; tai buvo - valstybės gerovė. | 

- Valdove, - tyliai pratarė Henrikas, - aš atsimenu tik viena: 
meilę, kurią visada jaučiau savo broliui, ir pagarbą, kurią visuomet 
reiškiau savo karaliui. 

- Taip taip. tavo liesa, - tarė Karolis, - aš dėkingas už tokius 
tavo žodžius, Anrio; tiesą pasakius, tu daug kėntėjai, man 
viešpataujant, jau neimant domėn to, kad mano karaliavimo metu 
mirė tavo motina. Bet tu turėjai matyti, kad dažnai aš buvau kitų 
stumiamas taip elgtis. Kartais aš pasipriešindavau, bet kartais 
pavargdavau besispirdamas ir nusileisdavau. Bet, kaip teisingai 
pasakei, neminėkime praeities, šiuo metu dabartis ragina mane, 
o ateitis baugina. 

Taip kalbėdamas, vargšas karalius užsidengė pamėlusį savo 
veidą kaulėtomis rankomis. Valandėlę patylėjęs, jis papurtė galvą, 
lyg norėdamas nuvyti liūdnas mintis, ir aplinkui pabiro kruvinos 
rasos lašai. 

- Reikia gelbėti valstybę, - kalbėjo jis tyliai, prisilenkdamas prie 
Henriko, - kad ji nepakliūtų į fanatikų arba moterų rankas. 

Nors Karolis, kaip jau sakėme, tuos žodžius ištarė negarsiai, 
tačiau Henrikui pasirodė, kad už lovos užuolaidos tartum kas iš 
pykčio dusliai aikielėjo. Galbūt pro kokią nors skylutę sienoje, apie 
"kurią ir pats Karolis nieko nežinojo, to priešmirtinio pasikalbėjimo 
klausėsi Katerina. 

- Moterų? - pakartojo Navaros karalius, norėdamas, kad 
karalius aiškiau pasisakytų. | 

- Taip, Henrikai. Mano motina nori būti regente iki tol, kol grįš 
iš Lenkijos brolis. Bet klausyk, ką aš tau pasakysiu: jis negrįš. 

- Kodėl jis negrįš? - sušuko Henrikas, o jo širdis pašoko iš 
džiaugsmo. 

- Negrįš, - atsakė Karolis, - vadinasi neišleis jo. 

- Ar jūs manote, brolau, - suabejojo Henrikas, - kad karalienė 
motina nebus jam parašiusi iš anksto? 

- Taip, bet Nansė sulaikė kurjerį Šato Tjeri ir atvežė man jos 
laišką; ji rašė, kad aš marinamas. Bet aš taip pat parašiau į 
Varšuvą ir esu tikras, kad mano laiškas nueis; brolį saugos. Taigi 
iš visko atrodo, Henrikai, kad sostas bus laisvas. 

Anapus užuolaidų pasigirdo dar aiškesnis garsas negu pirma. 

“Tikrai, ji ten, - pagalvojo Henrikas. - Klausosi ir laukia". 

Karolis nieko negirdėjo. 

- Aš mirštu, nepalikdamas įpėdinio sūnaus, - pridūrė Karolis. 

Paskui nutilo: atrodo, kad kažkokia maloni mintis nušvietė jo 
veidą; jis padėjo ranką Navaros karaliui ant peties ir kalbėjo toliau: 

- Ar tu atsimeni, Anrio, tą vargšą kūdikį, kurį vieną vakarą 
parodžiau tau miegantį šilkiniame lopšelyje, angelo saugomą? 
Deja, Anrio, jie nužudys jį!.. 

- O valdove! - sušuko Henrikas, kurio akyse pasirodė ašaros. 
- Prisiekiu Dievo akivaizdoje, kad dieną ir naktį aš saugosiu jo 
gyvybę! Įsakykite, pone. | 

- Ačiū, Anrio, ačiū! - tarė karalius su tokiu nuoširdumu, kuris 
visai nesiderino su jo būdu, bet atitiko momento aplinkybes. - 
Priimu tavo pažadą. Nedaryk iš jo karaliaus... jis ne sostui, o laimei 
gimęs. Aš jam palieku turto, jis galės būti nepriklausomas; tegu jis 
paveldi savo motinos taurumą - širdies taurumą. Gal geriausia 
būtų skirti jį bažnytinei tarnybai, tada mažiau būtų jo bijomasi. Ak, 
man rodos, kad aš mirčiau, tegu ne laimingas, tai bent ramus, jei 
galėčiau pasiguosti kūdikio gkamonėmis ir išvysti švelnų jo motinos 
veidą. 

- Valdove, ar jūs negalite jų pakviesti? 

- Ką tu, nelaimingasis! Jie gyvi neišeitų iš čia! Štai koks karalių 
gyvenimas, Anrio, jie negali nei gyventi, nei mirti taip kaip nori. 
Tačiau po tavo pažado aš jau ramesnis. | 

Henrikas susimąstė. | 

- Taip, žinoma, aš prižadėjau, tačiau ar galėsiu tesėti? 

- Ką tu nori tuo pasakyti? Ė 

- Ar nebūsiu aš patis nemalonėje, ar negrės man pavojus toks 
pats kaip jam, o gal net dar didesnis? Nes aš vyras, O jis tik 
kūdikis. | ? 

- Tu klysti, - atsakė Karolis. - Po mano mirties tu būsi stiprus 
ir galingas; štai kas suteiks tau stiprybę ir galią. 

Taip kalbėdamas, mirštąs Karolis ištraukė iš po pagalvės 
pergamentą. 

- Štai, - tarė jis jam. 

Henrikas peržvelgė pergamentą su karališkuoju antspaudu. 

- Jūs skiriate mane regentu, valdove! - tarė jis, blykšdamas iš 
džiaugsmo. 

- Taip, skiriu tave regentu iki Anžu kunigaikščio sugrįžimo, bet 
kadangi jis greičiausiai visai negrįš, tai tas raštas suteikia tau ne 
regentystę, bet sostą. 

- Sostą! Man? - sušnabždėjo Henrikas. 

- Taip, - tarė Karolis, - tu vienas vertas ir, svarbiausia, tu vienas 
sugebėsi valdyti tuos ištvirkusius dvariškius, tas puolusias 
mergas, gyvenančias iš kraujo ir ašarų. Mano brolis Alansonietis 
- išdavikas, jis išdavė visus, todėl palik jį kalėjime, kur aš jį 
pasodinau. Mano motina norės tave nužudyti, ištremk ją. Po kokių 
trijų keturių mėnesių, gal po metų paliks Varšuvą Anžujietis ir 
norės atimti iš tavęs valdžią; atsakyk jam popiežiaus bule. Aš 
aptarįau tą reikalą su savo pasiuntiniu Nevero kunigaikščiu, ir tu 
tuoj pat gausi tokią bulę. 

- O, ką jūs kalbaie, karaliau! 

- Bijok tik viena, Henrikai, - pilietinio karo. Tačiau, palikdamas 
kataliku, tu išvengsi jo, nes hugenotų partija gali būti stipri tik su 
sąlyga, jeigu tu jai vadovausi, o de Kondė nepajėgs kovoti prieš 
tave. Pranctvija - lygumų šalis, Henrikai, todėl ir katalikiška. 
Pranctūvijos karalius turi būti katalikų, ne hugenotų karalius, nes 
Prancivijos karalius turi būti daugumos karglius. Žmonės kalba, 
kad mane graužianti sąžinė dėl šv. Baltramiejaus nakties. 
Abejonės - taip; sąžinės priekaištai - ne. Sakoma, kad man pro odą 
sunkiasi hugenotų kraujas. Aš žinau, kas čia sunkiasi: ne kraujas, 
bet aršenikas. 

- O valdove, ką jūs sakote? 

- Nieko. Jeigu už mano mirtį turi būti atkeršyta, tai už ją 
alkeršys vienas Dievas. Nekalbėkime apie ją, kalbėkime apie tai, 
kas bus po jos. Aš tau palieku gerą parlamentą, prityrusią armiją. 
Prieš vienintelius savo priešus - mano motiną ir Alansono 
kunigaikštį - remkis parlamentu ir armija. 

Tą valandėlę prieangyje pasigirdo duslus ginklų žvangėjimas ir 
karinės komandos žodžiai. | 

- Aš žuvęs, - sušnabždėjo Henrikas. 

- Tu bijai, abejoji? - nerimaudamas tarė Karolis. 

- Ne, valdove, - atsakė Henrikas, - aš nebijau ir neabejoju, aš 
sutinku. 

/ Karolis paspaudė jam ranką. Tuo momentu prie jo prisiartino 

žindyvė, laikydama rankoje gėrimą, kurį buvo paruošusi 
gretimame kambaryje, nekreipdama jokio dėmesio į tai, kad už 
kelių žingsnių nuo jos buvo sprendžiamas Prancūzijos likimas. 

- Pašauk motiną, geroji žindyve, taip pat pasakyk, kad atvesių 
Alansonietį. 


LXV + KARALIUS MIRĖ -TEGYVUOJA KARALIUS! 


Po kelių minučių įėjo Katerina ir Alansono kunigaikštis, abu 
pamėlę iš baimės ir drebėdami iš įniršio. Kaip Henrikas spėjo, 
Katerina viską žinojo ir keliais žodžiais buvo viską pasakiusi 
Fransua. Jie žengė keletą žingsnių ir sustojo laukdami. Henrikas 
stovėjo Karolio lovos galvūgalyje. Karolis paskelbė jiems savo valią. 

- Ponia, - tarė jis motinai, - jeigu aš turėčiau sūnų, tai jūs 
būtumėt regente, o jei nebūtų jūsų, tai regentas būtų Lenkijos 
karalius, pagaliau, jei nebūtų ir jo, tai - mano brolis Fransua; 
tačiau aš neturiu sūnaus, todėl po mano mirties sostas priklauso 
broliui Anžu kunigaikščiui, kurio dabar čia nėra. Kadangi 
anksčiau ar vėliau jis atvyks ir pareikalaus sau sosto. tai aš 
nenoriu, kad savo vietoje jis rastų žmogų, galintį beveik lygiomis 
teisėmis ginčytis dėl karūnos, nes tada valstybei grėstų sosto 
pretendentų karas. Aš neskiriu jūsų regente. nes jums reikėtų 
rinktis vieną kurį iš dviejų sūnų, o motinos širdžiai tai padaryti 
būtų labai sunku. Šiai kodėl aš nepasirinkau savo brolio Fransua, 
nes jis galėtų kurią dieną pasakyti vyresniajam: “Jūs turėjote 
sostą, kam jį palikote?" Todėl aš pasirinkau regentą, kuris tik 
saugos karūną ir laikys ją ne ant galvos, bet po ranka. Sveikinkite 
tą regentą, ponia, sveikinkite jį, brolau: tai Navaros karalius! 

Ir patvirtindamas savo paskutinę valią, karalius pirmas 
pasveikino Henriką. 

Katerina ir Alansonietis linktelėjo, ir tas judesys reiškė kartu 
ir nervingą drebulį, ir sveikinimą. 

- Imkite, monsinjore regente, - kreipėsi Karolis į Navaros 
karalių, - štai pergamentas, kuris iki Lenkijos karaliaus atvykimo 
atiduoda į jūsų rankas kariuomenę, iždo raktus ir karaliaus teises 
bei valdžią. | 

Katerina rijo akimis Henriką, Fransua svyravo, vos 
laikydamasis ant kojų, tačiau kunigaikščio silpnumas ir 
karalienės santūrumas toli gražu nenuramino Henriko: jis matė 
prieš save čia pat gresiantį pavojų. 

Tačiau Henrikas sukaupė visą savo valią, užgniaužė 
būgštavimus, paėmė iš karaliaus rankų ritinėlį ir, išsitiesęs visu 
ūgiu, pažiūrėjo į Kateriną ir Fransua tokiu žvilgsniu, kuris aiškiai 
bylojo: “Saugokitės, aš jūsų valdovas". 

Katerina suprato tą žvilgsnį. 

- Ne ne, niekuomet! - tarė ji. - Niekuomet mano giminė 
nenulenks galvos prieš svetimą giminę! Kol bus gyvas nors vienas 
Valua, tol Prancūzijoje neviešpataus Burbonas! 

- Motin, motin! - sušuko Karolis IX, pasikeldamas kruviname 
savo patale, baisesnis negu kada nors. - Saugokitės, aš tebesu 
karalius; tiesa, neilgam, gerai tai žinau, bet įsakymui duoti 
nereikia daug laiko; nereikia daug laiko, kad nubausčiau žudikus 
ir nuodytojus! 

- Gerai, duokite tokį įsakymą, jeigu drįstate. O aš duosiu savo 
įsakymus. Eikime, Fransua, eikime! 

Ji greit išėjo, kartu išsivesdama ir Alansono kunigaikštį. 

- Nansė! - sušuko Karolis. - Nansė, pas mane! Aš įsakau, aš 
reikalauju, Nansė: suimkite mano motiną, suimkite mano brolį, 
suimkite... 

Karolio žodžius nutraukė pliūptelėjęs pro gerklę kraujas; tą 
pačią akimirką, kai sargybos kapitonas atidarė duris, karalius 
dusdamas kriokė savo lovoje. 

Nansė išgirdo tik savo vardą, bet įsakymai, ištarti ne tokiu 
aiškiu balsu, nepasiekė jo. 

- Saugokite duris, - tarė Henrikas, - ir nieko nejleiskite. 

Nansė nusilenkė ir išėjo. 

Henrikas vėl nukreipė savo žvilgsnį į nejudantį kūną, kurį 
galėjai palaikyti lavonu, jeigu silpnas kvėpavimas nebūtų judinęs 
putų, susirinkusių ant jo lūpų. 

Henrikas ilgai žiūrėjo į Karolį, paskui tarė pats šau: 

- Šiai lemiamoji akimirka! Ką daryti? Karaliauti ar gyventi? 

Tą pačią valandėlę pasikėlė lovos užuolaida, iš už jos pasirodė 
veidas, ir mirties tyloje, kuri viešpatavo karaliaus miegamajame, 
suvirpėjo balsas: 

- Gyventi! 

- Renė! - sušuko Henrikas. 

- Taip, valdove. 

- Vadinasi, tavo pranašavimas buvo klaidingas; vadinasi, aš 
nebūsiu karalius? - sušuko Henrikas. 

- Būsite, pone, bet dar neatėjo toji valanda. 

- Iš kur tu žinai? Sakyk, aš noriu Žinoti, ar galima tavimi tikėti. 

- Klausykite. 

- Klausau. 

- Pasilenkite. 5 

Henrikas pasilenkė prie Karolio kūno, Renė taip pat. Juos skyrė 
tik lovos plotis, bet ir tas atstumas sumažėjo, kai jie abu palinko 
vienas prie kito. Tarp jų gulėjo tylėdamas ir nejudėdamas 
mirštantis karalius. 

- Klausykite, - tarė Renė, - karalienė motina pastatė mane čia, 
kad aš jus nužudyčiau, bet aš verčiau padėsiu jums, nes tikiu jūsų 
horoskopu; jums patarnaudamas aš tuo pačiu išgelbėsiu savo 
kūną ir sielą. 

- Ar tik ne karalienės motinos įsakymu tu taip man kalbi? - 
paklausė nepasitikėdamas ir bijodamas Henrikas. 

- Ne, - tarė Renė. - Bet klausykite, aš pasakysiu jums vieną 
paslaptį. 

Ir jis pasilenkė dar labiau; Henrikas pasekė juo, ir dabar abi 
galvos beveik siekė viena kitą. 

Tas dviejų vyrų, pasilenkusių virš mirštančiojo karaliaus, 
pasikalbėjimas buvo toks gūdus, kad plaukai atsistojo 
prakaitas. 

- Klausykite, - tarė Renė, - klausykite paslapties, kurią žinau 
tik aš vienas ir atidengsiu jums. jeigu prisieksite šiuo 
mirštančiuoju, kad man atleisite už savo motinos mirtį. 

- Aš jau jums sykį tai pažadėjau, - tarė staiga paniurdamas 
Henrikas. 

- Pažadėjote, bet neprisiekėte, - pastebėjo Renė atsilošdamas. 

- Prisiekiu, - tarė Henrikas, ištiesdamas dešinę ranką prie 
karaliaus galvos. 

- Gerai, valdove, - skubiai ištarė florencijietis. - Lenkijos 
karalius atvyksta! 

- Ne, - atsakė Henrikas, - kujeris buvo karaliaus įsakymu 
sulaikytas. 

- Karaliaus įsakymu buvo sulaikytas tik vienas kurjeris Šato 
Tjeri kelyje, bet karalienė motina, tai numatydama, buvo tris jų 
išsiuntusi, trimis įvairiais keliais. 

- O, tai vargas man! - ištarė Henrikas. 

- Šį rytą iš Varšuvos atvyko pasiuntinys. Karalius važiavo 
paskui jį; niekas nė nemanė priešintis jo išvykimui, nes Varšuvoje 
apie mūsų karaliaus ligą nebuvo dar nieko žinoma. Pasiuntinys 
pralenkė Henriką Anžujietį tik keliomis valandomis. 

- Ak, jeigu aš turėčiau nors savaitę laiko! - tarė Henrikas. 

- Taip, bet jūs neturite nė aštuonių valandų. Ar jūs girdėjote 
kareiviams dalijamų ginklų žvangėjimą? 

- Taip. 

- Tie ginklai skirti jums. Jais nužudys jus čia, pačiame 
karaliaus miegamajame. 

- Karalius dar gyvas. 

Renė atidžiai pažiūrėjo į Karolį. 

- Jis mirs po dešimties minučių. Jums liko gyventi dešimt 
minučių, gal dar mažiau. 

- Tai ką daryti? 

- Negaišti nė vienos minutės, nė vienos sekundės ir bėgti. 

 - Pro kur? Jeigu jie laukia prieškambaryje, tai jie nužudys 
mane, kai tik aš pasirodysiu. 

- Klausykite. Aš viskuo rizikuoju dėl jūsų, nepamirškite to 
niekados. 

- Būkite ramus. 

- Eikite paskui mane šituo slaptuoju išėjimu, aš nuvesiu jus iki 
užpakalinių vartelių. Kad jums liktų daugiau laiko, aš nueisiu pas 
karalienę motiną ir pasakysiu, kad jūs lipate laiptais žemyn; visi 
pagalvos, kad jūs patis suradote slaptąsias dureles ir pabėgote. 
Eikite, eikite greičiau. 

Henrikas pasilenkė prie Karolio ir pabučiavo jį į kaktą. 

- Sudie, mano broli, - tarė jis. - Aš neužmiršiu, kad paskutinis 
tavo noras buvo - padaryti mane savo įpėdiniu. Neužmiršiu, kad 
paskutinė tavo valia buvo - padaryti mane karaliumi. Ilsėkis 
ramybėje. Savo tikėjimo brolių vardu atleidžiu tau už pralietą jų 
kraują. | 

- Greičiau, greičiau! - skubino Renė. - Jis atgauna sąmonę; 
bėkite, kol jis neatsimerkė. 

- Žindyve! - gumurmėjo Karolis. - Žindyve! 

Henrikas pagriebė galvūgalyje gulinčią špagą, nebereikalingą 
mirštančiajam karaliui, užsikišo regentystės pergamentą užantin, 
paskutinį kartą pabučiavo svainį į kakią, apėjo aplink lovą ir puolė 
pro dureles, kurios užsivėrė, jam išėjus. 

- Žindyve! - stipresniu balsu šūktelėjo Karolis. - Žindyve! 

Moteriškė atbėgo. 

- Kas tau, Šarlo? - paklausė ji. 

- Žindyve, - kalbėjo karalius atsimerkęs, žvelgdamas baisaus 
mirties stingulio išplėstais vyzdžiais, - kol aš miegojau, matyt, 
kažkas įvyko; aš matau ryškią šviesą, matau mūsų Viešpatį Dievą; 

aš matau karalių Jėzų ir palaimintąją Mergelę Mariją. Jie meldžia 
Dievą, prašo už mane: visagalis Viešpais aileidžia man... jis šaukia 
mane... Dieve mano, Dieve mano, priimk mane, nes tu esi 
gailestingas... Dieve mano, užmiršk, kad aš buvau karalius, nes aš 
einu pas tave be skeptro ir be karimos... Dieve mano, užmiršk 
karaliaus nusikaltimus, atsimink tik žmogaus kentėjimus... Šiai 
aš, Dieve!.. 

Su kiekvienu žodžiu Karolis vis labiau kėlėsi nuo patalo, lyg 
eidamas į šaukiantį jį balsą; po paskutinių žodžių jis atsiduso ir 
suglebęs, negyvas krito ant savo žindyvės rankų. 

Tuo metu, kai kareiviai, vadovaujami Katerinos, būriavosi 
koridoriuje, kuriuo turėjo praciti Henrikas, pais Henrikas nubėgo 
paskui Renė slaptuoju išėjimu iki vartelių, šoko ant laukiančio jo 
žirgo ir nulėkė į tą vietą, kurioje žinojo rasiąs de Mui. 

Staiga keli sargybiniai atsigręžė į tą pusę, iš kur pasigirdo 
"skambus arklio pasagų kaukšėjimas į grindinio akmenis, ir ėmė 
šaukti: 

- Jis bėga, bėga! 

- Kas bėga? - suriko karalienė motina, šokdama prie lango. 

- Karalius Henrikas! Navaros karalius! - atsakė jai sargybiniai. 

- Šaukite! - įsakė Katerina. - Šaukite į jį! 

Sargybiniai prisitaikė, bet Henrikas buvo per toli. 

- Jis bėga! - sušuko karalienė motina. - Vadinasi, jis nugalėtas. 

- Jis bėga, - sumurmėjo Alansono kunigaikštis, - vadinasi, aš 
esu karalius. | | 

Tą pačią valandėlę, kai Fransua ir jo motina tebestovėjo prie 
lango, pakeliamasis tiltas sudundėjo nuo arklių kanopų. pasigirdo 
ginklų Žvangėjimas, daugelio balsų ūžesys, ir į kiemą šuoliais įjojo 
jaunas vyras, laikydamas rankoje skrybėlę ir šaukdamas: 
“Pranciūvija!" Jį sekė keturi bajorai, kaip ir jis, suprakaitavę, 
dulkini, aptaškyti nuvarytų arklių putomis. 

- Mano sūnus! - sušuko Katerina, tiesdama pro langą rankas. 

- Mano motina! - aisakė jaunuolis, šokdamas nuo žirgo. 

- Mano brolis Anžujietis! - suriko atšokdamas išsigandęs 
Fransua. 

- Ar jau per vėlu? - paklausė Henrikas Anžujietis motiną. 

- Ne, priešingai, kaip tik laiku! Net pats Dievas, vedęs tave už 
rankos, ir tai nebūtų labiau laiku atvedęs; žiūrėk ir klausyk. 

Sargybos kapitonas de Nansė išėjo į karaliaus miegamojo 
balkoną. Visų akys įsmigo į jį. 

Jis perlaužė medinę krivulę ir, ištiesęs rankas, laikydamas 

kiekvienoje po pusę krivulės, suriko tris kartus: 

- Karalius Karolis IX mirė! Karalius Karolis IX mirė! Karalius 
Karolis IX mirė! 

Ir numetė nuolaužas Žemėn. 

- Tegyvuoja karalius Henrikas III! - susdks tada Katerina ir 
persižegnojo, dėkodama Dievui. - Tegyvuoja karalius Henrikas III! 
Visi, išskyrus kunigaikštį Fransua, pakartojo tą šauksmą. 

- O, ji apgavo mane! - sušnabždėjo jis, draskydamas nagais 
krūtinę. 

- Aš nugalėjau jį! - sušuko Katerina. - Tas bjaurusis Bearnietis 
nekaraliaus! 


LXVI + EPILOGAS 


Nuo Karolio IX mirties ir jo įpėdinio įžengimo į sostą praėjo 
vieneri metai. 

Karalius Henrikas III, laimingai viešpataująs iš Dievo ir savo 
motinos Katerinos malonės, surengė gražią procesiją Kleri Dievo 
motinos garbei. . 

Jis ėjo pėsčias su karaliene savo Žmona ir su visu dvaru. 

Karalius Henrikas III galėjo leisti sau tokią nedidelę pramogą, 
nes tuo laiku jo neslėgė joks rimtas rūpestis. Navaros karalius 
gyveno Navaroje, į kurią taip seniai veržėsi; buvo pasakojama, kad 
jis labai žavėjosi viena gražia Monmoransi šeimos mergaite, kurią 
pravardžiuodavo Duobkase. Margarita, liūdna ir paniurusi, buvo 
kartu su juo; tik gražios kalnuotos vietovės bent kiek 
sušvelnindavo sielvartą dėl dviejų didžiųjų jos gyvenimo nelaimių: 
mylimų asmenų netekimo ir jų mirties. 

Paryžiuje buvo gana ramu. ir karalienė motina, tikroji regentė 

nuo to laiko, kai brangusis jos sūnus Henrikas tapo karaliumi, 
gyvendavotkartais Luvre, o kartais Suasono rūmuose - jie stovėjo 
toje vietoje, kur šiandien javų halė; iš tų rūmų iki mūsų dienų liko 
tik viena grakšti kolona. 
Vieną vakarą Katerina atidžiai tyrinėjo žvaigždes su Renė, apie 
kurio smulkias išdavystes ji nieko nežinojo ir kuriam buvo ypač 
palanki už neteisingą liudijimą, taip pravertusį Kokonaso bei La 
Molio byloje; tuo metu jai buvo pranešta, kad kažkoks žmogus 
laukia koplyčioje labai svarbiu reikalu. 

Katerina skubiai nulipo laiptais ir rado Morvelį. 

- Jis čia! - sušuko buvęs petardininkų kapitonas, 

nepaisydamas etiketo, pagal kurį karalienė pirmoji turėjo jį 
užkalbinti. | 

- Kas jis? - paklausė Katerina. 

- Kas gi kitas, ponia, jeigu ne Navaros karalius? 

- Čia! - pakartojo Katerina. - Jis... čia... Henrikas! Ko gi jam čia 
reikia, paikšui? 

- Jeigu spręsime pagal regimus davinius, tai jis atvyko 
pasimatyti su ponia de Sov, ir viskas. Bet jeigu spręsime pagal tai, 
kas panašiausia į tiesą, - jis ruošia sąmokslą prieš karalių. 

- Iš kur jūs žinote, kad jis čia? | 

- Aš vakar mačiau, kaip jis įėjo įvienus namus, o po valandėlės 
ten įėjo ir ponia de Sov. 

- Ar jūs tikras, kad tai buvo jis? 

- Aš laukiau, kol jis išeis, beveik pusę nakties. Trečią valandą 
meilužiai išsiskyrė. Karalius palydėjo ponią de Sov iki Luvro 
vartelių: durininkas, matyt, jos papirktas, praleido ją be jokių 
trukdymų. o karalius grįžo atgal, niūniuodamas dainelę ir taip 
ramiai, tartum vaikščiotų po savo kalnus. 

- Ir kur jis nuėjo? 

- Į Arbr Seko gatvę, “Keliarodės Žvaigždės" užeigon, pas tą patį 
smuklininką, kur gyveno anie du raganiai, pernai nugalabyti jūsų 
didenybės įsakymu. 

- Kodėl jūs tuoj neatėjote man visko pasakyti? 

- Dar nebuvau visai tikras, ar neklystu. 

- O dabar? 

- Dabar aš visai įsitikinęs. 

- Tu jį matei? 

- Puikiausiai. Aš jo tykojau pas vyno pardavėją, kitoje gatvės 
pusėje; pirmiausia pamačiau, kad jis įėjo į tą patį namą kaip ir 
vakar, ponia de Sov vėlavo, tai jis neatsargiai prikišo savo veidą 
prie antrojo aukšto lango, ir šį kartą man neliko jokių abejonių. Be 
to, po valandėlės pas jį vėl atėjo ponia de Sov. 

- Ir tu manai, kad jie, kaip ir aną naktį, išbus ten iki trečios 
valandos? | 

- Greičiausiai. 

- Kur yra tas namas? 

- Prie Krua de Pti Šanų, netoli Sent Onorė gatvės. 

- Gerai, - tarė Katerina. - Ar ponas de Sovas nepažįsta jūsų 
rašysenos? 

- Ne. 

- Sėskite ir rašykite. 


- 

Morvelis atsisėdo ir, imdamas plunksną, tarė: 

- Aš pasirengęs, ponia. 

Katerina padiktavo jam: 

“Tuo metu, kai baronas de Sovas eina savo pareigas Luvre, 
baronienė leidžia laiką vienuose namuose prie Krua de Pti Šanų, 
netoli Sent Onorė, su savo draugužiu; baronas de Sovas pažins tą 
namą iš raudono kryžiaus, nubrėžto sienoje". 

- O dabar? - paklausė Morvelis. 

- Padarykite to laiško nuorašą, - liepė Katerina. 

Morvelis paklausė, nesakydamas nė žodžio. 

- Dabar, - tarė karalienė, - per kokį apsukrų Žmogų įduokite 
vieną laišką baronui de Sovui, kitą tegu tas Žmogus numeta kur 
nors Luvro koridoriuje. 

- Nesuprantu, - tarė Morvelis. 

Katerina gūžtelėjo pečiais. 

- Nesuprantate, kad vyras, gavęs tokį laišką, supyks? 

- Man rodos, kad jis nepykdavo, kai Navaros karalius 
tebegyveno čia. 

- Tai, kas lengvai praeina karaliui, gali nepraeiti eiliniam 
kulniaraičiui. Be to, jeigu jis nesupyks, tai jūs už jį supyksite. 

- Aš? 

- Žinoma. Paimsite keturis vyrus, jeigu reikia, net šešis, 
užsidėsite kaukes, išversite duris, neva barono siunčiami, 
užklupsite meilužius ir karaliaus vardu nudėsite jį; kitą dieną 
Luvro koridoriuje kokios gailestingos širdies rastas ir visiems 
parodytas laiškas paliudys, kad tai buvo vyro kerštas. Tada 
paaiškės, kad atsitiktinai tas mergišius buvo Navaros karalius; bet 
kas gi galėjo apie tai pamanyti, jeigu visiems žinoma, kad jis 
gyvena Po? 

Morvelis gėrėdamasis pažvelgė į Kateriną, nusilenkė ir išėjo. 

Tą pačią valandėlę. kada Morvelis ėjo iš Suasono rūmų, ponia 
de Sov įėjo į nedidelį namelį prie Krua de Pti Šanų. 

Henrikas laukė jos prie pravirų durų. Pastebėjęs ją laiptuose, 
paklausė: 

- Ar jūsų niekas nesekė? 

- Ne, bent aš nepastebėjau, - atsakė Šarlotė. 

--Man rodos, kad mane sekė, - tarė Henrikas, - ir ne tik aną 
naktį, bet ir šį vakarą. 

- Ak Dieve! - sušuko Šarlotė. - Jūs gąsdinate mane! Jeigu jūs 
turėtumėte nukentėti dėl to, kad prisiminėte savo buvusią draugę, 
tai aš visą gyvenimą nerasiu ramybės. 

- Būkite rami, meilute, - tarė Bearnietis, - mus saugo 
pasislėpusios trys špagos. 

- Trys, tai labai maža, pone. 

- Visai pakanka, jeigu jos vadinasi de Mui, Sokuras ir Bartelmi. 

- Tai de Mui su jumis Paryžiuje? 

- Žinoma. 

- Jis išdrįso grįžti į sostinę? Vadinasi, jis, kaip ir jūs, turi čia 
kokią vargšę moterį, netekusią dėl jo galvos? 

- Ne, jis turi priešą, kurį prisiekė nužudyti. Tik neapykanta 
gali priversti žmogų padaryti tokių pat kvailysčių kaip meilė, 
brangioji. | 

- Ačiū, valdove. 

- O, aš nekalbu apie dabartines savo kvailystes, bet apie 
buvusias ir būsimas. Tuščia jų, nebesiginčykime, mes negalime 
gaišti laiko. 

- Tai jūs išvažiuojate? 

- Šią naktį. 

- Vadinasi, atlikote reikalus, dėl kurių atvykote į Paryžių? 

- Aš sugrįžau tik dėl jūsų. | 

- Jūs nesakote tiesos; tikras gaskonas! 

- Po šimts perkūnų, meilute! Aš sakau tiesą. Bet nebekelkime 
atsiminimų: man liko dvi ar trys valandos laimės, o paskui 
skirsimės amžinai. 

- Ak pone, - tarė de Sov, - amžina tik mano meilė. 

Henrikas buvo jau sakęs, kad neturi laiko ginčytis, todėl jis ir 
nesiginčijo; jis patikėjo ja arba, būdamas skeptikas, dėjosi 
patikėjęs. 

Iš Navaros karaliaus žodžių žinome, kad de Mui su abiem 
draugais buvo pasislėpęs netoli namo. 

Buvo sutarta, kad Henrikas išeis ne trečią valandą, bet 
dvyliktą; kaip ir aną naktį jis nulydės ponią de Sov į Luvrą, o iš ten 
visi nueis į Serizė gatvę, kur gyveno Morvelis. De Mui tik tą pačią 
dieną pavyko sužinoti, kur gyvena jo priešas. 

Trys vyrai stovėjo sargyboje jau kokią valandą, tik staiga 
pamatė ateinant kažkokį žmogų: per kelis žingsnius atsilikę sekė 
kiti penki vyrai; jie priėjo prie pasimatymų namelio ir ėmė bandyti 
jo spynoje įvairius raktus. 

Tai pastebėjęs, de Mui šoko iš gretimo tarpdurio, kur stovėjo 
užsiglaudęs, vienu šuoliu atsidūrė prie žmogaus su raktais ir 
nutvėrė jį už rankos. 

- Palaukite, čia negalima eiti, - tarė jis. 


517 


Žmogus atšoko, ir nuo to judesio jam nukrito nuo galvos 
skrybėlė. 

- De Mui de Sen Falis! - sušuko jis. 

- Morvelis! - sumurmėjo hugenotas, pakeldamas špagą. - Aš 
ieškojau tavęs! Dėkui, kad pats atėjai. 

Kad ir įnirtęs, de Mui neužmiršo perspėti Henriko; jis atsigręžė 
į langą ir sušvilpė taip, kaip švilpia Bearno piemenys. 

- Pakaks to, - tarė jis Sokurui. - O dabar, žmogžudy, ginkis! 

Ir jis puolė Morvelį, kuris spėjo ištraukti iš už diržo pistoletą. 

- A, šį kartą aš manau, kad tau galas, - tarė “karališkasis 
galabytojas", taikydamas į jaunuolį. 

Jis iššovė, bet de Mui šastelėjo į dešinę, ir kulka nekliudžiusi 
pralėkė. 

- Dabar mano eilė, - sušuko vaikinas. 

Ir taip smarkiai smogė Morveliui savo špaga, kad jos išgaląstas 
smaigalys, nors pataikęs tiesiai į odinį diržą, pradūrė jį ir įsmigo į 
kūną. 

Žmogžudys suriko tokiu laukiniu, pilnu skausmo balsu, kad jį 
atlydėję policininkai pagalvojo, jog jis sužeistas mirtinai, ir 
išsigandę pabėgo Sent Onorė gatvės linkui. 

Morvelis nebuvo drąsus. Pamatęs, kad jo vyrai pabėgo ir jis 
liko vienas su tokiu priešu kaip de Mui, Morvelis pabandė 
irgi išsigelbėti ir nubėgo paskui policininkus, rėkdamas: 
"Pagalbos!" 

Įsikarščiavę de Mui, Sokuras ir Bartelmi nusivijo jį. Norėdami 
atkirsti bėgliams kelią, jie pasuko į Grenelės gatvę ir pamatė, kaip 
antrajame aukšte atsidarė langas ir pro jį ant neseniai lietaus 
sudrėkintos žemės iššoko žmogus. 

Tai buvo Henrikas. 

De Mui švilptelėjimas įspėjo Henriką apie kažkokį pavojų, o 
pistoleto šūvis parodė, kad pavojus rimtas, todėl jis atskubėjo 
draugams į pagalbą. Karštas, stiprus Bearnietis išsitraukė špagą 
ir nubėgo įriksmą, aidėjusį nuo Seržantų užkardos pusės. Tai rėkė 
Morvelis, kuris, jausdamas, kad de Mui visai nebetoli, antrą kartą 
šaukėsi savo baimės vejamų vyrų pagalbos. Dabar reikėjo arba 
atsigręžti, arba gauti smūgį į nugarą. 

Morvelis atsigręžė, atmušė savo priešo špagą ir smogė tokį 
greitą smūgį, kad pradūrė jo kardasaitį. Bet de Mui tuojau atsakė 
jam tuo pačiu. Jo špaga vėl įsmigo į kūną, jau anksčiau sužeistą, 
ir dviguba kraujo srovė ištryško iš dvigubos žaizdos. 

B Teko! - šaukė atbėgdamas Henrikas. - Griebk jį, de Mui! 

Bet de Mui nereikėjo raginti. 

Jis vėl smogė Morveliui, kuris, nieko nelaukęs, užspaudė kairė 
ranka žaizdą ir beviltiškom pastangom bandė pabėgti. 

- Mušk jį, mušk! - suriko karalius. - Štai kareiviai jau sustojo, 
o bailių beviltiškumas nieko gera nežada drąsuoliams. 

Morvelio plaučiai vos nesprogo, jis ne kvėpavo, bet švilpė, nuo 
kiekvieno atodūsio jam pro lūpas veržėsi kruvinos putos; staiga jis, 
visai nustojęs jėgų, griuvo žemėn, bet tuoj pat pasikėlė ir, 
klūpodamas ant vieno kelio, vėl atkišo prieš de Mui savo špagos 
smaigalį. 

- Draugai! Draugai! - šaukė Morvelis. - Jų tik dvejetas! Šaukite, 
šaukite į juos! 

Iš tikro Sokuras ir Bartelmi pasiklydo vydamiesi du 
policininkus, nubėgusius Puli gatve, todėl karalius ir de Mui 
atsidūrė vieni prieš keturis vyrus. | 

- Ugnis! - staugė Morvelis, ir vienas iš jo kareivių tikrai ėmė 
taikyti iš trumputės savo arkebuzos. 

- Taip, bet anksčiau mirk, išdavike! Mirk, niekše, mirk, 
prakeiktas žmogžudy! - tarė de Mui ir. viena ranka nukreipęs 
Morvelio špagą, kita ranka įsmeigė savąją į priešo krūtinę iš 
viršaus į apačią taip stipriai, kad prismeigė jį prie žemės. 

- Saugokis, saugokis! - sušuko Henrikas. 

De Mui atšoko atgal, palikdamas savo špagą Morvelio kūne, nes 
vienas iš kareivių prisitaikęs vos nenušovė jo vietoje, Tą pačią 
akimirką Henrikas pervėrė špaga šovusį, kuris surikęs griuvo šalia 
Morvelio. 

Du kiti kareiviai leidosi bėgti. 

- Eikš, de Mui, eikš! - sušuko Henrikas. - Negaiškime nė 
minutės; jei mus kas pažins, tai bus po visko. 

- Palaukite, pone, nejau manote, kad aš paliksiu savo špagą 
šito niekšo kūne? 

Jis prisiartino prie gulinčio, iš pažiūros lyg ir sustingusio 
Morvelio, bet tą patį akimirksnį, kada de Mui paėmė už rankenos 
špagą, styrinčią Morvelio kūne, sužeistasis pasikėlė, laikydamas 
rankoje durklą, kurį numetė krisdamas kareivis, ir užsimojęs dūrė 
juo de Mui tiesiai į krūtinę. | 

Jaunuolis griuvo vietoje, nespėjęs net surikti. 

Henrikas puolė Morvelį, kuris taip pat buvo jau sugriuvęs, bet 
karaliaus špaga įsmigo tik į lavoną. 

„ Reikėjo bėgti; triukšmas buvo sukėlęs daug Žmonių, kiekvieną 
minutę galėjo pasirodyti nakties sargyba. Henrikas apsidairė, ar 

nepamatys tarp subėgusių žioplių kokio pažįstamo veido, ir staiga 
džiaugsmingai šūktelėjo. Jis pažino metrą La Jurjerį. 

Kadangi visa tai vyko po Trahuaro kryžiumi, tai yra priešais 
Arbr Seko gatvę, tai mūsų senas pažįstamas, būdamas iš 
prigimties nelabai linksmas, o dabar dar labiau paniuręs po La 
Molio ir Kokonaso, mylimų savo gyventojų, mirties, metė savo 
„židinį ir savo puodus, kuriuose rengė vakarienę Navaros karaliui, 
ir aibėgo į triukšmo vietą. į 

- Brangusis La Jurjeri, pasirūpinkite de Mui, nors labai bijau, 
kad jam niekas nebegali pagelbėti. Nugabenkite jį pas save ir, jeigu 
dar gyvas, tai nieko jam negailėkite; štai jums piniginė. O kitą 
palikite griovyje, tegu jis ten pūva kaip šuo. 

- O jūs? - paklausė La Jurjeris. 

- Man reikia užeiti atsisveikinti. Aš bėgu, o po dešimties 
minučių būsiu pas jus. Tegu arkliai stovi jau parengti. 

Ir Henrikas leidosi bėgti Krua de Pti Šanų namelio linkui; 
"pasukęs iš Grenelės gatvės, jis sustojo, apimtas siaubo: prie 
namelio durų stovėjo būrys žmonių. 

- Kas čia, tame name, atsitiko? - paklausė Henrikas. 

- Ak pone, didelė nelaimė, - atsakė žmogus, į kurį jis kreipėsi. 
- Kažkas laiškeliu įspėjo vyrą, kad jo žmona pas meilužį, ir vyras 
tik ką nudūrė ją, gražią, jauną moteriškę. 

- Kur vyras? - sušuko Henrikas. 

- Pabėgo. 

- O žmona? 

- Ten. 

- Mirusi? | 

- Dar ne, bet, dievaži, neilgai betvers. 

- Ak! - sušuko Henrikas. - Aš prakeiktas! 

Jis įbėgo į vidų. 

Kambaryje buvo pilna žmonių. jie stovėjo aplink-lovą, kurioje 
gulėjo perverta dviem durklo smūgiais vargšė Šarlotė. 

Jos vyras, dvejus metus slėpęs savo pavyduliavimą Henrikui, 
pasinaudojo proga aikeršyti žmonai. 

- Sarlote! Šarlote! - sušuko Henrikas, verždamasis pro žmones 
ir puldamas ant kelių prie lovos. 

Šarlotė atmerkė savo gražias, jau mirties valkiumi aptrauktas 
akis; ji riktelėjo, norėjo pasikelti, ir tuo metu iš abiejų krūtinės 
žaizdų ištryško kraujas. | 

- O, aš gerai žinojau, kad nemirsiu, dar kartą jo nepamačiusi, 
- pratarė ji. 

Ir tarsi būtų laukusi tos minutės, kad galėtų atiduoti Henrikui 
taip mylėjusią jį sielą, baronienė pridėjo lūpas prie Navaros 
karaliaus kaktos, paskutinį kartą dar sušnabždėjo: “Aš myliu tave" 
ir aukštielnika krito negyva. 

Henrikas negalėjo ilgiau pasilikti, jeigu norėjo gelbėtis. Jis 
ištraukė durklą, nupjovė sruogą gražių šviesių jos plaukų, kuriuos 
taip dažnai paleisdavo, grožėdamasis jų ilgumu, ir išėjo verkdamas 
pro kitus raudančius žmones, kurie visai neįtarė, kad apverkia 
tokių aukštų asmenų nelaimes. 

- Draugas, mylimoji, visi mane palieka, - sušuko nusiminęs 
Henrikas, - visi nueina nuo manes, vienu kartu aš visko netekau! 

- Taip, valdove, - tyliai tarė jam kažkoks žmogus, atsiskyręs 
nuo būrio smalsuolių, susirinkusių prie namelio, ir nusekęs 
Navarietį, - bet jūs dar turite sostą. 

- Renė! - sušuko Henrikas. 

- Taip, pone, Renė saugo jus: tas niekšas dvėsdamas ištarė 
vardą; jau žinoma, kad jūs esate Paryžiuje, šauliai ieško jūsų. 
Bėkite, bėkite! . 

- O tu sakai, Renė, kad aš būsiu karalius! Aš, bėglys! 

- Pažiūrėkite, pone, - tarė florencijietis, rodydamas karaliui 
žvaigždę. kuri suspindėjo, išlindusi iš po juodo debesio, - ne aš tai 
sakau, bet ji. 

Henrikas atsiduso ir dingo tamsoje. 

